
Cum bibliopolae amplissimo honestissimoque, qui mihi initio 
anni praeterit opus Dombartianum quartum recognoscendum ob- 
tulit, placuisset novam editionem artis photomechanicae quae di- 
citur operá ad tertiae editionis exemplar quantum fieri posset 
ezcudere, editoris arbitrio ab initio certi arctique constituti erant 
fines non solum in ipsis Augustini verbis emendandis sed etiam 
in commentario critico componendo. Ni tamen textus funda- 
menta nova manuscriptorum materie collecta firmare omisi. Con- 
tigit mihi, ut decimum codicis C librum in bibliotheca 
publica Leningradiensi adservatum et diu oblivione obrutum pri- 
mus conferrem, postquam auzilio benevolentissimo cum aedium 
Teubnerianarum et Martini Winkleri doctoris Regimontani tum 
Ottonis Glauningii, summi bibliothecae Lipsiensis antistitis, ille 
liber Lipsias transmissus ibique effigies eius lucis ope in usum 
meum optime depicta est. Quae in his tabulis dubia relicta erant, 
Dr. Otto Glauning, amici adiuvandi studiosissimus, summa cura 
ac diligentia in ipso libro manuscripto identidem examinavit. 
Praeterea tres codices Bernenses (B, B, D), qui mihi liberali- 
tate curatorum bibliothecae civitatis Bernensis bis Monachium 
misst erant, in usum artis criticae converti. Etiam Dombarti 
codices Monacenses (A, F, R, 5) hic illic non sine fructu 
denuo inspexi. Lectiones porro ex editione illa Argentora- 
tensi enotatas auxi; plura etiam ex Hoffmanni apparatu 
critico recepi, ut proprietates et mutuae necessitudines praestan- 
tiorum codicum facilius intellegi possint, E Caroli Weymant 
editione, quae anno 1924 typis officinae Bremensis maximo cum 
sumptu ornaiuque expressa est, me multum commodi — li- 
benter grateque confiteor, cum in lectionibus diiudicandis haud 
raro sententiam illius viri in litteris ioris latinitatis tam 
quam qui mazime versati sequi et ez u ima scientiae materia, 
quam in adnotatione et in indice operis sui collegit, nonnulla 
in commentarium criticum recipere possem. Neque J. C. Weli- 
donii editionem eodem anno Londinii emissam frustra explo- 
ravi, quamvis neglegenter ille ipsa Augustini verba recensenda 
tractaverit (cf. A. Souter in „The Classic. Rev.“ 39, 1925, p. 135sgq.; 
A. Kalb in „Bayer. Bl. f. d. Gymn.-Sch.- W.“ 63, 1927, p. 159). 
Interdum mihi etiam S. Angus „The sources of the Fe ten 
books of Augustines D. C. D.“ (Princeton 1906) et Alfredi 

Schroederi interpretatio Germana (Camboduni 1911— 16) usui 
erant. In praefatione autem Dombarti ipsius verba, ubi eius 
sententias prorsus secutus sum, retinere studui. Haud scio an 
indices a multis desideratos huic editioni, id quod animum in- 
duxi, fasciculo separato postea adiungere liceat. 

Gratias denique ago maximas viris doctissimis et illustris- 
simis, quorum consilio et auxilio usus sum, inprimis Alberto 
Rehm, Carolo Weyman, Theodoro Dombart Monacensi- 
bus, item praefectis bibliothecarum publicarum Bernen- 
sis, Leningradiensis, Lipsiensis, Monacensis, praecipue 
Ottoni Glauning Lipsiensi amicissimo et Alberto Hart- 
mann Monacensi, neque minus Carolo Hartmann gymnasii 
Baruthini rectori, qui multis modis coepti fautorem se praebuit. 


Baruthi, Kal. Sept. MCMXXVII. 
Alfonsus Kalb. 


PRAEFATIO. 


PARS PRIOR. 


De codicibus, quorum lectiones ex Hoffmanni (CSEL 
vol XL/1,2), Dombarti meisque ipsius collationibus in 
hac quarta editione conficienda adhibui, haec praemittantur: 

Veterrimi Civitatis Dei libri mss sunt LFC, quorum 
nullus totum opus complectitur, cum L tantummodo libros 
I—V, FV XI—XVI, € I—X contineat. Praestantissimus autem 

L est L, qui numero 607 (olim 523 bis) insignitus in Lugdu- 
nensis civitatis bibliotheca adservatur. Is saeculo VI*) aut 
VII**) litteris semiuncialibus scriptus Leopoldi Delislii ***) 


x) Hoffm. ed. I p.I; Traube Nom. sacr. p. 148. 
) E. A. Lowe in Miscell. Ebrle IV p.44; idem in 'Co- 
dices s, ingisee antiquissimi’ (1924) p. 42. 

f. ‘Notices et extraits des manuscrits de la biblio- 
thàque nationale ete. ... publiés par l'Institut national de 
France" tom. XXIX, Paris 1880, p. 366—69; 397—401. Soei 
turae specimina reperiuntur in ‘Album paléographique . . 
ar la Société de l'école des chartes', Paris 1887, tab. VII; 

owe, Cod. Lugd. ant., tab. 26 et 27. 

merito ung cum A, eiue apographo, a longa oblivione vindicatus 
et ab Hoffmanno semel iterumque collatus est. Exhibet libros 
quinque priores non sine lacunis; desiderantur enim in eo foliis 
quibusdam quaternionibusve amissis hae editionis nostrae par- 
tes: pg. 3, 10--25, 4; 124, 25—125, 28; 131,97—144, 7; 163,30 
—174, 29; 197, 26—199, 2; 240, 3—242, 3. Ea quoque, quae 
etiamnunc restant folia (138), haud raro situ et umiditate muti- 
lata atque deformata eunt. Etsi L variis librariorum mendis 
non vacat, interpolationis certe immunis esse et Hoff- 
manno et Dombarto videbatur. Neque tamen fidem plane tri- 
buendam esse censeo crebris vocabulorum transpositioni- 
bus, quas prima codicis L manus — eamque secutus 4 — a 
ceteris mss discrepantes tradidit, cum transpositiones quaedam 
inveniantur in solis L'A (vel A, ubi L deest) manifesto pra- 
vae (cf. p. 55, 2 male ac bene; 75,10 Punicum bellum [item A 
133, 14]; 80, 16 adsensus est esse; 108,13 etiam Romana ipsa; 
186,16 est quoque; 191,8 est non instituta; 218,6 multa glo- 
riae mira atque praeclara cupiditate; 224,7 pro libertate(m) 
pulchra; 227,18 iam consul bis), aliae non solum Dombarto, 
sed etiam Hoffmanno Weymanoque displicuerint, velut p. 54,9 
muliercularum earum; 55,14 multa praeclara; 105,82 suo dis- 
seretur diligentius; 138,9 Deinde bellum; 168,25 meritis bonis; 
172, 23 adsumere adiutorem ; 27 inquit poterimus; 174,5 Feli- 
citas indignata; 26 Felicitati resisteret; 216,2 opus suum autem; 
237,18 caetigatior est; 24 imperatores Christianos. — Primae 
manus errores in codice L nonnunquam eáàdem vel aequali fere 
manu correcti sunt; has correcturas A plerumque recepit (cf. 
Hoffm. I p. III).  Posterioris autem manus cuiusdam emenda- 
tiones (L?) codice A aetate paulo inferiores esse docuit Dom- L' 
bart (cf. p. XXIV et XXVI adnot.) 

Codex A, saec. IX scriptus, ipse quoque Lugdunensis, .1 
numero 606*) (olim 528) insignitus, libros L—XIY continet, 
quorum quinque priores e codice L descripti eunt exceptis sex 
prioribus foliis paulo recentiore manu exaratis, quae aliud 
exemplar secuta est. Indidem ea videntur petita esse, quae in 
A a sexto libro usque ad quartum decimum leguntur. Hae 
partes a compluribus librariis conscriptae ab Hoffmanno lit- 
tera 1 notantur. Post sextum vero folium, cuius extrema verba 1 
sunt: multos inqui[unt] (p. 20, 20), in cod. A(1) folium ex- 
cidit; post hanc lacunam codex A incipit a vocabulis [extrin]- 
secus sed ad (p.23, 26), cum L in pag. 25,4 (fuit Daniel) 
demum initium capiat. Aliam quoque Lugdunensis vetustis- 


* Cf, Lowe, Cod. Lugd. ant. p. 43; numerus 608 legitur 
in Hoffmanni et Dombarti editionibus. 

simi lacunam (p.197,26—199, 2) non codicis A, sed codicis 1 
librarium folio inserto supplevisse ab Hoffmanno monemur. 

In codicibus L.A41 nulla est capitum distinctio aut in- 
scriptio. 

odex VF, qui sexto saeculo adtribuendus videtur*), in 
Capituli Veronensis bibliotheca numero XXVIII 26 notatus 
custoditur, Hune codicem, qui uncialibus litteris scriptus libros 
X[—XVI exhibet, Hoffmann iam anno 1868 peracrutatus 
postea a Dr. Guil. Weinbergero denuo inspiciendum curavit; 
eundem Dr. Christ. Hoerner in secundae Dombarti editionis 
usum contulit. Dubium non est, quin hic liber mss, quamquam 
non desunt in eo errores scribarum et coniecturae parum pro- 
speràe correctorum litteras evanidas rescribentium, plerumque 
iamen sinceritatis indicia prae se ferat. Pauca enim inter- 
polationis manifestae exempla inveniuntur: in vol.I p.472,9 
curabo] conabor F(B); 552, 18 suaviter] sapienter F (cf. Il 
62,9); 570,26 d arduus carduus F(FGBeolp); II p.36,2 
non peccandi facilitas) in non peccando felicitas F(B) 
(ef. lin. 4 et 6); 49, 26 damnabilem] laudabilem V; 83,7 
quinta] quinta sexta F(Gb?) (cf. 76, 24 et 81, 5); 184, 26 cor- 
poris] caro F. In codice F ipso singula capita non sunt dis- 
tincta; praemissus tamen ei est in prioribus sex foliis index 
capitum librorum XI—XIV, saeculo X scriptus. 

Codex Corbeiensis (C), saeculo VII**) vel ineunte VIII***; 
litteris semiuncialibus scriptus, olim in bibliotheca monasterii 
S. Germani a pratis (S. Germain des Prés) numero 766 insigni- 
tus erat et libros I—X praemisso horum librorum indice capi- 
tulorum comprehenderat. Nunc in duas partes dissectus exstat: 
maior pars libros I—IX cum decem librorum indice conti- 
nens in bibliotheca publica Parisiensi n? 12214 notatus ad- 
servaturt); alteram partem, cui solus liber X inest, sub finem 


*) Eum vetustiorem esse saeculo VII, cui a Reifferschei- 
dio í ien. Sitzber. phil.-hist. Kl. Bd. 49, S. 8) vindicatus est, 
Hoffmann (ed. vol. I p. VID et Dombart (ed.* vol. I p. X) 
consentiunt; saeculo V eum adtribuit Lowe, Cod. Lugd. ant. 
p. 42. 

"| Hoffm. I p. III; A. Chatelain, Uncialis scriptara 
(Paris 1901) p. 150. Lowe (l. c.) codicem € saeculo VI scrip- 
tum esse opinatur; V! vel VI! saeculi eum aestimabant viri 
docti priorum temporum (cef. Nouv. Traité de Diplom. 1767 
tom. I Jj 91). 

***) Staerk (cf. quae paulo infra notata EKE 
T) Cf. Chatelain l. c. p. 148sqq. (in tab. LXXXII serip- 
turae specimen est). 

saeculi XVIII à codice Germanensi distractam anno 1800 Pe- 
tras Dubrowsky*), a secretis legati Rossici, Petropolim ab- 
duxit. Hanc partem, quae diu in oblivione iacuerat, in biblio- 
iheca Caesarea Petropolitana, nunc publica Lenin- 
gra&diensi, conditam esse nota Q. v. I Nr. 4 insignitam Anto- 
nius Staerk**) anno 1910 monuit; ipse eius imaginem ad verbum 
contuli (cf. p. I). Ex illa autem parte codicis C, quae Parisiis relicta 
erat, Fridericus Duebner, cum anno 1838 Maurinorum edi- 
tionem celeberrimam denuo emiltendam curaret, in adnotatione 
critica multas egregias lectiones excerpsit, sed exiguum nume- 
rum in textum recipere ausus est (cf. edit. Duebn. p. XXII; 
Neue philol. Jahrb. XI [82] p.68). Eandem codicis partem Hoff- 
mann identidem perscrutatus iudicavit librum Corbeiensem, 
cum ex optima origine manavisset et nitide scriptus esset, non 
tanti esse, quanti, priusquam Lugdunenses in notitiam venis- 
sent, viris doctis visus esset. Multis enim exemplis aperte pro- 
bavit (cf. Hoffm. ed. I p. IV&qq.) non solum librariorum ineru- 
ditorum erroribus, sed etiam doctiorum hominum interpola- 
tionibus illum crebro esse deformatum. Cui iudicio assentiri 
non dubito codice Leningradiensi examinato. Nam hic quoque 
praeter creberrima primae manus menda, quae litteris permu- 
tatis, nominum et verborum terminationibus confusis, vocum 
et sententiarum partibus omissis aliisque erroribus orta sunt, 
perspicuae occurrunt interpolationes: cf. p. 401, 11 admini- 
colare] adiuuare C; 16 beata esse non posset C; 403,10 
necessitudinibus] consuetudinibus C; 408,18 holocaustis 
autem non; 29 eis sibi sacrificiis C; 418,11 quo tempore 
parere filium nec; 416,10 empyria] inferia C; 425,4 isto- 
rum] illius C?; 428,16 sunt illi qui C(Fv); 430,4 conlapsum] 
deiectum (sup. vede Accedunt transpositiones vocabu- 
lorum parum probabiles (cf. 408, 19; 411,24; 413,10; 416, 26; 
421,24; 426,28; 428,9; 4987,26; 441,21; 447,179.) et capi- 
tum numeri perperam alio translati, cum cap. VI proficisca- 
tur & verbis Quaecunque igitur (p. 410, 1), cap. IX a Nam 
et Porphyrius (415, 17), cap. X a Gratia Dei non 
(448, 93). 


*) Cf. de eo P. Knoell in CSEL vol. XXXVI p. II; A. Kalb 
in ‘Bayer. Blätt. f. d. Gymn.-Schulw.' LXII (1927) P. 162. 

*"*| Ant. Staerk, Les manuscrite Latins du V* au XIII* 
siecle conservés à la Bibliotheque impériale de Saint- Péters- 
bourg, 1910, tom. I p. 23. Faciem codicis Q. v. I Nr. 4 ad Ot- 
ionis Glauningii observationes accuratius descripsi in ‘Bayer. 
Bl. f. d. Gymn.-Schulw.' 1. c. p. 1618qq.; ultimi folii effigiem 
praebet Staerk II, tab. XX. 


LU 


C suppt. 


&(—4A 
Duebn.) 


b(—B 
Duebn.) 


4(—D 
Duebn.) 


VI PRAEFATIO 


Scripturae lapsus et errores, quos prima manus in C ad- 
miserat, nonnunquam ab eadem ipsa emendati sunt, saepius & 
correctore paulo recentioris, ut videtur, aetatis, qui singulis 
libris 'contuli' subscripsit, decimo insuper 'ex exemplar(i?) 
contuli’; hic vero censor (C*) non raro genuinam lectionem 
corrupit aut falsam corrigendo novos errores commisit. Pars 
foliorum codicis Q. v. I Nr. 4 (fol. 306 [27] — 814 [36]) in margine 
umiditate corrosa est cum ipsorum verborum detrimento. Quae 
amissa sunt, tertia manus (C*pp.) antiquam scripturam imi- 
tans inter lineas aut in calce columnae antecedentis supplevit 
audacius saepe quam felicius. Margini codicis C notae glos- 
saeque compluribus manibus adseriptae sunt; in fol. 311 (33]" 
e. g. legitur ad lib. X cap. 29 (p.449,14sqq.) adnotatum: ‘sic 
beatus leo ad iulianum?. Ceterum codice C, cum integer etiam 
exstaret, patres Maurinos in editione conficienda (1685) inter- 
dum usos esse equidem persuasum habeo.*) 

In recentioribus libris mss interpolationum vestigia, 
quae iam in velerrimis codicibus occurrunt, temporum decursu 
increscunt. Neque tamen eorum auxilium et in recensendis 
libris XVII—XXII, ubi antiquius fundamentum deficit, et in 
corrigendis codicum IL VC mendis repudiare licet, In prioribus 
libris soli codices A et p aliquantum cum Lugdunensibus (L A) 
conspirant; ceteri in his partibus illius stirpis, qua C ortus est, 
affinitatem prae se ferunt (cf. p. XXIV sqq.). 

Ex septem libris Parisinis (abcedefg), quibus Duebner 
in editione sua conformanda praeter codicem C (libb. I—IX) usus 
est, Hoffmann quinque meliores elegit. Sunt &utem hi: 

1. n. 2050, olim Colbertinus n. 437, membr., saec. X scriptus. 
In sex foliis ei praemissis rudi manu saeculi XIV vel XV 
index capitulorum scriptus est. 

2. n. 2051, membr., saeculi X. De summario in hoc codice 
libro XVIII praemisso cf. vol. II editionis nostrae praefa- 
tionem (Hoffm, ed. I p. Xsqq.). 

3. n. 2058, membr., saeculi X. Hic Corbeiensi vetustissimo ad- 
modum similis est neque tamen ex hoc, sed ex alio aliquo 
vetere codice videtur descriptus esse. In libro primo lacuna 
est a nostrae editionis pag. 28,13 (in corpore alieno) usque 


*) Cf. p. 101,13 ut ibi Cv (ubi rell); 167,19 et mala esset 
et bona Cv (et b. e. et m.); 236,6 grauiora pati dignos Cv 
(pati om. rell); 356,29 quo Cv (cum rell); 387,9 ut et etiam 
ev; 406,4 suavissimum .. incensum Cv; 421,24 quoniam 
tamen C ed. Ben.; 426,28 nec illi nec isti Cv; 437,26 sint 
apud eos Cv (ap. e. sint rell.); 440, 9 eorum Cv (illorum plerr.). 

ad pag.42,9 (omnibus ad |) pertinens. Eiusdem libri ca- 
pitibus XVI prioribus manu saeculi XII argumenta in mar- 
gine adscripta sunt. 
4. n.11688, olim Corbeiensis, deinde Germanensis n. 268, membr., e(- E 
saec. X. Duebn.) 
5. n.12215, olim Corbeiensis, deinde Germanensis n. 767, membr., pas 
saec. X. uebn.) 

Codd. abe omnes, d octo priores, g septem posteriores 
libros continent, Lectionum sinceritate codd. deg codici- 
bus ab praestant, neque tamen ullus eoram interpolationum 
indiciis caret. 

Codices c (= C Duebn. — Paris. n. 2052) et f (= F Duebn. (c, f) 
— Paris. n. 11637), quorum alter decem priores, alter duo- 
decim posteriores libros exhibet, Hoffmanno indigni videban- 
tur quos conferret. Ex capitum tantum inscriptionibus in li- 
bris posterioribus codicis f lectiones ab illo identidem enota- 
iae sunt. 

Ex bibliotheca Universitatis Patavinae Hoffmann duos 
codd, in usum suum convertit, quorum unus (p) n. 1469, alter 
(q) n.1490 insignitus est. Uterque eorum omnes de civitate Dei 
libros et indices capitulorum exhibet. 

Et p quidem, quamquam XIV demum saeculo scriptus et p 
multis locis aut mb mre neglegentia aut interpolatorum au- 
dacia depravatus est, tamen saepe egregiis lectionibus a maiore 
codicum parte differt. In prioribus quinque libris cum Lugdu- 
nensibus LA manifesto conspirat. 

Cod. q, saec. XIII scriptus, olim Francisci Petrarcae poetae q 
fuisse fertur. Dubium non est, quin ex recentiore atque de- 
leriore fonte derivatus sit.*) Idem cum propter conpendiorum 
multitudinem et insolitam formam difficilis sit lectu, Hoff. 
mannus ex novem prioribus tantum libris et capitulorum indice 
lectiones eius notavit. 

Cod. Farfensis (r) n. 26 (Bibl. Vittor. Emman.) saec. XI r 
scriptus libros IV—XX c.5 continet. Ex hoc Hoffmann lectiones 
paucas libri quarti “miram inscitiam et neglegentiam librarii 
prodentes' in praefat. vol.I pag. XVI, satis multa ex libris XV 
et XVI in adnotatione exscripsit. 


*) Hoffmannus monet codicem q ubique fere cum vulgata 
quam dicunt consentire, quod non mirum videtur, si verum est, 
id quod Dombart opinatus est (cf. pag. XII), editionem prin- 
cipem Sublaquei inpressam ex illo praecipue aut ex eimillimo 
eius exemplari originem duxisse. 


t 


F 

Codices S. Crucis n. 138 (Bibl. Vitt. Emman.), qui libros 
FII—X (s), et eiusdem bibliothecae n. 391, qui libros XI— XVI 
continet (t) initio saec. X eadem manu scripti unius quondam 
codicis parles videntur fuisse. 

Eorum lectiones crebrae ab Hoffmanno in librorum VIII 
—XII adnotatione adferuntur. Qui (in vol. I pag. XVI) recte 
censet codices st codici p cognatione esse propinquos, quam- 
quam sinceritate eo inferiores sint; idem fere de codice r dici 
potest: cf. II 98, 28 (Do.); 117, 18 ete. — 

Codex quondam Augustanus (A), nunc Monacensis lat. 
n.3831, membr., saec. X, omnes libros complectens, quem Dom- 
bart contulit, in prioribus partibus ex optimo fonte fluxisse 
videtur (cf. p. XXXIIsq.); in posterioribus autem fides eius atque 
&uctoritas sensim minuitur et interpolationis indicia, inprimis 
in locis ex scripture sancta allegatis, augentur. In fol. 199" 
(lib XI c. 9sqq.) multa omissa sunt, cum post verba hinc 
existimo (cf. p. 472, 14sq.) continuo &ubsequantur verba nisi 
aeterna esi etc. (p. 477, 24); ibidem glossa “hic mirum’ notis 
Tironianis in margine adscripta eademque litteris a&b interprete 
quodam super vocabula ‘existimo nisi’ posita est (cf. Domb. 
ed.* II p. Vaq.). Altera lacuna in libri XVI cap. 8sqq. occurrit 
(fol. 196"), ubi nullo omissionis signo addito a verbis possunt 
originem (II p. 187, 6) statim transitur ad verba occultas 
esse (p. 160, 7. Capitum inscriptiones inveniuntur in co- 
dice A a libri XI cap.1 usque ad XIII c.18 cum codd. Fpq 
fere concordantes; deinde autem tituli in A(F^) a vulgaribus 
prorsus differunt (cf. p. 679, 9 et Domb. ed.* II p. XV). 

Codex Coloniensis (K) n. 76 (Darmstadt. 2077), membr., 
libros I—X continens, saeculo VIII scriptus esse fertur. Con- 
tulit eum Dombart anno 1876 eiusque auctoritatem a sexto 
libro usque ad decimum non parvi pendendam esse censebat, 

uamquam interpolatione saepius depravatus esset (cf. Jaffé et 
attenbach, Eccles. metropol. Colon. codd. mss., p. 24). 

Codex Frisingensis (F) quondam, nunc Monacensis lat. 
n. 6267, membr., libros I—XVIII continens, saec. IX fere scrip- 
tus, e dissimilibus constat partibus. Medii enim sex libri (XII 
—XVII) vetustiore et diligentiore manu firmis formosisque lit- 
terarum ductibus exarati a folio 177 usque ad fol. 886 perti- 
nent et 26 quaterniones seorsum numeratos complectuntur. In 
folio 386" subscriptio est satis mira, de qua vide sis vol. II 
p.265. Haec media pars e paulo meliore archetypo originem 
duxisse videtur quam libri I—XI et liber XVIII. Neutra tamen 
codicis pars interpolationibus vacat. Contulit eum Dombart. 

Codex Ratisbonensis (^), nunc Monac. lat. n. 18024, 
membr., saec, X exeunte scriptus, omnes de civitate Dei libros 

complectitur. Etsi interpolationibus recentioribus crebro defor- 
mis est, tamen generosioris originis indiciis non caret. In 
lib. VI-IX et XI—XVII Augustano admodum similis est. Illa 
quidem lacuna in folio 122* codicis A obvia (cf. p. VIII) etiam 
in ^ invenitur ita, ut hic legatur existimo hic mirum nisi 
aeterna est, cum glossa in cod. A superscripta in ipsum tex- 
tum codicis ^ irrepserit, Saepe etiam falsas codicis A lectiones 

rima codicis ^ manu repetitas esse multis exemplis Dombart 
in ‘ertia editione (vol II p. VT) demonstravit. Sed ne in illis 
quidem partibus codicem ^(!) ex A solo profectum esse inde 
iam apparet, quod altera lacuna maior codicis A (fol. 196"; cf. 

. VILI) in ^ prima manu alicunde expleta est. Etiam cum co- 
ice F, praecipue in libro XVIII, qui in F paulo recentiore 
manu scriptus est quam antecedentes partes, codicem ^ crebro 
consentire Dombart (ed.* IL p. VIT) satis probavit. Enotavit igi- 
tur ille lectiones codicis ^ accuratius iis tantum locis, ubi A 
et F, genere codici ^ propinquos, aetate et, auctoritate potiores, 
consulere non licuit. 

Codex Sangallensis (G) n. 178*), membr., saec. IX egre- 

ie scriptus, libros XI— XXII continet et a Dombarto col- 
fins est. Is eum non in optimis mss numerandum, sed illius 
codicum familiae, ad quam codices Parisini a et b (cf. p. VI sq.) 
pertinent, vel vetustissimum testem esse cognovit. Quid mirum, 
quod G ssepe etiam cum codice Bernensi 12/18 (B) conspirat 
(vide infra!), per quem multas illius familiae lectiones in edi- 
tionem Maurinam immigrasse suspicor? (cf. e. g. I p. 580,7 ferre 
deferre Gab (soli); 8 et sistere] existere Gab; II p. 9, 23 non 
non autem Gabv; 71,24 non GBabrv (recte), om. reil.; 16, 29 
atque in] atque ita in GBabv; 86,1 et 6 vicensima] uicesima 
die GBabv; in pag. 217, 6 post sumus addunt codd. GBab 
et iterum exhibeatis (exib. B) inquit (om. B) corpora 
uestra hostiam uiuam) — 

Codex Bernensis n. 12/13 (B), membr.**), saeculo XI una, 
ut videtur, manu maximam partem diligenter scriptus et pul- 
chris litteris initialibus ornatus, duobus constat voluminibus, 

uorum prius, n? 13 insignitum, foliis 110 libros I—XII con- 
tinet, alterum, n° 12, foliis 124 libros XIII-XXII. In duodeci- 
mi libri fine invenitur haec subscriptio: “Hic est liber sancti 
////[[[/***), quem hato bibliothecharius fecit, Quem si quis furto 


*) Cf. G. Scherrer, Verzeichn. d. Handschriften der Stifts- 
bibliothek von St. Gallen (Halle 1875) p. 63. 
**) Cf. Herm. Hagen, Catalogus codicum Bernensium (Ber- 


nae UM 9. 
**) ‘Maximini’ erasum esse affirmat Hagen (l. c.). 


B” 

abstulerit uel uiolenter rapuerit, anathema sit. Amen. Primum 
autem folium membranaceum, quo involucro prius codicis vo- 
lumen (n. 13) obtectum est, fragmentum libri XII (e capp. 8 
—b; inde & uelut naturaliter [p. 516,9] ueque ad quon- 
iam sunt [518,4]) exhibet*; quod alterius exemplaris fo- 
lium reiectum existimo, cum ordine versuum non ad codicem 
B ipsum aptum sit, cuius ceteroquin et scripturá et lectioni- 
bus (B^) simillimum est. Ipse codex B in libris I— X stirpe 
librorum eum € cognatorum (KFabe) ortus esse videtur; pro- 

iore quidem affinitate attingit codicem &**), quo tamen melior 
iudicandus est, cum multis et protervis interpolationibus, qui- 
bus ille scatet, carent, longinquiore codicem e***), cui similis 
est etiam eo, quod crebro varias lectiones aut super lineam aut 
in margine adscriptas exhibet. In libris XI—XVI vero codex B 
cum F interdum mirum in modum consentit: in solis enim 
codicibus FB hae occurrunt lectiones: 1472,9 conabor; 587,6 
peraguntur; 546,4 habuerimus; 556,10 primo om.; 588,17 
traditus om.; JI 86,2 in non peccando felicitas; 8 ita 
et; 53,91 sic; 71,27 enoc; 112,29 illorum (F!B); 148,25 
ad abraham factae promissiones Dei; 169,23 existi- 
maui; addo etiam: I 470, 19 cognitionem VBE; 498, 10 
si fallor om. VBe; 502,4 currentis V Bt; 548,29 contexit- 
ne F, contextione B; 564,9 etiam F'Be; 575,25 ne uti- 
quam PFA!'B!e; 695,11 pnoen V!Bl1; 696,26 si om. V BG; 
597,294 reducimus VBe*p; II 20,23 uictoria VBE*»; 64,11 
archeotypo F Be; 73,1 cui VBe*; 116,13 melius FVBbE; 
120,1 quo PBb*; 140,18 praeter P Bb'. Huc accedit, quod 
B, quamvis ut recentiorum temporum liber ab interpolatoribus 
fucatus sit, optimas quasdam lectiones solus vel fere solus 
servavit, velut: 1 52,6 poterunt (= Domb. coniect.); 264, 27 


*) Falso Hagen (l. c.) argumentis parum examinatis "Trac- 
tatum theologicum de vitiis in folio 1" codici praemissum esse 
commemorat. 

**) Cf. e. g. Ba in vol. I p. 11, 2; 5; 32; 19,25; 24,1; 57,3; 
59, 24; 84,26; 108,4; 155,11; 180,23; 183,91; 184, 7; 204, 28; 
273,4; 19; 276,83; 372,10; 386,2; 391,16; 393,1; 395,20; 401,1; 
403,10; 23; 441,18; 499, 24; 594,22; 595,8; vol. II 28,2; 39,13; 
67, 99; 90,29; 140, 15; 142,16 al. 

**) Bae: vol. I 41,2; 76, 2; 166, 27; 178,13; 202,8; 253,14; 
287,6; 379,1; 389,20; 412,4; 416,1; 423,25; 584,29, — Be: 
vol. I 43,11; 183, 82; 156, 2; 160,19; 218,7; 274,3; 301,26; 
314, 1; 316,13; 331,930; 332,29; 352,3; 367,3; 7; 364, 26; 
368, 1; 408, 10; 497, 25; 439, 20; 440, 10; 450, 19; 485, 21; 
495, 2; 500, 7. 

ab (== Domb. coni); 802, 4 uim; 384,13 indidem (=1 et 
Domb. coni); 988,94 bonum; 483,25 ista; 564,924 prae- 
missa; II 122,11 praecordia; 225,18 apertissima (= Weym. 
coniect.); 292, 11 ora (= RA!) aliasque, Hunc autem codicem 
ipsum aut eius geminum a patribus Maurinis in editione 
anni 1685 conficienda adhibitum esse pro certo habeo, cum 
praeter crebras lectiones concordantes*) multae vocabulorum 
transpositiones**), quae illorum editorum arbitrio et licen- 
tiae crimini dabantur, iam in codice B obveniant. 

Ex altero codice Bernensi n. 184 (f), olim S. Benedicti f 
Floriacensis (Fleury)***, membr., saec. X, qui foliis 162 libros I 
—XXII continet, tantummodo libros I—III et X conferre potui; 
praeterea eum aliis locis quibusdam dubiis inspexi. Et hic 
ipse cognatus mihi visus est cum codd. CKF et simillimus co- 

icis b), neque tamen eius apographus. Libro XVIII in cod. f 
idem cápitum index praemisesus est, quem Hoffmann et Dom- 
bart-4f) e codicibus bF^ in lucem protulerunt. Duae autem 
lacunae maiores in cod. B exstant; desunt enim hae editionis 
nostrae partes: II p. 315,13 (lib. XVIII c. 39) inde a Neque 
enim (fol. 180") usque ad finem libri XIX (p. 405, 7); II p. 447, 
32 (lib. XX c. 18) a verbis periit ex (fol. 136) usque ad spi- 
ritus meus (c. 23; p. 463, 26). 

De Dombarti codice R (Monac. lat. n. 6269; lib. XV— B 
XXII) et de Bernensi n. 352 (D; lib. XIX—XXII), quem ipse D 
totum contuli, in alterius voluminis praefatione, quoad opus 
erit, disseram. 

Ex Eugippii excerptis (ed. P. Knoell CSEL vol. IX/1) E 
nonnullas lectiones in commentarium criticum recipere Dom- 
bart non recusavit, quamquam eum non fugerat Eugippii codi- 
ces, tametsi quidam eorum iam saec. VII scripti sunt et cum 
optimis Augustini mss haud raro consentiunt, tamen adeo sca- 
tere mendis, ut si quis genuina Augustini verba inde eruere 


*) Cf. ex. gr. vol. I 16,31; 88,92; 905, 18; 388,24; 409,16; 
412,25; 419,7; 443,31; 456,34; 483,95; 509,91; 521,17; 534,10; 
538, 28; 562, 29sq.; 692,1. 

**) C£. vol. I 37, 5; 326,10; 327,20; 426, 22; 430, 10; 446,7; 
462, 28; 458, 4; 414, 21; 471, 11; 20; 486, 26; 481, 2; 503,12 etc. 
**) Cf. Hagen, Catal. cod. Bern. p. 182. 

1) Cf. iiim codd. b8 lacunas: vol. I 304,21; 404,11; 
108,91; 426,13; easdem lectiones I 29, 28; 131,11; 411,920; 
418, 29; 414, 4; 22; 415,25; 98; 417, 7; 418, 8; 11; 490, 31; 
508,21 al. 

Tf) Domb. ed.? vol. II p. Xsqq.; Hoffm. ed. vol. I p. X sqq. 

voluerit, illorum codicum lectionibus interdum magis impedia- 
fur quam adiuvetur. 

Ad argumentorum indices vel titulos, qui singulis 
capitibus praemissi sunt, conformandos usui erant lectiones 
odia € (in lib. I-X), V (XI—XIV), A^ (XI—XII), F (XIII, 
XVI, XVI), pq (I—XXID, g (XVI—XXID, f (XVI—XXDT. Ca- 
pitum autem distinctio et inscriptio vulgaris, quae in codd. L.A 
et V (ab initio) deest, ut non ab Augustino ipso, ita a doc- 
tis viris illius aetatis vel paululo recentioris facta esse videtur 
(cf. Duebn. ed. p. XVIIIeqq.) llli enim tituli magis quam ipsa 
auctoris verba hac artem scholae*) illac vulgarem posteriorum 
temporum sermonem redolent; eos ne argumentis quidem ca- 
pitum ubique plane respondere exposuit omm Frick.**) 

Retractationum libri II caput LXIX huic editioni 
praemissum e codicibus CBgp (Cp ex Hoffm. adnot.) recensui. — 

De editionibus veteribus in adnotatione critica, prae- 
cipue librorum | et JI, adhibitis Dombart tam prolixe quam 
lucide disseruit opusculo *Zur Textgeschichte der Civitas 
Dei Augustins’ (Texte u. Unters. z. Gesch. d. altchr. Lit. ed. 
Harnack-Schmidt tom. 32 faec. 2a) 1908, Primarium inter eas 

ed. Arg. locum obtinet editio Argentoratensis anno 1468 vel prius 

in Iohannis Mentelini officina excusa, cum non exiguum nu- 

ed.princ. merum optimarum lectionum ab editione principe quae 

dicitur, Sublaquei anno 1467 typis expressá, discordantium ex- 

hibeat. E vetustioribus enim et melioribus codicibus, quos cum 

AKF'", interdum etiam cum 1 aliquid rationis habere verisi- 

mile est, hausisse videtur quam princeps illa, quam e codice q 

&ut ex simillimo eius exemplari originem duxisse Dombart pro- 
babiliter***) est opinatus. 


A. Kalb (sec. Dombarti ed.* vol. I et II praeff.). 


*) Enuntiatorum clausulas in titulis maiore legum me- 
iricarum cura quam in T textus verbis compositas esse 
animadvertit Gr. Reynolds 'The clausulae in the D. C. D. of 
St. Augustine', Washington 1994, p. 24. : 

**) ‘Die Quellen August.'s im XVIII, Buch s. Schrift D. c. D.*, 
1886, p. 79 


-— Cf. 'Zur Textgesch.' p. 8sq. et 42. 

PARS ALTERA." 


Quaeritur, quae sit in duobus primis de civitate 
Dei libris codicum inter se cognatio aut diversitas. 


Miretur quispiam, quod Emanuel Hoffmann optimam 
uberrimamque materiam, quam in editione sua arti criticae 
suppeditavit, non per genera et species accurate digesserit 
vel etiam stemma quoddam confecerit, quo codicum aut 
omnium, qui adhuc collati sunt, aut certe complurium inter 
se cognatio perspicue monstretur. 

At peritum rerum existimatorem non fugiet huic tantae 
moli vel doctissimi hominis vires inpares esse. Nulla autem 
hic difficultate magis laboratur quam librorum manuscrip- 
torum inconstantia, qua factum est, ut singuli non in om- 
nibus partibus suis ipsi sibi aequales sint, sed crebro varient 
et alibi aliam originem prae se ferant, 

Ceterum quod in universum nunc effici nequit, id in 
particula saltem totius operis conari licebit, ut parv& quae- 
dam fundamenta iaciantur, unde spes est paulatim ad ampli- 
orem altioremque structuram posse perveniri. 

Exempli causa eligo primos duos libros de civitate 
Dei et initium facio ab Augustano nostro (A), de cuius 
lectionibus quibusdam in altero tertiae editionis volumine 
extrema praefationis parte breviter egi. 

Et primo quidem praetermissis capitibus I— XII primi 
libri, quae in codd. Lugdunensibus LA desunt, omnes fere 
colligam locos, quibus A solus (T) cum solis codd. LA aut 
(II) eum solo Patavino p, deinde eos, quibus A solus ( 
cum L/p aut (IV) cum eisdem et Corbeiensi (€ 

*) Haec praefationis pars a Dombarto composita e tertia 
editione (1908) huc translata est paucis admodum, quae res 
postulabat, mutatis et lectionibus codicum Bernensium 
(B et B) additis. Quae praeterea adiungi, a Dombarti senten- 
tiis nomine meo subscripto distinzi. Kalb. 

concordant; postremo solius A (V) cum LAC aut (VI) 
eum solis Cp aut (VII) cum solo C consensum exemplis 
ostendam. 


L 


Consentit ergo Augustanus solus cum solis Lugdunen- 
sibus aut certe cum altero eorum*) his locis: 


24, 23 desint AA! (falso) desunt rell. ed. princ. Arg. v**). 
25, 5 deserit LAA (falso) deseruit rell. ed. princ. Arg. V. 
25,9 suis LAA (recte) in suis rell. ed. princ. Arg. V. 
25,10 chitaristam LA chytar. AB cithar. (cythar.) rell. v. 
25, 26 fuisse LAA (falso) esse rell. ed. princ. Arg. V. 

28, 23 eis] om. LAA (perperam?; antecedit quisquis). 

28, 29 si] om. ( L?) A A! (recte?). 

29, 9 nihil mali (2?) 4AB (recte?) nihil tale ^ mali nihil 
rell. ed. princ. Arg. V. 

30, 24 uitanda L'/'A' (falso) uitianda rell. v. 

35,7 de frutectis esse LAA esse de fr. rell. ed. princ. 
Arg. V. 

36, 26 theobrutus LAA theobrotus CK F ^ gbepq ed. princ. 
theobrotus B? theobrocus ed. Arg. clemobrotus & demo- 
brotus B! deibrotus B4 Cleombrotus v Do.®? [sed 
Augustinus eum Lactantio "Theombrotus' scripsisse vide- 
tur; cf. CE 19, 238, 17. Kib.) 

37, 18 ammonere LAA adm. rell. V. 

37,21 mansiones aeternas LAA se mans. aet. CKF ^3?b 
epqBf ed. princ. Arg. mans, aet. se V 


37, 22 esse promisit I esse se prom. AA se om. C(?)KF 
^ B8 rell. v. 

37,22 proponant LA AB! (recte) opponant C(?)KF^B* 
rell. ed. Árg. V ponant ed. princ. 


*) Interdum velut 28, 10; 29,9; 37, 22; 39,2; 46,24; 
60,16; 75,8; 85,17; 89,32 ex recentioribus quoque mss unus 
alterve Augustano suffragatur. 

**) L hic deest. 

39, 2 eorum eundem illum CKF ^B (eundem in marg. suppl. 
m. 1), Bbpq ed. princ. eorundem illum LAAG ed. Arg. 
eorundem illi à eorum eidem illi V. — 

39,3 M. catoni regulum LAA "eatoni "regulum C m 
marco (sic/) catoni marcum reg f catoni m. regulum ^p 
marco catoni marcum regulum Babe ed. princ. Arg. V.*) 

40, 15 quisque /// (erasis 2 vel 3 litteris) L quisquà A 
(parum recte) quisque (/4?) BB rell. v. 

46, 24 quoniam omnes ( L?) 4A ***)B ed. princ. Arg. (quia 
omnes) sec. Graec. (cf. 360, 31; 398, 22; II 398, 12) 
omnes om. Fg rell. v (cf. CE 257, 579, 29). 

47, 11 sunt LAA ed. princ. Arg. (recte) sint CK F ^ Bg rell. v. 

47, 22 diruptaque LAAN ed. princ. disrupt. CKF Bf rell. 
ed. Arg. V [dirrupta ? cf. CE 53, 445 Petschenig. Kib.) 

47, 29 liuido L4 À!; cf. 54, 6. 

49, 17 constitui LAA (recte; cf. 137, 7 ; 8) construi CKF 
^ BB rell. ed. princ. Arg. V; cf. 50, 11; 136, 28. 

54, 5 mi] om. LA'A (recte; cf. 3, 17) fili mi KYF*q mi 
fili C Bf rell. ed. princ. Arg. V. 

54, 6 liueraliter LAA. ***) 

55, 11 pudore LAA (falso) pudorem rell. v. 

55, 27 deos eorum LAA eor. deos rell. ed. princ. Arg. V. 

60, 16 scola//s L scolas AABB. 

60, 27 superuiae LA!; cf. 54, 6. 

61, 14 malorum (L?)AA (falso) maiorum rell. V. 

61, 16 liuido LAAL cf. 54, 6. 


61, 20 danae (sic/) L dianae AA dane B danagem B da- 
na//en b danaae rell. V (recte). 
63, 16 dein LAA deni q deinde rell. ed. princ. Arg. V. 


*) Cf. Cic. Milon. à 18 cum ornatissimum equitem Ro- 
manum P. Clodius M. Papirium occidisset. 

**) Cum ^ partim ez A pendeat, assensus eius hic parvi est 
momenti; cf. 47, 22; 82,1; 85, 13; 17; 29. 

***) Litterae b et u in codd. LA saepissime confunduntur. 
Eius modi errores identidem ad Augustanum pervenerunt. 
Of. 47,29; 60,27; 61,15; 71,18; 86,32. 

66, 11 sunt mali LAA (falso) sint mali rell. ed. princ. 
Arg. V. ion 

67,6 immoromae (sic/) L immo non romae A (falso) 
immo non romae À! immo romae rell. ed. princ. Arg. V 
(recte). 

71, 18 iobi LAA!; cf. 54, 6. 

14, 80 illo tempore breui L'A A breui illo temp. B illo breui 
temp. (C?) L?B rell. ed. princ. Arg. V 

75,8 iura sibi LAABp (cf. 121, 27) sibi iura CKF^ 
&bdeq ed. princ. Arg. V. 

76,29 etiam ab illo L'AA ed. princ. V ab illo et. C LEK 
"Bgabdepq ed. Arg. 

81, 11 a bono rege L4 À!^ (falso) a rege uno p ab uno 
rege A*BB rell. ed. princ. Arg. V. 

81, 32 pma L (f eras.) wirique A^! virisque rell. v. 

82,1 quodam mihi LAA mihi quod. CKFBg rel. ed. 
princ. Arg. V. 

82, 17 res Ls (falso) reis rell. v. 

85, 13 frenandis LAA” refren. CBB rell. ed. princ. Arg. V. 

85, 17 ne LAAB? ed. princ. Arg. nec CB! rei. v. 

85, 29 instituerunt LAA”; falso. 

86, 32 liuerand. LAA!; cf. 54, 6. 

89, 82 conflictione IL44 Aq ed. Arg. (cf. pag. XIV adnot.) 
conflictatione rell. ed. princ. V. 

92, 24 illic L1 A! (falso) illinc rell. ed. princ. Arg. V. 

95, 17 laudauiliter Lf! laudabiliter A (falso; sequitur na- 
turaliter) laudabile rell. ed. princ. Arg. V. 


[Addo lectiones quasdam .Augusiani, quae, etsi non 
omnino pares sunt Lugdunensibus, manifesto tamen inde 
originem duzerunt. 

34, 27 eorum À lorum L} illorum £? rell. v. 

66, 9 permixta À (falso) permixtae LA permixte B per- 
mixte rell. V (recte). 

72,19 vocabula populo Romano omisit cod. À; quod qui 
potuerit fieri ex lectionibus codicum LA apparet, ubi 

populo Romano breviata forma sic scriptum est; PRO, 
quod ante propterea facillime poluit excidere. Similiter 
p.118, 19 L A! C! ante PRO (= populo Romano) prae- 
positionem pro omiserunt; cf. eliam p. 413, 22, ubi in 
codd. Cep8 pro ante populo deest.] 


IL 
Consentit Augustanus solus cum solo Patavino (p): 


97, 19 ille si boc Ap (recte?) si hoc ille LACKF "Bab 
eq ed, princ. Arg. v. 

43, 11 domino] XPO Ap (perverse). 

47,31 obtritos] obritos LA! obrutos Ap (male). 

63, 6 quem non] quem om. Ap (satis apte). 

88, 6 prius] prior Ap! (falso). 


III. 


Consentit Augustanus eum solis Lugdunensibus et 
Patavino (D): 


33,20 testem mentis suae LAAp m. s. t. CEF-Bp rell. 
ed. princ. Arg. V. 

37,3 huius LA4Ab!*)p ed. Arg. ad huius CKF^B reli, 
ed. princ. V (cf. Loefstedt, Z. Sprache Tertullians p. 62). 

38, 20 quid ergo LAAp quid ergo est CKEF*Bgabeq ed. 
Arg. (Horat. epist. IT 3, 353) quid est ergo ed. princ. V. 

40, 18 corpori eiusque concupiscentiae Lf Ae*)p (optime) 
corpori concupiscentiaeque KF*^Bgabq ed. Arg. cor- 
poris concupiscentiae ed. princ. V corpori uoluptatique C 
(manifesta. interpolatio). 

41, 29 qualibet LAAp (recte) qua (C?)KF*B rell. ed. 
princ. Arg. V. 

45,3 deum credant LAA p cr.d. CK F ^ Beq ed. prine. Arg. V. 

49, 14 cogitare LAA p (recte) considerare CKF "Bgabdeq 
ed. princ. Arg. V. 


*) Cf. adnot. in pag. XIV. 

49, 24 hac] om. LAAp (recte? cf. Suet. Caes. 60). 

57,22 adque (atque) LAAp et CKF^B rell. ed. princ. 
Arg. V. 

61,20 quondam in gremium LAAbp (optime; cf. Ter. 
Eun. 585) in grem. quond. CK F^ Bfa!de «d. Arg. V 
(cf. Aug. Conf. 1, 16, 26; CE 33, 23, 15) in gr. quen- 
dam q ed. princ. 

71, 2 cuiusd, mag. L'AAAp (recte; cf. Kühn. Gramm. $ 224, 
5, 4) mag. cuiusd. C L^KF Bp rell. ed. princ. Arg. V. 

71,23 tribuerant LAAp tribuerent F^ tribuerunt Ç K Bg 
&beq ed. princ. Arg. V. 

73,20 M. LAAp (recte); om. C! Marcus rell. v Marcus 
Marcellus (om. Camillus) B. 

74, 24 ante oriri LA! Ap antea oriri C! antea et oriri C? 
A*KFBabdeq ed. princ. Arg. V (cf. p. XXIII). 
75,8 iura sibi LAABp (recte; cf. 121, 27) sibi iura CK 

F^8abdeq ed. princ. Arg. v. 

11, 9 increpitant CKFBgabdeq ed. princ. Arg. V (cf. 145, 
28) increpant ^ inpatapt LAAp (idem antecedit 77,7; 
cf. 76, 7; 91, 1). 

78, 4 aug. semp. L'/1!Ap semp. aug. C L A*KF BB reli. 
ed. princ. Arg. V. 

78, 16 nequiter ac om. LAAp (recte, utique concinnius); 
exhibent (C?) KF ^ BB reli. ed. princ. Arg. V. 

80,17 quo possent LA'Ap (recte?) et quo p. CJ KF ^ 
B rell. ed. princ. Arg. V et quo posset & aut quo p. Cic. 

83, 5 fuerit LAAN (cf. p. XV adnot.) p fuit CKFB reli. 
ed. princ. Arg. V. 

87,10 iuste nemo reprehendit] om. ,1! A! p! (parum recte, 
ut videtur) iste n. repr. ed. Arg. n. repr. iuste ed. princ. 

88, 20 significare uict. L/1 A! p (recte?) ei (cis b) sign. uict. 

mei 
CA?K^Bgabdeq ed. Arg. V & sign. uiet. F (mei m. 2) 
ei vict. sign. ed. princ. 

90, 28 christi iesu domini nostri LAp (recte); itemque A 
omisso iesu; domini nostri i, chr. € rell. ed. princ. Arg. V. 


PRAEFATIO XIX 


[Praeterea lectio codicis A ez lectione Lugduncnsium LA, 
quae in p quoque invenitur, saltem derivata cst (cf. p. XVI): 
78, 18 iudicem LAp iudicium A iudices CKF ^ Bf rell. v.7 


IV. 
Consentit Augustanus cum Lugdunensibus, Pata- 
vino (p), Corbeiensi: 


33, 8 in hoc ... exemplo C?KF^Bga&bq ed. princ. Arg. V; 
in om. LAC!Ap falso, ut videtur; antccedit tamen, 
post quod in facile omitti potuit. 

40, 11 libidini hostili A"'KF^Bfabq ed. princ. Arg. v libi- 
dini (om. hostili) A! solus recte; libidine (om. hostili) 
LACp.*) 

41,3 quibuslibet LACAp (recte; cf. progr. p. 15) cuius- 
libet KF^Bfabeq ed. princ. Arg. V. 

50, 13 securos esse ab host. terrore 44 C Àp ab host. terr. 
sec. esse KF ^ Bgabde ed. princ. Arg. V. 

54,10 numquam ad ueritatis scientiam LACABBp (sec. 
Graec. ui Cypr. CE 3!, 225, 2) ad uer. sci. numq. KF 
1abdeq ed. princ. Arg. V 

64, 26 non nullorum 44 CAÀ!p (falso) nullorum A*KF^ 
Bgabde ed. princ. Arg. ullorum (omisso non) Q non 
ullorum V (recte). 

68, 24 quia colunt LA'CApV (recte) cum colant KFBfb 
eq ed. princ. Arg. cum colunt 71*^a. 

73, 29 milia LA d [cf. W. Kalb, Juristenlatein (1888) 
p. 35] milibus A*Bgabdeq ed. princ. Arg. V (cf. Liv. 
5, 32, 9). 

87, 22 adytis adque (atque) aris LACAp (recte) adytis 
arisque KF ^B rell. ed. princ. Arg. V. 

92, 5 sensum honestatis amiserit L 4CAp (rect?) amittat 
s. h. EF^Bgabdeq ed. princ. Arg. V. 

94, 13 deorum uel scelerate turpiterque facta uel sceleratius 


*; -ne pro -ni Hoffmanni errore typogr.? 


XX PRAEFATIO 


turpiusque conficta (confincta LA) LACA'd*)p (op- 
time) deorum facta uel (om. ed. princ.) sc. t. commissa 
(conficta ed. princ.; om. K'F) uel scel. turpiusque con- 
ficta (commissa ed. princ.) A*K**Bga?beq ed. Arg. v; 
deorum om. a’. 


[Addo 84, 12, ubi codicibus L ACAp eliam "^q acce- 
dunt lectione deorum suorum; KFB autem cum rell. mss. 
et edd. princ. Arg. suorum deorum habent.] 


V. 


Consentit Augustanus solus cum Lugdunensibus et 
Corbeiensi: 


25,21 M. LC m A Marcus AKF ^B rell. v. 

30, 24 ad hoc LA'CA! adhuc A?B rell. v (cf. 31, 2). 

30, 33 faciat IL A' C* A (falso) fiat rell. ed. princ. Arg. V. 

34, 32 huius modi LACA (cf. 227, 30) huiusce modi KF 
* B9 rell. ed. princ. Arg. V; cf. p. XXII (68, 28). 

36, 17 nominabitur LACA (recte) nominatur KF ^ Bf rell. 
ed. princ. Arg. V. 

44, 19 ammirari LA admirari AC (recte) mirari KF ^B 
abdepq ed. princ. Arg. V. 

45,30 inuocantes LACA (recte) ita inuoc. CTKF ^Bg 
rell. ed. princ. Arg. V. 

67,11 GN. LACA Gneo rell. V. 

86, 195g. perirent L 4! C A! (bis, falso) periret rell. ed. princ. 
Arg. V. 

88, 22 luci LAC? A! Lucii rell. v. 

91, 2 frequenter LACA? ed. Arg. (falso) frequentet 
rell. ed. princ. V. 

94, 30 ecclesiam LACA (recte) ecclesias KF^Bgabdepq 
ed. princ. Árg. V. 


*) Cum à plerum codicis C vestigia sequatur, ambo 
unius testis loco sunt; cf. p. 61, 97. 


PRAEFATIO XXI 


95, 22 elegeres L legeres AC ŻA! eligeres A*F ^B rel. 
ed. princ. Arg. V (recte; cf. 19). 


[Eisdem codicibus (LACA) solus b accedit p. 90,17, 
ubi hae notandae lectiones: celebrata et 4 C'A'bv cele- 
brata est ut K!F celebr. ut C*K*&e6 celebr, sunt ut A?" 
Bq ed. princ. Arg. (om. ut); celebrantur ut p] 


VI. 


Consentit Augustanus solus cum Corbeiensi et 
Patavino (p): 


89, 22 Ilinc) Illic C! A p (lectio haud inprobanda). 


VII. 
Consentit Augustanus solus cum solo Corbeiensi: 


32, 6 qui id] quid C'A? (falso). 
72, 1 mutuarentur] mutarentur C! À! (falso). 


Quae supra proposui exempla, ea omnia societatem 
quandam Augustani cum optimis antiquissimisque 
codicibus testantur. Restat, ut a capite XIII primi libri 
usque ad finem secundi eos quoque tractemus locos, quibus 
Augustanus cum plerisque recentiorum codicum aut a 
singulis aut a compluribus meliorum differt. 

Diversae igitur ab Augnustano et reliquis codicibus 
lectiones inveniuntur 


L in solis LA*): 
32,14 inter illos scilicet LA scilicet int. ill. CAF ^ Bf 


rell. ed. princ. Arg. V (cf. p. 33, 2). 
32, 17 proicere L'/4' (falso) proiecere rell. v. 


*) Omittimus hic eas codicum IL A lectiones, quibus illi a 
legitima scribendi ratione discedunt, velut ubi im eis litterae u 
et b permutantur. 


XXII PRAEFATIO 


34, 12 aduersus se ipsum] se om. LA (parum recte), 

42, 26 potius] om, L'A. 

45, 24 esse autem LA Hoffm. Wey. autem om. p! autem 
esse CAKF"^B rell. v. 

54, 9 muliere. ear. L'A ear. muliere. (C?) L*B rell. v. 

54, 20 tribuere deb. LA Hoff. Wey. deb. trib. C L’BB rell. V. 

54, 28 itid. illa L'A Hoffm. Wey. illa itid. (C?) LBB rell. v. 

55,2 male ac bene L'A bene vel male ed. princ. bene et 
male ed. Arg. bene ac male (C?) L?Bg rell. v. 

62, 31 hinc autem L A Hoffm. Wey. autem hinc CAKF ^ Bg 
rell. ed. princ. Arg. V. 

77,25 conp. tol. LA Hoffm. Wey. tol. conp. CAKF^Bg 
rell, ed. princ. Arg. V. 

79,9 si isti LA' isti si (.4C) AK ^ Bp ed. princ. V isti 
(sic/) F isti se ed. Arg. 

80, 15 adsensus est esse L'A esse ads. est (C?) L? rell. v. 

84, 8 uita LA (falso) uitam rell. V. 

84, 24 coll. sol. LA sol. coll. CAKFBR rell. ed, princ. Arg. V. 

91, 11 vaticiniorum — futurorum] om. L 4! (error ex homoeo- 
teleuto ortus). 

91, ?2 et 94, 14 confincta LA (recte?) conficta rell. v. 

95, 21 diu. prou. iud. L'A Hoffm. Wey. iud. diu. prou. € L? 
AKF^Bg rell. ed. princ. Arg. V. 

[75, 6 .Lugdunensibus solus K! accedit: plebes IL AK! (ef. 
121, 24) plebe F ple*f B plebs CAK?8 rell. v.] 


II. in solis Lugdunensibus (vel certe altero eorum) et 
Corbeiensi: 

34, 23 eum] om. L^ C' (falso). 

35, 6 si] om. L'AC (falso). 

37, 29 satis] om. L'O; exhibent L*((A?)B8 rell. v. 

67, 11 Publio et] om. LC; sed cf. 63, 14. 

68, 28 huius modi JL! € (minus apte, ui videtur) huiusce modi 
I^ AAKF^Bgabdepgqed.princ. Arg.V;cf.p.XX(34,32). 

72,14 immo — curarunt] om. L/4! C; exhibent L? A* B 
rell. V Wey.; incluserunt Hoffm. Welld. 


PRAEFATIO XXIII 


13, 13 L. LA C! (recte?) Lucium (L°? C')AKFBRp rell. v. 

81, 2 posse] om. L? C'; ez pone correxit A; exhibent ( L* C*?) 
Bg rell. V (recte, ut videtur; cf. 80, 8; 14; 20). 

89, 5 solent L'€ (falso) solerent reli. v. 


III. in solis Lugdunensibus et Patavino (p): 
95,8 ueri dei L'Ap ed. princ. Arg. V (recte; cf. 149, 33) 
dei ueri C L'AKF ^ rell. 


IV. in solis Lugdunensibus, Corbeiensi, Patavino (p): 

63, 14 GN. LACp (recte) gneo AK^Bgabdeq ed. princ. 
Arg. igneo F Cneo v. 

(18, 25 diu LACpo' die AKFBR rell. ed. princ. Arg. V.] 


V. in solo Corbeiensi: 


29, ?1 faciat C (falso) fiat rell. ed. princ. Arg. V. 

40, 18 corpori uoluptatique C (falso; ef. p. XVII: 40, 18). 

49, 12 huius mundi € (falso) huius modi LAA^Bab’p 
eius modi KF à b!eq ed. princ. Arg. V. 
59, 2 subleuatus C (falso) sublimatus rell. ed. princ. Arg. V; 
cf. II 188,7; 261,16; 3783, 17; 407,28; 558, 22. 
60, 1 agnoscite CV (falso) cognoscite rell. ed. princ. Arg.; 
cf. Pers. — Verg. Georg. 2, 490. 

61, 1? erudiendum C (falso) erudiendam rell. ed. princ. Arg. 

61, 27 hoc Cd *) v id LAAKF^Bgabq ed. Arg.; om. Ter.? 

68, 16 repelluntur CV (recte, ut videtur; antecedit honore; 
cf. 70, 9; 191, 3) pelluntur L.AAAKF^Bfabdep ed. 
princ. Arg. (cf. 69, 13). 

71,8 illis C* ed. princ. (= Romanis; recte?) illic LAC? 
rell. ed. Arg. V. 

14,24 antea oriri C! antea et oriri .4:C*KE F ^Bgabdeq ed. princ. 
Arg.V anteoriri LA'A p [recte; cf. 453,25;454, 14 Klb.]. 

75,1 agebat C gerebat rell. V. 

75, 24 prouentum € peruentum rell. V. 


*) Cf. p. XIX: 94, 13. 


XXIV PRAEFATIO 


His codicum lectionibus ex primis duobus de civitate 
Dei libris allatis atque in ordinem quendam digestis tempus 
est inquirere, quae de codicum singulorum natura, cogna- 
tione, auctoritate inde colligi possint. Sunt autem haec: 

1. In manuscriptis codicibus iam inde a sexto et sep- 
timo saeculo duae comparent stirpes ex eadem aliqua ignota 
radice provenientes, quarum una codice .L, altera codice C 
praecipue repraesentatur. (Cf. p. XXXIIL) 

2. L (= Lugdunensis n. 607), omnium de civitate Dei 
codicum vetustissimus, a prima manu multis scatet mendis 
atque erroribus ex scribarum inscitia vel incuria profectis, 
at interpolatione caret; C autem, codice L' aetate paulo 
recentior, ut levioribus mendis antiquitus traditis si non 
liber, certe minus deformatus, ita interpolatorum au- 
dacia non raro fucatus est. (Of. inprimis p. XXIII: 29, 
21; 40, 18; 49, 12; 59, 2; 60, 1; 61, 27; 75, 1.) 

8. Apparet ergo codicem € non solum vetustate, sed 
etiam sinceritate codici L! cedere; neque tamen ideo parvi 
momenti est, cum crebrae lectiones cum solo L/ ei communes 
sive verae sive falsae propinquam amborum inter se cogna- 
tionem testentur (velut p. XXIIsq.: 34, 23; 35, 6; 37, 29; 
67,11; 72,14; 81,2), interdum autem Corbeiensis codici 
L egregiis lectionibus sive solus sive cum recentioribus mss 
haud dubie etiam praestet (velut p. XVIIT: 77, 9; p. XXII: 
91, 11; p. XXIII: 68,16). 

4. Ex ipso codice L', priusquam altera manus (= L?) 
eum multis locis correxit vel corrupit*), in prioribus quin- 
que libris de civitate Dei maior pars**) codicis Lugdunensis 
n. 608 [606 Kib.] insigniti (== A) et nono saeculo scripti 
manavit (cf. p. IIIsq.). Etiam in codd. A et p permultae 

*) Manum alteram codicis L aetate paulo inferiorem esse 
codice A eis locis ostenditur, quibus LLA concordant, L* autem 
alias lectiones exhibet, quae in € quoque inveniuntur, velut 
p. XVIII: 71, 2; 78, 4; p. XXII: 54, 9; 20; 28; 55,2; 80, 15; 
95, 21; p. XXIII: 95, 8. 

** De minore particula, quae, ut eiusdem codicis libb. VI 
—XIV, littera Z notatur, cf. infra p. XXVI. 


PRAEFATIO XXV 


lectiones sive verae sive falsae originem ex JL! aperte et 
perspicue testantur (cf. p. XIV sqq.); aliis locis, quibus € 
easdem lectiones exhibet, propagatio illorum ex LL minus 
certa, at satis verisimilis est (cf. p. XIX sq.). 

5. Excepto codice 4 in primis saltem duobus libris 
nullus reliquorum ad codicis L! similitudinem propius 
accedit quam À (cf. p. XIV—XVI), etsi ne in hoc quidem 
depravalionis recentioris indicia desunt. 

6. Codices A et p non solum cum L}, sed etiam inter 
se praecipua quadam necessitudine cohaerent, ita quidem, 
ut appareat eos ab eodem aliquo exemplari descendisse, 
quod, codice L* aetate posterius, codice À prius, hominum 
vel doctorum vel sciolorum coniecturis nonnumquam im- 
butum erat (cf. p. XVII: 43,11; 47,31; 88,6) et alterius 
quoque stirpis lectionibus patuit, quae inde in À et p pene- 
traverunt (cf. p. XXIsq.). 

1. Codices LACAp ubicumque vel omnes vel maiore 
ex parte concordant, ibi lectionum praestantia raro dubia 
esse solet (cf. p. XVII—XX), unde probatur communem illorum 
archetypum (quem signo $2 notamus), quamquam mendis 
non carebat (cf. p. XVIII: 77, 9; p. XIX: 33, 8; 64, 26; 
p. XX: 30,33; 86,19), tamen perbonum fuisse. 

8. In eis autem locis, quibus Lugdunenses LA non con- 
cinente Augustano aut cum solo Corbeiensi (cf. p. XXII) 
aut cum solo Patavino aut cum Corbeiensi et Patavino 
solis (cf. p. XXIII) consentiunt, lectiones manifesto genuinae 
non ita crebro occurrunt, velut p. XXIII: 73,13; 95,8; 63,14. 

9. Recentiorum codicum plerique in duobus primis 
libris de civitate Dei multis lectionibus, quas inter se com- 
munes habent, a codice L' eiusque affinitate longius rece- 
dunt. Sunt autem hi: KF*^Bgabdeq (cf. p. XIX: 41,3; 
50, 13; 87,22; 92,5; p. XX: 30, 33; 34, 32; 36, 17). 
Horum codicum pars melior est (K'de), pars deterior (K* 
F^2bq)*), neutra tamen interpolationum inmunis, 


*) De codd. Bg cf. p. TX sqq. 


XXVI PRAEFATIO 


Eisdem codicibus Corbeiensis vetustissimus, ubi a 
codice LL'*) discrepat, multis locis persimilis est (velut 
p. XIV: 36, 26; 37, 21; 225sq.; p. XV: 47, 11; 49, 17; 
p. XVI: 74, 30; 75, 8; 76, 29; 82,1; 85,13; 17; p. XVII: 
33, 20; 37, 3; 38, 20; 45, 3; 49,14; p. XVIII: 57,22; 71,2; 
78,4; 88, 20; 90,28; p. XXI: 32,14; p. XXII: 45,24; 54, 
9; 20; 62, 31; 77,25; 84, 94; p. XXIII: 95, 8), et quoniam 
eos aetate superat, opinetur quispiam illum principium 
atque fundamentum universae recentioris codicum familiae 
esse, Quae opinio refellitur atque redarguitur eo, quod 
manifestarum codicis C interpolationum, quarum supra 
mentionem fecimus (cf. p. XXIV), in recentioribus illis 
codicibus nec vola nec vestigium invenitur, unde patet 
eos ex alio aliquo vetusto libro, qui Corbeiensi admodum 
similis, sed illarum interpolationum expers fuit, pro- 
fectos esse. 


Hactenus de eis praecipue primorum duorum librorum 
partibus egimus, quae in codicibus Lugdunensibus LA le- 
guntur**); nunc ad eas transeamus partes, quas 4 codex 
exhibet. Hic quasi vicarius quidam codicis A, quamquam 
non Solum eadem aetate scriptus est, sed etiam eodem volu- 
mine continetur, tamen, ut Hoffmanno videtur (cf. vol. I 
praefat. p. IIsq.), non prorsus eadem est condicione. Qualis 
autem sit codicis | condicio et quae ratio ei intercedat cum 
reliquis codicibus, ut nunc diligentius inquiramus, primo eas 
lectiones ex priore primi libri parte afferam, quae ad demon- 
sirandam codicum inter se aut propinquitatem aut diver- 
sitatem plurimum valent. 

Et eadem utens ratione, quam supra inde a pag. XIV 
secutus sum, primo eos colligam locos, quibus Augustanus 
(A) noster solus (I) cum solo Lugdunensi Z aut (II) cum 
solo Patavino (p); deinde eos, quibus A (III) cum codd. lp, 


*) L' saepe discedens a L! codicem € comitatur, quo 
inferior est aetate; cf. pag. XXIV adnot. 
**j Cf. p. XIII. 


PRAEFATIO XXVII 


aut (IV) cum £p et Corbeiensi (C); postremo eos, quibus 
(V) cum solis codd. C£ aut (VI) cum solis codd. Cp aut 
(VII) eum solo C easdem habet lectiones. 


7, 4 horatii] horati Alt, 
10, 16 deorum suorum] suorum om. Al (minus bene). 
10, 19 de quorum] de quibus Al (haud inepte). 
12, 5 illi Al?’ (falso) nulli **ae? ed. princ. ulli B rell. ed. 
Arg. V (recte). 
[13, 30 preli] proeli Alf (falso) praeli Ce Hoffm. 
9, 19 miserantibus] miser. hostibus A1B«*)q ed. princ. 
Arg.; cf. 12, 45q.] 


II. 
18,10 moriens] mortuus Á!p; parum apte. 


[Codicibus Ap quoque interdum unus alterve ceterorum 
accedit, velut 8, 20: fuerant AKp (recte?) fuerunt rell. V; 
17,15 quoniam Á^pq quia rell. V. — Similem, etsi non 
candem lectionem habent Ap pag. 13, 18. Ibi enim cum 
ceteri codd. euidentissima erhibeant, A falso sapientissima, 
p non rectius scientissima habenl, Utriusque depravationis 
origo videtur fuisse geminata antecedentis vocabuli (peten- 
tibus) extrema littera, quo factum est, ut perverse scriberetur 
seuidentissima, unde interpolationes scientissima et sapien- 
tissima natae sunt.] 


III. 


5, 1 deberent potius Alp (satis commode) pot. deb. rell. ed. 
princ. Arg. V. 

7, 11 prudenter A!lp (recte? cf. 23) prudentes rell. ed, princ. 
Arg. V. 


—€————— 


*) In cod. B verba huc liberandi (lin. 19) — avaritia (lin. 20), 
quae in textu ipso omissa sunt, in margine inveniuntur. Kib. 


XXVIII PRAEFATIO 


[Accedunt codicibus Alp singuli alii codices: 
6,1 uel in illo AF!]!pg uel ilo CEBabl?q ed. Arg. V 
et illo ed. princ.; om. F*6, 
10,6 compleri Alpq ed. princ. ut Sallust. repleri CK F ^ 
Bgabe ed. Arg. v.] 


IV. 


3, 15 mea ad te promissione C Alp (cf. progr. p. 14; vol. II 
198, 15) ad te om. EF" Bgbeq ed. princ. Arg. V. 

5, 1 recti CAlp8v recte KF^Baq ed. princ. Arg. 

5,2 prou. diu. CAlp diu. prou. KF^Bgdeq ed. princ. 
Arg. V. 

6, 23 commisisse CAlp commendasse KF ^Bgabdeq ed. 
princ. Arg. V (cf. 7, 12; 22). 

8, 12 expediam CÀlp expediam explicem 6 explicem (em- 
plicem F) KF*^Bgabdl"q ed. princ. Arg. V. 

13,16 nunc pece. CA]?p pece. nunc rell. ed. princ. Arg. V. 


[Ab his exemplis non multum abhorrent ii loci, quibus 
praeter quattuor codices C Alp ceterorum quoque maior ac 
melior pars genuinam lectionem exhibent, velut 

8, 17 peruersitatis CA K! g!bdlpq ed. princ. (cf. 13) pro- 
teruitatis K'F ^Bg"^7ae ed. Arg. V. 
18, 10 relictus CAK!Fgbde!lp ed. Arg. v relictis K*^ B 
&e*q ed. princ.) 
V. 


3, 16 hoc opere instituto C! Al (= suscepto; cf. 4,6; 511, 
15) hoc opere ad te instituto F, ^ (ad te superscr.), Bep!q 
ed. princ. Arg. Hoffm. a te inst. Kabdp?8v; idem a te 
in C superscriplum erat, quod allera manu mutatum est 
in ac. 

19, 15 praecabatur CAL prec. rell. v. 
[Codicibus C Al accedunt alii quidam (non tamen p): 


17,23 sumus CAI1K!FB'b? ed. Arg. ut Fragm. Frising. 
(ed. Ziegler) simus K** B*ab!depq ed. princ. v.) 


PRAEFATIO XXIX 


VI 
19, 18 monstrauerat CÀpv monuerat KF^Bgabdelq ed. 
princ. Arg. 
22, 24 id est] om. C A! p. 
VIL 


8, 21 hostibus C! A! ed. Arg. (falso; idem paulo ante suo 
loco legitur) hostilibus rell. ed. princ. V. patientia 

12, 29 pa/t/i/entiam (t «t i prius in ras.) C penitentiam À 
penitentiam ed. princ. Arg. 

14, 1 pràecantur C praecantur Å; cf. 19, 15 (p. XXVIII). 

14, 10 primum CA (recte) primo KF Bg rell. ed. princ. Arg. V. 

16, 26 uoluntatem sint in melius mutari C! uoluntate (-tem 
ed. ge sint in melius mutandi À^ ed. Arg. uolun- 


t 
tate "posint**) in melius mutari C* uoluntatem (-te B?) 
sint in melius mutaturi KFB'!gabdelpq ed. princ. v; 
recte, *** 

17, 26 multa stulta] stulta om. C À ed. princ. Arg. Wey.; cf. 
Aug. Ep. 130,12 (CE 44,53, 13 adn.crit.); Serm. 61,11; 
177, 6 (Morin in Rév. Bénéd. 36 [1924] p. 190); Cy- 
prian. CE 37, 165, 18; 245, 16. 

20, 30 est. Hoc scio] est hoc, Scio CA; falso.) 

21, 27 absumentes] in CA littera b ex d correcta. 


[7, 27 nomina C AÀ!, quibus K! (in ras.), B! accedunt.] 


*) di = dei? **) po i» rasura litterae m. 

***) Genuinam lectionem hic recentiores codices servaverunt 
itemque prima manus in cod. C, nisi quod haec per errorem 
mutari pro mutaturi scripsit, quam lectionem altera manus tam 
inprudenter quam inprospere emendare conata est. Aliud reme- 
dium huic loco adhibuit A mutandi scribens, quem ut solet ^ 
sequitur, Eam e coniecturam satis apparet substitutam 
esse in locum falsae lectionis mutari, quae in aliquo vetustiore 
exemplari, unde C (& A propagati sunt, videtur fuisse. 

+) Éx codice l hic et insequenti loco neque assensio neque 
diversitas notari potest, cum ille pag. 20, 20 desinat, A autem 
non ante pag. 23, 24 incipiat. 


XXX PRAEFATIO 


Addam singulares quasdam lectiones, quibus 7 a ceteris 

mss differt: 

4, 4 ciuitate terrena l terr. civ. rell. V. 

4, 14 manifeste l manifestis rell. V. 

4, 16 linguas suas l' suas om. reli. v. 

4, 17 superuiunt l! sol.; cf. p. XV: 60, 27. 

8, 19 ei] eius l; falso. 

9, 17 liuertas l; cf. p. XV: 54, 6; p. XVI: 86, 32. 

12, 25 the/saurizent l; cf. infra 18, 25. 

13, 1 praeparare] properare l; falso. 

18,31 purgat l! (falso) probat 1l"? rell. V. 

14, 25 ac monendis] (recte? cf. 15,24) admon. (ammon.) reli.v. 

15, 17 aut] et l; minus bene. 

15, 21 infirmiores] infirmiorem 1; falso. 

16, 23 nollent] nolint | nolunt At. 

17,26 enim omnium malorum est (sec. Graec. ut Vulg.) 
enim est om. mal. CKBgabdpq ed. princ. est enim om. 
mal. AF ^ev (Radix) enim omnium est malorum ed. Arg. 
[est suspectum; cf. Aug. Ep. 130,12 (CE 44,53,15). Klb.] 

18, 7 ut] sicut l; falso. 

18,15 apostulum supra dixisse memoraui l (minus bene) 
apostolum dixisse supra commemor. rell. V. 

18, 23 abundanter] afluenter 1; cf. 46, 27. 

18, 25 thensaurizent l; cf. supra 12, 25. 

19, 28 nàmmonam l1 mammona rell. v. 

20, 9 et hii enim ] (falso) enim om. rell. v. 


Hane exemplorum seriem qui oculis atque ratione 
lustraverit, inveniet: 

1. codices CAlp*) in egregiis lectionibus identidem mi- 
rum in modum inter se congruere, a ceteris autem (KF^Bf 
abdeq) aut omnibus aut pluribus discedere (cf. pag. XXVIII); 

2. alias lectiones partim bonas partim dubias ternis 
saltem eorum (Alp pag.XXVIIsq.; CAp pag. XXIX) aut 
Solis aut paene solis esse communes; 


*) Sicut supra (pag. XXV) de codd. LACAp monuimus. 

3. A codicem etiam cum singulis codicibus Clp, dis- 
crepantibus ceteris aut omnibus aut pluribus, saepius con- 
sonare, octies eum C (pag. XXIX), quater cum l (pag. XXVII), 
ter cum p (pag. XXVII); 

4. l codicem solum uno loco probabilem exhibere lec- 
tionem (pag. XXX: 14,25), bis priscam scripturae formam 
(ibid.: 12, 25; 18, 25); non raro satis bonas vel dubias 
lectiones (ibid.: 4, 4; 14; 16; 17, 26); interdum deteriores 
vel manifesto falsas, quae partim scribarum neglegentia vel 
inscitia ortae sunt (ibid.: 8, 19; 13,1; 15,17; 16,23; 
18, 15; 19, 28; quo pertinet etiam litterarum b et u con- 
fusio, velut pag. XXX: 4,17; 9,17 *)), partim interpolatorum 
intempestivis et praeproperis conatibus (velut pag. XXX: 
13, 31; 15, 21; 18, 7; 23 (?); 20, 9) debentur. 

Ex his, quae modo memoravimus, hanc licet summam 
conficere, ut dicamus codicem £, quamquam in eo recentioris 
depravationis indicia comparent, quibus Lugdunenses veteres 
et inprimis L} carent, tamen non prorsus degenerem eorum 
progeniem esse et in duodecim primis primi libri capitibus 
eandem fere cum codicibus CÀp cognationem ostendere, 
quae in inferioribus primorum librorum partibus inter eos- 
dem et Lugdunenses vetustiores L'A! conspicua est. 

Mire se res habent in capitibus X—XIII libri primi. 
Nam cum in extrema capitis X parte (pag. 20,20 Do.) £ codex 
desinat et A in capite XIII (pag. 23, 24), L vero in ca- 
pite XIV demum (pag. 25, 4) initium capiat, a pag. 20, 20 
usque ad pag. 23, 24 Lugdunensium auxilio prorsus desti- 
tuimur. Subsidio tamen sunt aliqua ex parte ea, quae 
Augustinus in libello suo, qui inscribitur De cura pro 
mortuis gerenda, c.4sq.(CSEL XXXXI pag.625,5—629, 
14 Zych.) ipse ex civitate Dei (cap. XIIsq. p. 21,25—24, 30) 
excerpsit, Hac enim in parte codices quosdam satis bonos 
saeculi IX, quorum lectiones in Zychae editione notantur, 
in testimonium vocare licet. Sunt autem hi: 


*) Eiusmodi menda, ut supra vidimus, etiam in codd. L A 
crebro occurrunt. 

B — Bruxellensis n. 10798, I — Laudunensis n. 136, 
N = Bambergensisn.IV.21(68), Z= Laudunensis n. 135. 
T = Trevericus n. 160, 


Qui codices quatenus in lacuna illa Lugdunensium ex- 
plenda cum reliquis de civitate Dei codicibus consentiant aut 
ab eis differant, lectionibus quibusdam inde allatis inquiramus. 


22, 6 (Do.5*) Christus C? A*K?F ^B ed. princ. V; om. C! A 
K'gbdepq ed. Arg. et Zychae meliores. Cf. II 10,9; 
33, 11; I 409, 12. 

22, 7 quid CA?* B8abdepq ed. princ. Arg. V et codd, Zychae 
(cf. 193, 14) quod A'KF Do.*? (cf. 11; 20, 8; 29, 5; 
II 585, 27). 

29, 16 escam A! KBfa Sangerman. (Sabat.) ed. princ. Arg. el 
plures codd. Zychae meliorum efca! C escas A*K*F ^ bpv. 

22, ?4 omnia ista ^q ed. princ. V ista omnia A rell. ed. Arg. 
(Zychae quoque codd.?). 

22, 24 id est A*K ^ B8 ed. princ. Arg. V (Zychae quoque mell. 
codd.?) idë F; om. CA! p. 

22, 28 exhibuit (C?) A* K*F ^ Bb? ed. princ.; om. A' K! b! g 
ed. Arg. et Zychae cod. N (sequitur praebuit). 

23, 19 sancte CA'KFb (cf. 30, 8) sanctae codd. Zychae 
mell. N B! I sanctus ^Badepq ed. princ. Arg. V et codd. 
Zychae deteriores. 

93, 27 cum ACAFBp et codd. Zychae meliores dum K^ Baeq 
ed. princ. Árg. V. ^" 

23, 29 ettobi AB et Tobi Wey.*) ettobisC & tobis (tobi(A*) A 
et tobis (super i parva lacuna) K et obis e et tobias F 
^B ed. princ. Arg. V; plures melioris notae codd. Zychae 
(N BIZ) videntur tobis habere. 


Ex his quoque locis satis apparet Augustanum nostrum, 
quamquam interdum ad recentiorem codicum prosapiam 


*) Genuina lectio videtur fuisse et tobi, forma Tobis autem 
nata esse ex geminatione litterae s unde vocabulum sepeliendo 
incipit, Domb. [Sed cf. uidebat Tobis etiam CE 60, 337, 2584. 
Tobis — Tof? ? Kalb.] 

declinat, tamen ab initio ex optimo fonte fluxisse, cum non 
tantum identidem (velut 22, 6; 24; 23,19; 27; 29) cum op- 
timis reliquorum codicum, inprimis cum Corbeiensi congruat, 
sed ibi quoque, ubi cum hoc non vel non omnino consentit 
(velut 22, 7; 16; 28), satis bonas praebeat lectiones. Eis autem 
locis, quibus primo codicis 4 lectiones notantur (23,27; 29), 
denuo confirmatur, quam arte in prima saltem totius operis 
parte Augustanus cum Lugdunensibus et Corbeiensi cohaereat. 

Iam commentatione nostra id adsecuti esse nobis vide- 
mur, ut stemmate monstrare possimus, quae sit fere in 
primis duobus libris codicum inter se necessitudo. 


B. Dombart. 


SIGLORUM INDEX. 


L = cod. Lugdun. n. 607, saec. VI, lib. I—V. 

A = cod. Lugdun, n, 606, saec. IX, lib. I—V. 

V — cod. Veron. n.28, saec. VI, lib. XI—XVI. 

€ — cod. Corbeiensis, saec. VIT, postea Germ. n. 766, lib. I-X; 
nunc lib. I—1X = cod. Par. n. 12214, lib. X == cod. Lenin- 
grad. (Petropol.) Q. v. I Nr. 4. 

A = cod. Monac. (August.) lat. n. 38881, saec. X, lib. I XXII. 


XXXIV SIGLORUM INDEX 


K = cod. Colon. n. 76 (Darmstadt. 2077), saec. VIII, lib. I—-X 
F = cod, Monac. (Frising.) lat. n. 6267, saec. IX, lib. I—XVIIIJ. 
G = cod. Sangall. n. 178, saec. IX, lib. XI —XXII 

= = cod. Monac. (Ratisb.) lat. n. 13024, saec. X, lib. I— XXII 
B — cod. Bernens. 12/13, saec. XI, lib, I—XXII. 

B = cod. Bernens. 134, saec. X, lib. I—XXII. 

a = cod. Par. n. 2050, saec. X, lib. I—XXII. 

b = cod. Par. n. 2051, saec. X, lib. I-XXII. 

d = cod. Par. n. 2053, saec. X, lib. I— VIII. 

e = cod. Par. n. 11638, saec. X, lib. I-XXII. 

1 = cod, Lugdun. n. 606, saec. Ix, lib. I (in); VI—XIV. 

p = cod, Patav, n. 1469, saec. XIV, lib. 1—XXII. 

q = cod. Patav. n. 1490, «aec. XIII, lib. I-XXII. 

s = spec. cod. S. Crucis n. 138 (bibl. Vitt. Emm.), saec. X. 

t == spec. cod. S. Crucis n. 391 (bibl. Vitt. Emm.), saec. X. 


ed. princ. = ed. anno 1467 Sublaquei excusa. 

ed. Arg. — ed. Argentoratensis typis lohannis Mentelini anno 

1468 (?) expressa. 
ed. Am. = ed. Amerbachi anno 1489 (1490) Basileae excusa. 
ed. Viv. = ed. Ludov. Vivis anno 1522 Basileue excensa, 
ed. Lov. — ed. theologorum Lovaniensium Antverpiae anno 1576 

impressa. 

ed. Ben. — ed. Benedictinorum ex congreg. S. Mauri, excusa 

Parisiis anno 1685. 

v = ed. quae anno 1838 post recensionem Benedictinorum 

Duebneri inprimis cura Parisiis prodiit. 

E = Eugippii Excerpta ed. P. Knoell, Vindob. 1885 (CSEL IX}. — 
E? — cod. Desnoyersii n. 1720, saec. VIII; E* — cod. Sangall. 
n. 176, s2ec. IX; E" — cod. Cheltenh. (Mediomont.) n. 12263, 
saec. VIII; EP — cod. Par. n. 11642, saec. IX; Et = cod. Par. 
n. 2109, olim Tellerianus, saec. IX; E" — cod, Vat. n. 3375, 
saec. VII. 

Hoffm. — ed, Eman, Hoffmanni, Vindob 1899/1900 (CSEL XL1,11), 

v — ed. Caroli Weymani, ex offic. Bremensi 1924. 

Welld. = ed. J. E. C. Welldonii, Londinii 1924. 

Do."** - edd. Dombarti I* (Lipsiae 1863), II* (1877), IH" 

(1905/08). : 
progr. = Dombarti programma gymnasii Norimbergensis a. 1862. 
CE = CSEL — ODE ia ecclesiastic. ie (tom., 

pag., lin.). 

Uncorum angulatorum duae adhibitae sunt formae, qua- 
rum uná [] ea inclusa sunt, quae, quamquam a codicibus ex- 
hibentur, tamen rationi repugnant, alterá ( > ea, quae, etsi haud 
inepta videntur, librorum mss. auctoritate parum firmantur. 


Epistula ad Firmum* 


DOMINO EXIMIO MERITOQUE HONORABILI 
AC SUSCIPIENDO FILIO FIRMO 
AUGUSTINUS IN DOMINO SALUTEM 


Libros de ciuitate dei quos a mc studiosissime flagitasti etiam 
mihi relectos sicut promiseram misi; quod ut fieret adiuuante 


*Hanc epistulam Cyrillus Lambot in duobus codicibus (scil. Remensi 
403 et Parisino bibl. s. Genof. 2757) repertam primum edidit; cf. Revue 
Bénédictine 51, 1939, 109—121. Post hanc editionem epistolam et in 
editione ,civitatis Dei‘ (La Cité de Dieu, 1, Paris 1959, 168—172, Biblio- 
théque Augustinienne Sér. 5, 33) et in Supplemento Patrologiae Lati- 
nae (PLS 2, 1373sq.) impressam invenimus. Cf. etiam B. E. V. Jones, 
The manuscript tradition of Augustin's de civitate dei, The Journal of 
Theological Studies S1, 1965, 142—145, J. Divjak, Augustins erster 
Brief an Firmus und die revidierte Ausgabe der Civitas Dei, Latinitát 
und Alte Kirche, Wien 1977, 56-70 


Codices in quibus haec epistula servatur: 


Remensis 403, s. XI 

Parisinus S. Genofevae 2757, s. XIV 

Parisinus bibl. nat. lat. 2056, s. XIII 

Parisinus bibl. nat. lat. 16861 (olim codex monasterii Sancti Cigy- 
ranni), s. XII 

Massiliensis bibl. publ. 209 (olim collegii Societatis Iesu Aquen- 
sis), s. XV. Qui codex inter annos 1455 et 1465 scriptus videtur 
esse quod ex litteris initialibus perspici potest. Cf. praefationem 
editionis epistularum S. Augustini, ed. Divjak, CSEL 88, Wien 
1980. 

Incipit praefatio beati Augustini episcopi in libris de ciuitate Dei R In- 
cipit epistola sancti augustini ad amicum suumfirmum C Incipit epi- 
stola sancti augustini ad amicum firmum A 


1 honorabili corr. ex venerabili C 5 relictos RPN 

quidem deo filius meus germanus tuus Cyprianus uere sic institit 
quemadmodum mihi ut instaretur uolebam. quaterniones sunt 
XXII quos in unum corpus redigere multum est; et si duos uis co- 
dices fieri, ita diuidendi sunt, ut decem libros habeat unus, alius 
duodecim. decem quippe illis uanitates refutatae sunt impiorum, 
reliquis autem demonstrata atque defensa est nostra religio, 
quamuis et in illis hoc factum sit ubi oportunius fuit, et in istis illud. 
si autem corpora malueris esse plura quam duo, iam quinque 
oportet codices facias, quorum primus contineat quinque libros 
priores quibus aduersus eos est disputatum qui felicitati uitae 
huius non plane deorum sed daemoniorum cultum prodesse 
contendunt, secundus sequentes alios quinque qui uel tales uel 
qualescumque plurimos deos propter uitam quae post mortem 
futura est per sacra et sacrificia colendos putant. iam tres alii co- 
dices qui sequuntur quaternos libros habere debebunt; sic enim 
a nobis pars eadem distributa est, ut quattuor ostenderent exor- 
tum illius ciuitatis totidemque procursum siue dicere malumus 
excursum, quattuor uero ultimi debitos fines. 

Si ut fuisti diligens ad habendos hos libros ita fueris ad legen- 
dos, quantum adiuuent experimento potius tuo quam mea pro- 
missione cognosces. quos tamen nostri fratres ibi apud Cartha- 
ginem ad hoc opus pertinentes quod est de ciuitate dei nondum 


10 decem — impiorum cf. retr. II 69 (CSEL 36, 182,1$sq.) 13-19 
quinque — putant cf. ep 184 A III 5 (CSEL 44, 735,10—18); cf. civ. Dei 
VI praef. 14-17 quinque — contendunt cf. retr. II 69 (CSEL 36, 
181,10—12); civ. Dei X 32 17-19 secundus — putant cf. retr. II 69 
(CSEL 36, 181,14-18); cf. civ. Dei VI 12; X 32 19 -23 iam — fines 
cf. retr. I1 69 (CSEL 36, 182,7-11) 21-23 quattuor — fines cf. civ. 
Dei X 32,4 


9 XIL A 11 demonstrata ex demonstrandas corr. C 13 plura s. l. 
add. P 14 codices om. P 15 felicitatem (-te corr. N) N 
CA huiusuitaeP ^ 16dcorum]quieorumN — cultuCA 20 
secuntur C — parsanobisP 22 malumus] maluimus codd. (cf. V. 
Bulhart, Textkritisches, Rev. Bén. 61, 1951, 259) 24 Si ut] Sicut RN 
CA 26 tamen om. CA Cart- RP 

habent, rogo ut petentibus ad describendum dignanter libenter- 
que concedas. non enim multis dabis sed uix uni uel duobus et 
ipsi iam ceteris dabunt; amicis uero tuis siue in populo christiano 
se desiderent instrui, siue qualibet superstitione teneantur, unde 
uidcbuntur posse per hunc laborem nostrum dei gratia liberari, 
quomodo impertias ipse uideris. 

Ergo scriptis meis, si dominus uoluerit, crebro curabo requi- 
rere quantum accesseris in legendo; non te autem latet ut erudi- 
tum uirum quantum adiuuet ad cognoscendum quod legitur re- 
petitio lectionis: aut enim nulla aut certe minima est intelligendi 
difficultas ubi est legendi facilitas quae tanto maior fit quanto 
magis iteratur, ut assiduitate ( ****) fuerat immaturum, domine 
eximie meritoque honorabilis ac suscipiende fili. ad cos sane li- 
bros quos de academicis recenti nostra conuersatione conscrip- 
si, quoniam eximietati tuae prioribus ad me litteris innotuisse 
monstrasti, quomodo perueneris quaeso rescribas. quantum au- 
tem collegerit uiginti duorum librorum conscriptio missus 
breuiculus indicabit. 


41 cf. c. acad. (CSEL 63,3) 


32 nostrum laborem RPN 39 hanc lacunam supplere conatus est D. 
Lambot (Rev. Bén. 51, 1939, 111): aliquid excidit ut puta maturescat 
quod indiligentia 40 meritoque ex meriquecorr. C 42innotuis- 
ses CA 43 quaeso] quero RN 45 ...cabit (lac.) N 


Explicit prologus N — Explicit deest in C Explicit epistola sancti 
augustini ad firmum A 

DOMINO MERITO INSIGNI SINCERAE 
DILECTIONIS AFFECTU MULTUM MIHI 
HONORANDO FILIO FIRMO AUGUSTINUS 
IN DOMINO SALUTEM 


Ut tardius rescripta rependerem, cura necessitatum mearum, 
non tuae qui ea religiose desiderabas uoluntatis contemptus ef- 
fecit. neque hoc impedimentum finitum est, ut uacaret ali- 
quando rescribere, sed potius disruptum, ut inter ipsa quae mo- 
lestissime obstabant id quod gratissime instabat arriperem, ne 
nimius huius debiti dilator forem, quod mihi optanti factum est 
ut deberem. non autem hoc sum soluere aggressus nisi prius in- 
spectis epistolis tuis, una quam post missos a me libros de ciui- 
tate dei gratissimam reddidisti, alia quam mihi presbyter Laza- 
rus attulit, ubi distulisti mittere filii nostri quam petiueram dic- 
tionem, tertia quam cum eadem dictione misisti. 

De his trinis litteris tuis his unis meis institui loqui tecum. in ea 
ergo quam prius commemoraui de uiginti et duobus decem prae- 


Sigla codicum: 
C Parisinus bibl. nat. lat. 16861, s. XII 
A Massiliensis bibl. publ. 209, s. XV 
2 cf. Possid. Indic. X* 147 Wilmart; cf. ep. ad Firmum p. XXXV 


Incipit epistola sancti augustini episcopi ad firmum C Incipit item 
epistola augustini ad eundem firmum A 


1 merito ex meritoque corr. C 6 qui ea] que CA contentus 
C 12 unam A 13 presbiter CA 14sq. dictionem] dilectio- 
nem A 

cedentes libros te legisse dixisti et de his ita rescripsisti, ut eos 
quam bene legeris appareret; duodecim autem qui sequuntur 
quod tunc nondum legeras scio, sed utrum iam legeris nescio; 
fieri enim potuit, ut beniuolentia ductus ante ad describendum 
omnes amicis dares, quam omnes legendo percurreres datosque 
nondum reciperes aut de receptis et lectis ad me iam tacendum 
putares satis esse existimans, quod de illis decem non transeun- 
ter rescripsisti, sed diligenter quodam modo disputasti. potuisti 
etiam uelle experiri, utrum ego ad flagitandam partem tui debiti 
animum intenderem quam nondum redditam esse sentirem, an 
huius rei nequaquam uel aduertere uel reposcere complementa 
curarem. en igitur quod minus abs te factum est et scio et repeto: 
de duodecim posterioribus libris redde quod dcbes! 

In his est ille textus huius operis octauus decimus, quem no- 
biscum pomeridiano continuo triduo cum legeretur attentus au- 
disti; et ex hoc omnes ut haberes studio flagrantissimo accensus 
es neque, donec ad id peruenires, instare cessasti. non sim, 
quaeso, molestus frugis exactor qui sementem copiosissimam 
feci. nam quod in alia tua epistola te ab accipiendo sacramento 
regenerationis excusas, totum tot librorum quos amas fructum 
recusas; neque enim ille fructus est eorum, quod delectant le- 
gentem, nec ille, quod multa faciunt scire nescientem, sed ille, 
quod ciuitatem dei persuadent uel incunctanter intrandam uel 
perseueranter habitandam; quorum duorum primum regenera- 
tione, secundum iustitiae dilectione confertur. haec in eis a qui- 
bus leguntur atque laudantur si non agunt, quid agunt? horum 


36 cf. ep. 122,1 (CSEL 34,2, 743,16) 


20 legeris ex legeras corr. C 22 post omnesinterpunx. A percur- 
reres ex proc- corr. C — 32 pomeridiano] meridiano C add. pro s. 
1.), pro meridiano A; de confusione inter po(st)meridiano et 
promeridiano cf. reg. eccl. Carth. exc. can. 41 (CC 149, 185,104: prome- 
ridiano tempore) et brev. Hipp. 28 (CC 149, 41,162: postmeridiano 


tempore) 36 ab om. C sacramenta CA 42 dilectione ex di- 
lectionem corr. C 

igitur quantum ad te ipsum attinet, quando nec illud quod prius 
est in te agere potuerunt, quantumlibet cos praedices, nihil ad- 
huc egerunt. 

,At enim tanti ponderis sarcina non potest infirmis adhuc et 
non corroboratis uiribus sustineri.' haec est enim prima causa 
excusationis tuae; nec attenditis, o uiri quicumque istam sarci- 
nam formidatis, facillime in ea portanda uos a feminis uinci, 
quarum fidelium atque castarum religiosa multitudine fructifera 
fecundat ecclesia. nam si attenderetis, necessario pudore timo- 
rem superfluum pelleretis. earum est una — talem quippe illam 
credere debeo — de qua iam gaudeo, coniunx tua. non enim me- 
tuo ne te offendam, cum exemplo feminae ciuitatem dei te ex- 
hortor intrare: nam si res est difficilis, iam ibi est sexus infirmior, 
si autem facilis, nulla causa est, ut non ibi sit fortior. non ergo 
pudendum est uiro in eam rem quae uires mentis exposcit in- 
trantem feminam sequi, sed potius pudendum est nec illa in- 
trante saltem sequi et illa intus posita, ubi capitur uirtus uerae 
salutis atque pietatis, te capaciorem uirtutis remorari foris. nec 
sane cum intraueris, etiam ibi eam secuturus es, sed ipsa te; prae- 
ibis enim uirtute quam sequeris tempore. nam credo, quod 
etiam quamquam fideli catechumenus insinues tamen aliqua ad 
religionem pertinentia quae legisti et ipsa non legit; quae autem 
scit illa et adhuc nescis tibi non potest pandere. mysteria quippe 
regenerationis recte atque ordinate non nisi accipientibus inno- 
tescunt; ita cum tu doctrina repperiaris instructior, sacramento 
est illa securior. 

Quid prodest autem scientia etiam ipsius summi boni, si non 
accipitur quo solo euaditur quidquid est mali? sed uidelicet (et) 
difficile est [et] sarcinam nouarum sustinere uirtutum et facile 
est premi ueterum sarcina peccatorum. haec sunt potius onera 
formidanda quae obruendis et in aeternum mergendis homini- 


48 corroborasti C — 50 portanda ex portenda corr. C — 82 adten- 
deritis A 53 earum est una] earum estu. Nam CA (hunc locum A. 
Primmer secutus emendavi) 54 coniuge tua corr. C (al, man.?) in 

bus alligantur nec ullo alio modo nisi in Christo regeneratione 
soluuntur, ut fiat homo mediatoris capitis membrum qui, cum 
esset diuina maiestate discretus a nobis, dignatus est fieri hu- 
mana infirmitate proximus nobis. 

,Et religioni', inquis, ,hac tarditate proficitur. nam maiorem 
fidei reuerentiam pollicetur qui in augusta sacri mysterii secreta 
uenturus ad remotiora cunctanter accedit.' hanc enim alteram 
causam esse dixisti dilationis tuae. sed nusquam nisi intus est tu- 
tum in religione proficere, cum iam propter aeternam uitam non 
timentur uitae huius incerta, non enim uana atque damnabili cu- 
riositate sciscitandum est quando quisque moriatur aut utrum 
morbo dissoluatur hoc corpus an inde anima ui aliqua repentina 
et inopinata inruente rapiatur. proinde sicut cogitatur diuina illa 
sententia quae in euangelio scripta est: Nisi quis renatus fuerit ex 
aqua et spiritu, non intrabit in regnum dei, ita etiam ut rena- 
tus iuste uiuat, illa altera cogitanda est, quia et ipsa Christi ore 
processit: Nisi abundauerit iustitia uestra plus quam scribarum et 
pharisaeorum, non intrabitis in regnum caelorum. scribas autem 
et pharisaeos alio loco ipse demonstrat solere bona esse doctri- 
na, nec tamen bona quae dicerent facere; ac per hoc plus 
quam illorum abundat iustitia in cis qui et bona dicunt propter 
ueritatem doctrinae et bona faciunt propter iustitiae caritatem, 
sicut ait apostolus Iacobus: Fides sine operibus mortua est in se- 
metipsa, quia et daemones credunt et contremiscunt, sicut 
idem ipse dixit. non tamen utique salui erunt, quoniam mala 
semper operantur. propter quod etiam apostolus Paulus eam 
membrorum Christi definiuit fidem quae per dilectionem opera- 
tur. in ea ergo intus proficiendum est; saeculi quippe huius male- 

suada cupiditas crescente dei caritate minuitur, perfecta dei ca- 
ritate consumitur. sic intus proficientem quem compre- 
henderit qualicumque morte uaporeae uitae huius ultimus dies, 
quidquid perfectioni eius defuit ex iustitia, impletur ex gratia. 
propter eos uero qui differendum putant quod bonum esse non 
negant, illa est diuinarum scripturarum terribiliter intonata sen- 
tentia: ne tardes conuerti ad dominum neque differas de die in 
diem! subito enim ueniet ira eius et in tempore uindictae disperdet 
te. hoc quaeso te, ut absit a te. rumpe moras omnes et munita ar- 
ripe castra, non quae tu expugnes, sed ubi tutus contra inimicum 
fortiter pugnes qui criminando (tunc), nunc etiam subdole lau- 
dando christianam religionem ab eius susceptione deterret; qui 
enim tunc suggerebat mentibus hominum tantum [uel bonum] 
malum esse, (ut ****, nunc autem tantum bonum esse,) ut 
coeptum difficillime impleatur: insidiosa est ista laudatio. caue 
lupum ouina pelle uestitum! ad aggredienda quae ut aspera ti- 
mes in deo sit spes tua et fient lenia. 

Nam et illud tertio loco abs te positum excusationis tuae, quod 
in his rebus eius maxime expectanda uoluntas est, cuius in appe- 
titus omnes uoluntate compellimur; ubi addidisti earum rerum 
hominibus rationem non esse reddendam quas nobis deus ut ue- 
limus insinuat, siquidem sine eo neque actum fuisse quidquam 

neque fieri posse omnes docti indoctique (con)sentiunt. hoc 
ergo totum non ita cogitare debes, ut uoluntatem dei tibi facere 
uidearis, cum eius praecepta facere non uis, quorum et hoc 
unum est quod modo commemoraui: ne tardes conuerti ad do- 
minum neque differas de die in diem, sed ita potius ista consi- 
dera, ut non tuis uiribus quod ille praecepit ad tuam sempiter- 
nam salutem, sed ipsius adiutorio te facturum esse confidas et 
ideo te non tibi, Firme, infirmo, sed ei potenti qui omnia potest 
ad mutandam in melius uitam et suscipiendam regenerationis 
gratiam sine dilatione committas, nec expectes quando uelit, 
quasi offensurus eum, si antc tu uelis, cum ipso adiuuante atque 
operante uelis, quandocumque uolueris. praeuenit quidem te 
misericordia eius, ut uelis, sed cum uoles, tu utique uoles: nam si 
nos non uolumus, quando uolumus, non ergo nobis aliquid ille 
confert, cum efficit ut uelimus. ego certe quid ago, cum haec tibi 
loquor, nisi ut uelis? sed ego aliter, ille aliter; ego forinsecus, ille 
intrinsecus; ego, cum audis aut legis, ille, cum cogites et ut cogi- 
tes; ego fando, ille ineffabili modo; ego nonnisi donante ipso, 
ille per se ipsum; ego tamquam cius minister et ab ipso habens 
hoc ministerium, ille tamquam ministro non indigens et opifex 
etiam ministrorum et ad hoc utens ministris fidelibus, ut etiam 
ipsis largiatur huius operis bonum; postremo ego tamquam 
homo qui plerumque neque suadere possum, ille tamquam deus 
cui subest, cum uolet, posse. 

Hoc enim de illo sacrae litterae loquuntur et mens quantula- 
cumque imbuta pietate. quis enim nisi nimium auersus a uero 

audeat sentire uel credere deum quidquam uelle persuadere et 
non posse? persuadet ergo tibi, cum uolet, siue per nostrum mi- 
nisterium siue alio quali uult modo; quod ut faciat sic a me oran- 
dus cst, ut et tu sis hortandus. nam ueris salubribusque praecep- 
tis si obtemperes, eius est gratiae, si non obtemperas, tuae cul- 
pae; a qua culpa quoscumque liberat, misericordia facit — in qui- 
bus esse te uolo iamque ut uelis et hortor et ipsum rogo — quos 
autem non liberat, iudicio facit. iudicia porro eius multa occulta 
nescimus; hoc tamen scimus, quod nullum corum esse possit 
iniustum. non sane parum suis bene intelligentibus prodesse uo- 
luit ad diem regenerationis non differendum, quod fecit diem 
mortis incertum. in omnes ergo appetitus nos eius uoluntate 
compelli est ita ut dicis. omnes quippe appetitus earum rerum 
intelligo, de quibus ut hoc diceres loquebaris. dixisti enim, quod 
in his rebus, ad quas te utique hortabar et quas differendas pu- 
tas, eius maxime expectanda uoluntas est, cuius in appetitus 
omnes uoluntate compellimur, et addidisti: ,Non est enim ea- 
rum rerum hominibus reddenda ratio, quas nobis deus ut ueli- 
mus insinuat.‘ si ergo earum rerum appetitus intelligas, uerum 
est; in omnes namque appetitus, etiam impios, eius nos uolun- 
tate compelli uerum non est; aut si hoc ideo senties, quia eius 
uoluntate fieri non absurde dici uidetur quod nisi eo permittente 
non fieret, non est refutanda sententia. nihil enim prorsus fit, 
nisi quod aut ipse facit aut fieri ipse permittit, et quoniam uolens 
facit, uolens et permittit, nihil fit omnino, si nolit. uere tamen di- 
citur quidquid ei displicet contra eius fieri uoluntatem. permittit 
tamen, ut fiant mala, quia potens est etiam de malis non suis sua 
facere bona. bonum est quippe omne quod iustum est, ct iustum 
est punire peccata: bonum est igitur punire peccata; bonum est 
et donare peccata; bonum est utilia hominibus liberandis facere: 
ita bonum est, ne ultra progrediantur, cohibere peccata, bonum 
est eorum uel aliena peccata (****) a peccatis et a peccatorum 
meritis liberare. alia itaque puniendo, alia dimittendo, alia in 

utilitates piorum atque adiumenta uertendo, his omnibus bona 
de malis facit qui fieri mala permittit. nec deus omnis boni effec- 
tor potentissimus appareret, si mala esse non sineret, quam- 
quam de illis quid boni faceret inuenire non possum. ea tamen à 
regno beatorum ingenti separatione demouit ac per hoc nec in 
malis, quae permisit ut fierent, ab omni operatione defecit et, 
ubi uoluit ut nulla sint, fecit; quod si ubique fecisset, non omnia 
bona in rebus essent, quoniam bona quae de malis facere pote- 
rat utique non fuissent. nec tamen propterea deo prosumus ma- 
lis nostris quae de mali uel angeli uel hominis uoluntate descen- 
dunt, tamquam bonis eius operibus numerum addiderimus: 
quid enim prosumus etiam quando boni sumus? nobis ergo pro- 
fuisset, si numquam fuissemus mali, non deo qui etiam de malis 
benefacere nouit. porro si bonitas nostra etiam semper fuisset, 
nihil deo profuisset; quanto minus ei prodest nostra malitia, 
quamuis de illa per omnipotentiam bonitatis suae bona potuerit 
operari, quae tamen bona non fuissent, si mala nostra non prae- 
cessissent, sed etsi non fuissent, nec melius nec peius illi esset 
cui nullum malum potest accidere nec bonum accedere, quia nec 
minuitur eius beatitudo ullo malo nec augetur ullo bono. pro- 
inde sic omnia dicamus eius fieri uoluntate, ut discernamus 
permittentem a faciente, quia eum negare non possumus iudi- 
cem. numquid autem iudicans et reddens unicuique secundum 
opera eius propter illa opera quae ipse in eo fecit quemquam 
damnauit? absit; uerumtamen propter illa quae ut fierent ipse 
permisit; nam prorsus sine omnipotente non fierent quae ne- 
scire non potuit. 

Ubi ergo dixisti omnes doctos indoctosque consentire neque 
factum fuisse sine illo quidquam neque fieri posse, nihil con- 
trouersiae de indoctorum omnium consensione faciendum est, 

ne nobis, quae inter nos nulla est, mora(m) disputationis im- 
portet, quandoquidem siue omnes consentiant siue quidam dis- 
sentiant; uerumtamen dixisse concedes, si modo ut ammonui 
facientem a permittente discernas, quoniam uerissime dicitur 
nec quidquam fuisse factum neque fieri posse sine omnipotente 
deo siue permittente siue faciente. proinde peccata fieri permit- 
tit ille, non facit; etsi pro aliorum peccatorum meritis tradit ali- 
quos in desideria cordis eorum, ut faciant quae non conueniant, 
uel deserens eos, uel angelos quoque malignos ad eorum decep- 
tionem siue mittens siue permittens, etiam tale omne peccatum 
ad eos pertinet qui ut sic peccarent tradi meruerunt per diuinum 
iustumque iudicium, ad deum uero non ibi pertinet nisi ipsa 
quae iusta est uindicta peccati. 

Ergo quisque ad illicitos appetitus pellitur concupiscentia sua 
abstractus et illectus, a quo malo deus quando liberat miseretur, 
quando non liberat iudicat, cui misericordiam et iudicium cantat 
ecclesia; quando autem illud, quando illud faciat, arbitrium at- 
que consilium penes ipsum est; ad quod eius consilium etiam 
hoc pertinet, quod ista nescimus et sane semper nos existimo 
nescituros. quisquis autem dicit ut homo peccaret ab illo non 
debuisse permitti, parum attendit eam naturam quae peccare 
non debet et peccare iam potest sine dubio esse meliorem, si 
permissa quam si non permissa non peccat. quapropter ille bo- 
nus et iustus et talem fecit ab initio quae permissa non peccaret, 
si peccare noluisset, et peccantem sic puniuit, ut peccatis domi- 
nantibus seruiens malis etiam sit angelis subdita quae sui domini 
noluit seruire iustitiae bonis angelis coaequanda. hinc sunt isti 
quos uidemus errores acerumnaeque mortalium quibus haec uita 

humana completa est, ubi amatoribus suis peius nocet falsa feli- 
citas, qua perfrui cupientes aggerant peccata peccatis, quam 
dura et aspera miseria quam ferre omnes uolunt nec omnes 
sciunt; non enim caret ea quisquam nisi post mortem, si hanc pie 
gesserit uitam, quoniam sicut diuina eloquia sese habent, graue 
iugum est super filios Adam a die exitus de uentre matris eorum 
usque in diem sepulturae in matrem omnium usque adeo, ut 
(nec) baptizati paruuli, quibus quod solum de damnata stirpe 
traxerunt ablutum et ablatum est per lauacrum regenerationis 
originale peccatum, ab hac sententia repperiantur immunes. 
quod enim homines hic accipiunt per gratiam Christi, non huius 
saeculi munus est, sed pignus futuri; generatio quippe ista ex 
Adam tota damnata est; quae damnatio, ut possit euadere rege- 
neratio, est instituta. hanc autem damnationem quantum attinet 
ad miserias huius saeculi, nemo uel piorum finit nisi post mor- 
tem, impii uero nec post mortem; immo et augentur impiis mala 
post resolutionem huius corporis et post receptionem subtractis 
eis quibus hic male utebantur bonis. haec autem regeneratio cur 
non solum actate maioribus, uerum etiam paruulis aliis donetur, 
aliis non donetur, inscrutabilia sunt iudica dei, sed in eis nihil oc- 
cultum est quod non sit et iustum. ad hanc regenerationem sus- 
cipiendam cum te exhortor, noli expectare ut deus uelit, sed fac 
quod praecipit; et hinc tibi potius innotescat uoluisse, quia fa- 
cere non potuisses nisi ipse uoluisset. caritas enim qua es id fac- 
turus ex deo est, concupiscentia uero, qua id ut nondum facias 

detineris, non est ex deo. proinde quamdiu non facis, quia uitio 
tuo uel nesciens deciperis uel sciens uinceris, non deo sed tibi 
tribue; cum uero feceris, deum tibi affuisse, quoniam uerissi- 
mum est, crede et hoc diuinum adiutorium noli differendo ex- 
pectare sed potius experire faciendo. 

Nunc iam de Graeco nostro, de quo tota est posterior epistola, 
eximietati tuae dicam quod mihi uideo esse dicendum. impleuit 
enim me magno gaudio magna indoles eius magno excellens in- 
genio et multum liberali eruditione prouecta. haec autem bona 
quo referantur magni interesse optime nosti, quod si in talibus 
dictionibus appareret, in qualibus nunc exercitationis necessi- 
tate uersatur, non me eius ingenii potius quam animi iudicem 
esse uoluisses, ut sepositis rationibus quae sibi materiae necessi- 
tas uindicauit de sola ferrem facultate sententiam. ha[e]c tua pe- 
titione ipse quodammodo iudicasti, quod me nunc iudicare no- 
luisti. ego uero quanto magis cius delector ingenio et egregia fa- 
cultate dicendi, tanto sollicitior sum propensius eum diligens 
quali animo haec tanta bona eius inseruiant, quibus ut scis et 
bene et male uti homines possunt, nec approbo nectiiit uolo, ut 
non se melioribus uelit probare quam plurimis, quam conditio- 
nem oratoriae artis esse dixisti. haec enim opinio more inuete- 
rato quidem sed non recto generis humani non ex fonte ueritatis 
emanauit. quod si ipse nescires, non diceres: ,haec ipsius artis 
uidetur esse condicio', sed diceres: haec est artis ipsius condicio. 
uidetur ergo esse et non est et eis uidetur qui meliores eiusdem 
artis auctores aut non legunt aut non bene intelligunt aut lectis 
intellectisque non credunt. nam omnino illud est uerum quod 
eiusdem facultatis doctor et copiosissimus et ornatissimus dixit: 

eloquentiam cum sapientia plurimum prodesse ciuitatibus, elo- 
quentiam uero sine sapientia nimium obesse plerumque, prod- 
esse numquam. unde non eloquentem — potest enim esse elo- 
quentia sine sapientia — sed ipsum oratorem ita definiendum ue- 
teres arbitrati sunt, ut eum esse dicerent uirum bonum dicendi 

ratur, illud quod obest nimium relinquetur propter quod sense- 
runt atque dixerunt, cum insipientibus dantur praecepta di- 
cendi, non eos oratores effici, sed arma quaedam furentibus 
dari. 

Graecus ergo noster uolo, opto, exhortor ut, ubi nullum de- 
trimentum est honestatis, placere studeat et bonis et plurimis, 
ubi autem propter plurimorum peruersitatem utrisque non pot- 
est, eligat bonis potius placere quam plurimis et hoc non solum 
in uerbis atque dictionibus, uerum etiam in uita et actibus; unde 
maxime scire cupio, de qualibus cius moribus gratuleris, ut me 
quoque de illo facias tuorum participem gaudiorum. non enim 
dubito, quod eum uelis in omnibus te ipso esse meliorem; quot 
annorum etiam ducat aetatem, quas apud magistros utriusque 
linguae litteras legerit, quas apud te uel etiam tecum, quas forte 
apud se ipsum et quibus nunc operam studiosae mentis impen- 
dat, non curiosus sed eius curam non ut puto improbe gerens tua 
rescriptione nosse desidero. 

LIBRI II. RETRACTATIONUM CAP. LXIX. 


Interea Roma Gothorum inruptione agentium sub rege 
Alarico atque impetu magnae cladis eversa est, cuius 
eversionem deorum falsorum multorumque cultores, quos 
usitato nomine paganos vocamus, in Christianam religio- 
nem referre conantes solito acerbius et amarius Deum ve- 
rum blasphemare coeperunt. Unde ego exardescens zelo 
domus Dei adversus eorum blasphemias vel errores libros 
de civitate Dei scribere institui. Quod opus per aliquot 
annos me tenuit, eo quod alia multa intercurrebant, quae 
differre non oporteret et me prius ad solvendum occupa- 
bant Hoc autem de civitate Dei grande opus tandem vi- 
ginti duobus libris est terminatum. Quorum quinque primi 
eos refellunt, qui res humanas ita prosperari volunt, ut 
ad hoc multorum deorum cultum, quos pagani colere con- 
suerunt, necessarium esse arbitrentur, et quia prohibe- 
tur, mala ista exoriri atque abundare contendunt, Sequen- 
tes autem quinque adversus eos loquuntur, qui fatentur 
haec mala nec defuisse umquam nec defutura mortalibus, 
et ea nunc magna, nunc parva locis temporibus personis- 
que variari, sed deorum multorum cultum, quo eis sacri- 
ficatur, propter vitam post mortem futuram esse utilem 
disputant. His ergo decem libris duae istae vanae opiniones 
Christianae religioni adversariae refelluntur. 

Sed ne quisquam nos aliena tantum redarguisse, non 
autem nostra asseruisse reprehenderet, id agit pars altera 
operis huius, quae libris duodecim continetur, quamquam, 
ubi opus est, et in prioribus decem quae nostra sunt as- 

1 Cf. August. Retract. ed. P. Knoell (CE 36) p.180sqq. 8 Pe. 
68, 10; Io. 2, 17 

seramus, et in duodecim posterioribus redarguamus ad- 
versa, Duodecim ergo librorum sequentium primi quattuor 
continent exortum duarum civitatum, quarum est una Dei, 
altera huius mundi; secundi quattuor excursum earum 
sive procursum; tertii vero, qui et postremi, debitos fines. 
Jta omnes viginti et duo libri, cum sint de utraque civitate 
conscripti, titulum tamen a meliore acceperunt, ut de ci- 
vitate Dei potius vocarentur. fn quorum decimo libro 
non debuit pro miraculo poni in Abrahae sacrificio flam- 
mam caelitus factam inter divisas victimas cucurrisse, quo- 
niam hoc illi in visione monstratum est. In septimo decimo 
Klibro» quod dictum est de Samuele: Non erat de filiis 
Aaron, dicendum potius fuit; Non erat filius sacerdotis. 
Filios quippe sacerdotum defunctis sacerdotibus succedere 
magis legitimi moris fuit. Nam in filiis Aaron reperitur 
pater Samuelis, sed sacerdos non fuit, nec ita in filiis, ut 
eum ipse genuerit Aaron, sed sicut omnes illius populi di- 
cuntur filii Israel. Hoc opus sic incipit: Gloriosissimam 
civitatem Dei etc. 


8 C. 8; p. 413, 12 18 C. 5; vol, II 213, 12 


5 deuictos B! 6 et om. Kn. 8 duodecimo B'Bp et multi 
codd. Knoelli (cf. II 491, 1) 12 libro om. 8 Kn.  samuhele f 
samuhel CK». 1s filius] de filiis B 15 repperitur B 16 sa- 
muhelis C8 Kn. 18 israhel C K». Hoc opus — etc. om. f 

EPISCOPI 


DE CIVITATE DEI CONTRA PAGANOS 
LIBRI XXII. 


LIBER I. 


PRAEFATIO. 
De suscepti operis consilio et argumento. 


Gloriosissimam civitatem Dei sive in hoc temporum 
cursu, cum inter impios peregrinatur ex fide vivens, sive 
in illa stabilitate sedis aeternae, quam nunc expectat per 
patientiam, quoadusque fustitia convertatur in iudicium, 
deinceps adeptura per excellentiam victoria ultima et pace 
perfecta, hoc opere instituto et mea ad te promissione 
debito defendere adversus eos, qui conditori eius deos suos 
praeferunt, fili carissime Marcelline, suscepi, magnum opus 
et arduum, sed Deus adiutor noster est. Nam scio quibus 
viribus opus sit, ut persuadeatur superbis quanta sit virtus 
humilitatis, qua fit ut omnia terrena cacumina temporali 
mobilitate nutantia non humano usurpata fastu, sed divina 
gratia donata celsitudo transcendat. Rex enim et conditor 
civitatis huius, de qua loqui instituimus, in scriptura populi 
sui sententiam divinae legis aperuit, qua dictum est: Deus 
superbis resistit, humilibus autem dat gratiam. Hoc 


u Abac. 2,4; cf. p. 169, 19 18 Rom. 8,25 Ps. 93, 16 
16 Aug. Epist. 136,3; 138, 20 (CE 44,96,85qq4.; 148,7sq.) 18 Ps. 
61,9 25 Prov. 3,34; Iac. 4,6; 1. Petr. 5,5 


14 victoria u. e. p. perfectam ed. princ. uictoriam u. e. p. per- 
fecta 8 uictoriam ultimam et pacem perfectam A*KF-bB ed. 
Arg. 16 opere instituto] cf. praef. p. XXVIII mea ad te 
promissione] ibid. 17 kariss.]l 33 populis suis bv 

vero, quod Dei est, superbae quoque animae spiritus inflatus 
adfectat amatque sibi in laudibus dici: 
Parcere subiectis et debellare superbos. 
Unde etiam de terrena civitate, quae cum dominari adpetit, 
5 etsi populi serviant, ipsa ei dominandi libido dominatur, non 
est praetereundum silentio quidquid dicere suscepti huius 
operis ratio postulat et facultas datur. 


CaPvT I. 


De adversariis nominis Christi, quibus in vastatione 
10 Urbis propter Christum barbari pepercerunt. 

Ex hac namque existunt inimici, adversus quos de- 
fendenda est Dei civitas, quorum tamen multi correcto 
impietatis errore cives in ea fiunt satis idonei; multi vero 
in eam tantis exardescunt ignibus odiorum tamque mani- 

16 festis beneficiis redemptoris eius ingrati sunt, ut hodie 
contra eam linguas non moverent, nisi ferrum hostile fu- 
gientes in sacratis eius locis vitam, de qua superbiunt, 
invenirent. An non etiam illi Romani Christi nomini infesti 
sunt, quibus propter Christum barbari pepercerunt? Te- 

20 stantur hoc martyrum loca et basilicae apostolorum, quae 
in illa vastatione Urbis ad se confugientes suos alienosque 
receperunt. Huc usque cruentus saeviebat inimicus, ibi 
accipiebat limitem trucidatoris furor, illo ducebantur a mi- 
serantibus hostibus, quibus etiam extra ipsa loca peper- 

25 cerant, ne in eos incurrerent, qui similem misericordiam 
non habebant. Qui tamen etiam ipsi alibi truces atque 
hostili more saevientes posteaquam ad loca illa veniebant, 
ubi fuerat interdictum quod alibi beHi iure licuisset, tota 
feriendi refrenabatur inmanitas et captivandi cupiditas 

30 frangebatur. Sic evaserunt multi, qui nunc Christianis tem- 
poribus detrahunt et mala, quae illa civitas pertulit, Christo 
inputant; bona vero, quae in eos ut viverent propter Christi 
honorem facta sunt, non inputant Christo nostro, sed fato 


8 Verg. Aen. 6, 853 $2 Oros. 7,89 (CE 5, 544, 158qq.) 


4 ciu.terr.l 20 hoc À ed. princ. v haec (hec) CEF^b1dBg ed. 

suo, cum potius deberent, si quid recti saperent, illa, quae 
ab hostibus aspera et dura perpessi sunt, illi providentiae 
divinae tribuere, quae solet corruptos hominum mores 
bellis emendare atque conterere itemque vitam mortalium 
iustam atque laudabilem talibus adñlictionibus exercere 6 
probatamque vel in meliora transferre vel in his adhuc 
terris propter usus alios detinere; illud vero, quod eis vel 
ubicumque propter Christi nomen vel in locis Christi 
nomini dicatissimis et amplissimis ac pro largiore miseri- 
cordia ad capacitatem multitudinis electis praeter bel- 10 
lorum morem truculenti barbari pepercerunt, hoc tri- 
buere temporibus Christianis, hinc Deo agere gratias, 
hinc ad eius nomen veraciter currere, ut effugiant poe- 
nas ignis aeterni, quod nomen multi eorum mendaciter 
usurparunt, ut effügerent poenas praesentis exitii. Nam 15 
quos vides petulanter et procaciter insultare servis Christi, 
sunt in eis plurimi, qui illum interitum clademque non 
evasissent, nisi servos Christi se esse finxissent. Et nunc 
ingrata superbia atque impiissima insania eius nomini re- 
sistunt corde perverso, ut sempiternis tenebris puniantur, 20 
ad.quod nomen ore vel subdolo confugerunt, ut temporali 
luce fruerentur. 
CarvT Il. 


Quod nulla umquam bella ita gesta sint, ut victores 
propter deos eorum, quos vicerunt, parcerent victis. 25 


Tot bella gesta conscripta sunt vel ante conditam 
Romam vel ab eius exortu et imperio: legant et proferant 
sic ab alienigenis aliquam captam esse civitatem, ut hostes, 
qui ceperant, parcerent eis, quos ad deorum suorum 
templa confugisse compererant, aut aliquem ducem bar- 30 
barorum praecepisse, ut inrupto oppido nullus feriretur, 


1 pot. deb.) cf. praef. p. XXVII recti) cf. praef. p. XXVIII 
g prou. diu.] ibid. ,9 indicat. pt dedicat. v (cf. 91,24) 10 adj 
atque À adque ed, Árg.; cf. Caes. b. c. 3,84,3 16 petulantes C 
18 esse om. À se seruos chr. esse KF^ 34 sint Cq sunt p 
ed. princ. v 36 uicerunt C uicerant pq ed. princ. v — 28 alienis A 
aligenis e esse om. B! — $9 barbarum a 

qui in illo vel illo templo fuisset inventus. Nonne vidit 
Aeneas Priamum per aras 


Sanguine foedantem quos ipse saeraverat ignes? 
Nonne Diomedes et Ulixes 


5 caesis summae custodibus arcis 
Corripuere sacram effügiem manibusque cruentis 
Virgineas susi divae contingere vittas? 

Nec tamen quod sequitur verum est: 


Ex illo fluere ac retro sublapsa referri 
10 Spes Danaum. 


Postea quippe vicerunt, postea Troiam ferro ignibusque 
delerunt, postea confugieutem ad aras Priamum obtrunca- 
verunt. Nec ideo Troia periit, quia Minervam perdidit. 
Quid enim prius ipsa Minerva perdiderat, ut periret? an 

16 forte custodes suos? Hoc sane verum est; illis quippe 
interemptis potuit auferri. Neque enim homines a simu- 
lacro, sed simulacrum ab hominibus servabatur. Quo modo 
ergo colebatur, ut patriam custodiret et cives, quae suos 
non valuit custodire custodes? 


20 CaPvur lll. 


Quam inprudenter Romani deos penates, qui Troiam 
custodire non potuerant, sibi crediderint profuturos. 


Ecce qualibus diis Urbem Romani servandam se com- 

misisse gaudebant! O nimium miserabilem errorem! Et 
$5 nobis suscensent, cum de diis eorum talia dicimus; nec 
suscensent auctoribus suis, quos ut ediscerent mercedem 
dederunt doctoresque ipsos insuper et salario publico et 


Daia EE. sumtibus Saiiiasibumuniedi!- amecsufiiu: 
$ Verg. Aen.2,601sq. 10 Aen.2,166sqq. 12 cf. Aen. 2,663 


1 vel illo] cf. praef. p. XXVIII  ? per atros B' 12 dole- 
runt AKF-ab'eqB ed. princ. Arg. deleuerunt Cb'pvw aras 
AB'abepq ed. princ. v aram CKF^B'gld ed. Arg. — 2 credi- 
derint © crediderunt pq ed. princ. v 23 commisisse) cf. praef. 
p.XXVIII 2% dicimus cum nec KF^e ed. Arg. 

honoribus dignissimos habuerunt. Nempe apud Vergilium, 
quem propterea parvuli legunt, ut videlicet poeta magnus 
omniumque praeclarissimus atque optimus teneris ebibitus ani- 
mis non facile oblivione possit aboleri, secundum illud Horatii: 
Quo semel est inbuta recens servabit odorem 
Testa diu — 


apud hunc ergo Vergilium nempe [uno inducitur infesta 


Troianis Acolo ventorum regi adversus eos inritando dicere: 


Gens inimica mihi Tyrrhenum navigat aequor 
Ilium in Italiam portans victosque penates. 
Itane istis penatibus victis Romam, ne vinceretur, pruden- 
ter commendare debuerunt? Sed haec luno dicebat velut 
irata mulier, quid loqueretur ignorans. Quid Aeneas ipse, 
pius totiens appellatus, nonne ita narrat: 


Panthus Othryades, arcis Phoebique sacerdos, 
Sacra manu victosque deos parvumque nepotem 
Ipse trahit cursuque amens ad limina tendit? 


Nonne deos ipsos, quos victos non dubitat dicere, sibi po- 
tius quam se illis perhibet commendatos, cum ei dicitur: 


Sacra suosque tibi commendat Troia penates? 


Si igitur Vergilius tales deos et victos dicit et, ut vel victi 
quoquo modo evaderent, homini commendatos: quae de- 
mentia est existimare his tutoribus Romam sapienter fuisse 
commissam et nisi eos amisisset non potuisse vastari? 


10 


20 


Immo vero victos deos tamquam praesides ac defensores 25 


colere, quid est aliud quam tenere non numina bona, sed 
nomina mala? Quanto enim sapientius creditur, non Ro- 


é Epp.1,2,69 10 Aen.1,607s9. 17 2,3195qq. $0 2,293 


11 prudenter A'lp (cf. 23) prudentes € rell. v (cf. 5, 16; 86, 

mam ad istam cladem non fuisse venturam, nisi prius illi 
perissent, sed illos potius olim fuisse perituros, nisi eos 
quantum potuisset Roma servasset! Nam quis non, cum 
adverterit, videat quanta sit vanitate praesumptum non 
6 posse vinci sub defensoribus victis et ideo perisse, quia 
custodes perdidit deos, cum vel sola esse potuerit causa 
pereundi custodes habere voluisse perituros? Non itaque, 
cum de diis victis illa conscriberentur atque canerentur, 
poetas libebat mentiri, sed cordatos homines cogebat veri- 
10 tas confiteri. Verum ista oportunius alio loco diligenter 
copioseque tractanda sunt: nunc, quod institueram de in- 
gratis hominibus dicere, parumper expediam ut possum, 
qui ea mala, quae pro suorum morum perversitate merito 
patiuntur, blasphemantes Christo inputant; quod autem 
15 illis etiam talibus propter Christum parcitur, nec dignan- 
tur adtendere et eas linguas adversus eius nomen dementia 
sacrilegae perversitatis exercent, quibus linguis usurpave- 
runt mendaciter ipsum nomen, ut viverent, vel quas linguas 
in locis ei sacratis metuendo presserunt, ut illic tuti at- 
20 que muniti, ubi propter eum inlaesi ab hostibus fuerant, 
inde in eum maledictis hostilibus prosilirent. 


CarvT IV. 


De asylo Iunonis in Troia, quod neminem liberavit a 
Graecis, et basilicis apostolorum, quae omnes ad 
25 se confugientes a barbaris defenderunt. 


Ipsa, ut dixi, Troia, mater populi Romani, sacratis 
locis deorum suorum munire non potuit cives suos ab 
ignibus ferroque Graecorum, eosdem ipsos deos colentium; 
quin etiam 


1 non om. À 2 periissent C; sed cf. 30,17 5 peri- 
isso C 6 pot. esse A ed. princ. v 10 oport. CAKFaelBf 
(cf. Wi , Indog. Forsch. 5, 194) — 12 expediam) cf. praef. 
p. XXVIII 17 pervers.) ibid. 29 fuerant AKp fuerunt 
CF^abelBfed.princ.Arg.v 26 ipsa) ita B> Rom. pop. q 
sacris A 27 in locis aqBB ed. princ. v 

© 


Iunonis asylo 

Custodes lecti, Phoenix et dirus Ulixes, 

Praedam adservabant; huc undique Trois gaza 

Incensis erepta adytis mensseque deotum 

Crateresque auro solidi captivaque vestis 

Congeritur. Pueri et pavidae longo ordine matres 

Stant circum. 
Electus est videlicet locus tantae deae sacratus, non unde 
captivos non liceret educere, sed ubi captivos liberet in- 
€ludere. Compara nunc asylum illud non cuiuslibet dei 
gregalis vel de turba plebis, sed lovis ipsius sororis et 
coniugis et reginae omnium deorum cum memoriis nostro- 
rum apostolorum. Jlluc incensis templis et diis erepta 
spolia portabantur, non donanda victis, sed dividenda vic- 
toribus; huc autem et quod alibi ad ea loca pertinere 
compertum est cum honore et obsequio religiosissimo re- 
portatum est. Ibi amissa, hic servata libertas; ibi clausa, 
hic interdicta captivitas; ibi possidendi a dominantibus 
hostibus premebantur, huc liberandi a miserantibus duce- 
bantur: postremo illud lunonis templum sibi elegerat ava- 
ritia et superbia levium Graeculorum, istas Christi ba- 
silicas misericordia et humilitas etiam inmanium barbaro- 
rum. Nisi forte Graeci quidem in illa sua victoria templis 
deorum communium pepercerunt atque illo confugientes 
miseros victosque Troianos ferire vel captivare non ausi 
sunt, sed Vergilius poetarum more illa mentitus est. [Immo 
vero morem hostium civitates evertentium ille descripsit. 


CaPuT V. 
De generali consuetüdine hostium victas civitates 
evertentium quid Cato senserit. 
Quem morem etiam Cato, sicut scribit Sallustius, 
7 Aen. 2, 7618qq. 81 Cat. 51,9 


9 educ. C* pqB? ed. princ.v reduc. A duc.C'F ^ abalB!fed. Arg. 
14 donanda mss ed. Arg. reddenda Bary-ed.princ.v 19 miserant.) 

nobilitatae veritatis historicus, sententia sua, quam de 
coniuratis in senatu habuit, commemorare non praeter- 
mittit: „Rapi virgines pueros, divelli liberos à parentum 
complexu, matres familiarum pati quae victoribus con- 

5 libuisset, fana atque domos spoliari, caedem inceudia fieri: 
postremo armis cadaveribus cruore atque luctu omnia com- 
pleri“, Hic si fana tacuisset, deorum sedibus solere hostes 
parcere putaremus. Et haec non ab alienigenis hostibus, 
sed a Catilina et sociis eius, nobilissimis senatoribus et 

10 Romanis civibus, Romana templa metuebant. Sed hi vide- 
licet perditi et patriae parricidae. 


Carur VI. 


Quod ne Romani quidem ita ullas ceperint civitates, 
ut in templis earum parcerent victis. 


15 Quid ergo per multas gentes, quae inter se bella 
gesserunt et nusquam victis in deorum suorum sedibus 
pepercerunt, noster sermo discurrat? Romanos ipsos vi- 
deamus, ipsos, inquam, recolamus respiciamusque Roma- 
nos, de quorum praecipua laude dictum est: 


20 Parcere subiectis et debellare superbos, 


el quod accepta iniuria ignoscere quam persequi male- 
bant: quando tot tantasque urbes, ut late dominarentur, 
expugnatas captasque  everterunt, legatur nobis quae 
templa excipere solebant, ut ad ea quisquis confugisset li- 
25 beraretur. An illi faciebant et scriptores earundem rerum 
gestarum ista reticebant? Ita vero, qui ea quae laudarent 
maxime requirebant, ista praeclarissima secuudum ipsos 
pietatis indicia praeterirent? Egregius Romani nominis 


20 Cf. p. 4,3 22 Cat. 9,5 


4 conlibuisset mss v conlibuissent Sall & armis ntque cad. 
Bar compleri] ef. praef. p. XXVIII 7 his B! haecf  tacuis- 
sent B'g 16 suorum om, Al 19 de quibus A1 28 ita uero 

Marcus Marcellus, qui Syracusas urbem ornatissimam ce- 
pit, refertur eam prius flevisse ruituram et ante eius san- 
guinem suas illi lacrimas effudisse. Gessit et curam pudi- 
citiae eliam in hoste servandae. Nam priusquam oppidum 
victor iussisset invadi, constituit edicto, ne quis corpus 
liberum violaret. Eversa est tamen civitas more bellorum, 
nec uspiam legitur ab imperatore tam casto atque clementi 
fuisse praeceptum, ut quisquis ad illud vel illud templum 
fugisset haberetur inlaesus. Quod utique nullo modo prae- 
teriretur, quando nec eius fletus nec quod edixerat pro 
pudicitia minime violanda potuit taceri. Fabius, Tarentinae 
urbis eversor, a simulacrorum depraedatione se abstinuisse 
laudatur. Nam cum ei scriba suggessisset quid de signis 
deorum, quae multa capta fuerant, fleri iuberet, continen- 
tiam suam etiam iocando condivit. Quaesivit enim cuius 
modi essent, et cum ei non solum multa grandia, verum 
etiam renuntiarentur armata: ,Relinquamus, inquit, Ta- 
rentinis deos iratos". Cum igitur nec illius fletum nec 
huius risum, nec illius castam misericordiam nec huius 
facelam continentiam Romanarum rerum gestarum scri- 
ptores tacere potuerint: quando praetermilteretur, si ali- 
quibus hominibus in honorem cuiuspiam deorum suorum 
sic pepercissent, ut in quoquam templo caedem vel capti- 
vitatem fieri prohiberent? 


CAPUT VII. 


Quod in eversione Urbis, quae aspere gesta sunt, de 
consuetudine acciderint belli; quae vero clementer, 
de potentia provenerint nominis Christi. 


Quidquid ergo vastationis trucidationis depraedationis 


5 


10 


concremationis adhlictionis in ista recentissima Romana 30 


clade commissum est, fecit hoc consuetudo bellorum; quod 
autem novo more factum est, quod inusitata rerum facie 


s Liv. 25,24,11 8 Liv. 20,20, 7 18 Liv. 27, 16, 8 


?ruit.]seruituram B!a' sSedictioneBmarg.a? 9babereturw«s 

inmanitas barbara tam mitis apparuit, ut amplissimae ba- 
silicae implendae populo cui parceretur eligerentur et de- 
cernerentur, ubi nemo feriretur, unde nemo raperetur, 
quo liberandi multi a miserantibus hostibus ducerentur, 

5 unde captivandi ulli nec a crudelibus hostibus abduceren- 
tur: hoc Christi nomini, hoc Christiano tempori tribuen- 
dum quisquis non videt, caecus, quisquis videt nec laudat, 
ingratus, quisquis laudanti reluctatur, insanus est. Absit, 
ut prudens quisquam hoc feritati inputet barbarorum. 

10 Truculentissimas et saevissimas mentes ille terruit, ille 
frenavit, ille mirabiliter temperavit, qui per prophetam 
tanto ante dixit: Pisitabo in virga iniquitates eorum et 
in flagellis peccata eorum; misericordiam autem meam non 
dispergam ab eis. 


16 CaPur VII. 


De commodis atque incommodis, quae bonis ac malis 
plerumque communia sunt. 


Dicet aliquis: „Cur ergo ista divina misericordia etiam 

ad impios ingratosque pervenit?“ Cur putamus, nisi quia 
20 eam ille praebuit, qui cotidie facit oriri solem suum super 
bonos et malos et pluit super iustos et iniustos? Quam- 
vis enim quidam eorum ista cogitantes paenitendo ab im- 
pietate se corrigant, quidam vero, sicut apostolus dicit, 
divitias bonitatis et longanimitatis Dei contemnentes secun- 

95 dum duritiam cordis sui et cor inpaenilens thesaurizent 
sibi iram in die irae et revelationis iusti iudicii Dei, qui 
reddet unicuique secundum opera eius: tamen patientia 
Dei ad paenitentiam invitat malos, sicut flagellum Dei ad 
patientiam erudit bonos; itemque misericordia Dei foven- 
80 dos amplectitur bonos, sicut severitas Dei puniendos corri- 


14 Ps. 88, 38 8q. 21 Mt, 6,45 37 Rom. 2,4sqq. 


5 nulli ^*ae* ed. princ. illi A1* 12 dixit CAKF^b1pBf 
ed. Arg. praedixit eq ed. princ. v 18 dicet C'AelpqB' ed. princ. 

pit malos. Placuit quippe divinae providentiae praeparare 
in posterum bona iustis, quibus non fruentur iniusti, et 
mala impiis, quibus non excruciabuntur boni; ista vero 
temporalia bona et mala utrisque voluit esse communia, 
ut nec bona cupidius adpetantur, quae mali quoque ha- 
bere cernuntur; nec mala turpiter evitentur, quibus et 
boni plerumque adficiuntur. 

Interest autem plurimum, qualis sit usus vel earum 
rerum, quae prosperae, vel earum, quae dicuntur adversae. 
Nam bonus temporalibus nec bonis extollitur nec malis 
frangitur; malus autem ideo huiusce modi infelicitate puni- 
tur, quia felicitate corrumpitur. Ostendit tamen Deus 
saepe etiam in his distribuendis evidentius operationem suam. 
Nam si nunc omne peccatum manifesta plecteret poena, 
nihil ultimo iudicio servari putaretur; rursus si nullum 
nunc peccatum puniret aperta divinitas, nulla esse divina 
providentia crederetur. Similiter in rebus secundis, si 
non eas Deus quibusdam petentibus evidentissima largitate 
concederet, non ad eum ista pertinere diceremus; itemque 
si omnibus eas petentibus daret, non nisi propter talia 
praemia serviendum illi esse arbitraremur, nec pios nos 
faceret talis servitus, sed potius cupidos et avaros. Haec 
cum ita sint, quicumque boni et mali pariter adílicti sunt, 
non ideo ipsi distincti non sunt, quia distinctum non est 


5 


15 


quod utrique perpessi sunt. Manet enim dissimilitudo 25 


passorum etiam in similitudine passionum, et licet sub 
eodem tormento non est idem virtus et vitium. Nam sicut 
sub uno igue aurum rutilat palea fumat, et sub eadem 
tribula stipulae comminuuntur frumenta purgantur, nec ideo 


cum oleo amurca confunditur, quia eodem preli pondere 30 


exprimitur: ita una eademque vis inruens bonos probat 
purificat eliquat, malos damnat vastat exterminat. Unde 
in eadem adllictione mali Deum detestantur atque blasphe- 


10 bonus his A*^ his bonus F nec temp. bon.p 14 mani- 
feste A — 16 nunc pecc.] cf. praef. p. XXVIII aperta CAKFel 
pB?g'(cf.II194,2289.) aperte ^B'B'abv opertad 18 evident. 
cf. praef. p. XXVII 19 pert.ista C 26 utraque C" utique B'a 

mant, boni autem precantur et laudant. Tantum interest, 
non qualia, sed qualis quisque patiatur Nam pari motu 
exagitatum et exhalat horribiliter caenum et suaviter fragrat 


unguentum. 
CaPvr IX. 


De causis correptionum, propter quas et boni et malt 
pariter flagellantur. 

Quid igitur in ila rerum vastitate Christiani passi 
sunt, quod non eis magis fideliter ista considerantibus ad 
provectum valeret? Primum quod ipsa peccata, quibus Deus 
indignatus implevit tantis calamitatibus muudum, humiliter 
cogitantes, quamvis longe absint a facinerosis flagitiosis 
atque impiis, tamen non usque adeo se a delictis deputant 
alienos, ut nec temporalia pro eis mala perpeti se iudi- 
16 cent dignos. Excepto enim quod unusquisque quamlibet 

laudabiliter vivens cedit in quibusdam carnali concupi- 
scentiac, etsi non ad facinorum iumanitatem et gurgitem 
flagitiorum atque impietatis abominationem, ad aliqua tamen 
peccata vel rara vel tanto crebriora, quanto minora — 
?0 hoc ergo excepto quis tandem facile reperitur, qui eosdem 
ipsos, propter quorum horrendam svyerbiam luxuriamque 
et avaritiam atque execrabiles iniquitates et impietates 
Deus, sicut minando praedixit, conterit terras, sic habeat, 
ut habendi sunt? sic cum eis vivat, ut cum talibus est 
25 vivendum? Plerumque enim ab eis docendis ac monendis, 
aliquando etiam obiurgandis et corripiendis male dissimu- 
latur, vel cum laboris piget, vel cum os eorum verecun- 
damur offendere, vel cum inimicitias devitamus, ne impe- 
diant et noceant in istis temporalibus rebus, sive quas 
80 adipisci adhuc adpetit nostra cupiditas, sive quas amittere 
formidat infirmitas, ita ut, quamvis bonis malorum vita 
2 quisque om. A? s flagrat CAKabdel'p fraglat F-1*; 

cf. II 122,2 10 profectum F-a1B' ed. Arg. v; cf. 479, 10 
ualet A primum] cf. praef. p. XXIX — 12 faciner. K’ (cf. 369,4) 
facinor AK'FB8 18 nunc usque € 21 et lux. q que om. ed. 
princ. v — $5 ac mon.] cf. praef. 7 XXX 2 os eorum] hos 


quorum F os eorum (tm marg. a coram) B os eorum coram 

displiceat et ideo cum eis non incidant in illam damna- 
tionem, quae post hanc vitam talibus praeparatur, tamen, 
quia propterea peccatis eorum damnabilibus parcunt, dum 
eos in suis licet levibus et venialibus metuunt, iure cum 
eis temporaliter flagellantur, quamvis in aeternum minime 
puniantur, iure istam vitam, quaudo divinitus adíliguntur 
cum eis, amaram sentiunt, cuius amando dulcedinem pec- 
cantibus eis amari esse noluerunt. 

Nam si propterea quisque obiurgandis et corripiendis 
male agentibus parcit, quia opportunius tempus inquirit 
vel eisdem ipsis metuit, ne deteriores ex hoc efficiantur, 
vel ad bonam vitam et piam erudiendos impediant alios 
infirmos et premant atque avertant a fide: non videtur 
esse cupiditatis occasio, sed consilium carítatis. fllud est 
culpabile, quod hi, qui dissimiliter vivunt et a malorum 
factis abhorrent, parcunt tamen peccatis alienis, quae de- 
docere aut obiurgare deberent, dum eorum offensiones 
cavent, ne sibi noceant in his rebus, quibus licite boni 
atque innocenter utuntur, sed cupidius, quam oportebat 
eos, qui in hoc mundo peregrinantur et spem supernae 
patriae prae se gerunt. Non solum quippe in(irmiores, 
vitam ducentes coniugalem, filios habentes vel habere quae- 
rentes, domos ac familias possidentes, (quos apostolus in 
ecclesiis adloquitur docens et monens quem ad modum 
vivere debeant et uxores cum maritis et. mariti cum uxo- 
ribus, et filii cum parentibus et parentes cum filiis, et 
servi cum dominis et domini cum servis) multa temporalia, 
multa terrena libenter adipiscuntur et moleste amittunt, 
propter quae non audent offendere homines, quorum sibi 
vita contaminatissima et consceleratissima displicet; verum 
etiam bi, qui superiorem vitae gradum tenent nec coniu- 


23 Coloss. 3, 188qq. 


4 ueniabilibus C; cf. CE 53,442; 60,734 5 temporabiliter € 
fagellantur mss (cf. 198, 9sgq. ita .. dispares, ut .. virgo sacra 
est; 386, 11sgq. ut .. est) ellentur v 18 docere A'*F^e 

galibus vinculis inretiti sunt et victu parvo ac tegimento 
utuntur, plerumque, suae famae ac saluti dum insidias 
atque impetus malorum timent, ab eorum reprehensione 
sese abstinent, et quamvis non in tantum eos metuant, 
5 ut ad similia perpetranda quibuslibet eorum terroribus 
atque inprobitatibus cedant, ea ipsa tamen, quae cum eis 
non perpetrant, nolunt plerumque corripere, cum fortasse 
possint aliquos corripiendo corrigere, ne, si non potuerint, 
sua salus ac fama in periculum exitiumque perveniat, nec 
10 ea consideratione, qua suam famam ac salutem vident 
esse necessariam utilitati erudiendorum hominum, sed ea 
potius infirmitate, qua delectat lingua blandiens et humanus 
dies et reformidatur vulgi iudicium et carnis excruciatio 
vel peremptio, hoc est propter quaedam cupiditatis vincula, 
16 non propter officia caritatis. 

Non mihi itaque videtur haec parva esse causa, quare 
cum malis flagellentur et boni, quando Deo placet perditos 
mores etiam temporalium poenarum adflictione punire. 
Flagellantur enim simul, non quia simul agunt malam vi- 

30 tam, sed quia simul amant temporalem vitam, non quidem 
aequaliter, sed tamen simul, quam boni contemnere debe- 
rent, ut illi correpti atque correcti consequerentur aeter- 
nam, ad quam consequendam si nollent esse socii, ferren- 
tur et diligerentur inimici, quia donec vivunt semper in- 

35 certum est utrum voluntatem sint in melius mutaturi, 
Qua in re non utique parem, sed longe graviorem habent 
causam, quibus per prophetam dicitur: We quidem in suo 
peccato morietur, sanguinem autem eius de manu specu- 
latoris requiram. Ad hoc enim speculatores, hoc est 

80 populorum praepositi, constituti sunt in eccleslis, ut non 
parcant obiurgando peccata. Nec ideo tamen ab huius 
modi culpa penitus alienus est, qui, licet praepositus non 


12 1. Cor. 4,9 $9 Ezech. 33,6 

sit, in eis tamen, quibus vitae huius necessitate coniungitur, 
multa monenda vel arguenda novit et neglegit, devitans 
eorum offensioues propter illa quibus in hac vita non in- 
debitis utitur, sed plus quam debuit delectatur. Deinde 
habent aliam causam boni, quare temporalibus affligantur 
malis, qualem habuit lob: ut sibi ipse humanus animus 
sit probatus et cognitus, quanta virtute pietatis gratis 
Deum diligat. 
CAPUT X. 


Quod sanctis in amissione rerum temporalium nihil 
pereat. 


Quibus recte consideratis atque perspectis adtende 
utrum aliquid mali acciderit fidelibus et piis, quod eis 
non in bonum verteretur, nisi forte putandum est aposto- 
licam illam vacare sententiam, ubi ait: Scimus quia dili- 
gentibus Deum omnia cooperatur in bonum.  Aiiserunt 
omnia quae habebant Numquid fidem? numquid pieta- 
tem? numquid interioris hominis bona, qui est ante Deum 
dives? Hae sunt opes Christianorum, quibus opulentus 
dicebat apostolus: Est autem quaestus magnus pietas cum 
sufficientia. Nihil enim intulimus in hunc mundum, sed 
nec auferre aliquid possumus. | Habentes autem victum et 
tegumentum his contenti sumus. Nam qui volunt divites 
eri, incidunt in temptationem et laqueum et desideria 
multa (stulta) et noxia, quae mergunt homines in interitum 
et perditionem. Radix enim est omnium malorum ava- 
ritia, quam quidam adpetentes a fide pererraverunt et 
inseruerunt se doloribus muitis. 

Quibus ergo terrenae divitiae in illa vastatione perie- 


1€ Rom. 8, 28 19 1. Petr, 3,4 $8 1. Tim. 6,68qq. 

runt, si eas sic habebant, quem ad modum ab isto foris 
paupere, intus divite audierant, id est, si mundo utebantur 
tamquam non utentes, potuerunt dicere, quod ille graviter 
temptatus et minime superatus: Nudus exivi de utero 
maíris meae, nudus revertar in terram. | Dominus dedit, 
Dominus abstulit, sicut Domino placuit, ita factum est; 
sit nomen Domini benedictum; ut bonus servus magnas 
facultates haberet ipsam sui Domini voluntatem, cui pedi- 
sequus mente ditesceret, nec contristaretur eis rebus 
vivens relictus, quas cito fuerat moriens relicturus. llli 
autem infirmiores, qui terrenis his bonis, quamvis ea non 
praeponerent Christo, aliquantula tamen cupiditate cohae- 
rebant, quantum haec amando peccaverint, perdendo sen- 
serunt. Tantum quippe doluerunt, quantum se doloribus 
inseruerant, sicut apostolum dixisse supra commemoravi. 
Oportebat enim ut eis adderetur etiam experimentorum 
disciplina, a quibus tam diu fuerat neglecta verborum. 
Nam cum dixit apostolus: Qui volunt divites fieri, inci- 
dunt in temptationem et cetera, profecto in divitiis cupi- 
ditatem reprehendit, non facultatem, quoniam praecepit 
alibi dicens: Praecipe divitibus huius mundi non superbe 
sapere neque sperare in incerto divitiarum, sed in Deo 
vivo, qui praestat nobis omnia abundanter ad fruendum: 
bene faciant, divites sint in operibus bonis, facile tribuant, 
communicent, thesaurizent sibi fundamentum bonum ín 
futurum, ut adprehendant veram vitam. Haec qui de 
suis divitiis faciebant, magnis sunt lucris levia damna solati 
plusque laetati ex his, quae facile tribuendo tutius serva- 
verunt, quam contristati ex his, quae timide retinendo 
facilius amiserunt. Hoc enim potuit in terra perire, quod 
piguit inde transferre. Nam qui receperunt consiliuin 
Domini sui dicentis: Nolite vobis condere thesauros in 


& 1.Cor.7,31 7? Iob.1,21 14 Cf. p.17,28 28 1. Tim.6,176qq. 

terra, ubi tinea et rubigo exterminant et ubi fures efo- 
diunt et furantur; sed thesaurizate vobis thesaurum in 
caelo, quo fur non accedit neque tinea corrumpit; ubi 
enim est thesaurus tuus, illic erit et cor tuum, tribulatio- 
nis tempore probaverunt quam recte sapuerint non con- 
temnendo veracissimum praeceptorem et thesauri sui 
flidelissimum  invictissimumque custodem. Nam si multi 
gavisi sunt ibi se habuisse divitias suas, quo contigit ut 
hostis non accederet: quanto certius et securius gaudere 
potuerunt, qui monitu Dei sui illuc migraverunt, quo acce- 
dere omnino non posset! Unde Paulinus noster, Nolensis 
episcopus, ex opulentissimo divite voluntate pauperrimus 
et copiosissime sanctus, quando et ipsam Nolam barbari 
vastaverunt, cum ab eis teneretur, sic in corde suo, ut 
ab eo postea cognovimus, precabatur: „Domine, non excru- 
cier propter aurum et argentum; ubi enim sint omnia 
mea, tu scis.“ Ibi enim habebat omnia sua, ubi eum 
condere et thesaurizare ille monstraverat, qui haec mala 
mundo ventura praedixerat. Ac per hoc qui Domino suo 
monenti oboedierant, ubi et quo modo ihesaurizare debe- 
rent, nec ipsas terrenas divitias barbaris incursantibus 
amiserunt. Quos autem non oboedisse paenitnit, quid de 
talibus rebus faciendum esset, si non praecedente sapien- 
tia, certe consequente experientia didicerunt. 

At enim quidam boui etiam Christiani tormentis ex- 
cruciati sunt, ut bona sua hostibus proderent. llli vero 
nec prodere nec perdere potuerunt bonum, quo ipsi boni 
erant, Si autem torqueri quam mammona iniquitatis pro- 
dere maluerunt, boni nou erant. Admonendi autem fue- 
rant, qui tanta patiebantur pro auro, quanta essent susti- 
nenda pro Christo, ut eum potius diligere discerent, qui 
pro se passos aeterna felicitate ditaret, non aurum et 


4 Mt. 6, 195qq. 

argentum, pro quo pati miserrimum fuit, seu mentiendo 
occultaretur, seu verum dicendo proderetur, Namque in- 
ter tormenta nemo Christum confitendo amisit, nemo aurum 
nisi negando servavit. Quocirca utiliora erant fortasse 
tormenta, quae bonum incorruptibile amandum docebant, 
quam illa bona, quae sine ullo utili fructu dominos sui 
amore torquebant. 

Sed quidam etiam non habentes quod proderent, dum 
non creduntur, torti sunt. Et hi forte habere cupiebant 
nec sancta voluntate pauperes erant; quibus demonstran- 
dum fuit non facultates, sed ipsas cupiditates talibus dignas 
esse cruciatibus. Si vero vitae melioris proposito recon- 
ditum aurum argentumque non habebant, nescio quidem 
utrum cuiquam talium acciderit, ut dum habere creditur 
torqueretur: verum tamen etiamsi accidit, profecto, qui 
inter illa tormenta paupertatem sanctam confitebatur, 
Christum confitebatur. Quapropter etsi non meruit ab 
hostibus credi, non potuit tamen sanctae paupertatis con- 
fessor sine caelesti mercede torqueri. 

Multos, inquiunt, etiam Christianos fames diuturna 
vastavit. Hoc quoque in usus suos boni fideles pie tole- 
rando verterunt. Quos enim fames necavit, malis vitae 
huius, sicut corporis morbus, eripuit: quos autem non 
necavit, docuit parcius vivere, docuit productius ieiunare. 


CarvT XI. 
De fine temporalis vitae sive longioris sive brevioris. 


Sed enim multi etiam Christiani interfecti sunt, multi 
multarum mortium foeda varietate consumpti. Hoc si 
aegre ferendum est, omnibus, qui in hanc vitam procreati 
sunt, utique commune est Hoc scio, neminem fuisse 
mortuum, qui non fuerat aliquando moriturus. Finis 
autem vitae tam longam quam brevem vitam hoc idem 


9 et hij enim 1 16 acciderit A' go post multos in- 

facit. Neque enim aliud melius et aliud deterius, aut 
aliud maius et aliud brevius est, quod iam pariter non 
est. Quid autem interest, quo mortis genere vita ista 
finiatur, quando ille, cui finitur, iterum mori non cogitur? 
Cum autem unicuique mortalium sub cotidianis vitae huius 
casibus innumerabiles mortes quodam modo commiuentur, 
quamdiu incertum est quaenam earum ventura sit: quaero 
utrum satius sit unam perpeti moriendo an omnes timere 
vivendo. Nec ignoro quam citius eligatur diu vivere sub 
timore tot mortium quam semel moriendo nullam dein- 
ceps formidare, Sed aliud est quod carnis sensus infir- 
miter pavidus refugit, aliud quod mentis ratio diligenter 
enucleata convincit Mala mors putanda non est, quam 
bona vita praecesserit Neque enim facit malam mortem, 
nisi quod sequitur mortem. Non itaque multum curan- 
dum est eis, qui necessario morituri sunt, quid accidat 
ut moriantur, sed moriendo quo ire cogantur. Cum igi- 
tur Christiani noverint longe meliorem fuisse religiosi 
pauperis mortem inter lingentium canum linguas quam 


15 


impii divitis in purpura et bysso, horrenda illa genera 20 


mortium quid mortuis obfuerunt, qui bene vixerunt? 


CaPvT XII. 


De sepultura humanorum corporum, quae Christianis 
etiamsi fuerit negata nil adimit. 


At enim in tanta strage cadaverum nec sepeliri po- 
tuerunt. Neque istuc pia fides nimium reformidat, tenens 
praedictum nec absumentes bestias resurrecturis corpori- 
bus obfuturas, quorum capillus capitis non peribit. Nullo 
modo diceret veritas: Nolite timere eos, qui corpus occi- 
dunt, animam autem non possunt occidere, si quicquam 

20 Lc.16,19sqq. 6 Ang. Cur. pro mort. ger. c. 4sq. (CE 41, 
6256, 5aqq.). Cf. praef. p. XXXIaq. 28 Lc. 21,18 80 Mt. 10, 28 

obesset futurae vitae, quidquid inimici de corporibus occi- 
sorum facere voluissent. Nisi forte quispiam sic absurdus 
est, ut contendat eos, qui corpus occidunt, non debere 
timeri ante morlem, ne corpus occidant, et timeri 
6 debere post mortem, ne corpus occisum sepeliri non si- 
nant. Falsum est ergo quod ait «Christus»: Qui corpus 
occidunt, et postea non habent quid faciant, si habent 
tanta, quae de cadaveribus faciant. Absit, ut falsum sit 
quod veritas dixit. Dictum est enim aliquid eos facere 
10 cum occidunt, quia iu corpore sensus est occidendo; 
postea vero nihil habere quod faciant, quia nullus sen- 
sus est in corpore occiso. Multa itaque corpora Christia- 
norum terra non texit, sed nullum eorum quisquam a 
caelo et terra separavit, quam totam implet praesentia sui, 
16 qui novit unde resuscitet quod creavit. Dicitur quidem 
in psalmo: Posuerunt mortalia servorum tuorum escam 
volatilibus caeli, carnes sanclorum tuorum bestiis terrae; 
effuderunt sanguinem eorum sicut aquam in circuitu 
Hierusalem, et non erat qui sepeliret, sed magis ad exag- 
20 gerandam crudelitatem eorum, qui ista fecerunt, non ad 
eorum infelicitatem, qui ista perpessi sunt. Quamvis enim 
haec in conspectu hominum dura et dira videantur, sed 
pretiosa in conspectu  Domihi mors sanctorum eius. 
Proinde ista omnia, (id est» curatio funeris, conditio sepul- 
95 turae, pompa exequiarum, magis sunt vivorum solacia 
quam subsidia mortuorum. Si aliquid prodest impio se- 
pullura pretiosa, oberit pio vilis aut nulla. Praeclaras 
exequias in conspectu hominum exhibuit purpurato illi 
diviti turba famulorum, sed multo clariores in conspectu 
80 Domini ulceroso illi pauperi ministerium praebuit angelo- 
rum, qui eum non extulerunt in marmoreum tumulum, 
sed in Abrahae gremium sustulerunt. 


7 Lc.19,4 19 Pe. 75,9sq.— 28 Pas. 115,16. 32 Lc. 16,22 

Rident haec illi, contra quos defendendam suscepimus 
civitatem Dei. Verum tamen sepulturae curam etiam eorum 
philosophi contempserunt. Et saepe universi exercitus, 
dum pro terrena patria morerentur, ubi postea iacerent 
vel quibus bestiis esca fierent, non curarunt, licuitque de 
hac re poetis plausibiliter dicere: 


Caelo tegitur, qui non habet urnam. 


Quanto minus debent de corporibus insepultis insultare 
Christianis, quibus et ipsius carnis membrorumque om- 
nium reformatio non solum ex terra, verum etiam ex 
aliorum elementorum secretissimo sinu, quo dilapsa cada- 
vera recesserunt, in temporis puncto reddenda et redinte- 
granda promittitur. 


Carur XIII. 
Quae sit ratio sanctorum corpora sepeliendi. 


Nec ideo tamen contemnenda et abicienda sunt cor- 
pora defunctorum maximeque iustorum atque fidelium, 
quibus tamquam organis et vasis ad omnia bona opera 
sancte usus est Spiritus, Si enim paterna vestis et anu- 
lus, ac si quid huius modi, tanto carius est posteris, quanto 
erga parentes maior adfectus: nullo modo ipsa speruenda 
sunt corpora, quae utique multo familiarius atque coniun- 
ctius quam quaelibet indumenta gestamus. Haec enim non 
ad ornamentum vel adiutorium, quod adhibetur extrin- 
secus, sed ad ipsam naturam hominis pertinent. Unde et 
antiquorum iustorum funera officiosa pietate curata sunt 
et exequiae celebratae et sepultura provisa, ipsique cum 
viverent de sepeliendis vel etiam transferendis suis corpo- 
ribus filiis mandaverunt, et Tobis sepelieudo mortuos 
Deum promeruisse teste angelo commendatur. lpse quo- 

que Dominus die tertio resurrecturus religiosae mulieris 
bonum opus praedicat praedicandumque commendat, quod 
unguentum pretiosum super membra eius effuderit atque 
hoc ad eum sepeliendum fecerit. Et laudabiliter commc- 
6 morantur in evangelio qui corpus eius de cruce acceptum 
diligenter atque honorifice tegendum sepeliendumque cu- 
rarunt. Verum istae auctoritates non hoc admonent, quod 
insit ullus cadaveribus sensus, sed ad Dei providentiam, 
cui placent etiam talia pietatis officia, corpora quoque 
10 mortuorum pertinere significant propter fidem  resurre- 
ctionis astruendam. Ubi et illud salubriter discitur, quanta 
possit esse remuneratio pro elemosynis, quas viventibus 
et sentientibus exhibemus, si neque hoc apud Deum perit, 
quod exanimis hominum membris officii diligentiaeque 
16 persolvitur. Sunt quidem et alia, quae sancti patriarchae 
de corporibus suis vel condendis vel transferendis pro- 
phetico spiritu dicta intellegi voluerunt; non autem hic 
locus est, ut ea pertractemus, cum sufficiant ista, quae 
diximus. Sed si ea, quae sustentandis viventibus sunt 
20 necessaria, sicut victus et amictus, quamvis cum gravi ad- 
flicione desint, non frangunt in bonis perferendi toleran- 
dique virtutem nec eradicant ex animo pietatem, sed exer- 
citatam faciunt fecundiorem: quanto magis, cum desunt 
ea, quae curandis funeribus condendisque corporibus de- 
28 functorum adhiberi solent, non efficiunt miseros in occultis 
piorum sedibus iam quietos! Ac per hoc quando ista 
cadaveribus Christianorum in illa magnae urbis vel etiam 
aliorum oppidorum vastatione defuerunt, nec vivorum culpa 
est, qui non potuerunt ista praebere, nec poena mortuo- 
80 rum, qui non possunt ista sentire. 


CAPUT XIV. 


De captivitate sanctorum, quibus numquam divina 
solacia defuerunt. 


Sed multi, inquiunt, Christiani etiam captivi ducti 
4 Mt. 26,10sqq. 7 Io. 19,38sqq. 18 Gen. 49,29; 50,25 

sunt. Hoc sane miserrimum est, si aliquo duci potuerunt, 
ubi Deum suum non invenerunt. Sunt in scripturis sanctis 
huius etiam cladis magna solacia. Fuerunt in captivitate 
tres pueri, fuit Daniel, fuerunt alii prophetae; nec Deus 
defuit consolator. Sic ergo non deseruit fideles suos sub 5 
dominatione gentis, licet barbarae, tamen humanae, qui 
prophetam non deseruit nec in visceribus beluae. Haec 
quoque illi, cum quibus agimus, malunt inridere quam 
credere, qui tamen suis litteris credunt Arionem Methym- 
naeum, nobilissimum citharistam, cum esset deiectus e 10 
navi, exceptum delphini dorso et ad terras esse perve- 
ctum. Verum illud nostrum de Iona propheta incredibilius 
est. Plane incredibilius quia mirabilius, et mirabilius quia 
potentius. 


CaruT XV. 15 


De Regulo, in quo captivitatis ob religionem etiam sponte 
tolerandae extat exemplum, quod (amen illi 
deos colenti prodesse non potuit. 


Habent tamen isti de captivitate religionis causa etiam 
sponte toleranda et in suis praeclaris viris nobilissimum 20 
exemplum. Marcus Regulus, imperator populi Romani, 
captivus apud Carthaginienses fuit. Qui cum sibi mallent 
a Romanis suos reddi quam eorum tenere captivos, ad 
hoc impetrandum etiam istum praecipue Regulum cum 
legatis suis Romam miserunt, prius iuratione constrictum, 35 
si quod volebant minime peregisset, rediturum esse Car- 
thaginem. Perrexit ille atque in senatu contraria persuasit, 
quoniam non arbitrabatur utile esse Romanae rei publicae 
mutare captivos, Nec post hanc persuasionem a suis ad 
hostes redire compulsus est, sed quia iuraverat, id sponte 30 
complevit. At illi eum excogitatis atque horrendis crucia- 


4 Dan.1,6 7 lon.2,1 9 Ovid. Fast. 2, 113; Gell. 16, 19 

tibus necaverunt. nclusum quippe angusto ligno, ubi 
stare cogeretur, clavisque acutissimis undique confixo, ut 
se in nullam eius partem sine poenis atrocissimis incli- 
naret, etiam vigilando peremerunt. Merito certe laudant 
virtutem tam magna infelicitate maiorem. Et per deos 
ille iuraverat, quorum cultu prohibito has generi humano 
clades isti opinantur infligi. Qui ergo propterea coleban- 
tur, ut istam vitam prosperam redderent, si verum iuranti 
has inrogari poenas seu voluerunt seu permiserunt, quid 
10 periuro gravius irati facere potuerunt? Sed cur non ratio- 
cinationem meam potius ad utrumque concludam? Deos 
certe ille sic coluit, ut propter iuris iurandi fidem nec 
maneret in patria, nec inde quolibet ire, sed ad suos 
acerrimos inimicos redire minime dubitaret. Hoc si huic 
15 vitae utile existimabat, cuius tam horrendum exitum meruit, 
procul dubio fallebatur. Suo quippe docuit exemplo nihil 
deos ad istam temporalem felicitatem suis prodesse culto- 
ribus, quando quidem ille eorum deditus cultui et victus 
et captivus abductus et, quia noluit aliter quam per eos 
20 iuraverat facere, novo ac prius inaudito nimiumque horri- 
bili supplicii genere cruciatus extinctus est. Si autem 
deorum cultus post hanc vitam velut mercedem reddit 
felicitatem, cur calumniantur temporibus Christianis, ideo 
dicentes Urbi accidisse illam calamitatem, quia deos suos 
25 colere destitit, cum potuerit etiam illos diligentissime colens 
tam infelix fieri, quam ille Regulus fuit? Nisi forte con- 
tra clarissimam veritatem tanta quisquam dementia mirae 
caecitatis obnilitur, ut contendere audeat universam civi- 
tatem deos colentem infelicem esse non posse, unum vero 
30 hominem posse, quod videlicet potentia deorum suorum 
multos potius sit idonea conservare quam singulos, cum 
multitudo constet ex singulis. 
Si autem dicunt M. Regulum etiam in illa captivitate 
illisque cruciatibus corporis animi virtute beatum esse po- 

tuisse, virtus potius vera quaeratur, qua beata esse possit 
et civitas. Neque enim aliunde beata civitas, aliunde homo, 
cum aliud civitas non sit quam concors hominum multi- 
tudo. Quam ob rem nondum interim disputo, qualis in 
Regulo virtus fuerit; sufficit nunc, quod isto nobilissimo 6 
exemplo coguntur fateri non propter corporis bona vel 
earum rerum, quae extrinsecus homini accidunt, colendos 
deos, quando quidem ille carere his omnibus maluit quam 
deos per quos iuravit offendere. Sed quid faciamus ho- 
minibus, qui gloriantur se tàlem habuisse civem, qualem 10 
timent habere civitatem? Quod si non timent, tale ergo 
aliquid, quale accidit Regulo, etiam civitati tam diligenter 
quam ille deos colenti accidere potuisse fateantur et Chri- 
stianis temporibus non calumnientur. Verum quia de illis 
Christianis orta quaestio est, qui etiam captivati sunt, hoc 15 
intueantur et taceant, qui saluberrimae religioni binc in- 
pudenter atque inprudenter inludunt, quia, si diis eorum 
probro non fuit, quod adtentissimus cultor illorum, dum 
eis iuris iurandi fidem servaret, patria caruit, cum aliam 
non haberet, captivusque apud hostes per longam mortem 29 
supplicio novae crudelitatis occisus est, multo minus 
nomen criminandum est Christianum in captivitate sacra- 
torum suorum, qui supernam patriam veraci fide expec- 
tantes etiam in suis sedibus peregrinos se esse noverunt. 


CaAPuT XVI. 25 


An stupris, quae etiam sacrarum forte virginum est 
passa captivitas, contaminari potuerit virtus 
animi sine voluntatis assensu. 
Magnum sane crimen se putant obicere Christianis, 
cum eorum exaggerantes captivitatem addunt etiam stupra 30 
commissa, non solum in aliena matrimonia virginesque 

nupturas, sed eliam in quasdam sanctimoniales. Hic vero 
non fides, non pietas, non ipsa virtus, quae castitas dici- 
tur, sed nostra potius disputatio inter pudorem atque 
rationem quibusdam coartatur angustiis. Nec tantum hic 
curamus alienis responsionem reddere, quantum ipsis nostris 
consolationem. Sit igitur in primis positum atque firma- 
tum virtutem, qua recte vivitur, ab animi sede membris 
corporis imperare sanctumque corpus usu fieri sanctae 
voluntatis, qua inconcussa ac stabili permanente, quidquid 
10 alius de corpore vel in corpore fecerit, quod sine peccato 
proprio non valeat evitari, praeter culpam esse patientis. 
Sed quia non solum quod ad dolorem, verum etiam quod 
ad libidinem pertinet, in corpore alieno perpetrari potest: 
quidquid tale factum fuerit, etsi retentam constantissimo 
15 animo pudicitiam non excutit, tamen pudorem incutit, ne 
credatur factum cum mentis etiam voluntate, quod fieri 
fortasse sine carnis aliqua voluptate non potuit. 


[ud 


CaprvuT XVII. 
De morte voluntaria ob metum poenae sive dedecoris. 


20 Ac per hoc et quae se occiderunt, ne quicquam huius 
modi paterentur, quis humanus affectus eis nolit ignosci? 
et quae se occidere noluerunt, ne suo facinore alienum 
flagitium devitarent, quisquis eis» hoc crimini dederit, ipse 
crimen insipientiae non cavebit. Nam utique si non licet 

25 privata potestate hominem occidere vel nocentem, cuius 
occidendi licentiam lex nulla concedit, profecto etiam qui 
se ipsum occidit homicida est, et tanto fit nocentior, cum 
se occiderit, quanto innocentior in ea causa fuit, qua se 
occidendum putavit. Nam si ludae factum merito dete- 

80 stamur eumque veritas iudicat, cum se laqueo suspendit, 

sceleratae illius traditionis auxisse potius quam expiasse 
commissum, quoniam Dei misericordiam desperando exi- 
tiabiliter paenitens nullum sibi salubris paenitentiae locum 
reliquit: quanto magis a sua nece se abstinere debet, qui 
tali supplicio quod in se puniat non habet! ludas enim 
cum se occidit, sceleratum hominem occidit, et tamen non 
solum Christi, verum etiam suae mortis reus finivit hanc 
vitam, quia licet propter suum scelus alio suo scelere 
occisus est. Cur autem homo, qui mali nihil fecit, sibi 
malefaciat et se ipsum interficiendo hominem interficiat 
innocentem, ne alium patiatur nocentem, atque in se per- 
petret peccatum proprium, ne in eo perpetretur alienum? 


CaAPuT XVIII. 


De aliena violentia et libidine, quam in oppresso 
corpore mens invita perpetitur. 

At enim, ne vel aliena polluat libido, metuitur. Non 
polluet, si aliena erit; si autem polluet, aliena non erit. 
Sed cum pudicitia virtus sit animi comitemque habeat for- 
titudinem, qua potius quaelibet mala tolerare quam malo 
consentire decernit, nullus autem magnanimus et pudicus 
in potestate habeat, quid de sua carne fiat, sed tantum 
quid adnuat mente vel renuat: quis eadem sana mente 
putaverit perdere se pudicitiam, si forte in adprehensa et 
oppressa carne sua exerceatur et expleatur libido non 
sua? Si enim hoc modo pudicitia perit, profecto pudicitia 
virtus animi non erit, nec pertinebit ad ea bona, quibus 
bene vivitur, sed in bonis corporis numerabitur, qualia 
sunt vires pulchritudo sana valetudo, ac si quid huius 
modi est; quae bona, etiamsi minuantur, bonam iustamque 

4seom.A 9malinihil]cf.praef.p. XIV 11 atque — alienum 

vitam omnino non minuunt. Quod si tale aliquid est pu- 
dicitia, ut quid pro illa, ne amitlatur, etiam (cum) periculo 
corporis laboratur? Si autem animi bonum est, etiam 
oppresso corpore non amittitur. Quin etiam sanctae con- 
5 tinentiae bonum cum inmunditiae carnalium concupiscen- 
tiarum non cedit, et ipsum corpus sanctificatur, et ideo, 
cum eis non cedere inconcussa intentione persistit, nec 
de ipso corpore perit sanctitas, quia eo sancte utendi 
perseverat voluntas et, quantum est in ipso, etiam facultas. 
10 Neque enim eo corpus sanctum est, quod eius mem- 
bra sunt integra, aut eo, quod nullo contrectantur adtactu, 
cum possint diversis casibus etiam vulnerata vim perpeti, 
et medici aliquando saluti opitulantes haec ibi faciant, 
quae horret aspectus. Obstetrix virginis cuiusdam inte- 
15 gritatem manu velut explorans sive malevolentia sive in- 
scitia sive casu, dum inspicit, perdidit. Non opinor quem- 
quam tam stulte sapere, ut huic perisse aliquid existimet 
etiam de ipsius corporis sanctitate, quamvis membri illius 
integritate iam perdita. Quocirca proposito animi perma- 
20 nente, per quod etiam corpus sauctificari meruit, nec ipsi 
corpori aufert sanctitatem violentia libidinis alienae, quam 
servat perseverantia continentiae suae. Án vero si aliqua 
femina mente corrupta violatoque proposito, quod Deo 
voverat, pergat vitianda ad deceptorem suum, ad hoc eam 
25 pergentem sanctam vel corpore dicimus, ea sanctitate animi, 
per quam corpus sanctificabatur, amissa atque destructa? 
Absit hic error et hinc potius admoneamur ita non amitti 
corporis sanctitatem manente animi sanctitate etiam cor- 
pore oppresso, sicut amittitur et corporis sanctitas violata 
30 animi sanctítate etíam corpore intacto. Quam ob rem non 
habet quod in se morte spontanea puniat femina sine ulla 
sua consensione violenter oppressa et alieno conpressa 
peccato; quanto minus antequam hoc fiat! ne admittatur 
? cum om. L'C'- — 9 est in ipso LA in ipso etiam est A 

homicidium certum, cum ipsum flagitium, quamvis alie- 
num, adhuc pendet incertum. 


CarurT XIX. 
De Lucretia, quae se ob inlatum sibi stuprum peremit. 


An forte huic perspicuae rationi, qua dicimus cor- 
pore oppresso nequaquam proposito castitatis ulla in ma- 
lum consensione mutato illius tantum esse flagitium, qui 
opprimens concubuerit, non illius, quae oppressa concum- 
benti nulla voluntate consenserit, contradicere audebunt 
hi, contra quos feminarum Christianarum in captivitate 
oppressarum non tantum mentes, verum eliam corpora 
sancta defendimus? Lucretiam certe, matronam nobilem 
veteremque Romanam, pudicitiae magnis efferunt laudibus. 
Huius corpore cum violenter oppresso Tarquinii regis 
filius libidinose potitus esset, illa scelus improbissimi iuvenis 
marito Collatino et propinquo Bruto, viris clarissimis et 
fortissimis, indicavit eosque ad vindictam constrinxit. Deinde 
foedi in se commissi aegra atque inpatiens se peremit. 
Quid dicemus?  Adultera haec an casta iudicanda est? 
Quis in hac controversia laborandum putaverit? Egregie 
quidam ex hoc veraciterque declamaus ait: „Mirabile dictu, 
duo fuerunt et adulterium unus admisit.“ Splendide atque 
verissime. Intuens enim in duorum corporum commixtione 
unius inquinatissimam cupiditatem, alterius castissimam 
voluntatem, et non quid coniunctione membrorum, sed 
quid animorum diversitate ageretur adtendens: „Duo, in- 
quit, fuerunt, et adulterium uuus admisit." 

Sed quid est hoc, quod in eam gravius vindicatur, 
quae adulterium non admisit? Nam ille patria cum patre 
pulsus est, haec summo est maclata supplicio. Si non 
est illa inpudicitia qua invita opprimitur, non est haec 
iustitia qua casta punitur. Vos appello, leges iudicesque 

Romani. Nempe post perpetrata facinora nec quemquam 
scelestum indemnatum inpune voluistis occidi. Si ergo 
ad vestrum iudicium quisquam deferret hoc crimen vobis- 
que probaretur non solum indemnatam, verum etiam castam 
6 et innocentem interfectam esse mulierem, nonne eum, qui 
id fecisset, severitate congrua plecteretis? Hoc fecit illa 
Lucretia; illa, illa sic praedicata Lucretia innocentem, 
castam, vim perpessam Lucretiam insuper interemit. Pro- 
ferte sententiam. Quod si propterea non potestis, quia 
10 non adstat quam punire possitis, cur interfectricem inno- 
centis et castae tanta praedicatione laudatis? Quam certe 
apud infernos iudices etiam tales, quales poetarum vestro- 
rum carminibus cantitantur, nulla ratione defenditis, con- 
stitutam scilicet inter illos, 
15 qui sibi letum 
Insontes peperere manu lucemque perosi 
Proiecere animas; 
cui ad superna redire cupienti 
Fas obstat, tristisque palus inamabilis undae 
30 Adligat. 
An forte ideo ibi non est, quia non insontem, sed male 
sibi consciam se peremit? Quid si enim (quod ipsa tan- 
tummodo nosse poterat) quamvis iuveni violenter inruenti 
eliam sua libidine inlecta consensit idque in se puniens 
25 ita doluit, ut morte pularet expiandum? Quamquam ne 
sic quidem se occidere debuit, si fructuosam posset apud 
deos falsos agere paenitentiam. Verum tamen si forte ita 
est falsumque est illud, quod duo fuerunt et adulterium 
unus admisit, sed potius ambo adulterium commiserunt, 
80 unus manifesta invasione, altera latente consensione: non 
$0 Aen. 6, 484sqq. 

se occidit insontem, et ideo potest a litteratis eius defen- 
soribus dici non esse apud inferos inter illos, „qui sibi 
letum insontes peperere manu.“ Sed ita haec causa ex 
utroque latere coartatur, ut, si extennatur homicidium, 
adulterium confirmetur; si purgatur adulterium, homicidium 
cumuletur; nec omnino invenitur exitus, ubi dicitur: „Si 
adulterata, cur laudata; si pudica, cur occisa?“ 

Nobis tamen in hoc tam nobili feminae huius exemplo 
ad istos refutandos, qui Christianis feminis in captivitate 
compressis alieni ab omni cogitatione sanctitatis iusultant, 
sufficit quod in praeclaris eius laudibus dictum est: „Duo 
fuerunt et adulterium unus admisit^ Talis enim ab eis 
Lucretia magis credita est, quae se nullo adulterino po- 
tuerit maculare consensu, Quod ergo se ipsam, quoniam 
adulterum pertulit, etiam non adultera occidit, non est 
pudicitiae caritas, sed pudoris infirmitas. Puduit enim eam 
turpitudinis alienae in se commissae, etiamsi non secum, 
et Romana mulier, laudis avida nimium, verita est ne pu- 
taretur, quod violenter est passa cum viveret, libenter passa 
si viveret. Unde ad oculos hominum testem mentis suae 
illam poenam adhibendam putavit, quibus conscientiam de- 
monstrare non potuit. Sociam quippe facti se credi eru- 
buit, si, quod alius in ea fecerat turpiter, ferret ipsa patien- 
ter. Non hoc fecerunt feminae Christianae, quae passae 
similia vivunt tamen nec in se ultae sunt crimen alienum, 
ne aliorum sceleribus adderent sua, si, quoniam hostes in 
eis concupiscendo stupra commiserant, illae in se ipsis 
homicidia erubescendo committerent. Habent quippe intus 
gloriam castitatis, testimonium conscientiae; habent autem 
coram oculis Dei sui nec requirunt amplius, ubi quid 
recte faciant non babent amplius, ne devient ab auctori- 
tate legis divinae, cum male devitant offensionem suspi- 
cionis humanae. 

CarurT XX. 


Nullam esse auctoritatem, quae Christianis in qualibet 
causa ius voluniariae necis tribuat. 

Neque enim frustra in sanctis canonicis libris nus- 
5 quam nobis divinitus praeceptum permissumve reperiri 
potest, ut vel ipsius adipiscendae inmortalitatis vel ullius 
cavendi carendive mali causa nobismet ipsis necem in- 
feramus. Nam et prohibitos nos esse intellegendum est, 
ubi lex ait: Non occides, praesertim quia non addidit: 
10 „proximum tuum“, sicut falsum testimonium cum vetaret: 
Falsum, inquit, testimonium non dices adversus proximum 
tuum. Nec ideo tamen si adversus se ipsum quisquam 
falsum testimonium dixerit, ab hoc crimine se putaverit 
alienum, quoniam regulam diligendi proximum a semet 
15 ipso dilector accepit, quando quidem scriptum est: Diliges 
proximum tuum tamquam te ipsum. Porro si falsi testi- 
monii non minus reus est qui de se ipso falsum fatetur, 
quam si adversus proximum hoc faceret, cum in eo prae- 
cepto, quo falsum testimonium prohibetur, adversus pro- 
?0 ximum prohibeatur possitque non recte intellegentibus 
videri non esse prohibitum, ut adversus se ipsum quisque 
falsus testis adsistat: quanto magis intellegendum est non 
licere homini se ipsum occidere, cum in eo, quod scrip- 
tum est; Non occides, nihilo deinde addito nullus, nec 
25 ipse utique, cui praecipitur, intellegatur exceptus! Unde 
quidam hoc praeceptum etiam in bestias ac pecora conan- 
tur extendere, ut ex hoc nullum etiam illorum liceat oc- 
cidere. Cur non ergo et herbas et quidquid humo radi- 
citus alitur ac figitur? Nam et hoc genus rerum, quamvis 
80 non sentiat, dicitur vivere ac per hoc potest et mori, 
proinde etiam, cum vis adhibetur, occidi. Unde et aposto- 
lus, cum de huius modi seminibus loqueretur: 7v, in- 

quit, quod seminas mon vivificatur, nisi moriatur; et in 
psalmo scriptum est: Occidit vites eorum in grandine. 
Num igitur ob hoc, cum audimus: Non occides, virgultum 
vellere nefas ducimus et Manichaeorum errori insanissime 
adquiescimus? His igitur deliramentis remotis cum legi- 
mus: Non occides, si propterea non accipimus hoc dictum 
de frutectis esse, quia nullus eis sensus est, nec de in- 
rationalibus animantibus, volatilibus natatilibus, ambulati- 
libus reptilibus, quia nulla nobis ratione sociantur, quam 
non eis datum est nobiscum habere communem (unde 
iustissima ordinatione creatoris et vita et mors eorum 
nostris usibus subditur): restat ut de homine intellegamus, 
quod dictum est: Non occides, nec alterum ergo nec te. 
Neque enim qui se occidit aliud quam hominem occidit. 


Carur XXI. 


De interfectionibus hominum, quae ab homicidii crimine 
excipiuntur. 


Quasdam vero exceptiones eadem ipsa divina fecit 
auctoritas, ut non liceat hominem occidi. Sed his ex- 
ceptis, quos Deus occidi iubet sive data lege sive ad per- 
sonam pro tempore expressa iussione, (non autem ipse 
occidit, qui ministerium debet iubenti, sicut adminiculum 
gladius utenti; et ideo nequaquam contra hoc praeceptum 
fecerunt, quo dictum est: Non occides, qui Deo auctore 
bella gesserunt ant personam gerentes publicae potestatis 
secundum eius leges, hoc est iustissimae rationi$ imperium, 
sceleratos morte punierunt; et Abraham non solum non 
est culpatus crudelitatis crimine, verum etiam laudatus 
est nomine pietatis, quod voluit filium nequaquam scelerate, 
sed oboedienter occidere; et merito quaeritur utrum pro 

iussu Dei sit habendum, quod lephte filiam, quae patri occurrit, 
occidit, cumid se vovissetimmolaturum Deo, quod ei redeunti de 
proelio victori primitus occurrisset; nec Samson aliter excusa- 
tur, quod se ipsum cum hostibus ruina domus oppressit. nisi 
quia Spiritus latenter hoc iusserat, qui per illum miracula facie- 
bat) — his igitur exceptis, quos vel lex iusta generaliter vel ipse 
fons iustitiae Deus specialiter occidi iubet, quisquis hominem 
vel se ipsum vel quemlibet occiderit, homicidii crimine in- 


nectitur. 
CAPUT XXII. 


An umquam possit mors voluntaria ad magnitudinem 
animi pertinere. 

Et quicumque hoc in se ipsis perpetraverunt, animi 
magnitudine fortasse mirandi, non sapientiae sanitate lau- 
dandi sunt. Quamquam si rationem diligentius consulas, 
no ipsa quidem animi magnitudo recte nominabitur, ubi 
quisque non valendo tolerare vel quaeque aspera vel aliena 
peccata se ipse interemerit. Magis enim mens infirma 
deprehenditur, quae ferre non potest vel duram sui cor- 
poris servitutem vel stultam vulgi opinionem, maiorque 
animus merito dicendus est, qui vitam aerumnosam magis 
potest ferre quam fugere et humanum iudicium maxime- 
que vulgare, quod pleramque caligine erroris 'involvitur, 
prae conscientiae luce ac puritate contemnere. Quam ob 


25 rem si magno animo (leri putandum est, cum sibi homo 


ingerit mortem, ille potius Theombrotus in hac animi 
magnitudine reperitur, quem ferunt lecto Platonis libro, 
ubi de inmortalitate animae disputavit, se praecipitem de- 
disse de muro atque ita ex hac vita emigrasse ad eam, 


80 quam credidit esse meliorem. Nihil enim urguebat aut 

calamitatis aut criminis seu verum seu falsum, quod non 
valendo ferre se auferret; sed ad capessendam mortem 
atque Cad» huius vitae suavia vincla rumpenda sola adfuit 
animi magnitudo. Quod tamen magne potius factum esse 
quam bene testis ei esse potuit Plato ipse, quem legerat, 6 
qui profecto id praecipue potissimumque fecisset vel etiam 
praecepisset, nisi ea mente, qua inmortalitatem animae 
vidit, nequaquam faciendum, quin etiam prohibendum esse 
iudicasset. 

At enim multi se interemerunt, ne in manus hostium 10 
pervenirent Non modo quaerimus utrum sit factum, sed 
utrum fuerit faciendum. Sana quippe ratio etiam exemplis 
anteponenda est, cui quidem et exempla concordant, sed 
illa, quae tanto digniora sunt imitatione, quanto excellen- 
tiora pietate. Non fecerunt patriarchae, non prophetae, 15 
non apostoli, quia et ipse Dominus Christus, quando eos, 
si persecutionem paterentur, fugere admonuit de civitate 
in civitatem, potuit admonere ut sibi manus inferrent, 
ne in manus persequentium pervenirent. Porro si hoc 
ille non iussit aut monuit, ut eo modo sui ex hac vita 20 
emigrarent, quibus migrantibus mansiones aeternas prae- 
paraturum esse se promisit, quaelibet exempla proponant 
gentes, quae ignorant Deum, manifestum est hoc non 
licere colentibus unum verum Deum. 


Carur XXIII. 25 
Quale exemplum sit Catonis, qui se victoriam Caesaris 
non ferens interemit. 
Sed tamen etiam illi praeter Lucretiam, de qua supra 
satis quod videbatur diximus, non facile reperiunt de cuius 
18 Mt.10,93 22 Io.14,2 

auctoritate praescribant, nisi illum Catonem, qui se Uticae 
occidit; non quia solus id fecit, sed quia vir doctus et 
probus habebatur, ut merito putetur etiam recte fieri po- 
tuisse vel posse quod fecit. De cuius facto quid potissi- 
mum dicam, nisi quod amici eius etiam docti quidam viri, 
qui hoc fieri prudentius dissuadebant, inbecillioris quam 
fortioris animi facinus esse censuerunt, quo demonstrare- 
tur non honestas turpia praecavens, sed infirmitas adversa 
non sustinens? Hoc et ipse Cato in suo carissimo filio 
iudicavit. Nam si turpe erat sub victoria Caesaris vivere, 
cur auctor huius turpitudinis filio fuit, quem de Caesaris 
benignitate omnia sperare praecepit? Cur non et illum 
secum coegit ad mortem? Nam si eum filium, qui contra 
imperium in hostem pugnaverat, etiam victorem laudabi- 
liter Torquatus occidit, cur victus victo filio pepercit Cato, 
qui non pepercit sibi? An turpius erat contra imperium 
esse victorem, quam contra decus ferre victorem? Nullo 
modo igitur Cato turpe esse iudicavit sub victore Caesare 
vivere; alioquin ab hac turpitudine paterno ferro filium 
liberaret. Quid ergo, nisi quod filium quantum amavit, 
cui parci a Caesare et speravit et voluit, tantum gloriae 
ipsius Caesaris, ne ab illo etiam sibi parceretur, ut ipse 
Caesar dixisse fertur, invidit, ut aliquid nos mitius dicamus, 


erubuit? 
CaAPuT XXIV. 


Quod in ea virtute, qua Regulus Catone praestantior 
fuit, multo magis emineant Christiani. 

Nolunt autem isti, contra quos agimus, ut sanctum 
virum lob, qui tam horrenda mala in sua carne perpeti 
maluit quam inlata sibi morte omnibus carere cruciatibus, 
vel alios sanctos ex litteris nostris summa auctoritate cel- 
sissimis fideque dignissimis, qui captivitatem dominatio- 

nemque hostium ferre quam sibi necem inferre maluerunt, 
Catoni praeferamus; sed ex litteris eorum eundem illum 
Marco Catoni Marcum Regulum praeferam. Cato enim 
numquam Caesarem vicerat, cui victus dedignatus est sub- 
ici et, ne subiceretur, a se ipso elegit occidi: Regulus 
autem Poenos iam vicerat imperioque Romano Romanus 
imperator non ex civibus doleudam, sed ex hostibus lau- 
dandam victoriam reportaverat; ab eis tamen postea victus 
maluit eos ferre serviendo (uam eis se auferre moriendo. 
Proinde servavit et sub Carthaginiensium dominatione patien- 
tiam et in Romanorum diiectione constantiam, nec victum 
auferens corpus ab hostibus nec invictum animum a civi- 
bus. Nec quod se occidere noluit, vitae huius amore 
fecit. Hoc probavit, cum causa promissi iurisque iurandi 
ad eosdem hostes, quos gravius in senatu verbis quam 
Xin» bello armis offenderat, sine ulla dubitatione remeavit. 
Tantus itaque vitae huius contemptor, cum saevientibus 
hostibus per quaslibet poenas eam finire quam se ipse 
perimere maluit, magnum scelus esse, si se homo inter- 
imat, procul dubio iudicavit. Inter omnes suos laudabiles 
et virtutis insignibus inlustres viros non proferunt Romani 
meliorem, quem neque felicitas corruperit, nam in tanta 
victoria mansit pauperrimus; nec infelicitas fregerit, nam 
ad tanta exitia revertit intrepidus. Porro si fortissimi et 

praeclarissimi viri terrenae patriae defensores deorumque 25 


licet falsorum, non tamen fallaces cultores, sed veracissimi 
etiam iuratores, qui hostes victos more ac iure belli ferire 
potuerunt, hi ab hostibus victi se ipsos ferire nolueruut 
et, cum mortem minime formidarent, victores tamen domi- 


nos ferre quam eam sibi inferre maluerunt: quanto magis 30 


Christiani, verum Deum colentes et supernae patriae su- 
spirantes, ab hoc facinore temperabunt, si eos divina 

dispositio vel probandos vel emendandos ad tempus hosti- 
bus subiugaverit, quos in illa humilitate non deserit, qui 
propter eos tam humiliter altissimus venit, praesertim quos 
nullius militaris potestatis vel talis militiae iura constrin- 
gunt ipsum hostem ferire superatum. Quis ergo tam 
malus error obrepit, ut homo se occidat, vel quia in eum 
peccavit, vel ne in eum peccet inimicus, cum vel pecca- 
torem vel peccaturum ipsum occidere non audeat inimicum? 


Lu 


CaPUT XXV. 
10 Quod peccatum non per peccatum debeat declinari. 


At enim timendum est et cavendum, ne libidini 
subditum corpus inlecebrosissima voluptate animum ad- 
liciat consentire peccato. Proinde, inquiunt, non iam pro- 
pter alienum, sed propter suum peccatum, antequam hoc 
15 quisque committat, se debet occidere. Nullo modo qui- 
dem hoc faciet animus, ut consentiat libidini carnis suae 
aliena libidine concitatae, qui Deo potius eiusque sapientiae 
quam corpori eiusque concupiscentiae subiectus est, Verum 
tamen si detestabile facinus et damnabile scelus est etiam 
se ipsum hominem occidere, sicut veritas manifesta pro- 
clamat, quis ita desipiat, ut dicat: „lam nunc peccemus, 
ne postea forte peccemus; iam nunc perpetremus homi- 
cidium, ne postea forte incidamus in adulterium“? Nonne 
si tantum dominatur iniquitas, ut non innocentia, sed pec- 
25 cata potius eligantur, satius est incertum de futuro adul- 

terium quam certum de praesenti homicidium? Nonne 

satius est flagitium committere, quod paenitendo sanetur, 

quam tale facinus, ubi locus salubris paenitentiae non 

relinquitur? Haec dixi propter eos vel eas, quae non 
30 alieni, sed proprii peccati devitandi causa, ne sub alterius 

libidine etiam excitatae suae forte consentiant, vim sibi, 

qua moriantur, inferendam putant. Ceterum absit a mente 
Christiana, quae Deo suo fidit in eoque spe posita eius 
adiutorio nititur, absit, inquam, ut mens talis quibuslibet 
carnis voluptatibus ad consensum turpitudinis cedat. Quod 
si illa concupiscentialis inoboedientia, quae adhuc in mem- 
bris moribundis habitat, praeter nostrae voluntatis legem 
quasi lege sua movetur, quanto magis absque culpa est 
in corpore non consentientis, si absque culpa est in cor- 
pore dormientis! 


CaPvT XXVI. 


De his, quae fieri non licent, cum a sanctis facta no- 
scuntur, qua ratione facta credenda sint. 


Sed quaedam, inquiunt, sanctae feminae tempore per- 
secutionis, ut insectatores suae pudicitiae devitarent, in 
rapturum atque necaturum se fluvium proiecerunt eoque 
modo defunctae sunt earumque martyria in catholica ec- 
clesia veneratione celeberrima frequentantur. De his nihil 
temere audeo iudicare. Utrum enim ecclesiae aliquibus 
fide dignis testificationibus, ut earum memoriam sic ho- 
noret, divina persuaserit auctoritas, nescio; et fieri potest 
ut ita sit. Quid si enim hoc fecerunt, non humanitus de- 
ceptae, sed divinitus iussae, nec errantes, sed oboedientes? 
sicut de Samsone aliud nobis fas non est credere. Cum 
autem Deus iubet seque iubere sine ullis ambagibus inti- 
mat, quis oboedientiam in crimen vocet? quis obsequium 
pietatis accuset? Sed non ideo sine scelere facit, quisquis 
Deo filium immolare decreverit, quia hoc Abraham etiam 
laudabiliter fecit. Nam et miles cum oboediens potestati, 
sub qualibet legitime constitutus est, hominem occidit, nulla 
civitatis suae lege reus est homicidii, immo, nisi fecerit, 
reus est imperii deserti atque contempti; quod si sua 
sponte atque auctoritate fecisset, crimen effusi humani san- 

guinis incidisset. Itaque unde punitur si fecit iniussus, inde 
punietur nisi fecerit iussus. Quod si ita est iubente im- 
peratore, quanto magis iubente creatore! Qui ergo audit 
non licere se occidere, faciat, si iussit cuius non licet 
5 jussa contemnere; tantummodo videat utrum divina iussio 
nullo nutet incerto. Nos per aurem conscientiam conveni- 
mus, occultorum nobis iudicium non usurpamus. Nemo 
scit guid agatur ín homine nisi spiritus hominis, qui in 
ipso est. Iloc dicimus, hoc asserimus, hoc modis omnibus 
10 adprobamus, neminem spontaneam mortem sibi inferre debere 
velut fugiendo molestias temporales, ne incidat in per- 
petuas; neminem propter aliena peccata, ne hoc ipso in- 
cipiat habere gravissimum proprium, quem non polluebat 
alienum; neminem propter sua peccata praeterita, propter 
16 quae magis hac vita opus est, ut possint paenitendo sanari; 
neminem velut desiderio vitae melioris, quae post mortem 
speratur, quia reos suae mortis melior post mortem vita 


non suscipit. 
CaPuT XXVII. 


20 An propter declinationem peccati mors spontanea 
adpetenda sit. 

Restat una causa, de qua dicere coeperam, qua utile 
putatur, ut se quisque interíiciat, scilicet ne in peccatum 
inruat vel blandiente voluptate vel dolore saeviente. Quam 

25 causam si voluerimus admittere, eo usque progressa per- 
veniet, ut hortandi sint homines tuuc se potius interimere, 
cum lavacro sanctae regenerationis abluti universorum re- 
missionem acceperint peccatorum. Tunc enim tempus est 
cavendi omuia futura peccata, cum sunt omnia deleta prae- 

80 terita. Quod si morte spontanea recte (it, cur nou tunc 
potissimum fit? Cur baptizatus sibi quisque parcit? Cur 

liberatum caput tot rursus vitae huius periculis inserit, cum 
sit facillimae potestatis inlata sibi nece omnia devitare 
scriptumque sit: Qui amat periculum, incidet in illud? 
Cur ergo amantur tot et tanta pericula vel certe, etiamsi 
non amantur, suscipiuntur, cum manet in hac vita, cui 
abscedere licitum est? An vero tam insulsa perversitas 
cor evertit et a consideratione veritatis avertit, ut, si se 
quisque interimere debet, ne unius captivantis dominatu 
conruat in peccatum, vivendum sibi existimet, ut ipsum 
perferat mundum per omnes horas temptationibus plenum, 
et talibus, qualis sub uno domino formidatur, et innumera- 
bilibus ceteris, sine quibus haec vita non ducitur? Quid 
igitur causae est, cur in eis exhortationibus tempora con- 
sumamus, quibus baptizatos adloquendo studemus accendere 
sive ad virginalem integritatem sive ad continentiam vi- 
dualem sive ad ipsam tori coniugalis fidem, cum habeamus 
meliora et ab omnibus peccandi periculis remota com- 
pendia, ut, quibuscumque post remissionem recentissimam 
peccatorum adripiendam mortem sibique ingerendam per- 
suadere potuerimus, eos ad Dominum saniores purioresque 
mittamus? Porro si, quisquis hoc adgrediendum et sua- 
dendum putat, non dico desipit, sed insanit: qua tandem 
fronte homini dicit: ,Interfice te, ne parvis tuis peccatis 
adicias gravius, dum vivis sub domino barbaris moribus 
inpudico*, qui non potest nisi sceleratissime dicere: „In- 
terfice te peccatis tuis omnibus absolutis, ne rursus talia 
vel etiam peiora committas, dum vivis in mundo tot in- 
puris voluptatibus inlecebroso, tot nefandis crudelitatibus 
furioso, tot erroribus et terroribus inimico“? Hoc quia 
nefas est dicere, nefas est profecto se occidere. Nam si 
hoc sponte faciendi ulla causa iusta esse posset, procul 

8 Eccli. 3, 27 

dubio iustior quam ista non esset. Quia vero nec ista 
est, ergo nulla est. 


Caror XXVIII. 


Quo iudicio Dei in corpora continentium libido hostilis 
peccare permissa sit. 


Non itaque vobis, o fideles Christi, sit taedio vita 
vestra, si ludibrio fuit hostibus castitas vestra. Habetis 
magnam veramque consolationem, si fidam conscientiam 
retinetis non vos consensisse peccatis eorum, qui in vos 
peccare permissi sunt. Quod si forte, cur permissi sint, 
quaeritis, alla quidem est providentia creatoris mundi at- 
que rectoris, ef inscrutabilia sunt iudicia eius et investi- 
gabiles viae eius; verum tamen interrogate fideliter ani- 
mas vestras, ne forte de isto integritatis et continentiae 
vel pudicitiae bono vos inflatius extulistis et humanis lau- 
dibus delectatae in hoc etiam aliquibus invidistis. Non 
accuso quod nescio, nec audio quod vobis interrogata 
vestra corda respondent, Tamen si ita esse responderint, 
nolite admirari hoc vos amisisse, unde hominibus placere 
gestistis, illud vobis remansisse, quod ostendi hominibus 
non potest. Si peccantibus non consensistis, divinae gratiae, 
ne amitteretur, divinum accessit auxilium; humanae gloriae, 
ne amaretur, humanum successit opprobrium. In utroque 
consolamini, pusillanimes, illinc probatae hinc castigatae, 
illinc iustificatae hinc emendatae. Quarum vero corda in- 
terrogata respondent numquam se de bono virginitatis vel 
viduitatis vel coniugalis pudicitiae superbisse, sed humili- 
bus consentiendo de dono Dei cum tremore exultasse, nec 
invidisse cuiquam paris excellentiam sanctitatis et castita- 
tis, sed humana laude postposita, quae tanto maior deferri 
solet, quanto est bonum rarius, quod exigit laudem, optasse 
potius ut amplior earum numerus esset, quam ut ipsae 

in paucitate amplius eminerent: nec istae, quae tales sunt, 
si earum quoque aliquas barbarica libido compressit, per- 
missum hoc esse causentur, nec ideo Deum credant ista 
neglegere, quia permittit quod nemo inpune committit. 
Quaedam enim veluti poudera malarum cupiditatum et per 
occultum praesens divinum iudicium relaxantur et mani- 
festo ultimo reservantur. Fortassis autem istae, quae 
bene sibi sunt consciae non se ex isto castitatis bono cor 
inflatum extulisse, et tamen vim hostilem in carne per- 
pessae sunt, habebant aliquid latentis infirmitatis, quae 
posset in superbiae fastum, si hanc humilitatem in vasta- 
tione illa evasissent, extolli. Sicut ergo quidam morte 
rapti sunt, ne malitia mutaret intellectum eorum, ita quid- 
dam ab istis vi raptum est, ne prosperitas mutaret mode- 
stiam earum. Utrisque igitur, quae de carne sua, quod 
turpem nullius esset perpessa contactum, vel iam super- 
biebant vel superbire, si nec hostium violentia contrectata 
esset, forsitan poterant, non ablata est castitas, sed humi- 
litas persuasa; illarum tumori succursum est inmanenti, 
istarum occursum est inminenti. 

Quamquam et illud non sit tacendum, quod quibus- 
dam, quae ista perpessae sunt, potuit videri continentiae 
bonum in bonis corporalibus depulandum et tunc manere, 
si nullius libidine corpus ad!rectaretur; non autem esse 
positum in solo adiuto divinitus robore voluntatis, ut sit 
sanctum el corpus et spiritus; nec tale bonum esse, quod 
invito animo non possit auferri; qui error eis fortasse sub- 
latus est. Cum enim cogitant, qua conscientia Deo ser- 
vierint, et flde inconcussa non de illo sentiunt, quód 
ita sibi servientes eumque invocantes deserere ullo modo 
potuerit, quantumque illi castitas placeat dubitare non 
possunt, vident esse consequens nequaquam illum fuisse 


18 Sap. 4, 11 

permissurum, ut haec acciderent sanctis suis, si eo modo 
perire posset sanctitas, quam contulit eis et diligit in eis. 


CAPUT XXIX. 
Quid familia Christi respondere debeat infidelibus, cum 
5 exprobrant, quod eam a furore hostium non 
liberaverit Christus. 


Habet itaque omnis familia summi et veri Dei con- 
solationem suam, non fallacem nec in spe rerum nutan- 
tium vel labentium constitutam, vitamque etiam ipsam 

10 temporalem minime paenitendam, in qua eruditur ad 
aeternam, bonisque terrenis tamquam peregrina utitur nec 
capitur, malis autem aut probatur aut emendatur. llli 
vero, qui probitati eius insultant eique dicunt, cum forte 
in aliqua temporalia mala devenerit: Ubi est Deus tuus? 

15 ipsi dicant, ubi sint dii eorum, cum talia patiuntur, pro 
quibus evitandis eos vel colunt vel colendos esse conten- 
dunt. Nam ista respondet: Deus meus ubique prae- 
sens, ubique totus, nusquam inclusus, qui possit adesse 
secretus, abesse non motus; ille cum me adversis rebus 

20 exagitat, aut merita examinat aut peccata castigat merce- 
demque mihi aeternam pro toleratis pie malis temporalibus 
servat; vos autem qui estis, cum quibus loqui dignum sit 
sallem de diis vestris, quanto minus de Deo meo, qui 
terribilis est super omnes deos, quoniam (omnes) dii gen- 

$5 tium daemonia, Dominus autem caelos fecit. 


Carur XXX. 
Quam pudendis prosperitatibus afluere velint, qui de 
Christianis temporibus conqueruntur. 
Si Nasica ille Scipio vester quondam pontifex viveret, 
30 quem sub terrore belli Punici in suscipiendis Phrygiis sa- 


14 Ps. 41,4 26 Ps. 95,4sq. 

eris, cum vir optimus quaereretur, universus senatus ele- 
git, cuius os fortasse non auderetis aspicere, ipse vos ab 
hac inpudentia cohiberet. Cur enim adlílicti rebus adver- 
sis de temporibus querimini Christianis, nisi quia vestram 
luxuriam cupitis habere securam et perdilissimis moribus 
remota omni molestierum asperitate diffluere? Neque enim 
propterea cupitis habere pacem et omni genere copiarum 
abundare, ut his bonis honeste utamini, hoe est modeste 
sobrie, temperanter pie, sed ut infinita varietas voluptatum 
insanis effusionibus exquiratur, secundisque rebus ea mala 
oriantur in moribus, quae saevientibus peiora sunt hostibus. 
At ille Scipio pontifex maximus vester, ille iudicio totius 
senatus vir optimus, istam vobis metuens calamitatem 
nolebat aemulam tunc imperii Romani Carthaginem dirui 
et decernenti ut dirueretur contradicebat Catoui, timens 
infirmis animis hostem securitatem et tamquam pupillis 
civibus idoneum tutorem necessarium videns esse terro- 
rem. Nec eum sententia fefellit: re ipsa probatum est 
quam verum diceret. Deleta quippe Carthagine magno 
scilicet terrore Romanae rei publicae depulso et extincto 
tanta de rebus prosperis orta mala continuo subsecuta 
sunt, ut corrupta diruptaque concordia prius saevis cru- 
entisque seditionibus, deinde mox malarum conexione 
causarum bellis etiam civilibus tantae strages ederentur, 
tantus sanguis effunderetur, tanta cupiditate proscriptio- 
num ac rapinarum ferveret inmanitas, ut Romani illi, qui 
vita integriore mala metuebant ab hostibus, perdita inte- 
gritate vitae crudeliora paterentur a civibus; eaque ipsa 
libido dominandi, quae inter alia vitia generis humani 
meracior inerat universo populo Romano, postea quam in 
paucis potentioribus vicit, obtritos fatigatosque ceteros 
etiam iugo servitutis oppressit. 

1 Liv. 29, 14,8; Cic. de har. 13,27 12 Liv. Ep. 49; Flor. 
Ep. 1,31, 4sq. 

CaPvuT XXXI. 


Quibus vitiorum gradibus aucta sit in Romanis cupido 
regnandi. 


Nam quando illa quiesceret in superbissimis menti- 
5 bus, donec continuatis honoribus ad potestatem regiam per- 
veniret?  Honorum porro continuandorum facultas non 
esset, nisi ambitio praevaleret. Minime autem praevaleret 
ambitio, nisi in populo avaritia luxuriaque corrupto. Ava- 
rus vero luxuriosusque populus secundis rebus effectus 
10 est, quas Nasica ille providenlissime cavendas esse cense- 
bat, quando civitatem hostium maximam fortissimam opu- 
lentissimam nolebat auferri, ut timore libido premeretur, 
libido pressa non luxuriaretur luxuriaque cohibita nec 
avaritia grassaretur; quibus vitiis obseratis civitati utilis 
15 virtus floreret et cresceret eique virtuti libertas congrua 
permaneret. Hinc e!iam erat et ex hac providentissima 
patriae caritate veniebat, quod idem ipse vester pontifex 
maximus, a senatu illius temporis (quod saepe dicendum 
est) electus sine ulla sententiarum discrepantia vir opti- 
20 mus, caveam theatri senatum construere molientem ab hac 
dispositione et cupiditate compescuit persuasitque oratione 
gravissima, ne Graecam luxuriam virilibus patriae mori- 
bus paterentur obrepere et ad virtutem labefactandam 
enervandamque Romanam peregrinae consentire nequitiae, 
25 tantumque auctoritate valuit, ut verbis eius commota sena- 
toria providentia eliam subsellia, quibus ad horam con- 
gestis in ludorum spectaculo iam uti civitas coeperat, 
deinceps prohiberet adponi. Quanto studio iste ab urbe 
Roma ludos ipsos scaenicos abstulisset, si auctoritati eorum, 
30 quos deos putabat, resistere auderet, quos esse noxios 
daemones non intellegebat aut, si intellegebat, placandos 
eliam ipse potius quam contemnendos existimabat! Non- 
dum enim fuerat declarata gentibus superna doctrina, quae 
13 libido (liuido) LAKF"^abàeqBfv libidineCApDo.^* non 

fide cor mundans ad caelestia vel supercaelestia capessenda 
humili pietate humanum mutaret affectum et a dominatu 
superborum daemonum liberaret. 


Carur XXXII. 
De scaenicorum institutione ludorum. 


Verum tamen scitote, qui ista nescitis et qui vos 
scire dissimulatis, advertite, qui adversus liberatorem a 
talibus dominis murmuratis: ludi scaenici, spectacula tur- 
pitudinum et licentia vanitatum, non hominum vitiis, sed 
deorum vestrorum iussis Romae instituti sunt.  Tolerabi- 
lius divinos honores deferretis illi Scipioni quam deos 
huius modi coleretis. Neque enim erant illi dii suo pon- 
tifice meliores. Ecce adtendite, si mens tam diu potatis 
erroribus ehria vos aliquid sanum cogitare permittit! 
Dii propter sedandam corporum pestilentiam ludos sihi 
scaenicos exhiberi iubebant; pontifex autem propter ani- 
morum cavendam pestilentiam ipsam scaenam constitui 
prohibebat. Si aliqua luce mentis animum corpori prae- 
ponitis, eligite quem colatis! Neque enim et illa corporum 
pestilentia ideo conquievit, quia populo bellicoso et solis 
antea ludis circensibus adsueto ludorum scaenicorum deli- 
cata subintravit insania; sed astutia spiritumm nefandorum 
praevidens illam pestilentiam iam (ne debito cessaturam 
aliam longe graviorem, qua plurimum gaudet, ex (hac) oc- 
casione non corporibus, sed moribus curavit inmittere, 
quae animos miserorum tantis obcaecavit tenebris, tanta defor- 
mitate foedavit, ut etiam modo (quod incredibile forsitan erit,sia 
nostris posteris audietur) Romana urbe vastata, quos pestilentia 
ista possedit atque inde fugientes Carthaginem pervenire potu- 
erunt, in theatris cotidie certatim pro hístrionibus insanirent. 


15 Cf. Liv. 7,2, 8 

CAPUT XXXIII. 


De vitiis Romanorum, quos patriae non correxit 
eversio. 


O mentes amentes! quis est hic tantus non error, 
sed furor, ut exitium vestrum, sicut audivimus, piangen- 
tibus orientalibus populis et maximis civitatibus in remo- 
tissimis terris publicum luctum maeroremque ducentibus 
vos theatra quaereretis intraretis impleretis et multo in- 
saniora quam fuerant antea faceretis? Hanc animorum la- 
bem ac pestem, hanc probitatis et honestatis eversionem 
vohis Scipio ille metuebat, quando construi theatra prohi- 
bebat, quando rebus prosperis vos facile corrumpi atque 
everti posse cernebat, quando vos securos esse ab hostili 
terrore nolebat. Neque enim censebat ille felicem essc 
rem publicam stautibus moenibus, ruentibus moribus. Sed 
in vobis plus valuit quod daemones impii seduxerunt, quam 
quod homines providi praecaverunt. Hinc est quod mala, 
quae facitis, vobis inputari non vultis, mala vero, quae 
patimini, Christianis temporibus inputatis. Neque enim in 
vestra securitate pacatam rem publicam, sed luxuriam 
quaeritis inpunitam, qui depravati rebus prosperis nec 
corrigi potuistis adversis, Volebat vos ille Scipio terreri 
ab hoste, ne in luxuriam flueretis: nec contriti ab hoste 
luxuriam repressistis, perdidistis utilitatem calamitatis, et 
miserrimi facti estis et pessimi permansistis. 


CapruT XXXIV. 
De clementia Dei, quae Urbis excidium temperavit. 


Et tamen quod vivitis Dei est, qui vobis parcendo 
admonet, ut corrigamini paenitendo; qui vobis etiam in- 
gratis praestitit, ut vel sub nomine servorum eius vel in 
locis martyrum eius hostiles manus evaderetis. Romulus 
et Remus asylum constituisse perhibentur, quo quisquis 

confugeret ab omni noxa liber esset, augere quaerentes 
creandae multitudinem civitatis. Mirandum in honorem 
Christi processit exemplum. Hoc constituerunt eversores 
Urbis, quod constituerant antea conditores. Quid autem 
magnum, si hoc fecerunt illi, ut civium suorum numerus 
suppleretur, quod fecerunt isti, ut suorum hostium nume- 
rositas servaretur? 


CaruT XXXV. 


De latentibus inter impios ecclesiae filiis et de falsis 
intra ecclesiam Christianis. 


Haec et alia, si qua uberius et commodius potuerit, 
respondeat inimicis suis redempta familia domini Christi 
et peregrina civitas regis Christi. —Meminerit sane in 
ipsis inimicis latere cives futuros, ne infructuosum vel 
apud ipsos putet, quod, donec perveniat ad confessos, por- 
tat infensos; sicut ex illorum numero etiam Dei civitas 
habet secum, quamdiu peregrinatur in mundo, conexos 
communione sacramentorum, nec secum futuros in aeterna 
sorte sanctorum, qui partim in occulto, partim in aperto 
sunt, qui etiam cum ipsis inimicis adversus Deum, cuius 
sacramentum gerunt, murmurare non dubitant, modo cum 
illis theatra, modo ecclesias nobiscum replentes. De cor- 
rectione autem quorundam etiam talium multo minus est 
desperandum, si apud apertissimos adversarios praedesti- 
nati amici latitant, adhuc ignoti etiam sibi.  Perplexae 
quippe sunt istae duae civitates in hoc saeculo invicemque 
permixtae, donec ultimo iudicio dirimantur; de quarum 
exortu et procursu et debitis finibus quod dicendum arbi- 
tror, quantum divinitus adiuvabor, expediam propter glo- 


riam civitatis Dei, quae alienis a contrario comparatis : 


clarius eminebit. 

Carur XXXVI. 
De quibus causis sequenti disputatione sit disserendum, 


Sed adhuc mihi quaedam dicenda sunt adversus eos, 
qui Romanae rei publicae clades in religionem nostram 
referunt, qua diis suis sacrificare prohibentur. Commemo- 
randa sunt enim quae et quanta occurrere poterunt vel 
salis esse videbuntur mala, quae illa civitas pertulit vel 
ad eius imperium provinciae pertinentes, antequam eorum 
sacrificia prohibita fuissent; quae omnia procul dubio 
10 nobis tribuerent, si iam vel illis clareret nostra religio, 
vel ita eos a sacris sacrilegis prohiberet. Deinde mon- 
strandum est, quos eorum mores et quam ob causam 
Deus verus ad augendum imperium adiuvare digoatus est, 
in cuius potestate sunt regna omnia, quamque nihil eos 
adiuverint hi, quos deos putant, et potius quantum dce- 
cipiendo et fallendo nocuerint, Postremo adversus eos 
dicetur, qui manifestissimis documentis confutati atque 
convicti conantur asserere non propter vitae praesentis 
utilitatem, sed propter eam, quae post mortem futura esl, 
20 colendos deos. Quae, nisi fallor, quaestio multo erit 
operosior et subtiliore disputatione dignior, ut et contra 
philosoplios in ea disseratur, non quoslibet, sed qui apud 
illos excellentissima gloria clari sunt et nobiscum multa 
sentiunt, et de animae inmortalitate et quod Deus verus 
26 mundum condiderit ct de providentia cius, qua universam 
quod condidit regit, Sed quoniam et ipsi in illis, quae 
contra nos sentiunt, refellendi sunt, deesse huic officio 
non debemus, ut refutatis impiis contradictionibus pro 
viribus, quas Deus inpertiet, asseramus civitatem Dei ve- 
80 ramque pietatem et Dei cultum, in quo uno veraciter sem- 
piterna beatitudo promittitur. Hic itaque modus sit huius 
voluminis, ut deinceps disposita ab alio sumamus exordio. 


e 


$quaed.mihiqv s&duersumbf  6enimsuntqv poterunt Do* 
Bmary. (occurrere zs in mentem venire) potuerunt A' A q ed. princ. po- 
tuerint (D?) F^ Bp ed. Arg. v — 15 sed potius ed, Arg. quin pot. ed. 
princ.v 18deuictiqed.princ. 16 nocueruntA  318ubtiliori K'F^ 
pqed. Arg. sublimiorew $4scilicet de ed.princ.v 29 impertierit B' 


DE CIVITATE DEI L. JI. O, 1 53 


LIBER II. 


CarvT I. 
De modo, qui necessitati disputationis adhibendus est. 


Si rationi perspicuae veritatis inflrmus humanae con- 
suetudinis sensus non auderet obsistere, sed (doctrinae 
salubri languorem suum tamquam medicinae subderet, do- 
nec divino adiutorio fide pietatis inpetrante sanarelur, non 
multo sermone opus esset ad convincendum quemlibet 
vanae opinalionis errorem his, qui recte sentiunt et sensa 
verbis sufficientibus explicant. Nunc vero quoniam ille 
est maior et taetrior iusipientium morbus animorum, quo 
inrationabiles motus suos, etiam post rationem plene red- 
ditam, quanta homini ab homine debetur, sive nimia cae- 
citate, qua nec aperta cernuntur, sive obstinatissima per- 
vicacia, qua et ea quae cernuntur non feruntur, tamquam 
ipsam rationem veritatemque defendunt, fit necessitas co- 
piosius dicendi plerumque res claras, velut eas non spe- 
ctantibus intuendas, sed quodam modo tangendas palpanti- 
bus et coniventibus ofTeramus. Et tamen quis disceptandi 
finis erit et loquendi modus, si respondendum esse respon- 
dentibus semper existimemus? Nam qui vel non possunt 
intellegere quod dicitur, vel tam duri sunt adversitate 
mentis, ut, etiamsi intellexerint, non oboediant, respondent, 
ut scriptum est, et loquuntur iniquitatem atque infatiga- 
biliter vani sunt. Quorum dicta contraria si totiens veli- 


$6 Ps. 93,4 

mus refellere, quotiens obnixa fronte statuerint non 
cogitare quid dicaut, dum quocumque modo nostris dis- 
putationibus contradicant, quam sit infinitum et aerumno- 
sum et infructuosum vides. Quam ob rem nec te ipsum, 
miò fili Marcelline, nec alios, quibus hiclabor noster in 
Christi caritate utiliter ac liberaliter servit, tales meorum 
scriptorum velim iudices, qui responsionem semper desi- 
derent, cum his quae leguntur audierint aliquid contradici, 
ne fiant similes earum iuliercularum, quas commemorat 
apostolus semper discentes et numquam ad veritatis scien- 
tium pervenientes. 


Carur Il. 
De his, quae primo volumine expedita sunt. 


Superiore itaque libro, cum de civitate Dei dicere 
instituissem, unde hoe universum opus illo adiuvante in 
manus sumplum est, occurrit. mihi resistendum esse pri- 
mitus eis, qui haec bella, quibus mundus iste conteritur, 
maximeque Romanae urbis recentem a barbaris vastatio- 
nem Christianae religioni tribuunt, qua prohibentur ne- 
fandis sacrificiis servire daemonibus, cum potius hoc de- 
herent tribuere Christo, quod propter eius nomen contra 
institutum moremque bellorum eis quo coufugerent, reli- 
giosa el amplissima loca barbari libera praebuerunt, atque 
in multis famulatum deditum Christo non solum- verum, 
sed etiam timore confictum sic honoraverunt, ut, quod in 
eos belli iure fieri licuisset, inlicitum sibi esse iudi- 
carent. lude incidit quaestio, cur haec divina beneficia 
et ad impios ingratosque pervenerint, et cur illa itidem 
dura, quae hostiliter facta sunt, pios cum impiis pa- 
riter adülixerint? Quam quaestionem per multa diffusam 


11 2. Tim. 3,7 

(in omnibus enim cotidianis vel Dei muneribus vel homi- 
num cladibus, quorum utraque bene ac male viventibus 
permixte alque indiscrete saepe accidunt, solet multos 
movere) ut pro suscepti operis necessitate dissolverem, 
aliquantum inmoratus sum maxime ad consolandas sanctas 
feminas et pie castas, iu quibus ab hoste aliquid perpe- 
tratum est, quod intulit verecundiae dolorem, etsi non 
abstulit pudicitiae firmitatem, ne paeniteat eas vitae, quas 
non est unde possit paenitere nequitiae. Deinde pauca 
dixi in eos, qui Christianos adversis illis rebus adfectos 
et praecipue pudorem humiliatarum feminarum «quamvis 
castarum atque sanctarum protervitate inpudentissima ex- 
agitant, cum sint nequissimi et iureverentissimi, longe ab 
eis ipsis Romanis degeneres, quorum praeclara multa 
laudantur et iitterarum memoria celebrantur, immo illorum 
gloriae vehementer adversi. Romam quippe partam vete- 
rum auctamque laboribus foediorem stantem fecerant quam 
ruentem, quando quidem in ruina eius lapides et ligna, 
in istorum autem vita omnia non murorum, sed morum 
munimenta aique ornamenta ceciderunt, cum funestioribus 
eorum corda cupiditatibus quam ignibus tecta illius urbis 
ardereut. Quibus dictis primum terminavi librum. Dein- 
ceps itaque dicere institui, quae mala civitas illa perpessa 
sit ab origine sua sive apud se ipsam sive in provinciis 
sibi iam subditis, quae omnia Christianae religioni tribue- 
rent, si iam tunc evangelica doctrina adversus falsos et 
fallaces deos eorum testilicatione liberrima personaret. 


CaPur III. 
De assumenda bistoria, qua ostendatur, quae mala 
acciderint Romanis, cum deos colerent, antequam 
religio Christiana obcresceret. 


Memento autem me ista commemorantem adhuc con- 
tra inperitos agere, ex quorum inperitia illud quoque ortum 
2 male ac bene L'A 35soleta'eq ed. prine. v solent LACBR 

est vulgare proverbium: Pluvia defit, causa Christiani sunt. 
Nam qui eorum studiis liberalibus iustitnti amant histo- 
riam, facillime ista noverunt; sed ut nobis ineruditorum 
turbas iufestissimas reddant, se nosse dissimulant atque 

5 hoc apud vulgus confirmare nituntur, clades, quibus per 
certa intervalla locorum et temporum genus humanum 
oportet adíligi, causa accidere nominis Christiani, quod 
contra deos suos ingenti fama et praeclarissima celebritate 
per cuncta diffunditur. Recolant ergo nobiscum, ante- 

10 quam Christus venisset in carne, antequam eius nomen 
ea, cui frustra invident, gloria populis innotesceret, quibus 
calamitatibus res Romanae multipliciter varieque contritae 
sint, et in his defendant, si possunt, deos suos, si propterea 
coluntur, ne ista mala patiantur cultores eorum; quorum 

15 si quid nunc passi fuerint, nohis inputanda esse contendunt. 
Cur enim ea, quae diclurus sum, permiserunt accidere cul- 
toribus suis, antequam eos declaratum Christi nomen offen- 
deret eorumque sacrificia prohiberet? 


Caprur IV. 


90 Quod cultores deorum nulla umquam a diis suis praecepta 
probitatis acceperint et in sacris eorum turpia 
quaeque celebraverint. 


Primo ipsos mores ne pessimos haberent, quare dii 

eorum curare nolueruut? Deus enim verus eos, a quibus 
25 non colebatur, merito neglexit; dii autem illi, a quorum 
cultu se prohiberi homines ingralissimi conqueruntur, 
cultores suos ad bene vivendum quare nullis legibus ad- 
iuveruut? Utique dignum erat, ut, quo modo isti illorum 
sacra, ita illi istorum facta curarent, Sed respondetur, 
80 quod voluntate propria quisque malus est. Quis hoc ne- 

gaverit? Verum tamen pertinebat ad consultores deos vitae 
bonae praecepta non occultare populis cultoribus suis, 
sed clara praedicatione praebere, per vates etiam conve- 
nire atque arguere peccantes, palam minari poenas male 
agentibus, praemia recte viventibus polliceri, Quid um- 6 
quam tale in deorum illorum templis prompta et eminenti 
voce coucrepuit? — Veniebamus etiam nos aliquando adu- 
lescentes ad spectacula ludibriaque sacrilegiorum, specta- 
bamus arrepticios, audiebamus symphoniacos, ludis turpis- 
simis, qui diis deabusque exhibebantur, oblectabamur, 10 
Caelesti virgini et Derecynthiae matri omnium, ante cuius 
lecticam die sollemni lavationis eius talia per publicum 
cantitabantur a nequissimis scaenicis, qualia, non dico 
matrem deorum, sed matrem qualiumcumque senatorum 
vel guorumlibet honestorum virorum, immo vero qualia 15 
nec matrem ipsorum scaenicorum deceret audire. Habet 
enim quiddam erga parentes humana verecundia, quod 
nec ipsa nequitia possit auferre. Illam proinde turpitu- 
dinem obscenorum dictorum atque factorum  scaenicos 
ipsos domi suae proludendi causa coram matribus suis 20 
agere puderet, quam per publicum agebant coram deum 
matre spectante atque audiente utriusque sexus frequen- 
tissima multitudine. Quae si inlecla curiositate adesse 
potuit circumfusa, saltem offensa castitate debuit abire 
confusa. Quae sunt sacrilegia, si illa sunt sacra? aut 95 
quae inquinuatio, si illa lavatio? Et haec fercula appella- 
hantur, quasi celebraretur convivium, quo velut suis epulis 
iumunda daemonia pascerentur. Quis enim non sentiat 
cuius modi spiritus talibus obscenitatibus delectentur, nisi 
vel nesciens, utrum omnino sint ulli inmundi spiritus 30 
deorum nomiue decipientes, vel talem agens vilam, in qua 
istos potius quam Deum verum et optet propilios et for- 
midet iratos? 

$ praeclara Ba — 8 sacrilegorum B et spect. A aspect. a 

CapvuT V. 


De obscenitatibus, quibus mater deum a cultoribus suis 
honorabatur. 


Nequaquam istos, qui flagitiosissimae consuetudinis 
vitiis oblectari magis quam obluctari student, sed illum 
ipsum Nasicam Scipionem, qui vir optimus a senatu electus 
est, cuius mauibus eiusdem daemonis simulacrum susce- 
ptum est in Urbemque pervectum, habere de hac re iu- 
dicem vellem. Diceret nobis, utrum matrem suam tam 
optime de re publica vellet mereri, ut ei divini honores 
decernerentur; sicut et Graecos et Romanos aliasque gen- 
tes constat quibusdam decrevisse mortalibus, quorum erga 
se beneficia magnipenderant, eosque inmortales factos 
atque in deorum numerum receptos esse crediderant. 
Profecto ille tantam felicitatem suae matri, si fleri. posset, 
optaret. Porro si ab illo deinde quaereremus, utrum inter 
eius divinos honores vellet illa turpia celebrari: nonne se 
malle clamaret, ut sua mater sine ullo sensu mortua iace- 
ret, quam ad hoc dea viveret, ut illa libenter audiret? 
Absit, ut senator populi Romani ea mente praeditus, qua 
theatrum aedificari in urbe fortium virorum prohibuit, sic 
vellet coli matrem suam, ut talibus dea sacris propitiaretur, 
qualibus matrona verbis offenderetur. Nec ullo modo 
crederet verecundiam laudabilis feminae ita in contrarium 
divinitate mutari, ut honoribus eam talibus advocarent 
cultores sui, qualibus conviciis in quempiam iaculatis, cum 
inter homines viveret, nisi aures clauderet seseque subtra- 
heret, erubescerent pro illa et propinqui et maritus et 
liberi. Proinde talis mater deum, qualem habere matrem 
puderet quemlibet etiam pessimum virum, Romanas oc- 
cupatura mentes quaesivit optimum "virum, non quem 
monendo et adiuvando faceret, sed quem fallendo decipe- 
ret, ei similis de qua scriptum est: Mulier autem viro- 

rum pretiosas animas capiat, ut ille magnae indolis ani- 
mus hoc velut divino testimonio sublimatus et vere se 
optimum existimans veram pietatem religionemque not 
quaereret, sine qua omne quamvis laudabile ingenium 
superbia vanescit et decidit. Quo modo igitur nisi insi- 
diose quaereret dea illa optimum virum, cum talia quae- 
rat in suis sacris, qualia viri optimi abhorrent suis ad- 
hibere conviviis? 


CaruT VI. 


Deos paganorum numquam bene vivendi sanxisse 
doctrinam. 


Hiuc est quod de vita et moribus civitatum atque 
populorum a quibus colebantur illa numina nou curarunt, 
ut tam horrendis eos et detestabilibus malis non in agro 
el vitibus, non in domo atque pecunia, non denique in ipso 
corpore, quod menti subditur, sed iu ipsa mente, in ipso 
rectore carnis animo, eos impleri ac pessimos fleri sine 
ulla sua terribili prohibitione permitterent, Aut si prohi- 
bebant, hoc osteudatur potius, hoc probetur. Nec nobis 
nescio quos susurros paucissimorum auribus anhelatos et 
arcana velut religione traditos iactent, quibus vitae probi- 
tas castitasque discatur; sed demonstrentur vel commemo- 
rentur loca talibus aliquando couventiculis consecrata, 
non ubi ludi agerentur obscenis vocibus et motibus hi- 
strionum, nec ubi Fugalia celebrarentur effusa omni li- 
centia turpitudinum (et vere Fugalia, sed pudoris et hone- 
statis); sed ubi populi audirent quid dii praeciperent de 
cohibenda avaritia, ambitione frangenda, luxuria relrenanda, 
ubi discerent miseri, quod discendum Persius increpat dicens: 


1 Prov. 6, 26 

Diecite, o miseri, et causas cognoscite rerum, 
Quid sumus et quidnam victuri gignimur, ordo 
Quis datus sut metae qua mollis flexus et unde, 
Quis modus argenti, quid fas optare, quid asper 
5 Utile nummus habet, patriae carisque propinqcis 
Quantum largiri deceat, quem te Deus esse 
Iussit et humana qua parte locatus es in re. 


Dicatur in quibus locis haec docentium deorum solebant 
praecepta recitari et a cultoribus eorum populis frequen- 

10 ter audiri, sicut nos ostendimus ad hoc ecclesias institutas, 
quaqua versum religio Christiana dilTunditur, 


Carur VII. 


Inutilia esse inventa philosophica sine auctoritate divina, 
ubi quemque ad vitia pronum magis movet quid dii 
15 fecerint, quam guid homines disputarint. 


An forte nobis philosophorum scholas disputationes- 
que memorabunt? Primo haec non Romana, sed Graeca 
sunt; ant si propterea iam Ro.nana, quia et Graecia facta 
est Romana provincia, non deorum praecepta sunt, sed 

20 hominum inventa, qui utcumque conati sunt ingeniis acu- 
tissimis praediti ratiocinando vestigare, quid in rerum na- 
tura latitaret, quid in moribus adpetendum esset atque 
fugiendum, quid in ipsis ratiocinandi regulis certa cone- 
xione traheretur, aut quid non esset consequens vel etiam 

25 repugnaret. Et quidam eorum quaedam magna, quantum 
divinitus adiuti sunt, invenerunt; quantum autem humani- 
tus impediti sunt, erraverunt, maxime cum eorum super- 
biae iuste providentia divina resisteret, ut viam pietatis 


7 Sat. 3, 668qq. 

ab humilitate in superna surgentem etiam istorum com- 
paratione monstraret; unde postea nobis erit in Dei veri 
Domini voluntate disquirendi ac disserendi locus. Verum 
tamen si philosophi aliquid invenerunt, quod agendae bo- 
nae vitae beataeque adipiscendae salis esse possit: quanto 
iustius talibus divini honores decernerentur! Quanto me- 
lius et honestius in Platonis templo libri eius legerentur, 
quam in templis daemonum Galli absciderentur, molles 
consecrarentur, insani secarentur, et quidquid aliud vel 
crudele vel turpe, vel turpiter crudele vel crudeliter turpe 
in sacris talium deorum celebrari solet! Quanto satius 
erat ad erudiendam iustitia iuventutem publice recitari 
leges deorum quam laudari inaniter leges atque instituta 
maiorum! Omnes enim cultores talium deorum, mox ut 
eos libido perpulerit ferventi, ut ait Persius, tincta veneno, 
magis intuentur quid luppiter fecerit, quam quid docuerit 
Plato vel censuerit Cato. [linc apud Terentium flagitiosus 
adulescens spectat tabulam quandam pictam in pariete, 


ubi inerat pictura haeo, Iovem 


— 


0 


Quo pacto Danaae misisse aiunt quondam in gremium 90 


imbrem aureum, 


atque ab hac tanta auctoritate adhibet patrocinium turpi- 
tudini suae, cum in ea se iactat imitari deum. 


At quem deum! 


inquit; 95 


qui templa caeli summo sonita concutit. 
Ego homuncio id non facerem? Ego vero illud feci 
ac libens. 

15 Sat. 8,37 17 Aug. Conf. 1, 16 (CE 33, 23, 128qq.) 
$8 Eun. 584q.; 65908q. 

CaPvT VIII. 


De ludis scaenicis, in quibus dii non offenduntur editione 
suarum turpitudinum, sed. placantur. 


At enim non traduntur ista sacris deorum, sed fabulis 

$ poetarum. Nolo dicere illa mystica quam ista theatrica 
esse Lurpiora; hoc dico, quod negantes convincit historia, 
eosdem illos ludos, in quibus regnant figmenta poetarum, 
non per inperitum obsequium sacris deorum suorum in- 
tulisse Romanos, sed ipsos deos, ut sibi sollemniter ede- 
10 rentur et honori suo consecrarenlur, acerbe imperendo 
et quodam modo extorquendo fecisse; quod in primo 
libro brevi commemoratione perstrinxi. Nam ingravescente 
pestileutia ludi scaenici auctoritate pontificum Romae 
primitus instituti sunt. Quis igitur in agenda vita non ea 
16 sibi potius sectanda arbitretur, quae actitantur ludis au- 
ctoritate divina institutis, quam ea, quae scriptitantur 
legibus humano consilio promulgatis?  Adulterum Iovem 
si poetae fallaciter prodiderunt, dii utique casti, quia tan- 
tum nefas per humanos ludos confictum est, non quia 
neglectum, irascí ac vindicare debuerunt. Et naec sunt scaeni- 
corum tolerabiliora ludorum, comoediae scilicet et tragoediae, 
hoc est fabulae poetarum agendae in spectaculis multa rerum 
turpitudine, sed nulla saltem, sicut alia multa, verborum obsce- 
nitate compositae; quas etiam inter studia, quae honesta ac 
25 liberalia vocantur, pueri legere et discere coguntur a senibus. 


© 


CaPvT IX. 
Quid Romani veteres de cohibenda poetica licentia 
senserint, quam Graeci deorum secuti iudicium 
liberam esse voluerunt. 


30 Quid autem hinc senserint Romani veteres, Cicero 
testatur in libris, quos de re publica scripsit, ubi Scipio 
disputans alt: „Numquam comoediae, nisi consuetudo vitae 

pateretur, probare sua theatris flagitia potuissent,“ Et 
Graeci quidem antiquiores vitiosae suae opinionis quan- 
dam convenientiam servarunt, apud quos fuit etiam lege 
concessum, ut quod vellet comoedia, de quo vellet, nomi- 
natim diceret. Itaque, sicut in eisdem libris loquitur Afri- 
canus, „quem illa non adtigit, vel potius quem non vexa- 
vit, cui pepercit? Esto, populares homines inprobos, in 
re publica seditiosos, Cleonem, Cleophontem, Hyperbolum 
laesit. Patiamur, inquit, etsi eius modi cives a censore 
melius est quam a poeta notari. Sed Periclen, cum iam 
suae civitati maxima auctoritate plurimos annos domi et 
belli praefuisset, violari versibus et eos agi in scaena non 
plus decuit, quam si Plautus, inquit, noster voluisset 
aut Naevius Publio et Gn. Scipioni aut Caecilius Marco 
Catoni maledicere.“ Dein paulo post: „Nostrae, inquit, con- 
tra duodecim tabulae cum perpaucas res capite sanxis- 
sent, in his hanc quoque sanciendam putaverunt, si quis 
occentavissel sive carmen condidisset, quod infamiam fa- 
ceret flagitiumve alteri. Praeclare. udiciis enim magi- 
stratuum, disceptationibus legitimis propositam vitam, non 
poetarum ingeniis habere debemus, nec probrum audire 
nisi ea lege, ut respondere liceat et iudicio defendere." 
Haec ex Ciceronis quarto de re publica libro ad verbum 
excerpenda arbitratus sum, nonnullis propter faciliorem 
intellectum vel praetermissis vel paululum commutatis. 
Multum enim ad rem pertinet, quam molior explicare, 
si potero. Dicit deinde alia et sic concludit hunc locum, 
ut ostendat veteribus displicuisse Romanis vel laudari 
quemquam in scaena vivum hominem vel vituperari. Sed, 
ut dixi, hoc Graeci quamquam inverecundius, tamen con- 
venientius licere voluerunt, cum viderent diis suis accepta 

et grata esse opprobria non tantum hominum, verum et 
ipsorum deorum in scaenicis fabulis, sive a poetis essent 
illa conficta, sive flagitia eorum vera commemorarentur 
et agerentur in theatris atque ab eorum cultoribus utinam 

6 solo risu, ac non ctiam imitatione digna viderentur. Nimis 
enim superbum fuit famae parcere principum civitatis et 
civium, ubi suae famae parci numina noluerunt. 


CAPUT X. 


Qua nocendi arte daemones velint vel falsa de se 
10 crimina vel vera narrari. 


Nam quod adfertur pro defensione, non illa vera in 
deos dici, sed falsa atque conficta, id ipsum est scelestius, 
si pietatem consulas religionis; si antem malitiam daemo- 
num cogites, quid astutius ad decipiendum atque callidius? 

1$ Cum enim probrum iacitur in principem patriae bonum 
atque utilem, nonne tanto est indignius, quanto a veritate 
remotius et a vita illius alienius? Quae igitur supplicia 
sufficiunt, cum deo fit ista tam nefaria, tam insignis inin- 
ria? Sed maligni spiritus, quos isti deos putant, 
20 eliam flagitia, quae non admiserunt, de se dici volunt, 
dum tamen humanas mentes his opinionibus velut retibus 
induant et ad praedestinatum supplicium secum trahant, 
sive homines ista commiserint, quos deos haberi gaudent, 
qui humanis erroribus gaudent, pro quibus se etiam co- 
26 lendos mille nocendi fallendique artibus interponunt; sive 
etiam non ullorum hominum illa crimina vera sint, quae 
tamen de numinibus fingi libenter accipiunt fallacissimi 
spiritus, ut ad scelesta ac turpia perpetranda velut ab 
ipso caelo traduci in terras satis idonea videatur auctori- 
30 tas. Cum igitur Graeci talium numinum servos se essc 
sentirent, inter tot et tanta eorum theatrica opprobria 
parcendum sibi a poetis nullo modo putaverunt, vel diis 

suis etiam sic consimilari adpetentes, vel metuentes, ne 
honestiorem famam ipsi requirendo et eis se hoc modo 
praeferendo illos ad iracundiam provocarent. 


CarvT XI. 


De scaenicis apud Graecos in rei publicae administra- 
tionem receptis, eo quod placatores deorum iniuste 
ab hominibus spernerentur. 


Ad hanc convenientiam pertinet, quod etiam scaeni- 
cos actores earundem fabularum non parvo civitatis honore 
dignos existimarunt, si quidem, quod in eo quoque de re 
publica libro commemoratur, et Aeschines Atheniensis, vir 
eloquentissimus, cum adulescens tragoedias aclitavisset, 
rem publicam capessiviL et Aristodemum, tragicum item 
actorem, maximis de rebus pacis ac belli legatum ad Phi- 
lippum Athenienses saepe miserunt. Non enim consen- 
taneum putabatur, cum easdem artes eosdemque scaenicos 
ludos etiam diis suis acceptos viderent, illos, per quos 
agerentur, infamium loco ac numero deputare. Maec 
Graeci turpiter quidem, sed sane diis suis omnino cou- 
gruentef, qui nec vitam civium lacerandam linguis poe- 
tarum et histrionum subtrahere ausi sunt, a quibus cerne- 
bant deorum vitam eisdem ipsis diis volentibus et liben- 
tibus carpi, et ipsos homines, per quos ista in theatris 
agebantur, quae numinibus quibus subditi erant grata esse 
cognoverant, non solum minime spernendos in civitate, 
verum etiam maxime lhonorandos putarunt. Quid enim 
causae reperire possent, cur sacerdotes honorarent, quia 
per eos victimas diis acceptabiles offerebant, el scaenicos 
probrosos haberent, per quos illam voluptatem sive hono- 
rem diis exhiberi petentibus et, nisi fieret, irascentibus 

eorum admonitione didicerant? cum praesertim Labeo, 
quem huiusce modi rerum peritissimum praedicant, numina 
bona a numinibus malis ista etiam cultus diversitate 
distinguat, ut malos deos propitiari caedibus et tristibus 

5 supplicationibus asserat, bonos autem obsequiis laetis atque 
iucundis, qualia sunt, ut ipse ait, ludi convivia lectisternia. 
Quod totum quale sit, postea, si Deus iuverit, diligentius 
disseremus. Nunc ad rem praesentem quod adtinet, sivc 
omnibus omnia tamquam bonis permixte tribuantur (neque 

10 enim esse decet deos malos, cum potius isti, quia inmundi 
sunt spiritus, omnes sint mali), sive certa discretione, 
sicut Labeoni visum est, illis illa, istis ista distribuantur 
obsequia, competentissime Graeci utrosque honori ducunt, 
et sacerdotes, per quos victimae ministrantur, et scaenicos, 

15 per quos ludi exhibentur, ne vel omuibus diis suis, si et 
ludi omnibus grati sunt, vel, quod est indignius, his, quos 
bonos putant, si ludi ab eis solis amantur, facere convincantur 
iniuriam, 


CarvT XII. 


20 Quod Romani auferendo libertatem poetis in homines, 
quam dederunt in deos, melius de se quam de diis 
suis senserint. 


At Romani, sicut in illa de re publica disputatione 

Scipio gloriatur, probris et iniuriis poetarum subiectam 
$6 vitam famamque habere noluerunt, capite etiam sancien- 
tes, tale carmen condere si quis auderet. Quod erga se 
quidem satis honeste coustituerunt, sed erga deos suos 
superbe et iureligiose; quos cum scirent non solum pa- 
tienter, verum etiam libenter poetarum probris maledictis- 
80 que lacerari, se potius quam illos huiusce modi iniuriis 
indignos esse duxerunt seque ab eis etiam lege munierunt, 

illorum autem ista etiam sacris sollemnitatibus miscuerunt. 
Itane tandem, Scipio, laudas hanc poetis Romanis nega- 
tam esse licentiam, ut cuiquam opprobrium infligerent 
Romanorum, cum videas eos nulli deorum pepercisse 
vestrorum? Itane pluris tibi habenda visa est existimatio 
curiae vestrae quam Capitolii, immo Romae unius quam caeli 
totius, ut linguam maledicam in cives tuos exercere poetae 
eliam lege prohiberentur, et in deos tuos securi tanta 
convicia nullo senatore nullo censore, nullo principe nullo 
pontiülce prohibente iacularentur? Indignum videlicet fuit, 
ut Plautus aut Naevius Publio et Gn. Scipioni aut Caecilius 
M. Catoni malediceret, et dignum fuit, ut Terentius vester 
flagitio Iovis optimi maximi adulescentium nequitiam con- 
citaret ? 


CAPUT XIII. 


Debuisse intellegere Romanos, quod dii eorum, quí se 
turpibus ludis coli expetebant, indigni essent honore 
divino. 

Sed responderet mihi fortasse, si viveret: Quo modo 
nos ista inpunita esse nollemus, quae ipsi dii sacra esse 
voluerunt, cum ludos scaenicos, ubi talia celebrantur dicti- 
tantur actitantur, et Romanis moribus invexerunt et suis 
honoribus dicari exhiberique iusserunt? Cur non ergo 
hinc magis ipsi intellecti sunt non esse dii veri nec omnino 
digni, quibus divinos honores deferret illa res publica? 
Quos enim coli minime deceret minimeque oporteret, ei 
ludos expeterent agendos conviciis Romanorum, quo modo 
quaeso colendi putati sunt, quo modo non detestandi 
spiritus intellecti, qui cupiditate fallendi inter suos honores 
sua celebrari crimina poposcerunt? Itemque Romani, 
quamvis iam superstitione noxia premerentur, ut illos 

deos colerent, quos videbant sibi voluisse scaenicas tur- 
pitudines consecrari, suae tamen dignitatis memores ac 
pudoris actores talium fabularum nequaquam honoraverunt 
more Graecorum, sed, sicut apud Ciceronem idem Scipio 
5 loquitur, „cum artem ludicram scaenamque totam in pro- 
bro ducerent, genus id hominum non modo honore civium 
reliquorum carere, sed etiam tribu moveri notatione cen- 
soria voluerunt." Praeclara sane et Romanis laudibus 
adnumeranda prudentia; sed vellem se ipsa sequeretur, 
10 se imitaretur. Ecce enim recte, quisquis civium Moma- 
norum esse scaenicus elegisset, non solum ei nullus ad 
honorem dabatur locus, verum etiam censoris nota tribum 
tenere propriam minime sinebatur. O animum civitatis 
laudis avidum germaneque Romanum! Sed respondeatur 
16 mihi: qua consentanea ralione homines scaenici ab omni 
honore repelluntur, et ludi scaenici deorum honoribus 
admiscentur? Hilas theatricas artes diu virtus Romana non 
noverat, quae si ad oblectamentam voluptatis humanae 
quaererentur, vitio morum inreperent humanorum. Dii 
20 eas sibi exhiberi petierunt: quo modo ergo abicitur scae- 
nicus, per quem colitur Deus? et theatricae illius tur- 
pitudinis qua fronte notatur actor, si adoratur exactor? 
In hac controversia Graeci Romanique concertent. Graeci 
putant recte se honorare homines scaenicos, quia colunt 
$6 ludorum scaenicorum flagitatores deos; Romani vero homi- 
nibus scaeuicis nec plebeiam tribum, quanto minus sena- 
torian curiam dehonestari sinunt. In hac disceptatione 
huiusce modi ratiocinatio summam quaestionis absolvit. 
Proponuut Graeci: Si dii tales colendi sunt, profecto etiam 
80 tales homines honorandi. Adsumuut Romani: Sed nullo 
modo tales homines honorandi sunt. Concludunt Christia- 
ni: Nullo modo igitur dii tales colendi sunt. 

$aucí.Be 6curB! 7tri/bu///e/////mou. L tribue mou. A tri- 
bü//ntenereA'(cf.12) mouereB'&moueriB' nationeA! rationeA* 
16 repell.]ef. praef.p.X XIII $8concertant B'8apqv contendunt B' 
24 quia colunt] cf. praef.p..X1X — $8 huiuscemodi] cf.praef.p. X XII 


DE CIVITATE DEI L. II. C. t4 69 


Carur XIV. 


Meliorem fuisse Platonem, qui poetis locum in bene morata 
wrbe non dederit, quam hos deos, qui se ludis scaenicis 
voluerint honorari. 

Deinde quaerimus, ipsi poetae talium fabularum com- 
positores, qui duodecim tabularum lege prohibentur famam 
laedere civium, tam probrosa in deos convicia iaculantes 
cur non ut scaenici habeantur inhonesti. Qua ratione re- 
ctum est, ut  poeticorum figmentorum et ignominiosorum 
dcorum infameutur actores, honorentur auctores? An forte 
Graeco Platoni potius palma danda est, qui cum ratione 
formaret, qualis esse civitas debeat, tamquam adversarios 
veritatis poetas censuit urbe pellendos? Iste vero et deo- 
rum iniurias indigne tulit et. fucari corrumpique figmentis 
animos civium noluit. Confer nunc Platonis humanitatem 
a civibus decipiendis poetas urbe pellentem cum deorum 
divinitate honori suo ludos scaenicos expetente. llle, ne 
talia vel scriberentur, etsi non persuasit disputando, tamen 
suasit levitati lasciviaeque Graecorum; isti, ut talia etiam 
agerentur, iubendo extorserunt gravitati et modestiae Ro- 
manorum. Nec tantum haec agi voluerunt, sed sibi dicari, 
sibi sacrari, sibi sollemniter exhiberi Cui tandem hone- 
stius divinos honores decerneret civitas? utrum Platoni 
haec turpia et nefanda prohibenti, an daemonibus hac 
hominum deceptione gaudentibus, quibus ille vera persua- 
dere non potuit? 

Hunc Platonem Labeo inter semideos commemoran- 
dum putavit, sicut Herculem, sicut Romulum.  Semideos 
autem heroibus anteponit; sed utrosque inter numina con- 
locat. Verum tamen istum, quem appellat semideum, non 
heroibus tantum, sed etiam diis ipsis praeferendum esse 
non dubito. Propinquant autem Romanorum leges dispu- 
tationibus Platonis, quando ille cuncta poetica figmenta 
condemnat, isti autem poetis adimunt saltem in homines 

malediceudl licentiam; ille poetas ab urbis ipsius habita- 
tione, isti saltem actores poeticarum fabularum removent 
a socielate civitatis; et si contra deos ludorum scaenicorum 
expetitores aliquid auderent, forte undique removereut. 
5 Nequaquam igitur leges ad instituendos bonos aut corri- 
gendos malos mores a diis suis possent accipere seu spe- 
rare Romani, quos legibus suis vincunt atque convincunt. 
Illi enim honori suo deposcunt ludos scaenicos, isti ab 
honoribus omnibus repellunt homines scaenicos; illi cele- 
10 brari sibi iubent ligmentis poeticis opprobria deorum, isti 
ab opprobriis hominum deterrent inpudentiam poetarum. 
Semideus autem ille Plato et talium deorum libidini resti- 
tit, et ab indole Romanorum quid perficiendum esset 
ostendit, qui poetas ipsos vel pro arbitrio mentientes vel 
16 hominibus miseris quasi deorum facia pessima imitanda 
proponentes omnino in civitate bene instituta vivere noluit. 
Nos quidem Platonem nec deum nec semideum perhibe- 
mus, nec ulli sancto angelo sumni Dei nec veridico pro- 
phetae nec apostolo alicui nec cuilibet Christi martyri 
20 nec cuiquam Christiano homini comparamus; cuius nostrae 
sententiae ratio Deo prosperante suo loco explicabitur. 
Sed eum tamen, quaudo quidem ipsi volunt fuisse semi- 
deum, praefereudum esse censemus, si non Romulo et 
Herculi (quamvis istum nec fratrem occidisse, nec aliquod 
$5 perpetrasse flagitium quisquam historicorum vel poetarum 
dixit aut luxit), certe vel Priapo vel alicui Cynocephalo, 
postremo vel Febri, quae Romani numina partim peregriua 
receperunt, parlim sua propria sacraverunt. Quo modo 
igitur tanta animi et morum mala bonis praeceptis et le- 
30 gibus vel iuminentia prohiberent, vel insita extirpanda 
curarent dii tales, qui etiam seminanda et augenda flagitia 
curaverunt, talia vel sua vel quasi sua facta per theatricas 
celebritates populis innotescere cupientes, ut tamquam 
auctoritate divina sua sponte nequissima libido accendere- 
85 tur humana, frustra hoc exclamante Cicerone, qui cum de 

poetis ageret: „Àd quos cum accessit, inquit, clamor et 
adprobatio populi quasi cuiusdam magni et sapientis ma- 
gistri, quas illi obducunt tenebras, quos invehunt metus, 
quas inflammant cupiditates!“ 


CaPuT XV. 


Quod Homani quosdam sibi deos non ratione, sed 
adulatione instituerint. 


Quae autem illic eligendorum deorum etiam ipsorum 
falsorum ratio ac nou potius adulatio est? quaudo istum 
Platonem, quem semideum volunt, tantis disputationibus 
laborantem, ne animi malis, quae praecipue cavenda sunt, 
mores corrumperentur humani, nulla sacra aedicula di- 
guum putarunt, et Romulum suum diis multis praetulerunt, 
quamvis et ipsum semideum potius quam deum velut se- 
cretior eorum doctrina commendet. Nam etiam flaminem 
illi instituerunt, quod sacerdotii genus adeo in Romanis 
sacris testante apice excelluit, ut tres solos flamines habe- 
rent tribus numinibus institutos, Dialem lovi, Martialem 
Marti, Quirinalem Romulo. Nam benevolentia civium velut 
receptus in caelum Quirinus est postea nominatus. Ac per 
hoc et Neptuno et Plutoni, fratribus lovis, et ipsi Saturno, 
patri eorum, isto Romulus honore praelatus est, ut pro 
magno sacerdotium, quod lovi tribuerant, hoc etiam huic 
tribuerent, et Marti tamquam patri eius forsitan propter 


ipsum. 
CaroT XVI. 


Quod, si diis ulla esset cura iustitiae, ab eis Romani 
accipere debuerint praecepta vivendi potius quam leges 
ab aliis hominibus mutuari. 


Si autem a diis suis Romani vivendi leges accipere 30 


potuissent, non aliquot annos post Romam conditam ab 

Atheniensibus mutuarentur leges Solonis, quas tamen non 
uL acceperunt Ctenuerunt», sed meliores et emendatiores 
facere conati sunt, quamvis Lycurgus Lacedaemoniis leges 
ex Apollinis auctorilate se instituisse confinxerit, quod 
6 prudenter Romani credere noluerunt, propterea non inde 
acceperunt. Numa Pompilius, qui Romulo successit in 
reguum, quasdam leges, «quae quidem regeudae civitati 
nequaquam sufficerent, condidisse fertur, qui eis multa 
etiam sacra constituit; non tameu perhibetur easdem leges 
10 a numinibus accepisse. Mala igitur animi, mala vitae, 
mala morum, quae ita magna sunt, ut his doctissimi eo- 
rum viri etiam stantibus urbibus res publicas perire con- 
firent, dii eorum, ne suis cultoribus acciderent, minime 
curarunt; immo vero ut augereulur, sicut supra disputa- 
15 tum est, omni modo curarunt. 


CarvT XVII, 


De raptu Sabinarum aliisque iniquitatibus, quae. in civi- 
tate Romana etiam laudatis viguere temporibus. 


An lorte populo Romano propterea leges non sunt 

20 a numinibus constitutae, quia, sicut Sallustius ait, „ius 
bonuumue apud eos non legibus magis quam natura vale- 
bat“? Ex hoc iure ac bono credo raptas Sabinas. Quid 
euim iustius et melius quam filias alienas fraude spectaculi 
inductas non a parentibus accipi, sed vi, ut quisque pote- 
26 rat, auferri? Nam si iuique facerent Sabini negare postu- 
latas, quanto fuit iniquius rapere non datas! [ustius autem 
bellum cum ea gente geri potuit, quae filias suas ad 
matrimonium conregionalibus et confinalibus suis uegasset 
petitas, quam cum ea, quae repetebat ablatas. Hllud ergo 
30 potius fleret; ibi Mars filium suum pugnantem iuvaret, 
ut coniugiorum negatorum armis ulcisceretnr iniuriam, et 

eo modo ad feminas, quas voluerat, perveniret, —Aliquo 
enim fortasse iure belli iniuste negatas iuste victor auferret; 
nullo autem iure pacis non datas rapuit et iniustum bel- 
lum cun earum parentibus iuste suscensentibus gessit. Hoc 
sane utilius feliciusque successit, quod, etsi ad memoriam 
fraudis illius circensium spectaculum mansit, facinoris 
tamen in illa civitate et imperio non placuit exemplum, 
faciliusque Romani in hoc erraverunt, ut post illam ini- 
quitatem deum sibi Romulum consecrarent, quam ut in 
feminis rapiendis factam eius imitandum lege ulla vel 
more permitterent. Ex hoc iure ac bono post expulsum 
cum liberis suis regem Tarquinium, cuius filius Lucretiam 
stupro violenter oppresserat, Iunius Brutus consul Lucium 
Tarquinium Collatinum, maritum eiusdem Lucretiae, col- 
legam suum, bonum alque innocentem virum, propter 
nomen et propinquitatem "Tarquiuiorum coegit magistratu 
se abdicare nec vivere iu civitate permisit. Quod scelus 
favente vel patiente populo fecit, a quo populo consulatum 
idem Collatinus sicut etiam ipse Brutus acceperat. Ex 
hoc iure ac bono Marcus Camillus, illius temporis vir 
egregius, qui Veientes, gravissimos hostes populi Romani, 
post decennale bellum, quo Romanus exercitus totiens 
male pugnaudo graviter adlliclus est, iam ipsa Roma de 
salute dubitante atque trepidante facillime superavit eo- 
rumque urbem opulentissimam cepit, invidia obtrectatorum 
virtutis suae et insolentia tribunorum plebis reus factus 
est tamque ingratam sensit quam liberaverat civitatem, ut 
de sua damnatione certissimus in exilium sponte discederet 
el decem milia aeris absens etiam damnaretur, mox 
iterum a Gallis vindex patriae futurus ingratae. Multa 
commemorare iam piget foeda et iniusta, quibus agitabatur 
illa civitas, cum potentes plebem sibi subdere conarentur 
plebsque illis subdi recusaret, et utriusque partis defen- 
sores magis studiis agerent amore vincendi, quam aequum 
et bonum quicquam cogitarent. 

Carur XVIIL 


Quae de moribus Romanorum aut metu compressis aut 
securitate resolutis Sallustii prodat historia. 


[taque habebo modum et ipsum Sallustium testem 

5 potius adhibebo, qui cum in laude Romanorum dixisset, 
unde nobis iste sermo ortus est: ,lus bonumque apud 
eos non legibus magis quam natura valebat,“ praedicans 
illud tempus, quo expulsis regibus incredibiliter civitas 
brevi aetatis spatio plurimum crevit, idem tamen in primo 
10 historiae suae libro atque ipso eius exordio fatelur etiam 
tunc, cum ad consules a regibus esset translata res pu- 
blica, post parvum intervallum iniurias validiorum et ob 
eas discessionem plebis a patribus aliasque in Urbe dis. 
sensiones fuisse, Nam cum optimis moribus et maxima 
15 concordia populum Romanum iuter secundum et postre- 
mum bellum Carlhagiuiense commemorasset egisse cau- 
samque huius boni non amorem iustitiae, sed stante Car- 
thagine metum pacis infidae fuisse dixisset (unde et Nasica 
ille ad reprimendam nequitiam servandosque istos mores 
20 optimos, ut metu vitia cohiberentur, Carthaginem nolebat 
everti): continuo subiecit idem Sallustius et ait: „At dis- 
cordia et avaritia alque ambitio et cetera secundis rebus 
oriri sueta mala post Carthaginis excidium maxime aucta 
suni,“ ut intellegeremus etiam ante(a et» oriri solere et 
26 augeri. Unde subnectens cur hoc dixerit: „Nam iniuriae, 
inquit, validiorum et ob eas discessio plehis a patribus 
aliaeque dissensiones domi fuere iam inde a principio, ne- 
que amplius quam regibus exactis, dum metus a Tarquinio 

et bellum grave cum Etruria positum est, aequo et modesto 

30 iure agitatum.“ Vides quem ad modum etiam illo tempore 
brevi, ut regibus exactis, id est eiectis, aliquantum ae- 
quo et modesto iure ageretur, metum dixit fuisse causam, 
quoniam metuebatur bellum, quod rex Tarquinius regno 

atque Urbe pulsus Etruscis sociatus contra Romanos ge- 
rebat. Adtende itaque quid deinde contexat: „Dein, inquit, 
servili imperio patres plebem exercere, de vita at ue tergo 
regio more consulere, agro pellere et ceteris expertibus 
soli in imperio agere. Quibus saevitiis et maxime faenore 
oppressa plebes cum assiduis bellis tributum et militiam 
simul toleraret, armata montem sacrum atque Aventinum 
insedit, tumque tribunos plebis et alia iura sibi paravit. 
Discordiarum et certaminis utrimque finis fuit secundum 
bellum Punicum.“ Cernis ex quo tempore, id est parvo 
intervallo post reges exactos, quales Romaui fuerint, de 
quibus ait: „Ius bonumque apud eos non legibus magis 
quam natura valebat.“ 

Porro si illa tempora talia reperiuntur, quibus pul- 
cherrima atque optima fuisse praedicatur Romana res 
publica, quid iam de cousequenti aetate dicendum aut 
cogitandum arbitramur, cum ,paulatim mutata, ut eius- 
dem historici verbis utar, ex pulcherrima atque optima 
pessima ac flagitiosissima facta est," post Carthaginis vide- 
Hcet, ut commemoravit, excidium? Quae tempora ipse 
Sallustius quem ad modum breviter recolat et describat, 
in eius bistoria legi potest; quantis malis morum, «quae 
secundis rebus exorta sunt, usque ad bella civilia demon- 
stret esse perventum. „Ex quo tempore, ut ait, maiorum 
mores mon paulatim ut antea, sed torrentis modo prae- 
cipitati, adeo iuventus luxu atque avaritia corrupta, ut 
merito dicatur genitos esse, qui ueque ipsi habere possent 
res familiares neque alios pati.“ Dicit deinde plura Sallustius 
de Sullae vitiis ceteraque foeditate rei publicae, et alii scrip- 

fores in haec consentiunt, quamvis eloquio multum impari. 30 


Cernis tamen, ut opinor, et quisquis adverterit, fa- 

cillime perspicit, conluvie morum pessimorum quo illa 
civitas prolapsa fuerit ante nostri superni regis adventum. 
Haec enim gesta sunt non solum antequam Christus in 
carpe praesens docere coepisset, verum etiam antequam 
de virgine natus esset. Cum igitur tot et tanta mala tem- 
porum illorum vel tolerabiliora superius, vel post eversam 
Carthaginem intoleranda et horrenda diis suis inputare 
non audeant, opiniones humanis mentibus, unde talia vitia 
silvescerent, astutia maligna inserentibus: cur mala prac- 
sentia Christo inputant, qui doctrina saluberrima et fal- 
sos ac fallaces deos coli vetat et istas hominum noxias 
flagitiosasque cupiditates divina auctoritate detestans atque 
condemnans his malis tabescenti ac labenti mundo ubique 
familiam suam sensim subtrahit, qua condat aeternam et 
non plausu vanitatis, sed iudicio veritatis gloriosissimam 
civitatem? 


CaPUT XIX. 


De corruptione Romanae rei publicae, priusquam cultum 
deorum Christus auferret. 


Ecce Romana res publica (quod non ego primus dico, 
sed auctores eorum, unde haec mercede didicimus, tanto 
ante dixerunt ante Christi adventum) „paulatim mutata ex 
pulcherrima atque optima pessima ac flagitiosissima facta 
est^ Ecce ante Christi adventum, post deletam Car- 
thaginem „maiorum mores non paulatim, ut antea, sed 
torrentis modo praecipitali, adeo iuventus luxu atque ava- 
ritia corrupta est^ — Legant nobis contra luxum et avari- 
tiam praecepta deorum suorum populo Romano data; cui 
utinam tantum casta et modesta reticerent, ac non etiam 
ab illo probrosa et ignominiosa deposcerent, quibus 
per falsam divinitatem  perniciosam conciliarent. auctori- 
tatem.  Legant nostra et per prophetas et per sanctum 
evangelium, et per apostolicos aclus et per epistulas tam 


20 primus Cev prius (LA?)AKF- Bf rell. 28 ac] hac à 
atque B £27 luxuriam B»«rv — 29 ac] et p etiam ab illo] cf. 

multa contra avaritiam atque luxuriam ubique populis ad 
hoc congregatis quam excellenter, quam divine non tam- 
quam ex philosophorum concertationibus strepere, sed 
tamquam ex oraculis et Dei nubibus intonare. Et tamen 
luxu atque avaritia saevisque ac turpibus moribus ante 6 
adventum Christi rem publicam pessimam ac flagitiosissi- 
mam factam non inputant diis suis; adüictionem vero 
eius, quamcumque isto tempore superbia deliciaeque eorum 
perpessae fuerint, religioni increpitant Christianae. Cuius 
praecepta de iustis probisque moribus si simul audirent 10 
atque curarent reges terrae et omnes populi, principes et 
omnes iudices terrae, iuvenes et virgines, seniores cum 
iunioribus, aetas omnis capax et uterque sexus, et quos 
baptista lohannes adloquitur, exactores ipsi atque milites: 
el terras vitae praesentis ornaret sua felicitate res publica, 
et vitae aeternae culmen beatissime regnatura conscenderet. 
Sed quia iste audit, ille contemnit, pluresque vitils male 
blandientibus quam utili virtutum asperitati sunt amiciores: 
tolerare Christi famuli iubentur, sive sint reges sive prin- 
cipes sive iudices, sive milites sive provinciales, sive di- 20 
vites sive pauperes, sive liberi sive servi, utriuslibet sexus, 
etiam pessimam, si ita necesse est, flagitiosissimamque 
rem publicam et in illa angelorum quadam sanctissima 
atque augustissima curia caelestique re publica, ubi Del 
voluntas lex est, clarissimum sibi locum etiam ista to- 26 
lerantia comparare. 


— 


5 


Carur XX. 


Quali velint felicitate gaudere et quibus moribus vivere, 
qui tempora Christianae religionis incusant. 
Verum tales cultores et dilectores deorum istorum, 80 
quorum etiam imitatores in sceleribus et flagitiis se esse 
laetantur, nullo modo curant pessimam ac flagitiosissimam 


18 Ps. 148, 113q. 14 Lc. 8, 12sqq. 

[non] esse rem publicam. „Tantum stet, inquiunt, tan- 
tum floreat copiis referta, victoriis gloriosa, vel, quod est 
felicius, pace secura sit. Et quid ad nos? Immo id ad 
nos magis pertinet, si divitias quisque augeat semper, quae 

5 colidianis effusionibus suppetant, per quas sibi etiam in- 
firmiores subdat quisque potentior. Obsequantur divitibus 
pauperes causa saturitatis atque ut eorum patrociniis quieta 
inertia perfruantur, divites pauperibus ad clientelas et ad 
ministerium sui fastus abutantur. Populi plaudant non 
10 consultoribus utilitatum suarum, sed largitoribus volupta- 
tum. Non dura iubeantur, non probibeantur  inpura. 
Reges non curent quam bonis, sed quam subditis regnent. 
Provinciae regibus non tamquam rectoribus morum, sed 
tamquam rerum dominatoribus et deliciarum suarum pro- 
15 visoribus serviant, eosque non sinceriter honorent, sed 
(nequiter ac» serviliter timeant. Quid alienae vineae potius 
quam quid suae vitae quisque noceat, legibus advertatur 
Nullus ducatur ad iudicem, nisi qui alienae rei domui sa- 
luti vel cuiquam invito fuerit inportunus aut noxius; cete- 
20 rum de suis vel cum suis vel cum quibusque volentibus 
faciat quisque quod libet. Abundent publica scorta vel 
propter omnes, quibus frui placuerit, vel propter eos ma- 
xime, qui habere privata non possunt. Exstruantur am- 
plissimae atque ornatissimae domus, opipara convivia fre- 
$5 quententur, ubi cuique libuerit et potuerit, diu noctuque 
ludatur bibatur, vomatur diffluatur. Saltationes undique 
concrepent, theatra inhonestae laetitiae vocibus atque omni 
genere sive crudelissimae sive turpissimae voluptatis ex- 
aestuent. lle sit publicus inimicus, cui haec felicitas dis- 
80 plicet; quisquis eam mutare vel auferre temptaverit, eum 
libera multitudo avertat ab auribus, evertat a sedibus, 
auferat a viventibus. Illi habeantur dii veri, qui hanc 
adipiscendam populis procuraverint adeptamque servaverint. 
1non (“suspectum Do.') om. K'Be* nonesseinlituraF  4aug. 

Colantur ut voluerint, ludos exposcant quales voluerlut, 
quos cum suis vel de suis possint habere cultoribus: tan- 
tum efficiant, ut tali felicitati nihil ab hoste, nihil a peste, 
nihil ab ulla clade timeatur" Quis hanc rem publicam 


sanus, non dicam Romano imperio, sed domui Sardanapali 5 


comparaverit? qui quondam rex ita fuit voluptatibus de- 
ditus, ut in sepulcro suo scribi fecerit ea sola se habere 
mortuum, quae libido eius, etiam cum viveret, hauriendo 
consumpserat. Quem regem si isti haberent sibi in talibus 
iudulgentem nec in eis cuiquam ulla severitate adversan- 
tem, huic libentius quam Romani veteres Romulo templum 
et flaminem consecrarent. 


CapruT XXI. 
Quae sententia fuerit Ciceronis de Homana re publica. 


Sed si contemnitar qui Romanam rem publicam pes- 
simam ac flagitiosissimam dixit, nec curant isti quanta 
morum pessimorum ac flagitiosissimorum labe ac dedecore 
impleatur, sed tantummodo ut consistat et maneat; au- 
diant eam non, ut Sallustius narrat, pessimam ac flagitio- 
sissimam factam, sed, sicut Cicero disputat, iam tunc pror- 
sus perisse et nullam omnino remansisse rem publicam. 
Inducit enim Scipionem, eum ipsum qui Carthaginem ex- 
tinxerat, de re publica disputantem, quando praesentie- 
batur ea corruptione, quam describit Sallustius, iam iam- 
que peritura. Eo quippe tempore disputatur, quo iam 
unus Gracchorum occisus fuit, a quo scribit seditiones 
graves coepisse Sallustius. Nam mortis eius fit in eisdem 
libris commemoratio. Cum autem Scipio in secundi libri 
fine dixisset, ,ut in fidibus aut tibiis atque cantu ipso 
ac vocibus concentus est quidam tenendus ex distinctis 
sonis, quem inmutatum aut discrepantem aures eruditae 


9 Cf. Cic. Fin. 2,32, 106; 'l'usc. 5, 35, 101 27 Hist. [ 17 

ferre non possunt, isque concentus ex dissimillimarum vocum 
moderatione concors tamen efficitur el congruens: sic ex 
summis et infimis et mediis interiectis ordinibus, ut sonis, 
moderata ratione civitatem consensu dissimillimorum con- 
5 cinere, el quae harmonia à musicis dicitur in cantu, eam 
esse in civitate concordiam, artissimum atque optimum 
omni in re publica vinculum incolumitatis, eamque sine 
iustitia nullo pacto esse posse,“ ac deinde cum aliquanto 
latius et uberius disseruisset, quantum prodesset iustitia 
10 civitati quantumque obesset, si afuissel, suscepit deinde 
Philus, unus corum qui disputationi aderant, et poposcit, 
ut haec ipsa quaestio diligentius tractaretur ac de iustitia 
plura dicerentur, propter illud, quod iam vulgo ferebatur 
rem publicam regi sine iniuria non posse. Hanc proinde 
15 quaestionem discutiendam et enodandam esse adsensus est 
Scipio responditque nihil esse, quod adhue de re publica 
dictum putaret, quo possent longius progredi, nisi esset 
contirmatum non modo falsum esse illnd, sinc iniuria non 
posse, sed hoc verissimum esse, sine summa iustitia rem 
$0 publicam regi non posse. Cuius quaestionis explicatio 
cum in diem consequentem dilata esset, in tertio libro 
magna conflictione res acta est. Suscepit enim Philus 
ipse disputationem eorum, qui sentirent sine iniustitia geri 
non posse rem publicam, purgans praecipue, ne hoc ipse 
25 sentire crederetur, egitque sedulo pro iniustitia contra 
iustitiam, ut hanc esse utilem rei publicae, illam vero 
inutilem, veri similibus rationibus et exemplis velut cona- 
retur ostendere. Tum Laelius rogantibus omnibus iusti- 
tiam defendere adgressus est adseruitque, quantum potuit, 


8 De rep. 2, 42sq. 20 ibid. 2, 44(?) 

nihil tam inimicum quam iniustitiam civitati nec omnino 

nisi magna iustitia geri aut stare posse rem publicam. 
Qua quaestione, quantum satis visum est, pertractata 

Scipio ad intermissa revertitur recolitque suam atque 


commendat brevem rei publicae definitionem, qua dixerat 5 


eam esse rem populi. Populum autem non omnem coetum 
mullitudinis, sed coetum iuris consensu et utilitatis com- 
munione sociatum esse determinat. Docet deinde quanta 
sit in disputando definilionis utilitas, atque ex illis suis 
definitionibus colligit tuuc esse rem publicam, id est rem 
populi, cum bene ac iuste geritur sive ab uno rege sive 
a paucis optimatibus sive ab universo populo. Cum vero 
iniustus est rex, quem tyrannum more Graeco appellavit, 
aut iniusti optimates, quorum consensum dixit esse factionem, 


aut iniustus ipse populus, cui nomen usitatum non rep- 15 


perit, nisi ut etiam ipsum tyrannum vocaret; non iam 
vitiosam, sicut pridie fuerat disputatum, sed, sicut ratio ex 
illis definitionibus conexa docuisset, omnino nullam esse 
rem publicam, quoniam non esset res populi, cum tyran- 


nus eam factiove capesseret, nec ipse populus iam populus 20 


essel, si essel iniustus, quoniam non esset multitudo iuris 
consensu et utilitatis communione sociata, sicut populus 
fuerat. definilus. 

Quando ergo res publica Romana talis erat, qualem 


illam describit Sallustius, non iam pessima ac flagitiosis- 25 


sima, sicut ipse ait, sed omnino nulla erat secundum istam 
rationem, quam disputatio de re publica inter magnos eius 
tum principes habita patefecit, Sicut etiam ipse Tullius 
non Scipionis nec cuiusquam alterius, sed suo sermone 


loquens in principio —- libri commemorato prius En- 30 


ni poetae versu, quo dixerat: 
Moribus antiquis res stat Romana virisque, 

„quem quidem ille versum, inquit, vel brevitate vel veritate 
$ De rep. 1, 25, 89 30 ibid. 5,1 

tamquam ex oraculo quodam mihi esse effatus videtur. 
Nam neque viri, nisi ita morata civitas fuisset, neque mo- 
res, nisi hi viri praefuissent, aut fundare au! tam diu te- 
nere potuissent tantam et tam vaste latequc imperantem 
5 rem publicam. taque ante nostram memoriam et mos 
ipse patrius praestantes viros adhibebat, et veterem mo- 
rem ac maiorum instituta retinebant excellentes viri No- 
stra vero aetas cum rem publicam sicut picturam accepisset 
egregiam, sed evanescentem vetustate, non modo eam 
10 coloribus isdem quibus fuera! renovare neglexit, sed ne 
id quidem curavit, ut formam saltem eius et extrcma tam- 
quam liniamenta servaret. Quid enim manet ex antiquis 
moribus, quibus ille dixit rem stare Romanam, quos ita 
oblivione obsoletos videmus, ut non modo non colantur, 
15 sed iam ignorentur? Nam de viris quid dicam? Mores 
enim ipsi interierunt virorum penuria, cuius tanti mali 
non modo reddenda ratio nobis, sed etiam tamquam reis 
capitis quodam modo dicenda causa est. Nostris enim 
vitiis, non casu aliquo, rem publicam verbo retinemus, re 
30 ipsa vero iam pridem amisimus." 

Haec Cicero fatebatur, longe quidem post mortem 
Africani, quem in suis libris fecit de re publica disputare, 
adhuc tamen ante adventum Christi; quae si diffamata et 
praevalescente religione Christiana sentirentur atque dice- 

$6 rentur, quis non istorum ea Christianis inputanda esse 
ceuseret? Quam ob rem cur non curarunt dii eorum, ne 
tunc periretatque amitteretur illa res publica, quam Cicero 
longe, antequam Christus in carne venisset, tam lugubriter 
deplorat amissam?  Viderint laudatores eius etiam illis 
$0 antiquis viris et moribus qualis fuerit utrum in ea viguerit 
vera iustitia an forte nec tunc fuerit viva moribus, sed 
picta coloribus; quod et ipse Cicero nesciens, cum eam 
praeferret, expressit. Sed alias, si Deus voluerit, hoc 
videbimus. Enitar enim suo loco, ut ostendam secundum 


1 quod. mihi] cf. praef. p. XVI  esseom.L!;cf.338,1sq. af- 

definitiones ipsius Ciceronis, quibus quid sit res publica 
et quid sit populus loquente Scipione breviter posuit (ad- 
testantibus etiam multis sive ipsius sive eorum quos loqui 
fecit in eadem disputatione sententiis), numquam illam 
fuisse rem publicam, quia numquam in ea fuerit vera iustitia. 
Secundum probabiliores autem definitiones pro suo modo 
quodam res publica fuit, et melius ab antiquioribus Ro- 
manis quam a posterioribus administrata est; vera autem 
iustitia non est nisi in ea re publica, cuius conditor 
rectorque Christus est, si et ipsam rem publicam placet 
dicere, quoniam eam rem populi esse negare non possu- 
mus. Si autem hoc nomen, quod alibi aliterque vulgatum 
est, ab usu nostrae locutionis est forte remotius, in ea 
certe civitate est vera iustitia, de qua scriptura sancta 
dicit: Gloriosa dicta sunt de te, civitas Dei. 


Carur XXII. 


Quod diis Romanorum nulla umquam cura fuerit, ne 
malis moribus res publica deperiret. 


Sed quod pertinet ad praesentem quaestionem, quam- 
libet laudabilem dicant istam fuisse vel esse rei publi- 
cam, secundum eorum auclores doctissimos iam longe ante 
Christi adventum pessima ac flagitiosissima facta erat; 
immo vero nulla erat atque omnino perierat perditissimis 
moribus. Ut ergo non periret, dii custodes eius populo 
cultori suo dare praecipue vitae ac morum praecepta de- 
buerunt, a quo tot templis, tot sacerdotibus et sacrificiorum 
generibus, tam multiplicibus variisque sacris, tot festis 
sollemnitatibus, tot tantorumque ludorum celebritatibus 


10 


colebantur; ubi nihil daemones nisi negotium suum ege- 80 


runt, non curantes quem ad modum illi viverent, immo 
& Cf. II p. 889sqq.; 400sq. (Lib. 19 c. 91; 24) 15 Ps. 86,8 

curantes ut etiam perdite viverent, dum tamen honori suo 
illa omnia metu subditi miuistrarent. Aut si dederunt, 
proferatur ostendatur legatur, quas deorum leges illi civi- 
tati datas contempserint Gracchi, ut seditionibus cuncta 
b turbarent, quas Marius et Cinna et Carbo, ut in bella 
etiam progrederentur civilia causis iniquissimis suscepta 
et crudeliter gesta crudeliusque finita, quas denique Sulla 
ipse, cuius vitam mores facta describente Sallustio aliisque 
scriptoribus historíae quis non exhorreat? quis illam rem 
10 publicam non tunc perisse fateatur? 
Àn forte propter huiusce modi civium mores Vergi- 
lianam illam sententiam, sicut solent, pro defensione deorum 
suorum opponere audebunt: 


Discessere omnes adytis arisque relictis 
15 Di, quibus imperium hoc steterat? 


Primum si ita est, non habent cur querantur de religione 
Christiana, quod hac offensi eos dii sui deseruerint, quo- 
niam quidem maiores eorum iam pridem moribus suis ab 
Urbis altaribus tam multos ac minutos deos tamquam mu- 
20 scas abegerunt. Sed tamen haec numinum turba ubi erat, 
cum longe antequam mores corrumperentur antiqui a 
Gallis Roma capta et incensa est? An praesentes forte 
dormiebaut? Tunc enim tota Urbe in hostium potestatem 
redacta solus collis Capitolinus remanserat, qui etiam ipse 
25 caperetur, nisi saltem anseres diis dormientibus vigilarent. 
Unde paene in superstitionem Aegyptiorum bestias avesque 
colentium Roma deciderat, cum auseri sollemnia celebra- 
bant. Verum de his adventiciis et corporis potius quam 
animi malis, quae vel ab hostibus vel alia clade accidunt, 
80 nondum interim disputo: nunc ago de labe morum, qui- 
bus primum paulatim decoloratis, deinde torrentis modo 


16 Aen. 2, 861 sq. 22sqq. Liv. 5, 41sq. 

praecipitatis tanta quamvis integris tectis moenibusque 
facta est ruina rei publicae, ut magni auctores eorum eam 
tunc amissam non dubitent dicere. Recte antem absces- 
serant, ut amitteretur, omnes adytis arisque relictis di, 
si eorum de bona vita atque iustitia civilas praecepta con- 6 
tempserat, Nunc vero quales, quaeso, dii fuerunt, si no- 
luerunt cum populo cultore suo vivere, quem male viven- 
tem non docuerant bene vivere? 


CAPUT XXIII. 


Varietates rerum temporalium non ex favore aut impu- 10 
gnatione daemonum, sed ex veri Dei pendere iudicio. 


Quid quod etiam videntur eorum adfuisse cupidita- 
tibus implendis, et ostenduntur non praeluisse (re»frenan- 
dis, qui enim Marium novum hominem et iguobilem, cruen- 
tissimum auctorem bellorum civilium atque gestorem, ut 16 
septiens consul fieret adiuverunt atque ut in septimo suo 
cousulatu moreretur, senex ne in manus Sullae futuri 
mox victoris inrueret. Si enim ad haec eum dii eorum 
non iuverunt, non parum est quod fatentur etiam non 
propitiis diis suis posse accidere homini istam temporalem, 20 
qnam nimis diligunt, tantam felicitatem et posse homines, 
sicut fuit Marius, salute viribus, opibus honoribus, digni- 
tate longaevitate cumulari et perfrui diis iratis; posse etiam 
homines, sicut fuit Regulus, captivitate servitute inopia, 
vigiliis doloribus excruciari et emori diis amicis. Quod 25 
si ita esse concedunt, compendio nihil eos prodesse et 
coli superfluo confitentur, Nam si virtutibus animi et 
probitati vitae, cuius praemia post morlem speranda sunt, 
magis contraria ut populus disceret iustiterunt; si nihil 
etiam in his transeuntibus et temporalibus bonis vel eis 30 
quos oderunt nocent, vel eis quos diligunt prosunt, ut 
quid coluntur, ut quid tanto studio colendi requiruntur? 


22 Marius Priscus? Cf. luven. Sat. 1, 49 

Cur laboriosis trístibusque temporibus, tamquam offensi 
abscesserint, murmuratur et propter eos Christiana religio 
conviciis indignissimis laeditur? Si autem habent in his 
rebus vel beneficii vel maleficii potestatem, cur in eis ad- 

5 fuerunt pessimo viro Mario, et optime Regulo defuerunt? 
An ex hoc ipsi intelleguntur iniustissimi et pessimi? Quod 
si propterea magis timeudi et colendi putantur: neque 
hoc putentur; neque enim mimus eos invenitur Regulus 
coluisse quam Marius. Nec ideo vita pessima eligenda 

10 videatur, quia magis Mario quam Regulo dii favisse existi- 
mantur. Metellus enim Romanorum laudatissimus, qui 
habuit quinque filios consulares, etiam rerum temporalium 
felix fuit, et Catilina pessimus oppressus inopia et in bello 
sui scelerís prostratus infelix. et verissima atque certissima 

15 felicitate praepollent boni Deum colentes, a quo solo con- 
ferri potest. 

Illa igitur res publica malis moribus cum periret, 
nihil dii eorum pro dirigendis vel pro corrigendis egerunt 
moribus, ne periret; immo depravandis et corrumpendis 

20 addiderunt moribus, ut periret. Nec se bonos fingani, 
quod velut offensi civium iniquitate discesserint. Prorsus 
ibi erant; produntur, convincuntur; nec subvenire prae- 
cipiendo nec latere tacendo potuerunt. Omitto quod Marius 
a miserantibus Minturnensibus Maricae deae in luco eius 

26 commendatus est, ut ei omnia prosperaret, et ex summa 
desperatione reversus incolumis in Urbem duxit crudelem 
crudelis exercitum; ubi quam cruenta, quam incivilis ho- 
stilique 1nmanior eius victoria fuerit, eos qui scripserunt 
legant qui volunt. Sed hoc, ut dixi, omitto, nec Maricae 

30 nescio cui tribuo Marii sanguineam felicitatem, sed oc- 
cullae potius providentiae Dei ad istorum ora claudenda 
eosque ab errore liberandos, qui non studiis agunt, sed 
haec prudenter advertunt, quia, etsi aliquid in his rebus 
daemones possunt, tantum possunt, quantum secreto omni- 

6 ipso LA 10 fauisse] fuisse A — 18 dilig. Bd dir. atque 

potentis arbitrio permittuntur, ne magnipendamus terrenam 
felicitatem, quae sicut Mario molis etiam plerumque con- 
ceditur, nec eam rursus quasi malam arbitremur, cum ea 
multos etiam pios ac bonos unius veri Dei cultores in- 
vitis daemonibus praepolluisse videamus, nec eosdem in- 
mundissimos spiritus vel propter haec ipsa bona malave 
terrena propitiandos aut timendos existimemus, quia, sicut 
ipsi mali homines in terra, sic etiam illi non omnia quae 
volunt facere possunt, nisi quantum illius ordinatione si- 
nitur, cuius plene iudicia nemo conprehendit, iuste nemo 
reprehendit. 


Carur XXIV. 


De Sullanis actibus, quorum se daemones ostentaverint 
adiutores. 


Sulla certe ipse, cuius tempora talia fuerunt, ut su- 
periora, quorum vindex esse videbatur, illorum compara- 
tione quaererentur, cum primum ad Urhem contra Marium 
castra movisset, adeo laeta exta immolanti fuisse scribit 
Livius, ut custodiri se Postumius haruspex voluerit capi- 
tis supplicium subiturus, nisi ea, quae in animo Sulla 
haberet, diis iuvantibus implevisset. Ecce non discesserant 
adytis atque aris relictis di, quando de rerum eventu prae- 
dicebant nihilque de ipsius Sullae correctione curabant. 
Promittebant praesagando felicitatem magnam nec malam 
cupiditatem minando frangebant. Deinde cnm esset in 
Asia bellum Mithridaticum gerens, per Lucium Titium ei 
mandatum est a love, quod esset Mithridatem superaturus, 
et faetum est. Ac postea molienti redire in Urbem et 
suas amicorumque iniurias civili sanguine ulcisci, iterum 

mandatum est ab eodem love per militem quendam legio- 
nis sextae, prius se de Mithridate praenuntiasse victoriam, 
et tunc promittere daturum se potestatem, qua recuperaret 
ab inimicis rem publicam non sine multo sanguine. Tum 
5 percontatus Sulla, quae forma militi visa fuerit, cum ille 
indicasset, eam recordatus est, quam prius ab illo audierat, 
qui de Mithridatica victoria ab eodem mandata pertulerat. 
Quid hic responderi potest, quare dii curaverint velut 
felicia ista nuntiare, el nullus eorum curaverit Sullam 
10 monendo corrigere mala tanta facturum scelestis armis 
civilibus, qualia non foedarent, sed auferrent omnino rem 
publicam? Nempe intelleguntur daemones, sicut saepe dixi 
notumque nobis est in litteris sacris resque ipsae satis 
indicant, negotium suum agere, uL pro diis habeantur et 
15 colantur, ut ea illis exhibeantur,quibus hi qui exhibent sociati 
unam pessimam causam cum eis habeant in iudicio Dei. 
Deinde cum venisset Tarentum Sulla atque ibi sacri- 
ficasset, vidit in capite vitnlini iecoris similitudinem co- 
ronae aureae. Tunc Postumius haruspex ille respondit 
20 praeclaram significare victoriam iussitque ut extis illis 
solus vesceretur. Postea parvo intervallo servus cuiusdam 
Luci Pontii vaticinando clamavit: „A Bellona nuntius venio. 
victoria tua est, Sulla^ Deinde adiecit arsurum esse Ca- 
pitolinm. Hoc cum dixisset, continuo egressus e castris 
25 postero die concitatior reversus est et Capitolium arsisse 
clamavit. Arserat autem re vera Capitolium. Quod qui- 
dem daemoni et praevidere facile fuit et celerrime nun- 
tiare. lllud sane intende, quod ad causam maxime per- 
tinet, sub qualibus diis esse cupiant, qui blasphemant 
30 Salvatorem voluntates fidelium a dominatu daemonum libe- 
rantem.  Clamavit homo vaticinando: „Victoria tua est, 
Sulla^ atque ut id divino spiritu clamare crederetur, nun- 
tiavit etiam aliquid et prope futurum et mox factum, unde 
4 (et 11) rem populi A. tunc CBadev € prior Ap! 12 saepe 
iam C*Ba 14 et] ut KF^Bbe 15 etea Cadev hii K'pq ed. 

-cari Bq ed. princ. Arg.; cf. Loefst. Z. Spr. Tert. p.55 22 Lu- 
cii Bv  ?5 postera q ed. princ. Arg. v 29 esse se A 


DE CIVITATE DEI L. II. C. 94. 35. 89 


longe aberat per quem ille spiritus loquebatur; non tamen 
clamavit: „Ab sceleribus parce, Sulla“, quae illic victor 
lam horrenda commisit, cui corona aurea ipsius victoriae 
inlustrissimum signum in vitulino iecore apparuit, qualia 
signa si dii iusti dare solerent ac non daemones impii, 
profecto illis extis nefaria potius atque ipsi Sullae graviter 
noxia mala futura monstrarent. Neque enim eius digni- 
lati tantum profuit illa victoria, quantum nocuit. cupiditati; 
qua factum est, ut inmoderatis inhians et secundis rebus 
elatus ac praecipitatus magis ipse periret in moribus, quam 10 
inimicos in corporibus perderet. Haec illi dii vere tristia 
vereque lugenda nou extis, non auguriis, non cuiusquam 
somnio vel vaticinio praenuntiabaut. Magis enim timebant 
ne corrigeretur quam ne vinceretur. Immo satis agebant, 
ut victor civium gloriosus victus atque captivus nefandis 
vitiis et per haec ipsis etiam daemonibus multo obstrictius 


subderetur. 
Caror XXV. 


Quantum maligni spiritus ad flagitia incitent homines, 
cum in committendis sceleribus quasi divinam exempli 90 
sui interponunt auctoritatem. 


llinc vero quis non intellegat, quis non videat, nisi 
qui tales deos imitari magis elegit quam divina gratia ab 
eorum societate separari, quantum moliantur maligni isti 
spiritus exemplo suo velut divinam auctoritatem praebere 25 
sceleribus? quod etiam in quadam Campaniae lata planitie, 
ubi non multo post civiles acies nefario proelio conflixe- 
runt, ipsi inter se prius pugnare visi sunt. Namque ibi 
auditi sunt primum ingentes fragores, moxque multi se 
vidisse nuntiarunt per aliquot dies duas acies proeliari. 30 
Quae pugna ubi destitit, vestigia quoque velut hominum 
et equorum, quanta de illa couflictatione exprimi poterant, 
invenerunt. Si ergo veraciter inter se numina pugnaverunt, 
iam bella civilia excusantur humana; consideretur tamen 
quae sit talium deorum vel malitja vel miseria: si autem 35 


a 

se pugnasse finxerunt, quid aliud egerunt, nisi ut sihi 
Romani bellando civiliter tamquam deorum exemplo nul- 
lum nefas admittere viderentur? lam enim coeperant 
bella civilia, et aliquot nefandorum proeliorum strages 

5 execranda praecesserat. lam multos moverat, quod miles 
quidam, dum occiso spolia detraheret, fratrem nudato ca- 
davere agnovit ac detestatus bella civilia se ipsum ibi 
perimens fraterno corpori adiunxit. Ut ergo huius tanti 
mali minime taederet, sed armorum scelestorum | magis 
10 magisque ardor incresceret, noxii daemones, quos illi deos 
putantes colendos et venerandos arbitrabantur, inter se 
pugnantes hominibus apparere voluerunt, ne imilari tales 
pugnas civica trepidaret affectio, sed potius humanum 
scelus divino excusaretur exemplo. Hac astutia maligni 
16 spiritus etiam hudos, unde multa iam dixi, scaenicos sibi 
dicari sacrarique iusserunt, ubi tanta deorum flagitia thea- 
tricis canticis atque fabularum actionibus celebrata et 
quisquis eos fecisse crederet et quisquis non crederet, 
sed tamen illos libentissime sibi talia exhiberi cerneret, 
20 securus imitaretur. Ne quis itaque existimaret in deos 
convicia potius quam eis dignum aliquid scriptitasse, ubi- 
cumque illos inter se pugnasse poetae commemorarunt, 
ipsi ad decipiendos homines poetarum carmina firmaverunt, 
pugnas videlicet suas non solum per scaenicos in theatro, 
26 verum etiam per se ipsos in campo humanis oculis exhibentes 
Haec dicere compulsi sumus, quoniam pessimis mori- 

bus civium Romanam rem publicam iam antea perditam 
fuisse nullamque remansisse ante adventum Christi Jesu 
domini nostri auctores eorum dicere et scribere minime 
80 dubitarunt. Quam perditionem diis suis non inputant, 
qui mala transitoria, quibus boni, seu vivant seu morian- 

tur, perire non possunt, Christo nostro inputant; cum 
Christus noster tanta frequentet pro moribus optimis prae- 
cepta contra perditos mores; dii vero ipsorum nullis tali- 
bus praeceptis egerint aliquid cum suo cultore populo pro 
illa re publica, ne periret; immo eosdem mores velut suis 6 
exemplis auctoritate noxia corrumpendo egerunt potius, 
ut periret, Quam non ideo tunc perisse quisquam, ut ar- 
bitror, iam dicere audebit, quia ,discessere omnes adylis 
arisque relictis di^, velut amici virtutibus, cum vitiis ho- 
minum offenderentur; quia tot signis extorum auguriorum 10 
vaticiniorum, quibus se tamquam praescios futurorum ad- 
iutoresque proeliorum iactare et commendare gestiebant, 
convincuntur fuisse praesentes; qui si vere abscessissent, 
mitius Romani in bella civilia suis cupiditatibus quam il- 
lorum instigationibus exarsissent. 16 


CaruT XXVI. 


De secretis daemonum monitis, quae pertinebant ad 
bonos mores, cum palam in sacris eorum omnis 
nequitéa. disceretur. 


Quae cum ita sint, cum palam aperteque turpitudines 20 
crudelitatibus mixtae, opprobria numinum et crimina, sive 
prodita sive conficta, ipsis exposcentibus et nisi feret ira- 
scentibus etiam certis et statutis sollemnitatibus consecrata 
illis et dicata claruerint atque ad omnium oculos, ut imi- 
tanda proponerentur, spectanda processerint; quid est, 5 
quod idem ipsi daemones, qui se huiusce modi voluptati- 
bus inmundos esse spiritus confitentur, qui suis flagitiis 
et facinoribus, sive indicatis sive simulatis, eorumque sibi 
celebratione petita ab inpudentibus, extorta a pudentibus 
auctores se vitae scelestae inmundaeque testantur, perhi- 30 
bentur tamen in adylis suis secretisque penetralibus dare 
quaedam bona praecepta de moribus quibusdam velut 

electis sacratis suis? Quod si ita est, hoc ipso callidior 
advertenda est et convincenda malitia spirituum noxio- 
rum. Tanta enim vis est probitatis et castitatis, ut omnis 
vel paene omnis eius laude moveatur humana natura, nec 
usque adeo sit turpitudine vitiosa, ut totum sensum ho- 
nestatis amiserit. Proinde malignitas daemonum, nisi ali- 
cubi se, quem ad modum scriptum in nostris litteris no- 
vimus, (ransfiguret in angelos lucis, non implet negotium 
deceptionis. Foris itaque populis celeberrimo strepitu 
10 impietas impura circumsonat, et intus paucis castitas si- 
mulata vix sonat; praebentur propatula pudendis et secreta 
laudandis; decus latet et dedecus patet; quod malum 
geritur omnes convocat spectatores, quod bonum dicitur 
vix aliquos invenit auditores, tamquam honesta erubescenda 
siut et inhonesta glorianda. Sed uhi hoc nisi in daemo- 
num templis? ubi nisi in fallaciae diversoriis? Illud enim 
fit, ut honestiores, qui pauci sunt, capiantur; hoc autem, 
ne plures, qui sunt turpissimi, corrigantur. 
Ubi et quando sacrati Caelestis. audiebant castitatis 
20 praecepta, nescimus; ante ipsum tamen delubrum, ubi 
simulacrum illud locatum conspiciebamus, universi undi- 
que confluentes et ubi quisque poterat stantes ludos qui 
agebautur. intentissime spectabamus, intuentes alternante 
conspectu hinc meretriciam pompam, illinc virginem deam; 
illam suppliciter adorari, ante illam turpia celebrari; non 
ibi pudibundos mimos, nullam verecundiorem scaenicam 
vidimus; cuncta obscenitatis implebantur officia. Sciebatur 
virginali. numini quid placeret, et exhibebatur quod de 
templo domum matrona doctior reporlaret. — Nonnullae 
30 pudentiores avertebant faciem ab impuris motibus scaeni- 
corum et artem flagitii furtiva intentione discebant, Ho- 
minibus namque verecundabautur, ne auderent impudicos 

gestus ore libero cernere; sed multo minus audebant sacra 
eius, quam vencrabantur, casto corde damnare. Hoc ta- 
men palam discendum  praebebatur in templo, ad quod 
perpetrandum saltem secretum. quaerebatur in domo, mi- 
rante nimium, si ullus ibi erat, pudore mortalium, quod 6 
humana flagitia non libere homines conmnitterent, quae 
apud deos etiam religiose discerent iratos habituri, nisi 
eliam exhibere curarent. Quis enim alius spiritus occulto 
instinctu nequissimas agitans mentes et iustat faciendis 
adulteriis et pascitur factis, nisi qui etiam sacris talibus 10 
oblectatur, constituens in templis simulacra daemonum, 
amans in ludis simulacra vitiorum, susurrans in occulto 
verba iustitiae ad decipiendos etiam paucos bonos, fre- 
quentans in aperto invitamenta nequitiae ad possidendos 
innumerabiles malos? 15 


Caput XXVII. 


Quanta eversione publicae disciplinae Romani diis suts 
. p p 
placandis sacraverint obscena ludorum. 


Vir gravis et philosophaster Tullius aedilis futurus 
clamat in auribus civitatis, inter cetera sui magistratus 20 
officia sibi Floram matrem ludorum celebritate placandam; 
qui ludi tanto devotius, quanto turpius celebrari solent. 
Dicit alio loco iam consul in extremis periculis civitatis, 
et ludos per decem dies factos, neque rem ullam quae 
ad placaudos deos pertineret praetermissam; «quasi non 26 
salius erat tales deos inritare temperantia quam placare 
luxuria, et eos honestate etiam ad inimicitias provocare 
quam tanta deformitate lenire, Neque enim gravius fuerant 
quamlibet crudelissima inmauitate nocituri homines, propter 

quos placabantur, quam nocebant ipsi, cum vitiositate foe- 
dissima placarentur. Quando quidem ut averteretur quod 
metuebatur ab hoste iu corporibus, eo modo dii concilia- 
bantur, quo virtus debellaretur in mentibus, qui non op- 
6 ponerentur defensores oppugnatorihus moenium, nisi prius 
fierent expugnatores morum bonorum. Hane talium numi- 
num placationem petulantissimam | inpurissimam inpuden- 
tissimam nequissimam iumundissimam, cuius actores lau- 
danda Romanae virtutis indoles honore privavit tribu movit, 
10 agnovit turpes fecit infames, hanc, inquam, pudendam 
veraeque religioni aversandam et detestandam talium nu- 
minum placationem, fabulas in deos inlecebrosas atque 
criminosas, haec ignominiosa deorum vel scelerate tur- 
piterque facta vel sceleratius turpiusque conficta oculis et 
15 auribus publicis civitas tota discebat, haec commissa nu- 
minibus placere cernebat, et ideo non solum illis exhi- 
benda, sed sibi quoque imitanda credebat, non illud nescio 
quid velut bonum et honestum, quod tam paucis et tam 
occulte dicebatur (si tamen dicebatur), ut magis ne in- 
$0 notesceret, quam ne non fieret, timeretur. 


CAPUT XXVIII. 
De Christianae religionis salubritate. 


125 Ab istarum  inmundissimarum potestatum  tartareo 
iugo et societate poenali erui per Christi nomen homines 
et in lucem saluberrimae pietatis ab illa perniciosissimae 
impietatis nocte transferri queruntur et murmurant iniqui 
et ingrati et illo nefario spiritu altius obstrictiusque pos- 

80 sessi, quia populi confluunt ad ecclesiam casta celebritate, 
honesta utriusque sexus discretione, ubi audiant quam 
bene hic ad tempus vivere debeant, ut post hanc vitam 

beate semperque vivere mereantur, ubi sancta scriptura 
iustitiaeque doctrina de superiore loco in conspectu om- 
nium personante et qui faciunt audiant ad praemium, et 
yui non faciunt audiant ad iudicium. Quo etsi veniunt 
quidam talium praeceptorum inrisores, omnis eorum pe- 
tulantia aut repentina mutatione deponitur, aut timore vel 
pudore comprimitur. Nihil enim eis turpe ac flagitiosum 
spectandum imitandumque proponitur, ubi veri Dei aut 
praecepta insinuantur aut miracula narrantur, aut dona 
laudantur aut beneficia postulantur. 


CaPvT XXIX. 
De abiciendo cultu deorum cohortatio ad Romanos. 


Maec potius concupisce, o indoles Romana laudabilis, 
o progenies Regulorum Scaevolarum, Scipionum Fabricio- 
rum; haec potius concupisce, haec ab illa turpissima vani- 
tate et fallacissima daemonum malignitate discerne. Si 
quid in te laudabile naturaliter eminet, non nisi vera 
pietate purgatur atque perficitur, impietate autem disper- 
ditur et punitur. Nunc iam elige quid sequaris, ut non 
in te, sed in Deo vero siue ullo errore lauderis, Tunc 
euim tibi gloria popularis adfuit, sed occulto iudicio divi- 
nae providentiae vera religio quam eligeres defuit. Ex- 
pergiscere, dies est, sicut experrecta es in quibusdam, de 
quorum virtute perfecta et pro tide vera etiam passionibus 

gloriamur, qui usquequaque adversus potestates inimicissi- 95 


mas confligentes easque fortiter moriendo vincentes 'san- 
guine nobis hauc patriam peperere suo’. Ad quam patriam 
te invitamus et exhortamur, ut eius adiciaris numero 
civium, cuius quodam modo asylum est vera remissio 
peccatorum. Non audias degeneres tuos Christo Christia- 
nisve detrahentes et accusantes velut tempora mala, cum 

quaerant tempora, quibus non sit quieta vita, sed potius 
secura nequitia. Ilaec tibi numquam nec pro terrena 
patria placuerunt. Nunc iam caelestem arripe, pro qua 
minimum laborabis, et in ea veraciter semperque regna- 

6 bis. Illic enim tibi non Vestalis focus, non lapis Capito- 
linus, sed Deus unus et verus 


nee metas rerum nec tempora ponit, 
Imperium sine fine dabit. 


Noli deos falsos fallacesque requirere; abice potius 

10 atque contemne in veram emicans libertatem. Non sunt 
dii, maligni sunt spiritus, quibus aeterna tua felicitas poena 
est. Non tam luno Troianis, a quibus carnalem originem 
ducis, arces videtur invidisse Romanas, quam isti daemo- 
nes, quos adhuc deos putas, omni generi hominum sedes 
16 invident sempitermas. Et tu ipsa non parva ex parte de 
talibus spiritibus iudicasti, quando ludis eos placasti, et 
per quos homines eosdem ludos fecisti, infames esse 
voluisti. Patere asseri libertatem tuam adversus inmundos 
spiritus, qui tuis cervicibus inposuerant sacrandam sibi 
20 et celebrandam ignominiam suam. Actores criminum divi- 
norum removisti ab honoribus tuis: supplica Deo vero, ut 

a tc removeat illos deos, qui delectantur criminibus suis, 
seu veris, quod ignominiosissimum est, seu falsis, quod 
malitiosissimum (est». Bene, quod tua sponte histrionibus 
25 et scaenicis societatem civitatis patere noluisti; evigila 
plenius! Nullo modo his artibus placatur divina maiestas, 
quibus humana dignitas iuquinatur. Quo igitur pacto deos, 
qui talibus delectantur obsequiis, haberi putas in numero 
sanctarum caelestinm potestatum, cum homines, per quos 
30 eadem agunlur obsequia, non putasti habendos in numero 
qualiumcumque civium Romanorum? Incomparabiliter sn- 


5 = luppiter Lapis? Cf. Cic.ad fam. 7,12; Gell.1,91; Apul.de 
deo Socr. c.5 (p. 13, 9 Thom.) 8 Verg. Aen. 1,278sqQ. 13 ib. 4,234 


7 ponit mss plerr. ed. Arg. ponet Bq ed. princ. v — 18 ad- 
uersus P,'BBabepqv -sum LACA 19 inposuerant ACKeqfv 
-runt AF^Babp inposuer// (marg. corros.) G% 4 malitiosissi- 
mum IL A'CBep (recte) malit. est rell. Bv 


DE CIVITATE DEI L. II. C. 29. L. III. C. 1. 97 


perna est civitas clarior, ubi victoria veritas, ubi dignitas 
sanctitas, ubi pax felicitas, ubi vita aeternitas, Multo 
minus habet in sua societate tales deos, si tu in tua tales 
homines habere erubuisti. Proinde si ad beatam perve- 
nire desideras civitatem, devita daemonum societatem. 
Indigne ab honestis coluntur, qui per turpes placantur. 
Sic isti a tua pietate removeantur purgatione Christiana, 
quo modo illi a tua dignitate remoti sunt notatione cen- 
soria. De bonis autem carnalibus, quibus solis mali per- 
frui volunt, et de malis carnalibus, quae sola perpeti 
nolunt, quod neque in his habeant quam putantur habere 
isti daemones potestatem (quamquam si haberent, debere- 
mus polius etiam ista contemnere, quam propter ista illos 
colere et eos colendo ad illa, quae nobis invident, per- 
venire non posse) — tamen nec in istis eos hoc valere, 
uod hi putant, qui propter haec eos coli oportere conten- 
unt, deinceps videbimus, ut hic sit huius voluminis modus. 


—- 


LIBER III. 


CaruT I. 


De adversitatibus, quas solas mali metuunt et quas semper 
passus est mundus, cum deos coleret. 


lam satis dictum arbitror de morum malis et animo- 
rum, quae praecipue cavenda sunt, nihil deos falsos po- 
pulo cultori suo, quo minus eorum malorum aggere pre- 
meretur, subvenire curasse, sed potius, ut maxime pre- 
meretur, egisse. Nunc de illis malis video dicendum, quae 
sola isti perpeti nolunt, qualia sunt fames morbus, bellum 
exspoliatio, captivitas trucidatio, et si qua similia iam in 
primo libro commemoravimus. Haec enim sola mali depu- 
tant mala, quae non faciunt malos; nec erubescunt inter 


bona, quae laudant, ipsi mali esse qui laudant, magisque 

stomachantur, si villam malam habeant, quam st vitam, 
quasi hoc sit hominis maximum bonum, habere bona omnia 
praeter se ipsum. Sed neque talia mala, quae isti sola 
formidant, dii eorum, quando ab eis libere colebantur, ne 
illis acciderent obstiterunt, Cum enim variis per diversa 
temporibus ante adventum Redemptoris nostri innumera- 
bilibus nonnullisque etiam iucredibilibus cladibus genus 
contereretur humanum, quos alios quam istos deos mun- 
dus colebat, excepto uno populo Hebraeo et quibusdam 
extra ipsum populum, ubicumque gratia divina digni oc- 
cullissimo atque iustissimo Dei iudicio fuerunt? Verum 
ne nimis longum faciam, tacebo aliarum usquequaque gen- 
tium mala gravissima: quod ad Romam pertinet Roma- 
numque imperium tantum loquar, id est ad ipsam proprie 
civitatem et quaecumque illi terrarum vel societate con- 
iunctae vel condicione subiectae sunt, quae sint perpessae 
ante adventum Christi, cum iam ad eius quasi corpus 
rei publicae pertinerent. 


CAPvT Il. 


An dii, qui et a Romanis et a Graecis similiter cole- 
bantur, causas habuerint, quibus Ilium paterentur 
exscindi. 


Primum ipsa Troia vel Ilium, unde origo est populi 
Romani, (neque enim praetereundum aut dissimulandum 
est, quod et in primo libro adtigi) eosdem habens deos 
et colens cur a Graecis victum, captum atque deletum 
est? ,Priamo, inquiunt, sunt reddita Laomedontea paterna 
periuria.“ Ergo verum est, quod Apollo atque Neptunus 
eidem Laomedonti mercennariis operibus servierunt? Illis 
quippe promisisse mercedem falsumque iurasse perhibetur. 


25 Cap. 3sq. 28 Verg. Aen. 4,642; Georg. 1, 502 

Miror Apollinem nominatum divinatorem in tanto opificio 
laborasse nescientem quod Laomedon fuerat promissa ne- 
gaturus. Quamquam nec ipsum Neptunum, patruum eius, 
fratrem lovis, regem maris, decuit ignarum esse futuro- 
rum. Nam hunc Homerus de stirpe Aeneae, a cuius po- 
steris Roma est, cum ante illam urbem conditam idem poeta 
fuisse dicatur, inducit. magnum aliquid divinantem, quem 
etiam nube rapuit, ut dicit, ne ab Achille occideretur, 


cuperet cum vértere ab imo, 
quod apud Vergilium confitetur, 
Structa suis manibus periurae moenia Troiae. 


Nescientes igitur tanti dii, Neptunus et Apollo, Laomedou- 
tem sibi negalurum esse mercedem structores moenium 
Troianorum gratis et ingratis fuerunt. Videant ne gravius 
sit tales deos credere quam diis talibus peierare. Hoc 
enim nec ipse Homerus facile credidit, qui Neptunum qui- 
dem contra Troianos, Apollinem autem pro Troiauis pu- 
gnantem facit, cum illo periurio ambos fabula narret offen- 
sos. Si igitur fabulis credunt, erubescant talia colere 
numina; si fabulis non credunt, non obtendant Troiana 
periuria, aut mirentur deos periuria punisse Troiana, 
amasse Romana. Unde enim coniuratio Catilinae in tanta 
tamque corrupta civitate habuit ctiam eorum grandem 
copiam, quos manus atque lingua periurio aut sanguine 
civili alebat? Quid enim aliud totiens senatores corrupti 
in iudiciis, totiens populus in suffragiis vel in quibusque 
causis, quae apud eum contionibus agebantur, nisi eliam 
peierando peccabant? Namque corruptissimis moribus ad 
hoc mos iurandi servabatur antiquus, non ut ab sceleribus 
metu religionis prohiberentur, sed ut periuria quoque 
sceleribus ceteris adderentur. 


8 Il. 20, 302 sqq. 11 Aen. 5,810 8q. 35 Sall. Cat. 14 

CaPvur III. 


Non potuisse offendi deos Paridis adulterio, quod inter 
ipsos traditur frequentatum. 


Nulla itaque causa est, quare dii, quibus, ut dicunt, 
5 steterat illud imperium, cum a Graecis praevalentibus pro- 
bentur victi, Troianis peierautibus flngantur irati. Nec 
adulterio Paridis, ut rursus a quibusdam defenduntur, ut 
Troiam desererent, suscensuerunt. Auctores enim docto- 
resque peccatorum esse adsolent, non ultores. „Urbem 
10 Romam, inquit Sallustius, sicuti ego accepi, condidere at- 
que habuere initio Troiani, qui Aenea duce profugi sedi- 
bus incertis vagabantur^ Si ergo adulterium Paridis 
vindicandum numina censuerunt, aut magis in Romanis 
aut certe etiam in Romanis puniendum fuit, quia Aeneae 
16 mater hoc fecit. Sed quo modo in illo illud flagitium 
oderant qui in sua socia Venere mon oderant (ut alia 
omittam) quod cum Anchise commiserat, ex quo Aenean 
pepererat? An quia illud factum est indignante Menelao, 
illud autem concedente Vulcano? Dii enim, credo, non 
20 zelant coniuges suas, usque adeo ut eas etiam cum homini- 
bus dignentur habere communes. Inridere fabulas fortassis 
existimor nec graviter agere tanti ponderis causam. Non 
ergo credamus, si placet, Aenean esse Veneris filium: ecce 
concedo, si nec Romulum Martis, Si autem illud, cur non et 
25 illud? An deos «fas est? hominibus feminis, mares autem 
homines deabus misceri nefas? Dura vel potius non cre- 
denda condicio, quod ex iure Veneris in concubitu Marti 
licuit, hoc iu iure suo ipsi Veneri non licere. At utrum- 
que firmatum est auctoritate Romana. Neque enim minus 
80 credidit recentior Caesar aviam Venerem quam patrem 
antiquior Romulus Martem. 


6 Aen. 2,862 12 Cat. 6,1 

Carvr IV. 


De sententia Varronis, qua utile esse dixit, ut se homines 
diis genitos mentiantur. 


Dixerit aliquis: Itane tu ista credis? Ego vero ista 
non credo. Nam et vir doctissimus eorum Varro falsa 
haec esse, quamvis non audacter neque fidenter, paene 
tamen fatetur. Sed utile esse civitatibus dicit, ut se viri 
fortes, etiamsi falsum sit, diis genitos esse credant, ut eo 
modo animus humanus velut divinae stirpis fiduciam gerens 
res maguas adgrediendas praesumat audacius, agat vehe- 
mentius et ob hoc impleat ipsa securitate felicius. Quae 
Varronis sententia expressa, ut potui, meis verbis cernis 
quam latum locum aperiat falsitati, ut ibi intellegamus 
plura iam sacra et quasi religiosa potuisse confingi, ubi 
putata sunt civibus etiam de ipsis diis prodesse mendacia. 


CaPvT V. 


Non probari quod dii adulterium Paridis punierint, quod 
in Romuli matre non uiti sunt. 


Sed utrum potuerit Venus ex concubitu Anchisae 
Aenean parere vel Mars ex concubitu filiae Numitoris 
Romulum gignere, in medio relinquamus. Nam paene 
talis quaestio etiam de scripturis nostris oboritur, qua 
quaeritur, utrum praevaricatores angeli cum filiabus homi- 
num concubuerint, unde natis gigantibus, hoc est nimium 
grandibus ac fortibus viris, tunc terra completa est. 
Proinde ad utrumque interim modo» nostra disputatio 
referatur. Si enim vera sunt, quae apud illos de matre 
Aeneae et de patre Romuli lectitantur, quo modo possunt 


25 Gen. 6,4 

diis adulteria displicere hominum, quae in se ipsis concorditer 
ferunt? Si autem falsa sunt, ne sic quidem possunt irasci 
veris adulteriis humanis, qui etiam falsis delectantur suis. 
Huc accedit, quoniam, si illud de Marte non creditur, ut 
5 hoc quoque, de Venere non credatur, nullo divini con- 
cubitus obtentu matris Romuli causa defenditur. — Fuit 
autem sacerdos illa Vestalis, et ideo dii magis in Romanos 
sacrilegum illud flagitium quam in Troianos Paridis adul- 
terium vindicare debuerunt. Nam et ipsi Romani antiqui 
10 in stupro detectas Vestae sacerdotes vivas etiam defodie- 
baut, adulteras autem feminas, quamvis aliqua. damnatione, 
nulla tamen morte plectebant: usque adeo gravius quae 
putabant adyta divina quam humana cubilia vindicabant. 


Carver VI. 
15 De parricidio Romuli, quod dii non vindicarunt. 


Aliud adicio, quia, si peccata hominum illis numini- 
bus displicerent, ut olTensi Paridis facto desertam Troiam 
ferro ignibusque donarent, magis eos contra Romanos 
moveret Romuli frater occisus quam contra Troianos 

20 Graecus maritus inlusus; magis inritaret parricidium nascen- 
tis quam regnantis adulterium civitatis. Nec ad causam, 
quam nunc agimus, interest, utrum hoc fieri Romulus 
iusserit aut Romulus fecerit, quod multi inpudentia negant, 
multi pudore dubitant, multi dolore dissimulant. Nec nos 

25 itaque in ea re diligentius requirenda per multorum sceri- 
ptorum perpensa testimonia demoremur: Romuli fratrem 
palam constat occisum, non ab hostibus, non ab alienis. 
Si aut perpetravil aut imperavit hoc Romulus, magis ipse 
fuit Romanorum «quam Paris Troianorum caput; cur igi- 

30 tur Troianis iram deorum provocavit ille alienae coniugis 
raptor, et eorundem deorum tutelam Romanis invitavit 


2 ne LACAK-abàph nec FBeq el. princ.v — 5 nullo igi- 

iste sui fratris extinctor? Si autem illud scelus a facto 
imperioque Romuli alienum est: quoniam debuit utique 
vindicari, tota hoc illa civitas fecit, quod tola contempsit, 
et non iam fratrem, sed patrem, quod est peius, occidit. 
Uterque enim fuit couditor, ubi alter scelere ablatus non 
permissus est esse regualor. Non est, ut arbitror, quod 
dicatur quid mali Troia meruerit, ut eam dii desererent, 
quo posset extingui, et quid boni Roma, ut eam dii in- 
habitarent, quo posset augeri; uisi quod victi inde fuge- 
runt et se ad istos, quos pariter deciperent, contulerunt; 
immo vero et illic manserunt ad eos more suo decipien- 
dos, qui rursus easdem terras habitarent, et hic easdem 
artes fallaciae suae magis etiam exercendo maioribus 
honoribus gloriati sunt. 


Carur VII. 
De eversione Ilii, quod dux Marii Fimbria excidit. 


Certe enim civilibus iam bellis scatentibus quid mise- 
rum commiserat Ilium, ut a Fimbria, Marianarum partium 
homine pessimo, everteretur, multo ferocius atque cru- 
delius quam olim a Graecis? Nam tunc et multi inde 
fugerunt et multi captivati saltem in servitute vixerunt; 
porro autem Fimbria prius edictum proposuit, ne cui 
parceretur, atque urbem totam cunctosque in ea homines 
incendio concremavit. Hoc meruit llium non a Graecis 
quos sua inritaveral iniquitate, sed a Romanis quos sua 
calamitate propagaverat, diis illis communibus ad haec 
repellenda nihil iuvantibus seu, quod verum est, nihil 
valentibus. Numquid et tunc 


Abscessere omnes adytis arisque relictis 

Di, 
quibus illud oppidum steterat post antiquos Graecorum 
ignes ruinasque reparatum? Si autem abscesserant, cau- 

sam requiro, et oppidanorum quidem quanto invenio melio- 
rem, tanto deteriorem deorum. Hli enim contra Fim- 
briam portas clauserant, ut Sullae servarent integram civi- 
tatem; hinc eos iratus incendit vel potius penitus extinxit. 
5 Adhuc autem meliorum partium civilium Sulla dux fuit, 
adhuc armis rem publicam recuperare moliebatur; horum 
bonorum initiorum nondum malos eventus habuit. Quid 
ergo melius cives urbis illius facere potuerunt, quid 
honestius, quid fidelius, quid Romana parentela dignius 
10 quam meliori causae Romanorum civitatem servare et 
contra parricidam Romanae rei publicae portas claudere? 
At hoc eis in quantum exitium verterit, adtendant defen- 
sores deorum.  Deseruerint dii adulteros lliumque flammis 
Graecorum reliquerint, ut ex eius cineribus Roma castior 
15 nasceretur: cur et postea deseruerunt eandem civitatem 
Romanis cognatam, non rebellantem adversus Romam nobi- 
lem filiam, sed iustioribus eius partibus fldem constan- 
tissimam piissimamque servantem, eamque delendam reli- 
querunt non Graecorum viris fortibus, sed viro spurcissimo 
20 Romanorum? Aut si displicebat diis causa partium Sullana- 
rum, cui servantes urbem miseri portas clauserant: cur 
eidem Sullae tanta bona promittebant et praenuntiabant? 
An et hic agnoscuntur adulatores felicium potius quam 
infelicium defensores? Non ergo Ilium etiam tunc, ab eis 
25 cum desereretur, eversum est. Nam daemones ad deci- 
piendum semper vigilantissimi, quod potuerunt, fecerunt. 
Eversis quippe et incensis omuibus cum oppido simulacris 
solum Minervae sub tanta ruina templi illius, ut scribit 
Livius, integrum stetisse perhibetur, non ut diceretur»: 
30 Di patrii, quorum semper sub numine Trois est, 
ad eorum laudem, sed ne diceretur: 
Excessere omnes adytis arisque relictis 
Di 
29 L 83. Cf. Iul. Obseq. Prod. 68 (116) — 30 Aen. 9, 247 

ad eorum defensionem. lllud enim posse permissi sunt, 
non unde probarentur potentes, sed unde praesentes con- 
vincerentur. 


CarvT VIII. 
An debuerit diis Iliacis Roma committi. 5 


Diis itaque lliacis post Troiae ipsius documentum 
qua tandem prudentia Roma custodienda commissa est? 
Dixerit quispiam iam eos Romae habitare solitos, quando 
expugnante Fimbria cecidit Ilium. Unde ergo stetit Minervae 
simulacrum? Deinde, si apud Romam erant, quando Fim- 10 
bria delevit Ilium, fortasse apud Ilium erant, quando a 
Gallis ipsa Roma capta et incensa est; sed ut sunt auditu 
acutissimi moluque celerrimi, ad vocem anseris cito redie- 
runt, ut saltem Capitolinum collem, qui remanserat, tueren- 
tur; ceterum ad alia defendenda serius sunt redire com- 15 
moniti. 


Carvr IX. 


An illam pacem, quae sub Numae regno fuit, deos prae- 
stitisse credendum sit. 


Hi etiam Numam Pompilium successorem Romuli 30 
adiuvisse creduntur, ut toto regni sui tempore pacem ha- 
beret et lani portas, quae bellis patere adsolent, clauderet, 
eo merito scilicet, quia Romanis multa sacra constituit. 
flli vero homini pro tanto otio gratulandum fuit, si modo 
id rebus salubribus scisset impendere et perniciosissima 925 
curiositate neglecta Deum verum vera pietate perquirere. 
Nunc autem non ei dii contulerunt illud otium, sed eum 
minus fortasse decepissent, si otiosum minime repperissent. 
Quanto enim minus eum occupatum invenerunt, tanto 
magis ipsi occupaverunt. Nam quid ille molitus sit et 80 
quibus artibus deos tales sibi vel illi civitati consociare 
potuerit, Varro prodit, quod, si Domino placuerit, suo dili- 

gentius disseretur loco. Modo autem quia de beneficiis 
eorum quaestio est: magnum beneficium est pax, sed Dei 
veri beneficium est, plerumque etiam sicut sol, sicut pluvia 
vitaeque alia subsidia super ingratos et nequam. Sed si 
hoc tam magnum bonum dii illi Romae vel Pompilio con- 
tulerunt, cur imperio Romano per ipsa tempora lauda- 
bilia id numquam postea praestiterunt? An utiliora erant 
sacra, cum iustituerentur, quam cum instituta celebraren- 
tur? Atqui tunc nondum erant, sed ut essent addebantur; 
postea vero iam erant, quae ut prodessent custodiebantur. 
Quid ergo est, quod illi quadraginta tres vel, ut alii volunt, 
triginta et novem anni in tam longa pace transacti sunt 
regnante Numa, et postea sacris institutis diisque ipsis, 
qui eisdem sacris fuerant invitati, iam praesidibus atque 
tutoribus vix post tam multos annos ab Urbe condita 
usque ad Augustum pro magno miraculo unus comme- 
moratur annus post primum bellum Punicum, quo belli 
portas Romani claudere potuerunt? 


CaruT X. 


An optandum fuerit, ut tanta bellorum rabie Romanum 
augeretur imperium, cum eo studio, quo sub Numa 
actum est, et quietum esse potuisset et tutum. 


An respondent, quod nisi assiduis sibique continua 
succedentibus bellis Romanum imperium tam longe lateque 
non posset augeri et tam grandi gloria diflamari? Idonea 
vero causa! Ut magnum esset imperium, cur esse deberet 
inquietum? Nonne in corporibus hominum satius est mo- 
dicam staturam cum sanitate habere quam ad molem ali- 
quam giganteam perpetuis adílictionibus pervenire, nec 
cum perveneris requiescere, sed quanto grandioribus mem- 


bris, tanto maioribus agitari malis? Quid autem mali esset, 


1 L. 7 c. 84 11 Liv. J, 21, 6; Cic. de rep. 2, 14, 27 

ac non potins plurimum boni, si ea tempora perdurarent, 
quae perstrinxit Sallustius, ubi ait: „Igitur initio reges 
(nam in terris nomen imperii id primum fuit) diversi 
pars ingenium, alii corpus exercebant; etiamtum vita 
hominum sine cupiditate agitabatur, sua cuique satis 6 
placebant.“ An ut tam multum augeretur imperium, de- 
buit tieri quod Vergilius detestatur, dicens: 


Deterior donec paulatim ac decolor aetas 
Et belli rabies et amor successit habendi? 


Sed plane pro tantis bellis susceptis et gestis iusta defen- 10 
sio Romanorum est, quod inruentibus sibi inportune ini- 
micis resistere cogebat non aviditas adipiscendae laudis 
humanae, sed necessitas tuendae salutis ct libertatis. Ita 
sit plane. Nam „postquam res eorum, sicut scrihit ipse 
Sallustius, legibus moribus agris aucta satis prospera satis- 15 
que pollens videbatur, sicut pleraque mortalium habentur, 
invidia ex opulentia orta est. Igitur reges populique fini- 
timi bello temptare; pauci ex amicis auxilio esse, nam 
ceteri metu perculsi a periculis aberant. At Romani domi 
militiaeque intenti festinare parare, alius alium hortari, 20 
hostibus obviam ire, libertatem patriam parentesque armis 
tegere. Post ubi pericula virtute propulerant, sociis atque 
amicis auxilia portabant magisque dandis quam accipiendis 
beneficiis amicitias parabant.“  Decenter his artibus Roma 
erevit, Sed regnante Numa, ul tam longa pax esset, 95 
utrum inruebant inprobi belloque temptabant, an nihil 
eorum fiebat, ut posset pax illa persistere? Si enim bellis 
eiiam tum Roma lacessebatur nec armis arma obvia fere- 
bantur: quibus modis agebatur, ut nulla pugna superati, 
nullo Martio impetu territi sedarentur inimici, his modis 30 
semper agerelur et semper Roma clausis fani portis pacata 
regnaret. Quod si in potestate non fuit, non ergo Roma 

pacem habuit, quamdiu dii eorum, sed quamdiu homines 
finitimi circumquaque voluerunt, qui edm nullo bello pro- 
vocaverunt; jnisi forte dii tales etiam id homini vendere 
audebunt, quod alius homo voluit sive noluit. (Interest 
5 quidem, iam vitio proprio, malas mentes quatenus sinantur 
isti daemones vel terrere vel excitare; sed si semper hoc 
possent nec aliud secretiore ac superiore potestate contra 
eorum conatum saepe aliter ageretur, semper in potestate 
haberent paces bellicasque victorias, quae semper fere per 
10 humanorum animorum motus accidunt; quas tamen plerum- 
que contra eorum fleri voluntatem non solae fabulae 
multa mentientes et vix veri aliquid vel índicantes vel signi- 
ficantes, sed etiam ipsa Romana confltetur historia. 


CaPuT XI. 


16 De simulacro Cumani Apollinis, cuius fletus creditus est 
cladem Graecorum, quibus opitulari non poterat, 
indicasse. 
Neque enim aliunde Apollo ille Cumanus, cum adver- 
sus Achivos regemque Aristonicum bellaretur, quadriduo 
20 flevisse nuntiatus est; quo prodigio haruspices territi cum 
id simulacrum in mare putavissent esse proiciendum, Cu- 
mani senes intercesserunt atque rettulerunt tale prodigium 
et Antiochi et Persis bello in eodem apparuisse figmento, 
et quia Romanis feliciter provenisset, ex senatus cousulto 
25 eidem Apollini suo dona missa esse testati sunt. Tunc 
velut peritiores acciti haruspices responderunt simulacri 
Apollinis fletum ideo prosperum esse Romanis, quoniam 
Cumana colonia Graeca esset, suisque terris, unde accitus 
esset, id est ipsi Graeciae, luctum et cladem Apollinem 
30 significasse plorantem. Deinde mox regem Aristonicum 
victum et captum esse nuntiatum est, quem vinci utique 
seq. Prod. 28 (87); Cic. de div. 1, 43, 98 
«audebantBa 5 proprio, malas v Hoffm. proprio malas Do.*'*; 

Apollo nolebat et dolebat et hoc sui lapidis etiam lacrimis 
indicabat. Unde non usquequaque incongrue quamvis 
fabulosis, tamen veritati similibus mores daemonum de- 
scribuntur carminibus poetarum. Nam Camillam Diana 
doluit apud Vergilium et Pallantem moriturum Hercules 
flevit. Hinc fortassis et Numa Pompilius pace abundans, sed 
quo donante nesciens nec requirens, cum cogitaret otiosus, 
quibusnam diis tuendam Romanam salutem regnumque com- 
mitteret, nec verum illum atque omnipotentem summum 
Deum curare opinaretur ista terrena, atque recoleret Tro- 
ianos deos, quos Aeneas advexerat, neque Troianum neque 
Laviniense ab ipso Aenea conditum regnum diu couser- 
vare potuisse: alios providendos existimavit, quos illis 
prioribus, qui sive cum Romulo iam Romam transierant, 
sive quandoque Alba eversa fuerant transituri, vel tamquam 
fugitivis custodes adhiberet vel tamquam invalidis adiutores. 


CarurT XII. 


Quantos sibi deos Romani praeler constitutionem Numae 
adiecerint, quorum eos numerositas nihil iuverit. 


Nec his sacris tamen Roma dignata est esse contenta, 
quae tam multa illic Pompilius constituerat. Nam ipsius 
summum templum nondum habcbat lovis; rex quippe 
Tarquinius ibi Capitolium fabricavit; Aesculapius autem ab 
Epidauro ambivit ad Romam, ut peritissimus medicus in 
urbe nobilissima artem gloriosius exerceret; mater etiam 
deum nescio unde a Pessinunte; indignum enim erat, ut, 
cum eius filius iam colli Capitolino praesideret, adhuc ipsa 
in loco ignobili latitaret. Quae tamen si omnium deorum 
mater est, non solum secuta est Romam quosdam filios 
suos, verum et alios praecessit etiam secuturos. Miror 

sane, si ipsa peperit Cynocephalum, qui longe postea venit 
ex Aegypto. Utrum etiam dea Febris ex illa nata sit, 
viderit Aesculapius pronepos eirs; sed undecumque nata 
sit, non, opinor, audebunt eam dicere ignobilem dii pere- 
grini deam civem Romanam. Sub hoc tot deorum prae- 
sidio (quos numerare quis potest, indigenas et alienigenas, 
caelites terrestres, infernos marinos, fontanos fluviales, 
et, ut Varro dicit, certos atque incertos, in omnibusque 
generibus deorum, sicut in animalibus, mares et feminas?) 
— sub hoc ergo tot deorum praesidio constituta Roma 
non tam magnis et horrendis cladibus, quales ex multis 
paucas commemorabo, agitari adfligique debuit. Nimis 
enim multos deos grandi fumo suo tamquam signo dato 
ad tuitionem congregaverat, quibus templa altaria, sacri- 
ficia sacerdotes instituendo atque praebendo summum 
verum Deum, cui uni haec rite gesta debentur, offenderet. 
Et felicior quidem cum paucioribus vixit, sed quanto ma- 
ior facta est, sicut navis nautas, tanto plures adhibendos 
putavit; credo, desperans pauciores illos, sub quibus in 
comparatione peioris vitae melius vixerat, non sufficere 
ad opitalandum granditati suae. 

Primo enim sub ipsis regibus, excepto Numa Pom- 
pilio, de quo iam supra locutus sum, quantum malum 
discordiosi certaminis fuit, quod fratrem Romuli coegit 
occidi! 


CarvuT XIII. 


Quo iure, quo foedere Romani obtinuerint prima 
coniugia. 
Quo modo nec luno, quae cum love suo iam 
fovebat 
Romanos rerum dominos gentemque togatam, 
31 Aen. 1, 281 sq. 

nec Venus ipsa Aeneidas suos potuit adiuvare, ut bono et 
aequo more coniugia mererentur, cladesque tanta inruit 
huius inopiae, ut ea dolo raperent moxque compellerentur 
pugnare cum soceris, ut miserae feminae nondum cx in- 
iuria maritis conciliatae iam parentum sauguine dotaren- 
tur? At enim vicerunt in hac conflictione Romani vicinos 
suos. Quantis et quam multis utrimque vulneribus et 
funeribus tam propinquorum et coufinium istae victoriae 
constiterunt! Propter unum Caesarem socerum et unum 
generum eius Pompeium iam mortua Caesaris filia, uxore 
Pompei, quanto et quam iusto doloris instinctu Lucanus 
exclamat: 


Bella per Emathios plus quam civilia campos 
Iusque datum sceleri canimus. 


Vicerunt ergo Romani, ut strage socerorum manibus cru- 
entis ab eorum filiabus amplexus miserabiles extorquerent, 
nec illae auderent flere patres occisos, ne offenderent vi- 
ctores maritos, quae adhuc illis pugnantibus pro quibus 
facerent vota nesciebant. Talibus nuptiis populum Roma- 
num non Venus, sed Bellona donavit; aut fortassis Allecto 
illa inferna furia iam eis favente Iunone plus in illos habuit 
licentiae, quam cum eius precibus contra Aencan fuerat 
excitata. Andromacha felicius captivata est, quam illa 
coniugia Romana nupserunt. Licet serviles, tamen post 
eius amplexus nullum Troianorum Pyrrhus occidit; Ro- 
mani autem soceros interficiebant in proeliis, quorum iam 
filias amplexabantur in thalamis. Illa victori subdita dolere 
tantum suorum mortem potuit, non timere; illae sociatae 
bellantibus parentum suorum mortes procedentibus viris 
timebant, redeuntibus dolebant, nec timorem habentes 
liberum nec dolorem. Nam propter interitum civium pro- 
pinquorum, fratrum parentum aut pie cruciabantur, aut 

crudeliter laetabantur victoriis maritorum. Huc accedebat, 
quod, ut sunt alterna bellorum, aliquae parentum ferro 
amiserunt viros, aliquae utrorumque ferro et parentes et 
viros. Neque enim et apud Romanos parva fuerunt illa 
6 discrimina, si quidem ad obsidionem quoque perventum 
est civitatis clausisque portis se tuebantur; quibus dolo 
apertis admissisque hostibus intra moenia in ipso foro 
scelerata et nimis atrox inter generos socerosque pugna 
commissa est, et raptores illi etiam superabantur et crebro 
10 fugientes inter domos suas gravius foedabant pristinas, 
quamvis et ipsas pudendas lugendasque victorias. Hic ta- 
men Romulus de suorum iam virtute desperans [ovem 
oravit ut starent, atque ille hac occasione nomen Statoris 
invenit; nec finis esset tanti mali, nisi raptae illae lacera- 
15 tis crinibus emicarent et provolutae parentibus iram eorum 
iustissimam non armis victricibus, sed supplici pietate 
sedarent. Deinde Titum Tatium regem Sabinorum socium 
regni Romulus ferre compulsus est, germani consortis 
inpatiens: sed quando et istum diu toleraret, qui fratrem 
20 geminumque non pertulit? Unde et ipso interfecto, ut 
major deus esset, regnum solus obtinuit. Quae sunt ista 
iura nuptiarum, quae inritamenta bellorum, quae foedera 
germanitatis adfinitatis, societatis divinitatis? quae postremo 
sub tot diis tutoribus vita civitatis? Vides quanta hinc 
25 dici et quam multa possent, nisi quae supersunt nostra 
curaret intentio et sermo in alia festinaret. 


CAPUT XIV. 


De impietate belli, quod Albanis Romani intulerunt, et 
de victoria dominandi libidine adepta. 


80 Quid deinde post Numam sub aliis regibus? Quanto 
malo non solum suo, sed etiam Romanorum in bellum 
Albani provocati sunt, quia videlicet pax Numae tam longa 

viluerat! Quam crebrae strages Romani Albanique exer- 
citus fuerunt et utriusque comminutio civitatis! Alba nam- 
que illa, quam filius Aeneae creavit Ascanius, Romae mater 
propior ipsa quam Troia, a Tullo Hostilio rege provocata 
conflixit, confligens autem et adílicta est et adflixit, donec 
multorum taederet pari defectione certaminum. Tunc 
eventum belli de tergeminis hinc atque inde fratribus pla- 
cuit experiri: a Romanis tres Horatii, ab Albanis autem 
tres Curiatii processerunt; a Curiatiis tribus Horatii duo, 
ab uno autem Horatio tres Curiatii superati et extincti 
sunt. [ta Roma extitit victrix ea clade etiam in certamine 
extremo, ut de sex unus rediret domum. Cui damnum 
in utrisque, cui luctus, nisi Aeneae stirpi nisi Asca- 
nii posteris, nisi proli Veneris nisi nepotibus lovis? Nam 
et hoc plus quam civile bellum fuit, quando filia civitas 
cum civitate matre pugnavit. Accessit aliud huic tergemi- 
norum pugnae ultimae atrox atque horrendum malum. 
Nam ut erant ambo populi prius amici (vicini quippe at- 
que cognati), uni Curiatiorum desponsata fuerat Iloratiornm 
soror; haec postea quam sponsi spolia in victore fratre 
conspexit, ab eodem fratre, quoniam flevit, occisa est. 
Humanior huius unius feminae quam universi populi Ro- 
mani mihi fuisse videtur affectus. Illa quem virum iam 
fide media retinebat, aut forte etiam ipsum fratrem doleus, 
qui eum occiderat cui sororem promiserat, puto quod non 
eulpabiliter fleverit. Unde enim apud Vergilium pius Ae+ 
neas laudabiliter dolet hostem etiam sua peremptum manu? 
Unde Marcellus Syracusanam civitatem recolens eius paulo 
ante culmen et gloriam sub manus suas subito concidisse 
communem cogitans condicionem fleudo miseratus est? 
Quaeso ab humano impetremus affectu, ut femina spon- 
sum suum a fratre suo peremptum sine crimine fleverit, 
si viri hostes a se victos etiam cum ]aude fleverunt. Ergo 

sponso a fratre inlatam mortem quando femina illa flebat, 
tunc se contra matrem civitatem tanta strage bellasse et 
tanta hinc et inde cognati cruoris effusione vicisse Roma 
gaudebat, 

5 Quid mihi obtenditur nomen laudis nomenque vi- 
cloriae? ltemotis obstaculis insanae opinionis facinora nuda 
cernantur, nuda pensentnr, nuda iudicentur. Causa dica- 
tur Albae, sicut Troiae adulterium dicebatur. Nulla talis. 
nulla similis invenitur; tantum ut resides moveret 


10 Tullus in arma viros et iam desueta triumphis 
Agmina. 


Illo itaque vitio tantum scelus perpetratum est socialis 
belli atque cognati, quod vitium Sallustius magnum trans- 
eunter adtingit. Cum enim laudans breviter antiquiora 
15 commeniorasset tempora, quando vita hominum sine cu- 
piditate agitabatur et sua cuique satis placebant: „Postea 
vero, inquit, quam in Asia Cyrus, in Graecia Lacedaemonii 
et Athenienses coepere urbes atque nationes subigere, 
libidinem dominandi causam belli habere, maximam glo- 
20 riam in maximo imperio putare“, et cetera quae ipse 
instituerat dicere, Mihi huc usque satis sit eius verba 
posuisse. Libido ista dominandi maguis malis agitat et 
conterit humanum genus. Hac libidine Roma tunc victa 
Albam se vicisse triumphabat et sui sceleris laudem glo- 
riam nominabat, quoniam laudatur, inquit scriptura nostra, 
peccator in desideriis animae suae et qui iniqua gerit 
benedicitur.  Fallacia igitur tegmina et deceptoriae deal- 
bationes auferantur a rebus, ut sincero inspiciantur exa- 
mine. Nemo mihi dicat: Magnus ille atque ille, quia cum 
illo et illo pugnavit et vicit, Pugnant etiam gladiatores, 

vincunt et ipsi, habet praemia laudis et illa crudelitas; 
sed puto esse satius cuiuslibet inertiae poenas luere quam 
illorum armorum quaerere gloriam. Et tamen si in hare- 
nam procederent pugnaturi inter se gladiatores, quorum 
alter filius, alter esset pater, tale spectaculum quis ferret? 
quis non auferret? Quo inodo ergo gloriosum alterius ma- 
tris, alterius filiae civitatis inter se armorum potuit esse 
cerlamen? An ideo diversum fuit, quod harena illa non 
fuit, et latiores campi non duorum gladiatorum, sed in 
duobus populis multorum funeribus  implebantur, nec 
amphitheatro cingebantur illa certamina, sed universo orbi, 
et tunc vivis et posteris, quo usque ista fama porrigitur, 
impium spectaculum praebebatur? 

Vim tamen patiebantur studii sui dii illi praesides 
imperii Romani et talium certaminum tamquam theatrici 
spectatores, donec Horatiorum soror propter Curiatios 
tres peremptos etiam ipsa tertia ex altera parte fraterno 
ferro duobus fratribus adderetar, ne minus haberet mor- 
tium etiam Roma quae vicerat. Deinde ad fructum victo- 
riae Alba subversa est, ubi post Ilium, quod Graeci ever- 
terunt, et post Lavinium, ubi Aeneas regnum peregrinum 
alque fugitivum constituerat, tertio loco habitaverant numina 
illa Troiana. Sed more suo etiam inde iam fortasse mi- 
graverant, ideo deleta est. Discesserant videlicet omnes 
adytis arisque relictis di, quibus imperium illud - steterat. 
Discesserant sane ecce iam tertio, ut eis quarta Roma 
providentissime crederetur.  Displicuerat enim et Alba, 
ubi Amulius expulso fratre, et Roma placuerat, ubi Romu- 
lus occiso fratre regnaverat. Sed antequam Alba dirue- 
relur, transfusus est, inquiunt, populus eius in Romam, 
ut ex utraque una civitas fleret. Esto, ita factum sit; 
urbs tamen illa, Ascanii regnum et tertium domicilium 
Troianorum deorum, ab urbe filia mater eversa est; ut 


autem belli reliquiae ex duobus populis unum facerent, 


1 etiam ipsi L Ap Hoffm. 5 pater esset Fy J1 orbi LAC' 
FpqB orbe A*Bv 26 discesserint CA'Fdef' (cf. 31; 104, 1389.) 
-erunt A*B'8* 31 utroque Bmarg 34 ex] ev 


20 


80 


10 


15 


20 


25 


$0 


116 B. AUGUSTINI 


miserabile coagulum multus ante fusus utriusque sanguis 
fuit Qnid iam singillatim dicam sub ceteris regibus 
totiens eadem bella renovata, quae victoriis finita vide- 
bantur, et tantis stragibus iterum iterumque confecta, 
iterum iterumque post foedus et pacem inter soceros et 
generos et eorum stirpem posterosque repetita? Non par- 
vum indicium calamitatis huius fuit, quod portas belli 
nullus clausit illorum. Nullus ergo illorum sub tot diis 
praesidibus in pace regnavit. 


CaPuT XV. 
Qualis Romanorum regum vita atque exitus fuerit. 


Ipsorum autem regum qui exitus fuerunt? De Ro- 
mulo viderit adulatio fabulosa, qua perhibetur receptus in 
caelum; viderint quidam scriplores eorum, qui eum pro- 
pter ferocitatem a senatu discerptum esse dixerunt subor- 
natumque nescio quem Iulium Proculum, qui eum sibi 
apparuisse diceret eumque per se populo mandasse Ro- 
mano, ul inter numina coleretur, eoque modo populum, 
qui coutra senatum intumescere coeperat, repressum atque 
sedatum.  Acciderat enim et solis defectio, quam certa 
ratione sui cursus effectam imperita nesciens multitudo 
meritis Romuli tribuebat. Quasi vero si luctus ille solia 
fuisset, non magis ideo credi deberet occisus ipsumque 
scelus aversione eliam diurni luminis indicatum; sicut re 
vera factum est, cum Dominus crucifixus est crudelitate 
atque impietate ludaeorum. Quam solis obscurationem non 
ex canonico siderum cursu accidisse satis ostendit, quod 
tunc erat pascha [udaeorum; nam plena luna sollemniter 
agitur, regularis autem solis defectio non nisi lunae fine 
contingit. Satis et Cicero illam inter deos Romuli re- 
ceptiouem  putatam magis siguilicat esse quam factam, 

quando et laudans eum in libris de re publica Scipionis- 
que sermone: „Tantum est, inquit, consecutus, ut, cum 
suhito sole obscurato non comparuisset, deorum in numero 
conlocatus putaretur, quam opinionem nemo umquam 
mortalis assequi potuit sine eximia virtutis gloria.“ (Quod 
autem dicit eum subito non comparuisse, profecto ibi in- 
tellegitur aut violentia tempestatis aut caedis facinorisque 
secretum; nam et alii scriptores eorum defectioni solis 
addunt etiam subitam tempestatem, quae profecto aut oc- 
casionem sceleri praebuit aut Romulum ipsa consumpsit.) 
De Tullo quippe etiam Hostilio, qui tertius a Romulo rex 
fnit, qui et ipse fulmine absumptus est, dicit in eisdem 
libris idem Cicero, propterea et istum non creditum in 
deos receptum tali morte, quia fortasse quod erat in Ro- 
mulo probatum, id est persuasum, Romani vulgare no- 
luerunt, id est vile facere, si hoc et alteri facile tribueretur. 
Dicit etiam aperte in invectivis: „Illum, qui hanc urbem 
condidit, Romulum ad deos immortales benivolentia fama- 
que sustulimus^, ut non vere factum, sed propter merita 
virtutis eius benivole iactatum diffamatumque monstraret. 
In Hortensio vero dialogo cum de solis canonicis defectio- 
nibus loqueretur: „Ut easdem, inquit, tenebras efficiat, 
quas effecit Xin» interitu Romuli, qui obscuratione solis est 
factus.“ Certe hic minime timuit hominis interitum dicere, 
quia dispulator magis quam laudator fuit. 

Ceteri autem reges populi Romani, excepto Numa 
Pompilio et Anco Marcio, qui morbo interierunt, quam 
horrendos exitus habuerunt! Tullus, ut dixi, Hostilius, 
victor et eversor Albae, cum tota domo sua fulmine con- 
crematus est, Priscus Tarquinius per sui decessoris flios 
interemptus est. Servius Tullius generi sui Tarquinii 
Superbi, qui ei successit in regnum, nefario scelere occisus 

est. Nec ,discessere adytis arisque relictis di^ tanto in 
optimum illius populi regem parricidio perpetrato, quos 
dicunt, ut hoc miserae Troiae facerent eamque Graecis 
diruendam exurendamque relinquerent, adulterio Paridis 
b fuisse commotos; sed insuper interfecto a se socero Tar- 
quinius ipse successit. Hunc illi dii nefarium parricidam 
soceri interfectione regnantem, insuper multis bellis victoriis- 
que gloriantem et de manubiis Capitolium fabricantem non 
abscedentes, sed praesentes manentesque viderunt et re- 
10 gem suum lovem in illo altissimo templo, hoc est in 
opere parricidae, sibi praesidere atque regnare perpessi 
sunt Neque enim adhuc innocens Capitolium struxit et 
postea malis ineritis Urbe pulsus est, sed ad ipsum re- 
gnum, in quo Capitolium fabricaret, iumanissimi sceleris 
15 perpetratione pervenit. Quod vero eum regno Romani 
postea depulerunt ac secluserunt moenibus civitatis, non 
ipsius de Lucretiae stupro, sed filii peccatum fuit illo non 
solum nesciente, sed etiam absente commissum. Ardeam 
civitatem tunc oppugnabat, pro populo Romano bellum 
20 gerebat; nescimus quid faceret, si ad eius notitiam fla: 
gitium filii deferretur; et tamen inexploralo iudicio eius 
el inexperto ei populus ademit imperium et recepto exer- 
citu, a quo deseri iussus est, clausis deinde portis non 
sivit intrare redeuntem. At ille post bella gravissima, 
quibus eosdem Romanos concitatis finitimis adtrivit, postea 
quam desertus ab eis quorum fidebat auxilio regnum re- 
cipere non evaluit, in oppido Tusculo Romae vicino quat- 
tuordecim, ut fertur, aunos privatam vitam quietus habuit 
et cum uxore consenuit, optabiliore fortassis exitu quam 
80 socer eius, generi sui facinore nec ignorante filia, sicut 
perhibetur, extinctus. Nec tamen istum Tarquinium Ro- 
mani crudelem aut sceleratum, sed superbum appellaverunt, 
fortasse regios eius fastus alia superbia non ferentes. 
Nam scelus occisi ab eo soceri optimi regis sui usque 
adeo contempserunt, ut eum regem suum facerent; ubi 
miror, si non scelere graviore mercedem tantam tanto 

sceleri reddiderunt. Nec ,discessere adytis arisque relictis 
di^ Nisi forte quispiam sic defendat istos deos, ut dicat 
eos ideo mansisse Romae, quo possent magis Romanos 
punire suppliciis quam beneficiis adiuvare, seducentes eos 
vanis victoriis et bellis gravissimis conterentes. 5 
Haec fuit Romanorum vita sub regibus laudabili 
tempore illius rei publicae usque ad expulsionem Taàrquinii 
Superbi per ducentos ferme et quadraginta et tres annos, 
cum illae omnes victoriae tam multo sanguine et tantis 
emptae calamitatibus vix illud imperium intra viginti ab 10 
Urbe milia dilataverint; quantum spatium absit ut saltem 
alicuius Getulae civitatis nunc territorio comparetur. 


CaruT XVI. 


De primis apud Romanos consulibus, quorum alter alterum 
patria pepulit moxque ipse post atrocissima parricidia a 15 
vulnerato hoste vulneratus interiit. 

Huic tempori adiciamus etiam tempus illud, quo us- 
que dicit Sallustius aequo et modesto iure agitatum, dum 
metus a Tarquinio et bellum grave cum Etruria positum 
est, Quamdiu enim Etrusci Tarquinio in regnum redire 20 
conanti opitulati sunt, gravi bello Roma concussa est. 
Jdeo dicit aequo et modesto iure gestam rem publicam 
metu premente, non persuadente iustitia. In quo brevis- 
simo tempore quam funestus ille annus fuit, quo primi 
consules creati sunt expulsa regia potestate! Annum quippe 25 
suum non compleverunt. Nam lunius Brutus exhonora- 
tum eiecit Urbe collegam Lucium Tarquinium Collatinum; 
deinde mox ipse in bello eecidit mutuis cum hoste vul- 
neribus, occisis a se (ipso» primitus filiis suis et uxoris 
suae fratribus, quod eos pro restituendo Tarquinio con- 80 

iurasse cognoverat. Quod factum Vergilius postea quam 
laudabiliter commemoravit, continuo clementer exhorruit. 
Cum enim dixissel: 


Natosque pater nova bella moventes 
b Ad poenam pulchra pro libertate vocabit, 


mox deinde exclamavit et ait: 
Infelix, utcumque ferent ea facta minores. 


Quomodolibet, inquit, ea facta posteri ferant, id est 
praeferant et extollant, qui filios occidit, infelix est. Et 
10 tamquam ad consolandum infelicem subiunxit: 


Viucit amor patriae laudumque inmensa cupido. 


Nonne in hoc Bruto, qui et filios occidit et a se percusso 
hosti filio Tarquinii mutuo percussus supervivere non po- 
tuit eique potius ipse Tarquinius supervixit, Collatini col- 
15 legae videtur innocentia vindicata, qui bonus civis hoc 
Tarquinio pulso passus est, qued tyrannus ipse Tarqui- 
nius? Nam et idem Brutus consanguiueus Tarquinii fuisse 
perhibetur; sed Collatinum videlicet similitudo nominis 
pressit, quia etiam Tarquinius vocabatur. Mutare ergo 
20 nomen, non patriam cogeretur; postremo ín eius nomine 
hoc vocabulum minus esset, L. Collatinus tantummodo 
vocaretur. Sed ideo non amisit quod sine ullo detrimento 
posset amittere, ut et honore primus consul et civitate 
bonus civis carere iuberetur.  Etiamne ista est gloria, 
25 lunii Bruti detestanda iniquitas et nihilo utilis rei publi- 
cae? Etiamne ad hanc perpetrandam „vicit amor patriae 
laudumque inmensa cupido“? lam expulso utique Tarqui- 
nio tyranno consul cum Bruto creatus est maritus Lu- 
cretiae L. Tarquinius Collatinus. Quam iuste populus 
30 mores in cive, non nomen adtendit! Quam impie Brutus 

collegam primae ac novae illius potestatis, quem posset, 
si hoc offendebatur, nomine tantum privare, et patria pri- 
vavit et honore! Haec mala facta sunt, haec adversa ac- 
ciderunt, quando in illa re publica „aequo et modesto iure 
agitatum est^ Lucretius quoque, qui in locum Bruti 6 
fuerat subrogatus, morbo, antequam idem annus termina- 
retur, absumptus est. Ita P. Valerius, qui successerat 
Collatino, et M. Horatius, qui pro defuncto Lucretio suf- 
fectus fuerat, annum illum funereum atque tartareum, 
qui consules quinque habuit, compleverunt, quo anno 10 
consulatus ipsius novum honorem ac potestatem auspicata 
est Romana res publica. 


CaPuT XVII. 


Post initia consularis imperii quibus malis vexata fuerit 
Romana res publica, diis non opitulantibus, quos 15 
colebat. 


Tunc iam deminuto paululum metu, non quia bella 
conquieverant, sed quia non tam gravi pondere urgebant, 
finito scilicet tempore, quo aequo iure ac modesto agita- 
tum est, secuta suut quae idem Sallustius breviter ex- 20 
plicat: „Dein servili imperio patres plebem exercere, de 
vita atque tergo regio moré consulere, agro pellere et 
ceteris expertibus soli in imperio agere. Quibus saevitiis 
et maxime faenore oppressa plebes, cum assiduis bellis 
tributum et militiam simul toleraret, armata montem sa- 25 
crum atque Aventinum insedit, tumque tribunos plebis et 
alia iura sibi paravit. Discordiarum et certaminis utrim- 
que finis fuit secundum bellum Punicum.“ Quid 
itaque ego tantas moras vel scribens patiar, vel lecturis 

adferam? Quam misera fuerit illa res publica, tam longa 
aetate per tot annos usque ad secundum bellum Punicum 
bellis forinsecus inquietare non desistentibus et intus dis- 
cordiis seditionibusque civilibus, a Sallustio breviter in- 
timatum est, Proinde victoriae illae non solida beatorum 
gaudia fuerunt, sed inania solacia miserorum et ad alia 
atque alia sterilia mala subeunda inlecebrosa incitamenta 
minime quietorum. Nec nobis, quia hoc dicimus, boni 
Romani prudentesque suscenseant: quamquam de hac re 
nec petendi sint nec monendi, quando eos minime suscen- 
suros esse certissimum est, Neque enim gravius vel gra- 
viora dicimus auctoribus eorum et stilo et otio multum 
impares; quibus tamen ediscendis et ipsi elaboraverunt et 
filios suos elaborare compellunt. Qui autem suscensent, 
quando me ferrent, si ego dicerem, quod Sallustius ait? 
,Plurimae turbae, seditiones et ad postremum bella civi- 
lia orta sunt, dum pauci potentes, quorum in gratiam 
plerique concesserant, sub honesto patrum aut plebis no- 
mine dominationes adfectabant; bonique et mali cives ap- 
pellati, non ob merita in rem publicam, omnibus pariter 
corruptis, sed uti quisque locupletissimus et iniuria validior, 
quia praesentia defendebat, pro bono ducebatur. Porro 
si illi scriptores historiae ad honestam libertatem pertinere 
arbitrati sunt mala civitatis propriae non tacere, quam 
multis locis magno praeconio laudare compulsi sunt, cum 
aliam veriorem, quo cives aeterni legendi sunt, non habe- 
rent: quid nos facere convenit, quorum spes quanto iu 
Deo melior et certior, tanto maior debet esse libertas, 
cum mala praesentia Christo nostro inputant, ut infirmiores 
imperitioresque mentes alienentur ab ea civitate, in qua 
sola iugiter feliciterque vivendum est? Nec in deos eorum 
horribiliora nos dicimus, quam eorum identidem auctores, 
quos legunt et praedicant, quando quidem et ex ipsis 

quae diceremus accepimus, et nullo modo dicere vel talia 
vel cuncta sufficimus. 

Ubi ergo erant illi dii, qui propter exiguam fallacem- 
que mundi huius felicitatem «colendi existimantur, cum 
Romani, quibus se colendos mendacissima astutia vendita- 5 
bant, tantis calamitatibus vexareutur? Ubi erant, quando 
Valerius consul ab exulibus et servis incensum Capitolium 
cum defensaret occisus est faciliusque ipse prodesse potuit 
aedi lovis, quam illi turba tot numinum cum suo maximo 
atque optimo rege, cuius templum liberaverat, subvenire? 10 
Ubi erant, quando densissimis fatigata civitas seditionum 
malis, cum legatos Athenas missos ad leges mutuandas 
paululum quieta opperiretur, gravi fame pestilentiaque 
vastata est? Ubi erant, quando rursus populus, cum fame 
laboraret, praefectum annonae primum creavit, atque illa 
fame invalescente Spurius Maelius, quia esurienti multi- 
tudini frumenta largitus est, regni adfectati crimen in- 
currit et eiusdem praefecti instantia per dictatorem L. 
Quintium aetate decrepitum a Quinto Servilio magistro 
equitum cura maximo et periculosissimo tumultu civitatis 20 
occisus est? Ubi erant, quando pestilentia maxima exorta 
diis inutilibus populus diu multumque fatigatus nova le- 
ctisternia, quod numquam antea fecerat, exhibenda arbitra- 
tus est? Lecti autem sternebantur in honorem deorum, 
unde hoc sacrum vel potius sacrilegium nomen accepit. 25 
Ubi erant, quando per decem continuos annos male pu- 
£nandc crebras et magnas clades apud Veios exercitus 
Romauus acceperat, nisi per Furium Camillum tandem 
subveniretur, quem postea civitas ingrata damnavit? Ubi 
erant, quando Galli Romam ceperunt spoliaverunt, incen- 30 
derunt caedibus impleverunt? Ubi erant, cum illa insignis 
pestilentia tam ingentem stragem dedit, qua et ille Furius 
Camillus extinctus est, qui rem publicam ingratam et a 

Veientibus ante defendit et de Gallis postea vindicavit? 
In hac pestilentia scaenicos ludos aliam novam pestem non 
corporibus Romanorum, sed, quod est mullo perniciosius, 
moribus intulerunt, Ubi erant, quando alia pestilentia 
5 gravis de venenis matronarum exorta credita est, quarum 
supra fidem multarum atque nobilium mores deprehensi 
sunt omni pestilentia graviores? vel quando in Caudinas 
furculas a Samnitibus obsessi ambo cum exercitu consules 
foedus cum eis foedum facere coacti sunt, ita ut equitibus 
10 Romanis sescentis obsidibus datis ceteri amissis armis 
aliisque spoliati privatique tegminibus sub iugum hostium 
in vestimentis singulis mitterentur? vel quando gravi 
pestilentia ceteris laborantibus multi etiam in exercitu 
icti fulmine perierunt? vel quando item alia intolerabili 
15 pestilentia Aesculapium ab Epidauro quasi medicum deum 
Roma advocare atque adhibere compulsa est, quoniam 
regem omnium lovem, qui iam diu in Capitolio sedebat, 
multa stupra, quibus adulescens vacaverat, non permiserant 
fortasse discere medicinam? vel cum conspirantibus uno 
20 tempore hostibus Lucanis, Bruttiis, Samnitibus, Etruscis et 
Senonibus Gallis primo ab eis legati perempti sunt, deinde 
cum praetore oppressus exercitus seplem tribunis cum 
illo pereuntibus et militum tredecim milibus? vel quando 
post longas et graves Romae seditiones, quibus ad ulti- 
?5 mum plebs in laniculum hostili diremptione secesserat, 
buius mali tam dira calamitas erat, ut eius rei causa, 
quod in extremis periculis fleri solebat, dictator crearetur 
Hortensius, qui plebe revocata in eodem magistratu ex- 
spiravit, quod nulli dictatori ante contigerat et quod illis 
$0 diis iam praesente Aesculapio gravius crimen fuit? 
Tum vero tam multa bella ubique crebruerunt, ut 
inopia militum proletarii illi, qui eo, quod proli giguendae 
vacabant, ob egestatem militare non valentes hoc nomen 

rentinis Pyrrhus, rex Graeciae, tunc ingenti gloria cele- 
bratus, Romanorum hostis effectus est. Cui sane de re- 
rum futuro eventu consulenti satis urbane Apollo sic 
ambiguum oraculum edidit, ut, e duobus quidquid acei- 
disset, ipse divinus haberetur (ait enim: „Dico te, Pyrrhe, 
vincere posse Romanos“) atque ita, sive Pyrrhus a Ro- 
manis sive Romani a Pyrrho vincerentur, securus fatidicus 
utrumlibet expectaret eventum. Qnae tunc et quam hor- 
renda utriusque exercitus clades! In qua tamen superior 
Pyrrhus extitit, ut iam posset Apollinem pro suo intellectu 
praedicare divinum, nisi proxime alio proelio Romani abs- 
cederent superiores, Atque in tanta strage bellorum etiam 
pestilentia gravis exorta est mulierum. Nam priusquam 
maturos partus ederent, gravidae moriebantur. Ubi se, 
credo, Aesculapius excusahat, quod archiatrum, non ob- 
stetricem profitebatur. Pecudes quoque similiter inter- 
ihant, ita ut etiam defecturum genus animalium crederetur. 
Quid? hiems illa memorabilis tam incredibili inmanitate 
saevieus, ut nivibus horrenda altitudine etiam in foro per 
dies quadraginta manentibus Tiberis quoque glacie dura- 
retur, si nostris temporibus accidisset, quae isti et quanta 
dixissent! Quid? illa itidem iugens pestileutia, quamdiu sae- 
viit, quam multos peremit! Quae cum in annum alium 
multo gravius tenderetur frustra praesente Aesculapio, ad- 
itum est ad libros Sibylinos. In quo genere oraculorum, 
sicut Cicero in libris de divinatioue commemorat, magis 
interpretibus ut possunt seu volunt dubia coniectantibus 
credi solet. Tunc ergo dicium est eam esse causam 
pestilentiae, quod plurimas aedes sacras multi occupatas 
privatim tenerent: sic interim a magno imperiliae vel 
desidiae crimine Aesculapius liberatus est. Unde autem a 
multis aedes illae fuerant occupatae nemiue prohibente, 
nisi quia tantae numinum turbae diu frustra fuerat sup- 
licatum, atque ita paulatim loca deserebantur a cultori- 
us, ut tamquam vacua sine ullius olTensione possent 

humanis saltem usibus vindicari? ^ Namque tunc velut 
ad sedandam pestilentiam diligenter repetita atque repa- 
rata nisi postea eodem modo neglecta atque usurpata 
latitarent, non utique magnae peritiae Varronis tribueretur, 
quod scribens de aedibus sacris tam multa ignorata com- 
memorat. Sed tunc interim elegans non pestilentiae 
depulsio, sed deorum excusatio procurata est. 


Caput XVIII. 


Quantae clades Romanos sub bellis Punicis triverint 
10 frustra deorum praesidiis expetitis. 


Iam vero Punicis bellis, cum inter utrumque im- 
perium victoria diu anceps atque incerta penderet populi- 
que duo praevalidi impetus in alterutrum fortissimos et 
opulentissimos agerent, quot minutiora regna contrita sunt! 

15 quae urbes amplae nobilesque deletae, quot adílictae, quot 
perditae civitates! Quam longe lateque tot regiones terrae- 
que vastatae sunt! Quotiens victi hinc atque inde victores! 
Quid hominum consumptum est vel pugnautium militum 
vel ab armis vacantium populorum! Quanta vis navium 

20 marinis etiam proeliis oppressa et diversarum tempesta- 

tum varietate submersa est! Si enarrare vel commemorare 
conemur, nihil aliud quam scriptores etiam nos erimus 
historiae. Tunc magno metu perturbata Romana civitas 
ad remedia vana et ridenda currebat. [nstaurati sunt ex 
auctoritate librorum Sibyllinorum ludi saeculares, quorum 
celebritas inter centum annos fuerat instituta felicioribus- 
que temporibus memoria neglegente perierat. Renovarunt 
etiam pontifices ludos sacros inferis et ipsos abolitos an- 
nis retrorsum melioribus, Nimirum enim, quando renovati 

30 sunt, tanta copia morientium ditatos inferos etiam ludere 
delectabat, cum profecto miseri homines ipsa rabida bella 
et cruentas animositates funereasque hinc atque iude vi- 

ctorias magnos agerent ludos daemonum et opimas epulas 
inferorum. Nihil sane miserabilius primo Punico bello 
accidit, quam quod ita Romani victi sunt, ut etiam Regu- 
lus ille caperetur, cuius in primo et in altero libro men- 
tionem fecimus, vir plane magnus et victor antea domitor- 
que Poenorum, qui etiam ipsum primum bellum Punicum 
confecisset, nisi aviditate nimia laudis et gloriae duriores 
condiciones, quam ferre possent, fessis Carthaginiensibus 
imperasset. lilius viri et captivilas inopinatissima et ser- 
vitus indiguissima, et iuratio fidelissima et mors crudelis- 
sima si deos illos non cogit erubescere, verum est quod 
aerii sunt et non habent sanguinem, 

Nec mala illo tempore gravissima intra moenia de- 
fuerunt. Nam cexundante nimis ultra morem fluvio Ti- 
berino paene omnia urbis plana subversa sunt, aliis impetu 
quasi torrentis inpulsis, aliis velut stagno diuturno made- 
factis atque sublapsis. Istam deinde pestem ignis perni- 
ciosior subsecutus est, qui correptis circa forum quibus- 
que celsioribus etiam templo Vestae suo familiarissimo 
non pepercit, ubi ei veluti vitam perpetuam diligentissima 
substitutione lignorum non tam honoratae quam damnatae 
virgines donare consuerant. "Tunc vero illic ignis non 
tantum vivebat; sed etiam saeviebat. Cuius impetu exter- 
ritae virgines sacra illa fatalia, quae iam tres, iu quibus 
fuerant, presserant civitates, cum ab illo incendio liberare 
non possent, Metellus pontifex suae quodam modo salutis 
oblitus inruens ea semiustus abripuit. Neque enim vel 
ipsum ignis agnovit, aut vero erat ibi numen, quod non 
etiam, si fuisset, fugisset. Homo igitur potius sacris Vestae 
quam illa homini prodesse potuerunt. Si aulem a se 
ipsis ignem non repellebant, civitatem, cuius salutem tueri 
putabantur, quid contra illas aquas flammasque poterant 
adiuvare? sicut etiam res ipsa nihil ea prorsus potuisse 

patefecit. Haec istis nequaquam obicerentur a nobis, si 
illa sacra dicerent non tuendis bis bonis temporalibus in- 
stituta, sed significandis aeternis, et ideo, cum ea, quod 
corporalia visibiliaque essent, perire contingeret, nihil his 
5 rehus minui, propter quas fuerant instituta, et posse ad 
eosdem usus denuo reparari. Nunc vero caecitate mira- 
bili eis sacris, quae perire possent, fleri potuisse existi- 
mant, ut salus terrena et temporalis felicitas civitatis perire 
non posset Proinde cum illis etiam manentibus sacris 
10 vel salutis contritio vel infelicitas inruisse monstratur, 
mutare sententiam, quam defendere nequeunt, erubescunt. 


Carur XIX. 


De afflictione belli Punici secundi, qua vires utriusque 
partis consumptae sunt. 


15 Secundo autem Punico bello nimis longum est com- 
memorare clades duorum populorum tam longe secum 
lateque pugnantium, ita ut his quoque fatentibus, qui non 
tam narrare bella Romana quam Romanum imperium 
laudare instituerunt, similior victo fuerit ille qui vicit. 

20 Hannibale quippe ab Hispania surgente et Pyrenaeis mon- 
tibus superatis, Gallia transcursa Alpibusque disruptis, tam 
longo circuitu auctis viribus cuncta vastando aut subigendo 
torrentis modo Italiae faucibus inruente quam cruenta 
proelia gesta sunt, quotiens Romani superati! quam multa 

25 ad hostem oppida defecerunt, quam multa capta et op- 
pressa! quam dirae pugnae et totiens Hannibali Romana 
clade gloriosae! De Cannensi autem mirabiliter horrendo 
malo quid dicam, ubi Hannibal, cum esset crudelissimus, 
tamen tanta inimicorum  atrocissimorum caede satiatus 

19 Flor. 1, 22, 1 

parci iussisse perhibetur? Unde tres modios anulorum 
aureorum Carthaginem misit, quo intellegerent tantam in 
illo proelio dignitatem cecidisse Romanam, ut facilius eam 
caperet mensura quam numerus, atque hinc strages tur- 
bae ceterae tanto utique numerosioris, quanto infimioris, 
quae sine anulis iacebat, conicienda potius «quam nun- 
tianda putaretur. Denique tanta militum inopia secuta 
est, ut Romani reos facinorum proposita inpunitate col- 
ligerent, servitia libertate donareut atque illis pudeudus 
non tam suppleretur quam institueretur exercitus. Servis 
itaque, immo, ne faciamus iniuriam, iam libertis, pro Ro- 
mana re publica pugnaturis arma defuerunt. — Detracta 
suut templis, tamquam Romani diis suis dicerent: Ponite 
quae lam din inaniter habuistis, ne forte aliquid utile inde 
facere possint nostra mancipia, unde nostra numina 
facere non potuistis. Tunc eliam slipendiis sufficiendis 
cum defecisset aerarium, in usus publicos opes venere 
privatae, adeo unoquoque id quod habuit conferente, ut 
praeter singulos anulos singulasque bullas, miserabilia 
dignitatis insignia, nihil sibi auri senatus ipse, quanto ma- 
gis ceteri ordines tribusque relinquerent. Quis ferret istos, 
si nostris temporibus ad hanc inopiam cogerentur, cum eos 
modo vix feramus, quando pro superflua voluptate plura 
donantur histrionibus, quam tunc legionibus pro extrema 
salute conlata sunt? 


CAPUT XX. 


De exitu Saguntinorum, quibus propter Romanorum ami- 
citiam pereuntibus dii Romani auxilium non tulerunt. 


Sed in his omnibus belli Punici secundi malis nihil 
miserabilius ac miserabili querella dignius quam exitium 
Saguntinorum fuit. Haec quippe Hispaniae civitas ami- 

1 Eutrop. 8, 11 12 Flor. 1, 22, 238q. 

cissima populi Romani, dum eidem populo fidem servat, 
eversa est. Hinc enim Hannibal fracto foedere Romano- 
rum causas quaesivit, quibus eos inritaret ad bellum. Sa- 
guntum ergo ferociter obsidebat; quod ubi Romae audi- 
tum est, missi legati ad Hannibalem, ut ab eius obsidione 
discederet. Contempti Carthaginem pergunt querimoniam- 
que deponunt foederis rupti infectoque negotio Romam 
redeunt. Dum hae morae aguntur, misera illa civitas 
opulentissima, suae rei publicae Romanaeque carissima, 
10 octavo vel nono a Poenis mense deleta est. Cuius inter- 
itum legere, quanto magis scribere, horroris est. Breviter 
tamen eum commemorabo; ad rem quippe qnae agitu: 
multum pertinet. Primo fame contabuit; nam etiam suo- 
rum cadaveribus a nonnullis pasta perhibetur. Deinde 
15 omnium fessa rerum, ne saltem captiva in manus Hauni- 
balis perveniret, ingentem rogum publice struxit, in quem 
ardentem ferro etiam trucidatos omnes se suosque mise- 
runt. Hic aliquid agerent dii helluones atque nebulones, 
sacrificiorum adipibus inhiantes et fallacium divinationum 
20 caligine decipientes; hic aliquid agerent, civitati populi 
Romani amicissimae subvenirent, fidei conservatione per- 
euntem perire non sinerent. Ipsi utique medii praefuerunt, 
cum Romanae rei publicae interiecto foedere copulata est. 
Custodiens itaque fideliter, quod ipsis praesidibus placito 
$5 iunxerat, fide vinxerat, iuratione constrinxerat, a perlido 
obsessa oppressa consumpta est. Si ipsi dii tempestate 
atque fulminibus Hannibalem postea Romanis proximum 
moenibus terruerunt longeque miserunt: tunc primum 
tale aliquid facerent. Audeo quippe dicere honestius illos 
80 pro amicis Romauorum ideo periclitantibus, ne Romanis 
frangerent fidem, et nullam opem tunc habentibus quam 
pro ipsis Romanis, qui pro se pugnabant atque adversus 
Hannibalem opulenti erant, potuisse tempestate saevire. 
Si ergo tutores essent Romanae felicitatis et gloriae, tam 

grave ab ea crimen Saguntinae calamitatis averterent; nunc 
vero quam stulte creditur, diis illis defensoribus Romam 
victore Hannibale mon perisse, qui Saguntinae urbi non 
potuerunt, ne pro eius periret amicitia, subvenire! Si 
Saguntinorum Christianus populus esset et huius modi 
aliquid pro fide evangelica pateretur, quamquam se ipse 
nec ferro nec ignibus corrupisset, sed tamen si pro fide 
evangelica excidium pateretur: ea spe pateretur, qua in 
Christum crediderat, non mercede brevissimi temporis, sed 
aeternitatis interminae. Pro istis autem diis, qui pro- 
pterea coli perhibentur, propterea colendi requiruntur, ut 
harum labentium atque transeuntium rerum felicitas tuta 
sit, quid nobis defensores et excusatores eorum de Sagun- 
tinis pereuntibus respondebant, nisi quod de illo Regulo 
extincto? Hoc quippe interest, quod ille unus homo, haec 
tota civitas; utriusque tamen interitus causa conservatio 
fidei fuit. Propter hanc enim ad hostes et redire ille 
voluit, et noluit ista transire. Conservata ergo provocat 
dcorum iram fides? an possunt et diis propitiis perire non 
solum quique homines, verum etiam integrae civitates? 
Utrum volunt, eligant. Si enim fidei servatae irascuntur 
illi dii, quaerant perfidos, a quibus colantur; si autem 
eliam illis propitiis multis gravibusque cruciatibus adflicti 
interire homines civitatesque possunt, nullo fructu felici- 
tatis huius coluntur. Desinant igitur suscensere, qui 
sacris deorum suorum perditis se infelices esse factos 
putant. Possent enim illis non solum manentibus, verum 
eliam faventibus non sicut modo de miseria murmurare, 
sed sicut tunc Regulus et Saguntini excruciati horribiliter 
etiam penitus interire, 

CarurT XXI. 


Quam ingrata fuerit Romana civitas Scipioni liberatori 
suo et in quibus moribus egerit, quando eam Sallu- 
stius optimam fuisse describit. 


5 Porro inter secundum et postremum bellum Cartha- 
giniense, quando Sallustius oplimis moribus et maxima 
concordia dixit egisse Romanos (multa enim praetereo 
suscepti operis modum cogitans), eodem ipso ergo tem- 
pore morum optimorum maximaeque concordiae Scipio 

10 ille Romae ltaliaeque liberator eiusdemque belli Punici 
secundi tam horrendi, tam exitiosi, tam periculosi prae- 
clarus mirabilisque confector, victor Hannibalis domitorque 
Carthaginis, cuius ab adulescentia vita describitur diis 
dedita templisque nutrita, inimicorum accusationibus ces- 

15 sit carensque patria, quam sua virtute salvam et liberam 
reddidit, in oppido Linternensi egit reliquam complevit- 
que vitam, post insignem suum triumphum nullo illius 
urbis captus desiderio, ita ut iussisse perhibeatur, ne sal- 
tem mortuo in iugrata palria funus fieret. Deinde tuuc 

20 primum per Gneum Manlium proconsulem de Gallograecis 
triumphantem Asiatica luxuria Romam omni hoste peior 
inrepsit. Tunc enim primum lecti aerati et pretiosa stra- 
gula visa perhibentur; tunc induclae in convivia psaltriae 
et alia licentiosa nequitia. Sed nunc de his malis, quae 

25 iutolerabiliter homines patiuntur, non de his, quae libenter 
faciunt, dicere institui. Unde illud magis, quod de Sci- 
pione commemoravi, quod cedens inimicis extra patriam, 
quam liberavit, mortuus est, ad praeseutem pertinet dis- 
putationem, quod ei Romana numina, a quorum templis 

80 avertit Hannibalem, non reddiderunt vicem, quae propter 

istam tantummodo coluntur felicitatem, Sed quia Sallu- 
slins eo tempore ibi dixit mores optimos fuisse, propterea 
hoc de Asiana luxuria commemorandum putavi, ut intel- 
legatur etiam illud a Sallustio in comparationem aliorum 
temporum dictum, quibus temporibus peiores utique in 
gravissimis discordiis mores fuerunt. Nam tunc, id est 
inter secundum et postremum bellum Carthaginiense, lata 
est etiam lex illa Voconia, ne quis heredem feminam fa- 
ceret, nec unicam filiam. Qua lege quid iniquius dici ant 
cogitari possit, ignoro. Verum tamen toto illo intervallo 
duorum bellorum Punicorum tolerabilior ínfelicitas fuit. 
Bellis tantummodo foris conterebatur exercitus, sed vi- 
ctoriis consolabatur; domi autem nullae, sicut alias, dis- 
cordiae saeviebant. Sed ultimo bello Punico uno impetu 
alterius Scipionis, qui ob lioc etiam ipse Africani coguomen 
invenit, aemula imperii Romani ab stirpe deleta est, ac 
deinde tantis malorum aggeribus oppressa Romana res 
publica, ut prosperitate ac securitate rerum, unde nimium 
corruptis moribus mala illa congesta sunt, plus nocuisse 
monstretur tam cito eversa, quam prius nocuerat tam 
diu adversa Carthago. foc toto tempore usque ad Cae- 
sarem Augustum, qui videtur non adhuc vel ipsorum 
opinione gloriosam, sed contentiosam et exitiosam et plane 
iam enervem ac languidam libertatem omni modo extor- 
sisse Romanis et ad regale arbitrium cuncta revocasse 
et quasi morbida vetustate conlapsam veluti instaurasse 
ac renovasse rem publicam; toto ergo isto tempore omitto 
ex aliis atque aliis causis etiam atque etiam bellicas clades 
et Numantinum foedus horrenda ignominia maculosum; 
volaverant enim pulli de cavea et Mancino consuli, ut 
aiunt, augurium malum fecerant; quasi per tot aunos, 
quibus illa exigua civitas Romanum circumsessa exercitum 

adflixerat ipsique Romanae rei publicae terrori esse iam 
coeperát, alii contra eam alio augurio processerunt. 


CaPuT XXII. 


De Mithridatis edicto, quo omnes cives Romanos, qui 
5 intra Asiam invenirentur, tussit occidi. 


Sed haec, inquam, omitto, quamvis illud nequaquam 
tacuerim, quod Mithridates rex Asiae ubique in Asia pere- 
grinantes cives Romanos atque innumerabili copia suis 
uegotiis intentos uno die occidi iussit; et factum est. 

10 Quam illa miserabilis rerum facies erat, subito quemque, 
ubicumque fuisset inventus, in agro in via in oppido, in 
domo in vico in foro, in templo in lecto in convivio in- 
opinate atque impie fuisse trucidatum! Quis gemitus morien- 
tium, quae lacrimae spectantium, fortasse etiam ferientium 

15 fuerunt! Quam dura necessitas hospitum non solum vi- 
dendi nefarias illas caedes domi suae, verum etiam per- 
petrandi, ab illa blanda comitate humanitatis repente mu- 
tatis vultibus ad hostile negotium in pace peragendum, 
mutuis dicam omnino vulneribus, cum percussus in cor- 

20 pore et percussor in animo leriretur?! Num et isti omues 
auguria contempserant? Num deos et domesticos et publi- 
cos, cum de sedibus suis ad illam inremeabilem peregri- 
nationem profecti sunt, «quos consulerent, non habebant? 
Hoc si ita est, non habent cur isti in hac causa de nostris 

26 temporibus conquerantur; olim Romani haec vana con- 
temnunt. Si autem consuluerunt, respondeatur, quid ista 
profuerunt, quando per humanas dumtaxat leges nemine 
prohibente licuerunt. 

2 eum B»ey. alio A Domb, ex coniect. (ef. 153, 2584.; 

CaPuT XXIII. 


De interioribus malis, quibus Romana res publica exagi 
tata est, praecedente prodigio, quod in rabie omnium 
animalium, quae hominibus serviunt, fuit. 


Sed iam illa mala breviter, quantum possumus, com- 
memoremus, quae quanto interiora, tanto miseriora ex- 
stiterunt: discordiae civiles vel potius inciviles, nec iam 
seditiones, sed etiam ipsa bella urbana, ubi tantus sanguis 
effusus est, ubi partium studia non contionum dissensio- 
nibus variisque vocibus iu alterutrum, sed plane iam 
ferro armisque saeviebant; bella socialia, bella servilia, 
bella civilia quantum Romanum cruorem fuderunt, quan- 
tam Italiae vastationem desertionemque fecerunt! Nam- 
que antequam se adversus Romam sociale Latium com- 
moveret, cuncta animalia humanis usibus subdita, canes 
equi, asini boves, et quaeque alia pecora sub hominum 
dominio fuerunt, subito eíTerata et domesticae lenitatis 
oblita relictis tectis libera vagabantur et omnem non so- 
lum aliorum, verum etiam dominorum aversabantur acces- 

sum, non sine exitio vel periculo audentis, si quis de 20 


proximo urgeret. Quanti mali signum fuit, si hoc signum 
fuit, quod tantum malum fuit, si etiam signum non fuit! 
Hoc si nostris temporibus accidisset, rabidiores istos quam 
sua illi animalia pateremur. 


Carur XXIV. 


De discordia civili, quam Gracchiae seditiones ex- 
citaverunt. 
Initium autem civilium malorum fuit seditiones Grac- 
chorum agrariis legibus excitatae.  Volebant enim agros 
16 Cf. Oros. Hist. 6, 18, 9 (CE 6, 822, 18sqq.); Iul. Obseq. 54 

populo dividere, quos nobilitas perperam possidebat. Sed 
iam vetustam iniquitatem audere convellere periculosissi- 
mum, immo vero, ut res ipsa docuit, perniciosissimum 
fuit. Quae funera facta sunt, cum prior Gracchus occisus 
est! quae etiam, cum alius frater eius non longo iuter- 
posito tempore! Neque enim legibus et ordine potestatum, 
sed turbis armorumque conflictibus nobiles iguobilesque 
uecabantur. Post Gracchi alterius interfectionem Lucius 
Opimius consul, qui adversus eum intra Urbem arma 
commoverat eoque cum sociis oppresso et extincto ingen- 
tem civium stragem fecerat, cum quaestionem haberet 
iam iudiciaria inquisitione ceteros persequeus, tria milia 
hominum occidisse perhibetur. Ex quo intellegi potest, 
quantam multitudinem mortium habere potuerit turbidus 
conflictus armorum, quando tantam habuit iudiciorum 
velut examinata cognitio. Percussor Gracchi ipsius caput, 
quantum grave erat, tanto auri pondere consuli vendidit; 
haec enim pactio caedem praecesserat. |n qua etiam 
occisus est cum liberis Marcus Fulvius consularis. 


CapuT XXV. 
De aede Concordiae ex senatus consulto in loco seditio- 
num et caedium condita, 


Eleganti sane senatus consulto eo ipso loco, ubi fu- 
nereus tumultus ille commissus est, ubi tot cives ordinis 
cuiusque ceciderunt, aedes Concordiae facta est, ut Grac- 
chorum poenae testis contionantum oculos feriret me- 
moriamque compuugeret. Sed hoc quid aliud fuit quam 
inrisio deorum, illi deae templum construere, quae si 
essel in civitate, non tantis dissensionibus dilacerata con- 
rueret? Nisi forte sceleris huius rea Concordia, quia dese- 
ruerat animos civium, meruit in illa aede tamquam in 

carcere includi. Cur enim, si rebus gestis congruere vo- 
luerunt, non ibi potius aedem Discordiae fabricarunt? An 
ulla ratio redditur, cur Concordia dea sit, et Discordia 
dea non sit, ut secundum Labeonis distinctionem bona 
sit ista, illa vero mala? Nec ipse aliud secutus videtur 
quam quod advertit Romae etiam Febri, sicut Saluti, 
templum constitutum. Eo modo igitur non solum Con- 
cordiae, verum etiam Discordiae constitui debuit. Pericu- 
lose itaque Romani tam mala dea irata vivere voluerunt 
uec Troianum excidium recoluerunt originem ab eius 
offensione sumpsisse Ipsa quippe «quia inter deos non 
fuerat invitata, trium dearum litem aurei mali suppositione 
commenia est; unde rixa numinum et Venus victrix, et 
rapta Helena et Troia deleta. Quapropter, si forte in- 
dignata, quod inter deos in Urbe nullum templum habere 
meruit, ideo iam turbabat tantis tumultibus civitatem, 
quanto atrocius potuit inritari, cum in loco illius caedis, 
hoc est in loco sui operis, adversariae suae coustitutain 
aedem videret! Haec vana ridentibus uobis illi docti sa- 
pientesque stomachantur, et tamen numinum bonorum 
malorumque cultores de hac quaestione Concordiae Discor- 
diaeque non exeunt, sive praetermiserint harum dearum 
cultum eisque Febrem Bellonamque praetulerint, quibus 
antiqua fana fecerunt, sive et istas coluerint, cum sic eos 
discedente Concordia Discordia saeviens usque ad civilia 
hella perduxerit. 


CapPuT XXVI. 


De diversis generibus belli, quae post conditam aedem 
Concordiae sunt secuta. 


Praeclarum vero seditionis obstaculum aedem Con- 
cordiae, testem caedis suppliciique Gracchorum, contio- 

nantibus opponendam putarunt. Quantum ex hoc pro- 
fecerint, iudicant secuta peiora.  Laborarunt enim dein- 
ceps contionalores non exemplum devitare Gracchorum, 
sed superare propositum, Lucius Saturninus tribunus ple- 
5 bis et Gaius Servilius praetor et multo post Marcus Dru- 
sus, quorum omuium seditionibus caedes primo iam tuuc 
gravissimae, deinde socialia bella exarseruut, quibus Italia 
vehementer adílicta et ad vastitatem mirabilem desertio- 
nemque perducta est. Bellum deinde servile successit et 
10 bella civilia, Quae proelia commissa sunt, quid sanguinis 
fusum, ut omnes fere ltalae gentes, quibus Romanum 
maxime praepollebat imperium, tamquam saeva barbaries 
domarentur! lam ex paucissimis, hoc est minus quam 
septuaginta, gladiatoribus quem ad modum bellum servile 
16 contractum sit, ad quantum numerum et «quam acrem 
ferocemque pervenerit, «quos ille numerus imperatores 
populi Romani superaverit, quas et «quo modo civitates 
regionesque vastaverit, vix «qui historiam conscripserunt 
satis explicare potuerunt. Neque id solum fuit servile 
20 bellum, sed et Macedoniam provinciam prius servitia de- 
populata sunt et deinde Siciliam oramque maritimam. 
Quanta etiam et quam horrenda commiserint primo la- 
trocinia, deinde valida bella piratarum, qnis pro magni- 
tudine rerum valeat eloqui? 


25 CaruT XXVII. 
De beilo civili Mariano atque Sullano. 


Cum vero Marius civili sanguine iam cruentus multis 
adversarum sibi partium peremptis victus Urbe profugis- 
set, vix paululum respirante civitate, ut verbis Tullianis 


13sq. Sall. Hist. III? cf. p. 161, 15 29 Cat. 8, 10 

utar, „superavit postea Cinna cum Mario. Tum vero 
clarissimis viris interfectis lumina civitatis extincta sunt. 
Ultus est huius victoriae crudelitatem postea Sulla, ne 
dici quidem opus est quanta deminutione civium et quanta 
calamitate rei publicae.“ De hac enim vindicta, quae per- 
niciosior fuit, quam si scelera quae puniebantur inpunita 
relinquerentur, ait et Lucanus: 


Excessit medicina modum nimiumque secuta est, 
Qua morbi duxere manum.  Periere nocentes; 
Sed cum iam soli possent superesse nocentes. 


ilio bello Mariano atque Sullano exceptis his, qui foris 
in acie ceciderunt, in ipsa quoque Urbe cadaveribus vici 
plateae fora, theatra templa completa sunt, ut difficile iu- 
dicaretur, quando victores plus funerum ediderint, utrum 
prius ut vincerent, an postea «quia vicissent; cum primum 
victoria Mariana, quando de exilio se ipse restituit, ex- 
ceptis passim quaqua versum caedibus factis caput Octavii 
consulis poneretur in rostris, Caesares a Fimbria domi- 
bus trucidarentur suis, duo Crassi pater et filius in con- 
spectu mutuo maclarentur, Baebius et Numitorius unco 
tracti sparsis visceribus interirent, Catulus hausto veneno 
se manibus inimicorum subtraheret, Merula (lamen Dialis 
praecisis venis Iovi etiam suo sanguine litaret. In ipsius 
autem Marii oculis continuo feriebantur, quibus salutanti- 
bus dexteram porrigere noluisset. 


10 Pbars. 2, 1426q4. 

CaAPuT XXVIII. 


Qualis fuerit Sullana victoria, vindex Marianae cru- 
delitatis. 


Sullana vero victoria secuta, huius videlicet vindex 

5 crudelitatis, post tantum sanguinem civium, quo fuso 
fuerat comparata, finito iam bello inimicitiis viventibus 
crudelius in pace grassata est. lam etiam post Marii ma- 
loris pristinas ac recentissimas caedes additae fuerant aliae 
graviores a Mario iuvene atque Carbone earundem par- 
10 tium Marianarum, qui Sulla imminente non solum victo- 
riam, verum etiam ipsam desperantes salutem cuncta 
suis aliis caedibus impleverunt. Nam praeter stragem 
late per diversa diffusam obsesso etiam senatu de ipsa 
curia, tamquam de carcere, producebantur ad gladium. 
15 Mucius Scaevola pontifex, quoniam nihil apud Romanos 
templo Vestae sanctius habebatur, aram ipsam amplexus 
occisus est, ignemque illum, qui perpetua virginum cura 
semper ardebat, suo paene sanguine extinxit, Urbem 
deinde Sulla victor intravit, qui in villa publica non iam 
20 bello, sed ipsa pace saeviente septem milia deditorum 
(unde utique inermia) non pugnando, sed iubendo prostra- 
verat. In Urbe autem tota quem vellet Sullanus quisque 
feriebat, unde tot funera numerari omnino non poterant, 
donec Sullae suggereretur sinendos esse aliquos vivere, 
25 ut essent quibus possent imperare qui vicerant. Tunc 
iam cohibita quae hac atque illac passim furibunda fere- 
batur licentia iugulaudi, tabula illa cum magna gratula- 
tione proposita est, quae hominum ex utroque ordine 
splendido, equestri scilicet atque senatorio, occidendorum 
80 ac proscribendorum duo milia continebat. Contristabat 
numerus, sed consolabatur modus; nec quia tot cadebant 
tantum erat maeroris, quantum laetitiae quia ceteri non 

timebant. Sed in quibusdam eorum, qui mori iussi erant, 
etiam ipsa licet crudelis ceterorum securitas genera mor- 
tium exquisita congemuit.  Quendam enim sine ferro 
laniantium manus diripuerunt, inmanius homines homi- 
nem vivum, quam bestiae solent discerpere cadaver ab- 
lectum. Alius oculis effossis et particulatim membris am- 
putatis in tantis cruciatibus diu vivere vel potius diu 
mori coactus est. Subhastatae sunt etiam, tamquam villae, 
quaedam nobiles civitates; una vero, velut unus rcus 
duci iuberetur, sic tota iussa est trucidari Haec 
facla sunt in pace post bellum, non ut acceleraretur ob- 
tinenda victoria, sed ne contemneretur obtenta. Pax cum 
bello de crudelitate certavit et vicit, Illud enim prostravit 
armatos, ista nudatos. Bellum erat, ut qui feriebatur, si 
posset, feriret; pax autem, non ut qui evaserat viveret, 
sed ut moriens non repugnaret. 


CapruT XXIX. 


De comparalione Gothicae inruptionis cum eis cladibus, 
quas Romani vel a Gallis vel a bellorum civilium 
auctoribus acceperunt. 


Quae rabies exterarum gentium, quae saevitia bar- 
barorum huic de civibus victoriae civium comparari pot- 
est? Quid Roma funestius taetrius amariusque vidit, 
utrum olim Gallorum et paulo ante Gothorum inruptionem 
an Marit et Sullae aliorumque in eorum partibus virorum 
clarissimorum tamquam suorum luminum in sua membra 
ferocitatem? Galli quidem trucidaverunt senatum, quid- 
quid eius in Urbe tota praeter arcem Capitolinam, quae 
sola utcumque defensa est, reperire potuerunt; sed in illo 
colle constitutis auro vitam saltem vendiderunt, quam etsi 
ferro rapere non possent, possent tamen obsidione con- 
sumere: Gothi vero tam multis senatoribus pepercerunt, 
ut magis mirum sit quod aliquos peremerunt. At vero 

Sulla vivo adhuc Mario ipsum Capitolium, quod a Gallis 

tutum fuit, ad decernendas caedes victor insedit, et cum 
fuga Marius lapsus esset ferocior cruentiorque rediturus, 
iste in Capitolio per senatus etiam consultum multos vita 
rebusque privavit: Marianis autem partibus Sulla absente 
quid sanctum cui parcerent fuit, quando Mucio civi sena- 
tori pontifici aram ipsam, ubi erant ut aiunt fata Romana, 
miseris ambienti amplexibus non pepercerunt? Sullana 
porro tabula illa postrema, ut omittamus alias innume- 
rabiles mortes, plures iugulavit senatores, quam Gothi vel 
spoliare potuerunt 


CaAPuT XXX. 


De conexione bellorum, quae adventum Chrísti plurima 
et gravissima praecesserunt. 


Qua igitur fronte quo corde, qua inpudentia qua in- 
sipientia vel polius amentia illa diis suis non inputant, et 
haec nostro iuputant Christo? Crudelia bella civilia, omni- 
bus bellis hostilibus, auctoribus etiam eorum fatentibus, 
amariora, quibus illa res publica nec adílicta, sed omnino 
perdita iudicata est, longe ante adventum Christi exorta 
sunt, el sceleratarum concalenatione causarum a bello 
Mariano atque Sullano ad bella Sertorii et Catilinae (quo- 
rum a Sulla fuerat ille proscriptus, ille nutritus), inde ad 
Lepidi et Catuli bellum (quorum alter gesta Sullana re- 
scindere, alter defendere cupiebat), inde ad Pompei et 
Caesaris (quorum Pompeius sectator Sullae fuerat eius- 
que potentiam vel aequaverat vel iam etiam superaverat: 
Caesar autem Pompei potentiam non ferebat, sed quia non 
habebat, quam tamen illo victo interfectoque transcendit), 
hinc ad alium Caesarem, qui post Augustus appellatus est, 
pervenerunt, quo imperante natus est Christus. Nam et 
ipse Augustus cum multis gessit bella civilia, et in eis 
etiam multi clarissimi viri perierunt, inter quos et Cicero, 

2 lapsus CAKF-adeBf ed. Arg. labsus A (cf. Tac. Ann. 

disertus ille artifex regendae rei publicae. Pompei quippe 
victorem Gaium Caesarem, qui victoriam civilem clemeuter 
exercuit suisque adversariis vitam dignitatemque donavit, 
tamquam regni adpelitorem quorundam nobilium coa- 


iuratio senatorum velut pro rei publicae libertate in ipsa 5 


curia trucidavit. Huius deinde potentiam multum moribus 
dispar vitiisque omuibus iuquinatus atque corruptus ad- 
fectare videbatur Antonius, cui vehementer pro eadem 
illa velut patriae libertate Cicero resistebat. Tunc emer- 
serat mirabilis indolis adulescens ille alius Caesar, illius 
Gai Caesaris (ilius adoptivus, qui, ut dixi, postea est ap- 
pellatus Augustus. Huic adulescenti Caesari, ut eius po- 
tentia contra Antonium nutriretur, Cicero favebat, sperans 
eum depulsa et oppressa Antouii dominatione instauraLurum 
rei publicae libertatem, usque adeo caecus atque inpro- 
vidus futurorum, ut ille ipse iuvenis, cuius dignitatem ac 
potestatem fovehat, et eundem Ciceronem occidendum 
Antonio quadam quasi concordiae pactione permitteret et 
ipsam libertatem rei publicae, pro qua multum ille clama- 
verat, dicioni propriae subiugaret. 


CaAPuT XXXI. 


Quam inpudenter praesentia incommoda Christo inputent, 
qui deos colere non sinuntur, cum tantae clades eo 
tempore quo colebantur extiterint. 


10 


Deos suos accusent de tantis malis, qui Christo nostro 26 


ingrati sunt de tantis bonis. Certe quando illa mala fie- 
bant, calebant arac numinum Sabaeo thure sertisque re- 
centibus halabant, clarebant sacerdotia, fana renidebant, 
sacrificabatur ludebatur furebatur in templis, quaudo pas- 


sim tantus civium sauguis a civibus non modo in ceteris 80 


locis, verum etiam inter ipsa deorum altaria fundebatur, 
Non elegit templum, quo confugeret Tullius, quia frustra 
98 Verg. Aen. 1, 416 

elegerat Mucius. Ii vero qui multo indignius insultant 
temporibus Christianis, aut ad loca Christo dicatissima 
confugerunt, aut illuc eos ut viverent etiam ipsi barbari 
deduxerunt. lllud scio et hoc mecum, quisquis sine 
studio partium iudicat, facillime agnoscit (ut omittam ce- 
tera quae multa commemoravi et alia multo plura quae 
commemorare longum putavi): si humanum genus ante 
bella Punica Christianam reciperet disciplinam et conse- 
queretur rerum tanta vastatio, quanta illis bellis Europam 
10 Africamque contrivit, nullus talium, quales nunc patimur, 
nisi Christianae religioni ma!a illa tribuisset, Multo autem 
minus eorum voces tolerarentur, quantum adtinel ad Ro- 
manos, si Christianae religionis receptionem et difama- 
tionem vel inruptio <illa> Gallorum vel Tiberini fluminis 
15 igniumque illa depopulatio vel, quod cuncta mala prae- 
cedit, bella illa civilia sequerentur. Mala etiam alia, quae 
usque adeo incredibiliter acciderunt, ut inter prodigia 
numerarentur, si Christianis temporibus accidissent, qui- 
bus ea nisi Christianis hominibus tamquam crimina ob- 
20 icerent? Omitto quippe illa, ewae magis fuerunt mira quam 
noxia, boves locutos, infantes nondum natos de uteris 
matrum quaedam verba clamasse, volasse serpentes, femi- 
nas et gallinas et homines in masculinum sexum fuisse 
conversas et celera huius modi, quae in eorum libris 
25 non fabulosis, sed historicis, seu vera seu falsa sint, non 
inferunt hominibus perniciem, sed stuporem. Sed cum 
pluit terra, cum pluit creta, cum pluit lapidibus (non ut 
grando appellari solet hoc nomine, sed omnino lapidibus), 
liaec'profecto etiam graviter laedere potuerunt. Legimus 
80 apud eos Aetnaeis ignibus ab ipso montis vertice usque ad 
litus proximum decurrentibus ita mare ferhuisse, ut rupes 
urerentur, ut pices navium solverentur. Hoc utique 
non leviter noxium fuit, quamvis incredibiliter mirum. 
Eodem rursus aestu ignium tanta vi favillae scripserunt 

oppletam esse Siciliam, ut Catinensis urbis tecta obruta 
et pressa dirueret; qua calamitate permoti misericorditer 
eiusdem anni tributum ei relaxavere Romani. Lucustarum 
etiam in Africa multitudinem prodigii similem fuisse, cum 
iam esset populi Romani provincia, litteris mandaverunt; 
consumptis enim fructibus foliisque lignorum ingenti atque 
inaestimabili nube in mare dicunt esse deiectam; qua 
mortua redditaque litoribus atque hinc aere corrupto 
tantam ortam pestilentiam, ut in solo regno Masinissae 
octingenta hominum milia perisse referantur et multo 
amplius in terris litoribus proximis. Tunc Uticae ex tri- 
ginta milibus iuniorum, quae ibi erant, decem milia re- 
mansisse confirmant. Talis itaque vanitas, qualem ferimus 
eique respondere compellimur, quid horum non Christi- 
anae religioni tribueret, si temporibus Christianis videret? 
Et tamen diis suis ista non tribuunt, quorum cultum 
ideo requirunt, ne ista vel minora patiantur, cum ea 
maiora pertulerint a quibus antea colebantur. 


LIBER IV. 


CapvT I. 
De his, quae primo volumine disputata sunt. 
De civitate Dei dicere exorsus prius respondendum 


[- d 


— 


$ 


putavi eius inimicis, qui terrena gaudia consectantes re- $5 


busque fugacibus inhiantes, quidquid in eis triste miseri- 
cordia potius admouentis Dei quam punientis severitate 
patiuntur, religioni increpitant Christianae, quae una est 
saluhris et vera religio. Et quoniam, cum sit in eis etiam 


vulgus indoctum, velut doctorum auctoritate in odium 30 


nostrum gravius inritantur, existimantibus inperitis ea, 

quae suis temporibus insolite acciderit, per alia retro 
tempora accidere non solere, eorumque opinionem etiam 
his, qui eam falsam esse noverunt, ut adversus nos iusta 
murmura habere videantur, suae scientiae dissimulatione 
5 firmantibus: de libris, quos auctores eorum ad cognuoscen- 
dam praeteritorum temporum historiam memoriae man- 
daverunt, longe aliter esse quam putant demonstrandum 
fuit et simul docendum deos falsos, quos vel palam cole- 
hant vel occulte adhue colunt, eos esse inmundissimos 
10 spiritus et malignissimos ac fallacissimos daemones, usque 
adeo, ut aut veris aut fictis etiam, suis tamen criminibus 
delectentur, quae sibi celebrari per sua festa voluerunt, 
uL a perpetrandis damnabilibus factis humana revocari 
non possit infirmitas, dum ad haec imitanda velut divina 
15 praebetur auctoritas. Haec non ex nostra conieclura pro- 
bavimus, sed partim ex recenti memoria, quia et ipsi vi- 
dimus talia ac talibus numinibus exhiberi, partim ex lit- 
teris eorum, qui non tamquam in contumeliam, sed tam- 
quam in honorem deorum suorum ista conscripta posteris 
20 reliquerunt, ita ut vir doctissimus apud eos Varro et gra- 
vissimae auctoritatis, cum rerum humanarum atque divi- 
narum dispertitos faceret libros, alios humanis, alios divi- 
nis pro sua cuiusque rei dignitate distribuens non saltem 
in rebus humanis, sed in rebus divinis ludos scaenicos 
25 poneret, cum utique, si tantummodo boni et honesti 
homines in civitate essent, nec in rebus humanis ludi 
scaenici esse debuissent. Quod profecto non auctoritate 
sua fecit, sed quoniam eos Romae natus et educatus in 
divinis rebus invenit. Et quoniam in fine primi libri, 
80 quae deinceps dicenda essent, breviter posuimus et ex 
his quaedam in duobus consequentibus diximus, expecta- 
tioni legentium quae restant reddenda cognoscimus. 

CarvT II. 
De his, quae libro secundo et tertio continentur. 


Promiseramus ergo quaedam nos esse dicturos ad- 
versus eos, qui Romanae rei publicae clades in religionem 
nostram referunt, et commemoraluros quaecumque et 
quantacumque occurrere potuissent vel satis esse videren- 
tur mala, quae illa civitas pertulit vel ad eius imperium 
provinciae pertinentes, antequam eorum sacrificia prohibita 
fuissent; «quae omnia procul dubio nobis tribnerent, si 
iam vel illis clareret nostra religio vel ita eos a sacris 
sacrilegis prohiberet. Haec in secundo et tertio libro sa- 
tis, quantum existimo, absolvimus, in secundo agentes de 
malis morum, quae mala vel sola vel maxima deputanda 
sunt, in tertio autem de his malis, quae stulti sola per- 
peli exhorrent, corporis videlicet. externarumque rerum, 
quae plerumque patiuntur et boni; illa vero mala non dico 
patienter, sed libenter habent, quibus ipsi fiunt mali. Et 
quam pauca dixi de sola ipsa civitate atque eius imperio! 
nec inde omnia usque ad Caesarem Augustum. Quid, si 
commemorare voluissem et exaggerare illa mala, quae non 
sibi invicem homines faciunt, sicut sunt vastationes ever- 
sionesque bellantem, sed ex ipsius mundi elementis terre- 
nis accidunt rebus (quae uno loco Apuleius breviter strin- 
git in eo libello quem de mundo scripsit, terrena omnia 


10 

dicens mulationes, conversiones et interitus habere; nam- 25 


que inmodicis tremoribus terrarum, ut verbis eius utar, 
dissiluisse humum et interceptas urbes cum populis dicit; 
abruptis etiam imbribus prolutas totas esse regiones; illas 
eliam, quae prius fuerant continentes, hospitibus atque 

advenis fluctibus iusulatas aliasque desidia maris pedestri 
accessu pervias factas; ventis ac:procellis eversas esse 
civitates; incendia de nubibus emicasse, quibus Orientis 
regiones conflagratae perierunt, et in Occidentis plagis 
5 scalurrigines quasdam ac proluviones easdem strages de- 
disse; sic ex Aetnae verlicibus quondam effusis crateribus 
divino incendio per declivia torrentis vice flammarum flu- 
mina ao, — si haec atque huius modi, quae 
habet historia, unde possem, colligere voluissem, quando 
10 finissem? quae illis temporibus evenerunt, antequam Christi 
nomen ulla istorum vana et verae saluti perniciosa con- 
primeret. Promiseram etiam ine demoustraturum, quos 
eorum mores eti quam ob causam Deus verus ad augen- 
dum imperium adiuvare digualus est, in cuius potestate 
15 sunt regna omnia, quamque nihil eos adiuverint hi, quos 
deos putant, et potius quantum decipiendo et fallendo 
nocuerint: unde nunc mihi video esse dicendum, et magis 
de incrementis imperii Romani. Nam de noxia fallacia 
daemonum, quos velut deos colebant, quantum malorum 
20 invexerit moribus corum, in secundo maxime libro non 
pauca iam dicta sunt. Per omnes autem absolutos tres 
libros, ubi oportunum visum est, commendavimus, etiam 
in ipsis bellicis malis quantum solaciorum Deus per 
Christi nomen, cui tantum honoris barbari detulerunt 
26 praeter bellorum morem, bonis ialisque contulerit, quo 
modo qui facit solem suum oriri super bonos et malos 
et pluit super iusios et iniustos. 


CarvT III. 
An latitudo imperii, quae non nisi bellis adquiritur, in 
80 bonis sive sapientium habenda sit sive felicium. 
Iam itaque videamus, quale sit quod tantam latitu- 
dinem ac diuturnitatem imperii Romani illis diis audent 
18 Cf, p. 52,11 27 Mt. 5,45 

tribuere, quos etiam per Lurpium ludorum obsequia el per 
turpium hominum ministeria se honeste coluisse conten- 
dunt. Quamquam vellem prius paululum inquirere, quae 
sit ratio, quae prudentia, cum hominum felicitatem non 
possis ostendere, semper in bellicis cladibus et in san- 
guine civili vel hostili, tamen humano cum tenebroso timore 
el cruenta cupiditate versantium, ut vitrea laetitia com- 
paretur fragiliter splendida, cui timeatur horribilius ne 
repente frangatur, de imperii latitudine ac magnitudine 
velle gloriari. Hoc ut facilius diiudicetur, non vanescamus 
inani veutositate iactati atque obtundamus intentionis aciem 
altisonis vocabulis rerum, cum audimus populos regna 
provincias; sed duos constituamus homines (nam singulus 
quisque homo, ut in sermone una littera, ita quasi ele- 
mentum est civitatis et regni, quantalibet terrarum occu- 
patione latissimi), quorum duorum hominum unum pau- 
perem vel potius mediocrem, alium praedivitem cogitemus; 
sed divitem timoribus auxiuuf, maeroribus tabescentem, 
cupiditate flagrantem, numquam securum, semper inquie- 
tum, perpetuis inimicitiarum contentionibus anhelantem, 
augentem sane his miseriis patrimonium suum in inmen- 
sum modum atque illis angmentis curas quoque amarissi- 
mas aggerantem; mediocrem vero illum re familiari parva 
atque succincta sibi sufficientem, carissimum suis, cum 
cognatis vicinis amicis dulcissima pace gaudentem, pietate 
religiosum, benignum mente, sanum corpore, vita parcum, 
moribus castum, conscientia securum. Nescio utrum quis- 
quam ita desipiat, ut audeat dubitare quem praeferat. Ut 
ergo in his duobus hominibus, ita in duahus familiis, ita 
iu duobus populis, ita in duobus regnis regula sequitur 
aequitatis, qua vigilanter adhibita si nostra intentio corri- 
gatur, facillime videbimus ubi habitet vanitas et ubi feli- 
citas. Quapropter si verus Deus colatur eique sacris 
veracibus et bonis moribus serviatur, utile est ut boni 

longe lateque diu reguent; neque hoc tam ipsis quam 
illis utile est, quibus regnant. Nam quantum ad ipsos 
pertinet, pietas et probitas eorum, quae magna Dei dona 
sunt, sufficit eis ad veram felicitatem, qua et ista vita 
5 bene agatur et postea percipiatur aeterna. In hac ergo 
terra regnum bonorum non tam illis praestatur quam 
rebus humanis; malorum vero regnum magis regnantibus 
nocet, qui suos animos vastant scelerum maiore licentia; 
his autem, qui eis serviendo subduntur, non nocet nisi 
10 propria iniquitas. Nam iustis quidquid malorum ab ini- 
quis dominis inrogatur, non est poena criminis, sed vir- 
tutis examen. Proinde bonus etiamsi serviat, liber est; 
malus autem etiamsi regnet, servus cst, nec unius homi- 
nis, sed, quod est gravius, lot dominorum, quot vitiorum. 
15 De quibus vitiis cum ageret scriptura divina: 4 quo enim 
quis, inquit, devictus est, huic elt servus addictus est. 


CapvT IV. 
Quam similia sint latrociniis regna absque iustitia. 


Remota itaque iustitia quid sunt regna nisi magna 

20 latrocinia? quia et latrocinia quid sunt nisi parva regua? 
Manus et ipsa hominum est, imperio principis regitur, 
pacto societatis astringitur, placiti lege praeda dividitur. 
Hoc malum si in tantum perditorum hominum accessibus 
crescit, ut et loca teneat sedes constituat, civitates occupet 
6 populos subiuget, evidentius regni nomen adsumit, quod 
ei iam in manifesto confert non dempta cupiditas, sed 
addita inpunitas. Eleganter enim et veraciter Alexandro 
illi Magno quidam comprehensus pirata respondit. Nam 
cum idem rex hominem interrogaret, quid. el videretur. 


16 2. Petr. 2, 19 

ut mare haberet infestum, ille libera contumacia: Quod tibi, 
inquit, ut orbem terrarum; sed quia (id) ego exiguo navi- 
gio facio, latro vocor; quia tu magna classe, imperator. 


CAPUT V. 


De fugitivis gladiatoribus, quorum potentia similis fuerit 
regiae dignitati. 


Proinde omitto quaerere quales Romulus congregave- 
ri, quoniam multum eis consultum est, ut ex illa vita 
dato sibi consortio civitatis poenas debitas cogitare desi- 
sterent, quarum metus eos in maiora facinora propellebat, 
ut deinceps pacatiores essent rebus humanis. Hoc dico, 
quod ipsum Romanum imperium iam magnum multis gen- 
tibus subiugatis ceterisque terribile acerbe sensit, graviter 
timuit, non parvo negotio devitandae ingentis cladis op- 
pressit, quando paucissimi gladiatores in Campania de ludo 
fugientes magnum exercitum compararunt, tres duces 
habuerunt, Italiam latissime et crudelissime vastaverunt. 
Dicant, quis istos deus adiuverit, ut ex parvo et contem- 
ptibili latrocinio pervenirent ad regnum tantis iam Roma- 
nis viribus arcibusque metuendum. An quia non diu fue- 
runt, ideo divinitus negabuntur adiuti? Quasi vero ipsa 
cuiuslibet hoininis vita diuturna est. Isto ergo pacto ne- 
minem dii adiuvant ad reguandum, quoniam singuli quique 
cito moriuntur, nec beneficium deputandum est, quod 
exiguo tempore in unoquoque homine ac per hoc singil- 
latim utique in omnibus vice vaporis evanescit. Quid 
enim interest eorum, qui sub Romulo deos coluerunt et 
olim sunt mortui, quod post eorum mortem Romanum 
tantum crevit imperium, cum illi apud inferos causas suas 
agant? utrum bonas an malas, ad rem praesentem non 
pertinet. Hoc autem de omnibus intellegendum est, qui 

per ipsum imperium (quamvis decedentibus succedentibus- 
que mortalibus in longa spatia protendatur) paucis diebus 
vitae suae cursim raptimque transierunt, actuum suorum 
sarcinas baiulantes. Sin vero etiam ipsa brevissimi tem- 
poris beneficia deorum adiutorio tribuenda sunt, non 
parum adiuti sunt illi gladiatores: servilis condicionis 
vincla ruperunt, fugerunt, evaserunt, exercitum magnum 
et fortissimum collegerunt, oboedientes regum suorum 
consiliis et iussis multum Romanae celsitudini metuendi 


10 et aliquot Romanis imperatoribus insuperabiles multa ce- 


16 


perunt, potiti sunt victoriis plurimis, usi voluptatibus qui- 
bus voluerunt, quod suggessit libido fecerunt, postremo 
donec vincerentur, quod difficillime factum est, sublimes 
regnantesque vixerunt, Sed ad maiora veniamus 


Carur VI. 


De cupiditate Nini regis, qui ut latius dominaretur pri- 
mus intulit bella finitimis. 


Iustinus, qui Graecam vel potius peregrinam Trogum 
Pompeium secutus non Latine tantum, sicut ille, verum 


20 etiam breviter scripsit historiam, opus librorum suorum 


25 


sic incipit: ,Principio rerum gentium nationumque im- 
perium penes reges erat, quos ad fastigium huius maiestatis 
non ambitio popularis, sed spectata inter bonos moderatio 
provehebat. Populi nullis legibus tenebantur, fines imperii 
tueri magis quam proferre mos erat, intra suain cuique 
patriam regna (iniebantur. Primus omnium Ninus rex 
Assyriorum veterem et quasi avitum gentibus morem nova 
imperii cupiditate mutavit, Hic primus intulit bella fini- 
timis et rudes adhuc ad resistendum populos ad terminos 


30 usque Libyae perdomuit^ Et paulo post: , Ninus, inquit, 


magnitudinem quaesitae dominationis continua possessione 

firmavit. Domitis igitur proximis cum accessione virium 
fortior ad alios transiret et proxima «quaeque victoria in- 
strumentum sequentis esset, totius Orientis populos sube- 
git.“ Qualibet autem flde rerum vel iste vel Trogus scri- 
pserit (nam quaedam illos fuisse mentitos aliae fideliores 
litterae ostendunt), constat tamen et inter alios scriptores 
regnum Assyriorum a Nino rege fuisse longe lateque por- 
rectum. Tam diu autem perseveravit, ut Romanum non- 
dum sit eius aetatis. Nam sicut scribunt, qui chronicam 
historiam persecuti sunt, mille ducentos et quadraginta 10 
annos ab anno primo, quo Niuus regnare coepit, perman- 
sit hoc regnum, donec transferrelur ad Medos. Inferre 
autem bella finitimis et in cetera inde procedere ac po- 
pulos sibi non molestos sola regni cupiditate conterere et 
subdere, quid aliud quam grande latrocinium nominan- 16 
dum est? 


Caput VII. 


An regna terrena inter profectus suos atque defectus 
deorum iuventur vel deserantur auxilio. 


Si nullo deorum adiutorio tam magnum hoc regnum 20 
et prolixum fuit, quare diis Romanis tribuitur Romanum 
regnum locis amplum temporibusque diuturnum? Quae- 
cumque enim causa est illa, eadem est etiam ista. Si 
autem et illud deorum adiutorio tribuendum esse conten- 
dunt, quaero quorum. Non enim aliae gentes, quas Ninus 26 
domuit et subegit, alios tunc colebant deos. Aut si pro- 
prios habuerunt Assyrii, quasi peritiores fabros imperii 
construendi atque servandi, numquidnam mortui sunt, 
quando et ipsi imperium perdiderunt, aut mercede non 
sibi reddita vel alia maiore promissa ad Medos transire 80 
maluerunt, atque inde rursus ad Persas Cyro invitante et 
aliquid commodius pollicente? Quae gens non angustis 

Orientis finibus post Alexandri Macedonis regnum magnum 
locis, sed brevissimum tempore in suo reguo adhuc usque 
perdurat. Hoc si ita est, aut infideles dii sunt, qui suos 
deserunt et ad hostes transeunt (quod nec homo fecit 
5 Camillus, quando victor et expugnator adversissimae civi- 
tatis Romam, cui vicerat, sensit ingratam, quam tamen 
postea oblitus iniuriae, memor patriae a Gallis iterum 
liberavit), aut non ita fortes sunt, ut deos esse fortes 
decet, qui possunt humanis vel consiliis vel viribus vinci; 
10 aut si, cum inter se belligerant, non dii ab hominibus, 
sed dii ab aliis diis forte vincuntur, qui sunt. quarumque 
proprii civitatum: habent ergo et ipsi inter se inimicitias, 
quas pro sua quisque parle suscipiunt. Non itaque deos 
suos debuit colere civitas magis quam alios, a quibus 
15 adiuvarentur sui. Postremo quoquo modo se habeat deo- 
rum iste vel transitus vel fuga, vel migratio vel in pugna 
defectio, nondum illis temporibus atque in illis terrarum 
partibus Christi nomeu fuerat praedicatum, quando iila 
regna per ingentes bellicas clades amissa atque translata 
20 sunt. Nam si post mille ducentos et quod excurrit an- 
nos, quando regnum Assyriis ablatum est, — si iam ibi Christi- 
ana religio aliud regnum praedicaret aeternum et deorum 
falsorum cultus sacrilegos inhiberet: quid aliud illius gen- 
tis vani homines dicerent, nisi regnum, quod tam diu 
25 conservatum est, nulla alia causa nisi suis religionibus 
desertis et illa recepta perire potuisse? In qua voce va- 
nitatis, quae poterat esse, isti adtendant speculum suum, 
et similia conqueri, si ullus in eis pudor est, erubescant. 
Quamquam Romanum imperium adílictum est potius quam 
80 mutatum, quod et aliis ante Christi nomen temporibus ei 
contigit et ab illa est adflictione recreatum, quod nec istis 
temporibus desperandum est. Quis enim de hac re novit 
voluntatem Dei? 

Caput VIIJ. 


Quorum deorum praesidio putent Romani imperium suum 
auctum atque servatum, cum singulis vix singularum 
rerum tuitionem committendam esse crediderint. 


Deinde quaeramus, si placet, ex tanta deorum turba, 5 
quam Romani colebant, quem potissimum vel quos deos 
credant illud imperium dilatasse atque servasse. Neque 
enim iu hoc tam praeclaro opere et tantae plenissimo di- 
guítatis audent aliquas partes deae Cluacinae tribuere aut 
Volupiae, quae a voluptate appellata est, aut Lubentinae, 10 
cui nomen est a libidine, aut Vaticano, qui infantum vagitibus 
praesidet, aut Cuninae, quae cunas eorum administrat. 
Quando autem possunt uno loco libri huius commemorari 
omnia nomina deorum et dearum, «quae illi grandibus vo- 
luminibus vix comprehendere potuerunt singulis rebus 15 
propria dispertientes officia numinum? Nec agrorum mu- 
nus uni alicui deo committendum arbitrati sunt, sed rura 
deae Rusinae, iuga montium deo lugatino; collibus deam 
Collatinam, vallibus Valloniam praefecerunt, Nec saltem 
potuerunt unam Segetiam talem invenire, cui semel sege- 20 
tes commendarent, sed sata frumenta, quamdiu sub terra 
essent, praepositam voluerunt habere deam Seiam; cum 
vero iam essent super terram et segetem facerent, deam 
Segetiam; frumentis vero collectis atque reconditis, ut 
tuto servarentur, deam Tutilinam praeposuerunt. Cui non 25 
sufficere videretur illa Segetia, quamdiu seges ab initiis 
herbidis usque ad aristas aridas perveniret? Non tamen 
satis fuit hominibus deorum multitudinem amantibus, ut 
anima misera daemoniorum turbae prostitueretur, unius 
Dei veri castum dedignata complexum — Praefecerunt ergo 30 
Proserpinam frumentis germinantibus, geniculis nodisque 
culmorum deum Nodutum, involumentis folliculorum deam 

Volutinam; cum folliculi patescunt, ut spica exeat, deam 
Patelanam, cum segetes novis aristis aequantur, quia vete- 
res aequare hostire dixerunt, deam Hostilinam; florentibus 
frumentis deam Floram, lactescentibus deum Lacturnum, 
maturescentibus deam Matutam; cum runcantur, id est a 
terra auferuntur, deam Runcinam. Nec omnia commemoro, 
quia me piget quod illos non pudet. Haec autem paucis- 
sima ideo dixi, ut intellegeretur nullo modo eos dicerc 
audere ista numina imperium constituisse auxisse con- 
servasse. Romanum, quae ita snis quaeque adhibebantur 
officiis, ut nihil universum uni alicui crederetur. Quando 
ergo Segelia curaret imperium, cui curam gerere simul 
et segetibus et arboribus non licebat? Quando de armis 
Cunina cogitaret, cuius praepositura parvulorum cunas 
non permittebatur excedere? Quando Nodutus adiuvaret 
in bello, qui nec ad folliculum spicae, sed tantum ad no- 
dum geniculi pertinebat? Unum quisque domui suae po- 
uit ostiarium, et quia homo est, omnino sufficit: tres 
deos isti posuerunt, Forculum foribus, Cardeam cardini, 
Limentinum limini. Ita non poterat Forculus simul et 
cardinem limenque servare. 


CaPvT IX. 


An imperii Romani amplitudo et diuturnitas Iovi fuerit 
adscribenda, quem summum deum cultores ipsius 
opinantur. 


Omissa igitur ista turba minutorum deorum vel ali- 
quantum intermissa officium maiorum deorum debemus 
inquirere, quo Roma tam magna facta est, ut tam diu tot 
gentibus imperaret. Nimirum ergo lovis hoc opus est. 
Ipsum enim deorum omnium dearumque regem volunt; 

hoc eius indicat sceptrum, hoc in alto colle Capitolinm. 
De isto deo quamvis a poeta dictum convenientissime 
praedicant: 

Iovis omnia plena. 


Honc Varro credit etiam ab his coli, qui unum Deum so- 
lum sine simulacro colunt, sed alio nomine nuncupari 
Quod si ita est, cur tam male tractatus est Romae, sicut 
quidem et in ceteris gentibus, ut ei fleret simulacrum? 
Quod ipsi etiam "Varroni ita displicet, ut, cum tantae 
civitatis perversa consuetudine premeretur, nequaquam 
tamen dicere et scribere dubitaret, quod hi, qui populis 
instituerunt simulacra, et metum dempserunt et errorem 
addiderunt. 


CAPUT X. 


Quas opiniones secuti sint, qui diversos deos diversis 
mundi partibus praefecerunt. 


Cur illi etiam Iuno uxor adiungitur, quae dicatur 
„Soror el coniux“? Quia lovem, iuquiunt, in aethere ac- 
cipimus, in aere Junonem, et haec duo elementa coniuncta 
sunt, alterum superius, alterum inferius. Non est ergo 
ille, de quo dictum est „lovis omnia plena“, si aliquam 
partem implet et Iuno. An uterque utrumque implet, et 
amho isti coniuges et in duobus istis elementis et in 
singulis simul sunt? Cur ergo aether datur Tovi, aer fu- 
noni? Postremo ipsi duo satis essent: quid est quod mare 
Neptuno tribuitur, terra Plutoni? Et ne ipsi quoque sine 
coniugibus remanerent, additur Neptuno Salacia, Plutoni 
Proserpina. Nam sicut inferiorem caeli partem, id est 
aerem, inquiunt, funo tenet, ita inferiorem maris Salacia 


et terrae inferiorem Proserpina. Quaerunt quem ad mo- 30 


dum sarciant fabulas, nec inveniunt. Si enim haec ita 

essent, tria potius elementa mundi esse, non quattuor, 
eorum veteres proderent, ut singula deorum coniugia di- 
viderentur singulis elementis. Nunc vero omni modo ad- 
firmaverunt aliud esse aetherem, aliud aerem. Aqua vero 
5 sive superior sive inferior utique aqua est; puta quia 
dissimilis: numquid in tantum ut aqua non sit? Et in- 
ferior terra quid aliud potest esse quam terra quantalibet 
diversitate distincta? Deinde ecce iam totus in his quat- 
tuor vel tribus elementis corporeus completus est mun- 
10 dus: Minerva ubi erit? quid tenebit? quid ümnplebit? Si- 
mul enim cum his in Capitolio constituta est, cum ista 
filia nou sit amborum. Aut si aetheris partem superiorem 
Minervam tenere dicunt eL hac occasione fingere poetas 
quod de lovis capite nata sit: cur non ergo ipsa potius 
15 deorum regina deputatur, quod sit love superior? An 
quia indignum erat praeponere patri filiam? Cur non de 
Iove ipso erga Saturnum iustitia ista servata est? An 
quia vietus est? Ergo pugnarunt? Absit, inquiunt; fabu- 
larum est ista garrulitas. Ecce fabulis non credatur et de 
20 diis meliora sentiantur: cur ergo non data est patri 
Iovis, etsi non sublimior, aequalis certe sedes honoris? 
Quia Saturnus, inquiunt, temporis longitudo est. Tempus 
ergo colunt, qui Saturnum colunt, et rex deorum lup- 
piter insinuatur natus ex tempore. Quid enim indignum 
25 dicitur, cum fuppiter ct Iuno nati dicuntur ex tempore, 
si caelum est ille et illa terra, cum facta sint utique caelum et 
terra? nam hoc quoque in libris suis habent eorum docti 
atque sapientes. Neque de figmentis poeticis, sed de 
philosophorum libris a Vergilio dictum est; 
80 Tum pater omnipotens fecundis imbribus aether 
Coniugis in gremium laetae descendit, 
id est in gremium telluris aut terrae; quia et hic aliquas 
differentias volunt esse atque in ipsa terra aliud Terram, 

aliud Tellurem, aliud Tellumonem putant, et hos omnes 
deos habent suis nominibus appellatos, suis officiis dis- 
tinctos, suis aris sacrisque veneratos. Eandem terram etiam 
matrem deum vocant, ut iam poetae lolerabiliora con- 
fingant, si secundum istorum non poeticos, sed sacrorum 
libros non solum Iuno, „soror et coniux“, sed etiam ma- 
ter est lovis. Eandem terram Cererem, eandem etiam 
Vestam volunt, cum tamen saepius Vestam non nisí ignem 
esse perhibeant pertinentem ad focos, sine quibus civitas 
esse non polest, ct ideo illi virgines solere servire, quod 
sicut ex virgine, ita nihil ex igne nascatur. Quam totam 
vanitatem aboleri et extingui utique ab illo oportuit, qui 
est nalus ex virgine, Quis enim ferat, quod, cum tantum 
lionoris et quasi castitatis igni tribuerint, aliquando Vestam 
uon erubescunt etiam Venerem dicere, ut vanescat in an- 
cillis eius honorata virginitas? Si enim Vesta Venus est, 
quo modo ei rite virgines a Veneris operibus abstiuendo 
servierunt? An Veneres duae sunt, una virgo, altera mu- 
lier? Au potius tres, una virginum, quae etiam Vesta est, 
alia coniugatarum, alia meretricum? Cui etiam Phoenices 
donum dabant de prostitutione filiarum, antequam eas 
iungerent viris. Quac illarum est matrona Vulcani? Non 
utique virgo, quoniam habet maritum. Absit autem ut 
meretrix, ne filio Iunonis et cooperario Minervae facere 


10 


videamur iniuriam. Ergo haec ad coniugatas intellegitur 26 


pertinere: sed eam nolumus imitentur in eo quod fecit 
illa cum Marte. Rursus, inquiunt, ad fabulas redis. Quae 
ista iustitia est, nobis suscensere, quod talia dicimus de 
diis eorum, et sibi non suscensere, qui baec in theatris 


libentissime spectant crimina deorum suorum? Et (quod 30 


esset incredibile, nisi contestatissime probaretur) haec ipsa 
theatrica crimina deorum in honorem instituta sunt eo- 
rundem deorum. 

CapuT XI. 


De multis diis, quos doctiores paganorum unum eundem- 
que lovem esse defendunt. 


Quodlibet igitur physicis rationibus et disputationibus 

& adserant: modo sit luppiter corporei huius mundi animus, 
qui universam istam molem ex quattuor vel quot eis placet 
elementis constructam atque compactam implet et movet, 
modo inde suas partes sorori et fratribus cedat; modo sit 
aether, ut aerem Iunonem subterfusam desuper amplecta- 
10 tur, modo totum simul cum aere sit ipse caelum, terram 
vero tamquam coniugem eandemque matrem (quia hoc 
in divinis turpe non est) fecundis imbribus et seminibus 
fetet; modo autem (ne sit necesse per cuncta discurrere) 
deus unus, de quo multi a poeta nobilissimo dictum putant: 


16 deum namque ire per omnes 
Terrasque tractusque maris caelumque profundum; 


ipse in aethere sit luppiter, ipse in aere luno, ipse in 
mari Neptunus, in inferioribus etiam maris ipse Salacia, 
in terra Pluto, in terra inferiore Proserpina, in focis do- 
30 meslicis Vesta, in fabrorum fornace Vulcanus, in sideribus 
sol et Inna et stellae, in divinantibus Apollo, in merce 
Mercurius, in lano initiator, in Termino terminator, Sa- 
turnus in tempore, Mars et Bellona in bellis, Liber in 
vineis, Ceres in frumentis, Diana in silvis, Minerva in in- 
35 geniis; ipse sit postremo etiam in illa turba quasi plebe- 
iorum deorum; ipse praesit nomine Liberi virorum semini- 
bus et nomine Liberae feminarum, ipse sit Diespater, qui 
partum perducat ad diem; ipse sit dea Mena, quam prae- 
fecerunt menstruis feminarum, ipse Lucina, quae a par- 
80 turientibus invocetur; ipse opem ferat nascentibus excipiendo 


16 Verg. Georg. 4, 221 8q. 

eos sinu terrae et vocetur Opis, ipse in vagitu os aperiat 
et vocetur deus Vaticanus; ipse levet de terra et vocetur 
dea Levana, ipse cunas tueatur et vocetur (dea) Cunina; 
non sit alius, sed ipse in illis deabus, quae fata nascen- 
tibus canunt et vocantur Carmentes, praesit fortuitis voce- 
turque Fortuna; in diva Rumina mammam parvulo inmul- 
geat, quia rumam dixerunt veteres mammam, in diva Potina 
potionem ministret, in diva Educa escam praebeat; de 
pavore infantum Paventia nuncupetur, de spe, quae venit, 
Venilia, de voluptate Volupia, de actu Agenoria; de sti- 
mulis, quibus ad nimium actum homo inpellitur, dea Sti- 
mula nominetur; Strenia dea sit strenuum faciendo, Nu- 
meria, quae numerare doceat, Camena, quae canere; ipse 
sit et deus Consus praebendo consilia et dea Sentia sen- 
tentias inspirando; ipse dea luventas, quae post praetex- 
tam excipiat iuvenalis aetatis exordia, ipse sit et Fortuna 
barbata, quae adultos barba induat (quos honorare nolu- 
erunt, ut hoc qualecumque numen saltem masculum deum 
vel a barba Barbatum, sicut a nodis Nodutum, vel certe 
non Fortunam, sed quia barbas habet Fortunium nomi- 
narent); ipse in Iugatino deo coniuges iungat, et cum vir- 
gini uxori zona solvitur, ipse invocetur et dea Virginensis 
vocetur; ipse sit Mutuuus vel Tutunus, qui est apud Grae- 
cos Priapus: si non pudet, haec omnia quae dixi et quae- 
cumque non dixi (non enim omnia dicenda arbitratus sum), 
hi omnes dii deaeque sit unus luppiter, sive sint, ut qui- 
dam volunt, omnia ista partes eius sive virtutes eius, sicut 
eis videtur, quibus eum placet esse mundi animum, quae 
sententia velut magnorum multumque doctorum est. Haec 
si ita sunt (quod quale sit, nondum interim quaero), quid 
perderent, si unum Deum colerent prudentiore compen- 
dio? Quid enim eius contemneretur, cum ipse coleretur? 
Si autem metuendum fuit, ne praetermissae sive neglectae 
partes eius irascerentur: non ergo, ut volunt, velut unius 
8 dea cun. CAKeqv deaom. LAFB(abdp  7uet. lix. B 
10 Agonia Usener Kl.Schr.1V,15** 14sententiam LA  15iuuenta 

animantis haec tota vita est, quae omnes continet deos, 
quasi suas virtutes vel membra vel partes; sed suam quae- 
que pars habet vitam a ceteris separatam, si praeter alte- 
ram irasci altera potest, et alia placari, alia concitari, Si 
6 autem dicitur omues simul, id est totum ipsum lovem, 
potuisse offendi, si partes eius non etiam singillatim minu- 
tatimque colerentur, stulte dicitur. Nulla quippe illarum 
praetermitteretur, cum ipse unus, qui haberet omnia, co- 
leretur, Nam ut alia omittam, quae sunt innumerahilia, 
10 cum dicunt omuia sidera partes Iovis esse et omuia vi- 
vere atque rationales auimas habere, et ideo sine contro- 
versia deos esse, non vident quam multos non colant, 
quam multis aedes non construant, aras non statuant, 
quas tamen paucissimis siderum statuendas esse putaverunt 
16 et singillatim sacrificandum. Si igitur irascuntur, qui non 
singillatim coluntur, non metuunt paucis placatis toto 
caelo irato vivere? Si autem stellas omnes ideo colunt, 
quia in [ove sunt quem colunt, isto compendio possent 
in illo uno omnibus supplicare (sic enim nemo irascere- 
20 tur, cum in illo uuo nemo contemueretur) potius quam 
cultis quibusdam iusta irascendi causa illis, qui praeter- 
missi essent, multo numerosioribus praeberetur, praeser- 
tim cum eis de superna sede fulgentibus turpi nuditate 
distentus praeponeretur Priapus. 


25 CaPuT XII, 


De opinione eorum, qui Deum animam mundi et mun- 
dum corpus Dei esse putaverunt, 


Quid? illud nonne debet movere acutos homines vel 
qualescumque homines (non enim ad hoc ingenii opus 
80 est excellentia), ut deposito studio contentionis adtendant, 
si mundi animus Deus est eique animo mundus ut cor- 
pus est, ut sit uuum animal constans ex animo et cor- 


7 earum v 8 habet Cv 320 post uno ed. princ. aliaeque vett. 
edd. addunt: omnibus supplicaretur, quae desunt in mss et in 
ed. Arg.; verum restituit ed. Ben. 24 et priap. A* ^e ut pr. F 


DE OIVITATE DEI L. IV. O. 13. 18. 163 


pore, atque iste Deus est sinu quodam naturae in se 
ipso continens omnia, ut ex ipsius anima, qua viviflcatur 
tota ista moles, vitae atque animae cunctorum viventium 
pro cuiusque nascendi sorte sumantur, nihil omniuo re- 
manere, quod non sit pars Dei. Quod si ita est, quis 
non videat quauta impietas et inrelijziositas consequatur, 
ut, quod calcaverit quisque, partem Dei calcet, et in omni 
animante occidendo pars Dei trucidetur? Nolo omnia di- 
cere, quae possunt occurrere cogitantibus, dici autem 
sine verecundia non possunt. 


CaPuT XIII. 


De his, qui sola rationalia animantia parles esse untus 
Dei asserunt. 


Si autem sola animalia rationalia, sicut sunt homines, 
partes Dei esse contendunt; non video quidem, si totus 
mundus est Deus, quo modo bestias ab eius partihus se- 
parent; sed obluctari quid opus est? De ipso rationali 
animante, id est homine, quid iufelicius credi potest, quam 
Dei partem vapulare, cum puer vapulat? lam vero partes 
Dei fieri lascivas, iniquas, impias atque omnino damnabiles 
quis ferre possit, nisi qui prorsus insanit? Postremo quid 
irascitur eis, a quibus non colitur, cum a suis partibus 
non colatur? Restat ergo ut dicant omues deos suas ha- 
bere vitas, sibi quemque vivere, nullum eorum esse par- 
tem cuiusquam, sed omnes colendos, qui cognosci et coli 
possunt, quia tam muhi sunt, ut omnes non possint. 
Quorum Iuppiter quia rex praesidel, ipsnm credo ab eis 
putari regnum constituisse vel auxisse Romanum. Nam 
si hoc ipse non fecit, quem alium deum opus tam magnum 
potuisse adgredi credant, cum omnes occupati sint ofliciis 
et operibus propriis, nec alter inruat in allerius? A rege 
igitur deorum regnum hominum potuit propagari et augeri. 

CapruT XIV. 


Augmenta regnorum Iovi incongruenter adscribi, cum, si 
Victoria ut volunt dea est, ipsa huic negotio sola 
sufficeret. 


5 Hic primum quaero, cur non etiam ipsum regnum 
aliquis deus est? Cur enim non ita sit, si Victoria 
dea est? Aut quid ipso Jove in hac causa opus est, si 
Victoria faveat sitque propitia et semper eat ad illos, quos 
vult esse victores? Hac dea favente et propitia, etiam 

10 love vacante vel aliud agente, quae gentes non subditae 
remanerent? quae regna non cederent? An forte displicet 
bonis iniquissima inprobitate pugnare et finitimos quietos 
nullamque iniuriam facientes ad dilatandum regnum bello 
spontaneo provocare? Plane si ita sentiunt approbo et 

16 laudo. 


CAPUT XV. 
An congruat bonis latius velle regnare. 


Videant ergo ue forte non pertineat ad viros bonos 
gaudere de regni latitudine, Iniquitas enim eorum, cum 
20 quibus iusta bella gesta sunt, regnum adiuvit ut cresceret, 
quod utique parvum esset, si quies et iustitia finitimo- 
rum contra se bellum geri nulla provocaret iniuria ac sic 
felicioribus rebus humanis omnia regna parva essent con- 
cordi vicinitate laetantia et ita essent in mundo regna 
35 plurima gentium, ut sunt in urbe domus plurimae civium. 
Proinde belligerare et perdomitis gentibus dilatare regnum 
malis videtur felicitas, bonis necessitas. Sed quia peius 
esset, ut iniuriosi iustioribus dominarentur, ideo non in- 
congrue dicitur etiam ista felicitas, Sed procul dubio 
80 felicitas maior est vicinum bonum habere concordem quam 
vicinum malum subiugare bellantem. Mala vota sunl 
optare habere quem oderis vel quem timeas, ut possit 
esse quem vincas, Si ergo iusta gerendo bella, non im- 

pia, non iniqua, Romani imperium tam magnum adquirere 
potuerunt, numquid tamquam aliqua dea colenda est eis 
etiam iniquitas aliena? Multum enim ad istam latitudinem 
imperii eam cooperatam videmus, quae faciebat iniuriosos, 
ut essent cum quibus iusta bella gererentur et augerctur 
imperium. Cur autem et iniquitas dea non sil vel exter- 
narum gentium, si Pavor et Pallor et Febris dii Romani 
esse meruerunt? His igitur duabus, id est aliena iniqui- 
tate et dea Victoria, dum bellorum causas iniquitas excitat, 
Victoria eadem bella feliciter terminat, eliam feriato love 
crevit imperium. Quas enim híc partes luppiter baberet, 
cum ea, quae possent beneficia eius putari, dii habentur, 
dii vocantur, dii coluntur, ipsi pro suis partibus invocan- 
tur? Haberet hic autem etiam ille aliquam partem, si Re- 


0 


gnum etiam ipse appellaretur, sicut appellatur illa Victoria. 16 


Aut si regnum munus est lovis, cur non eL victoria munus 
eius habeatur? Quod profecto haberetur, si non lapis in 
Capitolio, sed verus rex regum et dominus dominantium 
cognosceretur atque coleretur. 


CaPuT XVI. $30 


Quid fuerit quod Romani omnibus rebus et omnibus moti- 
bus deos singulos deputantes aedem Quietis extra 
portas esse voluerunt. 


Miror autem plurimum, quod, cum deos singulos sin- 


gulis rebus et paene singulis motibus adtribuerent, vo- 95 


caverunt deam Agenoriam, quae ad agendum excitaret, 
deam Stimulam, quae ad agendum ultra modum stimu- 
laret, deam Murciam, quae praeter modum non moveret 
ac faceret hominem, ut ait Pomponius, murcidum, id est 


nimis desidiosum et inactuosum, deam Streniam, quae fa- 80 


ceret strenuum, his omnibus diis et deabus publica sacra 
facere susceperunt, Quietem vero appellantes, quac fa- 

ceret quietum, cum aedem haberet extra portam Collinam, 
publice illam suscipere noluerunt. Utrum indicium fuit 
animi inquieti, an potius ita signiflcatum est, qui illam 
turbam colere perseveraret non plane deorum, sed daemo- 
5 niorum, eum quietem habere non posse? ad quam vocat 
verus medicus dicens: Discite a me, quoniam mitis sum 
et humilis corde, et invenietis requiem animabus vestris. 


Carur XVII. 


An, si Iovis summa potestas est, etiam Victoria dea 
10 debuerit. aestimari. 


An forte dicunt, quod deam Victoriam luppiter mit- 
tat atque illa tamquam regi deorum obtemperaus ad quos 
iusserit veniat et in eorum parte considat? lloc vere di- 
citur non de illo [ove, quem deorum regem pro sua 

16 opinione confíingunt, sed de illo vero rege saeculorum, 
quod miltat non Victoriam, quae nulla substantia est, sed 
angelum suum et faciat vincere quem voluerit; cuius con- 
silium occultum esse polest, iniquum nou potest. Nam 
si victoria dea est, cur non deus est et triumphus, e! 

90 victoriae iungitur vel maritus vel frater vel filius? Talia 
quippe isti de diis opinati sunt, qualia si poetae fingerent 
atque a nobis exagitarentur, responderent isti ridenda 
esse figmenta poetarum, non veris adtribuenda numinibus’; 
et tamen se ipsi non ridebant, cum talia deliramenta non 

25 apud poetas legebant, sed in templis colebant. lovem 
igitur de omnibus rogareut, ei uni tantummodo suppli- 
carent. Non enim, quo misisset Victoriam, si dea est et 
sub illo rege est, posset ei audere resistere et suam 
potius facere voluntatem. 


7 Mt. 11,29 

CaAPuT XVIII. 


Felicitatem et Fortunam qui deas putant, qua ratione 
secernunt. 


Quid, quod et Felicitas dea est? Aedem accepit, aram 
meruit, sacra congrua persoluta sunt, [psa ergo sola co- 
leretur, Ubi enim ipsa esset, quid boni non esset? Sed 
quid sibi vult, quod et Fortuna dea putatur et colitur? 
An aliud est felicitas, alind fortuna? Quia fortuna potest 
esse et mala; felicitas autem si mala fuerit, felicitas non 
erit Certe omnes deos utriusque sexus (si et sexum 
habent) non nisi bonos existimare debemus. Moc Plato 
dicit, hoc alii philosophi, hoc excellentes rei publicae po- 
pulorumque rectores. Quo modo ergo dea Fortuna ali- 
quando bona est, aliquando mala? An forte quando mala 
est, dea non est, sed in malignum daemonem repente 
convertitur? Quot sunt ergo deae istae? Profecto quot- 
quot homines fortunati, hoc est bonae fortunae. Nam 
cum sint et alii plurimi simul, hoc est uno tempore, malae 
fortunae, numquid, si ipsa esset, simul et bona esset et 
mala; his aliud, illis aliud? An illa, quae dea est, semper 
est bona? Ipsa est ergo Felicitas: cur adhibentur diversa 
nomina? Sed hoc ferendum est; solet enim et una res 
duobus nominibus appellari. Quid diversae aedes, diver- 
sae arae, diversa sacra? Est causa, inquiunt, quia felici- 
tas illa est, quam boni habent praecedentibus meritis; 
fortuna vero, quae dicitur bona, sime ullo examine meri- 
torum fortuito accidit hominibus et bonis et malis, unde 
eliam Fortuna nominatum, Quo modo ergo bona est, quae 
sine ullo iudicio venit et ad bonos et ad malos? Ut quid 
autem colitur, quae ita caeca est passim in quoslibet in- 
currens, ut suos cultores plerumque praetereat et suis 

contemptoribus haereat? Aut si aliquid proficiunt cultores 
eius, ut ab illa videantur et amentur, iam merita sequi- 
tur, non fortuito venit. Ubi est definitio illa Fortunae? 
Ubi est quod a fortuitis etiam nomen accepit? Nihil enim 
& prodest eam colere, si fortuna est. Si autem suos cultores 
discernit, ut prosit, fortuna non est. An et ipsam, quo 
voluerit, Iuppiter mittit? Colatur ergo ipse solus; non 
enim potest ei iubenti et eam quo voluerit mittenti For- 
tuna resistere. Aut certe istam mali colant, qui nolunt 
10 habere merita, quibus dea possit Felicitas invitar. 


Carur XIX. 
De Fortuna muliebri, 


Tantum sane huic velut numini tribuunt, quam For- 
tunam vocani, ut simulacrum eius, quod a matronis dedi 
15 catum est et appellata est Fortuna muliebris, etiam locu- 
tum esse memoriae commendaverint atque dixisse non 
semel, sed iterum, quod eam rite matronae dedicaverint. 
Quod quidem si verum sit, mirari nos non oportet. Non 
enim malignis daemonibus etiam sic difficile est fallere, 
20 quorum artes atque versutias hinc potius isti advertere 
debuerunt, quod illa dea locuta est, quae fortuito accidit, 
non quae meritis venit. Fuit enim Fortuna loquax et 
muta Felicitas, ut quid aliud, nisi ut homines recte vivere 
uon curarent conciliata sibi Fortuna, quae illos sine ullis 
25 bonis meritis faceret fortunatos? Et certe si Fortuna lo- 
quitur, non saltem muliebris, sed virilis potius loqueretur, 
ut non ipsae, quae simulacrum dedicaverunt, putarentur 
tantum miraculum muliebri loquacitate finxisse. 

CaAruT XX. 


De Virtute et Fide, quas pagani templis et sacris honora- 
verunt praetermittentes alia bona, quae similiter colenda 
fuerunt, si recte illis divinitas tribuebatur. 


Virtutem quoque deam fecerunt; quae quidem si dea 
esset, multis fuerat praeferenda. Et nunc quia dea non 
est, sed donum Dei est, ipsa ab illo impetretur, à quo 
solo dari potest, et omnis falsorum deorum turba vane- 
scet. Sed cur et Fides dea credita est et accepit etiam 
ipsa templum et altare? Quam quisquis prudenter agnoscit, 
habitaculum illi se ipsum facit. Unde autem sciunt illi 
quid sit fides, cuius primum et maximum officium est, 
ut in verum credatur Deum? Sed cur non suffecerat 
Virtus? Nonne ibi est et Fides? Quando quidem virtutem 
in quattuor species distribuendam esse viderunt, pruden- 
tiam, iustitiam, fortitudinem, temperantiam; et quoniam 
et istae singulae species suas habent, in partibus iustitiae 
fides est maximumque locum apud nos habet, quicumque 
scimus quid sit, quod ¿ustus er fide vivit. Sed illos 
miror adpetitores multitudinis deorum, si fides dea est, 
quare aliis tam multis deabus iniuriam fecerint praeter- 
mittendo eas, quibus similiter aedes et aras dedicare po- 
tuerunt? Cur temperantia dea csse non meruit, cum eius 
nomine nonnulli Romani principes non parvam gloriam 
compararint? Cur denique fortitudo dea non est, quae 
adfuit Mucio, cum dexteram porrexit in flammas; quae 
adfuit Curtio, cum se pro patria in abruptam terram 
praecipitem dedit; quae adfuit Decio patri et Decio filio, 
cum pro exercitu se voverunt? Si tamen his omnibus 


— 

vera inerat fortitudo, unde modo non agitur. Quare 
prudeutia, quare sapientia nulla numinum loca meruerunt? 
An quia in nomine generali ipsius virtutis omnes. colun- 
tur? Sic ergo possel et unus Deus coli, cuius partes 

$ ceteri dii putantur, Sed in illa una virtute et fides est 
el pudicitia, quae tamen extra in aedibus propriis altaria 
meruerunt. 


CaAPvuT XXL 


Quod unum non intellegentes Deum Virtute saltem et 
10 Felicitate debuerint esse contenti. 


Ilas deas non veritas, sed vanitas facit; haec enim 
veri Dei munera sunt, non ipsae sunt deae. Verum tamen 
ubi est virtus et felicitas, quid aliud quaeritur? Qnid ei 
sufficit, cui virtus felicitasque non sufficit? Omnia quippe 

15 agenda complectitur virtus, omnia optanda felicitas. SI 
luppiter, ut haec daret, ideo colebatur, quia, si bonum 
aliquid est latitudo regni atque diuturnitas, ad eandem 
pertinet felicitatem: cur non intellectum est dona Dei 
esse, non deas? Si autem putatae sunt deae, saltem alia 

$0 tanta deorum turba non quaereretur. Consideratis enim 
officiis deorum dearumque omnium, quae sicut voluerunt 
pro sua opinatione finxerunt, inveniant si possunt aliquid, 
quod praestari ab aliquo deo possit homini habenti vir- 
tutem, habenti felicitatem. Quid doctrinae vel a Mercurio 

25 vel a Minerva petendum esset, cum virtus omnia secum 
haberet? Ars quippe ipsa bene recteque vivendi virtus a 
veteribus definita est. Unde ab eo, quod Graece der; 
dicitur virtus, nomen artis Latinos traduxisse putaverunt. 
Sed si virtus non nisi ad ingeniosum posset venire, quid 

90 opus erat deo Catio patre, qui catos, id est acutos faceret, 

cum hoc posset conferre felicitas? —[ngeniosnm quippe 
nasci felicitatis est, unde, etiamsi non potuit a nondum 
nato coli dea Felicitas, ut hoc ei conciliata donaret, con- 
ferret hoc parentibus eius cultoribus suis, ut eis ingeniosi 
filii nascerentur. Quid opus erat parturientibus invocare 
Lucinam, cum, si adesset Felicitas, non solum bene pare- 
rent, sed etiam bonos? Quid necesse erat Opi deae com- 
mendare nascentes, deo Vaticano vagientes, deae Cuninae 
iacentes, deae Ruminae sugentes, deo Statilino stantes, 
deae Adeonae adeuntes, Abeonae abeuntes; deae Menti, 
ut bonam haberent mentem, deo Volumno et deae Volum- 
nae, ut bona vellent; diis nuptialibus, ut bene coniuga- 
rentur, diis agrestibus, ut fructus uberrimos caperent, et 
maxime ipsi divae Fructeseae; Marti et Bellonae, ut bene 
belligerareut, deae Victoriae, ut vincerent; deo Honori, 
ut honorarentur, deae Pecuniae, ut pecuniosi essent, deo 
Aesculano et fllio eius Argentino, ut haberent aeream ar- 
genteamque pecuniam? Nam ideo patrem Argentini Aescu- 
lanum posuerunt, quia prius aerea pecunia in usu coepit 
esse, post argentea, Miror autem, quod Argentinus non 
genuit Aurinum, quia et aurea subsecuta est. Quem deum 
isti si haberent, sicut Saturno lovem, ita et patri Argen- 
tino et avo Aesculano Aurinum praeponerent. Quid ergo 
erat necesse propler haec bona vel animi vel corporis vel 
externa tantam deorum turbam colere et invocare (quos 
neque omnes commemoravi, nec ipsi potuerunt omnibus 
bonis humanis minutatim singillatimque digestis deos mi- 
nutos et singulos providere), cum posset magno facilique 
compendio una dea Felicitas cuucta conferre, nec solum 
ad bona capienda quisquam alius, sed neque ad depellen- 
da mala quaereretur? Cur euim esset invocanda propter 
fessos diva Fessona, propter hostes depellendos diva Pel- 
lonia, propter aegros medicus vel Apollo vel Aesculapius 
vel ambo simul, quando esset grande periculum? Nec 

deus Spiniensis, ut spinas ex agris eradicaret; nec dea 
Robigo, ut non accederet, rogaretur: una Felicitate prae- 
sente et tuente vel nulla mala exorerentur, vel facillime 
pellerentar. Postremo quoniam de duabus istis deabus 
Virtute et Felicitate tractamus: si felicitas virtutis est 
praemium, non dea, sed Dei donum est; si autem dea 
est, cur non dicatur ct virtutem ipsa conferre, quando 
quidem etiam virtutem consequi felicitas magna est? 


CaPuT XXII. 


De scientia colendorum deorum, quam a se Varro glo- 
riatur conlatam esse Romanis. 


Quid est ergo, quod pro ingenti beneficio Varro iactat 
praestare se civibus suis, quia non solum commemorat 
deos, quos coli oporteat a Romanis, verum etiam dicit 
quid ad quemque pertineat? Quoniam nihil prodest, in 
quit, hominis alicuius medici nomen formamque nosse, et 
i boe sit medicus ignorare: ita dicit nihil prodesse scire 
eum esse Aesculapium, si nescias eum valetudini opitulari 
atque ita ignores cur ei debeas supplicare. Hoc etiam 
alia similitudine ad(ürmat dicens, non modo bene vivere, 
sed vivere omnino neminem posse, si ignoret quisnam sit 
faber, quis pistor, quis tector, a quo quid utensile petere 
possit, quem adiutorem adsumere, quem ducem, quem 
doctorem; eo modo nulli dubium esse asserens ita esse 
utilem cognitionem deorum, si sciatur quam quisque deus 
vim et facultatem ac potestatem cuiusque rei habeat. „Ex 
eo enim poterimus, inquit, scire quem cuiusque causa 
deum advocare atque invocare debeamus, ne faciamus, ut 
mimi solent, et optemus a Libero aquam, a Lymphis vi- 
num.“ Magna sane utilitas. Quis non huic gratias ageret, 

si vera monstraret, et si unum verum Deum, a quo essent 
omnia bona, hominibus colendum doceret? 


CarvT XXIII. 


De Felicitate, quam Romani, multorum veneratores deo- 
rum, diu non coluerunt honore divino, cum pro 
omnibus sola sufficeret. 


Sed (unde nunc agitur) si libri et sacra eorum vera 
sunt et Felicitas dea est, éur non ipsa una quae colere- 
tur constituta esl, quae posset universa conferre et com- 
pendio facere felicem? Quis enim optat aliquid propter 
aliud quam ut felix fiat? Cur denique tam sero huic 
tantae deae post tot Romanos principes Lucullus aedem 
constituit? Cur ipse Romulus felicem cupiens condere 
civitatem non huic templum potissimum struxit nec pro- 
pter aliquid diis ceteris supplicavit, quando nihil deesset, 
si haec adesset? Nam et ipse nec prius rex, nec ut putant 
postea deus fieret, si hanc deam propitiam non haberet. 
Ut quid ergo constituit Romanis deos lanum, lovem, Mar- 
tem, Picum, Faunum, Tiberinum, Herculem et sl quos 

alios? Ut quid Titus Tatius addidit Saturnum, Opem, 20 


Solem, Lunam, Vulcanum, Lucem et quoscumque alios 
addidit, inter quos etiam deam Cluacinam, Felicitate neg- 
lecta? Ut quid Numa tot deos et tot deas sine ista? 
Àn eam forte in tanta turba videre non potuit? Hostilius 


certe rex deos et ipse novos Pavorem atque Paliorem 6 


propitiandos non introduceret, si deam istam nosset aut 
voleret. Praesente quippe Felicitate omnis pavor et pal- 
lor non propitiatus abscederet, sed pulsus aufugeret. 
Deinde quid est hoc, quod iam Romanum imperium 
longe lateque crescebat, et adhuc nemo Felicitatem cole- 
bat? An ideo grandius imperium quam felicius fuit? Nam 
quo modo ibi esset vera felicitas, ubi vera non erat pie- 

tas? Pietas est enim verax veri Dei cultus, non cultus 
falsorum tot deorum, quot daemoniorum. Sed et postea 
iam in deorum numerum Felicitate suscepta magna bello- 
rum civilium infelicilas subsecuta est. An forle iuste est 

5$ indiguata Felicitas, quod et tam sero et non ad honorem, 
sed ad contumeliam potius invitata est, ut cum ea colere- 
tur Priapus et Cluacima et Pavor et Pallor et Febris et 
cetera non numina colendorum, sed crimina colentium? 
Ad extremum si cum turba indignuissima tanta dea 

10 colenda visa est, cur non vel inlustrius ceteris colebatur? 
Quis enim ferat, quod neque inter deos Consentes, quos 
dicunt in consilium Iovis adhiberi, nec inter deos, quos 
selectos vocant, Felicitas constituta est? Templum aliquod 
ei fleret, quod et loci sublimitate et operis dignitate prae- 
16 mineret. Cur enim non aliquid melius quam ipsi Iovi? 
Nam quae etiam lovi regnum nisi Felicitas dedit? si tamen 
cum regnaret felix fuit, Et potior est felicitas regno. 
Nemo enim dubitat facile inveniri hominem, qui se timeat 
fleri regem; nullus autem invenitur, qui se nolit esse feli- 
30 cem. Ipsi ergo dii si per auguria vel quolibet modo eos 
posse consuli putant, de hac re consulerentur, utrum vel- 
lent Felicitati loco cedere, si forte aliorum aedibus vel 
altaribus iam fuisset locus occupatus, ubi aedes maior at- 
que sublimior Felicitati construeretur; etiam ipse luppiter 
25 cederet, ut ipsum verticem collis Capitolini Felicitas potius 
obtineret. Non enim quispiam resisteret Felicitati, nisi, 
quod fieri non potest, qui esse vellet infelix. Nullo mo- 
do omnino, si consuleretur, faceret luppiter, quod el 
fecerunt tres dii, Mars, Terminus et luventas, qui maiori 
30 et regi suo nullo modo cedere loco voluerunt Nam 
sicut habent eorum litterae, cum rex Tarquinius Capito- 
lium fabricari vellet eumque locum, qui ei dignior aptior- 
que videbatur, ab diis aliis cerneret praeoccupatum, non 
audens aliquid contra eorum facere arbitrium et credens 

eos tanto numini suoque principi voluntate cessuros, quia 
multi erant illic, ubi Capitolium constitutum est, per au- 
gurium quaesivit, utrum coucedere locum vellent lovi; 
atque ipsi inde cedere omnes voluerunt praeter illos 
quos commemoravi, Martem, Terminum, luventatem; atque 
ideo Capitolium ita constructum est, ut eliam isti tres 
intus essent tam obscuris signis, ut hoc vix homines 
doctissimi scirent. Nullo modo igitur Felicitatem luppiter 
ipse contemneret, sicut a Termino, Marte, luventate con- 
temptus est. Sed ipsi etiam, qui non cesserant lovi, 
profecto cederent Felicitati, quae illis regem fecerat To- 
vem. Aut si non cederent, non id contemptu eins facerent, 
sed quod in domo Felicitatis obscuri esse mallent quam 
sine illa in locis propriis eminere. 

lta dea Felicitate in loco amplissimo et celsissimo 
constituta discerent cives, unde omuis boni voti petendum 
esset auxilium, ac sic ipsa suadente nalura aliorum deo- 
rum superflua multitudine derelicta coleretur una Felici- 
tas, uni supplicaretur, unius templum frequentaretur a 
civibus qui felices esse vellent, quorum esset nemo qui 
nollet, atque ita ipsa a se ipsa peteretur, quae ab omui- 
bus petebatur. Quis enim aliquid ab aliquo deo nisi feli- 
citatem velit accipere vel quod ad felicitatem existimat 
pertinere? Proinde si felicitas habet in potestate cum quo 
homine sit (habet autem, si dea est): quae tandem stul- 
titia est ab aliquo eam deo petere, quam possis a se ipsa 
impetrare? Hauc ergo deam super deos ceteros honorare 
eliam loci dignitate debueruut. Sicut enim apud ipsos 
legitur, Romani veteres nescio quem Summanum, cui no- 
cturua fulmina tribuebant, coluerunt magis quam lovem, 
ad quem diurna fulmina pertinerent. Sed postquam lovi 
templum insigne ac sublime constructum est, propter aedis 
diguítatem sic ad eum multitudo confluxit, ut vix invenia- 
tur qui Summaui nomen, quod audire iam non potest, se 
bricare CA'adqv 8 loco L'; cf.174,22 € instructum C! 

saltem legisse meminerit. Si autem felicitas dea non est, 
quoniam, quod verum est, munus est Dei; ille Deus quae- 
ratur, qui eam dare possit, et falsorum deorum multitudo 
noxia relinquatur, quam stultorum hominum multitudo 
5 vana sectatur, Dei dona deos sibi faciens et ipsum, cuius 
ea dona sunt, obstinatione superbae voluntatis offendens. 
Sic enim carere non potest infelicitate, qui tamquam deam 
felicitatem colit et Deum datorem felicitatis relinquit, sicut 
carere non potest fame, qui panem pictum lingit et ab 
10 homine, qui verum babet, non petit. 


Carur XXIV. 


Qua ratione defendant pagani, quod inter deos colant 
ipsa dona divina. 


Libet autem eorum considerare rationes. Usque 
15 adeone, inquiunt, maiores nostros insipientes fuisse cre- 
dendum est, ut haec nescirent munera divina esse, non 
deos? Sed quoniam sciebant nemini talia nisi aliquo deo 
largiente concedi, quorum deorum nomina non invenie- 
bant, earum rerum nominibus appellabant deos, quas ab 
30 eis sentiebant dari, aliqua vocabula inde flectentes, sicut 
à bello Bellonam nuncupaverunt, non Bellum; sicut a cu- 
nis Cuninam, non Cunam; sicut a segetibus Segetiam, non 
Segetem, (sicul? a pomis Pomonam, non Pomum; sicut a 
bubus Bubonam, non Bovem: aut certe nulla vocabuli de- 
25 clinatione sicut res ipsae nominantur, ut Pecunia dicta 
est dea, quae dat pecuniam, non omnino pecunia dea 
ipsa putata est; ita Virtus, quae dat virtutem, Honor, qui 
honorem, Concordia, quae concordiam, Victoria, quae dat 
victoriam. Ita, inquiunt, cum Felicitas dea dicitur, non 
90 ipsa quae datur, sed numen illud adtenditur a quo felici- 
tas datur. 

CapruT XXV. 


De uno tantum colendo Deo, qui licet nomine ignoretur, 
tamen felicitatis dator esse sentitur. 


[sta nobis reddita ratione multo facilius eis, quorum 
cor non nimis obduruit, persuadebimus fortasse quod vo- 
lumus. Si enim iam humana infirmitas sensit non nisi 
ab aliquo deo dari posse felicitatem, et hoc senserunt 
homines, qui tam multos colebant deos, in quibus et ip- 
sum eorum regem lovem: quia nomen eius, a quo darc- 
tur felicitas, ignorabant, ideo ipsius rei nomine, quam 
credebant ab illo dari, eum appellare voluerunt, satis ergo 
indicarunt nec ab ipso [ove dari posse felicitatem, quem 
iam colebant, sed utique ab illo, quem nomine ipsius 
felicitatis colendum esse censehant. Confirmo prorsus a 
quodam deo, «quem nesciebant, eos credidisse dari felici- 
latem: ipse ergo quaeratur, ipse colatur, ct sufficit. Re- 
pudietur strepitus innumerabilium daemoniorum; illi non 
sufficiat hic deus, cui non sufficit munus eius. llli, in- 
quam, non sufficiat ad colendum Deus dator felicitatis, 
cui non sufficit ad accipiendum ipsa felicitas. Cui autem 
sufficit (non enim habet homo quid amplius optare debeat), 
serviat uni Deo datori felicitatis. Non est ipse, quem 
nominant lovem. Nam si eum datorem felicitatis agno- 
scerent, non utique alium vel aliam, a qua daretur felicitas, 


1 


— 


0 


nomine ipsius felicitatis inqnirerent, neque ipsum [ovem 25 


cum tantis iniuriis colendum putarent. ste alienarum 
dicitur adulter uxorum, iste pueri pulchri inpudicus ama- 
tor et raptor. 

CarurT XXVI. 


De ludis scaenicis, quos sibi dii celebrari a suis culto- 
ribus exegerunt. 


Sed ,(ingebat haec Homerus, ait Tullius, et humana 

6 ad deos trausferebat: divina mallem ad nos. Merito dis- 
plicuit viro gravi divinorum criminum poeta conflctor. 
Cur ergo ludi scaenici, ubi haec dictitantur cantitantur 
actitantur, deorum honoribus exhibentur, inter res divi- 
nas a doctissimis conscribuntur? Hic exclamet Cicero non 
10 contra figmenta poetarum, sed contra ínstítuta maiorum, 
an exclamarent et illi: Quid nos fecimus! ipsi dii ista 
suis honoribus exhibenda flagitaverunt, atrociter impera- 
runt, cladem uisi fleret praenuntiarunt, quia neglectum est 
aliquid, severissime vindicarunt, quia id quod ngglectum 
15 fuerat facium est, placatos se esse monstrarunt. Inter 
eorum commemoratur virtutes et miranda facta quod di- 
cam. Tito Latinio rustico Romano patri familias dictum 
est in somnis, in senatum nuntiaret, ut ludi Romani in- 
staurarentur, quod primo eorum die in quodam scelerato, 
20 qui populo spectante ad supplicium duci iussus est, nu- 
miuibus videlicet ex ludis hilaritatem quaerentibus triste 
displicuisset imperium. Cum ergo ille qui somnio com- 
monitus erat postero die iussa facere non ausus esset, 
secunda nocte hoc idem rursus severius imperatum est: 
$5 amisit filium, quia non fecit. "Tertia nocte dictum est 
homini, quod maior ei poena, si non faceret, inmiueret. 
Cum etiam sic non auderet, in morbum incidit acrem et 
horribilem. Tum vero ex amicorum sententia ad magi- 
$tratus rem detulit atque in lectica allatus est in senatum 
80 expositoque somnio recepta continuo valetudine pedibus 

suis sanus abscessit. Tanto stupefactus miraculo senatus 
quadruplicata pecunia ludos censuit iustaurari. Quis non 
videat, qui sanum sapit, subditos homines malignis dae- 
mouibus, a quorum dominatione non liberat nisi gratia 
Dei per lesum Christum dominum nostrum, vi compulsos 5 
esse exhibere talibus diis, quae recto consilio poterant 
turpia iudicari? In illis certe ludis poetica numinum cri- 
mina frequentantur, qui ludi cogentibus numinibus iussu 
senatus instaurabantur. Jun illis ludis corruptorem pudi- 
citiae Iovem turpissimi histriones cantabant agebant place- 10 
bant. Si illud fingebatur, ille irasceretur; si autem suis 
criminibus etiam fictis delectabatur, quando coleretur, nisi 
diabolo serviretur? Hane iste Romanum conderet dilataret 
couservaret imperium, quovis Romano, cui talia displice- 
bant, homine abiectior? Jste daret felicitatem, qui tam 15 
infeliciter colebatur, et nisi ita coleretur, infelicius irasce- 
batur? 


CapruT XXVII. 


De tribus generibus deorum, de quibus Scaevola pontifex 
disputavit. 20 


Relatum est in litteras doctissimum pontificem Scae- 
volam disputasse tria genera tradita deorum: unum a 
poetis, alterum a philosophis, tertium a principibus civita- 
tis. Primum genus nugatorium dicit esse, quod multa de 
diis fingantur indigna; secundum non congruere civitati- 25 
bus, quod habeat aliqua supervacua, aliqua etiam quae 
obsit populis nosse. De supervacuis non magna causa 
est; solet enim et a iuris peritis dici: Superflua non no- 
cent, Quae sunt autem illa, quae prolata in multitudinem 
nocent? „Haec, inquit, non esse deos Herculem, Acscu- 30 
lapium, Castorem, Pollucem; proditur enim ab doctis, quod 
homines fuerint et humana condicione defecerint^ Quid 

aliud? „Quod eorum qui sint dii non habeant civitales 
vera simulacra, quod verus Deus nec sexum habeat nec 
aetatem nec definita corporis membra.“ Haec pontifex 
nosse populos non vult; nam falsa esse non putat. Ex- 
pedire igitur existimat falli in religione civitates. Quod 
dicere etiam in libris rerum divinarum Varro ipse non 
dubitat. Praeclara religio, quo confugiat liberandus in- 
firmus, et cum veritatem «qua liberetur inquirat, credatur 
ei expedire quod fallitur. Poeticum sane deorum genus 
cur Scaevola respuat, eisdem litteris non tacetur: quia 
sic videlicet deos deformant, ut nec bonis hominibus com- 
parentur, cum alium faciant furari, alium adulterare, sic 
item aliquid aliter turpiter atque inepte dicere ac facere; 
tres inter se deas certasse de praemio pulchritudinis, 
victas duas a Venere Troiam evertisse; lovem ipsum con- 
verti in bovem aut cygnum, ut cum aliqua concumbot; 
deam homini nubere, Saturnum liberos devorare: nihil 
denique posse confingi miraculorum atque vitiorum, quod 
non ibi reperiatur atque ab deorum natura longe absit. 
O Scaevola pontifex maxime, ludos tolle, si potes; prae- 
cipe populis, ne tales honores diis inmortalibus deferant, 
ubi crimina deorum libeat mirari et quae fleri possunt 
placeat imitari. Si autem tibi responderit populus: Vos 
nobis importastis ista pontifices: deos ipsos roga, quibus 
instigantibus ista iussistis, ne talia sibi iubeant exhiberi. 
Quae si mala sunt et propterea nullo modo de deorum 
maiestate credenda, maior est deorum iniuria, de quibus 
inpune finguntur. Sed non te audiunt, daemones sunt, 
prava docent, turpibus gaudent: non solum non deputant 
iniuriam, si de illis ista fingantur, sed eam potius iniuriam 
ferre non possunt, si per eorum sollemnia non agantur. 
lam vero si adversus eos lovem interpelles, maxime ob 
eam causam, quia eius plura crimina ludis scaenicis acti- 
tantur: nonne etiamsi Deum lovem nuncupatis, a quo 

regitur totus atque administratur hic mundus, eo illi fit 
a vobis maxima iniuria, quod eum cum istis colendum 
putatis eorumque regem esse perhibetis? 


Carur XXVIII. 


án ad obtinendum dilatandumque regnum profuerit 
Romanis cultus deorum. 


Nullo igitur modo dii tales, qui talibus placantur vel 
polius accusantur honoribus, ut maius sit crimen quod 
eis falsis oblectantur, quam si de illis vera dicerentur, 
Romanum imperium augere el conservare potuissent. 
Hoc enim si possent, Graecis potius donum tam grande 
conferrent, qui eos in huiusce modi rebus divinis, hoc 
est ludis scaenicis, honorabilius diguiusque coluerunt, 
quando et a morsibus poetarum, quibus deos dilacerari 
videbant, se non subtraxerunt, dando eis licentiam male 
tractandi homines quos liberet, et ipsos scaenicos non 
turpes iudicaverunt, sed dignos etiam praeclaris honoribus 
habuerunt. Sicut autem potuerunt auream pecuniam ha- 
bere Romani, quamvis deum Aurinum non colerent: sic 
et argenteam habere potuerunt et aeream, $i nec Argen- 
tinum nec eius patrem colerent Aesculanum, et sic omnia 
quae retexere piget. Sic ergo et regnum invito quidem 
Deo vero nullo modo habere possent; diis vero istis falsis 
et multis ignoratis sive contemptis atque illo uno cognito 
et flde sincera ac moribus culto et melius hic regnum 
haberent, quantumcumque haberent, et post haec acciperent 
sempiternum, sive hic haberent sive non haberent. 


CaPuT XXIX. 
De falsitate auspicii, quo Romani regni fortitudo et 
stabilitas visa est indicari. 


Nam illud quale est quod pulcherrimum auspicium 
fuisse dixerunt, quod paulo ante commemoravi, Martem 

et Terminum et luventatem nec lovi regi deorum loco 
cedere voluisse? Sic enim, inquiunt, significatum est, Mar- 
tiam gentem, id est Romanam, nemini locum quem teneret 
daturam, Romanos quoque terminos propter deum Termi- 
5 num nemiuem commoturum, iuventutem etiam Romanam 
propter deam luventatem nemini esse cessuram,  Videant 
ergo quo modo habeant istum regem deorum suorum et 
datorem regni sui, ut eum auspicia ista pro adversario 
ponerent, cui non cedere pulchrum esset, Quamquam 
10 haec si vera sunt, non habent omnino quid timeant. Non 
enim confessuri sunt, quod dii cesserint Christo, qui Iovi 
cedere noluerunt; salvis quippe imperii finibus Christo 
cedere potuerunt et de sedibus locorum et maxime de 
corde credentium. Sed antequam Christus venisset in 
15 carne, antequam denique ista scriberentur, quae de libris 
eorum proferimus, sed tamen postea quam factum est 
sub rege Tarquinio illud auspicium, aliquotiens Romanus 
exercitus fusus est, hoc est versus in fugam, falsumque 
ostendit auspicium, quo luventas illa non cesserat lovi, 
$0 et gens Martia superantibus atque inrumpentibus Gallis 
in ipsa Urbe contrita est, et termini imperii deficientibus 
mulis ad Hannibalem civitatibus iu angustum fuerant 
coariati. [ta evacuata est pulchritudo auspiciorum, reman- 
sit contra lovem contumacia, non deorum, sed daemoniorum. 
$5 Aliud est enim non cessisse, aliud unde cesseras redisse. 
Quamquam et postea in orientalibus partibus Hadriani 
voluntate mutati sunt termini imperii Romani. Ille nam- 
que tres provincias nobiles, Armeniam, Mesopotamiam, 
Assyriam, Persarum concessit imperio, ut deus ille Ter- 
80 minus, qui Romanos terminos secundum istos tuebatur et 
per illud pulcherrimum auspicium loco non cesserat lovi, 
plus Hadrianum regem hominum quam regem deorum 
timuisse videatur. Receptis quoque alio tempore provin- 
ciis memoratis nostra paene memoria retrorsus Terminus 

cessit, quando [ulianus deorum illorum oraculis deditus 
inmoderato ausu naves iussit incendi, quibus alimonia 
portabatur; qua exercitus destitutus mox etiam ipso hostili 
vulnere extincto in tantam est redactus inopiam, ut inde 
nullus evaderet undique hostibus incursantihus militem im- 5 
peratoris morte turbatum, nisi placito pacis illic imperii 
fines constituerentur, ubi hodieque persistunt, non quidem 
tanto detrimento, quantum concesserat Hadrianus, sed 
media tamen compositione defixi. Vano igitur augurio 
deus Terminus non cessit lovi, qui cessit Hadriani volun- 
tati, cessit etiam luliani temeritati et loviani necessitati. 
Viderunt haec intellegentiores gravioresque Romani; sed 
contra consuetudinem civitatis, quae daemonicis ritibus 
fuerat obligata, parum valebant, quia et ipsi, etiamsi illa 
vana esse sentiebant, naturae tamen rerum sub unius 
veri Dei regimine atque imperio constitutae religiosum 
cultum, qui Deo debetur, exhibendum putabant, servientes, 
ut ait apostolus, creaturae potius quam creatori, quí est 
benedictus in saecula. Huius Dei veri erat auxilium ne- 
cessarium, a quo mitterentur sancti viri et veraciter pii, 20 
qui pro vera religione morerentur, ut falsae a viventibus 
tollerentur. 


LN 


—- 


CapPuT XXX. 


Qualia de diis gentium etiam cultores eorum se sentire 
fateantur. 25 


Cicero augur inridet auguria et inridet bomines corvi 

et corniculae vocibus vitae consilia moderantes, Sed 
iste Academicus, qui omnia esse contendit incerta, in- 
dignus est qui habeat ullam in his rebus auctoritatem. 
Disputat apud eum Quintus Lucilius Balbus in secundo de 80 

deorum natura libro, et cum ipse superstitiones ex natura 
rerum velut physicas et philosophicas inserat, índignatur 
tamen institutioni simulacrorum et opinionibus fabulosis 
ita loquens: ,Videlisne igitur, ut a physicis rebus bene 
atque utiliter inventis ratio sit tracta ad commenticios et 
fietos deos? Quae res genuit falsas opiniones erroresque 
turbulentos et superstitiones paene aniles, Et formae 
enim nobis deorum el aetates et vestitus ornatusque noti 
sunt, genera praeterea, coniugia, cognationes, omniaque 
10 traducta ad similitudinem imbecillitatis humanae. Nam 
et perturbatis animis inducuntur; accepimus enim deorum 
cupiditates aegritudines iracundias. Nec vero, ut fabulae 
ferunt, dii bellis proeliisque caruerunt; nec solum, ut 
apud Homerum, cum duos exercitus contrarios alii dii 
ex alia parte defenderent, sed etiam (ut cum Titanis aut 
cum Gigantibus) sua propria bella gesserunt. Haec et 
dicuntur et creduntur stultissime et plena sunt vanitati, 
summaeque levitatis.“ Ecce interim quae confitentur. qui 
defendunt deos gentium, Deinde cum haec ad supersti- 
20 tionem pertinere dicat, ad religionem vero, quae ipse 
secundum Stoicos videtur docere: , non enim philosophi 
solum, inquit, verum etiam maiores nostri superstitionem 
a religione separaverunt; nam qui totos dies precaban- 
tur, inquit, et immolabant, ut sibi sui liberi superstites 
26 essent, supersüitiosi suut appellati.“ Quis non intellegat 
eum conari, dum consuetudinem civitatis timet, religionem 
laudare maiorum eamque a superstitione velle seiungere, 
sed quo modo id possil non invenire? Si enim a maio- 
ribus illi sunt appellati superstitiosi, qui totos dies preca- 
80 bantur et immolabant, numquid et illi, qui instituerunt 
(quod iste reprehendit) deorum simulacra diversa aetate 
et veste distincta, deorum genera coniugia cognationes? 
Haec utique cum tamquam superstitiosa culpantur, inplicat 

ista culpa maiores talium simulacrorum institutores atque 
cultores; inplicat et ipsum, qui, quantolibet eloquio se in 
libertatem nitatur evolvere, necesse habebat ista venerari; 
nec quod in hac disputatione disertus insonat, muttire 
auderet in populi contione. Agamus itaque Christiani 
Domino Deo nostro gratias, non caelo et terrae, sicut iste 
disputat, sed ei qui fecit caelum et terram, qui has super- 
stitiones, quas iste Balbus velut balbutiens vix reprehen- 
dit, per altissimam Christi humilitatem, per apostolorum 
praedicationem, per fidem martyrum pro veritate morien- 
tium et cum veritate viventium non solum in cordibus 
religiosis, verum eliam in aedibus superstitiosis libera 
suorum servitute subvertit. 


Carur XXXI. 


De opinionibus Varronis, qui reprobata persuasione po- 
pulari, licet ad notitiam veri Dei non pervenerit, unum 
tamen Deum colendum esse censuerit. 


Quid ipse Varro, quem dolemus in rebus divinis 
ludos scaenicos, quamvis non iudicio proprio, posuisse, 
cum ad deos colendos multis locis velut religiosus horte- 
tur, nonne ita confitetur non se illa iudicio suo sequi, 
quae civitalem Romanam instituisse commemorat, ut, si 
eam civitatem novam coustitueret, ex uaturae potius for- 
mula deos nominaque eorum se fuisse dedicaturum non 
dubitet confiteri? Sed iam quoniam in vetere populo 
esset, acceptam ab antiquis nominum et cognominum 
historiam tenere, ut tradita est, debere se dicit, et ad 
eum finem illa scribere ac perscrutari, ut polius eos magis 
colere quam despicere vulgus velit. Quibus verbis homo 
acutissimus satis indicat non se aperire omnia, quae non 
sibi tantum contemptui essent, sed eliam ipsi vulgo de- 
spicienda viderentur, nisi tacerentur. Ego ista conicere 

putari debui, nisi evidenter alio loco ipse diceret de 
religionibus loquens multa esse vera, quae non mado vul- 
go scire non sit utile, sed eliam, tametsi falsa sunt, aliter 
existimare populum expediat, et ideo Graecos teletas ac 
mysteria taciturnitate parietibusque clausisse. Hic certe 
totum consilium prodidit velut sapientium, per quos civi- 
tates et populi regerentur. Hac tamen fallacia miris modis 
maligni daemones delectantur, qui et deceptores et deceptos 
pariter possident, a quorum dominatione non liberat nisi 
gratia Dei per Iesum Christum dominum nostrum. 

Dicit etiam idem auctor acutissimus atque doctissi- 
mus, quod hi soli ei videantur animadvertisse quid esset 
Deus, qui crediderunt eum esse animam motu ac ratione 
mundum gubernantem, ac per hoc, etsi nondum tenebat 
quod veritas habet (Deus enim verus non anima, sed ani- 
mae quoque est effector et conditor), tamen si contra 
praeiudicia consuetudinis liber esse posset, unum Deum 
colendum fateretur atque suaderet, motu ac ratione mun- 
dum gubernantem, ut ea cum illo de hac re quaestio re- 
maneret, quod eum «diceret esse animam, non potius et 
auimae creatorem. Dicit etiam antiquos Romanos plus 
annos centum et septuaginta deos sine simulacro coluisse. 
,Quod si adhuc, inquit, mansisset, castius dii observaren- 
tur.“ Cui sententiae suae testem adhibet inter cetera 
eliam gentem ludaeam; nec dubitat eum locum ita con- 
cludere, ut dicat, qui primi simulacra deorum populis 
posuerunt, eos civitatibus suis et metum dempsisse et 
errorem addidisse, prudenter existimans deos facile posse 
in simulacrorum stoliditate contemni. Quod vero non ait 
„errorem tradiderunt“, sed „addiderunt“: iam utique fuisse 
eliam sine simulacris vult intellegi errorem. Quapropter 
cum solos dicit animadvertisse quid esset Deus, qui eum 
crederent animam mundum gubernantem, castiusque existi- 
mat sine simulacris observari religionem, quis uon videat 
uidebantur LA animum adu. L A' animo adu. p animaduert. 

quantum propinquaverit veritati? Si enim aliquid contra 
vetustatem tanti posset erroris, profecto et unum Deum, 
a quo mundum crederet gubernari, et sine simulacro co- 
lendum esse censeret; atque in tam proximo inventus fa- 


cile fortasse de animae mutabilitate commoneretur, ut 5 


naturam potius incommutabilem, quae ipsam quoque ani- 
mam condidisset, Deum verum esse sentiret. Haec cum 
ita sint, quaecumque tales viri in suis litteris multorum 
deorum ludibria posuerunt, confiteri ea potius occulta Dei 
voluntate compulsi sunt quam persuadere conati. Si qua 
igitur a nobis inde testimonia proferuntur, ad eos redar- 
guendos proferuntur, qui nolunt advertere de quanta et 
quam maligna daemonum potestate nos liberet singulare 
sacrificium tam sancii sanguinis fusi et donum spiritus 
impertiti. 


CaPuT XXXII. 


Ob quai speciem utilitatis principes gentium apud 
subiectos sibi populos falsas religiones voluerunt 
permanere. 


Dicit etiam de generationibus deorum magis ad poe- 
tas quam ad physicos fuisse populos inclinatos, et ideo 
et sexum et generationes deorum maiores suos, id est ve- 
teres credidisse Romanos et eorum constituisse coniugia. 
Quod utique non aliam ob causam factum videtur, nisi 
quia hominum velut prudentium et sapientium negotium 
fuit populum in religionibus fallere et in eo ipso non 
solum colere, sed imitari etiam daemones, quibus maxima 
est fallendi cupiditas. Sicut enim daemones nisi eos, 
quos fallendo deceperint, possidere non possunt, sic et 

homines principes, non sane iusti, sed daemonum similes, 80 


ea, quae vana esse noverant, religionis nomine populis 
tamquam vera suadebant, hoc modo eos civili societati 
velut aptius alligantes, quo similiter aubditos possiderent. 

Quis autem infirmus et indoctus evaderet simul fallaces 
et principes civitatis et daemones? 


CaApvuT XXXIII. 


Quod iudicio et potestate Dei veri omnium regum atque 
6 regnorum ordinata sint tempora. 


Deus igitur ille felicitatis auctor et dator, quia solus 
est verus Deus, ipse dat regna terrena et bonis et malis, 
neque hoc temere et quasi fortuito, quia Deus est, non 
fortuna, sed pro rerum ordine ac temporum occulto 

10 nobis, notissimo sibi; cui tamen ordini temporum non 
subditus servit, sed eum ipse tamquam dominus regit 
moderatorque disponit; felicitatem vero non dat nisi bonis. 
Hanc enim possunt et non habere et habere servientes, 
possunt et non habere et habere regnantes; quae tamen 

15 plena in ea vita erit, ubi nemo iam serviet. Et ideo 
regna terrena et bonis ab illo dantur et malis, ne eius 
cultores adhuc in provectu animi parvuli haec ab eo 
munera quasi maguum aliquid concupiscant. Et hoc est 
sacramentum veteris testamenti, ubi occultum erat novum, 

20 quod illic promissa et dona terrena sunt, intellegeutibus 
et tunc spiritalibus, quamvis nondum in mauifestatione 
praedicantibus, et quae illis temporalibus rebus signifi- 
caretur aeternitas, et in quibus Dei donis esset vera 
felicitas. 


26 CaruT XXXIV. 


De regno ludaeorum, quod ab uno el vero Deo insti- 
tutum atque servatum est, donec in vera reli- 
gione manserunt, 


Itaque ut cognoscereiur etiam illa terrena bona, qui- 
30 bus solis inhiant qui meliora cogitare non possunt, in 
ipsius unius Dei esse posita potestate, non in multorum 

falsorum, quos colendos Romani antea crediderunt, po- 
pulum suum in Aegypto de paucissimis multiplicavit et 
inde signis mirabilibus liberavit Nec Lucinam mulie- 
res illae invocaverunt, quando earum partus, ut miris 
modis multiplicarentur et gens illa incredibiliter cresceret, 
ab Aegypliorum persequentium et infantes omnes ne- 
care volentium manibus ipse servavit. Sine dea lumina 
suxerunt, sine Cunina in cunis fuerunt, sine Educa et 
Potina escam potumque sumpserunt, sine tot diis puerili- 
bus educati sunt, sine diis coniugalibus coniugati, sine 
cultu Priapi coniugibus mixti; sine invocatione Neptuni 
mare transeuntibus divisum patuit et sequentes eorum 
inimicos fluctibus in se redeuntibus obruit. Nec con- 
secraverunt aliquam deam Manniam, quando de caelo manna 
sumpserunt; nec quando sitientibus aquam percussa petra 
profudit, Nymphas Lymphasque coluerunt. Sine insanis 
sacris Martis et Bellonae bella gesserunt, et sine victoria 
quidem non vicerunt, non eam lamen deam, sed Dei sui 
munus habuerunt. Sine Segetia segetes sine Bubona bo- 
ves, mella sine Mellona poma sine Pomona, et prorsus 
omnia, pro quibus tantae falsorum deorum turbae Romani 
supplicandum putarunt, ab uno vero Deo multo felicius 
acceperunt. Et si non in cum peccassent, impia curiosi- 
tate tamquam magicis artibus seducti ad alienos deos et 
ad idola defluendo, et postremo Christum occidendo: in 
eodem regno elsi non spatiosiore, tamen feliciore man- 
sissent. Et nunc quod per omnes fere terras gentesque 
dispersi sunt, illius unius veri Dei providentia est, ut, 
quod deorum falsorum usquequaque simulacra arae, luci 
templa evertuntur et sacrificia prohibentur, de codicibus 
eorum probetur, quem ad modum hoc fuerit tanto ante 
prophetatum; ne forte, cum legeretur in nostris, a nobis 
putaretur esse conflictum. lam quod sequitur in volumine 
sequenti videndum est, et hic dandus huius prolixitati modus. 

LIBER V. 


PRAEFATIO. 


Quoniam constat omnium rerum optandarum pleni- 
tudinem esse felicitatem, quae non est dea, sed donum 
Dei, et ideo nullum deum colendum esse ab hominibus, 
nisi qui polest eos facere felices (unde si illa dea esset, 
sola colenda merito diceretur): iam consequenter videa- 
mus, qua causa Deus, qui potest et illa bona dare, quae 
habere possunt etiam non honi ac per hoc etiam non fe- 
lices, Romanum imperium tam magnum tamque diuturnum 
esse voluerit, Quia enim hoc deorum falsorum illa quam 
colebant multitudo non fecit, et multa iam diximus, et 
ubi visum fuerit oportunum esse dicemus. 


CarUT I. 


Causam Romani imperii omniumque regnorum nec for- 
tuitam esse nec ín stellarum positione consistere. 


Causa ergo magnitudinis imperii Romani nec fortuita 
est nec fatalis secundum eorum sententiam sive opinio- 
nem, qui ea dicunt esse fortuita, quae vel nullas causas 
habent vel non ex aliquo rationabili ordine venientes, et 
ea fatalia, quae praeter Dei et hominum voluntatem cuius- 
dam ordinis necessitate contingunt. Prorsus divina pro- 
videntia regna constituuntur humana. Quae si propterea 
quisquam fato tribuit, quia ipsam Dei voluntatem vel po- 
testatem fati nomine appellat, sententiam teneat, linguam 
corrigat. Cur enim non hoc primum dicit, quod postea 
dicturus est, cum ab illo quisquam quaesierit quid dixerit 
fatam? Nam,id homines quando audiunt, usitata loquendi 
consuetudine non intellegunt nisi vim positionis siderum, 
qualis esi quando quis nascitur sive concipitur; quod ali- 
qui alienant a Dei voluntate, aliqui ex illa etiam hoc pen- 

dere confirmant. Sed illi, qui sine Dei voluntate decer- 
nere opinantur sidera quid agamus vel quid bonorum 
habeamus malorumve patiamur, ab auribus omnium repel- 
lendi sunt, non solum eorum qui veram religionem tenent 
sed (et» qui deorum qualiumcumque, licet falsorum, volunt & 
esse cultores. Haec enim opinio quid agit aliud, nisi ut 
nullus omnino colatur aut rogetur Deus? Contra quos 
modo nobis disputatio non est instituta, sed contra hos 
qui pro defensione eorum, quos deos putant, Christianae 
religioni adversantur. Illi vero, qui positionem stellarum 
quodam modo decernentíum qualis quisque sit et quid el 
proveniat boni quidve mali accidat ex Dei voluntate sus- 
peudunt, si easdem stellas putant hahere hanc potestatem 
traditam sibi a summa illius potestate, ut volentes ista 
decernant: magnam caelo faciunt iniuriam, in cnius velut 15 
clarissimo senatu ac splendidissima curia opinantur scelera 
facienda decerni, qualia si aliqua terrena civitas decrevisset, 
genere humano decernente fuerat. evertenda. Quale deinde 
iudicium de liominum factis Deo relinquitur, quibus cae- 
lestis necessitas adhibetur, cum dominus ille sit et siderum 20 
et hominum? Aut si non dicunt stellas, accepta quidem 
potestate a summo Deo, arbitrio suo ista decernere, sed 
in talibus necessitatibus ingerendis illius omnino iussa 
complere: itane de ipso Deo sentiendum est, quod indignis- 
simum visum est de stellarum voluntate sentire? Quod 25 
si dicuntur stellae significare potius ista quam facere, ut 
quasi locutio quaedam sil illa positio praedicens futura, 
non agens (non enim mediocriter doctorum hominum fuit 
ísta sententia): non quidem ita solent loqui mathematici, 
ut verbi gratia dicant: „Mars ita positus homicidam signi- 30 
ficat“, sed: „homicidam facit“; verumtamen ut conceda- 
mus non eos ut debent loqui et a philosophis accipere 
oportere sermonis regulam ad ea praenuntianda, quae in 
siderum positione reperire se putant: quid fit, quod nihil 

umquam dicere potuerunt, cur in vila geminorum, in 
actionibus, in eventis, in professionibus, artibus, honoribus 
ceterisque rebus ad humanam vitam pertinentibus atque 
in ipsa morte sit plerumque tanta diversitas, ut similiores 
eis sint, quantum ad haec adtinet, multi extranei quam 
ipsi inter se gemini perexiguo temporis intervallo in na 
scendo separati, in conceptu autem per unum concubitum 
uno etiam momento seminati? 


CaPvT II. 
De geminorum simili dissimilique valetudine. 


Cicero dicit Hippocratem, nobilissimum | medicum, 
scriptum reliquisse, quosdam fratres, cum simnl aegrotare 
coepissent et eorum morbus eodem tempore ingravesceret, 
eodem levaretur, geminos suspicatum; «quos Posidonius 
Stoicus, multum astrologiae deditus, eadem constitutione 
astrorum natos eademque conceptos solebat asserere. [ta 
quod medicus pertinere credebat ad simillimam temperiem 
valetudinis, hoc philosophus astrologus ad vim constitu- 
lionemque siderum, quae fuerat quo tempore concepti 
natique sunt. Fn hac causa multo est acceptabilior et de 
proximo credibilior coniectura medicinalis, quoniam pa- 
rentes ut erant corpore adfecti, dum concumberent, ita 
primordia conceptorum adí(ici potuerunt, ut consecutis ex 
materno corpore prioribus incrementis paris valetudinis 
nascerentur; deinde in una domo eisdem alimentis nutriti, 
ubi aerem et loci positionem et vim aquarum plurimum 
valere ad corpus vel bene vel male accipiendum medicina 
testatur, eisdem etiam exercitationibus adsuefacti tam simi- 
lia corpora gererent, ut etiam ad aegrotandum uno tem- 
pore eisdemque causis similiter moverentur, Constitutio- 

nem vero caeli ac siderum, quae fuit quando concepti 
sive nati sunt, velle trahere ad istam aegrotandi parilita- 
tem, cum tam multa diversissimi generis diversissimorum 
effectuum et eventorum eodem tempore in unius regionis 
terra eidem caelo subdita potuerint concipi et nasci, nescio 5 
cnius sit insolentiae. Nos autem novimus geminos non 
solum actus et peregrinationes hahere diversas, verum 
etiam dispares aegritudines perpeti, De qua re facilli- 
mam, quantum mihi videtur, rationem redderet Hippocra- 
tes, diversis alimentis et exercitationibus, quae non de 10 
corporis temperatione, sed de animi voluntate veniunt, 
dissimiles eis accidere potuisse valetudines. Porro autem 
Posidonius vel quilibet fatalium siderum assertor mirum 
si potest hic invenire quid dicat, si nolit imperitorum 
mentibus in eis quas nesciunt rebus inludere. Quod enim 15 
conantur efficere de intervallo exiguo temporis, quod in- 
ter se gemini dum nascerentur habuerunt, propter caeli 
particulam, ubi ponitur horae notatio, quem horoscopum 
vocant: aut non tantum valet, quanta invenitur in gemi- 
norum voluntatibus actibus moribus casibusque diversitas, 20 
aut plus etiam valet, quam est geminorum vel humilitas 
generis eadem vel nobilitas, cuius maximam diversitatem 
non nisi in hora, qua quisque nascitur, ponunt. Ac per 
hoc si tam celeriter alter post alterum nascitur, ut eadem 
pars horoscopi maneat, paria cuncta quaero, quae in nul- 26 
lis possunt. geminis inveniri; si autem sequentis tarditas 
horoscopum mutat, parentes diversos quaero, quos gemini 
habere non possunt. 


CaPur III. 
De argumento, quod ex rota figuli Nigidius mathemati- 30 
cus adsumpsit in quaestione geminorum. 
Frustra itaque adfertur nobile illud commentum de 
figuli rota, quod respondisse ferunt Nigidium hac quae- 
9 sunt siue nati C — 4 effect. LACAK'bdp (= actuum, 

stione turbatum, unde et Figulus appellatus est, Dum 
enim rotam figuli vi quanta potuit intorsisset, currente 
illa bis numero de atramento tamquam uno eius loco 
summa celeritate percussit; deinde inventa sunt signa, 
b quae fixerat, desistente molu, non parvo intervallo in 
rotae illins extremitate distantia, „Sic, inquit, iu tanta 
rapacitate caeli, etiamsi alter post alterum tanta celeritate 
nascalur, quanta rotam bis ipse percussi, in caeli spatio 
plurimum est: hinc sunt, inquit, quaecumque dissimillima 
10 perhibentur in moribus casibusque geminorum.^ Hoc fig- 
mentum fragilius est quam vasa, quae illa rotatione fingun- 
tur. Nam si tam multum in caelo iuterest, quod con- 
stellationibus conprehendi non potest, ut alteri geminorum 
hereditas obveniat, alteri non obveniat: cur audent ceteris, 
15 qui gemini non sunt, cum iuspexerint eorum constellatio- 
nes, talia pronuntiare, quae ad illud secretum pertinent, 
quod nemo potest conprehendere et momentis adnotare 
nascentium? Si autem propterea talia dicunt in aliorum 
genituris, quia haec ad productiora spatia temporum per- 
20 tinent; momenta vero illa partium minutarum, quae inter 
se gemini possunt habere nascentes, rebus minimis tribu- 
untur, de qualibus mathematici non solent consuli (quis 
enim consulat quando sedeat, quando deambulet, quaudo 
vel quid prandeat?): numquid ista dicimus, quando in 
?5 moribus operibus casibusque geminorum plurima plurimum- 
que diversa monstramus? 


Carur IV. 


De Esau et lacob geminis multum inter se morum et 
actionum qualitate disparibus. 


80 Nati sunt duo gemini antiqua patrum memoria (ut 
de insignibus loquar) sic alter post alterum, ut posterior 
plentam prioris teneret. Tanta in eorum vita fuerunt 

moribusque diversa, tanta in actibus disparilitas, tanta in 
parentum amore dissimilitudo, ut etiam inimicos eos inter 
se faceret ipsa distantia. Numquid hoc dicitur, quia uno 
ambulante alius sedebat, et alio dormiente alius vigilabat, 
et alio loquente tacebat alius; quae pertinent ad illas minu- 
tias, quae non possunt ab eis conpreliendi, qui constitu- 
tionem siderum, qua quisque nascitur, scribunt, unde 
mathematici cousulantur? Unus duxit mercennariam ser- 
vitutem, alius non servivit; unus a matre diligebatur, alius 
non diligebatur; unus honorem, qui magnus apud eos 
habebatur, amisit, alter indeptus est. Quid de uxori- 
bus, quid de filiis, quid de rebus, quanta diversitas! Si 
ergo haec ad illas perlinent minulias temporum, quae 
inter se habent gemini, et constellationibus non adscri- 
buntur: quare aliorum constellationibus inspectis ista di- 
cuntur? Si autem ideo dicuntur, quia non ad minuta in- 
conprehensibilia, sed ad temporum spatia pertineut, quae 
observari notarique possunt: quid hic agit rota illa figuli, 
nisi ut homines luteum cor habentes in gyrum mittantur, 
ne mathematicorum vaniloquia convincantur? 


CaruT V. 


Quibus modis convincantur mathematici vanam scientiam 
profiteri. 


Quid idem ipsi, quorum morbum, quod eodem tempore 
gravior leviorque apparebat amborum, medicinaliter in- 
spiciens Hippocrates geminos suspicatus est, nonne salis 
istos redarguunt, qui volunt sideribus dare, quod de cor- 
porum simili temperatione veniebat? Cur enim similiter 
eodemque tempore, non alter prior, alter posterior aegro- 
tabant, siout nali fuerant, quia utique simul nasci ambo 
non poterant? Aut si nihil momenti adtulit, ut diversis 
temporibus aegrotarent, quod diversis temporibus nati 

sunt: quare tempus in nascendo diversum ad aliarum 
rerum diversitates valere contendunt? Cur potuerunt di- 
versis temporibus peregrinari, diversis temporibus ducere 
uxores, diversis temporibus filios procreare et multa alia, 
6 propterea quia diversis temporibus nati sunt, et non po- 
tuerunt cadem causa diversis etiam temporibus aegrotare? 
Si enim dispar nascendi mora mutavit horoscopum et 
disparilitatem intulit ceteris rebus: cur illud in aegritu- 
dinibus mansit, quod habebat in temporis aequalitate con- 
10 ceptus? Aut si fata valetudinis iu conceptu sunt, aliarum 
vero rerum in ortu esse dicuntur, non deberent inspectis 
natalium constellationihus de valetudine aliquid dicere, 
quando eis inspicienda conceptionalis hora non datur. Si 
autem ideo praenuntiant aegritudines non inspecto con- 
15 ceptionis horoscopo, quia indicant eas momenta nascen- 
tium: quo modo dicerent cuilibet eorum geminorum ex 
nativitatis hora, quando aegrotaturus esset, cum et alter, 
qui non habebat eandem horam nativitatis, necesse hahe- 
ret pariter aegrotare? Deinde quaero: si tanta distantia 
20 est temporis iu nalivitate geminorum, ut per hanc opor- 
teat eis constellationes fleri diversas propter diversum 
horoscopum et ob hoc diversos omnes cardines, ubi tanta 
vis ponitur, ut hinc eliam diversa sint fata; unde hoc 
accidere potuit, cum corum conceptus diversum tempus 
25 habere non possit? Aut si duorum uno momento tem- 
poris conceptorum potuerunt esse ad nascendum fata dis- 
paria, cur non et duorum uno momento temporis natorum 
possint esse ad vivendum atque moriendum fata disparia? 
Nam si unum momentum, quo ambo concepti sunt, non 
80 impedivit, ut alter prior, alter posterior nasceretur: cur, 
uno momento si duo nascantur, impedit aliquid, ut alter 
prior, alter posterior moriatur? Si conceptio momeniti 
unius diversos casus in utero geminos habere permittit, 

cur nativitas momenti unius non etiam quoslibet duos iu 
terra diversos casus habere permittat, ac sic omnis huius 
arlis vel potius vanitatis commenta tollantur? Quid est 
hoc, cur uno tempore, momento uuo, sub una eademque 
caeli positione concepli diversa habent fata, quae illos 
perducant ad diversarum horarum nativitatem, et uno 
momento temporis sub una eademque caeli positione de 
duabus matribus duo pariter nati diversa fata habere non 
possint, quae illos perducant ad diversam vivendi vel 
moriendi necessitatem? Au concepti nondum habent fata, 
quae nisi nascantur habere nou poterunt? Quid est ergo 
quod dicunt, si hora conceptionalis inveniatur, multa ab 
istis dici posse divinius? Unde etiam illud a nonnullis 
praedicatur, quod quidam sapiens horam elegit, qua cum 
uxore concumberet, unde (ilium mirabilem gigneret. Unde 
postremo et hoc est, quod de illis pariter aegrotantibus 
geminis Posidonius magnus astrologus idemque philosophus 
respondebat, ideo fieri, quod eodem tempore fuissent nati 
eodemque concepti Nam utique propter hoc addebat 
conceptionem, ne diceretur ei non ad liquidum eodem 
lempore potuisse nasci, quos constabat omnino eodem 
tempore fuisse conceptos; ut hoc, quod similiter simulque 
aegrotabant, non daret de proximo pari corporis tempe- 
ramento, sed eandem quoque valetudinis parililatem side- 
reis nexibus alligaret. Si igitur in conceptu tanta vis est 
ad aequalitatem fatorum, non debuerunt nascendo eadem 
fata mutari. Aut si propterea mutantur fata geminorum 
quía temporibus diversis nascuntur, cur non potius in- 
tellegamus iam fuisse mutata, ut diversis temporibus na- 
scerentur? Itane non mutat fata nativitatis voluntas viven- 
lium, cum mutet fata couceptionis ordo nascentium? 

Carvr VI. 
De geminis disparis sexus. 


Quamquam et in ipsis geminorum conceptibus, ubi 

certe amborum eadem momenta sunt temporum, unde fit 

5 ut sub eadem constellatioue fatali alter concipiatur mascu- 
lus, altera femina? Novimus geminos diversi sexus, ambo 
adhuc vivunt, ambo aetate adbuc vigent; quorum cum sint 
inter se similes corporum species, quantum in diverso 
sexu polest, instituto tamen et proposito vitae ita sunt 
10 dispares, ut praeter actus, quos necesse est a virilibus 
distare femineos (quod ille in officio comitis militat et a 
sua domo paene semper peregrinatur, illa de solo patrio 
et de rure proprio non recedit), insuper (quod est in- 
credibilius, si astralia fata credantur; non autem mirum, 
15 si voluntates. hominum et Dei munera cogitentur) ille 
coniugatus, illa virgo sacra est; ille numerosam prolem 
genuit, illa nec nupsit. At enim plurimum vis horoscopi 
valet. Hoc quam nihil sit, iam satis disserui. Sed qua- 
lecumque sit, in ortu valere dicunt; numquid et in con- 
20 ceptu? ubi et unum concubitum esse manifestum est, et 
tanta naturae vis est, ut, cum conceperit femina, deinde 
alterum concipere omnino non possit; unde necesse est 
eadem esse in geminis momenta conceptus. An forte 
quia diverso horoscopo nati sunt, aut ille in masculum, 
95 dum nascerentur, aut illa in feminam commutata est? 
Cum igitur non usquequaque absurde dici posset ad solas 
corporum diíferentias adílatus quosdam valere sidereos, 
Sicut in solaribus accessibus et decessibus videmus etiam 
ipsius anni tempora variari et lunaribus incrementis at- 
80 que detrimentis augeri et minui quaedam genera rerum, 
sicut echinos et conchas et mirabiles aestus oceani; non 
autem et animi voluntates positionibus siderum subdi: 

nunc isti, cum etiam nostros actus inde religare conan- 
tur, admonent ut quaeramus, unde ne in ipsis quidem 
corporibus eis possil ratio ista constare. Quid enim tam 
ad corpus pertinens quam corporis sexus? et tamen sub 
eadem positione siderum diversi sexus gemini concipi 
potuerunt, Unde quid insipientius dici aut credi potest, 
quam siderum positionem, quae ad horam conceptionis 
cadem ambobus fuit, facere non potuisse, ut, cum quo 
habebat eandem constellationem, sexum diversum a fratre 
non haberet; et positionem siderum, quae fuit ad horam 
nascentium, facere potuisse, ut ab eo tam multum vir- 
ginali sanctitate distaret? 


CapruT VIL 


De electione diei, quo uxor ducitur quove in agro ali- 
quid plantatur aut seritur. 


lam illud quis ferat, quod in eligendis diebus nova 
quaedam suis actibus fata moliuntur? Non erat videlicet 
ille ita natus, ut haberet admirabilem filium, sed ita po- 
tius, ut contemptihilem gigneret, et ideo vir doctus elegit 
horam qua misceretur uxori. Fecit ergo fatum, quod 
non habebat, et ex ipsius facto coepit esse fatale, quod 
in eius nativitate non fuerat  O stultitiam singularem! 
Eligitur dies ut ducatur uxor; credo propterea, quia pot- 
est in diem non honum, nisi eligatur, incurri et infeliciter 
duci. Ubi est ergo quod nascenti iam sidera decre- 
verunt? An potest homo, quod ei iam constitutum est, 
diei electione mutare, et quod ipse in eligendo die con- 
stituerit, non poterit ab alia potestate mutari? Deinde si 
soli homines, non aulem omuia quae sub caelo sunt, 
constellationibus subiacent, cur aliter eligunt dies accom- 
modatos ponendis vitibus vel arboribus vel segetibus, alios 

bus equarum vel boum fetentur armenta, et cetera huius 
modi? Si autem propterea valent ad has res dies electi, 
quia terrenis omnibus corporibus sive animantibus secun- 
dum diversitates temporalium momentorum siderum positio 
5 dominatur: considerent quam innumerabilia sub uno tem- 
poris puncto vel nascantur vel oriantur vel inchoentur, et 
tam diversos exitus habeant, ut istas observationes cuivis 
puero ridendas esse persuadeant. Quis enim est tam ex- 
cors, ul audeat dicere omnes arbores, omnes herbas, 
10 omues bestias serpeutes aves pisces vermiculos momenta 
uascendi singillatim habere diversa? Solent tameu homines 
ad temptaudam peritiam mathematicorum adferre ad eos 
constellationes mutorum animalium, quorum ortus propter 
hane explorationem domi suae diligenter observant, eos- 
15 que mathematicos praeferunt ceteris, qui constellationibus 
inspectis dicunt non esse hominem natum, sed pecus. 
Audent etiam dicere quale pecus, utrum aptum lanitio, an 
veclationi, an aratro, an custodiae domus. Nam et ad 
canina fata temptantur et cum magnis admirantium cla- 
20 moribus ista respondent. Sic desipiunt homines, ut exi- 
stiment, cum homo nascitur, ceteros rerum ortus ita in- 
hiberi, ut cum illo sub eadem caeli plaga nec musca 
nascatur. Nam si hanc admiserint, procedit ratiocinatio, 
quae gradatim accessibus modicis eos a muscis ad camelos 
elephantosque perducat. Nec illud volunt advertere, quod 
electo ad seminandum agrum die tam multa grana in ter- 
ram simul veniunt, simul germinant, exorta segete simul 
herbescunt pubescunt ílavescunt, et tamen inde spicas 
ceteris coaevas atque, ut ita dixerim, congerminales alias 
30 robigo interimit, alias aves depopulantur, alias homines 
avellunt. Quo modo istis alias coustellationes fuisse di- 
cturi sunt, quas tam diversos exitus habere conspiciuntt 
An eos paenitebit his rebus dies eligere easque ad cae- 
leste negabunt pertinere decretum, et solos sideribus sub- 

dent homines, quibus solis in terra Deus dedit liberas 
voluntates? His omnibus consideratis non inmerito cre- 
ditur, cum astrologi mirabiliter multa vera respondent, 
occulto instinctu fieri spirituum non bonorum, quorum 
cura est has falsas et noxias opiniones de astralibus fatis 6 
inserere humanis mentibus atque firmare, non horoscopi 
notati et inspecti aliqua arte, quae nulla est. 


Carur VIII. 


De his, qui non astrorum positionem, sed conexionem 
causarum ex Dei voluntate pendentem fati nomine 10 
appellant. 


Qui vero uon astrorum constitutionem, sicuti est 
cum quidque concipitur vel nascitur vel inchoatur, sed 
omnium conexiouem seriemque causarum, «ua fit omne 
quod (it, fati nomine appellaut: non multum cum eis de 15 
verbi controversia laborandum atque certandum est, quan- 
do quidem ipsum causarum ordinem et quandam conexio- 
nem Dei summi tribuunt voluntati et potestati, qui 
optime et veracissime creditur et cuncta scire ante- 
quam fiant et nihil inordinatum relinquere; a quo sunt 20 
omues potestates, quamvis ab illo non sint omnium volun- 
tates. Ipsam itaque praecipue Dei summi voluntatem, 
cuius potestas insuperabiliter per cuncta porrigitur, eos 
appellare fatum sic probatur. Annaei Senecae sunt, uisi 
fallor, hi versus: 26 


Due, summe pater altique dominator poli, 

Quocumque placuit, nulla parendi mora est. 

Adsum impiger: fac nolle, comitabor gemens 

Malusque patiar, facere quod licuit bono. 

Ducunt volentem fata, nolentem trahunt. 80 

Nempe evidentissime hoc ultimo versu ea fata appellavit, 
quam supra dixerat summi patris voluntatem; cui para- 
tum se oboedire dicit, ut volens ducatur, ne nolens tra- 
hatur; quoniam scilicet 


5 Ducunt volentem fata, nolentem trahunt, 


Illi quoque versus Homerici huic sententiae suffragantur, 
quos Cicero in Latinum vertit: 


Tales sunt hominum mentes, quali pater ipse 
Iuppiter auctiferas lustravit lumiue terras. 


10 Nec in hac quaestione auctoritatem haberet poetica sen- 
tentia; sed quoniam Stoicos dicit vim fati asserentes istos 
ex llomero versus solere usurpare, non de illins poetae, 
sed de istorum philosophorum opinione tractatur, cum 
per istos versus, quos disputationi adhibent quam de fato 

15 habent, quid sentiant esse fatum apertissime declaratur, 
quoniam lovem appellant, quem summum deum putant, 
a quo conexionem dicunt pendere fatorum. 


CarvuT IX. 


De praescientia Dei et libera hominis voluntate contra 
10 Ciceronis definitionem. 


Hos Cicero ita redarguere nititur, ut non existimet 
aliquid se adversus eos valere, nisi auferat divinationem. 
Quam sic conatur auferre, ut neget esse scientiam futuro- 
rum, eamque omnihus viribus nullam esse omnino con- 

$5 tendat, vel in homine vel in deo, uullamque rerum prae- 
dictionem. ta et Dei praescientiam negat et omnem 
prophetiam luce clariorem conatur evertere vanis argu- 
mentationibus et oppouendo sibi quaedam oracula, quac 
facile possunt refelli; quae tamen nec ipsa convincit. In 

his autem matliematicorum coniecturis refutandis eius 
regnat oratio, quia vere tales sunt, ut se ipsae destruant 
et refellant. Multo sunt autem tolerabiliores, qui vel si- 
derea fata constituunt, quam iste qui tollit praescientiam 
futurorum. Nam et confiteri esse Deum et negare prae- 
scium futurorum apertissima insania est. Quod et ipse 
cum videret, etiam illud temptavit quod scriptum est: 
Dixit insipiens in corde suo: Non est Deus; sed non ex 
sua persona. "Vidit enim quam esset invidiosum et mo- 
lestum, ideoque Cottam fecit disputantem de hac re ad- 
versus Stoicos in libris de deorum natura et pro Lucilio 
Balbo, cui Stoicorum partes defendendas dedit, maluit 
ferre sententiam quam pro Cotta, qui nullam divinam 
naturam esse contendit. [n libris vero de divinatione ex 
se ipso apertissime oppugnat praescientiam futurorum. 
Hoc autem totum facere videtur, ne fatum esse consentiat 
et perdat liberam voluntatem. Putat enim concessa scien- 
tia futurorum ita esse consequens fatum, ut negari om- 
nino non possit. Sed quoquo modo se liabeant tortuosis- 
simae concertationes et disputationes philosophorum, nos 
ut confilemur summum et verum Deum, ita voluntatem 
summamque potestatem ac praescienliam eius confitemur; 
nec timemus ue ideo non voluntate faciamus, quod volun- 
tate facimus, quia id nos facturos ille praescivit, cuius 
praescientia falli non potest; quod Cicero timuit, ut oppu- 
gnaret praescientiam, et Stoici, ut non omnia necessitate 
fleri dicerent, quamvis omnia fato fleri contenderent. 
Quid est ergo, quod Cicero timuit in praescientia 
futurorum, ut eam labefactare disputatione detestabili nite- 
retur? Videlicet quia, si praescita sunt omnia futura, hoc 
ordine venient, quo ventura esse praescita sunt; et si hoc 
ordine venient, certus est ordo rerum praescienti Deo; et 
si certus est ordo rerum, certus est ordo causarum; non 

enim fieri aliquid potest, quod non aliqua efficiens causa 
praecesserit; si autem certus est ordo causarum, quo fit 
omne quod fit, fato, inquit, fiunt omnia quae flunt. Quod 
si ita est, nihil est in nostra potestate nullumque est ar- 
5 bitrium voluntatis; quod si concedimus, inquit, omnis hu- 
mana vita subvertitur, frustra leges dantur, frustra obiur- 
gationes laudes, vituperationes exhortationes adhibentur, 
neque ulla iustitia bonis praemia et malis supplicia con- 
slituta sunt, Haec ergo ne consequantur indigua et ab- 
10 surda et perniciosa rebus humanis, non vult esse prae- 
scientiam futurorum; atque iu has angustias coartat ani- 
mum religiosum, ut unum eligat e duobus, aut esse ali- 
quid in nostra voluntate, aut esse praescientiam futuro- 
rum, quoniam utrumque arbitratur esse non posse, sed 
15 si alterum confirmabitur, alterum tolli; si elegerimus prae- 
scientiam futurorum, tolli voluntatis arbitrium; si elegeri- 
mus voluntatis arbitrium, tolli praescientiam futurorum. 
Ipse itaque ut vir magnus et doctus et vitae humanae 
plurimum ac peritissime consulens ex his duobus elegit 
20 liberum voluntatis arbitrium; quod ut confirmaretur, nega- 
vit praescientiam futurorum atque ita, dum vult facere 
liberos, fecit sacrilegos. Religiosus autem animus utrum- 
que eligit, utrumque confitetur et fide pietatis utrumque 
confirmat. Quo modo? inquit; nam si est praescientia 
25 futurorum, sequentur illa omnia, quae conexa sunt, donec 
eo perveniatur, ut nibil sit iu nostra voluntate. Porro 
si est aliquid in nostra voluntate, eisdem recursis gradi- 
bus eo pervenitur, ut non sit praescientia futurorum. 
Nam per illa oinnia sic recurritur: si est voluntatis arbi- 
30 trium, non omnia fato fiunt; si non omnia fato fiunt, non 
est omnium certus ordo causarum; si certus causarum 
ordo non est, nec rerum certus est ordo praescienti Deo, 
quae fleri non possunt, nisi praecedentibus et efflcienti- 

bus causis; si rerum ordo praescienti Deo certus non est, 
non omnia sic veniunt, ut ea ventura praescivit; porro si 
non omnia sic veniunt, ut ab illo ventura praescita sunt, 
non est, inquit, in Deo praescientia omnium futurorum. 
Nos adversus istos sacrilegos ausus atque impios et 
Deum dicimus omnia scire antequam flant, ct voluntate 
nos facere, quidquid a nobis non nisi volentibus fieri sen- 
fimus et novimus. Omnia vero fato fieri non dicimus, 
immo nulla fleri fato dicimus; quoniam fati nomen ubi 
solet a loquentibus poni, id est in constitutione siderum 
cum quisque conceptus aut natns est, quoniam res ipsa 
inaniter asseritur, nihil valere monstramus. Ordinem 
autem causarum, ubi voluntas Dei plurimum potest, neque 
negamus, neque fati vocabulo nuncupamus, nisi forte ut 
fatum a fando dictum intellegamus, id est a loquendo; non 
enim abnuere possumus esse scriptum in litteris sanctis: 
Semel locutus est Deus, duo haec audivi, quoniam pote- 
stas Dei est, et tibi, Domine, misericordia, qui reddis 
unicuique secundum opera eius. Quod enim dictum est: 


Semel locutus est, intellegitur ,inmobiliter^, hoc est in- 20 


commutabiliter, „est locutus“, sicut novit incommutabi- 
liter omnia quae futura sunt et quae ipse facturus est. 
Hac itaque ratione possemus a fando fatum appellare, nisi 
hoc nomen iam in alia re soleret intellegi, quo corda ho- 
minum nolumus inclinari. Non est autem consequens, 
ut, si Deo certus est omnium ordo causarum, ideo nihil 
sit in nostrae voluntatis arhitrio. Et ipsae quippe nostrae 
voluntates in causarum ordine sunt, qui certus est Deo 
eiusque praescientia continetur, quoniam et humanae volun- 
tates humanorum operum causae sunt; atque ita, qui om- 
nes rerum causas praescivit, profecto in eis causis etiam 

nostras voluntates ignorare non potuit, quas nostrorum 
operum causas esse praescivil. 

Nam et illud, quod idem Cicero concedit, nihil fleri 
si causa efficiens non praecedat, satis est ad eum in hac 
quaestione redarguendum. Quid enim eum adiuvat, quod 
dicit nihil quidem fieri sine causa, sed non omnem cau- 
sam esse fatalem, quia est causa fortuita, est naturalis, 
est voluntaria? Sufficit, quia omne, quod fit, non nisi 
causa praecedente fieri confitetur. Nos enim eas causas, 
quae dicuntur fortuitae, unde etiam fortuna nomen acce- 
pit, non esse dicimus nullas, sed latentes, easque tribui- 
mus vel Dei veri vel quorumlibet spirituum voluntati, 
ipsasque naturales nequaquam ab illius voluntate seiungi- 
mus, qui est auctor omnis conditorque naturae. lam vero 
causae voluntariae aut Dei sunt aut angelorum aut homi- 
num aut quorumque animalium, si tamen voluntates appel- 
landae sunt animarum rationis expertium motus illi, qui- 
bus aliqua faciunt secundum naturam suam, cum quid 
vel adpetunt vel evitant. Angelorum autem voluutates 
dico seu bonorum, quos angelos Dei dicimus, seu malo- 
rum, quos angelos diaboli vel etiam daemones appellamus: 
sic et hominum, et bonorum scilicet et malorum. Ac per 
hoc colligitur non esse causas efficientes omnium quae 
fiunt nisi voluntarias, illius naturae scilicet, quae spiritus 
vitae est. Nam et aer iste seu ventus dicitur spiritus; 
sed quoniam corpus est, non est spiritus vitae. Spiritus 
ergo vitae, qui vivificat omnia creatorque est ommis cor- 
poris et omnis creati spiritus, ipse est Deus, spiritus uti- 
que non creatus. [n eius voluntate summa. potestas est, 
quae creatorum spirituum bonas voluntates adiuvat, malas 
iudicat, omnes ordinat et quibusdam tribuit potestates, 
quibusdam non tribuit. Sicut enim omnium naturarum 

creator est, ita omnium potestatum dalor, non voluntatum. 
Malae quippe voluntates ab illo non sunt, quoniam contra 
naturam sunt, quae ab illo est. Corpora igitur magis 
subiacent voluntatibus, quaedam nostris, id est omnium 
animantium mortalium et magis hominum quam bestiarum; 
quaedam vero angelorum; sed omnia maxime Dei voluntati 
subdita sunt, cui etiam voluntates omnes subiciuntur, quia 
non habent potestatem nisi quam ille concedit. Causa 
itaque rerum, quae facit nec fit, Deus est; aliae vero 
causae et faciunt et fiunt, sicut sunt omnes creati spiri- 
tus, maxime rationales. Corporales autem causae, quae 
magis finnt quam faciunt, non sunt inter causas efficientes 
aduumerandae, quoniam hoc possunt, quod ex ipsis faciunt 
spirituum voluntates. Quo modo igitur ordo causarum, 
qui praescienti certus es! Deo, id efficit, ut nihil sit in 
nostra voluntate, cum in ipso causarum ordine magnum 
habeant locum nostrae voluntates? Contendat ergo Cicero 
cum eis, qui huuc causarum ordinem dicunt esse fatalem 
vel potius ipsum fati nomine appellant, quod nos abhor- 
remus praecipue propter vocabulum, quod non in re vera 
consuevit intellegi. Quod vero negat ordinem omnium 
causarum esse certissimum et Dei praescientiae notissimum, 
plus eum quam Stoici detestamur. Aut enim esse Deum 
negat, quod quidem inducta alterius persona in libris de 
deorum natura facere molitus est; aut si esse confitetur 
Deum, quem negat praescium futurorum, etiam sic nihil 
dicit aliud, quam quod ille dixit insipiens in corde suo: 
Non est Deus. Qui euim non est praescius omnium futu- 
rorum, non est utique Deus. Quapropter et voluntates 

nostrae tantum valent, quantum Deus eas valere voluit 80 


atque praescivit; et ideo quidquid valent, certissime valent, 
et quod facturae sunt, ipsae omnino facturae sunt, quia 
valituras atque facturas ille praescivit, cuius praescientia 
falli non potest. Quapropter si mihi fati nomen alicui 

rei adhibendum placeret, magis dicerem fatum esse in- 
firmioris potentioris voluntatem, qui eum habet in potestate, 
quam illo causarum ordine, quem non usitato, sed suo more 
Stoici fatum appellant, arbitrium nostrae voluntatis auferri. 


5 CAPUT X. 
An voluntatibus hominum aliqua dominetur necessitas. 


Unde nec illa necessitas formidanda est, quam formi- 
dando Stoici laboraverunt causas rerum ita distinguere, 
ut quasdam subtraherent necessitati, quasdam subderent, 

10 atque in his, quas esse sub necessitate noluerunt, posue- 
runt etiam nostras voluntates, ne videlicet non essent li- 
berae, si subderentur necessitati, Si enim necessitas 
nostra illa dicenda est, quae non esl in nostra potestate, 
sed etiamsi nolimus efficit quod potest, sicut est necessi- 

16 tas mortis; manifestum est voluntates nostras, quibus recte 
vel perperam vivitur, sub tali necessitate non esse. Multa 
enim facimus, quae si nollemus, non utique faceremus. 
Quo primitus pertinet ipsum velle; nam si volumus, est, 
si nolumus, non est; non enim vellemus, si nollemus. Si 

20 autem illa definitur esse necessitas, secundum quam dici- 
mus necesse esse ut ita sit aliquid vel ita fiat, nescio 
cur eam timeamus, ne nobis libertatem auferat voluntatis. 
Neque enim et vitam Dei et praescientiam Dei sub neces- 
sitate ponimus, si dicamus necesse esse Deum semper vi- 

26 vere et cuncta praescire; sicut nec potestas eius minuitur, 
cum dicitur mori fallique non posse. Sic enim hoc non 
potest, ut potius, si posset, minoris esset utique potesta- 
tis. Recte quippe omnipotens dicitur, qui tamen mori et 
falli non potest. Dicitur enim omnipotens faciendo quod 

30 vult, non patiendo quod non vult; quod ei si accideret, 
nequaquam esset omnipotens. Unde propterea quaedam 
non potest, quia omnipotens est. Sic etiam cum dicimus 

necesse esse, ut, cum volumus, libero velimus arbitrio: 
et verum procul dubio dicimus, et non ideo ipsum libe- 
rum arbitrium necessitati subicimus, quae adimit liberta- 
tem. Sunt igitur nostrae voluntates et ipsae faciunt, 
quidquid volendo facimus, quod non fieret, si nollemus. 
Quidquid autem aliorum hominum voluntate nolens quis- 
que patitur, etiam sic voluntas valet, etsi non illius, tamen 
hominis voluntas; sed potestas Dei. (Nam si voluntas tan- 
tum esset nec posset quod vellet, potentiore voluntate 
impediretur; nec sic tamen voluntas nisi voluntas esset, 
nec alterius, sed eius esset qui vellet, etsi non posset 
implere quod vellet.) Unde quidquid praeter suam volun- 
tatem patitur homo, non debet tribuere humanis vel an- 
gelicis vel cuiusquam creati spiritus voluntatibus, sed eius 
potius, qui dat potestatem volentibus. 

Non ergo propterea nihil est in nostra voluntate, 
quia Deus praescivit quid futurum esset in nostra volun- 
tate. Non enim, qui hoc praescivit, nihil praescivit. Porro 
si ille, qui praescivit quid futurum esset in nostra volun- 
tate, nou utique nihil, sed aliquid praescivit: profecto et 
illo praesciente est aliquid in nostra voluntate. Quocirca 
nullo modo cogimur aut retenta praescientia Dei tollere 
voluntatis arbitrium aut retento voluntatis arbitrio Deum 
(quod nefas est) negare praescium futurorum; sed utrum- 
que amplectimur, utrumque fideliter et veraciter confite- 
mur; illud, ut bene credamus; hoc, ut beue vivamus. 
Male autem vivitur, si de Deo non bene creditur. Uude 
absit a nobis eius negare praescientiam, ut libere velimus, 
quo adiuvante sumus liberi vel erimus. Proinde non 
frustra sunt leges obiurgationes exhorlationes laudes et 
vituperationes, quia et ipsas futuras esse praescivil, et 
valent plurimum, quantum eas valituras esse praescivit, et 
preces valent ad «ca impetranda, quae se precantibus 

concessurum esse praescivit, et iuste praemia bonis factis 
et peccatis supplicia constitnta sunt. Neque enim ideo 
non» peccat homo, quia Deus illum peccaturum esse prae- 
scivit; immo ideo non dubitatur ipsum peccare, cum pec- 

ñ cat, quia ille, cuius praescientia falli non potest, non 
fatum, non fortunam, non aliquid aliud, sed ipsum pecca- 
turum esse praescivit Qui si nolit, utique non peccat; 
sed si peccare noluerit, etiam hoc ille praescivit. 


CaruT XI. 


10 De universali providentia Dei, cuius legibus omnia 
continentur. 


Deus itaque summus et verus cum Verbo suo et 
Spiritu sancto, quae tria unum sunt, Deus unus omni- 
potens, creator et factor omnis animae atque omnis cor- 

15 poris, cuius sunt participatione felices, quicumque sunt 
veritate, non vanilate felices, qui fecit hominem rationale 
animal ex anima et corpore, qui eum peccantem nec in- 
punitum esse permisit nec sine misericordia dereliquit; 
qui bonis et malis essentiam etiam cum lapidibus, vitam 

20 seminalem etiam cum arboribus, vitam sensualem etiam 
cum pecoribus, vitam intellectualem cum solis angelis de- 
dit; a quo est omnis modus omnis species omuis ordo; 
a quo est mensura numerus pondus; a quo est quidquid 
naluraliter est, cuiuscumque generis est, cuiuslibet aesti- 

265 mationis est; a quo sunt semina formarum formae semi- 
num motus seminum alque formarum; qui dedit et carni 
originem pulchritudinem valetudinem, propagationis fecun- 
ditatem membrorum dispositionem salutem | concordiae; 
qui et animac inrationali dedit memoriam sensum adpeti- 

30 tum, rationali autem insuper mentem intellegentiam volun- 
tatem; qui non solum caelum et terram, nec solum an- 

gelum et hominem, sed nec exigui et contemptibilis ani- 
mantis viscera nec avis pinnulam, nec herbae flosculum 
nec arboris folium sine suarum partium convenientia et 
quadam veluti pace dereliquit: nullo modo est credeudus 
regna hominum eorumque dominationes et servitutes a 
suae providentiae legibus alienas esse voluisse. 


Carum XII, 


Quibus moribus antiqui Romani meruerínt, ut Deus 
verus, quamvis non eum colerent, eorum augeret 
imperium. 

Proinde videamus, quos Romanorum mores et quam 
ob causam Deus verus ad augendum imperium adiuvare 
dignatus est, in cuius potestate sunt etiam regua terrena. 
Quod ut absolutius disserere possemus, ad hoc pertinen- 
tem et superiorem librum conscripsimus, quod in hac re 
potestas nulla sit eorum deorum, quos etiam rebus nuga- 
toriis colendos putarunt, et praesentis voluminis partes 
superiores, quas huc usque perduximus, de fati quaestione 
tollenda, ne quisquam, cui iam persuasum esset non illo- 
rum deorum cultu Romanum imperium propagatum atque 
servatum, nescio cui fato potius id tribueret quam Dei 
summi potentissimae voluntati. Veteres igitur primique 
Romani, quautum eorum docet et commendat historia, 
quamvis ut aliae gentes excepta una populi Hebraeorum 
deos falsos colerent et non Deo victimas, sed daemoniis 
immolarent, tamen „laudis avidi, pecuniae liberales erant, 
gloriam ingentem, divitias honestas volebant"; hauc arden- 
tissime dilexerunt, propter hanc vivere volucrunt, pro 
hac emori non dubitaverunt; ceteras cupiditates huius 
unius ingenti cupiditate presserunt. Ipsam denique patriam 

suam, quoniam servire videbatur inglorium, dominari vero 
atque imperare gloriosum, prius omni studio liberam, deinde 
dominam esse concupiverunl. Hiuc est quod regalem do- 
minationem non ferentes „annua imperia binosque im- 
6 peratores sibi fecerunt, qui consules appellati sunt a con 
sulendo, non reges aut domini a regnando atque domi- 
nando“; cum et reges utique a regendo dicti melius videantur, 
ul regnum a regibus, reges autem, ut dictum est, a regen- 
do; sed fastus regius non disciplina putata est regentis 
vel benivolentia consulenlis, sed superbia dominantis. Ex 
pulso itaque rege Tarquinio et consulibus institutis secu- 
tum est, quod idem auctor in Romanorum laudibus posuit, 
quod „civitas incredibile memoratu est adepta libertate 
quantum brevi creverit; tanta cupido gloriae incesserat." 
15 ]sta ergo laudis aviditas et cupido gloriae multa illa mi- 
randa fecit, laudabilia scilicet atque gloriosa secundum 
hominum existimationem. 
Laudat idem Sallustius temporibus suis magnos et 
praeclaros viros, Marcum Catonem et Gaium Caesarem, 
20 dicens quod diu illa res publica non habuit quemquam 
virtute magnum, sed sua memoria fuisse illos duos in- 
genti virtute, diversis moribus. In laudibus autem Cae- 
saris posuit, quod sibi magnum imperium, exercitum, bel- 
lum novum exoplabat, ubi virtus enitescere posset. [ta 
26 fiebat in votis virorum virtute magnorum, ut excitaret. in 
bellum miseras gentes et flagello agitaret Bellona sangui- 
neo, ut esset ubi virtus eorum cnitesceret, Hoc illa pro- 
fecto laudis aviditas et gloriae cupido faciebat. Amore 
itaque primitus libertatis, post eliam dominationis et cupi- 
80 ditate laudis et gloriae multa magua fecerunt. Reddit eis 
utriusque rei testimonium etiam poeta insignis illorum; 
inde quippe ail: 

Nec non Tarquinium eiectum Porsenna iubebat 
Accipere ingentique urbem obsidione premebat; 
Aeneadae in ferrum pro libertate ruebant. 


Tunc itaque magnum illis fuit aut fortiter (e»mori aut liberos 
vivere. Sed cum esset adepta libertas, tanta cupido glo- 6 
riae incesseral, ut parum esset sola libertas, nisi et domi- 
natio quaereretur, dum pro magno habetur, quod velut 
loquente love idem poeta dicit: 
Quin aspera luno, 
Quae mare nunc terrasque metu caelumque fatigat, 10 
Consilia in melius referet mecumque fovebit 
Romanos rerum dominos gentemque togatam, 
Sic placitum. Veniet lustris labentibus aetas, 
Cum domus Assaraci Phthiam clarasque Mycenas 
Servitio premet ue victis dominabitur Argis. 15 
Quae quidem Vergilius Iovem inducens tamquam futura 
praedicentem ipse iam facta recolebat cernebatque. prae- 
sentia; verum propterea commemorare illa volui, ut osten- 
derem dominationem post libertatem sic habuisse Romanos, 
ut in eorum magnis laudibus poneretur. [linc est et illud 20 
eiusdem poetae, quod, cum artibus aliarum gentium eas 
ipsas proprias Romanorum artes regnandi atque imperandi 
et subiugandi ac debellandi populos anteponeret, ait; 
Excudent ali spirantia mollius aera, 
Cedo equidem, vivos ducent de marmore vultus, 26 
Orabunt causas melius caelique meatus 
Describent radio et surgentia sidera dicent: 
Tu regere imperio populos, Romane, memento 
(Hae tibi erunt artes) pacique inponere mores, 
Parcere subiectis et debellare superbos. 80 
8 Aen. 8, 646sqq. 16 Aen.1,279sqq. 80 Aen. 6, 847 sqq. 

Has artes illi tanto peritius exercebant, quanto minus se 
voluptatibus dabant et enervalioni animi et corporis in 
concupiscendis et augendis divitiis et per illas moribus 
corrumpendis, rapiendo miseris civibus, largiendo scaeni- 
cis turpibus. Unde qui tales iam morum labe superabant 
atque abundabaunt, quando scribebat ista Sallustius cane- 
batque Vergilius, non illis artibus ad honores et gloriam, 
sed dolis atque fallaciis ambiebant. Unde idem dicit: „Sed 
primo magis ambitio quam avaritia animos hominum exer- 
cebat, quod tamen vitium propius virtutem erat. Nam 
gloriam honorem imperium bonus et ignavus aeque sibi 
exoptant; sed ille, inquit, vera via nititur, huic quia bonae 
artes desunt, dolis atque fallaciis contendit.“ Hae sunt 
illae bonae artes, per virtutem scilicet, non per fallacem 
ambitionem ad honorem et gloriam et imperium pervenire; 
quae tamen bonus el iguavus aeque sibi exoptant; sed 
ille, id est bonus, vera via nititur. Via virtus est, qua 
nititur tamquam ad possessionis finem, id est ad gloriam 
honorem imperium. Hoc insitum habuisse Romanos etiam 
deorum apud illos aedes indicant, quas coniunctissimas 
constituerunt, Virtutis et Honoris, pro diis habentes quae 
dantur a Deo. Unde intellegi potest quem finem volebant 
esse virtutis et quo eam referebant qui boni erant, ad 
honorem scilicet; nam mali nec habebant eam, quamvis 
honorem habere cuperent, quem malis artibus conabantur 
adipisci, id est dolis atque fallaciis. 

Melius laudatus est Cato. De illo quippe ait: „Quo 
minus petebat gloriam, eo illum magis sequebatur.“ 
Quando quidem gloria est, cuius illi cupiditate flagrabant, 
iudicium hominum bene de hominibus opinantium; et ideo 
melior est virtus, quae humano testimonio contenta non est 
nisi conscientiae suae. Unde dicit apostolus: Nam gloria 

nostra haec est: testimonium conscientiae nostrae; et 
alio loco: Opus autem suum probet unusquisque, et tunc 
in semet ipso tantum gloriam habebit et non in altero. 
Gloriam ergo et honorem et imperium, quae sibi exopta- 
bant et quo bonis artibus pervenire nitebantur boni, non 
debet sequi virtus, sed ipsa virtutem. Neque enim est 
vera virlus, nisi quae ad eum finem tendit, ubi est bonum 
hominis, quo melius non est. Unde et honores, quos 
petivit Cato, petere non debuit, sed eos civitas ob eius 
virtutem non petenti dare. 

Sed cum illa memoria duo Romani essent virtute 
magni, Caesar et Cato, longe virtus Catonis verilati vide- 
tur propinquior fuisse quam Caesaris. Proinde qualis 
esset illo tempore civitas et antea qualis fuisset, videamus 
in ipsa sententia Catonis: ,Nolite, inquit, existimare maio- 
res nostros armis rem publicam ex parva magnam fecisse. 
Si ita esset, multo pulcherrimam eam nos haberemus. 
Quippe sociorum atque civium, praeterea armorum et 
equorum maior copia nobis quam illis est. Sed alia fuere 
quae illos magnos fecerunt, quae nobis nulla sunt: domi 
industria, foris iustum imperium, animus in consulendo 
liber, neque delicto neque libidini obnoxius. Pro his nos 
habemus luxuriam atque avaritiam, publice egestatem, pri- 
vatim opulentiam; laudamus divitias, sequimur inertiam; 
inter bonos et malos discrimen nullum; omnia virtutis 
praemia ambitio possidet. Neque mirum: ubi vos separa- 
tim sibi quisque consilium capitis, ubi domi voluptatibus, 
hic pecuniae aut gratiae servitis, eo fit ut impetus flat 
in vacuam rem publicam." 

Qui audit haec Catonis verba sive Sallustii, putat, 
quales laudantur Romani veteres, omnes eos tales tunc 
fuisse vel plures. Non ita est; alioquin vera non essent, 
quae ipse item scribit, ea quae commemoravi in secundo 

libro huius operis, ubi dicit, iniurias validiorum et ob eas 
discessionem plebis a patribus aliasque dissensiones domi 
fuisse iam inde a principio, neque amplius aequo et mo- 
desto iure actum quam expulsis regibus, quamdiu metus 
a Tarquinio fuit, donec bellum grave, quod propter ipsum 
cum Etruria susceptum fuerat, fiuiretur; postea vero ser 
vili imperio patres exercuisse plebem, regio more verbe- 
rasse, agro pepulisse et ceteris expertibus solos egisse in 
imperio; quarum discordiarum, dum illi dominari vellent, 
illi servire nollent, finem fuisse bello Punico secundo, 
quia rursus gravis melus coepit urguere atque ab illis 
perturbationibus alia maiore cura cohibere animos inquie- 
tos et ad concordiam revocare civilem. Sed per quosdam 
paucos, qui pro suo modo boni erant, magna administra- 
bantur atque illis toleratis ac temperatis malis paucorum 
bonorum providentia res illa crescebat; sicut idem histo- 
ricus dicit multa sibi legenti et audienti, quae populus 
Romanus domi militiaeque, mari atque terra praeclara 
facinora fecerit, libuisse adtendere quae res maxime tanta 
negotia sustinuisset; quoniam sciebat saepenumero parva 
manu cum magnis legionibus hostium contendisse Roma- 
nos, cognoverat parvis copiis bella gesta cum opulentis 
regibus; sibique multa agitanti constare dixit, paucorum 
civium egregiam virtutem cuncta patravisse, eoque factum 
ut divitias paupertas, multitudinem paucitas superaret. 
»Sed postquam luxu atque desidia, inquit, civitas corrupta 
est, rursus res publica magnitudine sui imperatorum atque 
magistratuum vitia sustentabat.^  Paucorum igitur virtus 
ad gloriam honorem imperium vera via, id est ipsa vir- 
tute, nitentium etiam a Catone laudata est. llinc erat 

domi industria, quam commemoravit Cato, ut aerarium 
esset opulentum, tenues res privatae. Unde corruptis 
moribus vitium e contrario posuit, publice egestatem, 
privatim opulentiam. 


CAPUT XIII. 


De amore laudis, qui, cum sit vitium, ob hoc virtus 
putatur, quia per ipsum vitia maiora cohibentur. 


Quam ob rem cum diu fuissent regna Orientis in- 
lustria, voluit Deus et Occidentale fleri, quod tempore esset 
posterius, sed imperii latitudine et magnitudine inlustrius, 
idque talibus potissimum concessit hominibus ad domanda 
gravia mala multarum gentium, qui causa honoris laudis 
et gloriae consuluerunt patriae, in qua ipsam gloriam re- 
quirebant, salutemque eius saluti suae praeponere non 
dubitaverunt, pro isto uno vitio, id est amorc laudis, pe- 
cuniae cupidilatem et multa alia vitia conprimentes. Nam 
sanius videt, qui et amorem laudis vitinm esse cognoscit, 
quod nec poetam fugit Horatium, qui ail: 


Laudis amore tumes: sunt certa piacula, quae te 
Ter pure lecto poterunt recreare libello. 


[demque in carmine lyrico ad reprimendam dominandi li- 
bidinem ita ceciuit: 


Latius regnes avidum domando 
Spiritum. quam si Libyam remotis 
Gadibus iungas et uterque Poenus 
Serviat uni. 
Verum tamen qui libidines turpiores flde pietatis impe- 
trato Spiritu sancto et amore intellegibilis pulchritudinis. 
non refrenant, melius saltem cupiditate humanae laudis 

et gloriae non quidem iam sancti, sed minus turpes sunt. 
Etiam Tullius hinc dissimulare non potuit in eisdem libris 
quos de re publica scripsit, ubi loquitur de instituendo 
principe civitatis, quem dicit alendum esse gloria, et con- 

5 sequenter commemorat maiores suos multa mira atque 
praeclara gloriae cupiditate fecisse. Huic igitur vitio non 
solum non resistebant, verum etiam id excitandum et ac- 
cendendum esse censebant, putantes hoc utile esse rei 
publicae. Quamquam nec in ipsis philosophiae libris Tul- 

10 lius ab hac peste dissimulet, ubi eam luce clarius con- 
filetur. Cum enim de studiis talibus loqueretur, quae 
utique sectanda sunt fiue veri boni, non ventositate laudis 
humanae, hanc intulit universalem generalemque senter- 
tiam: „Honos alit artes, omnesque accenduntur ad studia 

16 gloria iacentque ea semper, quae apud quosque impro- 
bantur." 


CapruT XIV. 


De resecando amore laudis humanae, quoniam iustorum 
gloria omnis in Deo sit. 

20 Huic igitur cupiditati melius resistitur sine dubita- 
tione quam ceditur. Tanto enim quisque est Deo simi- 
lior, quanto et ab hac inmunditia mundior. Quae in hac 
vita etsi non funditus eradicatur ex corde, quia etiam 
bene proficientes animos temptare non cessat: saltem 

$5 cupiditas gloriae superetur dilectione iustitiae, ut, si ali- 
cubi iacent quae apud quosque improbantur, si bona, si 
recta sunt, etiam ipse amor humanae laudis erubescat et 
cedat amori veritatis. Tam enim est hoc vitium inimicum 
piae fidei, si maior in corde sit cupiditas gloriae quam 

80 Dei timor vel amor, ut Dominus diceret: Quo modo pot- 

estis credere gloriam ab invicem expectantes et gloriam 
quae a solo Deo est non quaerentes? Item de quibns- 
dam, qui in eum crediderant et verebantur palam con- 
fiteri, ait evangelista: Dilexerunt gloriam hominum magis 
quam Dei. Quod sancti apostoli non fecerunt; qui cum 
in his locis praedicarent Christi nomen, ubi non solum 
improbabatur (sicut ille ait: lacentque ea semper, quae 
apud quosque improbantur), verum etiam summae detesta- 
tionis habebatur, tenentes quod audierant a bono magistro 
eodemque medico mentium: Si guis me negaverit coram 
hominibus, negabo eum coram patre meo, qui in caelis 
est, vel coram angelis Dei, inter maledicta et opprobria, 
inter gravissimas persecutiones crudelesque poenas non 
sunt deterriti a praedicatione salutis humanae tanto fre- 
mitn offensionis humanae. Et quod eos divina facientes 
atque dicentes divineque viventes debellatis quodam modo 
cordibus duris atque introducta pace iustitiae ingens in 
ecclesia Christi gloria consecuta est: non in ea tamquam 
in suae virtutis fine quieverunt, sed eam quoque ipsam 
ad Dei gloriam referentes, cuius gratia tales erant, isto 
quoque fomite eos, quibus consulebant, ad amorem illius, 
a quo et ipsi tales fierent, accendebant. Namque ne 
propter humanam gloriam boni essent, docuerat eos ma- 
gister illorum dicens: Cavete facere iustitiam vestram 
coram hominibus, ul videamini ab eis; alioquin merce- 
dem non habebitis apud patrem vestrum, qui in caelis 
est. Sed rursus ne hoc perverse intellegentes hominibus 
placere metuerent minusque prodessent latendo, quod boni 
sunt, demonstrans quo fine innotescere deberent: Luceant, 
inquit, opera vestra coram hominibus, ut videant bona 
facta vestra et glorificent patrem vestrum, qui in caelis 
est. Non ergo ut videamini ab eis, id est bac intentione, 

ut eos ad vos converti velitis, quia non per vos aliquid 
estís; sed uf glorificent patrem vestrum, qui in caelis 
est, ad quem conversi fiant quod estis. Hos secuti sunt 
martyres, qui Scaevolas et Curtios et Decios non sibi in- 
ferendo poenas, sed inlatas ferendo et virtute vera, quo- 
niam vera pielate, et innumerabili multitudine superarunt. 
Sed cum illi essent in civitate terrena, quibus propositus 
erat omnium pro illa officiorum finis incolumitas eius et 
regnum non in caelo, sed in terra; non in vita aeterna, 
10 sed in decessione morientium et successione moriturorum: 
qvid aliud amarent quam gloriam, qua volebant etiam 
post mortem tamquam vivere in ore laudantium? 


Carur XV, 


De mercede temporali, quam Deus reddidit bonis mori- 
15 bus Romanorum. 


Quibus ergo uon erat daturus Deus vitam aeternam 
cum sanctis angelis suis in sua civitate caelesti, ad cuius 
societatem pietas vera perducit, quae non exhibet servi- 
tutem religionis, quam Aergstí(av Graeci vocant, nisi uni 

20 vero Deo, si neque hanc eis terrenam gloriam excellentis- 
simi imperii concederet: non redderetur merces bonis 
artibus eorum, id est virtutibus, quibus ad tantam gloriam 
pervenire nitebantur. De talibus enim, qui propter hoc 
boni aliquid facere videntur, ut glorificentur ab homini- 

25 bus, etiam Dominus ait: Amen dico vobis, perceperunt 
mercedem suam. Sic el isti privatas res suas pro re 
communi, hoc est re publica, et pro eius aerario contem- 
pserunt, avaritiae restiterunt, consuluerunt patriae consilio 
libero, neque delicto secundum suas leges neque libidini 

30 obnoxii; his omuibus artibus tamquam vera via nisi sunt 

fere gentibus, imperii sui leges inposuerunt multis genti- 
bus, hodieque litteris et historia gloriosi sunt paene in 
omnibus gentibus: non est quod de summi et veri Dei 
iustitia conquerantur; perceperunt mercedem suam. 


CapvT XVI. 


De mercede sanctorum civium civitatis aeternae, quibus 
utilia sunt Romanorum exempla virtutum. 


Merces autem sauctorum longe alia est etiam hic 
opprobria sustinentium pro veritate Dei, quae mundi huius 
dilectoribus odiosa est. Illa civitas sepipiterna est; ibi 
nullus oritur, quia nullus moritur; ibi est vera et plena 
felicitas, non dea, sed donum Dei; inde fidei pignus acce- 
pimus, quamdiu peregrinantes eius pulchritudini suspira- 
mus; ibi non oritur sol super bonos et malos, sed sol 
iustitiae solos protegit bonos; ibi non erit magna indu- 
siria ditare publicum aerarium privatis rebus angustis, 
ubi thensaurus communis est veritatis. Proinde non so- 
lum ut talis merces talibus hominibus redderetur Roma- 
num imperium ad humanam gloriam dilatatum est; verum 
eliam ut cives aeternae illius civitatis, quamdiu hic pere- 
grinantur, diligenter et sobrie illa intueantur exempla et 
videant quanta dilectio debeatur supernae patriae propter 
vitam aeternam, si tautum a suis civibus terrena dilecta 
est propter hominum gloriam. 


CarvuT XVII. 


Quo fructu Romani bella gesserint et quantum his quos 
vicere contulerint. 


Quantum enim pertinet ad hauc vitam mortalium, 


quae paucis diebus ducitur et finitur, quid iuterest sub 

cuius imperio vivat homo moriturus, si illi qui imperant 
ad impia et iniqua non cogant? Aut vero aliquid no- 
cuerunt Romani gentibus, quibus subiugatis iuposuerunt 
leges suas, nisi quia id factum est ingenti strage bello- 
5 rum? Quod si concorditer fleret, id ipsum fleret meliore 
successu; sed nulla essct gloria triumphantium. — Neque 
enim et Romani non vivebant sub legibus suis, quas ce- 
teris inpouebant. Hoc si fleret sine Marte et Bellona, ut 
nec Victoria locum haberet, nemine vincente ubi nemo 
10 pugnaverat: nonne Romanis et ceteris gentibus una esset 
eademque condicio? praesertim si mox fleret, quod po- 
stea gratissime atque humanissime factum est, ut omnes 
ad Romanum imperium pertinentes societatem acciperent 
civitatis et Romani cives essent, ac sic esset omnium, 
15 quod erat ante paucorum; tantum quod plebs illa, quae 
suos agros non haberet, de publico viveret; qui pastus 
eius per bonos administratores rei publicae gratius a con- 
cordibus praestaretur quam victis extorqueretur. 
Nam quid intersit ad incolumitatem bonosque mores, 
90 ipsas certe hominum dignitates, quod alii vicerunt, alii 
victi suut, omnino non video, praeter illum gloriae huma- 
nae inanissimum fastum, in quo perceperunt mercedem 
suam, qui eius ingenti cupidine arserunt et ardentia bella 
gesserunt. Numquid enim illorum agri tributa non sol- 
vunt? Numquid eis licet discere, quod aliis non licet? 
Numquid non multi senatores sunt in aliis terris, qui 
Romam ne facie quidem norunt? Tolle iactantiam, et 
omnes homines quid sunt nisi homines? Quod si perver- 
sitas saeculi admitteret, ut honuratiores essent quique 
30 meliores: nec sic pro maguo haberi debuit honor humanus, 
quia nullius est ponderis fumus. Sed utamur etiam in 
his rebus beneficio Domini Dei nostri; consideremus quanta 
contempserint, quae pertulerint, quas cupiditates subege- 


2 


[E 


$ subiung. C 10 gentibus om. A 14 sic] si C'ad 
16 tantum ut pl B! 19 Nam quid] hine incipit C. XVII in 
CB  s3 ardent.) ingentia K’ (om. et) “b*e? 32 quantas K!F 


DE CIVITATE DEI L, V. C. 17. 18. 223 


rint pro humana gloria, qui eam tamquam mercedem ta- 
lium virtutum accipere meruerunt, et valeat nohis etiam 
hoc ad opprimendam superbiam, ut, cum illa civitas, in 
qua nobis regnare promissum est, tantum ab hac distet, 
quantum distat caelum a terra, a temporali laetitia vita 
aelerna, ab inanibus laudibus solida gloria, a societate 
mortalium societas angelorum, a lumine solis et lunae 
lumen eius qui solem fecit et lunam, nihil sibi magnum 
fecisse videantur tantae patriae cives, si pro illa adipi- 
scenda fecerint boni operis aliquid vel mala aliqua susti- 
nuerint, cum illi pro hac terrena iam adepta tanta fecerint, 
tanta perpessi sint, praesertim quia remissio peccatorum, 
quae cives ad aeternam colligit patriam, habet aliquid, 
cui per umbram quandam simile fuit asylum illud Romu- 
leum, quo multitudinem, qua illa civitas conderetur, quo- 
rumlibet delictorum congregavit inpunitas. 


CarvT XVIII. 


Quam alieni a iactantia esse debeant Christiani, si ali- 
quid fecerint pro dilectione patriae aeternae, cum 
tanta Romani gesserint pro humana gloria 
et civitate terrena. 


Quid ergo magnum est pro illa aeterna caelestique 
patria cuncta saeculi huius quamlibet iucunda blandimenta 
contemnere, si pro hac temporali atque terrena filios Bru- 
tus potuit et occidere, quod illa facere neminem cogit? 
Sed certe difficilius est filios interimere, quam quod pro 
ista faciendum est, ea, quae filiis congreganda videbantur 
atque servanda, vel donare pauperibus vel, si existat tem- 
ptatio, quae id pro fide atque iustitia fleri compellat, 

aut nobis mortuis a quibus nescimus vel forte a quibus 
nolumus possidendae; sed Deus felices facit, qui est men- 
tium vera opulentia. Bruto autem, quia filios occidit, in- 
felicitatis perhibet testimonium etiam poeta laudator. Ait 
5 enim: 
Naiosque pater nova bella moventes 
Ad poenam pulchra pro libertate vocabit 
Infelix, utcumque ferent ea facta minores. 


Sed versu sequenti consolatus est infelicem: 
10 Vincit amor patriae laudumque inmensa cupido. 


Haec sunt duo illa, libertas et cupiditas laudis humanae, 
quae ad facta compulit miranda Romanos. Si ergo pro 
libertate moriturorum et cupiditate laudum, quae a mor- 
talibus expetuntur, occidi filii a patre potuerunt: quid 
15 magnum est, si pro vera libertate, quae nos ab iniquila- 
tis et mortis et diaboli dominatu liberos facit, nec cupi- 
ditate humanarum laudum, sed caritate liberandorum ho- 
minum, non a Tarquiuio rege, sed a daemonibus et dae- 
monum principe, non filii occiduntur, sed Christi pauperes 
20 inter filios computantur? 

Si alius etiam Romanus princeps, cognomine Tor- 
quatus, filium, non quia contra patriam, sed etiam pro 
patria, tamen quia contra imperium suum, id est contra 
quod imperaverat pater imperator, ab hoste provocatus 

$5 iuvenali ardore pugnaverat, licet vicisset, occidit, ne plus 
mali esset in exemplo imperii contempti quam boni in 
gloria hostis occisi; ut quid se iactent, qui pro inmortalis 
patriae legibus omnia, quae multo minus quam filii dili- 
guntur, bona terrena contemnunt? Si Furius Camillus 
80 etiam ingratam patriam, a cuius cervicibus acerrimorum 
hostium Veientium iugum depulerat damnatusque ab ae- 

mulis fuerat, a Gallis iterum liberavit, quia non habebat 
potiorem, ubi posset vivere gloriosius:cur extollatur, velut 
grande aliquid fecerit, qui forte in ecclesia ab inimicis 
carnalibus gravissimam — exhonorationis passus iniuriam 
non se ad eius hostes haereticos transtulit aut aliquam 5 
contra illam ipse haeresem condidit, sed eam potius quan- 
tum valuit ab haereticorum perniciosissima pravitate de- 
fendit, cum alia non sit, non ubi vivatur in hominum 
gloria, sed ubi vita adquiratur aeterna? Si Mucius, ut 
cum Porsenna rege pax fieret, qui gravissimo bello Ro- 10 
manos premebat, quia Porsennam ipsum occidere non 
potuit et pro eo alterum deceptus occidit, in ardentem 
aram ante eius oculos dexteram extendit, dicens multos 
se tales, qualem illum videret, in eius exitium coniurasse, 
cuius ille fortitudinem et coniurationem talium perhor- 15 
rescens sine ulla dubitatione se ab illo bello facta pace 
compescuit: quis regno caelorum inputaturus est merita 
sua, si pro illo non unam manum neque hoc sibi ultro 
faciens, sed persequente aliquo patiens totum flammis 
corpus inpenderit? Si Curtius armatus equo concito in 20 
abruptum hiatum terrae se praecipitem dedit, deorum 
suorum oraculis serviens, quoniam iusserant, ut illuc id 
quod Romani haberent optimum mitteretur, nec aliud in- 
tellegere potuerunt, quam viris armisque se excellere, 
unde videlicet oportebat, ut deorum iussis in illum in- 25 
teritum vir praecipitaretur armatus: quid se magnum pro 
aeterna patria fecisse dicturus est, qui aliquem fidei suae 
passus iuimicum non se ultro in talem mortem mittens, 
sed ab illo missus obierit; quando quidem a Domino suo 
eodemque rege patriae suae certius oraculum accepit: 30 
Nolite timere eos, qui corpus occidunt, animam aulem 
non possunt occidere? Si se occidendos certis verbis 

quodam modo consecrantes Decii devoverunt, ut illis ca- 
dentibus et iram deorum sanguine suo placantibus Roma- 
nus liberaretur exercitus: nullo modo superbient sancti 
martyres, tamquam dignum aliquid pro illius patriae par- 
5 ticipatione fecerint, ubi aeterna est et vera felicitas, si 
usque ad sui sanguinis effusionem non solum suos fratres, 
pro quibus fundebatur, verum et ipsos inimicos, a qui- 
bus fundebatur, sicut eis praeceptum est, diligentes cari- 
tatis fide et fidei caritate certarunt? Si Marcus Pulvillus 
10 dedicans aedem Jovis, lunonis, Minervae falso sibi ab in- 
vidis morte filii nuntiata, ut illo nuntio perturbatus absce- 
deret atque ita dedicationis gloriam collega eius con- 
sequeretur, ita contempsit, ut eum etiam proici insepul- 
tum iuberet (sic in eius corde orbitatis dolorem gloriae 
15 cupiditas vicerat): quid magnum se pro evangelii sancti 
praedicatione, qua cives supernae patriae de diversis li- 
berantur et colliguntur erroribus, fecisse dicturus est, cui 
Dominus de sepultura patris sui sollicito ait: Seguere me 
et sine mortuos sepelire mortuos suos? Si M. Regulus, 
20 ne crudelissimos hostes iurando falleret, ad eos ab ipsa 
Roma reversus est, quoniam, sicut Romanis eum tenere 
volentibus respondisse fertur, postea quam Afris servierat, 
dignitatem illic honesti civis habere non posset, eumque 
Carthaginienses, quoniam contra eos in Romano senatu 
25 egerat, gravissimis suppliciis necaverunt: qui cruciatus non 
sunt pro fide illius patriae contemnendi, ad cuius beati- 
tudinem fides ipsa perducit? aut quid retribuetur Domino 
pro omnibus quae retribuit, si pro fide quae illi debetur 
talia fuerit homo passus, qualia pro flde quam pernicio- 
30 sissimis inimicis debebat passus est Regulus? Quo modo 
se audebit extollere de voluntaria paupertate Christianus, 
ut in huius vitae peregrinatione expeditior ambulet viam, 

quae perducit ad patriam, ubi verac divitiae Deus ipse 
est, cum audiat vel legat L. Valerium, qui in suo defunctus 
est consulatu, usque adeo fuisse pauperem, ut nummis a 
populo conlatis eius sepultura curaretur? audiat vel legat 
Quintium Cincinnatum, cum quattuor iugera possideret et 5 
ea suis manibus coleret, ab aratro esse adductum, ut 
dictator fieret, maior utique honore quam consul, victisque 
hostibus ingentem gloriam consecutum in eadem pauper- 
tate mansisse? Aut quid se magnum fecisse praedicabit, 
qui nullo praemio mundi huius fuerit ab aeternae illius 10 
patriae societate seductus, cum Fabricium didicerit tantis 
muneribus Pyrrhi, regis Epirotarum, promissa etiam quarta 
parte regni a Romana civitate non potuisse develli ibique 
in sua paupertate privatum manere maluisse? Nam illud 
quod rem publicam, id est rem populi, rem patriae, rem 15 
communem, cum haberent opulentissimaim atque ditissimam, 
sic ipsi in suis domibus pauperes erant, ut quidam eorum, 
qui iam bis consul fuisset, ex illo senatu hominum paupe- 
rum pelleretur notatione censoria, quod decem pondo 
argenti in vasis habere comperius est; ita idem ipsi pau- 20 
peres erant, quorum triumphis publicum ditabatur aera- 
rium: nonne omnes Christiani, qui excellentiore proposito 
divitias suas communes faciunt secundum id quod scri- 
ptum est in actibus apostolorum, ut distribuatur unicuique, 
sicut cuique opus est, et nemo dicat aliquid proprium, 25 
sed sint illis omnia communia, intellegunt se nulla ob 
hoc ventilari oportere iactantia, id faciendo pro obtinenda 
societate angelorum, cum paene tale aliquid illi fecerint 
pro conservanda gloria Romanorum? 

Haec et alia, si qua huius modi reperiuntur in lit- 30 
teris eorum, quando sic innotescerent, quando tanta fama 
praedicarentur, nisi Romanum imperium longe lateque 
porrectum magnificis successibus augeretur? Proinde per 

illud imperium tam latum tamque diuturnum virorumque 
tantorum virtutibus praeclarum atque gloriosum et illo- 
rum intentioni merces quam quaerebant est reddita, et 
nobis proposita necessariae commonitionis exempla, ut, si 
5 virtutes, quarum istae utcumque sunt similes, quas isti 
pro civitatis terrenae gloria tenuerunt, pro Dei gloriosis- 
sima civitate non tenuerimus, pudore pungamur; si tenueri- 
mus, superbia non extollamur; quoniam, sicut dicit apo- 
. Stolus, indignae sunt passiones huius temporis ad futuram 
10 gloriam, quae revelabitur in nobis. Ad humanam vero 
gloriam praesentisque temporis satis digna vita aestima- 
batur illorum. Unde etiam ludaei, qui Christum occide- 
runt, revelante testamento novo quod in vetere velatum 
fuit, ut non pro terrenis et temporalibus beneficiis, quae 
15 divina providentia permixte bonis malisque concedit, sed 
pro aeterna vita muneribusque perpetuis et ipsius supernae 
civitatis societate colatur Deus unus et verus, rectissime 
istorum gloriae donati sunt, ut hi, qui qualibuseumque 
virtutibus terrenam gloriam quaesiverunt et adquisiverunt, 
20 vincerent eos, qui magnis vitiis datorem verae gloriae et 
civitatis aeternae occiderunt atque respuerüunt. 


CaruT XIX. 
Quo inter se diferant cupiditas gloriae et cupiditas 
dominationis. 

25 Interest sane inter cupiditatem humanae gloriae et 
cupiditatem dominationis. Nam licet proclive sit, ut, qui 
humana gloria nimium delectatur, etiam dominari ardenter 
affectet, tamen qui veram licet humanarum laudum glo- 
riam concupiscunt, dant operam bene iudicantibus non 

30 displicere. Sunt enim multa in moribus bona, de quibus 
multi bene iudicant, quamvis ea multi non habeant; 
per ea bona morum nituntur ad gloriam et imperium vel 
dominationem, de quibus ait Sallustius: „Sed ille vera via 

nititur.“ Quisquis autem sine cupiditate gloriae, qua 
veretur homo bene iudicantibus displicere, dominari atque 
imperare desiderat, etiam per apertissima scelera quaerit 
plerumque obtinere quod diligit. Proinde qui gloriam 
concupiscit, aut vera via nititur aut certe „dolis atque fal- 
laciis contendit“, volens bonus videri esse, quod non est. 
Et ideo virtutes habenti magna virtus est contemnere 
gloriam, quia contemptus eius in conspectu Dei est, iudi- 
cio autem non aperitur humano. Quidquid enim fecerit 
ad oculos hominum, quo gloriae contemptor appareat, ad 
maiorem laudem, hoc est ad maiorem gloriam, facere si 
credatur, non est unde se suspicantium sensibus aliter 
esse, quam suspicantur, ostendat. Sed qui contemnit iu- 
dicia laudantium, contemnit etiam suspicantium temeri- 
tatem, quorum tamen, si vere bonus est, non contemnit 
salutem, quoniam tantae iustitiae est qui de spiritu Dei 
virtutes habet, ut etiam ipsos diligat inimicos, et ita dili- 
gat, ut suos osores vel detractores velit correctos habere 
consortes non in terrena patria, sed superna; in lauda- 


toribus autem suis, quamvis parvipendat quod eum lau- 2 


dant, non tamen parvipendit, quod amant, nec eos vult 
fallere laudantes, ne decipiat diligentes; ideoque instat 
ardenter, ut potius ille laudetur, a quo habet homo quid- 
quid in eo iure laudatur. Qui autem gloriae contemptor 
dominationis est avidus, bestias superat sive crudelitatis 
vitiis sive luxuriae. Tales quidam Romani fuerunt. Non 
enim cura existimationis amissa dominationis cupiditate 
caruerunt. Multos tales fuisse prodit historia; sed huius 
vitii summitatem et quasi arcem quandam Nero Caesar 
primus obtinuit, cuius fuit tanta luxuries, ut nihil ab eo 
putaretur virile metuendum; tanta crudelitas, ut nihil 
molle habere crederetur, si nesciretur. Etiam talibus 
tamen dominandi potestas nou datur nisi summi Dei pro- 
videntia, quando res humanas iudicat talibus dominis 

dignas. Aperta de hac re vox divina est loquente Dei 

sapientia; Per me reges regnant et tyranni per me 

tenent terram. Sed ne tyranni non pessimi atque im- 

probi reges, sed vetere nomine fortes dicti existimentur 
5 (unde ait Vergilius: 

Pars mihi pacis erit dextram tetigisse tyranni): 
apertissime alio loco de Deo dictum est: Quia regnare 
facit hominem hypocritam propter perversitatem populi. 
Quam ob rem, quamvis ut potui satis exposuerim, qua 

10 causa Deus unus verus et iustus Romanos secundum 
quandam formam terrenae civitatis bonos adiuverit ad 
tanti imperii gloriam consequendam: potest tamen et alia 
causa esse latentior propter diversa merita generis humani, 
Deo magis nota quam nobis, dum illud constet inter 

15 omnes veraciter pios, neminem sine vera pietate, id est 
veri Dei vero cultu, veram posse habere virtutem, nec 
eam veram esse, quando gloriae servit humanae; eos 
tamen, qui cives non sint civitatis aeternae, quae in sacris 
litteris nostris dicitur civitas Dei, utiliores esse terrenae 

20 civitati, quando habent virtutem vel ipsam, quam si nec 
ipsam. Illi autem, qui vera pietate praediti bene vivunt, 
si habent scientiam regendi populos, nihil est felicius 
rebus humanis, quam si Deo miserante habeant potesta- 
tem. Tales autem homines virtutes suas, quantascumque 

25 in hac vita possunt habere, non tribuunt nisi gratiae Dei, 
quod eas volentibus credentibus petentibus dederit, simul- 
que intellegunt, quantum sibi desit ad perfectionem iusti- 
tiae, qualis est in illorum sanctorum angelorum societate, 
cui se nituntur aptare. Quantumlibet autem laudetur 

30 atque praedicetur virtus, quae sine vera pietate servit 
hominum gloriae, nequaquam sanctorum exiguis initiis 

comparauda est, quorum spes posita est in gratia et 
misericordia veri Dei, 
CarvT XX. 
Tam turpiter servire virtutes humanae gloriae quam 
corporis voluptati. 5 
Solent philosophi, qui finem boni humani in ipsa 
virtute constituunt, ad ingerendum pudorem quibusdam 
philosophis, qui virtutes quidem probant, sed eas volu- 
ptatis corporalis fine metiuntur et illam per se ipsam pu- 
tant adpetendam, istas propter ipsam, tabulam quandam 10 
verbis pingere, ubi voluptas in sella regali quasi delicata 
quaedam regina considat, eique virtutes famulae subician- 
tur, observantes eius nutum, ut faciant quod illa impera- 
verit, quae prudentiae iubeat, ut vigilanter inquirat, quo 
modo voluptas regnet et salva sit; iustitiae iubeat, ut 15 
praestet beneficia quae potest ad comparandas amicitias 
corporalibus commodis necessarias, nulli faciat iniuriam, 
ne offensis legibus voluptas vivere secura non possit; 
fortitudini iubeat, ut, si dolor corpori acciderit, qui non 
compellat in mortem, teneat dominam suam, id est volu- 20 
ptatem, fortiter in animi cogitatione, ut per pristinarum 
deliciarum suarum recordationem mitiget praesentis dolo- 
ris aculeos; temperantiae iubeat, ut tantum capiat ali- 
mentorum et si qua delectant, ne per inmoderationem 
noxium aliquid valetudinem turbet et voluptas, quam etiam 25 
in corporis sanitate Epicurei maximam ponunt, graviter 
offendatur. ta virtutes cum tota suae gloria dignitatis 
tamquam imperiosae cuidam et inhonestae mulierculae 
servient voluptati. Nihil hac pictura dicunt esse igno- 
miniosius et deformius et quod minus ferre bonorum 30 
6 Cic, Fin. 2, 21,69 

possit aspectus; et verum dicunt. Sed non existimo satis 
debiti decoris esse picturam, si etiam talis fingatur, 
ubi virtutes humanae gloriae serviunt. Licet enim ipsa 
gloria delicata mulier non sit, inflata est et multum in- 
5 anitatis habet. Unde non ei digne servit soliditas quae- 
dam firmitasque virtutum, ut nihil provideat providentia, 
nihil distribuat iustitia, nibil toleret fortitudo, nihil tem- 
perantia moderetur, nisi unde placeatur hominibus et 
ventosae gloriae serviatur. Nec illi se ab ista foeditate 
10 defenderint, qui, cum aliena spernant iudicia velut gloriae 
contemptores, sibi sapientes videntur et sibi placent. Nam 
eorum virtus, si tamen ulla est, alio modo quodam huma- 
nae subditur laudi; neque enim ipse, qui sibi placet, 
homo non est. Qui autem vera pietate in Deum, quem 
15 diligit, credit et sperat, plus intendit in ea, Vin» quibus 
sibi displicet, quam in ea, si qua in illo sunt, quae non 
tam ipsi quam veritati placent; neque id tribuit, unde 
iam potest placere, nisi eius misericordiae, cui metuit dis- 
plicere; de his sanatis gratias agens, de illis sanandis 
20 preces fundens. 
CArvT XXI. 
Romanum regnum a Deo vero esse dispositum, a quo est 
omnis potestas et cuius providentia reguntur universa. 
Quae cum ita sint, non tribuamus dandi regni atque 
25 imperii potestatem nisi Deo vero, qui dat felicitatem in 
regno caelorum solis piis; regnum vero terrenum et piis 
et impiis, sicut ei placet, cui nihil iniuste placet. Quam- 
vis enim aliquid dixerimus, quod apertum nobis esse 
voluit: tamen multum est ad nos et valde superat vires 
30 nostras hominum occulta discutere et liquido examine 
merita diiudicare regnorum. Ille igitur unus verus Deus, 
qui nec iudicio nec adiulorio deserit genus humanum, 
$ seruiant Bqv ipsa LAp ista rell. v ista ipsa? (cf. 246, 
12 et 19) 4 inflata est mss plerr. infi, tamen o. ^v tamen infi. 

quando voluit et quantum voluit Romanis regnum dedit; 
qui dedit Assyriis, vel etiam Persis, a quibus solos duos 
deos coli, unum bonum, alterum malum, continent litterae 
istorum, ut taceam de populo Hebraeo, de quo iam dixi, 
quantum satis visum est, qui praeter unum Deum non 
coluit et quando regnavit, Qui ergo Persis dedit segetes 
sine cultu deae Segetiae, qui alia dona terrarum sine 
cultu tot deorum, quos isti rebus singulis singulos, vel 
etiam rebus singulis plures praeposuerunt: ipse etiam 
regnum dedit sine cultu eorum, per quorum cultum se 
isti regnasse crediderunt. Sic etiam hominibus: qui 
Mario, ipse Gaio Caesari; qui Augusto, ipse et Neroni; 
qui Vespasianis, vel patri vel filio, suavissimis imperatori- 
bus, ipse et Domitiano crudelissimo; et ne per singulos 
ire necesse sit, qui Constantino Christiano, ipse apostatae 
Iuliano, cuius egregiam iudolem decepit amore dominandi 
sacrilega et detestanda curiositas, cuius vanis deditus ora- 
culis erat, quando fretus securitate victoriae naves, qui- 
bus victus necessarius portabatur, incendit; deinde fervide 
instans inmodicis ausibus et mox merito temeritatis occisus 
in locis hostilibus egenum reliquit exercitum, ut aliter 
inde non posset evadi, nisi contra illud auspicium dei 
Termini, de quo superiore libro diximus, Romani imperii 
termini moverentur. Cessit enim Terminus deus necessi- 
tati, qui non cesserat lovi. Haec plane Deus unus et 
verus regit et gubernat, ut placet; et si occultis causis, 
numquid iniustis ? 


CaPuT XXII. 


Tempora exitusque bellorum ex Dei pendere iudicio. 


Sic etiam tempora ipsa bellorum, sicut in eius arbi- 
trio est iustoque iudicio et misericordia vel adterere vel 
consolari genus humanum, ut alia citius, alia tardius fini- 
antur. Bellum piratarum a Pompeio, bellum Punicum 

tertium ab Scipione incredibili celeritate et temporis brevi- 
tate confecta sunt. Bellum quoque fugitivorum gladiato- 
rum, quamvis multis Romanis ducibus et duobus consuli- 
bus victis ltaliaque  horribiliter contrita atque vastata, 
tertio tamen anno post multa consumpta consumptum est. 
Picentes, Marsi et Peligni, gentes non exterae, sed Ita- 
licae, post diuturnam et devotissimam sub Romano iugo 
servitutem in libertatem caput erigere temptaverunt, iam 
multis nationibus Romano imperio subiugatis deletaque 
10 Carthagine; in quo bello Italico Romanis saepissime victis 
ubi et duo consules perierunt et alii nobilissimi senatores, 
non diuturno tamen tempore tractum est hoc malum; 
nam quintus ei annus finem dedit. Sed bellum Punicum 
secundum cum maximis detrimentis et calamitate rei pu- 
16 blicae per annos decem et octo Romanas vires extenuavit 
et paene consumpsit; duobus proeliis ferme septuaginta 
Romanorum milia ceciderunt. Bellum Punicum primum 
per viginti et tres annos peractum est; bellum Mithrida- 
ticum quadraginta. Ac ne quisquam arbitretur rudimenta 
20 Romanorum fuisse fortiora ad bella citius peragenda, 
superioribus temporibus multum in omni virtute laudatis 
bellum Samniticum annis tractum est ferme quinquaginta; 
in quo bello ita Romani victi sunt, ut sub iugum etiam 
mitterentur. Sed quia non diligebant gloriam propter 
25 iustitiam, sed iustitiam propter gloriam diligere videbau- 
tur, pacem factam foedusque ruperunt. Haec ideo com- 
memoro, quoniam multi praeteritarum rerum ignari, qui- 
dam etiam dissimulatores suae scientiae, si temporibus 
Christianis aliquod bellum paulo diutius trahi vident, ilico 
30 in nostram religionem protervissime insiliunt, exclamantes, 
quod, si ipsa non esset et vetere ritu numina colerentur, 
iam Romana illa virtute, quae adiuvante Marte et Bellona 
tanta celeriter bella confecit, id quoque celerrime finire- 
tur. Recolant igitur qui legerunt, quam diuturna bella, 

quam variis eventis, quam luctuosis cladibus a veteribus 
sint gesta Romanis, sicut solet orbis terrarum velut pro- 
cellosissimum pelagus varia talium malorum tempestate 
iactari, et quod nolunt aliquando fateantur, nec insanis 
adversus Deum linguis se interimant et decipiant imperitos. 


CaPvT XXIII. 


De bello, in quo Radagaisus rex Gothorum, daemonum 
cultor, uno die cum ingentibus copiis suis victus est. 


Quod tamen nostra memoria recentissimo tempore 
Deus mirabiliter et misericorditer fecit, non cum gratia- 
rum actione commemorant, sed, quantum in ipsis est, 
omnium si fleri potest hominum oblivione sepelire co- 
nantur; quod a nobis si tacebitur, similiter erimus ingrati. 
Cum Radagaisus, rex Gothorum, agmine ingenti et inmani 
iam in Urbis vicinia constitutus Romanis cervicibus in- 
mineret, uno die tanta celeritate sic victus est, ut ne 
uno quidem non dicam extincto, sed vulnerato Romano- 
rum multo amplius quam centum milium prosterneretur 
eius exercitus atque ipse mox captus poena debita neca- 
retur. Nam si ille tam impius cum tantis et tam im- 
piis copiis Romam fuisset ingressus, cui pepercisset? qui- 
hus honorem locis martyrum detulisset? in qua persona 
Deum timeret? cuius non sanguinem fusum, cuius pudi- 
citiam vellet intactam? Quas autem isti pro diis suis 
voces haberent, quanta insultatione iactarent, quod ille 
ideo vicisset, ideo tanta potuisset, quia cotidianis sacrifi- 
ciis placabat atque invitabat deos, quod Romanos facere 
Christiana religio non sinebat? Nam propinquante iam 
illo his locis, ubi nutu summae maiestatis oppressus est, 
cum eius fama ubique crebresceret, nobis apud Cartha- 
ginem dicebatur, hoc credere spargere iactare paganos, 

quod ille diis amicis protegentibus et opitulantibus, qui- 
bus immolare cotidie ferebatur, vinci omnino non posset 
ab eis, qui talia diis Romanis sacra non facerent nec 
fieri a quoquam permitterent. Et non agunt miseri gra- 
6 tias tantae misericordiae Dei, qui cum statuisset inruptione 
barbarica graviora pati? dignos mores hominum castigare, 
indignationem suam tanta mansuetudine temperavit, ut 
illum primo faceret mirabiliter vinci, ne ad infirmorum 
animos evertendos gloria daretur daemonibus, quibus eum 
10 supplicare constabat; deinde ab his barbaris Roma capere- 
tur, qui contra omnem consuetudinem gestorum ante bel- 
lorum ad loca sancta confugientes Christianae religionis 
reverentia tuerentur ipsisque daemonibus atque impiorum 
sacrificiorum ritibus, de quibus ille praesumpserat, sic 
15 adversarentur nomine Christiano, ut longe atrocius bellum 
cum eis quam cum hominibus gerere viderentur; ita 
verus dominus gubernatorque rerum et Romanos cum 
misericordia flagellavit, et tam incredibiliter victis suppli- 
catoribus daemonum nec saluti rerum praesentium neces- 
20 saria esse sacrificia illa monstravit, ut ab his qui non 
pervicaciter contendunt, sed prudenter adteudunt, nec 
propter praesentes necessitates vera religio deseralur, et 
magis aeternae vitae fidelissima expectalione teneatur. 


CaruT XXIV. 
25 Quae sit Christianorum imperatorum et quam vera 
felicitas. 

Neque enim nos Christianos quosdam imperatores 
ideo felices dicimus, quia vel diutius imperarunt vel im- 
perantes filios morte placida reliquerunt, vel hostes rei 
30 publicae domuerunt vel inimicos cives adversus se insur- 
gentes et cavere et opprimere potuerunt. Haec et alia 
6 grauiora dignos (digna ^") L AA!K'F-!b (recte; cf. II 
522, 19; 523, 28) pum pati dignos € (cf. T 523, 23) gra- 

vitae huius aerumnosae vel munera vel solacia quidam 
etiam cultores daemonum accipere meruerunt, qui non 
pertinent ad regnum Dei, quo pertinent isti; et hoc ipsius 
misericordia factum est, ne ab illo ista qui in eum cre- 
derent velut summa bona desiderarent. Sed felices eos 5 
dicimus, si iuste imperant, si inter linguas sublimiter hono- 
rantium et obsequia nimis humiliter salutantium non ex- 
tolluntur, et se homines esse meminerunt; si suam pote- 
statem ad Dei cultum maxime dilatandum maiestati eius 
famulam faciunt; si Deum timent diligunt colunt; si plus 10 
amant illud regnum, ubi non timent habere consortes; si 
tardius vindicaut, facile ignoscunt; si eandem vindictam 
pro necessitate regendae tuendaeque rei publicae, non 
pro saturandis inimicitiarum odiis exerunt; si eandem 
veniam non ad inpuuitatem iniquitatis, sed ad spem cor- 15 
rectionis indulgent; si, quod aspere coguntur plerumque 
decernere, misericordiae lenitate et beneficiorum largitate 
compensant; si luxuria tanto eis est castigatior, quanto 
posset esse liberior; si malunt cupiditatibus pravis quam 
quibuslibet gentibus imperare et si haec omnia faciunt 20 
non propter ardorem inanis gloriae, sed propter caritatem 
felicitatis aeternae; si pro suis peccatis humilitatis et 
miserationis et orationis sacrificium Deo suo vero immo- 
lare non neglegunt. Tales Christianos imperatores dici- 
mus esse felices interim spe, postea re ipsa futuros, cum 25 
id quod expectamus advenerit. 


Carur XXV. 
De prosperitatibus, quas Constantino imperatori Christiano 
Deus contulit. 

Nam bonus Deus, ne homines, qui eum crederent 30 
propter aeternam vitam colendum, has sublimitates et 
regna terrena existimarent posse neminem consequi, nisi 

daemonibus supplicet, quod hi spiritus in talibus multum 
valerent, Constantinum imperatorem non supplicantem 
daemonibns, sed ipsum verum Deum colentem tantis ter- 
renis implevit muneribus, quanta optare nullus auderet; 
5 cui etiam condere civitatem Romano imperio sociam, velut 
ipsius Romae filiam, sed sine aliquo daemonum templo 
simulacroque concessit. Diu imperavit, universum orbem 
Romanum unus Augustus tenuit et defendit; in admini- 
strandis et gerendis bellis victoriosissimus fuit, in tyrannis 
10 opprimendis per omnia prosperatus est, grandaevus aegritu- 
dine et senectute defunctus est, filios imperantes reliquit. 
Sed rursus ne imperator quisquam ideo Christianns esset, 
ut felicitatem Constantini mereretur, cum propter vitam 
aeternam quisque debeat esse Christianus: Iovíanum multo 
15 citius quam lulianum abstulit; Gratianum ferro tyrannico 
permisit interimi, longe quidem mitius quam magnum 
Pompeium colentem velut Romanos deos. Nam ille vin- 
dicari a Catone non potuit, quem civilis belli quodam 
modo heredem reliquerat; iste autem, quamvis piae ani- 
20 mae solacia talia non requirant, a Theodosio vindicatus 
est, quem regni participem fecerat, cum parvulum haberet 
fratrem, avidior fidae societatis quam nimiae potestatis, 


Carur XXVI. 
De fide ac pietate Theodosii Augusti. 


25 Unde et ille non solum vivo servavit quam debebat 
fidem, verum etiam post eius mortem pulsum ab eius 
interfectore Maximo Valentinianum eius parvulum fratrem 
in sui partes imperii tamquam Christianus excepit pupil- 
lum, paterno custodivit affectu, quem destitutum omnibus 

80 opibus nullo negotio posset auferre, si latius regnandi 
cupiditate magis quam benefaciendi caritate flagraret; unde 

potius eum servata eius imperatoria dignitate susceptum 
ipsa humanitate et gratia consolatus est. Deinde cum 
Maximum terribilem faceret ille successus, hic in angustiis 
curarum suarum non est lapsus ad curiositates sacrilegas 
atque inlicitas, sed ad Iohannem in Aegypti heremo consti- 5 
tutum, quem Dei servum prophetandi spiritu praeditum 
fama crebrescente didicerat, misit atque ab eo nuntium 
victoriae certissimum accepit. Mox tyranni Maximi ex- 
tinctor Valentinianum puerum imperii sui partibus, unde 
fugatus fuerat, cum misericordissima veneratione restituit, 10 
eoque sive per insidias sive quo alio pacto vel casu pro- 
xime extincto alium tyrannum Eugenium, qui in illius 
imperatoris locum non legitime fuerat subrogatus, accepto 
rursus prophetico responso fide certus oppressit, contra 
cuius robustissimum exercilum magis orando quam fe- 16 
riendo pugnavit, Milites nobis qui aderant rettulerunt 
extoria sibi esse de manibus quaecumque iaculabantur, 
cum a Theodosii partibus in adversarios vehemens ventus 
iret et non solum quaecumque in eos iaciebantur conci- 
latissime raperet, verum etiam ipsorum tela in eorum cor- 20 
pora retorqueret, Unde et poeta Claudianus, quamvis a 
Christi nomine alienus, in eius tamen laudibus dixit: 


O nimium dilecte Deo, cui militat aether, 
Et coniurati veniunt ad classica venti! 


Victor autem, sicut crediderat et praedixerat, Iovis simu- 25 
lacra, quae adversus eum fuerant nescio quibus ritibus 
velut consecrata et in Alpibus constituta, deposuit, eorum- 
que fulmina, quod aurea fuissent, iocantibus (quod illa 
laetitia permittebat) cursoribus et se ab eis fulminari velle 
dicentibus hilariter benigneque donavit  lInimicorum suo- 30 

rum filios, quos, non ipsius iussu, bell abstulerat impe- 
tus, etiam nondum Christianos ad ecclesiam confugientes, 
Christianos hac occasione fieri voluit et Christiana caritate 
dilexit, nec privavit rebus et auxit honoribus. In nemi- 
nem post victoriam privatas inimicitias valere permisit. 
Bella civilia non sicut Cinna et Marius et Sulla et alii 
tales nec finita finire voluerunt, sed magis doluit exorta 
quam cuiquam nocere voluit terminata. Inter haec omnia 
ex ipso initio imperii sui non quievit iustissimis et miseri- 
10 cordissimis legibus adversus impios laboranti ecclesiae 
subvenire, quam Valens haereticus favens Arrianis vehe- 
menter adflixerat; cuius ecclesiae se membrum esse magis 
quam in terris regnare gaudebat. Simulacra gentilium 
ubique evertenda praecepit, satis intellegens nec terrena 
15 munera in daemoniorum, sed in Dei veri esse posita po- 
testate. Quid autem fuit eius religiosa humilitate mira- 
bilius, quando in Thessalonicensium gravissimui scelus, 
cui iam episcopis intercedentibus promiserat indulgentiam, 
tumultu quorundam, qui ei cohaerebant, vindicare com- 
20 pulsus est et ecclesiastica cohercitus disciplina sic egit 
paenitentiam, ut imperatoriam celsitudinem pro illo popu- 
lus orans magis fleret videndo prostratam, quam peccando 
timeret iratam? Haec ille secum et si qua similia, quae 
commemorare longum est, bona opera tulit ex isto tem- 
25 porali vapore cuiuslibet culminis et sublimitatis humanae; 
quorum operum merces est aeterna felicitas, cuius dator 
est Deus solis veraciter piis. Cetera vero vitae huius vel 
fastigia vel subsidia, sicut ipsum mundum lucem auras, 
terras aquas fructus ipsiusque hominis animam corpus, 
30 sensus mentem vitam, bonis malisque largitur; in quibus 
est etiam quaelibet imperii magnitudo, quam pro tem- 
porum gubernatione dispensat. 

Proinde iam etiam illis respondendum esse video, qui 
manifestissimis documentis, quibus ostenditur, quod ad 
ista temporalia, quae sola stulti habere concupiscunt, nihil 
deorum falsorum numerositas prosit, confutati atque con- 
victi conantur asserere non propter vitae praesentis utili- 
tatem, sed propter eam, quae post mortem futura est, 
colendos deos. Nam istis, qui propter amicitias mun- 
di huius volunt vana colere et non se permitti pue- 
rilibus sensibus conqueruntur, his quinque libris satis 
arbitror esse responsum. Quorum tres priores cum edi- 
dissem et in multorum manibus esse coepissent, audivi 
quosdam nescio quam adversus eos responsionem scribendo 
praeparare, Deinde ad me perlatum est, quod iam scri- 
pserint, sed tempus quaerant, quo sine periculo possint 
edere. Quos admoneo, non optent quod eis non expedit. 
Facile est enim cuiquam videri respondisse, qui tacere 
noluerit. Aut quid est loquacius vanitate? quae non ideo 
potest quod veritas, quia, si voluerit, etiam plus potest 
clamare quam veritas. Sed considerent omnia diligenter, 
et si forte sine studio partium iudicantes talia esse per- 
spexerint, quae potius exagitari quam convelli possint 
garrulitate inpudentissima et quasi satyrica vel mimica 
levitate, cohibeant suas nugas et potius a prudentibus 
emendari quam laudari ab inpudentibus eligant Nam 
si non ad libertatem vera dicendi, sed ad licentiam male- 
dicendi tempus expectant, absit ut eis eveniat quod ait 
Tullius de quodam, qui peccandi licentia felix appellaba- 
tur: O miserum, cui peccare licebat! Unde quisquis est, 
qui maledicendi licentia felicem se putat, multo erit feli- 
cior, si hoc illi omnino non liceat, cum possit deposita 
inanitate iactantiae etiam isto tempore tamquam studio 

consulendi quidquid voluerit contradicere et, quantum 
possunt, ab eis quos consulit amica disputatione honeste 
graviter libere quod oportet audire. 


LIBER VI. 


PRAEFATIO. 


Quinque superioribus libris satis mihi adversus eos 
videor disputasse, qui multos deos et falsos, quos esse 
inutilia simulacra vel inmundos spiritus et perniciosa dae- 
monia vel certe creaturas, non crealorem veritas Chri- 
stiana convincit, propter vitae huius mortalis rerumque 
terrenarum utilitatem eo ritu ac servitute, quae Graece 
Aexgsín dicitur et uni vero Deo debetur, venerandos et 
colendos putant. Et nimiae quidem stultitiae vel pertina- 
ciae nec istos quinque nec ullos alios quanticumque 
numeri libros satis esse posse quis nesciat? quando ea 
putatur gloria vanitatis, nullis cedere vi ibus veritatis, in 
perniciem utique eius, cui vitium tam inmane dominatur. 
Nam et contra omnem curantis industriam non malo 
medici, sed aegroti insanabilis morbus invictus est. Hi 
vero, qui ea quae legunt vel sine ulla vel non cum magna 
ac nimia veteris erroris obstinatione intellecta et con- 
siderata perpendunt, facilius nos isto numero terminatorum 
quinque voluminum plus, quam quaestionis ipsius necessi- 
tas postulabat, quam minus disseruisse iudicabunt, totam- 
que invidiam, quam Christianae religioni de huius vitae 
cladibus terrenarumque contritione ac mutatione rerum 
imperiti facere conantur, non solum dissimulantibus, sed 
contra suam conscientiam etiam faventibus doctis, quos 


30 impietas vesana possedit, omnino esse inanem rectae cogi- 

tationis atque rationis plenamque levissimae temeritatis et 
perniciosissimae animositatis dubitare non poterunt. 


CaPvT I. 


De his, qui dicunt deos a se non propter praesentem 
vitam coli, sed propter aeternam, 


Nunc ergo quoniam deinceps, ut promissus ordo ex- 
petit, etiam hi refellendi et docendi sunt, qui non propter 
istam vitam, sed propter illam, quae post mortem futura 
est, deos gentium, quos Christiana religio destruit, colen- 
dos esse contendunt: placet a veridico oraculo sancti 
psalmi sumere exordium disputationis meae; Beatus, cuius 
est Dominus Deus spes ipsius et non respexit in vani- 
tates et insanias mendaces. Verum tamen in omuibus 
vanitatibus insaniisque mendacibus longe tolerabilius phi- 
losophi audiendi sunt, quibus displicuerunt istae opiniones 
erroresque populorum, qui populi constituerunt simulacra 
numinibus multaque de his, quos deos inmortales vocant, 
falsa atque indigna sive finxerunt sive ficta crediderunt 
et credita eorum cultui sacrorumque ritibus miscuerunt. 
Cum his hominibus, qui, etsi non libere praedicando, 
saltem utcumque iu disputationibus mussitando, talia se 
inprobare testati sunt, non usque adeo inconvenienter 
quaestio ista tractatur: utrum non unum Deum, qui fecit 
omnem spiritalem corporalemque creaturam, propter vitam, 
quae post mortem futura est, coli oporteat, sed multos 
deos, quos ab illo uno factos et sublimiter conlocatos 
quidam eorundem philosophorum ceteris excellentiores 
nobilioresque senserunt. 

Ceterum quis ferat dici atque contendi deos illos, 
quorum in quarto libro quosdam commemoravi, quibus 

rerum exiguarum singulis singula distribuuntur officia, 
vitam aeternam cuique praestare? An vero peritissimi 
illi et acutissimi viri, qui se pro magno beneficio con- 
scripta docuisse gloriantur, ut sciretur quare cuique deo 
supplicandum esset, quid a quoque esset petendum, ne 
absurditate turpissima, qualis ioculariter in mimo fleri 
solet, peteretur a Libero aqua, a Lymphis vinum, auctores 
erunt cuipiam hominum diis inmortalibus supplicanti, ut, 
cum a Lymphís petierit vinum eique responderint: Nos 
10 aquam habemus, hoc a Libero pete, possit recte dicere: 
Si vinum non habetis, saltem date mihi vitam aeternam? 
Quid hac absurditate monstrosius? Nonne illae cachin- 
nantes (solent enim esse ad risum faciles), si non adfectent 
fallere ut daemones, supplici respondebunt: O homo, pu- 
15 tasne in potestate nos habere vitam, quas audis non habere 
vel vitem? [Inpudentissimae igitur stultitiae est vitam ae- 
ternam a talibus diis petere vel sperare, qui vitae huius 
aerumnosissimae atque brevissimae et si qua ad eam per- 
tinent adminiculandam atque fulciendam ita singulas par- 
20 ticulas tueri asseruntur, ut, si id, quod sub alterius tutela 
ac potestate est, petatur ab altero, tam sit inconveniens 
et absurdum, ut mimicae scurrilitati videatur esse similli- 
mum. Quod cum fit ab scientibus mimis, digne ridentur 
in theatro; cum vero a nescientibus stultis, dignius inri- 
25 dentur in mundo. Cui ergo deo vel deae propter quid 
supplicaretur, quantum ad illos deos adtinet quos insti- 
tuerunt civitates, a doctis sollerter inventum memoriaeque 
mandatum est; quid a Libero, verbi gratia, quid a Lym- 
phis, quid a Vulcano ac sic a ceteris, quos partim com- 
30 memoravi in quarto libro, partim praetereundos putavi. 
Porro si a Cerere vinum a Libero panem, a Vulcano 
aquam a Lymphis ignem petere erroris est: quanto maioris 

deliramenti esse intellegi debet, si cuiquam istorum pro 
vita supplicetur aeterna! 

Quam ob rem si, cum de regno terreno quaereremus, 
quosnam illud deos vel deas hominibus credendum esset 
posse conferre, discussis omnibus louge alienum a veritate 
monstratum est à quoquam istorum multorum numinuin 
atque falsorum saltem regna terrena existimare constitui: 
nonne insanissimae impietatis est, si aeterna vita, quae 
terrenis omnibus regnis sine ulla dubitatione vel com- 
paratione praeferenda est, ab istorum quoquam dari cui- 
quam posse credatur? Neque enim propterea dii tales 
vel terrenum regnum dare non posse visi sunt, quia illi 
magni et excelsi sunt, hoc quiddam parvum et abiectum, 
quod non dignarentur in tanta sublimitate curare; sed 
quantumlibet consideratione fragilitatis humanae caducos 
apices terreni regni merito quisque contemnat, illi dii 
tales apparuerunt, ut indignissimi viderentur, quibus danda 
atque servanda deberent vel ista committi. Ac per hoc, 
si (ut superiora proximis duobus libris pertractata do- 
cuerunt) nullus deus ex illa turba vel quasi plebeiorum 
vel quasi procerum deorum idoneus est regna mortalia 
mortalibus dare, quanto minus potest inmortales ex mor- 
talibus facere! 

Huc accedit, quia, si iam cum illis agimus, qui non 
propter istam, sed propter vitam quae post mortem futura 
est existimant colendos deos, iam nec propter illa saltem, 
quae deorum talium potestati tamquam dispertita et pro- 
pria non ratione veritatis, sed vanitatis opinione tribuun- 
tur, omnino colendi sunt, sicut credunt hi, qui cultum 
eorum vitae huius mortalis utilitatibus necessarium esse 
contendunt; contra quos iam quinque praecedentibus vo- 
luminibus satis, quantum potui, disputavi. Quae cum ita 
sint, si eorum, qui colereut deam luventatem, aetas ipsa 
floreret insignius, contemptores autem eius vel intra annos 

occumberent iuventutis, vel in ea tamquam senili torpore 
frigescerent; si malas cultorum suorum speciosius et 
festivius Fortuna barbata vestiret, a quibus autem sper- 
neretur, glabros aut male barbatos videremus: etiam sic 
rectissime diceremus huc usque istas deas singulas posse, 
suis officiis quodam modo limitatas, ac per hoc nec a 
Iuventate oportere peti vitam aeternam, quae non daret 
barbam, nec a Fortuna barbata boni aliquid post hanc 
vitam esse sperandum, cuius in hac vita potestas nulla 
esset, ut eandem saltem aetatem, quae barba induitur, 
ipsa praestaret. Nunc vero cum earum cultus nec pro- 
pter ista ipsa, quae putant eis subdita, sit necessarius, 
quia et multi colentes Iuventatem deam minime in illa 
aetate viguerunt, et multi non eam colentes gaudent ro- 
bore iuventutis, itemque multi Fortunae barbatae supplices 
ad nullam vel deformem barbam pervenire potuerunt, et 
si qui eam pro barba imnpetranda venerantur, a barbatis 
eius contemptoribus inridentur: itane deslpit cor humanum, 
ut, quorum deorum cultum propter ista ipsa temporalia 
et cito praetereuntia munera, quibus singulis singuli prae- 
esse perhibentur, inanem ludibriosumque cognoscit, propter 
vitam aeternam credat esse fructuosum? Hanc dare illos 
posse nec hi dicere ausi sunt, qui eis, ut ab insipienti- 
bus populis colerentur, ista opera temporalia, quoniam 
nimis multos putarunt, ne quisquam eorum sederet otiosus, 
minutatim divisa tribuerunt. 


CaPuT Il. 

Quid Varronem de diis gentium sensisse credendum sit, 
quorum (alia et genera et sacra detexit, ut reverentius 
cum eis ageret, si de illis omnino reticeret. 

Quis Marco Varrone curiosius ista Toon quis 
invenit doctius? quis consideravit adtentius? quis distinxit 
acutius? quis diligentius pleniusque conscripsit? Qui tam- 

etsi minus est suavis eloquio, doctrina tamen atque sen- 
tentiis ita refertus est, ut in omni eruditione, quam nos 
saecularem, illi autem liberalem vocant, studiosum rerum 
tantum iste doceat, quantum studiosum verborum Cicero 
delectat. Denique et ipse «Tullius» huic tale testimonium 6$ 
perhibet, ut in libris Academicis dicat eam, quae ibi ver- 
satur, disputationem se habuisse cum Marco Varrone, 
„homine, iuquit, omnium facile acutissimo et sine ulla 
dubitatione doctissimo“. Non ait ,,eloquentissimo^ vel 
»facundissimo", quoniam re vera in hac facultate multum 10 
impar est; sed „omnium, inquit, facile acutissimo*, et 
in eis libris, id est Academicis, ubi cuncta dubitanda esse 
contendit, addidit „sine ulla dubitatione doctissimo". Pro- 
fecto de hac re sic erat certus, ut auferret dubitationem, 
quam solet in omnibus adhibere, tamquam de hoc uno 15 
etiam pro Academicorum dubitatione disputaturus se Aca- 
demicum fuisset oblitus. |n primo autem libro cum eius- 
dem Varronis litteraria opera praedicaret: „Nos, inquit, 
in nostra urbe peregrinantes errantesque tamquam ho- 
spites tui libri quasi domum reduxerunt, ut possemus 20 
aliquando qui et ubi essemus agnoscere. Tu aetatem 
patriae, tu descriptiones temporum, tu sacrorum iura, tu 
sacerdotum, tu domesticam, tu publicam disciplinam, tu 
sedem regionum locorum, tu omnium divinarum humana- 
rumque rerum nomina genera, officia causas aperuisti." 95 
Iste igitur vir tam insignis excellentisque  peritiae et, 
quod de illo etiam Terentianus elegantissimo versiculo 
breviter ait: 


Vir doctissimus undecumque Varro, 


qui tam multa legit, ut aliquid ei scribere vacuisse mire- 30 
mur; tam multa scripsit, quam multa vix quemquam legere 

potuisse credamus: iste, inquam, vir tantus ingenio tan- 
tusque doctrina, si rerum velut divinarum, de quibus 
scripsit, oppugnator esset atque destructor easque non ad 
religionem, sed ad superstitionem diceret pertinere, nescio 

6 utrum tam multa in eis ridenda contemnenda detestanda 
conscriberet. Cum vero deos eosdem ita coluerit colen- 
dosque censuerit, ut in eo ipso opere litterarum suarum 
dicat se timere ne pereant, non incursu hostili, sed civium 
neglegentia, de qua illos velut ruina liberari a se dicit et 

10 in memoria bonorum per eius modi libros recondi atque 
servari utiliore cura, quam Metellus de incendio sacra 
Vestalia et Aeneas de Troiano excidio penates liberasse 
praedicatur; et tamen ea legenda saeculis prodit, quae a 
sapieutibus et insipientibus merito abicienda et veritati 

15 religionis inimicissima iudicentur: quid existimare debe- 
mus nisi hominem acerrimum ac peritissimum, non tamen 
sancto Spiritu liberum, oppressum fuisse suae civitatis 
consuetudine ac legibus, et tamen ea quibus movebatur 
sub specie commendandae religionis tacere noluisse. 


20 Carur III. 


Quae sit partitio Varronis librorum suorum, quos de 
antiquitatibus rerum humanarum divinarumque 
composuit. 
Quadraginta et unum libros scripsit antiquitatum; hos 
25 in res humanas divinasque divisit, rebus humanis viginti 
quinque, divinis sedecim tribuit, istam secutus in ea par- 
titione rationem, ut rerum humanarum libros senos quat- 
tuor partibus daret. Intendit enim qui agant, ubi agant, 
quando agant, quid agant. In sex itaque primis de homi- 
30 nibus scripsit, in secundis sex de locis, sex tertios de 
temporibus, sex quartos eosdemque postremos de rebus 
absolvit. Quater autem seni viginti et quattuor flunt. Sed 

unum singularem, qui communiter prius de omnibus lo- 
queretur, in capite posuit. In divinis identidem rebus 
eadem ab illo divisionis forma servata est, quantum adtinet 
ad ea, quae diis exhibenda sunt. Exhibentur enim ab 
hominibus in locis et temporibus sacra. Haec quattuor, 
quae dixi, libris complexus est ternis: nam tres priores 
de hominibus scripsit, sequentes de locis, tertios de tem- 
poribus, quartos de sacris, etiam hic, qui exhiheant, ubi 
exhibeant, quando exhibeant, quid exhibeant, subtilissima 
distinctione commendans. Sed quia oportebat dicere et 
maxime id expectabatur, quibus exhibeant, de ipsis quo- 
que diis tres conscripsit extremos, ut quinquies terni 
quindecim fierent. Sunt autem omnes, ut diximus, sede- 
cim, quia et istorum exordio unum singularem, qui prius 
de omuibus loqueretur, apposuit. Quo absoluto conse- 
quenter ex illa quinquepertita distributione tres prae- 
cedentes, qui ad homiues pertinent, ita subdivisit, ut primus 
sit de pontificibus, secundus de auguribus, tertius de 
quindecimviris sacrorum; secundos tres ad loca pertinen- 
tes ita, ut in uno eorum de sacellis, altero de sacris aedibus 
diceret, terio de locis religiosis; tres porro, qui istos 
sequuntur et ad tempora pertinent, id est ad dies festos, 
ita, ut unum eorum faceret de feriis, alterum de ludis 
circensibus, de scaenicis tertium; quartorum trium ad 
sacra pertinentium uni dedit consecrationes, alteri sacra 
privata, ultimo publica. Hanc velut pompam obsequiorum 
in tribus, qui restant, dii ipsi sequuntur extremi, quibus 
iste universus cultus inpensus est: in primo dii certi, in 
secundo incerti, in tertio cunctorum novissimo dii prae- 
cipui atque selecti. 

CarurT IV. 


Quod ex disputatione Varronis apud cultores deorum 
antiquiores res humanae quam divinae reperiantur. 


In hac tota serie pulcherrimae ac subtilissimae dis- 
tributionis et distinctionis vitam aeternam frustra quaeri 
et sperari inpudentissime vel optari, ex his, quae iam di- 
ximus et quae deinceps dicenda sunt, cuivis hominum, 
qui corde obstinato sibi non fuerit inimicus, facillime ap- 
paret. Vel hominum enim sunt ista instituta vel daemo- 
10 num, non quales vocant illi daemones bonos, sed, ut lo- 

quar apertius, inmundorum spirituum et sine controversia 
malignorum, qui noxias opiniones, quibus anima humana 
magis magisque vanescat et incommutabili aeternaeque 
veritati coaptari atque inhaerere non possit, invidentia 
16 mirabili et occulte inserunt cogitationibus impiorum et 
aperte aliquando ingerunt sensibus et qua possunt fallaci 
adtestatione confirmant. Iste ipse Varro propterea se 
prius de rebus humanis, de divinis autem postea scripsisse 
testatur, quod prius extiterint civitates, deinde ab eis haec 
20 instituta sint. Vera autem religio non a terrena aliqua 
civitate instituta est, sed plane caelestem ipsa instituit 
civitatem. Eam vero inspirat et docet verus Deus, dator 
vitae aeternae, veris cultoribus suis. 
Varronis igitur confitentis ideo se prius de rebus 
25 humanis scripsisse, postea de divinis, quia divinae istae 
ab hominibus institutae sunt, haec ratio est: „Sicut prior 
est, inquit, pictor quam tabula picta, prior faber quam 
aedificium: ita priores sunt civitates quam ea, quae a 
civitatibus instituta sunt^ Dicit autem prius se scriptu- 
80 rum fuisse de diis, postea de hominibus, si de omni natura 
deorum scriberet, quasi hic de aliqua scribat et non de 
omni, aut vero etiam aliqua, licet non omnis, deorum 

natura non prior debeat esse quam hominum. Quid quod 
in illis tribus novissimis libris deos certos et incertos et 
selectos diligenter explicans nullam deorum naturam prae- 
termittere videtur? Quid est ergo, quod ait; „Si de omni 
natura deorum et hominum scriberemus, prius divina ab- 
solvissemus, quam humana adtigissemus^? Aut enim de 
omni natura deorum scribit, aut de aliqua, aut omnino 
de nulla. Si de omni, praeponenda est utique rebus hu- 
manis; si de aliqua, cur non etiam ipsa res praecedat 
humanas? An indigna est praeferri etiam universae naturae 
hominum pars aliqua deorum? Quod si multum est, ut 
aliqua pars divina praeponatur universis rebus humanis, 
saltem digna est vel Romanis. Rerum quippe humanarum 
libros, non quantum ad orbem terrarum, sed quantum ad 
solam Romam pértinet, scripsit, quos tamen rerum divi- 
narum libris se dixit scribendi ordine merito praetulisse, 
sicut pictorem tabulae pictae, sicut fabrum aedificio, aper- 
tissime confitens, quod etiam istae res divinae, sicut pictura, 
sicut structura, ab hominibus institutae sint. Restat ut 
de nulla deorum natura scripsisse intellegatur, neque hoc 
aperte dicere voluisse, sed intellegentibus reliquisse. Ubi 
enim dicitur „non omnis“, usitate quidem intellegitur ali- 
qua; sed potest intellegi et „nulla“, quoniam quae nulla 
est nec omnis nec aliqua est. Nam, ut ipse dicit, si 
omnis esset natura deorum, de qua scriberet, scribendi 
ordine rebus humanis praeponenda esset; ut autem et ipso 
tacente veritas clamat, praeponenda esset certe rebus 
Romanis, etiamsi non omnis, sed saltem aliqua esset: recte 
autem postponitur; ergo nulla est. Non itaque rebus di- 
vinis anteferre voluit res humanas, sed rebus veris noluit 
anteferre res falsas. In his enim, quae scripsit de rebus 
humanis, secutus est historiam rerum gestarum; quae 
autem de his, quas divinas vocat, quid nisi opiniones re- 
rum vanarum? Hoc est nimirum, quod voluit subtili signi- 

ficatione monstrare, non solum scribens de his posterius 
quam de illis, sed etiam rationem reddens cur id fecerit. 
Quam si tacuisset, aliter hoc factum eius ab aliis fortasse 
defenderetur. In ea vero ipsa ratione, quam reddidit, 
6 nec aliis quicquam reliquit pro arbitrio suspicari et satis 
probavit homines se praeposuisse institutis hominum, non 
naturam hominum naturae deorum. [ta se libros rerum 
divinarum non de veritate quae pertinet ad naturam, sed 
de falsitate quae pertinet ad errorem scripsisse confessus 
10 est. Quod apertius alibi posuit, sicut in quarto libro 
commemoravi, ex naturae formula se scripturum fuisse, si 
novam ipse conderet civitatem; quia vero iam veterem in- 
venerat, non se potuisse nisi eius consuetudinem sequi. 


Carur V. 


15 De tribus generibus theologiae secundum Varronem, id 
est uno fabuloso, altero naturali tertioque civili. 
Deinde illud quale est, quod tria genera theologiae 
dicit esse, id est rationis quae de diis explicatur, eorum- 
que unum mjythicon appellari, alterum physicon, tertium 
20 civile? Latine si usus admitteret, genus, quod primum 
posuit, fabulare appellareinus; sed fabulosum dicamus; a 
fabulis enim mythicon dictum est, quoniam g9og Graece 
fabula dicitur. Secundum autem ut naturale dicatur, iam 
et consuetudo locutionis admittit. Tertium etiam ipse 
26 Latine enuntiavit, quod civile appellatur. Deinde ait: „My- 
thicon appellant, quo maxime utuntur poetae; physicon, 
quo philosophi; civile, quo populi. Primum, inquit, quod 
dixi, in eo sunt multa contra dignitatem et naturam in- 
mortalium ficta. In hoc enim est, ut deus alius ex ca- 
30 pite, alius ex femore sit, alius ex guttis sanguinis natus; 

iu hoc, ut dii furati sint, ut adulterarint, ut servierint 
homini; denique in hoc omnia diis adtribuuntur, quae 
non modo in hominem, sed etiam quae in contemptissi- 
mum hominem cadere possunt^ Hic certe ubi potuit, 
ubi ausus est, ubi inpunitum putavit, quanta mendacíssi- 
mis fabulis naturae deorum feret iniuria, sine caligine 
ullius ambiguitatis expressit. Loquebatur enim non de 
naturali theologia, non de civili, sed de fabulosa, quam 
libere a se putavit esse culpandam. 

Videamus quid de altera dicat. „Secundum genus 
est, inquit, quod demonstravi, de quo multos libros philo- 
sophi reliquerunt; in quibus est, dii qui sint, ubi, quod 
genus, quale est: a quodam tempore an a sempiterno 
fuerint dii; ex igni sint, ut credit Heraclitus, an ex 
numeris, ut Pythagoras, an ex atomis, ut ait Epicurus. 
Sic alia, quae facilius intra parietes in schola quam extra 
in foro ferre possunt aures Nihil in hoc genere cul- 
pavit, quod physicon vocant et ad philosophos pertinet, 
tantum quod eorum inter se controversias commemoravit, 
per quos facta est dissidentium multitudo sectarum. Re- 
movit tamen hoc genus a foro, id est a populis; scholis 
vero et parietibus clausit. lllud autem primum menda- 
cissimum atque turpissimum a civitatibus non removit. 
O religiosas aures populares atque in his etiam Romanas! 
Quod de diis inmortalibus philosophi disputant, ferre non 
possunt; quod vero poetae canunt et histriones agunt, 
quae contra dignitatem ac naturam inmortalium ficta 
sunt, quia non modo in hominem, sed etiam in contem- 
ptíissimum hominem cadere possunt, non solum ferunt, 
sed etiam libenter audiunt. Neque id tantum, sed diis 
quoque ipsis haec placere et per haec eos placandos esse 
decernunt. 

Dixerit aliquis: Haec duo genera mythicon et physi- 
con, id est fabulosum atque naturale, discernamus ab hoc 
civili, de quo nunc agitur, unde illa et ipse discrevit, iam- 
que ipsum civile videamus qualiter explicet. Video qui- 

5 dem, cur debeat discerni fabulosum: quia falsum, quia 
turpe, quia indignum est. Naturale autem a civili velle 
discernere quid est aliud quam etiam ipsum civile fateri 
esse mendosum? Si enim illud naturale est, quid habet 
reprehensionis, ut excludatur? Si autem hoc quod civile 

10 dicitur naturale non est, quid habet meriti, ut admittatur? 
Haec nempe illa causa est, quare prius scripserit de rebus 
humanis, posterius de divinis, quoniam in divinis rebus 
non naturam, sed hominum instituta secutus est. Intuea- 
mur sane et civilem theologian. „Tertium genus est, in- 

15 quit, quod in urbibus cives, maxime sacerdotes, uosse at- 
que administrare debent. In quo est, quos deos publice t 
sacra ac sacrificia colere et facere quemque par sit.“ Adhuc 
quod sequitur adtendamus. „Prima, inquit, theologia ma- 
xime accommodata est ad theatrum, secunda ad mundum, 

20 tertia ad urbem.“ Quis non videat, cui palmam dederit? 
Utique secundae, quam supra dixit esse philosophorum. 
Hanc enim pertinere testatur ad mundum, quo isti nihil 
esse excellentius opinantur in rebus, Duas vero illas 
theologias, primam et tertiam, theatri scilicet atque urbis, 

25 distinxit an iunxit? Videmus enim non continuo, quod 
est urbis, pertinere posse et ad mundum, quamvis urbes 
esse videamus in mundo; (ieri enim potest, ut in urbe 
secundum falsas opiniones ea colantur et ea credantur, 
quorum in mundo vel extra mundum natura sit nusquam: 

30 theatrum vero ubi est nisi in urbe? Quis theatrum in- 
stituit nisi civitas? Propter quid instituit nisi propter 

ludos scaenicos? Ubi sunt ludi scaenici nisi in rebus 
divinis, de quibus hi libri tanta sollertia conscribuntur? 


CaruT VI. 


De theologia mythica, id est fabulosa, et de civili contra 
Varronem. 


O Marce Varro, cum sis homo omnium acutissimus 
et sine ulla dubitatione doctissimus, sed tamen homo, non 
Deus, nec spiritu Dei ad videnda et adnuntianda divina 
in veritatem libertatemque subvectus, cernis quidem quam 
sint res divinae ab humanis nugis atque mendaciis diri- 
mendae; sed vitiosissimas populorum opiniones et consue- 
tudines in superstitionibus publicis vereris offendere, quas 
ab deorum natura abhorrere vel talium, quales in huius 
mundi elementis humani animi suspicatur infirmitas, et 
sentis ipse, cum eas usquequaque consideras, et omnis 
vestra litteratura circumsonat. Quid hic agit humanum 
quamvis excellentissimum ingenium? Quid tibi bumana 
licet multiplex ingensque doctrina in his angustiis suffra- 
gatur? Naturales deos colere cupis, civiles cogeris. In- 
venisti alios fabulosos, in quos liberius quod sentis evo- 
mas, unde et istos civiles velis nolisve perfundas. Dicis 
quippe fabulosos accommodatos esse ad theatrum, naturales 
ad mundum, civiles ad urbem, cum munds opus sit di- 
vinum, urbes vero et theatra opera sint hominum, nec 
alii dii rideantur in theatris, quam qui adorantur in tem- 
plis, nec aliis ludos exhibeatis, quam quibus victimas im- 
molatis. Quanto liberius subtiliusque ista divideres, dicens 
alios esse deos naturales, alios ab hominibus institutos, 
sed de institutis aliud habere litteras poetarum, aliud sacer- 
dotum, utrasque tamen ita esse inter se amicas consortio 
falsitatis, ut gratae sint utraeque daemonibus, quibus 
doctrina inimica est veritatis! Sequestrata igitur paululum 

theologia, quam naturalem vocant, de qua postea disseren- 
dum est, placetne tandem vitam aeternam peti aut sperari 
ab diis poeticis theatricis, ludicris scaenicis? Absit; immo 
avertat Deus verus tam inmanem sacrilegamque demen- 
tiam. Quid? ab eis diis, quibus haec placent et quos 
haec placant, cum eorum illic crimina frequententur, vita 
aeterna poscenda est? Nemo, ut arbitror, usque ad tan- 
tum praecipitium furiosissimae impietatis insanit, Nec 
fabulosa igitur nec civili theologia sempiternam quisquam 
adipiscitur vitam. lla enim de diis turpia fingendo semi- 
nat, haec favendo metit; illa mendacia spargit, haec col- 
ligit; illa res divinas falsis criminibus insectatur, haec 
eorum criminum ludos in divinis rebus amplectitur; illa 
de diis nefanda figmenta hominum carminibus personat, 
haec ea deorum ipsorum festivitatibus consecrat; facinora 
et flagitia numinum illa cantat, haec amat; illa prodit aut 
fingit, haec autem aut adtestatur veris aut oblectatur et 
falsis. Ambae turpes ambaeque damnabiles; sed illa, quae 
theatrica est, publicam turpitudinem profitetur; ista, quae 
urbana est, illius turpitudine ornatur. Hincine vita aeterna 
sperabitur, unde ista brevis temporalisque polluitur? An 
vero vitam polluit consortium nefariorum hominum, si se 
inserant affectionibus et assensionibus nostris, et vitam 
non polluit societas daemonum, qui coluntur criminibus 
suis? Si veris, quam mali! si falsis, quam male! 

Haec cum dicimus, videri fortasse cuipiam nimis 
harum rerum ignaro potest ea sola de diis talibus maie- 
stati indigna divinae et ridicula detestabilia celebrari, 
quae poeticis cantantur carminibus et ludis scaenicis acti- 
tantur; sacra vero illa, quae non histriones, sed sacer- 
dotes agunt, ab omni esse dedecore purgata et aliena. 
Hoc si ita esset, numquam theatricas turpitudines in 
eorum honorem quisquam celebrandas esse censeret, num- 
quam eas ipsi dii praeciperent sibimet exhiberi. Sed 

8 ab C'A7Bpq (cf. 174, 33; 255, 13; 264, 25) a C'Kabelv 
4 verus om.1 11 illa ọm.1 20 hincine K'F'!^1*B'! (cf. 264, 9) 
hincne K’ hincin l' hinc sine A! hinccine CA'B*ev $3 et 
affoct. A 25 mali] malis e 


DE CIVITATE DEI L, VI. C. 6, 7. 251 


ideo nihil pudet ad obsequium deorum talia gerere in 
theatris, quia similia geruntur in templis. Denique cum 
memoratus auctor civilem theologian a fabulosa et natu- 
rali tertiam quandam sui generis distinguere conaretur, 
magis eam ex utraque temperatam quam ab utraque 
separatam intellegi voluit. Ait enim ea, quae scribunt 
poetae, minus esse quam ut populi sequi debeant; quae 
autem philosophi, plus quam ut ea vulgum scrutari expe- 
diat. ,Quae sic abhorrent, inquit, ut tamen ex utroque 
genere ad civiles rationes adsumpta sint non pauca. 
Quare quae erunt communia cum propriis, una cum ci- 
vilibus scribemus; e quibus maior societas debel esse 
nobis cum philosophis quam cum poetis.“ Non ergo 
nulla cum poetis. Et tamen alio loco dicit de generatio- 
nibus deorum magis ad poetas quam ad physicos fuisse 
populos inclinatos, Hic enim dixit quid fieri debeat, ibi 
quid fiat. Pliysicos dixit utilitatis causa scripsisse, poetas 
delectationis. Ac per hoc ea, quae a poelis conscripta 
populi sequi non debent, crimina sunt deorum, quae 
tamen delectant et populos et deos. BDelectationis enim 
causa, sicut dicit, scribunt poetae, non utilitatis; ea tamen 
scribunt, quae dii expelant, populi exhibeant. 


CarvT VII. 
Defabulosae et civilis theologiae similitudine atque concordia. 


Revocatur igitur ad theologian civilem theologia fa- 
bulosa theatrica scaenica, indiguitatis et turpitudinis plena, 
et haec tota, quae merito culpanda et respuenda iudica- 
tur, pars buius est, quae colenda et observanda censetur; 
non sane pars incongrua, sicut ostendere institui, et quae 
ab universo corpore aliena importune illi cunexa atque 

suspensa sit, sed omnino consona et tamquam eiusdem 
corporis membrum convenientissime copulata. Quid enim 
aliud ostendunt illa simulacra formae aetates sexus habi- 
tus deorum? Numquid barbatum lovem, imberbem Mer- 
curium poetae habent, pontifices non habent? Numquid 
Priapo mimi, non etiam sacerdotes enormia pudenda fece- 
runt? An aliter stat adorandus in locis sacris, quam pro- 
cedit ridendus in theatris? Num Saturnus senex, Apollo 
ephebus ita personae sunt histrionum, ut non sint statuae 
delubrorum? Cur Forculus, qui foribus praeest, et Li- 
mentinus, qui limini, dii sunt masculi, atque inter hos 
Cardea femina est, quae cardinem servat? Nonne ista in 
rerum divinarum libris reperiuntur, quae graves poetae 
suis carminibus indigna duxerunt? Numquid Diana thea- 
trica portat arma et urbana simpliciter virgo est? Num- 
quid scaenicus Apollo citharista est et ab hac arte Del- 
phicus vacat? Sed haec houestiora sunt in comparatione 
turpiorum. Quid de ipso love senserunt, qui eius nutri- 
cem in Capitolio posuerunt? Nonne adtestati sunt Euhe- 
mero, qui omnes tales deos non fabulosa garrulitate, sed 
historica diligentia homines fuisse mortalesque conscripsit? 
Epulones etiam deos, parasitos lovis, ad eius mensam qui 
constituerunt, quid aliud quam mimica sacra esse voluerunt? 
Nam parasitos lovis ad convivium eius adhibitos si mi- 
mus dixisset, utique rísum quaesisse videretur. Varro 
dixit! non cum inrideret deos, sed cum commendaret 
hoc dixit; divinarum, non humanarum rerum libri hoc 
eum scripsisse testantur, nec ubi ludos scaenicos expone- 
bat, sed ubi Capitolina iura pandebat. Denique talibus 
vincitur et fatetur, sicut forma humana deos fecerunt, ita 
eos delectari humanis voluptatibus credidisse. 

Non enim et maligni spiritus suo negotio defuerunt, 
ut has noxias opiniones humanarum mentium ludificatione 

firmarent Unde etiam illud est, quod Herculis aedituus 
otiosus atque feriatus lusit tesseris secum utraque manu 
alternante, in una constituens Herculem, in altera se ipsum, 
sub ea condicione, ut, si ipse vicisset, de stipe templi 
sibi cenam pararet amicamque  conduceret; si aulem 
victoria Herculis fieret, hoc idem de pecunia sua voluptati 
Herculis exhiberet; deinde cum a se ipso tamquam ab 
Hercule victus esset, debitam cenam et nobilissimam mere- 
tricem Larentinam deo Herculi dedit. At illa cum dor- 
misset in templo, vidit in somnis Herculem sibi esse 
commixtum sibique dixisse, quod inde discedens, cui pri- 
mum iuveni obvia fleret, apud illum esset inventura mer- 
cedem, quam sibi credere deberet ab Hercule persolutam. 
Ac sic abeunti cum primus iuvenis ditissimus Tarutius 
occurrisset eamque dilectam secum diutius habuisset, illa 
herede defunctus est. Quae amplissimam adepta pecuniam 
ne divinae mercedi videretur ingrata, quod accej tissimum 
putavit esse numinibus, populum Romanum etiam ipsa 
scripsit heredem, atque illa non comparente inventum 
est testamentum; quibus meritis eam ferunt etiam honores 
meruisse divinos. 

Haec si poetae fingerent, si mimi agerent, ad fabulo- 
sam theologian dicerentur procul dubio pertinere et a 
civilis theologiae dignitate separanda iudicarentur. Cum 
vero haec dedecora non poetarum, sed populorum; non 
mimorum, sed sacrorum; non theatrorum, sed templorum; 
id est non fabulosae, sed civilis theologiae, a tanto doctore 
produntur: non frustra histriones ludicris artibus fingunt 
deorum quae tanta est turpitudinem, sed plane frustra 
sacerdotes velut sacris ritibus conantur fingere deorum 
quae nulla est honestatem. Sacra sunt lunonis, et haec 
in eius dilecta insula Samo celebrabantur, ubi nuptum 
data est lovi; sacra sunt Cereris, ubi a Plutone rapta 

Proserpina quaeritur; sacra sunt Veneris, ubi amatus eius 
Adon aprino dente extinctus iuvenis formosissimus plan- 
gitur; sacra sunt Matris deum, ubi Attis pulcher adulescens 
ab ea dilectus et muliebri zelo abscisus etiam hominum 
abscisorum, «quos Gallos vocant, infelicitate deploratur. 
Haec cum deformiora sint omni scaenica foeditatle, quid 
est quod fabulosa de diis figmenta poetarum ad theatrum 
videlicet pertinentia velut secernere nituntur a civili 
theologia, quam pertinere ad urbem volunt, quasi ab 
honestis et dignis indigna et turpia? Itaque potius est 
unde gratiae debeantur histrionibus, qui oculis hominum 
pepercerunt nec omnia spectaculis nudaverunt, quae sa- 
crarum aedium parietibus occuluntur. Quid de sacris 
eorum boni sentiendum est, quae tenebris operiuntur, 
cum tam sint detestabilia, quae proferuntur in lucem? Et 
certe quid in occulto agant per abscisos et molles, ipsi 
viderint; eosdem tamen homines infeliciter ac turpiter 
enervatos atque corruptos occultare minime potuerunt. 
Persuadeant cui possunt se aliquid sanctum per tales 
agere homines, quos inter sua sancta numerari atque ver- 
sari negare non possunt, Nescimus quid agant, sed sci- 
mus per quales agant. Novimus autem quae agantur in 
scaena, quo numquam vel in choro meretricum abscisus 
aut mollis intravit; et tamen etiam ipsa turpes et infames 
agunt; neque enim ab honestis agi debuerunt, Quae sunt 
ergo illa sacra, quibus agendis tales elegit sanctitas, quales 
nec thymelica in se admisit obsceunitas? 


CapruT VIII. 
De interpretationibus naturalium rationum, quas doctores 
pagani pro diis suis conantur ostendere. 


At enim habent ista physiologicas quasdam, sicut 
aiunt, id est naturalium rationum interpretationes. Quasi 

vero nos in hac disputatione physiologian quaerimus et 
non theologian, id est rationem non naturae, sed Dei. 
Quamvis enim qui verus Deus est non opinione, sed na- 
tura Deus sit: non tamen omnis natura deus est, quia et 
hominis et pecoris, et arboris et lapidis utique natura est, 
quorum nihil est deus. Si autem interpretationis huius, 
quando agitur de sacris Matris deum, caput est certe quod 
Mater deum terra est: quid ultra quaerimus, quid cetera 
perscrutamur? Quid evidentius suffragatur eis, qui dicunt 
omnes istos deos homines fuisse? Sic enim sunt terri- 
genae, sic eis mater est terra. |n vera autem theologia 
opus Dei est terra, non mater. Verum tamen quoquo 
modo sacra eius interpretentar et referant ad rerum na- 
turam: viros muliebria pati non est secundum naturam, 
sed contra naturam. Hic morbus, hoc crimen, hoc dede- 
cus habet inter illa sacra professionem, quod in vitiosis 
hominum moribus vix habet inter tormenta confessionem. 
Deinde si ista sacra, quae scaenicis turpitudinibus con- 
vincuntur esse foediora, hinc excusantur atque purgantur, 
quod habent interpretationes suas, quibus ostendantur 
rerum significare naturam; cur non etiam poetica simi- 
liter excusentur atque purgentur? Multi enim et ipsa ad 
eundem modum interpretati sunt, usque adeo ut, quod 
ab eis inmanissimum et infandissimum dicitur, Saturnum 
suos filios devorasse, ita nonnulli interpretentur, quod 
longinquitas temporis, quae Saturni nomine significatur, 
quidquid gignit ipsa consumat, vel, sicut idem opinatur 
Varro, quod pertineat Saturnus ad semina, quae in terram, 
de qua oriuntur, iterum recidunt. Itemque alii alio modo 
et similiter cetera. 

Et tamen theologia fabulosa dicitur et cum omnibus 
huiusce modi interpretationibus suis reprehenditur abi- 
citur inprobatur, nec solum a naturali, quae philosopho- 
rum est, verum etiam ab ista civili, de qua agimus, quae 


1 nos uero Aa quaerimus CKF ^ Babdelp (cf. 134,2; 151, 
22; 276,33; II 35,8; 109, 10) quaeramus Aqv 4 eit] est 1 
12 quoquó] quo C1 $2 exeusaotur.. purgantur A ipsi l 


e 


30 


262 & AUGUSTINI 


ad urbes populosque asseritur pertinere, eo quod de diis 
indigna confinxerit, merito repudianda discernitur, eo ni- 
mirum consilio, ut, quoniam acutissimi homines atque 
doctissimi, a quibus ista conscripta sunt, ambas inpro- 
bandas intellegebant, et illam scilicet fabulosam et istam 
civilem, illam vero audebant inprobare, hanc non aude- 
bant; illam culpandam proposuerunt, hanc eius similem 
comparandam exposuerunt, — non ut haec prae illa te- 
nenda eligeretur, sed ut cum illa respuenda intellegeretur, 
10 atque ita sine periculo eorum, qui civilem theologian 
reprehendere metuebant, utraque contempta ea, quam 
naturalem vocant, apud meliores animos inveniret locum. 
Nam et civilis et fabulosa ambae fabulosae sunt ambaeque 
civiles; ambas inveniet fabulosas, qui vanitates et obsceni- 
15 tates. ambarum prudenter inspexerit; ambas civiles, qui 
scaenicos ludos pertinentes ad fabulosam in deorum civi- 
lium festivitatibus et in urbium divinis rebus adverterit. 
Quo modo igitur vitae aeternae dandae potestas cuiquam 
deorum istorum tribuitur, quos sua simulacra et sacra 
20 convincunt diis fabulosis apertissime reprobatis esse simil- 
limos formis aetatibus, sexu habitu, coniugiis generationi- 
bus ritibus, in quibus omnibus aut homines fuisse intel- 
leguntur et pro uniuscuiusque vita vel morte sacra eis 
et sollemnia constituta, hunc errorem insinuantibus fir- 
25 mantibusque daemonibus, aut certe ex qualibet occasione 
inmundissimi spiritus fallendis humanis mentibus inrepsisse? 


Carvr IX. 


De officiis singulorum deorum. 


Quid? ipsa numinum officia tam viliter minutatimque 

20 concisa, propter quod eis dicunt pro uniuscuiusque pro- 
prio munere supplicari oportere, unde non quidem omnia, 
sed multa iam diximus, nonne scurrilitati mimicae quam 
divinae consonant dignitati? Si duas quisquam nutrices 

adhiberet infanti, quarum una nihil nisi escam, altera ni- 
hil nisi potum daret, sicut isti ad hoc duas adhibuerunt 
deas, Educam et Potinam: nempe desipere et aliquid mimo 
simile in sua domo agere videretur. Liberum a libera- 
mento appellatum volunt, quod mares in coeundo per 
eius beneficium emissis seminibus liberentur; hoc idem 
in feminis agere Liberam, quam etiam Venerem putant, 
quod et ipsam perhibeant semina emittere; et ob haec 
Libero eandem virilem corporis partem in templo poni, 
femineam Liberae. Ad haec addunt mulieres adtributas 10 
Libero et vinum propter libidinem concitandam. Sic 
Bacchanalia summa celebrabantur insania; ubi Varro ipse 
confitetur a Bacchantibus talia fieri non potuisse nisi 
mente commota, Haec tamen postea displicuerunt senatui 
saniori, et ea iussit auferri. Saltem hic tandem forsitan 15 
senserunt quid inmundi spiritus, dum pro diis habentur, 
in hominum mentibus possint. Haec certe non fierent in 
theatris; ludunt quippe ibi, non furiunt; quamvis deos 
habere, qui etiam ludis talibus delectentur, simile sit furoris, 
Quale autem illud est, quod, cum religiosum a super- 20 
stitioso ea distinctione disceruat, ut a superstitioso dicat 
timeri deos, a religioso autem tantum vereri ut parentes, 
non ut hostes timeri, atque omnes ita bonos dicat, ut 
facilius sit eos nocentibus parcere quam laedere quem- 
quam innocentem, tamen mulieri fetae post partum tres 25 
deos custodes commemorat adhiberi, ne Silvanus deus 
per noctem ingrediatur et vexet, eorumque cnstodum signi- 
ficandorum causa tres homines noctu circuire limina domus 
et primo limen securi ferire, postea pilo, tertio deverrere 
scopis, ut his datis culturae signis deus Silvanus prohi- 30 
beatur intrare, quod neque arbores caeduntur ac putan- 
tur siue ferro, neque far couficitur sine pilo, neque fruges 

coacervantur sine scopis; ab his autem tribus rebus tres 
nuncupatos deos, Intercidonam a securis intercisione, Pi- 
lumnum a pilo, Deverram ab scopis, quibus diis custodi- 
bus contra vim dei Silvani feta conservaretur. Ita contra 
5 dei nocentis saevitiam non valeret custodia bonorum, nisi 
plures essent adversus unum eique aspero horrendo in- 
culto, utpote silvestri, signis culturae tamquam contrariis 
repugnarent. [tane ista est innocentia deorum, ista con- 
cordia?  [laecine sunt numina salubria urbium, magis 
10 ridenda quam ludibria theatrorum? 

Cum mas et femina coniunguntur, adhibetur deus 
Iugatinus; sit hoc ferendum. Sed domum est ducenda 
quae nubit; adhibetur et deus Domiducus; ut in domo sit, 
adhibetur deus Domitius; ut maneat cum viro, additur 

15 dea Mauturna. Quid ultra quaeritur? Parcatur humanae 
verecundiae; peragat cetera concupiscentia carnis et san- 
guinis procurato secreto pudoris. Quid impletur cubicu- 
lum turba numinum, quando et paranymphi inde disce- 
dunt? Et ad hoc impletur, non ut eorum praesentia cogi- 

20 tata maior sit cura pudicitiae, sed ut feminae sexu in(irmae, 
novitate pavidae illis cooperantibus sine ulla difficultate 
virginitas auferatur. Adest enim dea Virginensis et deus 
pater Subigus, et dea mater Prema et dea Pertunda, et 
Venus et Priapus. Quid est hoc? Si omnino laborantem 

25 in illo opere virum ab diis adiuvari oportebat, non suffice- 
ret aliquis unus aut aliqua una? Numquid Venus sola 
parum esset, quae ab hoc etiam dicitur nuncupata, quod 
sine vi femina virgo esse non desinat? Si est ulla frons 
in hominibus, quae non est in numinibus, nonne, cum 

30 credunt coniugati tot deos utriusque sexus esse praesen- 
tes et huic operi instantes, ita pudore adficiuntur, ut et 
ille minus moveatur et illa plus reluctetur? Et certe si 
adest Viryinensis dea, ut virgini zona solvatur; si adest 

deus Subigus, ut viro subigatur; si adest dea Prema, ut 
subacta, ne se commoveat, conprimatur: dea Pertunda ibi 
quid facit? Erubescat, eat foras; agat aliquid et maritus. 
Valde inhonestum est, ut, quod vocatur illa, impleat quis- 
quam nisi ille. Sed forte ideo toleratur, quia dea dicitur 
esse, non deus. Nam si masculus crederetur et Pertun- 
dus vocaretur, maius contra eum pro uxoris pudicitia 
posceret maritus auxilium quam feta contra Silvanum, 
Sed quid lioc dicam, cum ibi sit et Priapus nimius mascu- 
lus, super cuius inmanissimum et turpissimum fascinum 
sedere nova nupta iubebatur, more honestissimo et religio- 
sissimo matronarum? 

Eant adliuc et theologian civilem a theologia fabu- 
losa, urbes a theatris, templa ab scaenis, sacra pontificum 
a carminibus poetarum, velut res honestas a turpibus, ve- 
races a fallacibus, graves a levibus, serias a ludicris, ad- 
petendas a respuendis, qua possunt quasi conentur subti- 
litate discernere. lntellegimus quid agant; illam theatricam 
et fabnlosam theologian ab ista civili pendere noverunt 
et ei de carminibus poetarum tamquam de speculo resul- 
tare, et ideo ista exposita, quam damuare non audent, 
illam eius imaginem liberius arguunt et reprehendunt, ut, 
qui agnoscunt quid velint, et hanc ipsam faciem, cuius 
illa imago est, detestentur; quam tamen dii ipsi tamquam 
in eodem speculo se intuentes ita diligunt, ut qui quales- 
que sint in utraque melius videantur. Unde etiam cul- 
tores suos terribilibus imperiis compulerunt, ut inmun- 
ditiam theologiae fabulosae sibi dicarent, in suis sollemni- 
tatibus ponerent, in rebus divinis haberent, atque ita et 
se ipsos inmundissimos spiritus manifestius esse docuerunt, 
et huius urbanae theologiae velut electae et probatae illam 
theatricam abiectam atque reprobatam membrum partem- 
que fecerun:, ut, cum sit universa turpis et fallax atque 

4quisquam inpl. C quisq; B? 71agisA'bqv 1iubestur 

in se contineat commenticios deos, una pars eius sit in 
litteris sacerdotum, altera in carminibus poetarum. Utrum 
habeat et alias partes, alia quaestio est: nunc propter 
divisionem Varronis et urbanam et theatricam theologian 
6 ad unam civilem pertinere satis, ut opinor, ostendi. Unde, 
quia sunt ambae similis turpitudinis absurditalis, indigni- 
tatis falsitatis, absit a veris religiosis, ut sive ab hac sive 
ab illa vita speretur aeterna. 
Denique et ipse Varro commemorare et enumerare 
10 deos coepit a conceptione hominis, quorum numerum est 
exorsus a Iano, eamque seriem perduxit usque ad decre- 
piti hominis mortem, et deos ad ipsum hominem perti- 
nentes clausit ad Neniam deam, quae in funeribus senum 
cantatur; deinde coepit deos alios ostendere, qui perti- 
15 nerent non ad ipsum hominem, sed ad ea, quae sunt 
hominis, sicuti est victus atque vestitus et quaecumque 
alia huic vitae sunt necessaria, ostendens in omnibus, 
quod sit cuiusque munus et propter quid cuique debeat 
supplicari; in qua universa diligentia nullos demonstravit 
20 vel nominavit deos, a quibus vita aeterna poscenda sit, 
propter quam unam proprie nos Christiani sumus. Quis 
ergo usque adeo tardus sit, ut non intellegat istum homi- 
nem civilem theologian tam diligenter exponendo et 
aperiendo eamque illi fabulosae, indignae atque probrosae, 
25 similem demonstrando atque ipsam fabulosam partem esse 
buius satis evidenter docendo non nisi illi naturali, quam 
dicit ad philosophos pertinere, in animis hominum moliri 
locum, ea subtilitate, ut fabulosam reprehendat, civilem 
vero reprehendere quidem non audeat, sed prodendo re- 
30 prehensibilem ostendat, atque ita utraque iudicio recte 
intellegentium reprobata sola naturalis remaneat eligenda? 
De qua suo loco in adiutorio Dei veri diligentius disseren- 
dum est. 

CAPUT X. 


De libertate Senecae, qui vehementius civilem theologian 
reprehendit quam Varro fabulosam. 


Libertas sane, quae huic defuit, ne istam urbanam 
theologian theatricae simillimam aperte sicut illam repre- 
hendere auderet, Annaeo Senecae, quem nonnullis indiciis 
invenimus apostolorum nostrorum claruisse temporibus, 
non quidem ex toto, verum ex aliqua parte non defuit. 
Adfuit enim scribenti, viventi defuit. Nam in eo libro, 
quem contra superstitiones condidit, multo copiosius atque 
vehementius reprehendit ipse civilem istam et urbanam 
theologian quam Varro theatricam atque fabulosam. Cum 
enim de simulacris ageret; ,Sacros, inquit, inmortales, 
inviolabiles in materia vilissima atque inmobili dedicant, 
habitus illis hominum ferarumque et piscium, quidam 15 
vero mixto sexu, diversis corporibus induunt; numina 
vocant, quae si spiritu accepto subito occurrerent, monstra 
haberentur. Deinde aliquanto post, cum theologian natu- 
ralem praedicans quorundam philosophorum sententias 
digessisset, opposuit sibi quaestionem et ait: „Hoc loco 20 
dicit aliquis: Credam ego caelum et terram deos esse et 
supra lunam alios, infra alios? Ego feram aut Platonem 
aut Peripateticum Stratonem, quorum alter fecit deum 
sine corpore, alter sine animo?“ Et ad hoc respondens: 
„Quid ergo tandem, inquit, veriora tibi videntur Titi Tatii 25 
aut Romuli aut Tulli Hostilii somnia?  Cluacinam Tatius 
dedicavit deam, Picum Tiberinumque Romulus, Hostilius 
Pavorem atque Pallorem taeterrimos hominum affectus, 
quorum alter mentis territae motus est, alter corporis ne 
morbus quidem, sed color. Haec numina potius credes 30 
et caelo recipies?“ De ipsis vero ritibus crudeliter turpi- 
bus quam libere scripsit! „Ille, inquit, viriles sibi partes 

5 theologian codd. CA^ dp exhib. tam diligenter ex- 

amputat, ille lacertos secat. Ubi iratos deos timent, qui 
sic propitios merentur? Dii autem nullo debent coli ge- 
nere, si hoc volunt. Tantus est perturbatae mentis et 
sedibus suis pulsae furor, ut sic dii placentur, quem ad 
modum ne quidem homines saeviunt taeterrimi et in fabu- 
las traditae crudelitatis. Tyranni laceraverunt aliquorum 
membra, neminem sua lacerare iusserunt. [n regiae libi- 
dinis voluptatem castrati sunt quidam; sed nemo sibi, ne 
vir esset, iubente domino manus adtulit. Se ipsi in tem- 
plis contrucidant, vulneribus suis ac sanguine supplicant. 
Si cui intueri vacet, quae faciunt quaeque patiuntur, in- 
veniet tam indecora honestis, tam indigna liberis, tam 
dissimilia sanis, ut nemo fuerit dnbitaturus furere eos, si 
cum paucioribus. furerent; nunc sanitatis patrocinium est 
insanientium turba.“ 

Iam illa, quae in ipso Capitolio fieri solere comme- 
morat et intrepide omnino coarguit, quis credat nisi ab 
inridentibus aut furentibus fieri? Nam cum in sacris 
Aegyptiis Osirim lugeri perditum, mox autem inventum 
magno esse gaudio derisisset, cum perditio eius inventio- 
que fingatur, dolor tamen ille atque laetitia ab eis, qui 
nihil perdiderunt nihilque invenerunt, veraciter exprima- 
tur: „Huic tamen, inquit, furori certum tempus est. To- 
lerabile est semel anno insanire. In Capitolium perveni, 
pudebit publicatae dementiae, quod sibi vanus furor ad- 
tribuit officii. Alius nomina deo subicit, alius horas [ovi 
nuntiat: alius lutor est, alius unctor, qui vano motu brac- 
chiorum imitatur unguentem. Sunt quae Iunoni ac Mi- 
nervae capillos disponaut (longe a templo, non tantum a 
simulacro stantes digitos movent ornantium modo), sunt 
quae speculum teneant; sunt qui ad vadimonia sua deos 

8 si hoc CA'FB'abdelp et si hoc A*K^ si et hoc B'!qv 

advocent, sunt qui libellos offerant et illos causam suam 
doceant. Doctus archimimus, senex iam decrepicis, co- 
tidie in Capitolio mimum agebat, quasi dii libenter specta- 
rent, quem illi homines desierant. Omne illic artificum 
genus operatum diis inmortalibus desidet.“ Et paulo post: 
„Hi tamen, inquit, etiamsi supervacuum usum, non tur- 
pem nec infamem deo promittunt. Sedent quaedam in 
Capitolio, quae se a love amari putaut: ne lunonis qui- 
dem, si credere poetis velis, iracundissimae respectu ter- 
rentur.“ 

Hanc libertatem Varro non habuit; tantum modo 
poeticam theologian reprehendere ausus est, civilem non 
ausus est, quam iste concidit, Sed si verum adtendamus, 
deteriora sunt templa ubi haec aguntur, quam theatra ubi 
finguntur. Uude in his sacris civilis theologiae has partes 
potius elegit Seneca sapienti, ut eas in animi religione 
non habeat, sed in actibus fingat. Ait enim: „Quae omnia 
sapiens servabit tamquam legibus iussa, non tamquam diis 
grata^ Et paulo post: ,Quid quod et matrimonia, inquit, 
deorum iuugimus, et ne pie quidem, fratrum ac sororum! 
Bellonam Marti conlocamus, Vulcano Venerem, Neptuno 
Salaciam. Quosdam tamen caelibes reliuquimus, quasi 
condicio defecerit, praesertim cum quaedam viduae sint, 
ut Populonia vel Fulgora et diva Rumina; quibus non 
miror petitorem defuisse. Omnem istam ignobilem deo- 
rum turbam, quam longo aevo longa superstitio congessit, 
sic, inquit, adorabimus, ut meminerimus cultum eius magis 
ad morem quam ad rem pertinere.“ Nec leges ergo illae 
nec mos in civili theologia id instituerunt, quod diis gra- 
tum esset vel ad rem pertineret. Sed iste, quem philo- 
sophi quasi liberum fecerunt, tamen, quia inlustris populi 
Romani senator erat, colebat quod reprehendebat, agebat 
quod arguebat, quod culpabat adorabat; quia videlicet 

magnum aliquid eum philosophia docuerat, ne supersti- 
tiosus esset in mundo, sed propter leges civium moresque 
hominum non quidem ageret fingentem scaenicum in thea- 
tro, sed imitaretur in templo; eo damnabilius, quo illa, 

6 quae mendaciter agebat, sic ageret, ut eum populus vera- 
citer agere existimaret; scaenicus autem ludendo potius 
delectaret, quam fallendo deciperet. 


CapruT XL 
Quid de ludaeis Seneca senserit. 


10 Hic inter alias civilis theologiae superstitiones repre- 
hendit etiam sacramenta ludaeorum et maxime sabbata, 
inutiliter eos facere adfirmans, quod per illos singulos 
septenis interpositos dies septimam fere partem aetatis 
suae perdant vacando et multa in tempore urgentia non 

15 agendo laedantur. Christianos tamen iam tunc ludaeis 
inimicissimos in neutram partem commemorare ausus est, 
ne vel laudaret conira suae patriae veterem consuetudinem, 
vel reprehenderet contra propriam forsitan voluntatem. 
De illis sane Iudaeis cum loqueretur, ait: „Cum interim 

20 usque eo sceleralissimae gentis consuetudo convaluit, ut 
per omnes iam terras recepta sit; victi victoribus leges 
dederunt,“  Mirabatur haec dicens et quid divinitus agere- 
tur ignorans subiecit plane sententiam, qua significaret 
quid de illorum sacramentorum ratione sentiret. Ait 

25 enim: ,llli tamen causas ritus sui noverunt; maior pars 
populi facit, quod cur faciat ignorat.“ Sed de sacramen- 
tis Iudaeorum, vel cur vel quatenus instituta sint auctori- 
tate divina, ac post modum a populo Dei, cui vitae aeter- 
nae mysterium revelatum est, tempore quo oportuit eadem 

30 auctoritate sublata sint, et alias diximus, maxime cum ad- 
versus Manichaeos ageremus, et in hoc opere loco oportu- 
niore dicendum est. 


19 Sen, Fragm. 41 sqq. 

Carur XII. 


Quod gentilium deorum vanitate detecta nequeat dubitari 
aeternam eos vitam nemini posse praestare, qui nec 
ipsam adiuvent temporalem. 


Nunc propter tres theologias, quas Graeci dicunt 
mythicen physicen politicen, Latine autem dici possunt 
fabulosa naturalis civilis, quod neque de fabulosa, quam 
et ipsi deorum multorum falsorumque cultores liberrime 
reprehenderunt, neque de civili, cuius illa pars esse con- 
vincitur eiusque et ista simillima vel etiam deterior in- 
venitur, speranda est aeterna vita, si cui satis non sunt 
quae in hoc volumine dicta sunt, adiungat etiam illa, quae 
in superioribus libris et maxime quarto de felicitatis datore 
Deo plurima disputata sunt. Nam cui nisi uni felicitati 
propter aeternam vitam consecrandi homines essent, si 
dea felicitas esset? Quia vero non dea, sed munus est 
dei: cui deo nisi datori felicitatis consecrandi sumus, qui 
aeternam vitam, ubi vera est et plena felicitas, pia cari- 
tate diligimus? Non autem esse datorem felicitatis quem- 
quam istorum deorum, qui tanta turpitudine coluntur et, 
nisi ita colantur, multo turpius irascuntur atque ob hoc 
se spiritus inmundissimos confitentur, puto ex his, quae 
dicta sunt, neminem dubitare oportere. Porro qui non 
dat felicitatem, vitam quo modo dare posset aeternam? 
Eam quippe vitam aeternam dicimus, ubi est sine fine 
felicitas. Nam si anima in poenis vivit aeternis, quibus 
et ipsi spiritus cruciabuntur inmundi, mors est illa potius 
aeterna quam vita. Nulla quippe maior et peior est mors, 
quam ubi non moritur mors. Sed quod animae natura, 
per id quod inmortalis creata est, sine qualicumque vita 
esse non potest, summa mors eius est alienatio a vita 
Dei in aeternitate supplicii. Vitam igitur aeternam, id 

est sine ullo fine felicem, solus ille dat, qui dat veram 
felicitatem. Quam quoniam illi, quos colit theologia ista 
civilis, dare non posse convicti sunt: non solum propter 
ista temporalia atque terrena, quod superioribus quinque 
5 libris ostendimus, sed multo magis propter vitam aeter- 
nam, quae post mortem futura est, quod isto uno etiam 
illis cooperantibus egimus, colendi non sunt. Sed quo- 
niam veterncsae cousuetudinis vis nimis in alto radices 
habet, si cui de ista civili theologia respuenda atque vi- 
10 tanda parum videor disputasse, in aliud volumen, quod 
buic opitulante Deo coniungendum est, animum intendat. 


LIBER VII 


15 PRAEFATIO. 


Diligentius me pravas et veteres opiniones veritati 
pietatis inimicas, quas tenebrosis animis altius et tenacius 
diuturnus humani generis error infixit, evellere atque 
exstirpare conantem et illius gratiae, qui hoc ut verus 

20 Deus potest, pro meo modulo in eius adiutorio cooperan- 
tem ingenia celeriora atque meliora, quibus ad hanc rem 
superiores libri satis superque sufficiunt, patienter et 
aequanimiter ferre debebunt et propter alios non putare 
superfluum, quod iam sibi sentiunt non necessarium. 

26 Multum magua res agitur, cum vera et vere sancla divi- 
nitas, quamvis ab ea nobis etiam huic, quam nunc geri- 
mus, fragilitati necessaria subsidia praebeantur, non tamen 
propter mortalis vitae transitorium vaporem, sed propter 
vitam beatam, quae non nisi aeterna est, quaerenda et 

30 colenda praedicatur. 

CaPvT I. 


An cum in theologia civili deitatem non esse constiterit, 
in selectis diis eam inveniri posse credendum sit. 


Hanc divinitatem vel, ut sic dixerim, deitatem (nam 
et hoc verbo uti iam nostros non piget ut de Graeco 
expressius transferant quod illi eórņræ appellant) — 
hanc ergo divinitatem sive deitatem non esse in ea theo- 
logia, quam civilem vocant, quae a Marco Varrone sede- 
cim voluminibus explicata est, id est non perveniri ad 
aeternae vitae felicitatem talium deorum cultu, quales a 
civitatibus qualiterque colendi instituti sunt, cui nondum 
persuasit sextus liber, quem proxime absolvimus, cum 
istum forsitan legerit, quid de hac quaestione expedienda 
ulterius desideret, non habebit. Fieri enim potest, ut sal- 
tem deos selectos atque praecipuos, quos Varro volumine 
complexus est ultimo, de quibus parum diximus, quisquam 
colendos propter vitam beatam, quae non nisi aeterna est, 
opinetur. Qua in re non dico quod facetius ait Tertullia- 
nus fortasse quam verius: Si dii eliguntur ut bulbi, uti- 
que ceteri reprobi iudicantur. Non hoc dico: video enim 
etiam ex selectis seligi aliquos ad aliquid maius atque 
praestantius, sicut in militia, cum tirones electi fuerint, 
ex his quoque eliguntur ad opus aliquod maius armorum; 
et cum eliguntur in ecclesia, qui fiant praepositi, non 
utique ceteri reprobantur, cum omnes boni fideles electi 
merito nuncupentur. Eliguntur in aedificio lapides angu- 
lares, non reprobatis ceteris, qui structurae partibus aliis 
deputantur. Eliguntur uvae ad vescendum, nec reproban- 
tur aliae, quas relinquimus ad bibendum. Non opus est 
multa percurrere, cum res in aperto sit. Quam ob rem 

19 Ad nat. 2, 9 (CE 20, 111, 93q.) 27 Ps. 117, 22 

non ex hoc, quod dii ex multis quidam selecti sunt, vel 
is qui scripsit vel eorum cultores vel dii ipsi vituperandi 
suut, sed advertendum potius quinam isti siut et ad 
quam rem selecti videantur. 


Carvr II. 


Qui sint dii selecti, et an ab officiis viliorum deorum 
habeantur excepti. 


Hos certe deos selectos Varro unius libri contextione 
commendat: lanum, lovem, Saturnum, Genium, Mercu- 
rium, Apollinem, Martem, Vulcanum, Neptunum, Solem, 
Orcum, Liberum patrem, Tellurem, Cererem, lunonem, 
Lunam, Dianam, Minervam, Venerem, Vestam; in quibus 
omuibus ferme viginti duodecim mares, octo sunt feminae. 
Haec numina utrum propter maiores in mundo administra- 
tiones selecta dicuntur, an quod populis magis innotuerunt 
maiorque est eis cultus exhibitus? Si propterea, quia 
opera maiora ab his administrantur in mundo, non eos 
invenire debuimus inter illam quasi plebeiam numinum 
multitudinem minutis opusculis deputatam, Nam ipse pri- 
mum lanus, cum puerperium concipitur, unde illa cuncta 
opera sumunt exordium miuulatim minutis distributa numi- 
nibus, aditum aperit recipiendo semini. Ibi est et Satur- 
nus propter ipsum semen; ibi Liber, qui marem effuso 
semiue liberat; ibi Libera, quam et Venerem volunt, quae 
hoc idem beneficium conferat feminae, ut etiam ipsa 
emisso semine liberetur. Omnes hi ex illis sunt, qui se- 
lecti appellantur. Sed ibi est et dea Mena, quae men- 
struis fluoribus praeest, quamvis lovis filia, tamen ignobi» 
lis, Et hanc provinciam fuorum menstruorum in libro 
selectorum deorum ipsi lunoni idem auctor adsignat, quae 
in diis selectis eliam regina est el hic tamquam luno 
Lucina cum eadem Mena privigua sua eidem cruori prae- 

sidet. bi sunt et dno nescio qui obscurissimi, Vitumnus 
et Sentinus, quorum alter vitam, alter sensus puerperio 
largiuntur. Et nimirum multo plus praestant, cum sint 
ignobilissimi, quam illi tot proceres et selecti. Nam pro- 
fecto sine vita et sensu, quid est illud totum, quod mu- 
liebri utero geritur, nisi nescio quid abiectissimum limo 
ac pulveri comparaudum? 


Carvur III. 


Quam nuila sit ratio, quae de selectione quorundam deo- 
rum possit ostendi, cum multis inferioribus excellentior 10 
administratio deputetur. 


Quae igitur causa tot selectos deos ad haec opera 
minima compulit, ubi a Vitumno et Sentino, quos ‘fama 
obscura recondit, in huius muniücentiae partitione supe- 
rentur? | Confert enim selectus lanus aditum et quasi ia- 18 
nuam semini; confert selectus. Saturnus. semen ipsum; 
confert selectus. Liber eiusdem seminis emissionem viris; 
confert hoc idem Libera, quae Ceres seu Venus est, femi- 
nis; confert selecta luno, et lioc non sola, sed cum Mena, 
filia lovis, fluores meustruos ad eius, quod conceptum est, 20 
incrementum: et confert Vitumnus obscurus et ignobilis 
vitam; confert Sentinus obscurus et ignobilis sensum; 
quae duo tanto illis rebus praestantiora sunt, quanto et 
ipsa intellectu. ac ratione vincuntur. Sicut enim, quae 
ratiocinantur et intellegunt, profecto potiora sunt his, quae 25 
sine intellectu atque ratione nt pecora vivunt et sentiunt: 
ita et illa, quae vita sensuque sunt praedita, his, quae 
uec vivunt nec sentiunt, merito praeferuntar. Inter se 
lectos itaque deos Vitumuus vivificator et Sentinus sensil- 
cator magis haberi debuerunt quam lanus seminis admis- 30 
sor et Saturnus seminis dator vel sator et Liber et Libera 
seminum commotores vel emissores; quae semina cogitare 

indignum est, nisi ad vitam sensumque pervenerint, quae 
munera selecta non dantur a diis selectis, sed a quibus- 
dam incognilis et prae istorum dignitale neglectis. Quod 
si respondetur omnium initiorum potestatem habere Ia- 
5 num et ideo illi etiam quod aperitur conceptui non in- 
merito adtribui, et omnium seminum Saturnum et ideo 
seminationem quoque hominis non posse ab eius opera- 
ratione seiungi, omnium seminum emittendorum Liberum 
et Liberam et ideo his etiam praeesse, quae ad substituen- 
10 dos homines pertinent, omnium purgaudorum et parien- 
dorum [unonem et ideo eam non deesse purgationibus 
feminarum et partubus hominum: quaerant quid respon- 
deant de Vitumno et Sentino, utrum et ipsos velint habere 
omnium quae vivunt et sentiunt potestatem. Quod si 
15 concedunt, adtendant quam eos sublimius locaturi sint. 
Nam seminibus nasci in terra et ex terra est; vivere 
autem atque sentire etiam deos sidereos opinantur. Si 
autem dicunt Vitumno atque Sentino haec sola adtributa, 
quae in carne vivescunt et sensibus adminiculantur: cur 
20 non deus ille, qui facit omnia vivere atque sentire, etiam 
carni vitam praebet et sensum, universali opere hoc mu- 
nus etiam partubus tribuens? et quid opus est Vitumno 
atque Sentino? Quod si ab illo, qui vitac ac sensibus 
universaliter praesidet, his quasi famulis ista carnalia velut 
26 extrema et ima commissa sunt: itane sunt illi selecti de- 
stituti familia, ut non invenirent quibus etiam ipsi ista 
committerent, sed cum tota sua nobilitate, qua visi sunt 
seligendi, opus facere cum ignobilibus cogerentur? Iuno 
selecta et regina ,lovisque et soror et coniunx“; haec tamen 
30 Iterduca est pueris et opus facit cum deabus ignobilissi- 
mis Ábeona et Adeona. Ibi posuerunt et Mentem deam, 
quae faciat pueris bonam mentem, et inter selectos ista 
non ponitur, quasi quicquam maius praestari homini pot- 
est; ponitur autem luno, quia lterduca est et Domiduca, 
1? partibus CAF1b 16 conlocat.] 22 parlibus CAKFbdel 
pq 29 et soror C et om. rell. v coniunx CABaep (Verg. Aen. 

quasi quicquam prosit iter carpere et domum duci, si 
mens non est bona, cuius muneris deam selectores isti 
inter selecta numina minime posuerunt. Quae profecto 
et Minervae fuerat praeferenda, cui per ista minuta opera 
puerorum memoriam tribuerunt, Quis enim dubitet multo 
esse melius habere bonam mentem quam memoriam quan- 
tumlibet ingentem? Nemo enim malus est, qui bonam 
habet mentem; quidam vero pessimi memoria sunt mira- 
bili, tanto peiores quanto minus possunt quod male cogi- 
tant oblivisci. Et tameu Minerva est inter selectos deos; 
Mentem autem deam turba vilis operuit. Quid de Vir- 
tute dicam? quid de Felicitate? de quibus in quarto 
libro plura iam diximus; quas cum deas haberent, nul- 
lum eis locum inter selectos deos dare voluerunt, nbi 
dederunt Marti et Orco, uni effectori mortium alteri re- 
ceptori. 

Cum igitur in his miuutis operibus, quae minutatim 
diis pluribus distributa sunt, etiam ipsos selectos videa- 
mus tamquam senatum cum plebe pariter operari, et in- 
veniamus a quibusdam diis, qui nequaquam seligendi pu- 
tati sunt, multo maiora atque meliora administrari quam 
ab illis, qui selecti vocantur: restat arbitrari uon propter 
praestantiores in mundo admiuistrationes, sed quia pro- 
venit eis, ut magis populis innotescerent, selectos eos et 
praecipuos nuucupatos. Unde dicit etiam ipse Varro, 
quod diis quibusdam patribus et deabus matribus, sicut 
hominibus, ignobilitas accidisset. Si ergo Felicitas ideo 
fortasse inter selectos deos esse non debuit, quod ad 
istam nobilitatem non merito, sed fortuito pervenerunt: 
sallem inter illos vel potius prae illis Fortuna poneretur, 
quam dicunt deam non rationabili dispositione, sed ut 
temere acciderit, sua cuique dona conferre. Haec in diis 
selectis tenere apicem debuit, in quibus maxime quid 

posset ostendit; quando eos videmus non praecipua virtute, 
non rationabili felicitate, sed temeraria, sicut eorum cul- 
tores de illa sentiunt, Fortunae potestate selectos. Nam 
et vir disertissimus Sallustius etiam ipsos deos fortassis 
5 adtendit, cum diceret: „Sed profecto fortuna in omui re 
dominatur; ea res cunctas ex libidine magis quam ex 
vero celebrat obscuratque.^ Non enim possunt invenire 
causam, cur celebrata sit Venus et obscurata sit Virtus, 
cum ambarum ab istis consecrata sint numina nec com- 
10 paranda sint merita. Aut si hoc nobilitari meruit, quod 
plures adpetum, plures enim Venerem quam Virtutem: 
cur celebrata est dea Minerva et obscurata est dea Pe- 
cunia? cuim in genere humano plures alliciat avaritia 
quam peritia, et in eis ipsis, qui sunt artificiosi, raro in- 
15 venias hominem, qui non habeat artem suam pecuniaria 
mercede venalem, plurisque pendatur semper propter quod 
aliquid fit, quam id quod propter aliud fit. Si ergo in- 
sipientis iudicio multitudinis facta est deorum ista selectio, 
cur dea Pecunia Minervae praelata non est, cum propter 
20 pecuniam sint artifices multi? Si autem paucorum sapien- 
tium est ista distinctio, cur non praelata est Veneri Vir- 
tus, cum eam longe praeferat ratio? Saltem certe, ut 
dixi, ipsa Fortuna, quae, sicut putant qui ei plurimum 
tribuunt, in omni re dominatur et res cunctas ex libi- 
25 dine magis quam ex vero celebrat obscuratque, si tantum 
et in deos valuit, ut temerario iudicio suo quos vellet 
celebraret obscuraretque quos vellet, praecipuum locum 
haberet in selectis, quae in ipsos quoque deos tam prae- 
cipuae est potestatis. An ut illic esse non posset, nihil 
$0 aliud etiam ipsa Fortuna nisi adversam putanda est 
habuisse fortunam? Sibi ergo adversata est, quae alios 
nobiles faciens nobilitata non est. 

CarvT IV. 


Melius actum cum diis inferioribus, qui nullis infamen- 
tur opprobriis, quam cum selectis, quorum tantae turpi- 
tudines celebrentur. 


Gratularetur autem diis istis selectis quisquam nobi- 
litatis et claritndinis adpelitor et eos diceret fortunatos, 
si non eos magis ad iniurias quam ad honores selectos 
videret. Nam illam infimam turbam ipsa iguobilitas texit, 
ne obrueretur opprobriis. Ridemns quidem, cum eos vi- 
demus figmentis humanarum opinionum partitis inter se 
operibus distributos, tamquam minuscularios vectigalium 
couductores vel tamquam opiflces iu vico argentario, ubi 
unum vasculum, ut perfectum exeat, per multos artifices 
transit, cum ab uno perfecto perfici posset. Sed aliter 
non pulatum est operantium multitudini consulendum, 
nisi ut siugulas artis partes cito ac facile discerent sin- 
guli, ne omues in arte una tarde ac difficile cogerentur 
esse perfecti, Verum tamen vix quisquam reperitur deo- 
rum uon selectorum, qui aliquo crimine famam traxit in- 
famem; vix autem selectorum quispiam, qui non in se 
notam contumeliae insignis acceperit. llli ad istorum 
bumilia opera descenderunt, isti iu illorum sublimia cri- 
mina non venerunt. De lano quidem non mili facile 
quicquam occurrit, quod ad probrum pertineat. Et for- 
tasse talis fuerit, innocentius vixerit et a facinoribus fla- 
gitiisque remotius. Saturnum fugientem benignus excepit; 
cum hospite partitus est regnum, ut etiam civitates sin- 
gulas conderent, iste laniculum, ille Saturniam. Sed isti 
in cultu deorum omnis dedecoris adpetitores, cuius vitam 
minus turpem invenerunt, eum simulacri monstrosa defor- 
mitate turparunt, nunc eum bifrontem, nunc etiam quadri- 
frontem, tamquam geminum, facientes, An forte volue- 
runt, ut, quoniam plurimi dii selecti erubescenda perp’ 

trando amiserant frontem, quanto iste innocentior esset, 
tanto frontosior appareret? 


CaruT V, 


De paganorum secretiore doctrina physicisque 
5 rationibus. 


Sed ipsorum potius interpretationes physicas andia- 
mus, quibus turpitudinem miserrimi erroris velut altioris 
doctrinae specie colorare conantur. Primum eas interpre- 
tationes sic Varro commendat, ut dicat antiquos simulacra 

10 deorum et insignia ornatusque finxisse, quae cum oculis 
animadvertissent hi, qui adissent doctrinae mysteria, pos- 
sent animam mumli ac partes eius, id est deos veros, 
animo videre; quorum qui simulacra specie hominis fece- 
runt, hoc videri secutos, quod mortalium animus, qui est 

15 in corpore humauo, simillimus est inmortalis animi; tam- 
quam si vasa ponerentur causa notandorum deorum et in 
Liberi aede oenophorum sisteretur, quod significaret vinum, 
per id quod continet id quod continetur; ita per simu- 
lacrum, quod formam haberet humanam, significari ani- 

20 mam rationalem, quod eo velut vase nalura ista soleat 
contineri, cuius naturae deum volunt esse vel deos, Haec 
sunt mysteria doctrinae, quae iste vir doclissimus pene- 
traverat, unde in lucem ista proferret. Sed, o homo 
acutissime, num in istis doctrinae mysteriis illam pruden- 

25 tiam perdidisti, qua tibi sobrie visum est, quod hi, qui 
primi populis simulacra constituerunt, et metum dempse- 
runt civibus suis et errorem addiderunt, castiusque deos 
sine simulacris veteres observasse Romanos? Hi enim 
tibi fuerunt auctores, ut haec contra posteriores Romanos 

80 dicere auderes, Nam si et illi antiquissimi simulacra co- 
luissent, fortassis totum istum sensum de simulacris non 
constituendis, interim. verum, timoris silentio premeres et 
in huiusce modi perniciosis vanisque figmentis mysteria 

ista doctrinae loquacius et elatius praedicares. Anima 
tua tamen tam docta et ingeniosa (ubi te multum dole- 
mus) per haec mysteria doctrinae ad Deum suum, id est 
a quo facta est, non cum quo facta est, nec cuius portio, 
sed cuius conditio est, nec qui est omnium anima, sed 
qui fecit omnem animam, quo solo inlustrante anima fit 
beata, si eius gratiae non sit ingrata, nullo modo potuit 
pervenire. Verum ista mysteria doctrinae qualia sint 
quantique pendenda, quae sequuntur ostendent.  Fatetur 
interim vir iste doctissimus animam mundi ac partes eius 
esse veros deos; unde intellegitur totam eius theologian, 
eam ipsam scilicet naturalem, cui plurimum tribuit, usque 
ad animae rationalis naturam se extendere potuisse. De 
naturali enim paucissima praeloquitur in hoc libro quem 
de diis selectis ultimum scripsit; in quo videbimus utrum 
per interpretationes physiologicas ad hanc naturalem pos- 
sit referre civilem. Quod si potuerit, tota naturalis erit: 
et quid opus erat ab ea civilem tanta cura distinctionis ab- 
iungere? Si autem recto discrimine separata est: quando 
nec ista vera est quae illi naturalis placet (pervenit enim 
usque ad animam, non usque ad verum Deum qui fecit 
et animam), quanto est abiectior et falsior ista civilis, 
quae maxime circa corporum est occupata naturam, sicut 
ipsae interpretationes eius, ex quibus quaedam necessaria 
commemorare me oportet, tanta ab ipsis exquisitae et 
enucleatae diligentia demonstrabunt. 


CarurT VI. 


De opinione Varronis, qua arbitratus est Deum animam 
esse mundi, qui tamen in partibus suis habeat animas 
multas, quarum divina natura sit. 

Dicit ergo idem Varro adhuc de naturali theologia 
praeloquens deum se arbitrari esse animam mundi, quem 

Graeci vocant xócuov, et hunc ipsum mundum esse deum; 
sed sicut hominem sapientem, cum sit ex corpore et ani- 
mo, tamen ab animo dici sapientem, ita mundum deum 
dici ab animo, cum sit ex animo et corpore. Hic vide- 
5 tur quoquo modo unum confiteri Deum; sed ut plures 
eliam introducat, adiungit mundum dividi in duas partes, 
caelum et terram; et caelum bifariam, in aethera et aera; 
terram vero in aquam et humum; e quibus summum esse 
aethera, secundum aera, tertiam aquam, infimam terram; 
10 quas omnes partes quattuor animarum esse plenas, in 
aethere et aere inmortalium, in aqua et terra mortalium. 
Ab summo autem circuitu caeli ad circulum lunae aethe- 
rias animas esse astra ac stellas, eos caelestes deos non 
modo intellegi esse, sed etiam videri; inter lunae vero 
15 gyrum et nimborum ac ventorum cacumina aerias esse 
animas, sed eas animo, non oculis videri et vocari heroas 
et lares et genios. Ilaec est videlicet breviter in ista 
praelocutione proposita theologia naturalis, quae non huic 
tantum, sed multis philosophis placuit; de qua tunc dili- 
20 gentius disserendum est, cum de civili, quantum ad deos 
selectos adtinet, opitulante Deo vero quod restat im- 
plevero. 
Carum VII. 


An rationabile fuerit Ianum et Terminum in duo 
95 numina separari. 


lanus igitur, a quo sumpsit exordinm, quaero quis- 

nam sit. Respondetur: Mundus est. Brevis haec plane 
est atque aperta responsio. Cur ergo ad eum dicuntur 
rerum initia pertinere, fines vero ad allerum, quem Ter- 
80 minum vocant? Nam propter initia et fines duobus istis 
diis duos menses perhibent dedicatos praeter illos decem, 
quibus usque ad Decembrem caput est Martius, lanuarium 

Jano, Februarium Termino. Ideo Terminalia eodem mense 
Februario celebrari dicunt, cum fit sacrum purgatorium, 
quod vocant Februm, unde mensis nomen accepit. Num- 
quid ergo ad mundum, qui lanus est, initia rerum per- 
tinent et fines non pertinent, ut alter illis deus praefice- 
retur? Nonne omnia, quae in hoc mundo fleri dicunt, in 
hoc etiam mundo terminari fatentur? Quae est ista vani- 
tas, in opere illi dare potestatem dimidiam, in simulacro 
faciem duplam? Nonne istum bifrontem multo elegantius 
interpretarentur, si eundem et lanum et Terminum dice- 
rent atque initiis unam faciem, finibus alteram darent? 
quoniam qui operatur utrumque debet intendere; iu omni 
enim motu aclionis suae qui non respicit initium non 
prospicit finem. Unde necesse est a memoria respiciente 
prospiciens conectatur intentio; nam cui exciderit quod 
coeperit, quo modo flniat non inveniet. Quod si vitam 
beatam in hoc mundo inchoari putarent, extra mundum 
perfici, et ideo Iano, id est mundo, solam initiorum tribue- 
rent potestatem: profecto ei praeponerent Terminum eum» 
que ab diis selectis non alienarent. Quamquam etiam 
nunc cum in istis duobus diis initia rerum temporalium 
finesque tractantur, Termino dari debuit plus honoris. 
Maior enim laetitia est, cum res quaeque perficitur; solli- 
citudinis autem plena sunt coepta, donec perducantur ad 
finem, quem qui aliquid incipit maxime adpetit intendit, 
expectat exoptat, nec de re inchoata, nisi terminetur, 
exultat. 


Carur VIII. 
Ob quam causam cultores Iani bifrontem imaginem ipsius 
finxerint, quam tamen. etiam quadrifrontem videri volunt. 


Sed iam bifrontis simulacri interpretatio proferatur. 
Duas eum facies ante et retro habere dicunt, quod hiatus 

noster, cum os aperimus, mundo similis videatur; unde 
et palatum Graeci o$Qa»óv appellant, et nonnulli, inquit, 
poetae Latini caelum vocaverunt palatum, a quo hiatu 
oris el foras esse aditum ad dentes versus et introrsus 
6 ad fauces, Ecce quo perductus est mundus propter pa- 
lati nostri vocabulum vel Graecum vel poeticum. Quid 
autem hoc ad animam, quid ad vitam aeternam? Propter 
solas salivás colatur hic deus, quibus partim gluttiendis 
partim spuendis sub caelo palati utraque panditur ianua. 
10 Quid est porro absurdius, quam ín ípso mundo non in- 
venire duas ianuas ex adverso sitas, per quas vel admit- 
tat ad se aliquid intro vel emittat a se foras, et de nostro 
ore et gutture, quorum similitudinem mundus non habet, 
velle mundi simulacrum componere in lano propter so- 
15 lum palatum, cuius similitudinem lanus non habet? Cum 
vero eum faciunt quadrifrontem et lanum geminum appel- 
lant, ad quattuor mundi partes boc interpretantur, quasi 
aliquid spectet mundus foras sicut per omnes facies [a- 
nus. Deinde si lanus est mundus et mundus quattuor 
29 partibus constat, falsum est simulacrum Iani bifrontis; aut 
si propterea verum est, quia etiam nomine Orientis et 
Occidentis totus solet mundus intellegi, namquid, cum 
duas partes alias nominamus Septentrionis et Austri, sic- 
ut illi quadrifrontem dicunt geminum lanum, ita quis- 
26 quam geminum dicturus est mundum? Non habent omnino 
unde quattuor ianuas, quae intrantibus et exeuntibus pa- 
teant, interpretentur ad mundi similitudinem, sicut de bi- 
fronti quod dicerent saltem in ore hominis invenerunt, 
nisi Neptunus forte subveniat et porrigat piscem, cui 
30 praeter hiatum oris et gutturis etiam dextra et sinistra 
fauces patent. Et tamen hanc vanitatem per tot ianuas 


8 Cic. de nat. deor. 2, 18, 49 


2 ouranon K oranon C'a'!] uranonAF"^B* ranonB' 7 aetern.] 
perpetuam 1 $ glutt. Cà glut. rell. v — 9 spuend. CAF^bde 
exsp. (exp) KBalpqv 18 exspectet et e 28 solet totus 1 
24 Ali AK'-q' illum CK'FBabdelpq’y 27 bifronti CKFdelp 
bifronte ABabqv 28 quid 1 


DE CIVITATE DEI L. VIL Q. 8. 9. 285 


nulla effugit anima, nisi quae audit veritatem dicentem: 
Ego sum ianua. 


CaPvT IX. 


De lovis potestate atque eiusdem cum Tano com- 
paratione. 


Iovem autem, qui etiam luppiter dicitur, quem velint 
intellegi, exponant. „Deus est, inquiunt, habens potesta- 
tem causarum, quibus aliquid fit in mundo.“ Hoc quam 
magnum sit, nobilissimus Vergilii versus ille testatur:. 


Felix qui potuit rerum cognoscere causas. 


Sed cur ei praeponitur lanus? hoc nobis vir ille acutissi- 
mus doctissimusque respondeat. „Quoniam penes lanum, 
inquit, sunt prima, penes Iovem summa. Merito ergo rex 
omnium luppiter habetur. Prima enim vincuntur a sum- 
mis, quia, licet prima praecedant tempore, summa supe- 
rant dignitate.“ Sed recte hoc diceretur, si factorum 
prima discernerentur et summa; sicut initium facti est 
proficisci, summum pervenire; initium facti inceptio di- 
scendi, summum perceptio doctrinae; ac sic in omnibus 
prima sunt initia summique sunt fines. Sed iam hoc neg- 
otium inter fanum Terminumque discussum est. Causae 
autem, quae dantur lovi, efficientia sunt, non effecta; ne- 
que ullo modo fleri potest, ut vel tempore praeveniantur 
a factis initiisve factorum. Semper enim prior est res 
quae facit, quam illa quae fit. Quapropter si ad lanum 
pertinent initia factorum, non ideo priora sunt efficieuti- 
bus causis, quas lovi tribuunt, Sicut enim nihil fit, ita 
nibil inchoatur ut fiat, quod non faciens causa praeces- 
serit. Hunc sane deum, penes quem sunt omnes causae 
factarum omnium naturarum  naturaliumque rerum, si 

lovem populi appellant et tantis contumeliis tamqne sce- 
lestis criminationibus colunt, taetriore sacrilegio sese ob- 
stringunt, quam si prorsus nullum putarent deum. Unde 
satius esset eis alium aliquem lovis nomine nuncupare, 

5 dignum turpibus et flagitiosis honoribus, supposito vano 
figmento quod potius blasphemarent (sicut Saturno dicitur 
suppositus lapis, quem pro filio devoraret), quam istum 
deum dicere et tonantem et adulterantem, et totum mun- 
dum regentem et per tot stupra diffluentem, et naturarum 

to omuium naturaliumque rerum causas summas habentem 
et suas causas bonas non habentem. 


Deinde quaero, quem iam locum inter deos huic lovi 
tribuant, si lanus est mundus. Deos enim veros animam 
muudi ac partes eius iste definivit; ac per hoc, quidquid 

15 hoc non est, non est ulique secundum istos verus deus. 
Num igitur ita dicturi sunt lovem animam mundi, ut Ia- 
nus sit corpus eius, id est iste visibilis mundus? Iloc sí 
dicunt, non erit quem ad modum lanum deum dicant, 
quoniam mundi corpus non est deus vel secuudum ipsos, 

?0 sed anima mundi ac parles eius. Unde apertissime idem 
dicit deum se arbitrari esse animam mundi et hunc ipsum 
mundum esse deum; sed sicut hominem sapientem, cum 
sit ex animo et corpore, tamen ex animo dici sapientem, 
ita mundum deum dici ab animo, cum sit ex animo et 

2b corpore. Solum itaque mundi corpus non est deus, sed 
aut sola anima eius aut simul corpus et animus, ita ta- 
men ut non sit a corpore, sed ab animo deus. Si ergo 
lanus est mundus et deus est Ianus, numquid lovem, ut 
deus esse possit, aliquam partem Iani esse dicturi suut? 
80 Magis euim lovi universum solent tribuere; unde est: 


Iovis omnia plena. 


Ergo et Iovem, ut deus sit et maxime rex deorum, non 
alium possunt existimare quam mundum, ut diis ceteris 

secundum istos suis parlibus regnet. In hanc sententiam 
eliam quosdam versus Valerii Sorani exponit idem Varro 
in eo libro, quem seorsum ab islis de cultu. deorum scri- 
psit; qui versus hi sunt: 


Iuppiter omnipotens regum rerumque deumque 
Progenitor genetrixque deum, deus unus et omnes. 


Exponuntur autem in eodem libro ita; cum marem existi- 
marent qui semen emitteret, feminam quae acciperet, lovem- 
que esse mundum et eum omnia semina ex se emittere et 
in se recipere: „cum causa, inquit, scripsit Soranus “Iuppiter 
progenitor genetrixque'; nec minus cum causa unum et 
omnia idem esse; mundus enim unus, et in eo uno 
omnia sunt." 


CAPUT X. 
4n lani et Iovis recta discretio sit. 


Cum ergo et lanus mundus sit et Iuppiter mundus 
sit unusque sit mundus, quare duo dii sunt Ianus et 
luppiter? Quare seorsus habent templa seorsus aras, di- 
versa sacra dissimilia simulacra? Si propterea, quod alia 
vis est primordiorum, alia causarum, et illa lani, illa Io- 
vis nomen accepit: numquid si unus homo in diversis 
rebus duas habeat potestates aut duas artes, quia singu- 
larum diversa vis est, ideo duo iudices aut duo dicuntur 
artifices? Sic ergo et unus Deus cum ipse habeat pote- 
statem primordiorum, ipse causarum, num propterea illum 
duos deos esse necesse est pntari, quia primordia causae- 
que res duae suut? Quod si hoc iustum putant, etiam 
ipsum lovem tot deos esse dicant, quotquot ei cognomina 
propter multas potestates dederunt, quoniam res omnes, 
ex quibus illa cognomina sunt adhibita, multae atque di- 
versae sunt, ex quibus pauca commemoro. 

Carur XI. 


De cognominibus lovis, quae non ad multos deos, sed 
ad unum eundemque referuntur. 


Dixerunt eum Victorem, Invictum, Opitulum, Inpul- 
5 sorem, Statorem, Centumpedam, Supinalem, Tigillum, Al- 
mum, Ruminum et alia quae persequi longum est. Haec 
autem cognomina inposuerunt uni deo propter causas po- 
testatesque diversas, non tamen propter tot res etiam tot 
deos eum esse coegerunt: quod omuia vinceret, quod a 
10 nemine vinceretur, quod opem indigentibus ferret, quod 
haberet inpellendi, statuendi, stabiliendi, resupinandi pote- 
statem, quod tamquam tigillus mundum contineret ac sus- 
tineret, quod aleret omnia, quod ruma, id est mamma, 
aleret animalia. In his, ut advertimus, quaedam magna 
15 sunt, quaedam exigua; et tamen unus utraque facere per- 
hibetur. Puto inter se propiuquiora esse causas rerum 
atque primordia, propter quas res unum mundum duos 
deos esse voluerunt, lovem atque lanum, quam continere 
mundum et mammam dare animalibus; nec tamen propter 
20 haec opera duo tam longe inter se vi et dignitate diversa 
duo dii esse compulsi sunt; sed unus luppiter propter 
illud Tigillus, propter illud Ruminus appellatus est. Nolo 
dicere, quod auimalibus mammam praebere sugentibus 
magis lunonem potuit decere quam lovem, praesertim cum 
25 esset etiam diva Rumina, quae in hoc opus adiutorium 
illi famulatumve praeberet. Cogito enim posse responderi, 
et ipsam lunonem nihil aliud esse quam lovem, secun- 
dum illos Valerii Sorani versus, ubi dictum est: 


Iuppiter omnipotens regum rerumque deumque 
80 Progenitor genetrixque deum. 


Quare ergo dictus est et Ruminus, cum diligentius for- 
tasse quaerentibus ipse inveniatur esse etiam illa diva 

Rumina? Si enim maiestate deorum recte videbatur in- 
dignum, ut in una spica alter ad curam geniculi, altera 
ad folliculi pertineret: quanto est indignius unam rem in- 
flmam, id est ut mammis alantur animalia, duorum deo- 
rum potestate curari, quorum sit unus luppiter, rex ipse 
cunctorum, et hoc agat non saltem cnm coniuge sua, sed 
cum ignobili nescio qua Rumina, nisi quia ipse est etiam 
ipsa Rumina; Ruminus fortasse pro sugentibus maribus, 
Rumina pro feminis. Dicerem quippe noluisse illos [ovi 
femininum nomen inponere, nisi et in illis versibus ,pro- 
genitor genetrixque" diceretur, et inter eius alia cognomina 
legerem, quod etiam Pecunia vocaretur, quam deam inter 
illos minuscularios invenimus et in quarto libro com- 
memoravimus Sed cum et mares et feminae habeant 
pecuniam, cur non et Pecunia et Pecunius appellatus sit, 
sicnt Rumina et Ruminus, ipsi viderint. 


CarvT XII. 
Quod luppiter etiam Pecunia nuncupetur. 


Quam vero eleganter rationem huius nominis reddi- 
derunt! ,Et Pecunia, inquit, vocatur, quod eius sunt 
omnia,“  O magnam rationem divini nominis! Immo vero 
ille, culus sunt omuia, vilissime et contumeliosissime Pe- 
cunia nuncupatur. Ad omnia enim, quae caelo et terra 
continentur, quid est pecunia in omnibus omnino rebus, 
quae ab hominibus nomine pecuniae possidentur? Sed 
nimirum hoc avaritia lovi nomen inposuit, ut, quisquis 
amat pecuuiam, non quemlibet deum, sed ipsum regem 
omnium sibi amare videatur. Longe autem aliud esset, 
si divitiae vocaretur. Aliud namque sunt divitiae, aliud 
pecunia. Nam dicimus divites sapientes, iustos, bonos, 

quibus pecunia vel nulla vel parva est; magis enim sunt 
virtutibus divites, per quas eis etiam in ipsis corporalium 
rerum necessitatibus sat est quod adest: pauperes vero 
avaros, semper inhiantes et egentes; quamlibet enim ma- 
gnas pecunias habere possunt, sed in earum quantacum- 
que abundantia non egere non possunt. Et Deum ipsum 
verum recte dicimus divitem, non tamen pecunia, sed 
omnipotentia. Dicuntur itaque et divites pecuniosi; sed 
interius egeni, si cupidi: item dicuntur pauperes pecunia 
carentes; sed interius divites, si sapientes. Qualis ergo 
ista theologia debet esse sapicnti, ubi rex deorum eius 
rei nomen accepit, „quam nemo sapiens concupivit? 
Quanto enim facilius, si aliquid hac doctrina quod ad 
vitam pertineret aeternam salubriter dísceretur, deus mun- 
di rector non ab eis Pecunia, sed Sapientia vocaretur, 
cuius amor purgat a sordibus avaritiae, hoc est ab amore 


pecuniae! 


CarurT XIII. 


Quod, dum exponitur quid Saturnus quidve sit Genius, 
uterque unus luppiter esse doceatur. 


Sed quid de hoc Iove plura, ad quem fortasse ceteri 
referendi sunt, ut inanis remaneat deorum opinio pluri- 
morum, cum hic ipse sint omnes, sive quando partes eius 
vel potestates existimantur, sive cum vis animae, quam 
putant per cuncta diffusam, ex partibus molis huius, in 
quas visibilis mundus iste consurgit, et multiplici admini- 
stratione naturae quasi plurium deorum nomina accepit? 
Quid est enim et Saturnus?  ,Unus, inquit, de principi- 
bus deus, penes quem sationum omnium dominatus est.“ 
Nonne expositio versuum illorum Valerii Sorani sic se 

habet, lovem esse mundum et eum omnia semina ex se 
emittere et in se recipere? Ipse est igitur penes quem 
sationum omnium dominatus est. Quid est Genius? „Deus, 
inquit, qui' praepositus est ac vim habet omnium re- 
rum gignendarum.^ Quem alium hanc vim habere cre- 
dunt quam mundum, cui dictum est: „luppiter progenitor 
genetrixque^? Et cum alio loco genium dicit esse unius- 
cuiusque animum rationalem et ideo esse singulos singu- 
lorum, talem autem mundi animum Deum esse: ad hoc 
idem utique revocat, ut tamquam universalis genius ipse 
mundi animus esse credatur. Hic est igitur quem appel- 
lant lovem. Nam si omnis genius deus et omnis viri 
animus genius, sequitur ut sit omnis viri animus deus; 
quod si et ipsos abhorrere absurditas ipsa compellit, re- 
stat ut eum singulariter et excelleuter dicant deum Genium, 
quem dicunt mundi animum ac per hoc Iovem. 


Carum XIV. 
De Mercurii et Martis officiis. 


Mercurium vero et Martem quo modo referrent ad 
aliquas partes mundi et opera Dei, quae sunt in elemen- 
tis, non invenerunt, et ideo eos saltem operibus hominum 
praeposuerunt, sermocinandi et belligerandi administros. 
Quorum Mercurius si sermonis eliam deorum potestatem 
gerit, ipsi quoque regi deorum dominatur, si secundum 
eius arbitrium luppiter loquitur aut loquendi ab illo ac- 
cepit facultatem; quod utique absurdum est. Si autem 
illi humani tantum sermonis potestas tributa perhibetur, 
non est credibile ad lactandos mamma non solum pueros, 
sed etiam pecora, unde Ruminus cognominatus est, lovem 
descendere voluisse, et curam nostri sermonis, quo pecori- 
bus antecellimus, ad se pertinere noluisse; ac per hoc 
idem ipse est lovis atque Mercurius. Quod si sermo ipse 

dicitur esse Mercurius, sicut ea, quae de illo interpretan- 
tur, ostendunt (nam ideo Mercurius quasi medius currens 
dicitur appellatus, quod sermo currat inter homines me- 
dius; ideo 'Eouzg Graece, quod sermo vel interpretatio, 
quae ad sermonem utique pertinet, £ouzvzíe dicitur; ideo 
et mercibus praeesse, quia inter vendentes et cmentes 
sermo fit medius; alas eius in capite et pedibus signifi- 
care volucrem ferri per aera sermonem; nuntium diclum, 
quoniam per sermonem omnia cogitata enuntiantur) — si 
10 ergo Mercurius ipse sermo est, etiam ipsis confltentibus 
deus non est Sed cum sibi deos faciunt eos, qui nec 
daemones sunt, inmundis supplicando spiritibus possiden- 
tur ab eis, qui non dii, sed daemones sunt Item quia 
nec Marti aliquod elementum vel partem mundi invenire 
potuerunt, ubi ageret opera qualiacumque naturae, deum 
belli esse dixerunt, quod opus est hominum et optabilius 
non est. Si ergo pacem perpetuam Felicitas daret, Mars 
quid ageret non haberet. Si autem ipsum bellum est 
Mars, sicut sermo Mercurius: utinam quam manifestum 
20 est, quod non sit deus, tam non sit et bellum, quod vel 
falso vocetur deus. 


o 


1 


[2] 


CAPuT XV. 


De stellis quibusdam, quas pagani deorum suorum 
nominibus nuncuparunt. 


25 Nisi forte illae stellae sunt hi dii, quas eorum appel- 
lavere nominibus. Nam stellam quandam vocant Mercu- 
rium, quandam itidem Martem. Sed ibi est et illa quam 
vocant lovem, et tamen eis mundus est lovis; ibi quam 
vocant Saturnum, et tamen ei praeterea dant non parvam 

80 substantiam, omnium videlicet seminum; ibi est et illa 
omnium clarissima, quae ab eis appellatur Venus, et tameu 
eandem Venerem esse etiam Lunam volunt; quamvis de 

illo fulgentissimo sidere apud eos tamquam de malo aureo 
luno Venusque contendant. Luciferum enim quidam Ve- 
neris, quidam dicunt esse lunonis; sed, ut solet, Venus 
vincit. Nam multo plures eam stellam Veneri tribuunt, 
ita ut vix eorum quisquam reperiatur, qui aliud opinetur. 
Quis autem non rideat, cum regem omnium [ovem dicant, 
quod stella eius ab stella Veneris tanta vincitur claritate? 
Tanto enim esse debuit ceteris illa fulgentior, quanto est 
ipse potentior. Respondent ideo sic videri, quia illa, quae 
putatur obscurior, superior est atque a terris longe remo- 10 
tior. Si ergo superiorem locum maior dignitas meruit, 
quare Saturnus ibi est Iove superior? Au vanitas fabulae, 
quae regem lovem facit, non potuit usque ad sidera per- 
venire, et quod non valuit Saturnus in regno suo neque 
in Capitolio, saltem obtinere est permissus in caelo? 15 
Quare autem lanus non accepit aliquam stellam? Si 
«propterea», quia mundus est et omnes in illo sunt: et lovis 
mundus est et habet tamen. An iste causam suam composnit 
ut potuit et pro una stella, quam non habet inter sidera, tot 
facies accepit in terra? Deinde si propter solas stellas Mer- 20 
curium et Marlem partes mundi putant, ut eos deos habere 
possint, quia utique sermo et hellum non sunt partes mundi, 
sed actus hominum: cur Arieti et Tauro et Cancro et Scorpio- 
(ni) ceterisque huius modi, quae caelestia signa numerant el 
stellis non singulis, sed singula pluribus constant superiusque 25 
istis in summo caelo perhibent conlocata, ubi constantior mo- 
tus inerrahilem meatum sideribus praebet, nullas aras, nulla 
sacra, nulla templa fecerunt, nec deos, non dico inter hos 
selectos, sed ne inter illos quidem quasi plebeios habuerunt? 


CaPuT XVI. 30 
De Apolline et Diana ceterisque seleclis diis, quos partes 
mundi esse voluerunt. 

Apollinem quamvis divinatorem et medicum velint, 

tamen ut in aliqua parte mundi statueren!, ipsum etiam 

solem esse dixerunt, Dianamque germanam eius similiter 
lunam et viarum praesidem (unde et virginem volunt, 
quod via nihil pariat), et ideo ambos sagittas habere, quod 
ipsa duo sidera de caelo radios terras usque pertendant. 
Vulcanum volunt ignem mundi, Neptunum aquas mundi, 
Ditem patrem, hoc est Orcum, terrenam et infimam par- 
tem mundi. Liberum et Cererem praeponunt seminibus, 
vel illum masculinis, illam femininis; vel illum liquori, 
illam vero ariditati seminum. Et hoc utique totum refer- 
tur ad mundum, id est ad [ovem, qui propterea dictus 
est „progenitor genetrixque^, quod omnia semina ex se 
emitteret et in se reciperet. Quando quidem etiam Ma- 
trem Magnam eandem Cererem volunt, quam nihil aliud 
dicunt esse quam terram, eamque perhibent et Iunonem, 
el ideo ei secundas causas rerum tribuunt, cum tamen 
lovi sit diclum „progenitor genetrixque deum“, quia 
secundum eos totus ipse mundus est lovis. Minervam 
etiam, quia eam humanis artibus praeposuerunt nec in- 
venerunt vel stellam, ubi eam ponerent, eandem vel sum- 
mum aethera vel etiam lunam esse dixerunt. Vestam 
quoque ipsam propterea dearum maximam putaverunt, 
quod ipsa sit terra, quamvis ignem mundi leviorem, qui 
pertinet ad usus hominum faciles, non violentiorem, qua- 
lis Vulcani est, ei deputaudum esse crediderunt. Ac per 
hoc omnes istos selectos deos hunc esse mundum volunt, 
in quibusdam universum, io quibusdam partes eius; uni- 
versum sicut lovem, partes eius, ut Genium, ut Matrem 
Magnam, ut Solem et Lunam, vel potius Apollinem et 
Dianam. Et aliquando unum deum res plures, aliquando 
unam rem deos plures faciunt. Nam unus deus res 
plures sunt, sicut ipse luppiter; et mundus enim totus 
luppiter, et solum caelum luppiter, et sola stella Iuppiter 
habetur et dicitur; itemque [uno secundarum causarum 
domina et Iuno aer et Iuno terra et, si Venerem vinceret, 

luno stella. Similiter Minerva summus aether et Miner- 
va itidem luna, quam esse in aetheris infimo limite exi- 
stimant. Unam vero rem deos plures ita faciunt: Et 
Ianus est mundus et Iuppiter; sic et Iuno est terra et 
Mater Magna et Ceres. 


CaPvT XVII. 


Quod eliam ipse Varro opiniones suas de diis pronun- 
tiarit ambiguas. 

Et sicut haec, quae exempli gratia commemoravi, ita 
cetera non explicant, sed potius inplicant; sicut impetus 
errabundae opinionis inpulerit, ita huc atque illuc, hinc 
atque illinc insiliunt et resiliunt, ut ipse Varro de omni- 
bus dubitare quam aliquid adfirmare maluerit, Nam trium 
extremorum primum de diis certis cum absolvisset librum, 
in altero de diis incertis dicere ingressus ait: ,Cum in 
hoc libello dubias de diis opiniones posuero, reprehendi 
non debeo. Qui enim putabit iudicari oportere et posse, 
cum audierit, faciet ipse. Ego citius perduci possum, ut 
in primo libro quae dixi in dubitationem revocem, quam 
in hoc quae perscribam omnia ut ad aliquam dirigam 
summam.“ Jta non solum istum de diis incertis, sed 
etiam illum de certis fecit incertum. [n tertio porro isto 
de diis selectis, postea quam praelocutus est quod ex 
naturali theologia praeloquendum putavit, ingressurus huius 
civilis theologiae vanitates et insanias mendaces, ubi eum 
non solum non ducebat rerum veritas, sed etiam maio- 
rum premebat auctoritas: „De diis, inquit, populi Romani 
publicis, quibus aedes dedicaverunt eosque pluribus signis 
ornatos notaverunt, in hoc libro scribam, sed ut Xeno- 
phanes Colophonios scribit, quid putem, non quid conten- 
dam, ponam. Hominis est enim haec opinari, dei scire." 

Rerum igitur non conprehensarum nec firmissime credi- 
tarum, sed opinatarum et dubitandarum sermonem trepi- 
dus pollicetur dicturus ea, quae ab hominibus instituta 
sunt. Neque enim, sicut sciebat esse mundum, esse cae- 
lum et terram, caelum sideribus fulgidum, terram semini- 
bus fertilem, atque huius modi cetera, sicut hanc totam 
molem atque naturam vi quadam invisibili ac praepotenti 
regi atque administrari certa animi stabilitate credebat: 
ita poterat adürmare de lano, quod mundus ipse esset, 
aut de Saturno invenire, quo modo et lovis pater essel 
et lovi regnanti subditus factus esset et cetera talia. 


CarurT XVIII. 


Quae credibilior causa sit, qua error paganitatis 
inoleverit. 

De quibus credibilior redditur ratio, cum perhibentur 
homines fuisse et unicuique eorum ab his, qui eos adu- 
lando deos esse voluerunt, ex eius ingenio moribus, acti- 
bus casibus sacra et sollemnia constituta atque haec paula- 
tim per animas hominum daemonibus similes et ludicrarum 
rerum avidas inrependo longe lateque vulgata, ornantibus 
ea mendaciis poetarum et ad ea fallacibus spiritibus sedu- 
centibus. Facilius enim fieri potuit, ut iuvenis impius 
vel ab impio patre interfici metuens et avidus regni patrem 
pelleret regno, quam id, quod iste interpretatur, ideo Sa- 
turnum patrem a love filio superatum, quod ante cst 
causa quae pertinet ad lovem, quam semen qvod pertinet 
ad Saturnum. Si enim hoc ita esset, numquam Saturnus 
prior fuisset nec pater lovis esset. Semper enim semen 
causa praecedit nec umquam generatur ex semine. Sed 
cum conantur vanissimas fabulas sive hominum res gestas 
velut naturalibus interpretationibus hono are, etiam homi- 
nes acutissimi tantas patiuntur angustias, ut eorum quo- 
que vanitatem dolere cogamur. 

Carurt XIX. 


De interpretationibus, quibus colendi Saturni ratio 
concinnatur. 


„Saturnum, inquit, dixerunt, quae nata ex eo essent, 
solitum devorare, quod eo semina, unde nascerentur, red- 
irent. Et quod illi pro Iove gleba obiecta est devoranda, 
significat, inquit, manibus humanis obrui coeptas serendo 
fruges, antequam utilitas arandi esset inventa. ^ Saturnus 
ergo dici debuit ipsa terra, non semina; ipsa enim quo- 
dam modo devorat quae genuerit, cum ex ea nata semina 
in eam rursus recipienda redierint. Et quod pro love 
accepisse dicitur glebam, quid hoc ad id valet, quod mani- 
bus hominum semen gleba coopertum est? Numquid ideo 
non est, ut cetera, devoralum, quod gleba coopertum est? 
Ita enim hoc dictum est, quasi qui glebam opposuit semen 
abstulerit, sicut Saturno perhibent oblata gleba ablatum 
lovem, ac non potius gleba semen operiendo fecerit illud 
diligentius devorari. Deinde isto modo semen est lup- 
piter, non seminis causa, quod paulo ante dicebatur. Sed 
quid faciant homines, qui, cum res stultas interpretantur, 
uon inveniunt quid sapienter dicatur?  ,Falcem habet, 
inquit, propter agriculturam."^ Certe illo regnante non- 
dum erat agricultura, et ideo priora eius tempora per- 
hibentur, sicut idem ipse fabellas interpretatur, quia primi 
homines ex his vivebant seminibus, quae terra sponte gi- 
gnebat. An falcem sceptro perdito accepit, ut, qui primis 
temporibus rex fuerat otiosus, filio regnante fieret opera- 
rius laboriosus? Deinde ideo dicit a quibusdam pueros 
ei solitos immolari, sicut a Poenis, et a quibusdam etiam 
maiores, sicut a Gallis, quia omnium seminum optimum 
est genus humanum. De hac crudelissima vanitate quid 
opus est plura dicere? Hoc polius advertamus atque te- 

neamus, has interpretationes non referri ad Deum verum, 
vivam, incorpoream incommutabilemque naluram, a quo 
vita in aelernum beata poscenda est; sed earum esse 
(ines in rebus corporalibus, temporalibus, mutabilibus atque 
5 mortalibus. „Quod Caelum, inquit, patrem Saturnus ca- 
strasse in fabulis dicitur, hoc significat penes Saturnum, 
non penes Caelum semen esse divinum," Hoc propterea, 
quantum intellegi datur, quia nihil in caelo de seminibus 
nascitur. Sed ecce, Saturnus si Caeli est filius, Iovis est 
10 filius. Caelum enim esse lovem innumerabiliter et dili- 
genter adfirmant. [ta ista, quae a veritate non veniunt, 
plerumque et nullo inpellente se ipsa subvertunt. Chro- 
non appellatum dicit, quod Graeco vocabulo significat tem- 
porís spatium, sine quo semen, inquit, non potest esse 
15 fecundum. Haec et alia de Saturno multa dicuntur, et 
ad semen omnia referuntur. Sed saltem Saturnus semi- 
nibus cum tanta ista potestate sufficeret; quid ad haec 
dii alii requiruntur, maxime Liber et Libera, id est Ceres? 
De quibus rursus, quod ad semen adtinet, tanta dicit, 
20 quasi de Saturno nihil dixerit. 


CarvT XX. 
De sacris Cereris Eleusinae. 


In Cereris autem sacris praedicantur illa Eleusinia, 

quae apud Athenienses nobilissima fuerunt. De quibus 
25 iste nihil interpretatur, nisi quod adtinet ad frumentum, 
quod Ceres invenit, et ad Proserpinam, quam rapiente 
Orco perdidit; et hanc ipsam dicit significare fecundita- 
tem seminum; quae cum defuisset quodam tempore eadem- 
que sterilitate terra maereret, exortam esse opinionem, 
30 quod filiam Cereris, id est ipsam fecunditatem, quae a 
proserpendo Proserpina dicta esset, Orcus abstulerat et 
apud inferos detinuerat; quae res cum fuisset luctu pu- 

blico celebrata, quia rursus eadem fecunditas rediit, Pro- 
serpina reddita exortam esse laetitiam et ex hoc sollem- 
nia constituta. Dicit deinde multa in mysteriis eius tradi, 
quae nisi ad frugum inventionem non pertineant. 


CAPUT XXI. 
De turpitudine sacrorum, quae Libero celebrabantur. 


lam vero Liberi sacra, quem liquidis seminibus ac 
per hoc non solum liquoribus fructuum, quorum quodam 
modo primatum vinum tenet, verum etiam seminibus ani- 
malium praefecerunt, ad quantam turpitudinem pervene- 
rint, piget quidem dicere propter sermonis longitudiuem; 
sed propter istorum superbam hebetudinem non piget. 
Inter cetera, quae praetermittere, quoniam multa sunt, 
cogor, in Italiae compitis quaedam dicit sacra Liberi cele- 
brata cum tanta licentia turpitudinis, ut in eius honorem 
pudenda virilia colerentur, non saltem aliquantum vere- 
cundiore secreto, sed in propatulo exultante nequitia. 
Nam hoc turpe membrum per Liberi dies festos cum 
honore magno plostellis inpositum prius rure in compitis 
et usque in urbem postea vectabatur. [n oppido autem 
Lavinio unus Libero totus mensis tribuebatur, cuius die- 
bus omnes verbis flagitiosissimis uterentur, donec illud 
membrum per forum transvectum esset atque in loco suo 
quiesceret. Cui membro inhonesto matrem familias honestis- 
simam palam coronam necesse erat inponere. Sic videli- 
cel Liber deus placandus fuerat pro eventibus seminum, 
sic ab agris fascinatio repellenda, ut matrona facere coge- 
retur in publico, quod nec meretrix, si matronae spectarent, 
permitti debuit in theatro. Propter haec Saturnus solus 
creditus non est sufficere posse seminibus, ut occasiones 

multiplicandorum deorum inmunda anima reperiret, el ab 
uno vero Deo merito inmunditiae destituta ac per. multos 
falsos aviditate maioris inmunditiae prostituta ista sacri- 
legia sacra nominarel seseque spurcorum daemonum tur- 
bis conviolandam polluendamque praeberet. 


Carur XXII. 
De Neptuno et Salacia ac Venilia. 


lam utique habebat Salaciam Neptunus uxorem, quam 
inferiorem aquam maris esse dixerunt: ut quid illi adiuncta 
est et Venilia, nisi ut sine ulla causa necessariorum sacro- 
rum sola libidine animae prostitutae multiplicaretur invi- 
Latio daemoniorum? Sed proferatur interpretatio prae- 
clarae theologiae, quae nos ab ista reprehensione reddita 
ratione compescat. ,Venilia, inquit, unda est, quae ad 
litus venit; Salacia, quae in salum redit.“ Cur ergo deae 
fiunt duae, cum sit una unda quae venit et redit? Nempe 
ipsa est exaestuans iu multa numina libido vesana, Quam- 
vis enim aqua non geminetur quae it et redit, huius 
tamen occasione vanitatis duobus daemoniis invilatis am- 
plius commaculatur anima, quae it et non redit. Quaeso 
te, Varro, vel vos, qui tam doctorum hominum talia scri- 
pla legistis et aliquid magnum vos didicisse iactatis, in- 
terpretamini hoc, nolo dicere secundum illam aeternam 
incommutabilemque naturam, qui solus est Deus, sed sal- 
lem secundum animam mundi et partes eius, quos deos 
esse veros existimatis. Partem animae mundi, quae mare 
permeat, deum vobis fecisse Neptunum utcumque tolera- 
bilioris erroris est. Itane unda ad litus veniens et in 
salum rediens duae sunt partes mundi aut duae partes 
animae mundi? Quis vestrum ita desipiat, ut hoc sapiat? 
Cur ergo vobis duas deas fecerunt, uisi quia provisum 
est a sapientibus maioribus vestris, non ut dii plures vos 
regerent, sed ut ea, quae istis vanitatibus et falsitatibus 
gaudent, plura vos daemonia possiderent? Cur autem illa 

Salacia per hanc interpretationem inferiorem maris par- 
tem, qua viro erat subdita, perdidit? Namque illam modo, 
cum relluentem fluctum esse perhibetis, in superficie po- 
suistis, An quia Veniliam pelicem accepit, irata suum mari- 
tum de supernis maris exclusit? 


CAPUT XXIII 


De Terra, quam Varro deam esse confirmat, eo quod ille 
animus mundi, quem opinatur deum, etiam hanc corporis 
sui infimam partem permeet eique vim divinam inpertiat. 


Nempe una est terra, quam plenam quidem videmus 
animalibus suis, verum tamen ipsam magnum corpus in 
elementis mundique infimam partem. Cur eam volunt 
deam? An quia fecunda est? Cur ergo non magis homi- 
nes dii sunt, qui eam fecundiorem faciunt excolendo; sed 
cum arant, non cum adorant? Sed pars animae mundi, 
inquiunt, quae per illam permeat, deam facit. Quasi non 
evidentior sit in hominibus anima, quae utrum sit nulla 
fit quaestio; et tamen homines dii non habentur et, quod 
est graviter dolendum, his, qui dii non sunt et quibus 
ipsi meliores sunt, colendis et adorandis mirabili et mi- 
serabili errore subduntur. Et certe idem Varro in eodem 
de diis selectis libro tres esse adfirmat animae gradus in 
omni universaque natura: unum, quod omnes partes cor- 
poris, quae vivunt, transit et non habet sensum, sed tan- 
tum ad vivendum valetudinem; hauc vim in nostro cor- 
pore permanare dicit in ossa, ungues, capillos; sicut in 
mundo arbores sine sensu aluntur et crescunt et modo 
quodam suo vivunt: secundum gradum animae, in quo 
sensus esi; hanc vim pervenire in oculos, aures, nares, 
os, tactum: tertium gradum esse animae summum, quod 
vocatur animus, in quo intellegentia praeminet; hoc prae. 
ter hominem omnes carere mortales. Hanc partem ani- 
mae mundi dicit Deum, in nobis autem genium vocari. 

Esse autem in mundo lapides ac terram, quam videmus, 
quo non permanat sensus, ut ossa, ut ungues Dei; solem 
vero, lunam, stellas, quae sentimus quibusque ipse sentit, 
sensus esse eius; aethera porro animum eius; cuius vim, 
quae pervenit in astra, ea quoque facere deos, et per ea 
quod in terram permanat, deam Tellurem; quod autem 
inde permanat in mare atque oceanum, deum esse Ne- 
ptunum. 

Redeat ergo ab hac, quam theologian naturalem pu- 
tat, quo velut requiescendi causa ab his ambagibus atque 
anfractibus fatigatus egressus est; redeat, inquam, redeat 
ad civilem; hic eum adhuc teneo, tantisper de hac ago. 
Nondum dico, si terra et lapides nostris sunt ossibus et 
unguibus similes, similiter eos intellegentiam non habere, 
sicut sensu carent; aut si idcirco habere dicuntur ossa 
et ungues nostri intellegentiam, quia in homine sunt qui 
habet intellegentiam, tam stultum esse qui hos in mundo 
deos dicit, quam stultus est qui in nobis ossa et ungues 
homines dicit. Sed haec cum philosophis fortassis agenda 
sunt; nunc autem istum adhuc politicum volo, Fieri 
enim potest, ut, licet in illam naturalis theologiae veluti 
libertatem caput erigere paululum voluisse videatur, ad- 
huc tamen hunc librum versans et se in illo versari co- 
gitans, eum etiam inde respexerit et hoc propterea dixerit, 
ne maiores eius sive aliae civitates Tellurem atque Ne- 
ptunum inaniter coluisse credantur. Sed hoc dico: pars 
animi mundani, quae per terram permeat, sicut una est 
terra, cur non etiam unam fecit deam, quam dicit esse 
Tellurem? Quod si ita fecit, ubi erit Orcus, frater lovis 
atque Neptuni, quem Ditem patrem vocant? ubi eius 
coniux Proserpina, quae secundum aliam in eisdem libris 

positam opinionem non terrae fecunditas, sed pars inferior 
perhibetur? Quod si dicunt animi mundani partem, cum 
permeat terrae partem superiorem, Ditem patrem facere 
deum; cum vero inferiorem, Proserpinam deam: Tellus 
illa quid erit? fta enim totum, quod ipsa erat, in duas 5 
istas partes deosque divisum est, ut ipsa tertia quae sit 
aut ubi sit invenire non possit; nisi quis dicat simul istos 
deos Orcum atque Proserpinam unam deam esse Tellurem 
et non esse iam tres, sed aut unam aut duos; et tamen 
tres dicuntur, tres habentur, tres coluntur aris suis, de- 10 
lubris suis, sacris, simulacris, sacerdotibus suis, et per 
haec etiam fallacibus prostitutam animam constuprantibus 
daemonibus suis. Adhuc respondeatur, quam partem ter- 
rae permeet pars mundani animi, ut deum faciat Tellu- 
monem? Non, inquit, sed una eademque terra habet ge- 16 
minam vim, et masculinam, quod semina producat, et 
femininam, quod recipiat atque nutriat; inde a vi feminae 
dictam esse Tellurem, a masculi Tellumonem. Cur ergo 
pontiflces, ut ipse indicat, additis quoque aliis duobus 
quattuor diis faciunt rem divinam, Telluri, Tellumoni, 20 
Altori, Rusori? De Tellure et Tellumone iam dictum est. 
Altori quare? Quod ex terra, inquit, aluntur omnia quae 
nata sunt, Rusori quare? Quod rursus, inquit, cuncta 
eodem revolvuntur. 


CaArvT XXIV, 25 


De Telluris cognominibus eorumque significationibus, quae 
etiamsi erant multarum rerum indices, non debuerunt 
multorum deorum firmare opiniones. 


Debuit ergo una terra propter istam quatergeminam 30 
vim quattuor habere cognomina, non quattuor facere deos; 


6 partes ist, 1 7 inuenire C'A'E'Fbl1 inueniri ^Baepqv 
18 terrae] mundi C' 17 enutriat v feminae mss plerr. femi- 
ninae C'e feminina v 18 dicunt] masculi CAKFY^Bab'dpq 
masculini b'el masculina v — 80 quadrigem. v 


304 8. AUGUSTINI 


sicut tot cognominibus unus luppiter et tot cognominibus 
una luno, in quibus omnibus vis multiplex esse dicitur 
ad unum deum vel unam deam pertinens, non multitudo 
cognominum deorum etiam multitudinem faciens. Sed 
5 profecto sicut aliquando etiam ipsas vilissimas feminas 
earum, quas libidine quaesierunt, taedet paenitetque tur- 
barum; sic animam vilem factam et inmundis spiritibus 
prostitutam deos sibi multiplicare, quibus contaminanda 
prosterneretur, sicut plurimum libuit, sic aliquando et 
10 piguit. Nam et ipse Varro quasi de ipsa turba verecun- 
datus unam deam vult esse Tellurem. „Eandem, inquit, 
dicunt Matrem Magnam; quod tympanum habeat, signifi- 
cari esse orbem terrae; quod turres in capite, oppida; 
quod sedens fingatur, circa eam cum omnia moveantur, 
15 ipsam non moveri. Quod Gallos huic deae ut servirent 
fecerunt, significat, qui semine indigeant, terram sequi 
oportere; in ea quippe omnia reperiri. Quod se apud 
eam iactant, praecipitur, inquit, qui terram colunt, ne 
sedeant; semper enim esse quod agant. Cymbalorum so- 
20 nitus ferramentorum iactandorum ac manuum et } eius rei 
crepitum in colendo agro qui fit significant; ideo aere, 
quod eam antiqui colebant aere, antequam ferrum esset 
inventum. Leonem, inquit, adiungunt solutum ac man- 
suetum, ut ostendant nullum genus esse terrae tam re- 
25 motum ac vehementer ferum, quod non subigi colique 
conveniat Deinde adiungit et dicit, Tellurem matrem 
et nominibus pluribus et cognominibus quod nominarunt, 
deos existimatos esse complures. „Tellurem, inquit, pu- 
tant esse Opem, quod opere fiat melior; Matrem, quod 
30 plurima pariat; Magnam, quod cibum pariat; Proserpinam, 
quod ex ea proserpant fruges; Vestam, quod vestiatur 

herhis. Sic alias deas, inquit, non absurde ad hanc 
revocant.“ Si ergo una dea est, quae quidem consulta 
veritate nec ipsa est, interim quid itur in multas? Unius 
sint ista multa numina, non tam deae multae quam nomi- 
na. Sed errantium maiorum auctoritas deprimit et eun- 
dem Varronem post hanc sententiam trepidare compellit. 
Adiungit enim et dicit: „Cum quibus opinio malorum de 
his deabus, quod plures eas putarunt esse, non pugnat." 
Quo modo non puguat, cum valde aliud sit unam deam 
nomina habere multa, aliud esse deas multas? „Sed pot- 
est, inquit, fieri ut eadem res et una sit, et in ea quae- 
dam res sint plures.“ Concedo in uno homine esse res 
plures, numquid ideo et homines plures? Sic in una 
dea esse res plures, numquid ideo et deas plures? Verum 
sicut volunt, dividant confleut, multiplicent replicent in- 
plicent. 

Haec sunt Telluris et Matris Magnae praeclara myste- 
ria, unde omnia referuntur ad mortalia semina et exer- 
cendam agriculluram. Itane ad haec relata et hunc (lnem 
habentia tympanum, turres, Galli, iactatio insana mem- 
brorum, crepitus cymbalorum, confictio leonum vitam cui- 
quam pollicentur aeternam? liane propterea Galli abscisi 
huic Magnae deae serviunt, ut significent, qui semine in- 
digeant, terram sequi oporlere; quasi non eos ipsa potius 
servitus semine faciat indigere? Utrum enim sequendo 
hanc deam, cum indigeant, semen adquirunt, an potius 
sequendo hanc deam, cum habeant, semen amittunt? IIoc 
interpretari est an detestarj? Nec adtenditur, quantum 
maligni daemones praevaluerint, qui nec aliqua magna his 

sacris polliceri ausi sunt, et tam crudelia exigere potue- 80 


runt Si dea terra non esset, manus ei homines operando 
inferrent, ut semina consequerentur per illam, non et 
sibi saeviendo, ut semina perderent propter illam; si dea 

non esset, ita fecunda fleret manibus alienis, ut non co- 
geret hominem sterilem fieri manibus suis. lam quod in 
Liberi sacris honesta matroma pudenda virilia coronabat 
spectante multitudine, ubi rubens et sudans, si est ulla 
5 frons in hominibus, adstabat forsitan et maritus; et quod 
in celebratione nuptiarum super Priapi scapum nova nupta 
sedere iubebatur: longe contemptibiliora atque leviora 
sunt prae ista turpitudine crudelissima vel crudelitate tur- 
pissima, ubi daemonicis ritibus sic uterque sexus inludi- 
10 tur, ut neuter suo vulnere perimatur. bi fascinatio ti- 
metur agrorum, hic membrorum amputatio non timetur, 
Ibi sic dehonestatur novae nuptae verecundia, ut non 
solum fecunditas, sed nec virginitas adimatur; hic ita am- 
putatur virilitas, ut nec convertatur in feminam nec vir 
15 relinquatur. 


Ca»vT XXV. 


Quam interpretationem de abscisione Attidis Graecorum 
sapientium doctrina reppererit. 


Et Attis ille non est commemoratus nec eius ab isto 

$0 interpretatio requisita est, in cuius dilectionis memoriam 
Gallus absciditur. Sed docti Graeci atque sapientes ne- 
quaquam rationem tam sanctam praeclaramque tacuerunt. 
Propter vernalem quippe faciem terrae, quae ceteris est 
temporibus pulchrior, Porphyrius, philosophus nobilis, 
25 Attin flores significare perhibuit, et ideo abscisum, quia 
flos decidit ante fructum. Non ergo ipsum hominem vel 
quasi hominem, qui est vocatus Attis, sed virilia eius flori 
comparaverunt. [psa quippe illo vivente deciderunt; im- 
mo vero non deciderunt neque decerpta, sed plane dis- 
$0 cerpta sunt; nec illo flore amisso quisquam postea fructus, 
sed polius sterilitas consecuta est. Quid ergo ipse reli- 
quus, et quidquid remansit absciso? quid eo significari 

dicitur? quo refertur? quae interpretatio inde profertur? 
An haec frustra moliendo nihilque inveniendo persuadent 
illud potius esse credendum, quod de homine castrato fa- 
ma iactavit litterisque mandatum est? Merito hinc aver- 
satus est Varro noster, neque hoc dicere voluit; non enim 
hominem doctissimum latuit. 


CaruT XXV]. 
De turpitudine sacrorum Matris Magnae. 


Itemque de mollibus eidem Matri Magnae contra 
omnem virorum mulierumque verecuudiam consecratis, 
qui usque in hesternum diem madidis capillis facie deal- 
bata, fluentibus membris incessu femineo per plateas vi- 
eosque Carthaginis etiam a propolis unde turpiter viverent 
exigebant, nihil Varro dicere voluit nec uspiam me legisse 
commemini. Defecit interpretatio, erubuit ratio, conticuit 
oratio. Vicit Matris Magnae omnes deos filios non numi- 
nis magnitudo, sed criminis. Huic monstro nec lani 
monstrositas comparatur. llle in simulacris habebat so- 
lam deformitatem, ista in sacris deformem crudelitatem; 
ille membra in lapidibus addita, haec in hominibus per- 
dita. Hoc dedecus tot lovis ipsius el tanta stupra non 
vincunt. Jlle inter femineas corruptelas uno Ganymede 
caelum infamavit; ista tot mollibus professis et publicis 
et inquinavit terram et caelo fecit iniuriam. Saturnum 
fortasse possemus huic in isto genere turpissimae crude- 
litatis sive conferre sive praeferre, qui patrem castrasse 
perhibetur; sed in Saturni sacris homines alienis manibus 
potius occidi quam suis abscidi potuerunt. Devoravit ille 
filios, ut poetae ferunt, et physici ex hoc interpretantur 
quod volunt; ut autem historia prodit, necavit; sed quod 
ei Poeni suos filios sacrificati sunt, non recepere Romani. 

At vero ista Magna deorum Mater etiam Romanis templis 
castratos intulit atque istam saevitiam moremque servavit, 
credita vires adiuvare Romanorum exsecando virilia viro- 
rum. Quid sunt ad hoc malum furta Mercurii, Veneris 
5 lascivia, stupra ac turpitudines ceterorum, quae proferre- 
mus de libris, nisi cotidie cantarentur et saltarentur in 
theatris? Sed haec quid sunt ad tantum malum, cuius 
magnitudo Magnae Matri tantummodo competebat? Prae- 
sertim quod illa dicuntur a poetis esse conficta, quasi 
10 poetae id etiam finxerint, quod ea sint diis grata et ac- 
cepta. Ut ergo canerentur vel seriberentur, sit audacia 
vel petulantia poetarum; ut vero divinis rebus et honori- 
bus eisdem imperantibus et extorquentibus numinibus ad- 
derentur, quid est nisi crimen deorum, immo vero con- 
15 fessio daemoniorum et deceptio miserorum? Verum illud, 
quod de abscisorum consecratione Mater deum coli meruit, 
uon poetae confinxerunt, sed horrere magis «quam canere 
maluerunt. Hisne diis selectis quisquam | consecrandus 
est, ut post mortem vivat beate, quibus consecratus ante 
20 mortem honeste non potest vivere, tam foedis supersti- 
tionibus subditus et inmundis daemonibus obligatus? Sed 
haec omnia, inquit, referuntur ad mundum.  Videat ne 
potius ad iumundum. Qnid autem non potest referri ad 
mundum, quod esse demoustratur in mundo? Nos autem 
25 animum quaerimus, quí vera religione confisus non tam 
quam deum suum adoret mundum, sed tamquam opus 
Dei propter Deum laudet mundum, et mundanis sordibus 
expiatus mundus perveniat ad Deum, qui condidit mundum. 


CapruT XXVII. 


30 De figmentis physiologorum, qué nec veram divinitatem 
colunt, nec eo cultu quo colenda est vera divinitas. 


Istos vero deos selectos videmus quidem clarius in- 
noluisse quam ceteros, non tamen ut eorum inlustraren- 

tur merita, sed ne occultarentur opprobria; unde magis 
eos homines fuisse credibile est, sicut non solum poeti- 
cae litterae, verum etiam historicae tradiderunt. Nam 
quod Vergilius ait: 


Primus &b aetherio venit Saturnus Olympo, 
Arma lovis fugiens et regnis exul ademptis, 


el quae ad hanc rem pertinentia consequuntur, totam de 
hoc Euhemerus pandit historiam, quam Ennius in Lati- 
num vertit eloquium; unde quia plurima posuerunt, qui 
contra huius modi errores aute nos vel Graeco sermone 
vel Latino scripserunt, non in eo mihi placuit inmorari. 

[XXVIL] ipsas physiologias cum considero, quibus 
docti et acuti homines has res humanas conantur vertere 
in res divinas, nihil video nisi ad temporalia terrenaque 
opera naluramque corpoream vel etiamsi invisibilem, ta- 
men mutabilem potuisse revocari; quod nullo modo est 
verus Deus. lloc autem si saltem religiositali congruis 
signiflcationibus ageretur, esset quidem dolendum non his 
verum Deum aduunliari alque praedicari, tamen aliquo 
modo ferendum tam foeda et turpia non fleri nec iuberi; 
at nunc cum pro Deo vero, quo solo anima se inhabi- 
tante fit felix, nefas sit colere aut corpus aut animam, 
quanto magis nefarium est ista sic colere, ut nec salutem 
nec decus humauum corpus aut anima colentis obtineat! 
Quam ob rem si templo sacerdote sacrificio, quod vero 
Deo debetur, colatur aliquod elementum mundi vel crea- 
tus aliquis spiritus, etiamsi non inmundus et malus: non 
ideo malum est, quia illa mala sunt, quibus colitur, sed 
quia illa talia sunt, quibus solus ille colendus sit, cui ta- 
lis cultus servitusque debetur. Si autem stoliditate vel 
monstrositate simulacrorum, sacrificiis homicidiorum, coro- 
natione virilium pudeudorum, mercede stuprorum, sectione 

membrorum, abscisione genitalium, consecratione mollium, 
festis inpurorum obscenorumque ludorum unum verum 
Deum, id est omnis animae corporisque creatorem, colere 
se quisque contendat: non ideo peccat, quia non est co- 

6 lendus quem colit, sed quia colendum non ut colendus 
est colit. Qui vero et rebus talibus, id est turpibus et 
scelestis, et non Deum verum, id est auimae corporisque 
factorem, sed creaturam quamvis non viti sam colit, sive 
illa sit anima sive corpus sive anima simul et corpus, 

10 bis peccat in Deum, quod et pro ipso colit, quod non 
est ipse, et talibus rebus colit, qualibus nec ipse colen- 
dus est nec non ipse. Sed hi quonam modo, id est quam 
turpiter nefarieque, coluerint, iu promptu est; quid autem 
vel quos coluerint, esset obscurum, nisi eorum testaretur 

15 historia ea ipsa, quae foeda et turpia confitentur, numini- 
bus terribiliter exigentibus reddita; unde remotis constat 
ambagibus nefarios daemones atque inmundissimos spiritus 
hac omni civili theologia invisendis stolidis imaginibus et 
per eas possidendis etiam stultis cordibus invitatos. 


130 Carur XXVIIL 


Quod doctrina Varronis de theologia ín nulla sibi parte 
concordet. 


Quid igitur valet, quod vir doctissimus et acutissi- 

mus Varro velut subtili disputatione hos omnes deos in 
25 caelum et terram redigere ac referre conatur? Non pot- 
est; fluunt de mauibus, resiliunt, labuntur et decidunt. 
Dicturus enim de feminis, hoc est deabus: „Quoniam, 
inquit, ut primo libro dixi de locis, duo sunt principia 
deorum animadversa de caelo et terra, a quo dii partim 
80 dicuntur caelestes, partim terrestres: ut in superioribus 
initium fecimus a caelo, cum diximus de lano, quem alii 
18 in promptu — coluerint om. B! 15 confitetur le 16 et 

caelum, alii dixerunt esse mundum, sic de feminis scri- 
bendi facimus initium a Tellure.“ Sentio quantam mole- 
stiam tale ac tantum patiatur ingenium. Ducitur enim 
quadam ratione verisimili, caelum esse quod faciat, ter- 
ram quae patiatur, et ideo illi masculinam vim tribuit, 5 
huic femininam, et non adtendit eum potius esse qui 
haec facit, qui utrumque fecit. Hinc etiam Samothracum 
nobilia mysteria in superiore libro sic interpretatur eaque 
se, quae nec suis nota sunt, scribendo expositurum eisque 
missurum quasi religiosissime pollicetur. Dicit enim se 10 
ibi multis indiciis collegisse in simulacris aliud significare 
caelum, aliud terram, aliud exempla rerum, quas Plato 
appellat ideas; caelum Iovem, terram [unonem, ideas Mi- 
nervam vult intellegi; caelum a quo fiat aliquid, terram 
de qua flat, exemplum secundum quod fiat. Qua in re 15 
omitto dicere, quod Plato illas ideas tantam vim habere 
dicit, ut secundum eas non caelum aliquid fecerit, sed 
etiam caelum factum sit. Hoc dico, istum in hoc libro 
selectorum deorum rationem illam trium deorum, quibus 
quasi cuncta complexus est, perdidisse. Caelo enim tri- 20 
buit masculos deos, feminas terrae; inter quas posuit 
Minervam, quam supra ipsum caelum ante posuerat. 
Deinde masculus deus Neptunus in mari est, quod ad ter- 
ram potius quam ad caelum pertinet. Dis pater postremo, 
qui Graece lliosrov dicitur, etiam ipse masculus frater 25 
amborum terrenus deus esse perhibetur, superiorem ter- 
ram tenens, in inferiore habens Proserpinam coniugem. 
Quo modo ergo deos ad caelum, deas ad terram referre 
conantur? Quid solidum quid constans, quid sobrium quid 
dehnitum habet haec disputatio?  flla est autem Tellus 30 
initium dearum, Mater scilicet Magna, apud quam mol- 
lium et abscisorum seseque secantium atque iactantium 
insana perstrepit turpitudo. Quid est ergo quod dicitur 
caput deorum lanus, caput dearum Tellus? Nec ibi facit 
1dix.2].A^  4uerisimilel 9 suis) Sais G. Wissowa Abh.z.róm. 

unum caput error, nec hic sanum furor. Cur haec fra- 
stra referre nituntur ad mundum? Quod etsi possent, 
pro Deo vero mundum nemo pius colit; et tamen eos 
nec hoc posse veritas aperta convinciL — Referant haec 

6 potius ad homines mortuos et ad daemones pessimos, et 
nulla quaestio remanebit. 


CapPuT XXIX. 


Quod omnia, quae physiologi ad mundum partesque 
ipsius rettulerunt, ad unum verum Deum referre 
10 debuerint. 


Namque omnia, quae ab eis ex istorum deorum theo- 
logia velut physicis rationibus referuntur ad mundum, 
quam siue ullo scrupulo sacrilegae opinionis Deo potius 
vero, qui fecit mundum, omuis animae et omnis corporis 

15 conditori, tribuantur, advertamus hoc modo: Nos Deum 
colimus, non caelum et terram, quibus duabus partibus 
mundus hic constat; nec animam vel animas per viventia 
quaecumque difusas, sed Deum, qui fecit caelum et ter- 
ram et omnia, quae in eis sunt; qui fecit omuem animam, 

20 sive quocumque modo vivenlem et sensus ac rationis ex- 
pertem, sive etiam senlientem, sive eliam intellegentem. 


CapruT XXX. 


Qua pietate discernatur a creaturis Creator, ne pro uno 
tot dii colantur, quot sunt opera unius auctoris. 


25 Et ut iam incipiam illa unius et veri Dei opera 
percurrere, propter quae isti sibi, dum quasi honeste co- 
nantur sacramenta turpissima et scelestissima interpretari, 
deos multos falsosque fecerunt: illum Deum colimus, qui 
naturis a se creatis et subsistendi et movendi initia fines- 

80 que constituit; qui rerum causas habet, novit aique dis- 
ponit; qui vim semiuum condidit; qui rationalem animam, 
quod dicitur animus, quibus voluit viventibus indidit; qui 

sermonis facultatem usumque donavit; qui munus futura 
dicendi quibus placuit spiritibus inpertivit et per quos 
placet ipse futura praedicit et per quos placet malas vale- 
tudines pellit; qui bellorum quoque ipsorum, cum sic 
emendandum et castigandum est genus humanum, exor- 
diis progressibus finibusque moderatur; qui mundi huius 
ignem vehementissimum et violentissimum pro iumensae 
naturae temperamento et creavit et regit; qui universarum 
aquarum creator et gubernator est; qui solem fecit cor- 
poralium clarissimum luminum eique vim congruam et 
motum dedit; qui ipsis etiam inferis dominationem suam 
potestatemque non subtrahit; qui semina et alimenta mor- 
talium, sive arida sive liquida, naturis competentibus ad- 
tributa substituit; qui terram fundat atque fecundat; qui 
fructus eius animalibus hominibusque largitur; qui causas 
non solum principales, sed etiam subsequentes novit atque 
ordinat; qui lunae statuit modum suum; qui vias caelestes 
atque terrestres locorum mutationibus praebet; qui huma- 
nis ingeniis, quae creavit, eliam scientias arlium variarum 
ad adiuvandam vitam naturamque concessit; qui coniun- 
ctionem maris et feminae ad adiutorium propagandae 
prolis instituit; qui hominnm coetibus, quem focis et lu- 
minibus adhiberent, ad facillimos usus munus terreni ignis 
indulsit. Ista sunt certe, quae diis selectis per nescio 
quas physicas interpretationes vir acutissimus atque doctis- 
simus Varro, sive quae aliunde accepit, sive quae ipse 
coniecit, distribuere laboravit. Ilaec autem facit atque 
agit unus verus Deus, sed sicut Deus, id est ubique to- 
tus, nullis inclusus locis, nullis vinculis alligatus, in nul. 
las partes sectilis, ex nulla parte mutabilis, implens cae- 
lum et terram praesente potentia, non indigente natura. 
Sic itaque administrat omuia, quae creavit, ut etiam ipsa 
proprios exserere et agere motus sinat Quamvis enim 

nihil esse possint sine ipso, non sunt quod ipse. Agit 
autem multa etiam per angelos; sed non nisi ex se ipso 
beatificat angelos. Ita quamvis propter aliquas causas 
hominibus angelos mittat, non tamen ex angelis homines, 

6 sed ex se ipso, sicut angelos, beatificat. Ab hoc uno et 
vero Deo vitam speramus aeternam. 


CaruT XXXI. 


Quibus proprie beneficiis Dei excepta generali largitate 
sectatores veritatis utantur. 


10 Habemus enim ab illo praeter huiusce modi bene 
ficia, quae ex hac, de qua nonnulla diximus, administra- 
tione naturae bonis malisque largitur, magnum et bono- 
rum proprium magnae dilectionis indicium. Quamquam 
enim, quod sumus, quod vivimus, quod caelum terramque 

15 conspicimus, quod habemus mentem atque rationem, qua 
eum ipsum, qui haec omnia condidit, inquiramus, nequa- 
quam valeamus actioni sufficere gratiarum: tamen quod 
nos oneratos obrutosque peccatis el a contemplatione suae 
lucis aversos ac tenebrarum, id est iniquitatis, dilectione 

20 caecatos non omnino deseruit misitque nobis Verbum 
suum, qui est eius unicus filius, quo pro nobis ad- 
sumpta carne nato atque passo, quanti Deus hominem 
penderet, nosceremus atque illo sacrificio singulari a pec- 
catis omnibus mundaremur eiusque spiritu in cordibus 

g5 nostris dilectione difusa omnibus difficultatibus superatis 
in aeternam requiem et contemplationis eius inelTabilem 
dulcedinem veniremus, quae corda, quot linguae ad agen- 
das ei gratias satis esse contenderint? 

CaPvT XXXII. 


Quod sacramentum redemptionis Christi nullis retro 
temporibus defuerit semperque sit diversis signi- 
ficationibus praedicatum. 


Hoc mysterium vitae aeternae iam inde ab exordio 
generis humani per quaedam signa et sacramenta tem- 
poribus congrua, quibus oportuit, per angelos praedica- 
tum est. Deinde populus Hebraeus in unam quandam 
rem publicam, quae hoc sacramentum ageret, congregatus 
est, ubi per quosdam scientes, per quosdam nescientes 
id, quod ex adventu Christi usque nunc et deinceps agi- 
tur, praenuntiaretur esse venturum; sparsa etiam postea 
eadem gente per gentes propter testimonium scripturarum, 
quibus aeterna salus in Christo futura praedicta est. 
Omnes enim non solum prophetiae, quae in verbis sunt, 
nec tantum praecepta vitae, quae mores pietatemque con- 
formant atque illis litteris continentur, verum etiam sacra, 
sacerdotia, tabernaculum sive templum, altaria, sacrificia, 
ceremoniae, dies festi et quidquid aliud ad eam servitutem 
pertinet, quae Deo debetur et Graece proprie Aaxgsía 
dicitur — ea significata et praenuntiata sunt, quae pro- 
pler aeternam vitam fidelium in Christo et impleta credi- 
mus et impleri cernimus et implenda confidimus, 


Caror XXXIII. 


Quod per solam Christianam religionem manifestari po- 
tuerit fallacia spirituum malignorum de hominum 
errore gaudentium. 


Per hanc ergo religionem unam et veram potuit ape- 
riri deos gentium esse inmundissimos daemones, sub de- 


16 

mundanarum deos se pulari cupientes et quasi divinis 
honoribus eisdemque scelestis ac turpibus rebus superba 
inpuritale laetantes atqne ad verum Deum conversionem 
humanis animis iuvidentes, Ex quorum inmanissimo et 
5 impiissimo dominatu homo liberatur, cum credit in eum, 
qui praebuit ad exsurgendum tantae humilitatis exemplum, 
quanta illi superbia ceciderunt. Hinc sunt non solum 
illi, de quibus multa iam diximus, et alii atque alii simi- 
les ceterarum gentium atque terrarum, sed etiam hi, de 
10 quihus nuuc agimus, tamquam in senatum deorum selecti; 
sed plane selecti nobilitate criminum, non dignitate virtu- 
tum. Quorum sacra Varro dum quasi ad naturales ratio- 
nes referre conatur, quaerens honestare res turpes, quo 
modo his quadrel et consouet non potest invenire, quo- 
15 niam non sunt ipsae illorum sacrorum causae, quas putat vel 
potius vult putari. Nam si non solum ipsae, verum etiam 
quaelibet aliae huius generis essent, quamvis uihil ad 
Deum verum vitamque aelernam, quae in religione quae- 
reuda est, pertinerent, tamen qualicumque de rerum na- 
2 tura reddita ratione aliquantulum mitigarent offensionem, 
quam non intellecta in sacris aliqua velut turpitudo aut 
absurditas fecerat; sicut in quibusdam tlieatrorum fabulis 
vel delubrorum mysteriis facere conatus est, ubi non 
theatra delubrorum similitudine absolvit, sed theatrorum 
26 potius similitudine delubra damnavit; tamen utcumque 
conatus est, ut sensum horribilibus rebus offensum velut 
naturalium causarum reddita ratio deleniret. 


CapruT XXXIV. 


De libris Numae Pompilii, quos senatus, ne sacrorum causae, 
90 quales in eis habebantur, innotescerent, iussit incendi. 


Sed contra invenimus, sicut ipse vir doctissimus pro- 
didit, de Numae Pompilii libris redditas sacrorum causas 

nullo modo potuisse tolerari nec dignas habitas, quae non 
solum lectae innotescerent religiosis, scd saltem scriptae 
reconderentur in tenebris. lam enim dicam, quod in ter- 
tio huius operis libro me suo loco dicturum esse pro- 
miseram. Nam, sicut apud eundem Varronem legitur in 
libro de cultu. deorum, „Terentius quidam cum haberet 
ad lauiculum fundum et bubulcus eius iuxta sepulcrum 
Numae Pompilii traiciens aratrum ernisset ex terra libros 
eius, ubi sacrorum institutorum scriptae erant causae, in 
Urbem pertulit ad praetorem. At ille cum inspexisset 
principia, rem tantam detulit ad senatum. Ubi cum pri- 
mores quasdam causas legissent, cur quidque in sacris 
fuerit institutum, Numae mortuo senatus adsensus est, 
eosque libros tamquam religiosi patres conscripti, praetor 
nt combureret, censuerunt."  Credat quisque quod putat; 
immo vero dicat, quod dicendum suggesserit vesana con- 
tentio, quilibet tautae impietatis defensor egregius. Me 
admonere sufficiat sacrorum causas a rege Pompilio Ro- 
manorum sacrorum institutore conscriptas nec populo nec 
senatui nec saltem ipsis sacerdotibus innotescere debuisse 
ipsumque Numam Pompilium curiositate inlicita ad ea 
daemonum pervenisse secreta, quae ipse quidem scriberet, 
ut haberet unde legendo commoneretur; sed ea tamen, 
cum rex esset, qui minime quemquam melueret, nec do- 
cere aliqnem nec. delendo vel quoquo modo consumendo 
perdere auderet. lta quod scire neminem voluit, ue ho- 
mines nefaria doceret, violare autem timuil, ne daemones 
iratos haberet, obruit, ubi tutum putavit, sepulcro suo 
propinquare aratrum posse non credens. Senatus autem 
eum religiones formidaret damnare maiorum et ideo Nu- 
mae adseutiri cogeretur, illos tamen libros tam perniciosos 
esse iudicavit, ut nec obrui rursus iuberet, ne humana 
euriosilas multo vehementius rem iam proditam quaere- 
ret, sed flammis aboleri nefanda monumenta, ut, quia iam 
necesse esse exislimabant sacra illa facere, tolerabilius 

erraretur causis eorum ignoratis, quam cognitis civitas 
turbaretur. 


Carur XXXV, 


De hydromantia, per quam Numa visis quibusdam dae- 
6 monum imaginibus ludificabatur 


Nam et ipse Numa, ad quem nullus Dei propheta, 
nullus sanctus angelus mittebatur, hydromantian facere 
compulsus est, ut in aqua videret imagines deorum vel 
potius ludificationes daemonum, a quibus audiret, quid in 

10 sacris constituere atque observare deberet. Quod genus 
divinationis idem Varro a Persis dicit allatum, quo et 
ipsum Numam et postea Pythagoram philosophum usum 
fuisse commemorat; ubi adhibito sanguine etiam inferos 
perhibet sciscitari et vezxvogevrtav Graece dicit vocari, 

15 quae [sive hydromantia] sive necromantia dicatur, id ipsum 
est, ubi videntur mortui divinare, Quibus haec artibus 
fiant, ipsi viderint. Nolo enim dicere has artes etiam 
ante nostri Salvatoris adventum in ipsis civitatibus gentium 
legibus solere prohiberi et poena severissima vindicari. 

22 Nolo, inquam, hoc dicere; fortassis enim talia tunc lice- 
bant. His tamen artibus didicit sacra illa Pompilius, quo- 
rum sacrorum facta prodidit, causas obruit (ita timuit et 
ipse quod didicit), quarum causarum proditos libros sena- 
tus incendit. Quid mihi ergo Varro illorum sacrorum 

25 alias nescio quas causas velut physicas interpretatur? qua- 
les si libri illi habuissent, non utique arsissent, aut et 
istos Varronis ad Caesarem pontificem scriptos atque edi- 
tos patres conscripti similiter incendissent. Quod ergo 
aquam egesserit, id est exportaverit, Numa Pompilius, unde 

80 hydromantian faceret, ideo nympham Egeriam coniugem 
dicitur habuisse, quem ad modum in snpradicto libro 

Varronis exponitur. Ita enim solent res gestae aspersione 
mendaciorum in fabulas verti. |n illa igitur hydromantía 
curiosissimus rex ille Romanus et sacra didicit, quae in 
libris suis pontifices haberent, et eorum causas, quas prae- 
ter se neminem scire voluit. Itaque eas seorsum scriptas 
secum quodam modo mori fecit, quando ita subtrahendas 
hominum notitiae sepeliendasque curavit. Aut ergo dae- 
monum illic tam sordidae et noxiae cupidilates erant con- 
scriptae, ut ex his tota illa theologia civilis etiam apud 
tales homines execrabilis appareret, qui tam multa in 
ipsis sacris erubescenda susceperant; aut illi omnes nihil 
aliud quam homines mortui prodebantur, quos tam pro- 
lixa temporis vetustate fere omnes populi gentium deos 
inmortales esse crediderant, cum et talibus sacris idem 
illi daemones oblectarentur, qui se colendos pro ipsis 
mortuis, quos deos putari fecerant, quibusdam fallacium 
miraculorum  adtestationibus supponebant. Sed occulta 
Dei veri providentia factum est, ut et Pompilio amico suo 
illis conciliati artibus, quibus liydromantia fieri potuit, 
cuncta illa confiteri permitterentur, et tamen, ut moriturus 
incenderet ea potius quam obrueret, admonere non per- 
mitterentur; qui ne innotescerent nec aratro, quo sunt 
eruta, obsistere potuerunt, nec stilo Varronis, quo ea, quae 
de hac re gesta sunt, in nostram memoriam pervenerunt. 
Non enim possunt, quod non sinuntur efücere; sinuntur 
autem alto Dei summi iustoque iudicio pro meritis eorum, 
quos ab eis vel adíligi tantum, vel etiam subici ac decipi 
iustum est. Quam vero perniciosae vel a cultu verae di- 
vinitatis alienae illae litterae iudicatae sint, hinc intellegi 
potest, quod eas maluit senatus incendere, quas Pompilius 
occultavit, quam timere quod timuit, qui hoc audere non 
potuit. Qui ergo vitam nec modo habere vult piam, ta- 
libus sacris quaerat aeternam; qui autem cum malignis 


$ ille rex v 1% prolixa mss prolixi v 81 haec C 33 Qui 
ergo da felicem in futuro vitam nec modo ed. princ. uult 
ab. 


D 


LU 


20 


30 


320 8. AUGUSTINI 


daemonibus non vult hahere societatem, non supersti- 
tionem, qua coluntur, noxiam pertimescat, sed veram reli- 
gionem, qua produntur et vincuntur, agnoscat, 


5 LIBER VII. 


Carvr I. 


De quaestione naturalis theologiae cum philosophis ex- 
cellentioris scientiae disculienda. 


10 Nunc intentiore nohis opus est animo multo quam 
erat in superiorum solutione quaestionum et explicatione 
librorum. De theologia quippe, quam naturalem vocant, 
non cum quibuslibet hominibus (non enim fabulosa est 
vel civilis, hoc est vel theatrica vel urhana; quarum altera 

15 iactitat deorum crimina, altera indicat deorum desideria 
criminosiora ac per hoc malignorum potius daemonum 
quam deorum), sed cum philosophis est habenda conlatio; 
quorum ipsum nomen si Latine interpretemur, amorem 
sapientiae profitetur. Porro si sapientia Deus est, per 

20 quem facta sunt omnia, sicut. divina auctoritas veritasque 
monstravit, verus philosophus est amator Dei. Sed quia 
res ipsa, cuius hoc nomen est, non est in omuibus, qui 
hoc nomine gloriantur (neque enim continuo verae sa- 
pientiae sunt amatores, quicumque appellantur philosophi): 

25 profecto ex omuibus, quorum senteutias litteris nosse po- 
tuimus, eligendi sunt cum «uibus non indigne quaestio 
ista tractetur. Neque enim hoc opere omues omnium 
philosophorum vanas opiniones refutare suscepi, sed eas 

lantum, quae ad theologian pertinent, quo verbo Graeco 
significari intellegimus de divinitate rationem sive sermo- 
nem; nec eas omnium, sed eorum tantum, qui cum et 
esse divinitatem et humana curare consentiant, non tamen 
sufficere unius incommutabilis Dei cultum ad vitam adi- 
piscendam etiam post mortem beatam, sed multos ab illo 
sane uno conditos atque institutos ob eam causam colen- 
dos putant. Hi iam etiam Varronis opinionem veritatis 
propinquitate transcendunt; si quidem ille totam theologian 
naturalem usque ad mundum istum vel animam eius exten- 
dere potuit, isti vero supra omnem animae naturam con- 
fitentur Deum, qui non solum mundum istum visibilem, 
qui saepe caeli et terrae nomine nuncupatur, sed etiam 
omnem omnino animam fecerit, et qui rationalem et in- 
tellectualem, cuius generis anima humana est, participa- 
tione sui luminis incommutabilis et incorporei beatam fa- 
cit Hos philosophos Platonicos appellatos a Platone 
doctore vocabulo derivato nullus, qui haec vel tenuiter 
audivit, ignorat. De hoc igitur Platone, quae necessaria 
praesenti quaestioni existimo, breviter adtingam, prius 
illos commemorans, qui eum in eodem genere litterarum 
tempore praecesserunt. 


CarvT II. 


De duobus philosophorum generibus, id est Italico et 
Jonico, eorumque auctoribus. 


Quantum enim adtinet ad litteras Graecas, quae lin- 
gua inter ceteras gentium clarior habetur, duo philoso- 
phorum genera traduntur: unum Italicum ex ea parte 
Italiae, quae quondam magna Graecia nuncupata est; al- 
terum lonicum in eis terris, ubi et nunc Graecia nomi- 
natur. Italicum genus auctorem habuit Pythagoram Sa- 
mium, a quo eliam ferunt ipsum philosophiae nomen 
exortum. Nam cum antea sapientes appellarentur, qui 
modo quodam laudabilis vitae aliis praestare videbantur, 

iste interrogatus, quid profiteretur, philosophum se esse 
respondit, id est studiosum vel amatorem sapientiae; quo- 
niam sapientem profiteri arrogantissimum videbatur. lonici 
vero generis princeps fuit Thales Milesius, unus illorum 
septem, qui sunt appellati sapientes, Sed illi sex vitae 
genere distinguebantur et quibusdam praeceptis ad bene 
vivendum accommodatis; iste autem Thales, ut successores 
etiam propagaret, rerum naturam scrutatus suasque dispu- 
tationes litteris mandans eminuit maximeque admirabilis 
extitit, quod astrologiae numeris conprehensis defectus so- 
lis et lunae etiam praedicere potuit. Aquam tamen puta- 
vit rerum esse principium et hinc omnia elementa mundi 
ipsumque mundum et quae in eo gignuntur existere. Ni- 
hil autem huic operi, quod mundo considerato tam mira- 
bile aspicimus, ex divina mente praeposuit. Huic successit 
Anaximander, eius auditor, mutavitque de rerum natura 
opinionem. Non enim ex una re, sicut Thales ex umore, 
sed ex suis propriis principiis quasque res nasci putavit. 
Quae rerum principia singularum esse credidit infinita, 
el innumerabiles mundos gignere et quaecumque in eis 
oriuntur; eosque mundos modo dissolvi, modo iterum 
gigni existimavit, quanta quisque aelate sua manere po- 
tuerit; nec ipse aliquid divinae menti in his rerum operi- 
bus tribuens, Iste Anaximenen discipulum et successorem 
reliquit, qui omnes rerum causas aeri iufinito dedit, nec 
deos negavit aut tacuit; non tamen ab ipsis aerem factum, 
sed ipsos ex aere ortos credidit. Anaxagoras vero eius 
auditor harum rerum omnium, quas videmus, effectorem 
divinum animum sensit et dixit ex infinita materia, quae 


80 constaret similibus inter se particulis rerum omnium; 


quibus suis et propriis singula fleri, sed animo faciente 
divino. Diogenes quoque Anaximenis alter auditor, aerem 
quidem dixit rerum esse materiam, de qua omnia fierent; 

sed eum esse compotem divinae rationis, sine qua nihil 
ex eo fieri posset. Anaxagorae successit auditor eius Ar- 
chelaus. Etiam ipse de particulis inter se similibus, qui- 
bus singula quaeque flerent, ita putavit constare omnia, 
ut inesse etiam mentem diceret, quae corpora aeterna, id 
est illas particulas, coniungendo et dissipando ageret omnia. 
Socrates huius discipulus fuisse perhibetur, magister Pla- 
tonis, propter quem breviter cuncta ista recolui. 


CarvrT III. 
De Socratica disciplina. 


Socrates ergo, primus universam philosophiam ad 
corrigendos componeudosque mores ílexisse memoratur, 
cum aute illum omnes magis physicis, id est naturalibus, 
rebus perscrutandis operam maximam inpenderent. Non 
mihi autem videtur posse ad liquidum colligi, utrum So- 
crates, ut hoc faceret, taedio rerum obscurarum et incer- 
tarum ad aliquid apertum et certum reperiendum animum 
Intenderit, quod esset beatae vitae necessarium, propter 
quam unam omnium philosophorum invigilasse ac labo- 
rasse videtur industria, an vero, sicut de illo quidam bene- 
volentius suspicantur, nolebat inmundos terrenis cupidita- 
tibus animos se extendere in divina conari. Quando qui- 
dem ab eis causas rerum videbat inquiri, quas primas 
atque summas non nisi in unius ac summi Dei voluntate 
esse credebat; unde non eas putabat nisi mundata mente 
posse conprehendi; et ideo purgaudae bonis moribus vitae 
censebat instandum, ut deprimentibus libidinibus exonera- 
tus animus naturali vigore in aeterna se adtolleret naturam- 
que incorporei et incommutabilis luminis, ubi causae om- 
nium factarum naturarum stabiliter vivunt, intellegentiae 
puritate conspiceret. Constat eum tamen inperitorum 
propriised.princ.v fieri CA^ bBlpv fierent KF B (ezfacerentcorr.), 

stultitiam scire se aliquid opinantium etiam in ipsis morali- 
bus quaestionibus, quo totum animum intendisse videba- 
tur, vel confessa ignorantia sua vel dissimulata scientia 
lepore mirabili disserendi et acutissima urbanitate agitasse 
5 atque versasse. Unde et concitatis inimicitiis calumniosa 
criminatione damnatus morte multatus est. Sed eum 
postea illa ipsa, quae publice damnmaverat, Atheniensium 
civitas publice luxit, in duos accusatores eius usque adeo 
populi indignatione conversa, ut unus eorum oppressus vi 
10 multitudinis interiret, exilio autem voluntario atque per- 
petuo poenam similem alter evaderet. Tam praeclara igi- 
tur vitae mortisque fama Socrates reliquit plurimos suae 
philosophiae sectatores, quorum certatim studium fuit in 
quaestionum moralium disceptatione versari, ubi agitur de 
15 summo bono, quo fieri homo beatus potest. Quod in So- 
cratis disputationibus, dum omnia movet asserit destruit, 
quoniam non evidenter apparuit: quod cuique placuit inde 
sumpserunt et ubi cuique visum est constituerunt finem 
boni. Finis autem boni appellatur, quo quisque cum per- 
20 venerit beatus est. Sic autem diversas inter se Socratici 
de isto fine sententias habuerunt, ut (quod vix credibile 
est unius magistri potuisse facere sectatores) quidam sum- 
mum bonum esse dicerent voluptatem, sicut Aristippus; 
quidam virtutem, sicut Antisthenes, Sic alii atque alii aliud 
25 atque aliud opinati sunt, quos commemorare longum est. 


CarvT IV. 
De praecipuo inter Socratis discipulos Platone, qui om- 
nem philosophiam triplici partitione distinxit. 


Sed inter discipulos Socratis, non quidem inmerito, 
30 excellentissima gloria claruit, qua omnino ceteros obscu- 
raret, Plato. Qui cum esset Atheniensis honesto apud 

suos loco natus et ingenio mirabili longe suos condiscipu- 
los anteiret, parum tamen putans perficiendae philosophiae 
sufficere se ipsum ac Socraticam disciplinam, quam longe 
ac late potuit peregrinatus est, quaquaversum eum alicuius 
nobilitatae scientiae percipiendae fama rapiebat. Itaque 
et in Aegypto didicit quaecumque magna illic habebantur 
atque docebantur, et inde in eas Italiae partes veniens, 
ubi Pythagoreorum fama celebrabatur, quidquid ltalicae 
philosophiae tunc florebat, auditis eminentioribus in ea 
doctoribus facillime conprehendit. Et quia magistrum So- 
cratem singulariter diligebat, eum loquentem faciens fere 
in omnibus sermonibus suis etiam illa, quae vel ab aliis 
didicerat, vel ipse quanta potuerat intellegentia viderat, 
cum illius lepore et moralibus disputationibus temperavit. 
Itaque cum studium sapientiae in actione et contempla- 
tione versetur, unde una pars eius activa, altera contem- 
plativa dici potest (quarum activa ad agendam vitam, id 
est ad mores instituendos pertinet, contemplativa autem 
ad conspiciendas naturae causas et sincerissimam verita- 
tem): Socrates in activa excelluisse memoratur; Pytha- 
goras vero magis contemplativae, quibus potuit intellegen- 
tiae viribus, institisse. Proinde Plato utrumque iungendo 
philosophiam perfecisse laudatur, quam in tres partes dis- 
tribuit: unam moralem, quae maxime in actione versatur; 
alteram naturalem, quae contemplationi deputata est; ter- 
tiam rationalem, qua verum disterminatur a falso. Quae 
licet utrique, id est actioni et contemplationi, sit neces- 
saria, maxime tamen contemplatio perspectionem sibi vin- 
dicat veritatis. Ideo haec tripertitio non est contraria illi 
distinctioni, qua intellegitur omne studium sapientiae in 
actione et contemplatione consistere. Quid autem in his 
vel de his singulis partibus Plato senserit, id est, ubi 
finem omnium actionum, ubi causam omnium naturarum, 
ubi lumen omnium rationum esse cognoverit vel crediderit, 

disserendo explicare et longum esse arbitror et temere 
adfirmandum esse non arbitror. Cum enim magistri sui 
Socratis, quem facit in suis voluminibus disputantem, no- 
tissimum morem dissimulandae scientiae vel opinionis suae 
5 servare adfectat, quia et illi ipse mos placuit, factum est 
ut etiain ipsius Platonis de rebus magnis sententiae non 
facile perspici possint Ex his tamen, quae apud eum 
leguntur, sive quae dixit, sive quae ab aliis dicta esse 
narravit atque conscripsit, quae sibi placita viderentur, 
10 quaedam commemorari et operi huic inseri oportet a no- 
bis, vel ubi suffragatur religioni verae, quanr fides nostra 
suscepit ac defendit, vel ubi ei videtur esse contrarius, 
quantum ad istam de uno Deo et pluribus pertinet quae- 
stionem, propter vitam, quae post mortem futura est, 
16 veraciter beatam. Fortassis enim qui Platonem ceteris 
philosophis gentium longe recteque praelatum acutius at- 
que veracius intellexisse ac secuti esse fama celebriore 
laudantur, aliquid tale de Deo sentiunt, ut in illo invenia- 
tur et causa subsistendi et ratio intellegendi et ordo vi- 
20 vendi; quorum trium unum ad naturalem, alterum ad 
rationalem, tertium ad moralem partem intellegitur per- 
tinere, Si enim homo ita creatus est, ut per id, quod 
in eo praecellit, adtingat illud, quod cuncta praecellit, id est 
unum verum optimum Deum, sine quo nulla natura subsistit, 
25 nulla doctrina instruit, nullus usus expedit: ipse quaeratur, 
ubi nobis serta sunt omnia; ipse cernatur, ubi nobis certa 
sunt omnia; ipse diligatur, ubi nobis recta sunt omnia. 


CAPUT V. 

Quod de theologia cum Platonicis potissimum disceptan- 
30 dum sit, quorum opinioni omnium philosophorum post- 

ponenda sint dogmata. 

quid opus est excutere ceteros? Nulli nobis quam isti 
propius accesserunt. Cedat eis igitur non solum theologia 
illa fabulosa deorum criminibus oblectans animos impio- 
rum, nec solum etiam illa civilis, ubi inpuri daemones 
terrestribus gaudiis deditos populos deorum nomine sedu- 
centes humanos errores tamquam suos divinos honores 
habere voluerunt, ad spectandos suorum criminum ludos 
cultores suos tamquam ad suum cultum studiis inmun- 
dissimis excitantes et sibi delectabiliores ludos de ipsis 
spectatoribus exhibentes (ubi si qua velut honesta gerun- 
tur in templis, coniuncta sibi theatrorum obscenitate tur- 
pantur, et quaecumque turpia geruntur in theatris, com- 
parata sibi templorum foeditate laudantur), et ea, quae 
Varro ex his sacris quasi ad caelum et terram rerumque 
mortalium semina et actus interpretatus est (quia nec 
ipsa illis ritibus significantur, quae ipse insinuare conatur, 
et ideo veritas conantem non sequitur; et si ipsa essent, 
tamen animae rationali ea, quae infra illam naturae ordine 
constituta sunt, pro deo suo colenda non essent, nec sibi 
debuit praeferre tamquam deos eas res, quibus ipsam 
praetulit verus Deus), et ea, quae Numa Pompilius re 
vera ad sacra eius modi pertinentia secum sepeliendo 
curavit abscondi et aratro eruta senatus iussit incendi. 
(In eo genere sunt etiam illa, ut aliquid de Numa mitius 
suspicemur, quae Alexander Macedo scribit ad matrem 
sibi a magno antistite sacrorum Aegyptiorum quodam 
Leone patefacta, ubi non Picus et Faunus et Aeneas et 
Romulus vel etiam Hercules et Aesculapius et Liber Se- 
mela natus et Tyndaridae fratres et si quos alios ex mor- 
talibus pro diis habent, sed ipsi etiam maiorum gentium 
dii, quos Cicero in Tusculanis tacitis nominibus videtur 
adtingere, luppiter, Iuno, Saturnus, Vulcanus, Vesta et 

alii plurimi, quos Varro conatur ad mundi partes sive 
elementa transferre, homines fuisse produntur. Timens 
enim et ille quasi revelata mysteria petens admonet Alexan- 
drum, ut, cum ea matri conscripta insinuaverit, flammis 
5 iubeat concremari. Non solum ergo ista, quae duae 
theologiae, fabulosa continet et civilis, Platonicis philoso- 
phis cedant, qui verum Deum et rerum auctorem et veri- 
tatis inlustratorem et beatitudinis largitorem esse dixerunt; 
sed alii quoque philosophi, qui corporalia naturae principia 
10 corpori deditis mentibus opinati sunt, cedant his tantis et 
tanti Dei cognitoribus viris, ut Thales in umore, Anaxi- 
menes in aere, Stoici in igne, Epicurus in atomis, hoc 
est minutissimis corpusculis, quae nec dividi nec sentiri 
queunt, et quicumque alii, quorum enumeratione inmorari 
15 non est necesse, sive simplicia sive coniuncta corpora, 
sive vita carentia sive viventia, sed tamen corpora, causam 
principiumque rerum esse dixerunt. Nam quidam eorum 
a rebus non vivis res vivas fieri posse crediderunt, sicut 
Epicurei; quidam vero a vivente quidem et viventia et 
20 non viventia, sed tamen a corpore corpora. Nam Stoici 
ignem, id est corpus unum ex his quattuor elementis, 
quibus visibilis mundus hic constat, et viventem et sapien- 
tem et ipsius mundi fabricatorem atque omnium, quae in 
eo sunt, eumque omnino ignem deum esse putaverunt. 
25 Hi et ceteri similes eorum id solum cogitare potuerunt, 
quod cum eis corda eorum obstricta carnis sensibus fabu- 
lata sunt, In se quippe habebant quod non videbant, et 
apud se imaginabantur quod foris viderant, etiam quando 
non videbant, sed tantummodo cogitabant. Hoc autem 
30 in conspectu talis cogitationis iam non est corpus, sed 
similitudo corporis; illud autem, unde videtur in animo 
haec similitudo corporis, nec corpus est nec similitudo 
corporis; et unde videtur atque utrum pulchra an defor- 
mis sit iudicatur, profecto est melius quam ipsa quae 

iudicatur. Haec mens hominis et rationalis animae natura 
est, quae utique corpus non est, si iam illa corporis si- 
militudo, cum in animo cogitantis aspicitur atque iudica- 
tur, nec ipsa corpus est. Non est ergo nec terra nec 
aqua, nec aer nec ignis, quibus quattuor corporibus, quae 
dicuntur quattuor elementa, mundum corporeum videmus 
esse compactum. Porro si noster animus corpus non est, 
quo modo Deus creator animi corpus est? Cedant ergo 
et isti, ut dictum est, Platonicis; cedant et illi, quos qui- 
dem puduit dicere Deum corpus esse, verum tamen eius- 
dem naturae, cuius ille est, animos nostros esse puta- 
verunt; ita non eos movit tanta mutabilitas animae, quam 
Dei naturae tribuere nefas est. Sed dicunt: Corpore 
mutatur animae natura, nam per se ipsa incommutabilis 
est. Poterant isti dicere: Corpore aliquo vulneratur caro, 
nam per se ipsa invulnerabilis est. Prorsus quod mutari 
non potest, nulla re potest, ac per hoc quod corpore 
mutari potest, aliqua re potest et ideo incommutabile 
recte dici non potest. 


Carur VI. 


De Platonicorum sensu in ea parte philosophiae, quae 
physica nominatur. 


Viderunt ergo isti philosophi, quos ceteris non in- 
merito fama atque gloria praelatos videmus, nullum cor- 
pus esse Deum, et ideo cuncta corpora transcenderunt 
quaerentes Deum. Viderunt, quidquid mutabile est, non 
esse summum Deum, et ideo animam omnem mutabiles- 
que omnes spiritus transcenderunt quaerentes summum 
Deum. Deinde viderunt omnem speciem in re quacum- 
que mutabili, qua est, quidquid illud est, quoquo modo 
el qualiscumque natura est, non esse posse nisi ab illo, 
qui vere est, quia incommutabiliter est, ac per hoc sive 

universi mundi corpus figuras qualitates ordinatumque 
motum et elementa disposita a caelo usque ad terram et 
quaecumque corpora in eis sunt, sive omnem vitam, vel 
quae nutrit et continet, qualis est in arboribus, vel quae 
et hoc habet et sentit, qualis est in pecoribus, vel quae 
et haec habet et intellegit, qualis est in hominibus, vel 
quae nutritorio subsidio non indiget, sed tantum continet 
sentit intellegit, qualis est in angelis, nisi ab illo esse 
non posse, qui simpliciter est; quia non aliud illi est 
esse, aliud vivere, quasi possit esse non vivens; nec aliud 
illi est vivere, aliud intellegere, quasi possit vivere non 
intellegens; nec aliud illi est intellegere, aliud beatum 
esse, quasi possit intellegere non beatus; sed quod est 
illi vivere, intellegere, beatum esse, hoc est illi esse. 
Propter hanc incommulabilitatem et simplicitatem intel- 
lexerunt eum et omnia ista fecisse, et ipsum a nullo fieri 
potuisse. Consideraverunt enim, quidquid est, vel corpus 
esse vel vitam, meliusque aliquid vitam esse quam cor- 
pus, speciemque corporis esse sensibilem, intellegibilem 
vitae. Proinde intellegibilem speciem sensibili praetule- 
runt. Sensibilia dicimus, quae visu tactuque corporis 
sentiri queunt; intellegibilia, quae conspectu mentis intel- 
legi. Nulla est enim pulchritudo corporalis sive in statu 
corporis, sicut est figura, sive in motu, sicut est cantilena, 
de qua non animus iudicet. Quod profecto non posset, 
nisi melior in illo esset haec species, sine tumore molis, 
sine strepitu vocis, sine spatio vel loci vel temporis. Sed 
ibi quoque nisi mutabilis esset, non alius alio melius de 
specie sensibili iudicaret; melius ingeniosior quam tardior, 
melius peritior quam inperitior, melius exercitatior quam 
minus exercitatus, et idem ipse unus, cum proficit, melius 
utique postea quam prius. Quod autem recipit magis et 
minus, sine dubitatione mutabile est. Unde ingeniosi et 

docti et in his exercitati homines facile collegerunt non 
esse in eis rebus primam speciem, ubi mutabilis esse 
convincitur. Cum igitur in eorum conspectu et corpus 
et animus magis minusque speciosa essent, si autem omni 
specie carere possent, omnino nulla essent: viderunt esse 
aliquid ubi prima esset incommutabilis et ideo nec com- 
parabilis; atque ibi esse rerum principium rectissime cre- 
diderunt, quod factum non esset et ex quo facta cuncta 
essent. Ita quod notum est Dei, manifestavit eis ipse, 
cum ab eis invisibilia eius per ea, quae facta sunt, intel- 
lecta conspecta sunt; sempiterna quoque virtus eius et 
divinitas; a quo etiam visibilia et temporalia cuncta creata 
sunt. Haec de illa parte, quam physicam, id est natura- 
lem, nuncupant, dicta sint. 


CarvuT VII. 


Quanto excellentiores ceteris in logica, id est rationali 
philosophia, Platonici sint habendi. 

Quod autem adtinet ad doctrinam, ubi versatur pars 
altera, quae ab eis logica, id est rationalis, vocatur: absit 
ut his comparandi videantur, qui posuerunt iudicium veri- 
tatis in sensibus corporis eorumque infidis et fallacibus 
regulis omnia, quae discuntur, metienda esse censuerunt, 
ut Epicurei et quicumque alii tales, ut etiam ipsi Stoici, 
qui cum vehementer amaverint sollertiam disputandi, quam 
dialecticam nominant, a corporis sensibus eam ducendam 
putarunt, hinc asseverantes animum concipere notiones, 
quas appellant ivvo/ag, earum rerum scilicet quas defi- 
niendo explicant; hinc propagari atque conecti totam di- 
scendi docendique rationem. Ubi ego multum mirari so- 
leo, cum pulchros dicant non esse nisi sapientes, quibus 

sensibus corporis istam pulchritudinem viderint, qualibus 
oculis carnis formam sapientiae decusque conspexerint. 
Hi vero, quos merito ceteris anteponimus, discreverunt 
ea, quae mente conspiciuntur, ab his, quae sensibus ad- 

5 tinguntur, nec sensibus adimentes quod possunt, nec 
eis dantes ultra quam possunt. Lumen autem mentium 
esse dixerunt ad discenda omnia eundem ipsum Deum, 
a quo facta sunt omnia. 


CapruT VIII. 


10 Quod etiam in morali philosophia Platonici obtineant 
principatum. 


Reliqua est pars moralis, quam Graeco vocabulo di- 
cunt ethicam, ubi quaeritur de summo bono, quo referen- 
tes omnia quae agimus, et quod non propter aliud, sed 

15 propler se ipsum adpetentes idque adipiscentes nihil, quo 
beati simus, ulterius requiramus. Ideo quippe et finis est 
diclus, quia propter hunc cetera volumus, ipsum autem 
non nisi propter ipsum. Hoc ergo beatificum bonum alii 
a corpore, alii ab animo, alii ab utroque homini esse dixe- 

20 runt. Videbant quippe ipsum hominem constare ex ani- 
mo et corpore et ideo ab alterutro istorum duorum aut 
ab utroque bene sibi esse posse credebant, finali quodam 
bono, quo beati essent, quo cuncta quae agebant referrent 
atque id quo referendum esset non ultra quaererent. 

25 Unde illi, qui dicuntur addidisse tertium genus bonorum, 
quod appellatur extrinsecus, sicuti est honor gloria pecunia 
et si quid huius modi, non sic addiderunt, ut finale esset, 
id est propter se ipsum adpetendum, sed propter aliud; 
bonumque esse hoc genus bonis, malum autem malis. lta 

30 bonum hominis qui vel ab animo vel a corpore vel ab 
utroque expeliverunt, nihil aliud quam ab homine expe- 

tendum esse putaverunt; sed qui id adpetiverunt a cor- 
pore, a parte hominis deteriore; qui vero ab animo, a 
parte meliore; qui autem ab utroque, a toto homine. Sive 
ergo a parte qualibet sive a toto, non nisi ab homine. 
Nec istae differentiae, quoniam tres sunt, ideo tres, sed 
multas dissensiones philosophorum sectasque fecerunt, quia 
et de bono corporis et de bono animi et de bono utrius- 
que diversi diversa opinati sunt.  Cedant igitur omnes 
illis philosophis, qui non dixerunt beatum esse hominem 
fruentem corpore vel fruentem animo, sed fruentem Deo; 
non sicut corpore vel se ipso animus aut sicut amico 
amicus, sed sicut luce oculus, si aliquid ab his ad illa 
similitudinis adferendum est, quod quale sit, si Deus ipse 
adiuverit, alio loco, quantum per nos fieri poterit, ap- 


parebit. Nunc satis sit commemorare Platonem deter- 16 


minasse (nem boni esse secundum virtutem vivere et ei 
soli evenire posse, qui notitiam Dei habeat et imitationem 
nec esse aliam ob causam beatum; ideoque non dubitat 
hoc esse philosophari, amare Deum, cuius natura sit in- 
corporalis. Unde utique colligitur tunc fore beatum stu- 
diosum sapientiae (id enim est philosophus), cum frui 
Deo coeperit. Quamvis enim non continuo beatus sit, 
qui eo fruitur quod amat (multi enim amando ea, quae 
amanda non sunt, miseri sunt et miseriores cum fruun- 
tur): nemo tamen beatus est, qui eo quod amat non 
fruitur. Nam et ipsi, qui res non amandas amant, non 
se beatos putant amando, sed fruendo. Quisquis ergo 
fruitur eo, quod amat, verumque et summum bonum amat, 
quis eum beatum nisi miserrimus negat? Ipsum autem 
verum ac summum bonum Plato dicit Deum, unde vult 
esse philosophum amatorem Dei, ut, quoniam philosophia 
ad beatam vitam tendit, fruens Deo sit beatus qui Deum 
amaverit, 

CaPvr IX. 


De ea philosophia, quae ad veritatem fidei Christianae 
propius accessit. 


Quicumque igitur philosophi de Deo summo et vero 
5 ista senserunt, quod et rerum creatarum sit effector et 
lumen cognoscendarum et bonum agendarum, quod ab 
illo nobis sit et principium naturae et veritas doctrinae 
et felicitas vitae, sive Platonici accommodatius nuncupen- 
tur, sive quodlibet aliud sectae suae nomen inponant; sive 
10 tantummodo Tonici generis, qui in els praecipui fuerunt, 
ista senserint, sicut idem Plato et qui eum bene intel- 
lexerunt; sive etiam Italici, propter Pythagoram et Pytha- 
goreos et si qui forle alii eiusdem sententiae indidem 
fuerunt; sive aliarum quoque gentium qui sapientes vel 
15 philosophi habiti sunt, Atlantici Libyes, Aegyptii, Indi, 
Persae, Chaldaei, Scythae, Galli, Hispani, aliqui reperiun- 
tur, qui hoc viderint ac docuerint: eos omnes ceteris ante- 
ponimus eosque nohis propinquiores fatemur. 


CaPUT X. 
20 Quae sit inter philosophicas artes religiosi excellentia 
Christiani. 

Quamvis enim homo Christianus litteris tantum ec- 
clesiasticis eruditus Platonicorum forte nomen ignoret, 
nec utrum duo genera philosophorum extiterint in Grae- 

25 ca lingua, lonicorum et Italicorum, sciat: non tamen íta 
surdus est in rebus humanis, ut nesciat philosophos vel 
studium sapientiae vel ipsam sapientiam profiteri, Cavet 
eos tamen, qui secundum elementa huius mundi philo- 
sophantur, non secundum Deum, a quo ipse factus est 

mundus. Admonetur enim praecepto apostolico fideliter- 
que audit quod dictum est: Cavete ne quis vos decipiat 
per philosophiam et inanem seductionem secundum ele- 
menta mundi. Deinde ne omnes tales esse arbitretur, 


audit ab eodem apostolo dici de quibusdam: Quia quod 5 


notum est Dei, manifestum est in illis; Deus enim illis 
manifestavit. Invisibilia enim eius a constitutione mundi 
per ea, quae facta: sunt, intellecta conspiciuntur, sempi- 
terna quoque virtus eius et divinitas, et ubi Atheniensi- 
bus loquens, cum rem magnam de Deo dixisset et quae 
a paucis possit intellegi, quod in illo vivimus et movemur 
et sumus, adiecit et ait: Sicut et vestri quidam dixerunt. 
Novit sane etiam ipsos, in quibus errant, cavere; ubi 
enim dictum est, quod per ea, quae facta sunt, Deus illis 
manifestavit intellectu  conspicienda invisibilia sua: ibi 
eliam dictum est non illos ipsum Deum recte coluisse, 
quia et aliis rebus, quibus non oportebat, divinos honores 
illi uni tantum debitos detulerunt: Quoniam cognoscentes 
Deum non sicut Deum glorificaverunt aut gratias ege- 


runt, sed evanuerunt in cogitationibus suis et obscuratum 20 


est insipiens cor eorum.  Dicentes enim se esse sapien- 
tes stulti facti sunt et inmutaverunt gloriam incorrupti- 
bilis Dei in similitudinem imaginis corruptibilis hominis 
et volucrum et quadrupedum et serpentium; ubi et Ro- 


manos et Graecos et Aegyptios, qui de sapientiae nomine 25 


gloriati sunt, fecit intellegi. Sed de hoc cum istis post 
modum disputabimus. In quo autem nobis consentiunt 
de uno Deo huius universitatis auctore, qui non solum 
super omnia corpora est incorporeus, verum etiam super 


omnes animas incorruptibilis, principium nostrum, lumen 30 


nostrum, bonum nostrum, in hoc eos ceteris anteponimus. 
Nec, si litteras eorum Christianus ignorans verbis, quae 
non didicit, in disputatione non utitur, ut vel naturalem 
Latine vel physicam Graece appellet eam partem, in qua 

de naturae inquisitione tractatur, et rationalem sive logi- 
cam, in qua quaeritur quonam modo veritas percipi pos- 
sit, et moralem vel ethicam, in qua de moribus agitur 
bonorumque finibus adpetendis malorumque vitandis, ideo 
5 nescit ab uno vero Deo atque optimo et naturam nobis 
esse, qua facti ad eius imaginem sumus, et doctrinam, 
qua eum nosque noverimus, et gratiam, qua illi cohaeren- 
do beati simus. Haec itaque causa est cur istos ceteris 
praeferamus, quia, cum alii philosophi ingenia sua studia- 
10 que contriverint in requirendis rerum causis, et quinam 
esset modus discendi atque vivendi, isti Deo cognito rep- 
pererunt ubi esset et causa constitutae universitatis et 
lux percipiendae veritatis et fons bibendae felicitatis. 
Sive ergo isti Platonici sive quicumque alii quarumlibet 
15 gentium philosophi de Deo ista sentiunt, nobiscum sen- 
tiunt. Sed ideo cum Platonicis magis agere placuit hanc 
causam, quia eorum sunt litterae notiores. Nam et Graeci, 
quorum lingua in gentibus praeminet, eas magna praedi- 
catione celebrarunt, et Latini permoti earum vel excel- 
20 lentia vel gloria, ipsas libentius didicerunt atque in no- 
strum eloquium transferendo nobiliores clarioresque fece- 
runt. 


CaAPvuT XI. 


Unde Plato eam intellegentiam potuerit adquirere, qua 
25 Christianae scientiae propinquavit. 


Mirantur autem quidam nobis in Christi gratia so- 
ciati, cum audiunt vel legunt Platonem de Deo ista sen- 
sisse, quae multum congruere veritati nostrae religionis 
agnoscunt. Unde nonnulli putaverunt eum, quando per- 

30 rexit in Aegyptum, Hieremiam audisse prophetam vel scri- 
pturas propheticas in eadem peregrinatione legisse; quo- 
rum quidem opinionem in quibusdam libris meis posui. 

Sed diligenter supputata temporum ratio, quae chronica 
historia continetur, Platonem indicat a tempore, quo pro- 
phetavit Hieremias, centum ferme annos postea natum 
fuisse; qui cum octoginta et unum vixisset, ab anno mor- 
tis eius usque ad id tempus, quo Ptolomaeus rex Aegypti 
scripturas propheticas gentis Hebraeorum de Iudaea po- 
poscit et per septuaginta viros Hebraeos, qui etiam Grae- 
cam linguam noverant, interpretandas habendasque cura- 
vit, anni reperiuntur ferme sexaginta. Quapropter in illa 
peregrinatione sua Plato nec Hieremiam videre potuit 
tanto ante defunctum, nec easdem scripturas legere, quae 
nondum fuerant in Graecam linguam translatae, qua ille 
pollebat; nisi forte, quia fuit acerrimi studii, sicut. Aegyp- 
tias, ita et istas per interpretem didicit, non ut scribendo 
transferret (quod Ptolomaeus pro ingenti beneficio, qui a 
regia potestate etiam timeri poterat, meruisse perhibetur), 
sed ut conloquendo quid continerent, quantum capere 
posset, addisceret. Hoc ut existimetur, illa suadere vi- 
dentur indicia, quod liber geneseos sic incipit: Jn prin- 
cipio fecit Deus caelum et terram. Terra autem erat 
invisibilis et incomposita, et tenebrae «erant? super abys- 
sum, et spiritus Dei superferebatur super aquam; in 
Timaeo autem Plato, quem librum de mundi constitutione 
conscripsit, Deum dicit in illo opere terram primo ignem- 
que iunxisse. Manifestum est autem, quod igni tribuat 
caeli locum: habet ergo haec sententia quandam illius si- 
militudinem, qua dictum est: Jn principio fecit Deus 
caelum et terram. Deinde ille duo media, quibus inter- 
positis sibimet haec extrema copularentur, aquam dicit et 
aerem; unde putatur sic intellexisse quod scriptum est: 
spiritus Dei superferebatur super aquam. Parum quippe 
adtendens quo more soleat illa scriptura appellare spiri- 
23 Gen. 1, 18q. 28 P. 81 B. 80 P. 32 B. 

tum Dei, quoniam et aer spiritus dicitur, quattuor opina- 
tus elementa loco illo commemorata videri potest. Deinde 
quod Plato dicit amatorem Dei esse philosophum, nihil 
sic illis sacris litteris flagrat; et maxime illud (quod et 
me plurimum adducit, ut paene assentiar Platonem illo- 
rum librorum expertem non fuisse), quod, cum ad san- 
ctum Moysen ita verba Dei per angelum perferantur, ut 
quaerenti quod sit nomen eius, qui eum pergere praeci- 
piebat ad populum Hebraeum ex Aegypto liberandum, 
respondeatur: Ego sum qui sum, et dices filiis Israel: 
Qui est, misit me ad vos, tamquam in eius comparatione, 
qui vere est quia incommutabilis est, ea quae mutabilia 
facta sunt non sint, vehementer hoc Plato tenuit et dili- 
gentissime commendavit. Et nescio utrum hoc uspiam 
reperiatur in libris eorum, qui ante Platonem fuerunt, 
nisi ubi dictum est: Ego sum qui sum, et dices eis: Qui 
est, misit me ad vos. 


CarvuT XII. 


Quod etiam Platonici, licet de uno vero Deo bene sen- 
serint, multis tamen diis sacra facienda censuerint. 


Sed undecumque ille ista didicerit, sive praecedenti- 
bus eum veterum libris sive potius, quo modo dicit apo- 
stolus, quia quod notum est Dei manifestum est in illis; 
Deus enim illis manifestavit; invisibilia enim eius a con- 
stitutione mundi per ea, quae facta sunt, intellecta con- 
spiciuntur, sempiterna quoque virtus eius et divinitas: 
nunc non inmerito me Platonicos philosophos elegisse 
cum quibus agam, quod in ista quaestione, quam modo 
suscepimus, agitur de naturali theologia, utrum propter 
felicitatem, quae post mortem futura est, uni Deo an 

pluribus sacra facere oporteat, salis, ut existimo, exposui. 
Ideo quippe hos potissimum elegi, quoniam de uno Deo 
qui fecit caelum et terram, quanto melius senserunt, tanto 
ceteris gloriosiores et inlustriores habentur, in tantum 
aliis praelati iudicio posterorum, ut, cum Aristoteles Pla- 
tonis discipulus, vir excellentis ingenii et eloquio Platoni 
quidem impar, sed multos facile superans, cum sectam Peri- 
pateticam condidisset, quod deambulans disputare consue- 
verat, plurimosque discipulos praeclara fama excellens vivo 
adhuc praeceptore in suam haeresim congregasset, post 
mortem vero Platonis Speusippus, sororis eius filius, et 
Xenocrates, dilectus eius discipulus, in scholam eius, quae 
Academia vocabatur, eidem successissent atque ob hoc et 
ipsi et eorum successores Academici appellarentur, recen- 
tiores tamen philosophi nobilissimi, quibus Plato sectandus 
placuit, noluerint se dici Peripateticos aut Academicos, 
sed Platonicos, Ex quibus sunt valde nobilitati Graeci 
Plotinus, lamblichus, Porphyrius; in utraque autem lin- 
gua, id est et Graeca et Latina, Apuleius Afer extitit 
Platonicus nobilis. Sed hi omnes et ceteri eius modi et 
ipse Plato diis plurimis esse sacra facienda putaverunt. 


CaPvuT XIII. 


De sententia Platonis, qua definivit deos non esse nisi 
bonos amicosque virtutum. 


Quamquam ergo a nobis et in aliis multis rebus ma- 
gnisque dissentiant, in hoc tamen, quod modo posui, quia 
neque parva res est et inde nunc quaestio est, primum 
ab eis quaero, quibus diis istum cultum exhibendum ar- 
bitrentur, utrum bonis an malis an et bonis et malis, 
Sed habemus sententiam Platonis dicentis omnes deos 
bonos esse nec esse omnino ullum deorum malum. Con- 


m 

1 sacrificare A^ 7 cum sectam mss plerr. (cf. si 154, 20sq.) 
cum om. B'K'v 1 xeusipp. C peus. 1 eus. Babeq feufyppus 
A"dps 12scolam mss plerr. $1 sacrificandü e* sacrandum B 
so sed de hoc h. C*Be plat. sent C 


25 


340 8. AUGUSTINI 


sequens est igitur, ut bonis haec exhibenda intellegantur; 
tunc enim diis exhibentur, quoniam nec dii erunt, si 
boni non erunt. Hoc si ita est, (nam de diis quid aliud 
decet credere?) illa profecto vacuatur opinio, qua non- 
5 nulli putant deos malos sacris placandos esse, ne laedant, 
bonos autem, ut adiuvent, invocandos, Mali enim nulli 
sunt dii; bonis porro debitus, ut dicunt, honor sacrorum 
est deferendus. Qui sunt ergo illi, qui Judos scaenicos 
amant eosque divinis rebus adiungi et suis honorihus flagi- 
10 tant exhiberi? quorum vis non eos indicat nullos, sed 
iste affectus nimirum indicat malos. Quid enim de ludis 
scaenicis Plato senserit, notum est, cum poetas ipsos, 
quod tam indigna deorum maiestate atque bonitate car- 
mina composuerint, censet civitate pellendos. Qui sunt 
15 igitur isti dii, qui de scaenicis ludis cum ipso Platone 
contendunt? llle quippe non patitur deos falsis crimini- 
bus infamari; isti eisdem «criminibus suos honores cele- 
brari iubent. Denique isti cum eosdem ludos instaurari 
praeciperent, poscentes turpia etiam maligna gesserunt, 
20 Tito Latinio auferentes filium et inmittentes morbum, quod 
eorum abnuisset impericm, eumque morbum retrahentes, 
cum iussa complesset; iste autem illos nec tam malos 
timendos putat, sed suae sententiae robur constantissime 
retinens omnes poetarum sacrilegas nugas, quibus illi in- 
munditiae societate oblectantur, a populo bene instituto 
removere non dubitat. Hunc autem Platonem, quod iam 
in secundo libro commemoravi, inter semideos Labeo po- 
nit, Qui Labeo numina mala victimis cruentis atque 
huius modi supplicationibus placari existimat, bona vero 
ludis et talibus quasi ad laetitiam pertinentibus rebus. 
Quid est ergo quod semideus Plato non semideis, sed 
deis, et hoc bonis, illa oblectamenta, quia iudicat turpia, 
tam constanter audet auferre? Qui sane dii refellunt 
sententiam Labeonis; nam, se in Latinio non lascivos tan- 
35 tum atque ludibundos, sed etiam saevos terribilesque mon- 

strarunt. Exponant ergo nobis ista Platonici, qui omnes 
deos secundum auctoris sui sententiam bonos et honestos 
el virtutibus sapientium socios esse arbitrantur aliterque 
de ullo deorum sentiri nefas habent.  Exponimus, in- 
quiunt. Adtente igitur audiamus. 


CaPrvT XIV. 


De opinione eorum, qui rationales animas trium generum 
esse dixerunt, id est in diis caelestibus, in daemonibus 
aeriis et in hominibus terrenis. 


Omnium, inquiunt, animalium, in quibus est anima 
rationalis, tripertita divisio est, in deos, homines, dae- 
mones, Dii excelsissimum locum tenent, homines infimum, 
daemones medium. Nam deorum sedes in caelo est, ho- 
minum in lerra, in aere daemonum. Sicut eis diversa 
dignitas est locorum, ita etiam naturarum. Proinde dii 
sunt hominibus daemonibusque potiores; homines vero in- 
fra deos et daemones constituti sunt, ut elementorum 
ordine, sic differentia meritorum. Daemones igitur medii, 
quem ad modum diis, quibus inferius habitant, post- 
ponendi, ita hominibus, quibus superius, praeferendi sunt. 
Habent enim cum diis communem inmortalitatem corpo- 
rum, animorum autem cum hominibus passiones. Qua- 
propter non est mirum, inquiunt, si etiam ludorum ob- 
scenitatibus et poetarum figmentis delectantur, quando 
quidem humanis capiuntur affectibus, a quibus dii longe 
absunt et modis omnibus alieni sunt. Ex quo colligitur, 
Platonem poetica detestando et prohibendo figmenta non 
deos, qui omnes boni et excelsi sunt, privasse ludorum 
scaenicorum voluptate, sed daemones. 

Haec si ita sunt (quae licet apud alios quoque repe- 
riantur, Apuleius tamen Platonicus Madaurensis de hac 
re sola unum scripsit librum, cuius esse titulum voluit 

numinum Socrates habebat adiunctum et amicitia quadam 
conciliatum, a quo perhibetur solitus admoneri, ut desi- 
steret ab agendo, quando id quod agère volebat, non pro- 
spere fuerat eventurum; dicit enim apertissime et copio- 
5 sissime asserit non illum deum fuisse, sed daemonem, 
diligenti disputatione pertractans istam Platonis de deorum 
sublimitate et hominum humilitate et daemonum medietate 
sententiam) — haec ergo si ita sunt, quonam modo ausus 
est Plato, etiamsi non diis, quos ab omni humana con- 
10 tagione semovit, certe ipsis daemonibus poetas urbe pel- 
lendo auferre theatricas voluptates, nisi quia hoc pacto 
admonuit animum humanum, quamvis adhuc in his mori- 
bundis membris positum, pro splendore honestatis impura 
daemonum iussa contemnere eorumque inmunditiam dete- 
15 stari? Nam si Plato haec honestissime arguit et prohibuit, 
profecto daemones turpissime poposcerunt atque iusserunt. 
Aut ergo fallitur Apuleius et non ex isto genere numinum 
habuit amicum Socrates aut contraria inter se sentit Plato 
modo daemones honorando, modo eorum delicias a civi- 
20 tate bene morata removendo, aut non est Socrati amicitia 
daemonis gratulanda, de qua usque adeo et ipse Apuleius 
erubuit, ut de deo Socratis praenotaret librum, quem se- 
cundum suam disputationem, qua deos a daemonibus tam 
diligenter copioseque discernit, non appellare de deo, sed 
25 de daemone Socratis debuit. Maluit autem hoc in ipsa 
disputatione quam in titulo libri ponere. Tta enim per 
sanam doctrinam, quae humanis rebus inluxit, omnes vel 
paene omnes daemonum nomen exhorrent, ut, quisquis 
ante disputationem Apulei, qua daemonum dignitas com- 
30 mendatur, titulum libri de daemone Socratis legeret, ne- 
quaquam illum hominem sanum fuisse sentiret. Quid au- 
tem etiam ipse Apuleius quod in daemonibus laudaret 
invenit praeter subtilitatem et firmitatem corporum et 
habitationis altiorem locum? Nam de moribus eorum, cum 
35 de omnibus generaliter loqueretur, non solum nihil boni 
dixit, sed etiam plurimum mali. Denique lecto illo libro 

prorsus nemo miratur eos etiam scaenicam turpitudinem 
in rebus divinis habere voluisse, et cum deos se putari 
velint, deorum criminibus oblectari potuisse, et quidquid 
in eorum sacris obscena sollemnitate seu turpi crudelitate 
vel ridetur vel horretur, eorum affectibus convenire. 


CarurT XV. 


Quod neque propter aeria corpora neque propter supe- 
riora habitacula daemones hominibus antecellant. 

Quam ob rem absit ut ista considerans animus vera- 
citer religiosus et vero Deo subditus ideo arbitretur dae- 
mones se ipso esse meliores, quod habeant corpora 
meliora. Alioquin multas sibi et bestias praelaturus est, 
quae nos et acrimonia sensuum et motu facillimo atque 
celerrimo et valentia virium et annosissima firmitate cor- 
porum vincunt. Quis hominum videndo aequabitur aqui- 
lis et vulturibus? quis odorando canibus? quis velocitate 
leporibus, cervis, omnibus avibus? quis multum valendo 
leonibus et elephantis? quis diu vivendo serpentibus, qui 
etiam deposita tunica senectutem deponere atque in iu- 
ventam redire perhibentur? Sed sicut his omnibus ratio- 
cinando et intellegendo meliores sumus, ita etiam dae- 
monibus bene atque honeste vivendo meliores esse debemus. 
Ob hoc enim et providentia divina eis, quibus nos con- 
stat esse potiores, dala sunt quaedam potiora corporum 
munera, ut illud, quo eis praeponimur, etiam isto modo 
nobis commendaretur multo maiore cura excolendum esse 
quam corpus, ipsamque excellentiam corporalem, quam 
daemones habere nossemus, prae bonitate vitae, qua illis 
anteponimur, contemnere disceremus, habituri et nos in- 
mortalitatem corporum, non quam suppliciorum aeternitas 
torqueat, sed quam puritas praecedat animorum. 

lam vero de loci altitudine, quod daemones in aere, 
nos autem labitamus in terra, ita permoveri, ut hinc eos 
nobis esse praeponendos existimemus, omnino ridiculum 
est Hoc enim pacto nobis et omnia volatilia praeponi- 

mus. At enim volatilia cum volando fatigantur vel refi- 
ciendum alimentis, corpus habent, terram repetunt vel ad 
requiem vel ad pastum, quod daemones, inquiunt, non 
faciunt. Numquid ergo placet eis, ut volatilia nobis, dae- 
5 mones autem etiam volatilibus antecellant? Quod si demen- 
tissimum est opinari, nihil est quod de habitatione supe- 
rioris elementi dignos esse daemones existimemus, quibus 
nos religionis affectu subdere debeamus. Sicut enim fieri 
potuit, ut aeriae volucres terrestribus nobis non solum 
10 non praeferantur, verum etiam subiciantur propter ratio- 
nalis animae, quae in nobis est, dignitatem: ita fieri po- 
tuit, ut daemones, quamvis magis aerii sint, terrestribus 
nobis non ideo meliores sint, quia est aer quam terra 
superior; sed ideo eis homines praeferendi sint, quoniam 
15 spei piorum hominum nequaquam illorum desperatio com- 
paranda est. Nam et illa ratio Platonis, qua elementa 
quattuor proportione contexit atque ordinat, ita duobus 
extremis, igni mobilissimo et terrae inmobili, media duo, 
aerem et aquam, interserens, ut, quanto est aer aquis et 
20 aere ignis, tanto et aquae superiores sint terris, satis nos 
admonet animalium merita non pro elementorum gradi- 
bus aestimare. Et ipse quippe Apuleius cum ceteris ter- 
restre animal hominem dicit, qui tamen longe praeponi- 
tur animalibus aquatilibus, cum ipsas aquas terris praeponat 
25 Plato: ut intellegamus non eundem ordinem tenendum, 
cum agitur de meritis animarum, qui videtur esse ordo 
in gradibus corporum; sed fieri posse, ut inferius corpus 
anima melior inhabitet deteriorque superius. 


CapruT XVI. 
30 Quid de moribus atque actionibus daemonum Apuleius 
Platonicus senserit. 
De moribus ergo daemonum cum idem Platonicus 
loqueretur, dixit eos eisdem quibus homines animi pertur- 

bationibus agitari, inritari iniuriis, obsequiis donisque 
placari, gaudere honoribus, diversis sacrorum ritibus ob- 
lectari et in eis si quid neglectum fuerit commoveri. In- 
ter cetera etiam dicit ad eos pertinere divinationes augurum, 
aruspicum, valum atque somniorum; ab his quoque esse 
miracula magorum. Breviter autem eos definiens ait dae- 
mones esse genere animalia, animo passiva, mente ratio- 
nalia, corpore aeria, tempore aeterna; horum vero quin- 
que tria priora illis esse quae nobis, quartum proprium, 
quintum eos cum diis habere commune. Sed video trinm 
superiorum, quae nobiscum hábent, duo etiam cum diis 
habere. Animalia quippe esse dicit et deos, suaque cui- 
que elementa distribuens in terrestribus animalibus nos 
posuit cum ceteris, quae in terra vivunt et sentiunt, in 
aqualilibus pisces et alia natatilia, in aeriis daemones, in 
aetheriis deos. Ac per hoc quod daemones genere sunt 
animalia, non solum eis cum hominibus, verum etiam cum 
diis pecoribusque commune est; quod mente rationalia, 
cum diis et hominibus; quod tempore aeterna, cum diis 
solis; quod animo passiva, cum hominibus solis; quod cor- 
pore aeria, ipsi sunt soli. Proinde quod genere sunt 
animalia, non est magnum, quia hoc sunt et pecora; quod 
mente rationalia, non est supra nos, quia sumus et nos; 
quod tempore aeterna, quid boni est, si non beata? Melior 
est enim temporalis felicitas quam misera aeternitas. 
Quod animo passiva, quo modo supra nos est, quando et 
nos hoc sumus, nec ita esset, nisi miseri essemus? Quod 
corpore aeria, quanti aestimandum est, cum omni corpori 
praeferatur animae qualiscumque natura, et ideo religionis 
cultus, qui debetur ex animo, nequaquam debeatur ei rei, 

quae inferior est animo? Porro si inter illa, quae dae- 
monum esse dicit, adnumeraret virtutem, sapientiam, feli- 
citatem et haec eos diceret habere cum diis aeterna atque 
communia, profecto aliquid diceret exoptandum magnique 
pendendum; nec sic eos tamen propter haec tamquam 
Deum colere deberemus, sed potius ipsum, a quo haec 
illos accepisse nossemus. Quanto minus nunc honore di- 
vino aeria digna sunt animalia, ad hoc rationalia ut misera 
esse possint, ad hoc passiva ut misera sint, ad hoc aeterna 
ut miseriam finire non possint! 


Carur XVII. 


An dignum sit eos spiritus ab homine coli, a quorum 
vitiis eum oporteat liberari. 


Quapropter, ut omittam cetera et hoc solum pertra- 
ctem, quod nobiscum daemones dixit habere commune, 
id est animi passiones, si omnía quattuor elementa suis 
animalibus plena sunt, inmortalibus ignis et aer, mortali- 
bus aqua et terra, quaero cur animi daemonum passionum 
turbelis et tempestatibus agitentur. Perturbatio est enim, 
quae Graece z«9og dicitur; unde illa voluit vocare animo 
passiva, quia verbum de verbo m«&$?og passio diceretur 
motus animi contra rationem. Cur ergo sunt ista in ani- 
mis daemonum, quae in pecoribus non sunt? Quoniam si 
quid in pecore simile apparet, non est perturbatio, quia 
non est contra rationem, qua pecora carent. fn homini- 
bus autem ut sint istae perturbationes, facit hoc stultitia 
vel miseria; nondum enim sumus in illa perfectione sa- 
pientiae beati, quae nobis ab hac mortalitate liberatis in 
fine promittitur. Deos vero ideo dicunt istas perturba- 
tiones non perpeti, quia non solum aeterni, verum etiam 
beati sunt. Easdem quippe animas rationales etiam ipsos 
habere perhibent, sed ab omni labe ac peste purissimas. 
Quam ob rem si propterea dii non perturbantur, quod 
animalia sunt beata, non misera, et propterea pecora non 

perturbantur, quod animalia sunt, quae nec beata possunt 
esse nec misera; restat ut daemones sicut homines ideo 
perturbentur, quod animalia sunt non beata, sed misera. 
(XVIL] Qua igitur insipientia vel potius amentia per 
aliquam religionem daemonibus subdimur, cum per veram 6 
religionem ab ea vitiositate, in qua illis sumus similes, 
liberemur? Cum enim daemones, quod et iste Apuleius, 
quamvis eis plurimum parcat et divinis honoribus dignos 
censeat, tamen cogitur confiteri, ira instigentur, nobis vera 
religio praecipit, ne ira instigemur, sed ei potius resista- 10 
mus. Cum daemones donis invitentur, nobis vera religio 
praecipit, ne cuiquam donorum acceptione faveamus. Cum 
daemones honoribus mulceantur, nobis vera religio prae- 
cipit, ut talibus nullo modo moveamur. Cum daemones 
quorundam hominum osores, quorundam amatores sint, 15 
non prudenti tranquilloque iudicio, sed animo ut appellat 
ipse passivo, nobis vera religio praecipit, ut nostros etiam 
diligamus inimicos. Postremo omnem motum cordis et 
salum mentis omnesque turbelas et tempestates animi, 
quibus daemones aestuare atque fluctuare asserit, nos 920 
vera religio deponere iubet. Quae igitur causa est nisi 
stultitia errorque miserabilis, ut ei te facias venerando 
humilem, cui te cupias vivendo dissimilem; et religione 
colas, quem imitari nolis, cum religionis summa sit imi- 
tari quem colis? 25 


Carur XVIII. 
Qualis religio sit, in qua docetur, quod homines, ut com- 
mendentur diis bonis, daemonibus uti debeant advocatis. 
Frustra igitur eis Apuleius, et quicumque ita sen- 
tiunt, hunc detulit honorem, sic eos in aere medios inter 30 
9 De deo Socr. cap. 18 (p. 21 Th.)  14$qq. ib. c. 12 (p. 20) 

aetherium caelum terramque constituens, ut, quoniam 
nullus deus míscetur homini, quod Platonem dixisse per- 
hibent, isti ad deos perferant preces hominum et inde ad 
homines inpetrata quae poscunt. Indignum enim putave- 
runt qui ista crediderunt misceri homines diis et deos 
hominibus; dignum autem misceri daemones et diis et 
hominibus, hinc petita qui allegent, inde concessa qui 
apportent; ut videlicet homo castus et ab artium magi- 
carum sceleribus alienus eos patronos adhibeat, per quos 

fit dignior, quem facilius et libentius exaudire debeant. 
Amant quippe illi scaenicas turpitudines, quas non amat 
pudicitia; amant in maleficiis magorum mille nocendi 
artes, quas non amat innocentia. Ergo et pudicitia et 
innocentia si quid ab diis inpetrare voluerit, non poterit 
suis meritis nisi suis intervenientibus inimicis. Non est 
quod iste poetica figmenta et theatrica ludibria iustificare 
conetur. Habemus contra ista magistrum eorum et tan- 
tae apud eos auctoritatis Platonem, si pudor humanus ita 
de se male meretur, ut non solum diligat turpia, verum 
eliam divinitati existimet grata. 


CaPvT XIX. 


De impietate artis magicae, quae patrocinio nititur 
spirituum malignorum. 


Porro adversus magicas artes, de quibus quosdam 
nimis infelices et nimis impios etiam gloriari libet, nonne 
ipsam publicam lucem testem citabo? Cur enim tam gra- 
viter ista plectuntur severitate legum, si opera sunt nu- 
minum colendorum? An forte istas leges Christiani in- 
stituerunt, quibus artes magicae puniuntur? Secundum 
quem alium sensum, nisi quod haec maleficia generi hu- 
mano perniciosa esse non dubium est, ait poeta clarissimus: 

Testor, cara, deos et te, germana, tuumque 
Dulce caput, magicas invitam accingier artes? 


Illud etiam, quod alio loco de his artibus dicit: 
Atque satas alio vidi traducere messes, 


eo quod hac pestifera scelerataque doctrina fructus alieni 
in alias terras transferri perhibentur, nonne in duodecim 
tabulis, id est Romanorum antiquissimis legibus, Cicero 
commemorat esse conscriptum et ei, qui hoc fecerit, sup- 
plicium constitutum? Postremo Apuleius ipse numquid 
apud Christianos iudices de magicis artibus accusatus est? 
Quas utique sibi obiectas si divinas et pias esse noverat 
et divinarum potestatum operibus congruas, non solum 
eas confiteri debuit, sed etiam profiteri, leges culpans po- 
tius, quibus haec prohiberentur et damnanda putarentur, 
quae haberi miranda et veneranda oporteret. [ta enim 
vel sententiam suam  persuaderet iudicibus, vel, si illi 
secundum iniquas leges saperent eumque talia praedican- 
tem atque laudantem morte multarent, digna animae illius 
daemones dona rependerent, pro quorum divinis operibus 
praedicandis h:manam vitam sibi adimi non timeret; sic- 
ul martyres nostri, cum eis pro crimine obiceretur 
Christiana religio, qua noverant se (ieri salvos et glorio- 
issimos in aeternum, non eam negando temporales poe- 
nas evadere delegerunt, sed potius confitendo profitendo 
praedicando et pro hac omuia fideliter fortiterque tolerando 
el cum pia securitate moriendo leges, quibus prohibeba- 
tur, erubescere compulerunt mutarique fecerunt. Huius 
autem philosophi Platonici copiosissima et disertissima 
extat oratio, qua crimen artium magicarum a se alienum 


o 


esse defendit seque aliter non vult innocentem videri nisi 30 


ea negando, quae non possunt ab innocente committi. At 

omnia miracula magorum, quos recte sentit esse damnan- 
dos, doctrinis fiunt et operibus daemonum, quos viderit 
cur censeat honorandos, eos necessarios asserens perferendis 
ad deos precibus nostris, quorum debemus opera devitare, 
si ad Deum verum preces nostras volumus pervenire. 
Deinde quaero, quales preces hominum diis bonis per 
daemones allegari putat, magicas an licitas? Si magicas, 
nolunt tales; si licitas, nolunt per tales. Si autem pec- 
cator paenitens preces fundit, maxime si aliquid magicum 
10 admisit: itane tandem illis intercedentibus accipit veniam, 
quibus inpellentibus aut faventibus se cecidisse plangit in 
culpam? an et ipsi daemones, ut possint paenitentibus 
mereri indulgentiam, priores agunt, quod eos deceperint, 
paenitentiam? Hoc nemo umquam de daemonibus dixit, 
15 quia, si ita esset, nequaquam sibi auderent divinos honores 
expetere, qui paenitendo desiderarent ad gratiam veniae 
pertinere. Ibi enim est detestanda superbia, hic humilitas 


miseranda. 
CapuT XX. 


20 An credendum sit quod dii boni libentius daemonibus 
quam hominibus misceantur. 


r 


At enim urgens causa et artissima cogit daemones 
medios inter deos et homines agere, ut ab hominibus ad- 
ferant desiderata, et a diis referant iupctrata. Quaenam 

35 tandem ista causa est el quanta necessitas? Quia nullus, 
inquiunt, Deus miscetur homini, Praeclara igilur sancti- 
tas Dei, qui non miscetur homini supplicanti, et miscetur 
daemoni arroganti; non miscetur homini paenilenti, et 
miscetur daeimoni decipienti; non miscetur homini con- 

30 fugienti ad divinitatem, et miscetur daemoni fingenti divi- 
nitatem; non miscetur homini petenti indulgentiam, et 
miscetur daemoni suadenti nequitiam; non miscetur homini 

per philosophicos libros poetas de bene instituta civitate 
pellenti, et miscetur daemoni a principibus et pontifici- 
bus civitatis per scaenicos ludos poetarum ludibria requi- 
renti; non miscetur homini deorum crimina fingere pro- 
hibenti, et miscetur daemoni se falsis deorum criminibus 
oblectanti; non miscetur homini magorum scelera iustis 
legibus punienti, et miscetur daemoni magicas artes do- 
centi et implenti; non miscetur homini imitationem dae- 
monis fugienti, et miscetur daemoni deceptionem homi- 
nis aucupanti. 


Carur XXI. 


An daemonibus nuntiis et interpretibus dii utantur falli- 
que se ab eis aut ignorent aut velint. 


Sed nimirum tantae huius absurditatis et indignitatis 
est magna necessitas, quod scilicet deos aetherios humana 
curantes quid terrestres homines agerent utique lateret, 
nisi daemones aerii nuntiarent; quoniam aether longe a 
terra est alteque suspensus, aer vero aetheri terraeque 
contiguus. O mirabilem sapientiam! Quid aliud de diis 
isti sentiunt, quos omnes optimos volunt, nisi eos et hu- 
mana curare, ne cultu videantur indigni, et propter ele- 
mentorum distantiam humana nescire, ut credantur dae- 
mones necessarii et ob hoc etiam ipsi putentur colendi, 
per quos dii possint et quid in rebus humanis agatur ad- 
discere et ubi oportet hominibus subvenire? Hoc si ita 
est, diis istis bonis magis notus est daemon per corpus 
vicinum quam homo per animum bonum. O multum do- 
lenda necessitas, an potius inridenda vel detestanda vani- 
tas, ne sit vana divinitas! Si enim animo ab obstaculo 
corporis libero animum nostrum videre dii possunt, non 
ad hoc indigent daemonibus nuntiis; si autem animorum 
indicia corporalia, qualia sunt locutio vultus motus, per 
corpus suum aetherii dii sentiunt et inde colligunt quid 
etiam daemones nunlient, possunt et mendaciis daemonum 

decipi. Porro si deorum divinitas a daemonilus non potest 
falli, eadem divinitate quod agimus non potest ignorari. 
Vellem autem mihi isti dicerent, utrum diis daemo- 
nes nuntiaverint de criminibus deorum poetica Platoni 
displicere figmenta et sibi ea placere celaverint, an utrum- 
que occultaverint deosque esse maluerint totius rei huius 
ignaros, an utrumque indicaverint, et religiosam erga deos 
Platonis prudentiam et in deos iniuriosam libidinem suam, 
an sententiam quidem Platonis, qua noluit deos per im- 


10 piam licentiam poetarum falsis criminibus infamari, igno- 


tam diis esse voluerint, suam vero nequitiam, qua ludos 
scaenicos amant, quibus illa deorum dedecora celebran- 
tur, prodere non erubuerint vel timuerint. Horum quat- 
tuor, quae interrogando proposui, quodlibet eligant et in 
quolibet eorum quantum mali de diis bonis opinentur ad- 
tendant. Si enim primum elegerint, confessuri sunt non 
licuisse diis bonis habitare cum bono Platone, quando 
eorum iniurias prohibebat, et habitasse cum daemonibus 
malis, quando eorum iniuriis exultabant, cum dii boni 


20 hominem bonum longe a se positum non nisi per malos 


25 


30 


daemones nossent, quos vicinos nosse non possent. Si 
autem secundum elegerint et utrumque occultatum a dae- 
monibus dixerint, ut dii omnino nescirent et Platonis 
religiosissimam legem et daemonum sacrilegam delectatio- 
nem: quid in rebus humanis per internuntios daemones 
dii nosse utiliter possunt, quando illa nesciunt, quae in 
honorem bonorum deorum religione bonorum hominum 
contra libidinem malorum daemonum decernuntur? Si 
vero tertium elegerint et non solum sententiam Platonis 
deorum iniurias prohibentem, sed etiam daemonum nequi- 
tiam deorum iniuriis exultantem per eosdem daemones 
nuntios diis innotuisse responderint: hoc nuntiare est an 
insultare? et dii utrumque sic audiunt, sic utrumque 
cognoscunt, ut non solum malignos daemones deorum 

dignitati et Platonis religioni contraria cupientes atque 
facientes a suo accessu non arceant, verum etiam per 
illos malos propinquos Platoni bono longinquo dona 
transmiltlant? sic enim eos elementorum quasi catenata 
series conligavit, ut illis, a quibus criminantur, coniungi 5 
possint, huic, a quo defenduntur, non possint, utrumque 
scientes, sed aeris et terrae trausmutare pondera non 
valentes. Iam, quod reliquum est, si quartum elegerint, 
peius est ceteris. Quis enim ferat, si poetarum de diis 
inmortalibus criminosa figmenta et theatrorum indigna 10 
ludibria suamque in his omnibus ardentissimam cupidi- 
tatem et suavissimam voluptatem diis daemones nuntia- 
verunt, et quod Plato philosophica gravitate de optima re 
publica haec omnia censuit removenda tacuerunt; ut iam 
dii boni per tales nuntios nosse cogantur mala pessimo- 15 
rum, nec aliena, sed eorundem nuntiorum, atque his con- 
traria non sinantur nosse bona philosophorum, cum illa 
sint iu iniuriam, ista in honorem ipsorum deorum? 


CaruT XXII. 
De abiciendo cultu daemonum contra Apuleium. 20 


Quia igitur nihil istorum quattuor eligendum est, ne 
in quolibet eorum de diis tam male sentiatur, restat, ut 
nulio modo credendum sit, quod Apuleius persuadere ni- 
titur et quicumque alii sunt eiusdem sententiae philosophi, 
ita esse medios daemones inter deos et homines tamquam 25 
internuntios et interpretes, qui hinc ferant petitiones no- 
stras, inde referant deorum suppetias; sed esse spirilus 
nocendi cupidissimos, a iustitia penitus alienos, superbia 
tumidos, invidentia lividos, fallacia callidos, qui in hoc 
quidem aere habitant, quia de caeli superioris sublimitate 80 
deiecti merito inregressibilis transgressionis in hoc sibi 
congruo velut carcere praedamnali sunt; nec tamen, quía 
supra terras et aquas aeri locus est, ideo et ipsi sunt 


meritis superiores hominibus, qui eos non terreno cor- 

pore, sed electo in auxilium Deo vero pia mente facillime 
superant. Sed multis plane parlicipatione verae religiouis 
indignis tamquam captis subditisque dominantur, quorum 
maximae parti mirabilibus et fallacibus signis sive facto- 
$ rum sive praediclorum deos se esse persuaserunt. Qui- 
busdam vero vitia eorum aliquanto adientius et diligentius 
intuentibus non potuerunt persuadere quod dii sint, at- 
que inter deos et homines internuntios ac beneficiorum 
inpetratores se esse finxerunt; si tamen non istum sal. 
10 tem honorem homines eis deferendum putarunt, qui illos 
nec deos esse credebant, quia malos videbant, deos autem 
omues bonos volebant, nec audebant tamen omnino in- 
dignos dicere honore divino, maxime ne olTenderent po- 
pulos, a quibus eis cernebant invelerata superstitione per 
15 tot sacra et templa serviri. 


CarvT XXIII. 


Quid Hermes Trismegistus de idolatria senserit et unde 
scire potuerit superstitiones Aegyptias auferendas. 


Nam diversa de illis Hermes Aegyptius, quem Tris- 

20 megiston vocant, sensit et scripsit. Apuleius enim deos 
quidem illos negat; sed cum dicit ita inter deos et homi- 
nes quadam medietate versari, ut hominibus apud ipsos 
deos necessarii videantur, cultum eorum a supernorum 
deorum religione non separat. llle autem Aegyptius alios 
26 deos esse dicit a summo Deo factos, alios ab hominibus. 
Hoc qui audit, sicut a me positum est, putat dici de si- 
mulacris, quia opera sunt manuum hominum; at ille visi- 
bilia et contrectabilia simulacra velut corpora deorum esse 
asserit; inesse autem his quosdam spiritus invitatos, qui 
30 valeant aliquid sive ad nocendum sive ad desideria non- 
nulla complenda eorum, a quibus eis divini honores et 
cultus obsequia deferuntur. Hos ergo spiritus invisibiles 

1 uerum € £ multis om.B 19 trismegiston F trismegistum 


(trimegistum; -strum) rell. v 21 deos et hom. C hom. et deos 
AF-Babdelq hom. deosque psv 28 superior. C $0 noscend. C 


DE CIVITATE DEI L. VIIL C. $3. 355 


per artem quandam visibilibus rebus corporalis materiae 
copulare, ut sint quasi animata corpora illis spiritibus di- 
cata et subdita simulacra, hoc esse dicit deos facere eam- 
que magnam et mirabilem deos faciendi accepisse homines 
potestatem. Huius Aegyptii verba, sicut in nostram lin- 
guam interpretata sunt, ponam. „Et quoniam de cogna- 
lione, inquit, et consortio hominum deorumque nobis in- 
dicitur sermo, potestalem hominis, o Asclepi, vimque 
cognosce, Dominus, inquit, et Pater vel quod est sum- 
mum Deus ut effector est deorum caelestium, ita homo 
fictor est deorum, qui in templis sunt humana proximitate 
contenti.“ Et paulo post: „lta humanitas, inquit, semper 
memor naturae et originis suae in illa divinitatis imita- 
tione perseverat, ut, sicuti Pater ac Dominus, ut sui si- 
miles essent, deos fecit aeternos, ita humanitas deos suos 
ex sui vultus similitudine figuraret.^ Hic cum Asclepius, 
ad quem maxime loquebatur, ei respondisset atque dixisset: 
„Statuas dicis, o Trismegiste?" tum ille: ,Statuas, inquit, 
o Asclepi, vides quatenus tu ipse diffidas; statuas anima- 
tas sensu et spiritu plenas tantaque facientes et talia, 
statuas futurorum przescias eaque sorte vate somniis mul- 
tisque aliis rebus praedicentes, inbecillitates hominibus 
facientes easque curantes, tristitiam laetitiamque pro meri- 
tis. An ignoras, o Asclepi, quod Aegyptus imago sit caeli, 
aut, quod est verius, translatio aut descensio omnium quae 
gubernantur atque exercentur in caelo. Ac si dicendum 
est verius, terra nostra mundi totius est templum. Et 
tamen quoniam praescire cuncta prudentem decet, istud vos 
ignorare fas non est: Futurum tempus est, cum appareat Aegyp- 
tios incassum pia mente divinitatem sedula religione servasse.“ 


1$ Asclep. c. 23 (ed. Thom. p. 59, 10 sqq.) 16 lb. p. 60, 
10sqq. 80 lb. c. 24 (p. 60, 14sqq.) 

Deinde multis verbis Hermes hunc locum exequitur, 
in quo videtur hoc tempus praedicere, quo Christiana re- 
ligio, quanto est veracior atque sanctior, tanto vehemen- 
tius et liberius cuncta fallacia figmenta subvertit, ut gra- 
tia verissimi Salvatoris liberet hominem ab eis diis, quos 
facit homo, et ei Deo subdat, a quo factus est homo. Sed 
Hermes cum ísta praedicit, velut amicus eisdem ludifica- 
tionibus daemonum loquitur, nec Christianum nomen evi- 
denter exprimit, sed tamquam ea tollerentur atque dele- 
rentur, quorum observatione caelestis similitudo custodiretur 
in Aegypto, ita haec futura deplorans luctuosa quodam 
modo praedicatione testatur. Erat enim de his, de qui- 
bus dicit apostolus, quod cognoscentes Deum non sicul 
Deum glorificaverunt aut gratias egerunt, sed evanuerunt 
in cogitationibus suis, et obscuratum est insipiens cor 
eorum; dicentes enim se esse sapientes stulti facti sunt 
et ínmutaverunt gloriam incorrupti Dei in similitudinem 
imaginis corruvtibilis hominis et cetera, quae comme- 
morare longum est. Multa quippe talia dicit de uno 
vero Deo fabricatore mundi, qualia veritas habet; et 
nescio quo modo illa obscuratione cordis ad ista delabi- 
tur, ut diis, quos confitetur ab hominibus fieri, semper 
velit homines subdi et haec futuro tempore plaugat 
auferri quasi quicquam sit iufelicius homine, cui sua 
figmenta dominantur; cum sit facilius, ut tamquam deos 
colendo, quos fecit, nec ipse sit homo, quam ut per eius 
cultum dii possint esse, quos fecit homo. Citius enim 
ft, ut homo in honore positus pecoribus non intellegens 
comparetur, quam ut operi Dei ad eius imaginem facto, 
id est ipsi homini, opus hominis praeferatur. Quapropter 
merito homo deficit ab illo qui eum fecit, cum sibi prae- 
ficit ipse quod fecil. 

Haec vana deceptoria, perniciosa sacrilega Hermes 
Aegyplins, quia tempus, quo auferrentur, venturum scie- 
bat, dolebat; sed tam inpudenter dolebat, quam inpruden- 
ter sciebat. Non enim haec ei revelaverat sanctus Spi- 
ritus, sicut prophetis sanctis, qui haec praevidentes cum 
exultatione dicebant; Si faciet homo deos, et ecce ipsi 
non sunt dii; et alio loco: Erit in illo die, dicit Domi- 
nus, exterminabo nomina simulacrorum a terra, et non 
iam erit eorum memoria; proprie vero de Aegypto, quod 
ad hanc rem adtinet, ita sanctus Esaias prophetat: Ef 
movebuntur manufacta Aegypli a facie eius, et cor eo- 
rum vincetur in eis, et cetera huius modi. Ex quo genere 
et illi erant, qui venturum quod sciebant venisse gaude- 
bant; qualis Symeon, qualis Anna, qui mox natum lesum; 
qualis Elisabeth, quae etiam conceptum in Spiritu agno- 
vit; qualis Petrus revelante Patre dicens: Tu es Christus, 
filius Dei vivi. Huic autem Aegyptio illi spiritus indica- 
verant futura tempora perditionis suae, qui etiam prae- 
senti in carne Domino trementes dixerunt: Quid vrnisti 
ante tempus perdere nos? sive quia subitum illis fuit, 
quod futurum quidem, sed tardius opinabantur, sive quia 
perditionem suam hanc ipsam dicebant, qua flebat ut 
cogniti spernerentur, et hoc erat ante tempus, id est 
ante tempus iudicii, quo aeterna damnatione puniendi 
sunt cum omuibus etiam hominibus, qui eorum societate 
detinentur, sicut religio loquitur, quae nec fallit nec fal- 
litur, non sicut iste quasi omui vento doctrinae hinc at- 
que inde perflatus et falsis vera permiscens dolet qua- 
si perituram religionem, quem postea confitetur er- 
rorem. 

1 Hierem. 16, 20 9 Zach. 13,2 19 Esai. 19,1 16 Lc. 2, 
265sqq9.; 1, 41sqq. 17 Matth. 16,16 20 Ib. 8,29 (cf. p. 395, 
26sqq.) 28 Ephes. 4,14 

CarvT XXIV. 


Quo modo Hermes parentum suorum sit confessus errorem, 
quem tamen doluerit destruendum. 


Post multa enim ad hoc ipsum redit, ut iterum di- 
cat de diis, quos homines fecerunt, ita loquens: ,Sed iam 
de talibus sint satis dicta talia. Iterum, inquit, ad homi- 
nem rationemque redeamus, ex quo divino dono homo 
animal dictum est rationale. Minus enim miranda etsi 
mirauda sunt, quae de homine dicta sunt. Omnium enim 
mirabilium vicit admirationem, quod homo divinam potuit 
invenire naturam eamque efficere. Quoniam ergo proavi 
nostri multum errabant circa deorum rationem increduli 
et non animadverteéntes ad cultum religionemque divinam, 
invenerunt artem, qua efficerent deos. Cui inventae ad- 
iunxerunt virtutem de mundi nalura convenientem, eam- 
que miscentes, quoniam animas facere non poterant, evo- 
cantes animas daemonum vel angelorum eas indiderunt 
imaginibus sanctis divinisque mysteriis, per quas idola et 
bene faciendi et male vires habere potuissent Nescio 
utrum sic confiterentur ipsi daemones adiurati, quo modo 
iste confessus est. „Quoniam, inquit, proavi nostri mul- 
tum errabant circa deorum rationem increduli et non 
animadvertentes ad cultum religionemque divinam, invene- 
runt artem qua efficerent deos.“ — Numquidnam saltem 
mediocriter eos dixit errasse, ut hanc artem invenirent 
faciendi deos, aut contentus fuit dicere: Errabant, nisi ad- 
deret et diceret: Multum errabant? Iste ergo multus er- 
ror et incredulitas non animadvertentium ad cultum reli- 
gionemque divinam invenit artem, qua efficeret deos. Et 
tamen quod multus error et incredulitas et a cultu ac 
religione divina aversio animi invenit, ut homo arte fa- 

ceret deos, hoc dolet vir sapiens tamquam religionem 
divinam venturo certo tempore auferri. Vide si non et 
vi divina maiorum suorum errorem praeteritum prodere, 
et vi diabolica poenam daemonum futuram dolere com- 
pellitur. Si enim proavi eorum multum errando circa 5 
deorum rationem incredulitate et aversione animi a cultu 
ac religione divina invenerunt artem, qua efficerent deos: 
quid mirum, si, haec ars detestanda quidquid fecit aversa 
a religione divina, aufertur religione divina, cum veritas 
emendat errorem, fides redarguit incredulitatem, conversio 10 
corrigit aversionem? 

Si enim tacitis causis dixisset proavos suos invenisse 
artem, qua facerent deos: nostrum fuit utique, si quid 
rectum piumque saperemus, adteudere et videre nequa- 
quam illos ad hanc artem perventuros fuisse, qua homo 16 
deos facit, si a veritate non aberrarent, si ea, quae Deo 
digna sunt, crederent, si animum adverterent ad cultum 
religionemque divinam; et tamen si causas artis huius 
nos diceremus mullum errorem hominum et incredulita- 
tem et animi errantis atque infldelis a divina religione 20 
aversionem, utcumque ferenda esset inpudentia resisten- 
tium veritati. Cum vero idem ipse, qui potestatem huius 
artis super omnia cetera miratur in homine, qua illi deos 
facere concessum est, et dolet venturum esse tempus, quo 
haec omnia deorum figmenta ab hominibus instituta etiam 25 
legibus iubeantur auferri, confitetur tamen atque exprimit 
causas, quare ad ista perventum sit, dicens proavos suos 
multo errore et incredulitate et animum non advertendo 
ad cultum religionemque divinam invenisse hanc artem, 
qua facerent deos: nos quid oportet dicere, vel potius 30 
quid agere nisi quantas possumus gratias Domino Deo 
nostro, qui haec contrariis causis, quam iustituta sunt, 
abstulit? Nam quod instituit multitudo erroris, abstulit 
via veritatis; quod instituit incredulitas, abstulit fides; 
quod instituit a cultu divinae religionis aversio, abstulit 36 
ad unum verum Deum sanctumque conversio; nec in sola 

Aegypto, quam solam in isto plangit daemonum spiritus, 
ged in omni terra, quae cantat Domino canticum novum, 
sicnt vere sacrae et vere prophelicae litterae praenuntia- 
runt, ubi scriplum est: Cantate Domino cantictm novum, 
6 cantate Domino omnis terra. Titulus quippe psalmi huius 
est: Quando domus aedificabatur post captivitatem, Aedi- 
fica'ur enim domus Domino civitas Dei, quae est sancta 
ecclesia, in omui terra post eam captivitatem, qua illos 
homines, de quibus credentibus in Deum tamquam lapidi- 
10 bus vivis domus aedificatur, captos daemonia possidebant. 
Neque enim, quia deos homo faciebat, ideo non ab eis 
possidebatur ipse qui fecerat, quando in eorum societa- 
tem colendo traducebatur; societatem dico, non idolorum 
stolidorum, sed versutorum daemoniorum. Nam quid sunt 
15 idola, nisi quod eadem scriptura dicit: Oculos habent, et 
non videbunt, et quidquid tale de materiis licet affabre 
effigiatis, tamen vita seusuque carentibus dicendum fuit? 
Sed inmundi spiritus eisdem simulacris arte illa nefaria 
conligati cultorum suorum animas in suam societatem re- 
30 digendo miserabiliter captivaverant. Unde dicit apostolus: 
Scimus quia nihil est idolum; sed quae immolant gentes, 
daemoniis immolant, et non Deo; nolo vos socios fieri 
daemoniorum. Post hanc ergo captivitatem, qua homines 
a malignis daemonihus tenebantur, Dei domus aedificatur in 
25 omni terra; unde titulum ille psalmus accepit, ubi dicitur: Can- 
tate Domino canticum novum, cantate Domino omnis terra. 
Cantate Domino, benedicite nomen eius, bene nuntiate diem 
ex die salutare eius. Adnuntiate in gentibus gloriam eius, in 
omnibus populis mirabilia eius; quoniam magnus Dominus 
80 et laudabilis nimis, terribilis est super omnes deos. Quia 
omnes dii gentium daemonia, dominus autem caelos fecit. 
& Ps. 95,1 10 1. Petr. 2,6 16 Ps, 114,5 28 1. Cor. 
10,20 81 Ps. 95, 18qq. 

Qui ergo doluit venturum fuisse tempus, quo aufer- 
retur cultus idolorum et in eos, qui colerent, dominatio 
daemoniorum, malo spiritu iustigatus semper volebat istam 
captivitatem manere, qua transacta psalmus canit aedifi- 


cari domum in omni terra.  Praenuntiabat illa IIermes 5 


dolendo; praenuntiabat haec propheta gaudendo. Et quia 
Spiritus victor est, qui liaec per sanctos prophetas cane- 
bat, etiam Ilermes ipse ea, quae nolebat et dolebat auferri, 
non a prudentibus et fidelibus et religiosis, sed ab er- 
rantibus et incredulis et a cultu divinae religionis aversis 
esse instituta miris modis coactus est confiteri, Qui 
quamvis eos appellet deos, tamen cum dicit a talibus 
hominibus factos, quales esse utique non debemus, velit 
nolit, ostendit coleudos non esse ab eis, qui tales non 
sunt, quales fuerunt a quibus facti sunt, hoc est a pru- 
dentibus, fidelibus, religiosis; simul etiam demonstrans 
ipsos homines, qui eos fecerunt, sibimet inportasse, ut 
eos habereut deos, qui non erant dii. Verum est quippe 
illud propheticum: Si faciet homo deos, et ecce ipsi non 


15 


sunt dii. Deos ergo tales, talium deos, arte factos a tali- 29 


bus, [cum appellasset Hlermes,] id est idolis daemones 
per artem nescio quam cupiditatum suarum viuculis in- 
ligatos cum appellaret factos ab bominibus deos, non 
tamen eis dedit, quod Platonicus Apuleius (unde iam satis 


diximus et quam sit inconveniens absurdumque mon- 25 


stravimus), ut ipsi essent interpretes et intercessores inter 
deos, quos fecit Deus, et homines, quos idem fecit Deus; 
hinc adferentes vota, inde muuera referentes. Nimis enim 
stultum est credere deos, quos fecerunt homines, plus 
valere apud deos, quos fecit Deus, quam valent ipsi homi- 
nes, quos idem ipse fecit Deus. Daemon quippe simulacro 
arte impia couligatus ab homine factus est deus, sed tali 
homini, non omui homini. Qualis est ergo iste deus, quem 

non faceret homo nisi errans et incredulus et aversus a 
vero Deo? Porro si daemones, qui coluntur in templis, 
per artem nescio quam imaginibus inditi, hoc est visibili- 
bus simulacris, ab eis hominibus, qui hac arte fecerunt 
$ deos, cum aberrarent aversique essent a cultu et religione 
divina, non sunt internuntii nec interpretes inter homines 
et deos, et propter suos pessimos ac turpissimos mores, 
et quod homines, quamvis errantes et increduli et aversi 
a cultu ac religione divina, tamen eis sine dubio meliores 
10 sunt, quos deos ipsi arte fecerunt: restat, ut, quod pos- 
sunt, tamquam daemones possint, vel quasi beneficia prae- 
stando magis nocentes, quia magis decipientes, vel aperte 
malefaciendo (nec tamen quodlibet horum, nisi quando 
permittuntur alta et secreta Dei providentia), non autem 
15 tamquam medii inter homines et deos per amicitiam deo- 
rum multum apud homines valeant. Hi enim diis bonis, 
quos sanctos angelos nos vocamus rationalesque creaturas 
sanctae caelestis habitationis sive sedes sive dominationes 
sive principatus sive potestates, amici esse omnino non 
20 nt, a quibus tam longe absunt animi affectione, quam 
onge absunt a virtutibus vitia et a bonitate malitia. 


CapuT XXV. 


De his, quae sanctis angelis et hominibus bonis possunl 
esse communia. 


25 Nullo modo igitur per daemonum quasi medietatem 
ambiendum est ad benevolentiam seu beneficentiam deo- 
rum vel potius angelorum bonorum, sed per bonae volun- 
tatis similitudinem, qua cum illis sumus et cum illis vi- 
vimus et cum illis Deum quem colunt colimus, etsi eos 

30 carnalibus oculis videre non possumus; in quantum autem 
dissimilitudine voluntatis et fragilitate infirmitatis miseri 

sumus, in tantum ab eis longe sumus vitae merito, non 
corporis loco. Non enim quia iu terra condicione carnis 
habitamus, sed si inmunditia cordis terrena sapimus, non 
eis iungimur. Cum vero sanamur, ut quales ipsi sunt 
simus: fide illis interim propinquamus, si ab illo nos 
(ieri beatos, a quo et ipsi facti sunt, etiam ipsis faventl- 
bus credimus. 


Carur XXVI. 


Quod omnis religio paganorum circa homines mortuos 
fuerit implicata. 


Sane advertendum est, quo modo iste Aegyptius, cum 
doleret tempus esse venturum, quo illa auferrentur ex 
Aegypto, quae fatetur a multam errantibus et incredulis et 
a cultu divinae religionis aversis esse instituta, ait inter 
cetera: „Tunc terra ista, sanctissima sedes delubrorum 
atque templorum, sepulcrorum erit mortuorumque plenis- 
sima“; quasi vero, si illa non auferrentur, non essent 
homines morituri, aut alibi essent mortui ponendi quam 
in terra; et utique, quanto plus volveretur temporis et 


10 


- 


6 


dierum, tanto maior esset numerus sepulcrorum propter 20 


maiorem numerum mortuorum. Sed hoc videtur dolere, 
quod memoriae martyrum nostrorum templis eorum delu- 
brisque succederent, ut videlicet, qui haec legunt animo 
a nobis averso atque perverso, putent a paganis cultos 
fuisse deos in templis, a nobis autem coli mortuos in 
sepulcris. Tanta enim homines impii caecitate in montes 
quodam modo offendunt resque oculos suos ferientes nolunt 
videre, ut non adlendant in omnibus litteris paganorum 
aut non inveniri aut vix inveniri deos, qui non homiues 


fuerint mortuisque divini honores delati sint Omitto, so 

quod Varro dicit omnes ab eis mortuos existimari manes 

deos et probat per ea sacra, quae omuibus fere mortuis 

exhibentur, ubi et ludos commemorat funebres, tamquam 

hoc sit maximum divinitatis indicium, quod non soleant 
6 ludi nisi numinibus celebrari. 

Hermes ipse, de quo nunc agitur, in eodem ipso libro, 
ubi quasi futura praenuntiando deploraus ait: „Tunc terra 
ista, sauctissima sedes delubrorum atque templorum, se- 
pulcrorum erit mortuorumque plenissima“, deos Aegypti 

10 homines mortuos esse testatur. Cum enim dixisset pro» 
avos suos multum errautes circa deorum rationem, incre- 
dulos et non animadvertentes ad cultum religionemque 
divinam, invenisse artem, qua efficerent deos: „Cni inven- 
tae, inquit, adiunxerunt virtutem de mundi natura conve- 

15 nientem eamque miscentes, quoniam animas facere non 
poterant, evocautes animas daemonum vel angelorum eas 
indiderunt imaginibus sanctis diviuisque mysteriis, per 
quas idola et bene faciendi et male vires habere potuis- 
sent.“ Deiude sequitur tamquam hoc exemplis probaturus 

20 et dicit: ,Avus enim tuus, o Asclepi, medicinae primus 
inventor, cui templum consecratum est in monte Libyae 
cirea litus crocodilorum, in quo eius iacet mundanus 
homo, id est corpus; reliquus enim, vel polius totus, si 
est homo tolus iu seusu vitae, melior remeavit in caelum, 

$25 omnia etiam nunc hominibus adiumenta praestans infirmis 
numine nuuc suo, quae solebat. medicinae arte praebere.“ 
Ecce dixit mortuum coli pro deo in eo loco, ubi habebat 
sepulcrum, falsus ac fallens, quod remeavit in caelum. 
Adiungens deinde aliud: ,lHlermes, inquit, cuius avitum 

30 mihi nomen est, nouue in sibi coguomine patria consistens 

omnes mortales undique venientes adiuvat atque conser- 

vat?" [lic enim Hermes maior, id est Mercurius, quem 
dicit avum suum fuisse, in Hermopoli, hoc est in sui no- 
minis civitate, esse perhibetur. Ecce duos deos dicit ho- 
mines fnisse, Aesculapium et Mercurium. Sed de Aescu- 
lapio et Graeci et Latini hoc idem sentiunt; Mercurium 
autem multi non putant fuisse mortalem, quem tamen iste 
avum suum fuisse testatur. At enim alius est ille, alius 
iste, quamvis eodem nomine nuncupentur. Non multum 
pugno, alius ille sit, alius iste; verum et iste, sicut Aescu- 
lapius, ex homine deus secuudum testimonium tanti apud 
suos viri, huius Trismegisti, nepotis sui. 

Adhuc addit et dicit: „Isin vero Osiris quam multa 
bona praestare propitiam, quantis obesse scimus iratam!* 
Deinde ut ostenderet ex hoc genere esse deos, quos illa 
arte homines faciunt (unde dat intellegi daemones se 
opinari ex hominum mortuorum animis extitisse, quos per 
artem, quam invenerunt homines multum errantes, in- 
creduli et inreligiosi, ait inditos simulacris, quia hi, qui 
tales deos faciebant, animas facere non utique poterant), 


15 


cum de lside dixisset, quod commemoravi, „quantis obesse 20 


scimus iratam", secutus adiunxit: ,Terrenis etenim diis 
atque mundanis facile est irasci, utpote qui sint ab homi- 
nibus ex utraque natura facti atque compositi.“ „Ex 
utraque natura“ dicit ex anima et corpore, ut pro anima 


sit daemon, pro corpore simulacrum. „Unde contigit, in- 26 


quit, ab Aegyptiis haec sancta animalia nuncupari colique 
per singulas civitates eorum animas, quorum sunt conse- 
cralae viventes, ita ut eorum legibus iucolantur et eorum 
nominibus nuncupentur." Ubi est illa velut querela lu- 


ctuosa, quod terra Aegypti, sanctissima sedes delubrorum 80 


atque templorum, sepulcrorum futura esset mortuorumque 

plenissima? Nempe spiritus fallax, cuius instinctu Hermes 

ista dicebat, per eum ipsum coactus est confiteri iam 

tunc illam terram sepulcrorum et mortuorum, quos pro 
1 ib. p. 77, 1484q. $9 ibid. 

diis colebant, fuisse plenissimam. Sed dolor daemonum 
per eum loquebatur, qui suas futuras poenas apud sancto- 
rum martyrum memorias inminere maerebant. ln multis 
enim talibus locis torquentur et confitentur et de possessis 
hominum corporibus eiciuntur. 


o 


Carur XXVII. 
De modo honoris, quem Christiani martyribus inpendunt. 


Nec tamen nos eisdem martyribus templa, sacerdotia, 

sacra et sacrificia constituimus, quoniam non ipsi, sed 
10 Deus eorum nobis est Deus. Honoramus sane memorias 
eorum tamquam sanctorum hominum Dei, qui usque ad 
mortem corporum suorum pro veritate certarunt, ut in- 
notesceret vera religio falsis fictisque convictis; quod etiam 

$i qui antea sentiebant, timendo reprimebant. Quis autem 

16 audivit aliquando fidelium stantem sacerdotem ad altare, 
eliam super sanctum corpus martyris ad Dei honorem cul- 
tumque constructum, dicere in precibus: Ofero tibi sacri- 
ficium Petre vel Paule vel Cypriane, cum apud eorum 
memorias offeratur Deo, qui eos et homines et martyres 
20 fecit et sanctis suis angelis caelesti honore sociavit, ut ea 
celebritate et Deo vero de illorum victoriis gratias agamus 

et nos ad imitationem talium coronarum atque palmarum 
eodem invocato in auxilium ex illorum memoriae renova- 
tione adhortemur? Quaecumque igitur adhibentur religio- 
$5 sorum obsequia in martyrum locis, ornamenta sunt me- 
moriarum, non sacra vel sacrificia mortuorum tamquam 
deorum. Quicumque etiam epulas suas eo deferunt (quod 
quidem a Christianis melioribus non flt, et in plerisque 
terrarum nulla talis est consuetudo) — tamen quicumque id 

80 faciunt, quas cum apposuerint, orant et auferunt, ut ve- 
scantur vel ex eis etiam indigentibus largiantur, sancti- 
ficari sibi eas volunt per merita martyrum in nomine ġo- 

mini martyrum. Non aulem esse ista sacrificia martyrum 
novit, qui novit unum, quod etiam illic offertur, sacrificium 
Christianorum. 

Nos itaque martyres nostros nec divinis honoribus 


nec humanis criminibus colimus, sicut colunt illi deos suos, 5 


nec sacrificia illis offerimus, nec eorum probra in eorum 
sacra convertimus. Nam de Iside, uxore Osiris, Aegyptia 
dea, et de parentibus eorum, qui omnes reges fuisse scri- 
buntur (quibus parentibus suis illa cum sacrificaret, in- 
venit hordei segetem atque inde spicas marito regi et eius 
consiliario Mercurio demonstravit, unde eandem et Cere- 
rem volunt), quae et quanta mala non a poetis, sed my- 
sticis eorum litteris memoriae maudata sint, sicut Leone 
sacerdote prodente ad Olympiadem matrem scribit Ale- 
xander, legant qui volunt vel possunt, et recolant qui lege- 
runt, et videant quibus hominibus mortuis vel de quibus 
eorum factis tamquam diis sacra fuerint instituta. Absit 
ut eos, quamvis deos habeant, sanctis martyribus nostris, 
quos tamen deos non habemus, ulla ex parte audeant com- 
parare. Sic enim non constituimus sacerdotes nec offe- 
rimus sacrificia martyribus nostris, quia incongruum inde- 
bitum inlicitum est atque uni Deo tantummodo debitum, 
nt nec criminibus suis nec ludis eos turpissimis oblecte- 
mus, ubi vel flagitia isti celebrant deorum suorum, si, 
cum homines essent, talia commiserunt, vel conficta de- 
lectamenta daemonum noxiorum, si homines non fuerunt. 
Ex isto genere daemonum Socrates non haberet deum, si 
haberet deum; sed fortasse homini ab illa arte faciendi 
deos alieuo et innocenti illi inportaverint talem deum, qui 
eadem arte excellere voluerunt. Quid ergo plura? Non 
esse spiritus istos colendos propter vitam beatam, quae 
post mortem futura est, nullus vel mediocriter prudens 
ambigit. Sed fortasse dicturi sunt deos quidem esse om- 
nes bonos, daemones autem alios malos, alios bonos, et 
18 Cf. p. 327, 258qq. 

eos, per quos ad vitam in aeternum beatam perveniamus, 
colendes esse censebunt, quos bonos opinantur. Quod 
quale sit iam in volumine sequenti videndum est. 


LIBER IX. 


CaPvuT I. 


Ad quem articulum disputatio praemissa pervenerit et 
quid discutiendum sit de residua quaestione. 


Et bonos et malos deos esse quidam opinati sunt; 
quidam vero de diis meliora sentientes tantum eis honoris 
laudisque tribuerunt, ut nullum deorum malum credere 
auderent. Sed illi, qui deos quosdam bonos, quosdam 
malos esse dixerunt, daemones quoque appellaverunt no- 
mine deorum, quamquam et deos, sed rarius, nomine dae- 
monum, ita ut ipsum Iovem, quem volunt esse regem ac 
principem ceterorum, ab Homero fateantur daemonem 
nuncupatum. Hi autem, qui omnes deos non nisi bonos 
esse adserunt et longe praestantiores eis hominibus, qui 
perhibentur boni, merito moventur daemonum factis, quae 
negare non possunt, eaque nullo modo a diis, quos omnes 
bonos volunt, committi posse existimantes differentiam 
inter deos et daemones adhibere coguntur, ut, quidquid 
eis merito displicet in operibus vel affectibus pravis, qui- 
bus vim suam manifestant occulti spiritus, id credant esse 
daemonum, non deorum. Sed quia eosdem daemones 
inter homines et deos ita medios constitutos putant, tam- 
quam nullus deus homini misceatur, ut hinc perferant de- 
siderata, inde referant impetrata, atque hoc Platonici, prae- 
cipui philosophorum ac nobilissimi, sentiunt, cum quibus 
velut cum excellentioribus placuit istam examinare quae- 
stionem, utrum cultus plurimorum deorum prosit ad con- 

sequendam vitam beatam quae post mortem futura est: 
libro superiore quaesivimus, quo pacto daemones, qui 
talibus gaudent, qualia boni et prudentes homines aver- 
santur et damnant, id est sacrilega flagitiosa facinerosa 
non de quolibet homine, sed de ipsis diis figmenta poeta- 
rum et magicarum artium sceleratam puniendamque vio- 
lentiam, possint quasi propinquiores et amiciores diis bonis 
conciliare homines bonos, et hoc nulla ratione posse com- 
pertum est. 


CaPvuT II. 


An inter daemones, quibus dii superiores sunt, sit aliqua 
pars bonorum, quorum praesidio ad veram beatitu- 
dinem possit humana anima pervenire. 


Proinde hic liber, sicut in illius fine promisimus, dis- 
putationem continere debebit de differentia (si quam vo- 
lunt esse) non deorum inter se, quos omnes bonos dicunt, 
nec de difTerentia deorum et daemonum, quorum illos ab 
hominibus longe alteque seiungunt, istos inter deos et 
homines conlocant; sed de differentia ipsorum daemonum, 
quod ad praesentem pertinet quaestionem. Apud pleros- 
que enim usitatum est dici, alios bonos alios malos dae- 
mones; quae sive sit etiam Platonicorum, sive quorum- 
libet sententia, nequaquam eius est neglegenda discussio, 
ne quisquam velut daemones bonos sequendos sibi esse 


10 


arbitretur, per quos tamquam medios diis, quos omnes 25 


bonos credit, dum conciliari adfectat et studet, ut quasi 
cum eis possit esse post mortem, inretitus malignorum 
spirituum deceptusque fallacia longe aberret a vero Deo, 
cum quo solo et in quo solo et de quo solo anima hu- 
mana, id est rationalis et intellectualis, beata est. 


2 p. ipsi daem. B? + et agit. B  facinerosa CK'F'(?)1 
facinorosa A F?7a'b'pv ac facinor. Ba*b* 14 proposuimus A^ 
17 quos illos B 18 alteque CAK'^Ba (cf. 351, 18) lateque K’ 
Fblpqsv 25 diis] deos 1 26 ut] et e 


80 


310 8. AUGUSTINI 


CaPvT JII. 


Quae daemonibus Apuleius ascribat, quibus cum ra- 
tionem non subtrahat, nihil virtutis assignat. 


Quae igitur est differentia daemonum bonorum et 
malorum? Quando quidem Platonicus Apuleius de his 
universaliter disserens et tam multa loquens de aeriis eo- 
rum corporibus de virtutibus tacuit animorum, quibus 
essent praediti, si essent boni. Tacuit ergo beatitudinis 
causam, indicium vero miseriae tacere non potuit, confi- 
10 tens eorum mentem, qua rationales esse perhibuit, non 
saltem inbutam munitamque virtute passionibus animi in- 
rationabilibus nequaquam cedere, sed ipsam quoque, sicut 
stultarum mentium mos est, procellosis quodam modo 
perturbationibus agitari. Verba namque eius de hac re 
ista sunt: „Ex hoc ferme daemonum numero, inquit, poe- 
tae solent haudquaquam procul a veritate osores et ama- 
tores quorundam hominum deos fingere; hos prosperare 
et evehere, illos contra adversari et adlligere; igitur et mi- 
sereri et indignari, et angi et laetari omnemque humani 
20 animi faciem pati, simili motu cordis et salo mentis per 

omnes cogitationum aestus fluctuare. Quae omnes turbe- 
lae tempestatesque procul a deorum caelestium tranquil- 
litate exulant." Num est in his verbis ulla dubitatio, quod 
non animorum aliquas inferiores partes, sed ipsas daemo- 
25 num mentes, quibus rationalia sunt animalia, velut pro- 
cellosum salum dixit passionum tempestate turbari? ut ne 
hominibus quidem sapientibus comparandi sint, qui huius 
modi perturbationibus animorum, a quibus humana non 
est inmunis infirmitas, etiam cum eas huius vitae condi- 
50 cione patiuntur, mente inperturbata resistunt, non eis ce- 
dentes ad aliquid adprobandum vel perpetrandum, quod 
exorbitet ab itinere sapientiae et lege iustitiae; sed stultis 
mortalibus et iniustis non corporibus, sed moribus similes 


1 

(ut non dicam deteriores, eo quo vetustiores et debita 
poena insanabiles) ipsius quoque mentis, ut iste appellavit, 
salo fluctuant, nec in veritate atque virtute, qua turbu- 
lentis et pravis affectionibus repuguatur, ex ulla animi 
parte consistunt. 


CarvT IV. 


De perturbationibus, quae animo accidunt, quae sit Peri- 
pateticorum Stoicorumque sententia. 


Duae sunt sententiae philosophorum de his animi 
motibus, quae Graeci x«95, nostri autem quidam, sicut 
Cicero, perturbationes, quidam affectiones vel affectus, 
quidam vero, sicut iste, de Graeco expressius passiones 
vocant. Has ergo perturbationes sive affectiones sive pas- 
siones quidam philosophi dicunt etiam in sapientem cadere, 
sed moderatas rationique subiectas, ut eis leges quodam 
modo, quibus ad necessarium redigantur modum, domi- 
natio mentis inponat. Hoc qui sentiunt, Platonici sunt 
sive Aristotelici, cum Aristoteles discipulus Platonis fuerit, 
qui sectam Peripateticam condidit. Aliis autem, sicut Stoi- 
cis, cadere ullas omnino huiusce modi passiones in sapien- 
tem non placet. Hos autem, id est Stoicos, Cicero in 
libris de finibus bonorum et malorum verbis magis quam 
rebus adversus Platonicos seu Peripateticos certare con- 
vincit; quando quidem Stoici nolunt bona appellare, sed 
commoda corporis et externa, eo quod nullum bonum 
volunt esse hominis praeter virtutem, tamquam artem bene 
vivendi, quae non nisi in animo est. Haec autem isti 
simpliciter et ex communi loquendi consuetudine appellant 
bona; sed in comparatione virtutis, qua recte vivitur, parva 
et exigua, Ex quo fit, ut ab utrisque quodlibet vocentur, 
seu bona seu commoda, pari tamen aestimatione pensentur, 
nec in hac quaestione Stoici delectentur nisi novitate ver- 

borum. Videtur ergo mihi etiam in hoc, ubi quaeritur 
utrum accidant sapienti passiones animi, an ab eis sit 
prorsus alienus, de verbis eos potius quam de rebus facere 
controversiam. Nam et ipsos nihil hinc aliud quam Pla- 
tonicos et Peripateticos sentire existimo, quantum ad vim 
rerum adtinet, non ad vocabulorum sonum. 

Ut enim alia omittam, quibus id ostendam, ne lon- 
gum faciam, aliquid unum quod sit evidentissimum dicam. 
In libris, quibus titulus est Noctium Atticarum, scribit A. 
Gellius, vir elegantissimi eloquii et multae undecumque 
scientiae, se navigasse aliquando cum quodam philosopho 
nobili Stoico. Is philosophus, sicut latius et uberius, quod 
ego breviter adtingam, narrat A. Gellius, cum illud navi- 
gium horribili caelo et mari periculosissime iactaretur, vi 
timoris expalluit Id animadversum est ab eis, qui ad- 
erant, quamvis in mortis vicinia curiosissime adtentis, utrum 
necne philosophus animo turbaretur. Deinde tempestate 
transacta mox ut securitas praebuit conloquendi vel 
etiam garriendi locum, quidam ex his, quos navis illa por- 
tabat, dives luxuriosus Asiaticus philosophum compellat 
inludens, quod extimuisset atque palluisset, cum ipse man- 
sisset intrepidus in eo quod inpendebat exitio. At ille Ari- 
stippi Socratici responsum rettulit, qui cum in re simili 
eadem verba ab homine simili audisset, respondit illum 
pro anima nequissimi nebulonis merito non fuisse sollici- 
tum, se autem pro Aristippi anima timere debuisse. Hac 
illo divite responsione depulso postea quaesivit A. Gellius 
a philosopho non exagitandi animo, sed discendi, quae- 
nam illa ratio esset pavoris sui. Qui ut doceret hominem 
sciendi studio naviter accensum, protulit statim de sarci- 

nula sua Stoici Epicteti librum, in quo ea scripta essent, 
quae congruerent decretis Zenonis et Chrysippi, quos 
fuisse Stoicorum principes novimus. Ín eo libro se legisse 
dicit A. Gellius hoc Stoicis placuisse, quod animi visa, 
quas appellant phantasias nec in potestate est utrum et 
quando incidant animo, cum veniunt ex terribilibus et 
formidabilibus rebus, necesse est etiam sapientis animum 
moveant, ita ut paulisper vel pavescat metu, vel tristitia 
contrahatur, tamquam his passionibus praevenientibus 
mentis et rationis officium; nec ideo tamen in mente 
fieri opinionem mali, nec adprobari ista eisque consentiri. 
Hoc enim esse volunt in potestate idque interesse cen- 
sent inter animum sapientis et stulti, quod stulti animus 
eisdem passionibus cedit atque adcommodat mentis adsen- 
sum; sapientis autem, quamvis eas necessitate patiatur, 
retinet tamen de his, quae adpetere vel fugere rationabi- 
liter debet, veram et stabilem inconcussa mente senten- 
tiam. Haec ut potui non quidem commodius A. Gellio, 
sed certe brevius et, ut puto, planius exposui, quae ille 
se in Epicteti libro legisse commemorat eum ex decretis 
Stoicorum dixisse atque sensisse. 

Quae si ita sunt, aut nihil aut paene nihil distat in- 
ter Stoicorum aliorumque philosophorum opinionem de 
passionibus et perturbationibus animorum; utrique enim 
mentem rationemque sapientis ab earum dominatione de- 
fendunt. Et ideo fortasse dicunt eas in sapientem non 
cadere Stoici, quia nequaquam eius sapientiam, qua utique 
sapiens est, ullo errore obnubilant aut labe subvertunt. 
Accidunt autem animo sapientis salva serenitate sapientiae 
propter illa, quae commoda vel incommoda appellant, 
quamvis ea nolint dicere bona vel mala. Nam profecto 
si nihili penderet eas res ille philosophus, quas amissurum 
se naufragio sentiebat, sicuti est vita isla salusque cor- 
poris: non ita illud periculum perhorresceret, ut palloris 

etiam testimonio proderetur. Verum tamen et illam pote- 
rat permotionem pati, et fixam tenere mente sententiam, 
vitam illam salutemque corporis, quorum amissionem mi- 
nabatur tempestatis inmanitas, non esse bona, quae illos 
quibus inessent facerent bonos, sicut facit iustitia. Quod 
autem aiunt ea nec bona appellanda esse, sed commoda: 
verborum certamini, non rerum examini deputandum est. 
Quid enim interest, utrum aptius bona vocentur an com- 
moda, dum tamen ne his privetur non minus Stoicus 
quam Peripateticus pavescat el palleat, ea non aequaliter 
appellando, sed aequaliter aestimando? Ambo sane, si 
bonorum istorum seu commodorum periculis ad flagitium 
vel facinus urgeantur, ut aliter ea retinere non possint, 
malle se dicunt haec amittere, quibus natura corporis 
salva et incolumis habetur, quam illa committere, quibus 
iustitia violatur. Jta mens, uhi fixa est ista sententia, 
nullas perturbationes, etiamsi accidunt inferioribus animi 
partibus, in se contra rationem praevalere permittit; quin 
immo eis ipsa dominatur eisque non consentiendo et 
20 potius resistendo regnum virtutis exercet. Talem descri- 
bit etiam Vergilius Aenean, ubi ait: 


Mens inmota manet, lacrimae volvuntur inanes, 

CarvrT V. 


Quod passiones, quae Christianos animos afficiunt, non 
26 in vitium (trahant, sed virtutem exerceant. 


Non est nunc necesse copiose ac diligenter osten- 
dere, quid de istis passionibus doceat scriptura divina, 
qua Christiana eruditio continetur. Deo quippe illa ipsam 
mentem subicit regendam et iuvandam mentique passiones 

80 ita moderandas atque frenandas, ut in usum iustitiae con- 

vertantur. Denique in disciplina nostra non tam quaeri- 
tur utrum pius animus irascatur, sed quare irascatur; nec 
utrum sit tristis, sed unde sit tristis; nec utrum timeat, 
sed quid timeat. Irasci enim peccanti ut corrigatur, con- 
tristari pro adílicto ut liberetur, timere periclitanti ne 
pereat nescio utrum quisquam sana consideratione repre- 
hendat. Nam et misericordiam Stoicorum est solere cul- 
pare; sed quanto honestius ille Stoicus misericordia per- 
turbaretur hominis liberandi quam timore naufragii. Longe 
melius et humanius et piorum sensibus accommodatius 
Cicero in Caesaris laude locutus est, ubi ait: „Nulla de 
virtutibus tuis nec admirabilior nec gratior misericordia 
est^ Quid est autem misericordia nisi alienae miseriae 
quaedam in nostro corde compassio, qua utique si pos- 
sumus subvenire compellimur? Servit autem motus iste 
rationi, quando ita praebetur misericordia, ut iustitia con- 
servetur, sive cum indigenti tribuitur, sive cum ignoscitur 
paenitenti. Hanc Cicero locutor egregius non dubitavit 
appellare virtutem, quam Stoicos inter vitia numerare non 
pudet, qui tamen, ut docuit liber Epicteti, nobilissimi 
Stoici, ex decretis Zenonis et Chrysippi, qui huius sectae 
primas habuerunt, huiusce modi passiones in animum sa- 
pientis admittunt, quem vitiis omnibus liberum volunt. 
Unde fit consequens, ut haec ipsa non putent vitia, 
quando sapienti sic accidunt, ut contra virtutem mentis 
rationemque nihil possint, et una sit eademque sententia 
Peripateticorum vel etiam Platonicorum et ipsorum Stoi- 
corum, sed, ut ait Tullius, verbi controversia iam diu 
torqueat homines Graeculos contentionis cupidiores quam 
veritatis. Sed adhuc merito quaeri potest, utrum ad 
vitae praesentis pertineat infirmitatem etiam in quibusque 
bonis officiis huiusce modi perpeli affectus, sancti vero 
angeli et sine ira puniant, quos accipiunt aeterna Dei 

lege puniendos, et miseris sine miseriae compassione sub- 
veniant, et periclitantibus eis, quos diligunt, sine timore 
opitulentur; et tamen istarum nomina passionum consue- 
tudine locutionis humanae etiam in eos usurpentur pro- 


5 pter quandam operum similitudinem, non propter affectio- 


10 


15 


num infirmitatem, sicut ipse Deus secundum scripturas 
irascitur, nec tamen ulla passione turbatur. Hoc enim 
verbum vindictae usurpavit effectus, non illius turbulen- 
tus affectus. 


CarvT VI. 


Quibus passionibus daemones confitente Apuleio exagiten- 
tur, quorum ope homines apud deos asserit adiuvari. 


Qua interim de sanctis angelis quaestione dilata videa- 
mus quem ad modum dicant Platonici medios daemones 
inter deos et homines constitutos istis passionum aestibus 
fluctuare. Si enim mente ab his libera eisque dominante 
motus huiusce modi paterentur, non eos diceret Apuleius 
simili motu cordis et salo mentis per omnes cogitationum 
aestus fluctuare. psa igitur mens eorum, id est pars 


20 animi superior, qua rationales sunt, in qua virtus et sa- 


pientia, si ulla eis esset, passionibus turbulentis inferio- 
rum animi partium regendis moderandisque dominaretur, 
— ipsa, inquam, mens eorum, sicüt iste Platonicus con- 
fitetur, salo perturbationum fluctuat. Subiecta est ergo 


25 mens daemonum passionibus libidinum formidinum irarum 


atque huiusmodi ceteris. Quae igitur pars in eis libera 
est composque sapientiae, qua placeant diis et ad bono- 
rum morum similitudinem hominibus consulant, cum eorum 
mens passionum vitiis subiugata et oppressa, quidquid ra- 


80 tionis naturaliter habet, ad fallendum et decipiendum tanto 


acrius intendat, quanto eam magis possidet nocendi cu- 
piditas? 

Carvr VII. 


Quod Platonici figmentis poetarum  infamatos asserant 
deos de contrariorum studiorum certamine, cum hae 
partes daemonum, non deorum sint. 


Quod si quisquam dicit, non ex omnium, sed ex ma- 
lorum daemonum numero esse, quos poetae quorundam 
hominum osores et amatores deos non procul a veritate 
confingunt (hos enim dixit Apuleius salo mentis per omnes 
cogitationum aestus fluctuare): quo modo istud intellegere 
poterimus, quando, cum hoc diceret, non quorundam, id 
est malorum, sed omnium daemonum medietatem propter 
aeria corpora inter deos et homines describebat? Hoc 
enim ait fingere poetas, quod ex istorum daemonum nu- 
mero deos faciunt et eis deorum nomina inponunt et 
quibus voluerint hominibus ex his amicos inimicosque dis- 
tribuunt ficti carminis inpunita licentia, cum deos ab his 
daemonum moribus et caelesti loco et beatitudinis opu- 
lentia remotos esse perhibeat. Haec est ergo fictio poe- 
tarum deos dicere, qui dii non sunt, eosque sub deorum 
nominibus inter se decertare propter homines, quos pro 
studio partium diligunt vel oderunt Non procul autem 
a veritate dicit hanc esse fictionem, quoniam deorum ap- 
pellati vocabulis, qui dii non sunt, tales tamen describun- 
tur daemones, quales sunt. Denique hinc esse dicit 
Homericam illam Minervam, ,quae mediis coetibus Graium 
cohibendo Achilli intervenit.“ ^ Quod ergo Minerva illa 
fuerit, poeticum vult esse figmentum, eo quod Minervam 
deam putat eamque inter deos, quos omnes bonos bea- 
losque credit, in alta aetheria sede conlocat, procul a 
conversatione mortalium; quod autem aliquis daemon 


9 Cf.376,19 $2 Cf. 370,16 26 De deo Socr. c. 11 (p.19,115sq.) 
9 istuc C 18 perhibeat ps.Do.? (ez contect.; cf. 379, 12sqq.; 


24sqq.) perhibeant rell v est om.lp' ergo] enim p $5 quae 
diis C'1a? Graium) gradum C gratum s grauem a* 


10 


318 8. AUGUSTINI 


fuerit Graecis favens Troianisque contrarius, sicut alius 
adversus Graecos Troianorum opitulator, quem Veneris 
seu Martis nomine idem poeta commemorat, quos deos 
iste talia non agentes in habitationibus caelestibus ponit, 

5 et hi daemones pro eis, quos amabant, contra eos, quos 
oderant, inter se decertaverint: hoc non procul a veritate 
poetas dixisse confessus est. De his quippe ista dixerunt, 
quos hominibus simili motu cordis et salo mentis per 
omnes cogitationum aestus fluctuare testatur, ut possint 

10 amores et odia non pro iustitia, sed sicut populus similis 
eorum in venatoribus et aurigis secundum suarum studia 
partium pro aliis adversus alios exercere. Id enim vide- 
tur philosophus curasse Platonicus, ne, cum haec a poe- 
tis canerentur, non a daemonibus mediis, sed ab ipsis 

15 diis, quorum nomina poetae fingendo ponunt, fleri cre- 
derentur. 


CarvT VIII. 


De diis caelestibus et daemonibus aeriis hominibusque 
terrenis Apulei Platonici definitio. 


20 Quid? illa ipsa definitio daemonum parumne intuenda 
est (ubi certe omnes determinando complexus est), quod 
ait daemones esse genere animalia, animo passiva, mente 
rationalia, corpore aeria, tempore aeterna? In quibus 
quinque commemoratis nihil dixit omnino, quo daemones 

25 cum bonis saltem hominibus id viderentur habere com- 
mune, quod non esset in malis. Nam ipsos homines cum 
aliquanto latius describendo complecteretur, suo loco de 
illis dicens tamquam de infimis atque terrenis, cum prius 
dixisset de caelestibus diis, ut commendatis duabus par- 

30 tibus ex summo et infimo ultimis tertio loco de mediis 
daemonibus loqueretur: „Igitur homines, inquit, ratione 

gaudentes, oratione pollentes, inmortalibus animis, mori- 
bundis membris, levibus et anxiis mentibus, brutis et ob- 
noxiis corporibus, dissimilibus moribus, similibus errori- 
bus, pervicaci audacia, pertinaci spe, casso labore, fortuna 
caduca, singillatim mortales, cuncti tamen universo genere 
perpetui, vicissim sufficienda prole mutabiles, volucri tem- 
pore, tarda sapientia, cita morte, querula vita terras 
incolunt.“ Cum hic tam multa diceret, quae ad plurimos 
homines pertinent, numquid etiam illud tacuit, quod no- 
verat esse paucorum, ubi ait „tarda sapientia“? Quod si 
praetermisisset, nullo modo recte genus humanum descri- 
ptionis huius tam intenta diligentia terminasset. Cum vero 
deorum excellentiam commendaret, ipsam beatitudinem, 
quo volunt homines per sapientiam pervenire, in eis ad- 
firmavit excellere. Proinde si aliquos daemones bonos 
vellet intellegi, aliquid etiam in ipsorum descriptione 
poneret, unde vel cum diis aliquam beatitudinis partem, 
vel cum hominibus qualemcumque sapientiam putarentur 
habere communem. Nunc vero nullum bonum eorum 
commemoravit, quo boni discernuntur a malis. Quamvis 
et eorum malitiae liberius exprimendae pepercerit, non 
tam ne ipsos, quam ne cultores eorum, apud quos loque- 
batur, offenderet: significavit tamen prudentibus, quid de 
illis sentire deberent, quando quidem deos, quos omnes 
bonos beatosque credi voluit, ab eorum passionibus atque, 
ut ait ipse, turbelis omni modo separavit, sola illos cor- 
porum aeternitate coniungens, animo autem non diis, sed 
hominibus similes daemones apertissime inculcans; et hoc 
non sapientiae bono, cuius et homines possunt esse par- 
ticipes, sed perturbatione passionum, quae stultis malisque 
dominatur, a sapientibus vero et bonis ita regitur, ut 
malint eam non habere quam vincere. Nam si non cor- 

porum, sed animorum aeternitatem cum diis habere dae- 
mones vellet intellegi, non utique homines ab huius rei 
consortio separaret, quia et hominibus aeternos esse ani- 
mos procul dubio sicut Platonicus sentit. Ideo cum hoc 
genus animantum describeret, inmortalibus animis, mori- 
bundis membris dixit esse homines. Ac per hoc si pro- 
pterea communem cum diis aeternitatem non habent 
homines, quia corpore sunt mortales: propterea ergo dae- 
mones habent, quia corpore sunt inmortales. 


CarurT IX. 


An amicitia caelestium deorum per intercessionem dae- 
monum possit homini provideri. 


Quales igitur mediatores sunt inter homines et deos, 
per quos ad deorum amicitias homines ambiant, qui hoc 
cum hominibus habent deterius, quod est in animante 
melius, id est animum; hoc autem habent cum diis melius, 
quod est in animante deterius, id ést corpus? Cum enim 
animans, id est animal, ex anima constet et corpore, quo- 
rum duorum anima est utique corpore melior, etsi vitiosa 
et infirma, melior certe corpore etiam sanissimo atque 
firmissimo, quoniam natura eius excellentior nec labe vi- 
tiorum postponitur corpori, sicut aurum etiam sordidum 
argento seu plumbo, licet purissimo, carius aestimatur: 
isti mediatores deorum et hominum, per quos interposi- 
tos divinis humana iunguntur, cum diis habent corpus 
aeternum, vitiosum autem cum hominibus animum; quasi 
religio, qua volunt diis homines per daemones iungi, in 
corpore sit, non in animo constituta. Quaenam tandem 
istos mediatores falsos atque fallaces quasi capite deorsum 
nequitia vel poena suspendit, ut inferiorem animalis par- 
tem, id est corpus, cum superioribus, superiorem vero, 
id est animum, cum inferioribus habeant, et cum diis 

caelestibus in parte serviente coniuncti, cum hominibus 
autem terrestribus in parte dominante sint miseri? Cor- 
pus quippe servum est, sicut etiam Sallustius ait: „Animi 
imperio, corporis servitio magis utimur,“  Adiunxit autem 
ille: „Alterum nobis cum diis, alterum cum beluis com- 
mune est^ quoniam de hominibus loquebatur, quibus sic- 
ut beluis mortale corpus est. Isti autem, quos inter nos 
et deos mediatores nobis philosophi providerunt, possunt 
quidem dicere de animo et corpore: Alterum nobis cum 
diis, alterum cum hominibus commune est; sed, sicut 
dixi, tamquam in perversum ligati atque suspensi, servum 
corpus cum diis beatis, dominum animum cum hominibus 
miseris, parte inferiore exaltati, superiore deiecti, Unde 
eliamsi quisquam propter hoc eos putaverit aeternitatem 
habere cum diis, quia nulla morte, sicut animalium ter- 
restrium, animi eorum solvuntur a corpore: nec sic existi- 
mandum est eorum corpus tamquam honoratorum aeter- 
num vehiculum, sed aeternum vinculum damnatorum. 


CAPUT X. 


Quod secundum Plotini sententiam minus miseri sint ho- 
mines in corpore mortali quam daemones in aeterno. 


Plotinus certe nostrae memoriae vicinis temporibus 
Platonem ceteris excellentius intellexisse laudatur. Is cum 
de humanis animis ageret: „Pater, inquit, misericors mor- 
talia illis vincla faciebat.“ Ita hoc ipsum, quod mortales 
sunt homines corpore, ad misericordiam Dei patris per- 
tinere arbitratus est, ne semper huius vitae miseria tene- 
rentur. Hac misericordia indigna iudicata est iniquitas 
daemonum, quae in animi passivi miseria non mortale 

sicut homines, sed aeternum corpus accepit. Essent quippe 
feliciores hominibus, si mortale cum eis haberent corpus 
el cum diis animum beatum, Essent autem pares homini- 
bus, si cum animo misero corpus saltem mortale cum eis 

5 habere meruissent; si tamen adquirerent aliquid pietatis, 
ut ab aerumnis vel in morte requiescerent, Nunc vero 
non solum feliciores hominibus non sunt animo misero, 
sed etiam miseriores sunt perpetuo corporis vinculo. Non 
enim aliqua pietatis et sapientiae disciplina proficientes in- 

10 tellegi voluit ex daemonibus fieri deos, cum apertissime 
dixerit daemones aeternos. 


CaruT XI. 


De opinione Platonicorum, qua putant animas hominum 
daemones esse post corpora. 


15 Dicit quidem et animas hominum daemones esse et 
ex hominibus fieri lares, si boni meriti sunt; lemures, si 
mali, seu larvas; manes autem deos dici, si incertum est 
bonorum eos seu malorum esse meritorum. In qua opi- 
nione quantam voraginem aperiant sectandis perditis mo- 

20 ribus, quis non videat, si vel paululum adtendat? Quando 
quidem quamlibet nequam homines fuerint, vel larvas se 
fieri dum opinantur, vel dum manes deos, tanto peiores 
fiunt, quanto sunt nocendi cupidiores, ut etiam quibusdam 
sacrificiis tamquam divinis honoribus post mortem se in- 

25 vitari opinentur, ut noceant. Larvas quippe dicit esse no- 
xios daemones ex hominibus factos. Sed hinc alia quaestio 
est, Inde autem perhibet appellari Graece beatos sùðal- 
povag, quod boni sint animi, hoc est boni daemones, ani- 
mos quoque hominum daemones esse confirmans. 


——-— 

CaPvT XII. 


De ternis contrariis, quibus secundum Platonicos daemo- 
num hominumque natura distinguitur. 


Sed nunc de his agimus, quos in natura propria de- 


scripsit inter deos et homines genere animalia, mente ra- 5 


lionalia, animo passiva, corpore aeria, tempore aeterna. 
Nempe cum prius deos in sublimi caelo, homines autem 
in terra infima disiunctos locis et naturae dignitate secer- 
neret, ita conclusit: ,Habetis, inquit, interim bina ani- 
malia: deos ab hominibus plurimum differentes loci sub- 
limitate, vitae perpetuitate, naturae perfectione, nullo inter 
se propinquo communicatu, cum et habitacula summa ab 
infimis tanta intercapedo fastigii dispescat, et vivacitas illic 
aeterna et indefecta sit, hic caduca et subsiciva, et ingenia 
illa ad beatitudinem sublimata, haec ad miserias infimata.“ 
Hic terna video commemorata contraria de duabus naturae 
partibus ultimis, id est summis atque infimis. Nam tria 
quae proposuit de diis laudabilia, eadem repetivit, aliis 
quidem verbis, ut eis adversa alia tria ex hominibus red- 


10 


deret. Tria deorum haec sunt: loci sublimitas, vitae per- 20 


petuitas, perfectio naturae. Haec aliis verbis ita repetivit, 
ut eis tria contraria humanae condicionis opponeret. „Cum 
et habitacula, inquit, summa ab infimis tanta intercapedo 
fastigii dispescat", quia dixerat loci sublimitatem; „et vi- 


vacitas, inquit, illic aeterna et indefecta sit, hic caduca et 25 


subsiciva^, quia dixerat vitae perpetuitatem; „et ingenia 
illa, inquit, ad beatitudinem süblimata, haec ad miserias 
infimata", quia dixerat naturae perfectionem, Tria igitur 
ab eo posita sunt deorum, id est locus sublimis, aeternitas, 


beatitudo; et his contraria tria hominum, id est locus in- 30 


fimus, mortalitas, miseria. 


5 Cf. p. 878,23 15 De deo Socr. c. 4 (p. 11,1sqq. Th.) 

Caput XIII. 


Quo modo daemones, si nec cum diis beati nec cum homi- 
nibus sunt miseri, inter utramque partem sine utriusque 
communione sint medii. 


Inter haec terna deorum et hominum quoniam dae- 
mones medios posuit, de loco nulla est controversia; iuter 
sublimem quippe et infimum medius locus aptissime ha- 
betur et dicitur. Cetera bina restant, quibus cura adten- 
tior adhibenda est, quem ad modum vel aliena esse a 
daemonibus ostendantur, vel sic eis distribuantur, ut me- 
dietas videtur exposcere. Sed ab eis aliena esse non pos- 
sunt. Non enim sicut dicimus locum medium nec sum- 
mum esse nec infimum, ita daemones, cum sint animalia 
rationalia, nec beatos esse nec miseros, sicuti sunt ar- 
busta vel pecora, quae sunt sensus vel rationis expertia, 
recte possumus dicere. Quorum ergo ratio mentibus inest, 
aut miseros esse aut beatos necesse est. ltem non possu- 
mus recte dicere nec mortales esse daemones nec aeternos. 
Omnia namque viventia aut in aeternum vivunt, aut finiunt 
morte quod vivunt. lam vero iste tempore aeternos dae- 
mones dixit. Quid igitur restat, nisi ut hi medii de duobus 
summis unum habeant et de duobus infimis alterum? Nam 
si utraque de imis habebunt aut utraque de summis, medii 
non erunt, sed in alterutram partem vel resiliunt vel re- 
cumbunt. Quia ergo his binis, sicut demonstratum est, 
carere utrisque non possunt, acceptis ex utraque parte 
singulis mediabuntur. Ac per hoc quia de infimis habere 
non possunt aeternitatem, quae ibi non est, unum hoc de 
summis habent; et ideo non est alterum ad complendam 
medietatem suam, quod de infimis habeant, nisi miseriam. 

Est itaque secundum Platonicos sublimium deorum 
vel beata aeternitas vel aeterna beatitudo; hominum vero 
DENEN ENENMDEERNM S 

infimorum vel miseria mortalis vel mortalitas misera; dae- 
monum autem mediorum vel misera aeternitas vel aeterna 
miseria. Nam et quinque illis, quae in definitione dae- 
monum posuit, non eos medios, sicut promittebat, osten- 
dit; quoniam tria dixit eos habere nobiscum, quod genere 
animalia, quod mente rationalia, quod animo passiva sunt; 
cum diis autem unum, quod tempore aeterna; et unum 
proprium, quod corpore aeria. Quo modo ergo medii, 
quando unum habent cum summis, tria cum infimis? 
Quis non videat relicta medietate quantum inclinentur et 
deprimantur ad infima? Sed plane etiam ibi medii possunt 
ita inveniri, ut unum habeant proprium, quod est corpus 
aerium, sicut et illi de summis atque infimis singula 
propria, dii corpus aetherium hominesque terrenum; duo 
vero communia sint omnibus, quod genere sunt animalia 
et mente rationalia. Nam et ipse cum de diis et homini- 
bus loqueretur: „Habetis, inquit, bina animalia“, et non 
solent isti deos nisi rationales mente perhibere. Duo sunt 
residua, quod sunt animo passiva et tempore aeterna; 
quorum habent unum cum infimis, cum summis alterum, 
at proportionali ratione librata medietas neque sustollatur in 
summa, neque in infima deprimatur. Ipsa est autem illa dae- 
monum misera aeternitas vel aeterna miseria. Qui enim ait 
„animo passiva“, etiam „misera“ dixisset, nisi eorum cultori- 
bus erubuisset. Porra quia providentia summi Dei, sicut etiam 
ipsi fatentur, non fortuita temeritate regitur mundus, num- 
quam esset istorum aeterna miseria, nisi esset magna malitia, 

Si igitur beati recte dicuntur eudaemones, non sunt 
eudaemones daemones, quos inter homines et deos isti in 
medio locaverunt. Quis ergo est locus bonorum daemonum, 
qui supra homines, infra deos istis praebeant adiutorium, 
illis ministerium? Si enim boni aeternique sunt, pro- 
fecto et beati sunt. Aeterna autem beatitudo medios eos 
esse non sinit, quia multam cum diis comparat multumque 
ab hominibus separat Unde frustra isti conabuntur osten- 

dere, quo modo daemones boni, si et inmortales sunt et 
beati, recte medii constituantur inter deos inmortales ac 
beatos et homines mortales ac miseros. Cum enim utrum- 
que habeant cum diis, et beatitudinem scilicet et inmorta- 

5 litatem, nihil autem horum cum hominibus et miseris et 
mortalibus: quo modo non potius remoti sunt ab homini- 
bus diisque coniuncti, quam inter utrosque medii consti- 
tuti? Tunc enim medii essent, si haberent et ipsi duo 
quaedam sua, non cum binis alterutrorum, sed cum sin- 

10 gulis utrorumque communia; sicut homo medium quiddam 
est, sed inter pecora et angelos, ut, quia pecus est animal 
inrationale atque mortale, angelus autem rationale et in- 
mortale, medius homo est, sed inferior angelis, superior 
pecoribus, habens cum pecoribus mortalitatem, rationem 

15 eum angelis, animal rationale mortale. Ita ergo cum quae- 
rimus medium inter beatos inmortales miserosque mor- 
tales, hoc invenire debemus, quod aut mortale sit beatum, 
aut inmortale sit miserum. 


CarurT XIV. 


20 4n homines, cum sint mortales, possint vera beatitudine 
esse felices. 


Utrum et beatus et mortalis homo esse possit, magna 
est inter homines quaestio. Quidam enim condicionem 
suam humilius inspexerunt negaveruntque hominem capa- 

95 cem esse posse beatitudinis, quamdiu mortaliter vivit. Qui- 
dam vero extulerunt se et ausi sunt dicere sapientiae com- 
potes beatos esse posse mortales. Quod si ita est, cur 
non ipsi potius medii constituuntur inter mortales miseros 
et inmortales beatos, beatitudinem habentes cum inmorta- 

30 libus beatis, mortalitatem cum mortalibus miseris? Pro- 
fecto enim, si beati sunt, invident nemini (nam quid mi- 

serius invidentia?) et ideo mortalibus miseris, quantum 
possunt, ad consequendam beatitudinem consulunt, ut 
etiam inmortales valeant esse post mortem et angelis in- 
mortalibus beatisque coniungi. 


CaArvuT XV. 
De mediatore Dei et hominum, homine Christo lesu. 


Si autem, quod multo credibilius et probabilius dis- 
putatur, omnes homines, quamdiu mortales sunt, etiam 
miseri sint necesse est, quaerendus est medius, qui non 
solum homo, verum etiam deus sit, ut homines ex mortali 
miseria ad beatam inmortalitatem huius medii beata morta- 
litas interveniendo perducat; quem neque non fieri morta- 
lem oportebat, neque permanere mortalem. Mortalis quippe 
factus est non infirmata Verbi divinitate, sed carnis infir- 
mitate suscepta; non autem permansit in ipsa carne mor- 
talis, quam resuscitavit a mortuis; quoniam ipse est fructus 
mediationis eius, ut nec ipsi, propter quos liberandos 
mediator effectus est, in perpetua vel carnis morte re- 
manerent. Proinde mediatorem inter nos et Deum et 
mortalitatem habere oportuit transeuntem et beatitudinem 
permanentem, ut per id, quod transit, congrueret mori- 
turis, et ad id, quod permanet, transferret ex mortuis. 
Boni igitur angeli inter miseros mortales et beatos inmor- 
tales medii esse non possunt, quia ipsi quoque et beati 
et inmortales sunt; possunt autem medii esse angeli mali, 
quia inmortales sunt cum illis, miseri cum istis. His con- 
trarius est mediator bonus, qui adversus eorum inmorta- 
litatem et miseriam et mortalis esse ad tempus voluit, et 
beatus in aeternitate persistere potuit; ac sic eos et in- 
mortales superbos et miseros noxios, ne inmortalitatis 
iactantia seducerent ad miseriam, et suae mortis humili- 
tate et suae beatitudinis benignitate destruxit in eis, quo- 

rum corda per suam fldem mundans ab illorum inmundis- 
sima dominatione liberavit. 

Homo itaque mortalis et miser longe seiunctus ab 
inmortalibus et beatis quid eligat medium, per quod in- 
mortalitati et beatitudini copuletur? Quod possit delectare 
in daemonum inmortalitate, miserum est; quod posset 
offendere in Christi mortalitate, iam non est. Ibi ergo 
cavenda est miseria sempiterna; hic mors timenda non 
est, quae non esse potuit sempiterna, et beatitudo amanda 
est sempiterna. Ad hoc se quippe interponit medius in- 
mortalis et miser, ut ad inmortalitatem beatam transire 
non sinat, quoniam persistit quod iupedit, id est ipsa mi- 
seria; ad hoc se autem interposuit mortalis et beatus, ut 
mortalitate transacta et ex mortuis faceret inmortales, quod 
in se resurgendo monstravit, et ex miseris beatos, unde 
numquam ipse discessit. Alius est ergo medius malus, qui 
separat amicos; alius bonus, qui reconciliat inimicos. Et 
ideo multi sunt medii separatores, quia multitudo, quae 
beata est, unius Dei participatione fit beata; cuius partici- 
pationis privatione misera multitudo malorum angelorum, 
quae se opponit potius ad inpedimentum, quam interponit 
ad beatitudinis adiutorium, etiam ipsa multitudine obstre- 
pit quodam modo, ne possit ad illud unum  beatificum 
€bonum) perveniri, ad quod ut perduceremur, non multis, 
sed uno mediatore opus erat, et hoc eo ipso, cuius parti- 
cipatione simus beati, hoc est Verbo Dei non facto, per 
quod facta sunt omnia. Nec tamen ob hoc mediator est, 
quia Verbum; maxime quippe inmortale et maxime bea- 
tum Verbum longe est a mortalibus miseris; sed mediator, 
per quod homo, eo ipso utique ostendens ad illud non 
solum beatum, verum etiam beatificum bonum non opor- 
tere quaeri alios mediatores, per quos arbitremur nobis 
perventionis gradus esse moliendos, quia beatus et beati- 
ficus Deus factus particeps humanitatis nostrae compen- 

dium praebuit participandae divinitatis suae. Neque enim 
nos a mortalitate et miseria liberans ad angelos inmortales 
beatosque ita perducit, ut eorum participatione etiam nos 
inmortales et beati simus; sed ad illam Trinitatem, cuius 
et angeli participatione beati sunt. Ideo quando in forma 
servi, ut mediator esset, infra angelos esse voluit, in forma 
Dei supra angelos mansit; idem in inferioribus via vitae, 
qui in superioribus vita. 


Carur XVI. 


An rationabiliter Platonici definierint deos caelestes decli- 
nantes terrena contagia hominibus non misceri, quibus 
ad amicitiam deorum daemones suffragentur. 


Non enim verum est, quod idem Platonicus ait Pla- 
tonem dixisse: ,Nullus Deus miscetur homini^; et hoc 
praecipuum eorum sublimitatis ait esse specimen, quod 
nulla adtrectatione hominum contaminantur. Ergo dae- 
mones contaminari fatetur, et ideo eos, a quibus contami- 
nantur, mundare non possunt omnesque inmundi pariter 
fiunt, et daemones contrectatione hominum et homines 
cultu daemonum. Aut si et contrectari miscerique homi- 
nibus, nec tamen contaminari daemones possunt, diis pro- 
fecto meliores sunt, quia illi, si miscerentur, contamina- 
rentur. Nam hoc deorum dicitur esse praecipuum, ut eos 
sublimiter separatos humana contrectatio contaminare non 
possit. Deum quidem summum omnium creatorem, quem 
nos verum Deum dicimus, sic a Platone praedicari asseverat, 
quod ipse sit solus qui non possit penuria sermonis humani 
quavis oratione vel modice conprehendi; vix autem sapien- 
tibus viris, cum se vigore animi quantum licuit a corpore 

removerunt, intellectum huius Dei, id quoque interdum 
velut in altissimis tenebris rapidissimo coruscamine lumen 
candidum intermicare. Si ergo supra omnia vere sum- 
mus Deus intellegibili et ineffabili quadam praesentia, etsi 
interdum, etsi tamquam rapidissimo coruscamine lumen 
candidum intermicans, adest tamen sapientium mentibus, 
cum se quantum licuit a corpore removerunt, nec ab eis 
contaminari potest: quid est quod isti dii propterea con- 
stituuntur longe in sublimi loco, ne contrectatione conta- 
minentur humana? Quasi vero aliud corpora illa aetheria 
quam videre sufficiat, quorum luce terra, quantum sufficit, 
inlustratur. Porro si non contaminantur sidera, cum vi- 
dentur, quos deos omnes visibiles dicit: nec daemones 
hominum contaminantur aspectu, quamvis de proximo vi- 
15 deantur. An forte vocibus humanis contaminarentur, qui 
acie non contaminantur oculorum, et ideo daemones medios 
habent, per quos eis voces hominum nuntientur, a quibus 
longe absunt, ut incontaminatissimi perseverent? Quid 
iam de ceteris sensibus dicam? Non enim olfaciendo 
20 contaminari vel dii possent, si adessent, vel cum adsunt 
daemones possunt vivorum corporum vaporibus humano- 
rum, si tantis sacrificiorum cadaverinis non contaminantur 
nidoribus. n gustandi autem sensu nulla necessitate re- 
ficiendae mortalitatis urgentur, ut fame adacti cibos ab 
25 hominibus quaerant. Tactus vero in potestate est. Nam 
licet ab eo potissimum sensu contrectatio dicta videatur, 
hactenus tamen, si vellent, miscerentur hominibus, ut vi- 
derent et viderentur, audirent et audirentur. Tangendi 
autem quae necessitas? Nam neque homines id concu- 
30 piscere auderent, cum deorum vel daemonum bonorum 
conspectu vel conloquio fruerentur; et si in tantum 
curiositas progrederetur, ut vellent: quonam pacto quis- 

piam posset invitum tangere deum vel daemonem, qui 
nisi captum non potest passerem? 

Videndo igitur visibusque se praebendo et loquendo 
et audiendo dii corporaliter misceri hominibus possent. 
Hoc autem modo daemones si miscentur, ut dixi, et non 
contaminantur, dii autem contaminarentur, si miscerentur: 
incontaminabiles dicunt daemones et contaminabiles deos. 
Si autem contaminantur et daemones, quid conferunt ho- 
minibus ad vitam post mortem beatam, quos contaminati 
mundare non possunt, ut eos mundos diis incontaminatis 
possint adiungere, inter quos et illos medii constituti 
sunt? Aut si hoc eis beneficii non conferunt, quid prod- 
est hominibus daemonum amica mediatio? An ut post 
mortem non ad deos homines per daemones transeant, 
sed simul vivant utrique contaminati ac per hoc neutri 
beati? Nisi forte quis dicat more spongiarum vel huiusce 
modi rerum mundare daemones amicos suos, ut tanto ipsi 
sordidiores fiant, quanto fiunt homines eis velut tergenti- 
bus mundiores. Quod si ita est, contaminatioribus dii 
miscentur daemonibus, qui, ne contaminarentur, homi- 
num propinquitatem contrectationemque vitarunt. An forte 
dii possunt ab hominibus contaminatos mundare daemones, 
nec ab eis contaminari, et eo modo non possent et homi- 
nes? Quis talia sentiat, nisi quem fallacissimi daemones 
deceperunt? Quid quod, si videri et videre contaminat, 
videntur ab hominibus dii, quos visibiles dicit, „clarissima 
mundi lumina“ et cetera sidera, tutioresque sunt dae- 
mones ab ista hominum contaminatione, qui non possunt 
videri, nisi velint? Aut si non videri, sed videre conta- 
minat, negent ab istis clarissimis mundi luminibus, quos 
deos opinantur, videri homines, cum radios suos terras 
usque pertendant. Qui tamen eorum radii per quaeque 
inmunda diffusi non contaminantur, et dii contaminaren- 

tur, si hominibus miscerentur, etiamsi esset necessarius 
in subveniendo contactus? Nam radiis solis et lunae terra 
contingitur, nec istam contaminat lucem. 


Caror XVIL 


5 Ad consequendam vitam beatam, quae in participatione 

est summi boni, non tali mediatore indigere hominem 
qualis est daemon, sed tali qualis est unus Christus. 


Miror autem plurimum tam doctos homines, qui 
cuncta corporalia et sensibilia prae incorporalibus et in- 
tellegibilibus postponenda iudicaverunt, cum agitur de 
beata vita, corporalium contrectationum facere mentionem. 
Ubi est illud Plotini, ubi ait: ,Fugiendum est igitur ad 
carissimam patriam, et ibi pater, et ibi omnia. Quae igi- 
tur, inquit, classis aut fuga? Similem Deo fleri^ Si 
ergo deo quanto similior, tanto fit quisque propinquior: 
nulla est ab illo alia longinquitas quam eius dissimilitudo. 
Incorporali vero illi aeterno et incommutabili tanto est 
anima hominis dissimilior, quanto rerum temporalium 
mutabiliumque cupidior. Hoc ut sanetur, quoniam inmor- 
tali puritati, quae in summo est, ea quae in imo sunt 
mortalia et inmunda convenire non possunt, opus est qui- 
dem mediatore; non tamen tali, qui corpus quidem habeat 
inmortale propinquum summis, animum autem morbidum 
similem infimis (quo morbo nobis invideat potius ne sane- 
mur, quam adiuvet ut sanemur); sed tali, qui nobis in- 
fimis ex corporis mortalitate coaptatus inmortali spiritus 
iustitia, per quam non locorum distantia, sed similitudinis 
excellentia mansit in summis, mundandis liberandisque 
nobis vere divinum praebeat adiutorium. Qui profecto 
incontaminabilis Deus absit ut contaminationem timeret 
ex homine quo indutus est, aut ex hominibus inter quos 

in homine conversatus est. Non enim parva sunt haec 
interim duo, quae salubriter sua incarnatione monstravit, 
nec carne posse contaminari veram divinitatem, nec ideo 
putandos daemones nobis esse meliores, quia non habent 
carnem. Hic est, sicut eum sancta scriptura praedicat, 
mediator Dei et hominum, homo Christus lesus, de cuius 
et divinitate, qua patri est semper aequalis, et humani- 
tate, qua nobis factus est similis, non hic locus est ut 
competenter pro nostra facultate dicamus. 


CaprvT XVIIL 


Quod fallacia daemonum, dum sua intercessione viam 
spondet ad Deum, hoc adnitatur, ut homines a vía 
veritatis avertat. 


Falsi autem illi fallacesque mediatores daemones, 
qui, cum per spiritus inmunditiam miseri ac maligni mul- 
tis effectibus clareant, per corporalium tamen locorum in- 
tervalla et per aeriorum corporum levitatem a provectu 
animorum nos avocare atque avertere moliuntur, non 
viam praebent ad Deum, sed, ne via teneatur, inpediunt. 
Quando quidem et in ipsa via corporali (quae falsissima 
est et plenissima erroris, qua non iter agit iustitia; quo- 
niam non per corporalem altitudinem, sed per spiritalem, 
hoc est incorporalem, similitudinem ad Deum debemus 
ascendere) — in ipsa tamen via corporali, quam daemo- 
num amici per elementorum gradus ordinant inter aethe- 
rios deos et terrenos homines aeriis daemonibus mediis 
constitutis, hoc deos opinantur habere praecipuum, ut 
propter hoc intervalium locorum contrectatione non con- 
taminentur humana. [ta daemones contaminari potius ab 

et deos ipsos contaminari potuisse, nisi loci alftitudine 
munirentur. Quis tam infelix est, ut ista via mundari se 
existimet, ubi homines contaminantes, daemones contami- 
nati, dii contaminabiles praedicantur; et non potius eligat 
viam, ubi contaminantes magis daemones evitentur et ab 
incontaminabili Deo ad ineundam societatem incontamina- 
torum angelorum homines a contaminatione mundentur? 


CaPuT XIX. 


Quod appellatio daemonum iam nec apud cultores eorum 
assumatur in significationem alicuius boni. 


Sed ne de verbis etiam nos certare videamur, quo- 
niam nonnulli istorum, ut ita dixerim, daemonicolarum, 
in quibus et Labeo est, eosdem perhibent ab aliis angelos 
dici, quos ipsi daemones nuncupant, iam mihi de bonis 
angelis aliquid video disserendum, quos isti esse non ne- 
gant, sed eos bonos daemones vocare quam angelos ma- 
lunt. Nos autem, sicut scriptura loquitur, secundum quam 
Christiani sumus, angelos quidem partim bonos, partim 
malos, numquam vero bonos daemones legimus; sed ubi- 
cumque illarum litterarum hoc nomen positum reperitur, 
sive daemones, sive daemonia dicantur, non nisi maligni 
significantur spiritus. Et hanc loquendi consuetudinem in 
tantum populi usquequaque secuti sunt, ut eorum etiam, 
qui pagani appellantur et deos multos ac daemones co- 
lendos esse contendunt, nullus fere sit tam litteratus et 
doctus, qui audeat in laude vel servo suo dicere: „Dae- 
monem habes“; sed cuilibet hoc dicere voluerit, non se 
aliter accipi, quam maledicere voluisse, dubitare non pos- 
sit. Quae igitur nos causa compellit, ut post offensionem 
aurium tam multarum, ut iam paene sint omnium, quae 
hoc verbum non nisi in malam partem audire consuerunt, 


12 Cf. Confess, 8,2, 4 (CE 33,172, 229) 18 Cf. p. 66,1 

quod diximus cogamur exponere, cum possimus angelorum 
nomine adhibito eandem offensionem, quae nomine dae- 
monum fleri poterat, evitare? 


CAPUT XX. 
De qualitate scientiae, quae daemones superbos facit. 


Quamquam etiam ipsa origo huius nominis, si divi- 
nos intueamur libros, aliquid adfert cognitione dignissi- 
mum. Daemones enim dicuntur (quoniam vocabulum Grae- 
cum est) ab scientia nominati. Apostolus autem spiritu 
sancto locutus ait: Scientia inflat, caritas vero aedificat; 
quod recte aliter non intellegitur, nisi scientiam tunc 
prodesse, cum caritas inest; sine hac autem inflare, id 
est in superbiam inanissimae quasi ventositatis extollere. 
Est ergo in daemonibus scientia sine caritate, et ideo 
tam inflati, hoc est tam superbi sunt, ut honores divinos 
et religionis servitutem, quam vero Deo deberi sciunt, 
sibi satis egerint exhiberi, et quantum possunt et apud 
quos possunt adhuc agant Contra superbiam porro dae- 
monum, qua pro meritis possidebatur genus humanum, 
Dei humilitas, quae in Christo apparuit, quantam virtutem 
habeat, animae hominum nesciunt inmunditia elationis in- 
flatae, daemonibus similes superbia, non scientia. 


CAPUT XXL 


Ad quem modum Dominus voluerit daemonibus innotescere. 
Ipsi autem daemones etiam hoc ita sciunt, ut eidem 
Domino infirmitate carnis induto dixerint: Quid nobis et 


9 Plato Cratyl. p. 398 B; Lact. Inst. 2,14, 6 (CE 19,168,13q.); 

tibi, Jesu Nazarene? — Venisti perdere nos? Clarum est 
in his verbis, quod in eis et tanta scientia erat, et cari- 
tas non erat. Poenam suam quippe formidabant ab illo, 
non in illo iustitiam diligebant. Tantum vero eis inno- 
tuit, quantum voluit; tantum autem voluit, quantum opor- 
tuit. Sed innotuit non sicut angelis sanctis, qui eius, 
secundum id quod Dei Verbum est, participata aeternitate 
perfruuntur, sed sicut eis terrendis innotescendum fuit, 
ex quorum tyranníca quodam modo potestate fuerat libe- 
raturus praedestinatos in suum regnum et gloriam semper 
veracem et veraciter sempiternam.  Innotuit ergo daemo- 
nibus non per id, quod est vita aeterna et lumen incom- 
mutabile, quod inluminat pios, cui videndo per fidem, 
quae in illo est, corda mundantur, sed per quaedam tem- 
poralia suae virtutis effecta et occultissimae signa prae- 
sentiae, quae angelicis sensibus etiam malignorum spiri- 
tuum potius quam infirmitati hominum possent esse 
conspicua. Denique quando ea paululum supprimenda 
iudicavit et aliquanto altius latuit, dubitavit de illo dae- 
monum princeps eumque temptavit, an Christus esset ex- 
plorans, quantum se temptari ipse permisit, ut hominem, 
quem gerebat, ad nostrae imitationis temperaret exem- 
plum. Post illam vero temptationem, cum angeli, sicut 
scriptum est, ministrarent ei, boni utique et sancti ac 
per hoc spiritibus inmundis metuendi et tremendi, magis 
magisque innotescebat daemonibus quantus esset, ut ei 
iubenti, quamvis in illo contemptibilis videretur carnis 
infirmitas, resistere nullus auderet. 


1 Mr. 1, 24; Mt. 8,29 9*4 Mt. 4, 11 

CaruT XXII. 


Quid intersit inter scientiam sanctorum angelorum et 
scientiam daemonum. 


His igitur angelis bonis omnis corporalium tempora- 
liumque rerum scientia, qua inflantur daemones, vilis est; 
non quod earum ignari sint, sed quod illis Dei, qua san- 
ctificantur, caritas cara est, prae cuius non tantum in- 
corporali, verum etiam incommutabili et ineffabili pul- 
chritidine, cuius sancto amore inardescunt, omnia, quae 
infra sunt et, quod illud est, non sunt seque ipsos inter 
illa contemnunt, ut ex toto, quod boni sunt, eo bono, ex 
quo boni sunt, perfruantur. Et ideo certius etiam tem- 
poralia et mutabilia ista noverunt, quia eorum principales 
causas in Verbo Dei conspiciunt, per quod factus est 
mundus; quibus causis quaedam probantur, quaedam re- 
probantur, cuncta ordinantur. Daemones autem non aeter- 
nas temporum causas et quodam modo cardinales in Dei 
sapientia contemplantur, sed quorundam signorum nobis 
occultorum maiore experientia multo plura quam homines 
futura prospiciunt; dispositiones quoque suas aliquando 
praenuntiant. Denique saepe isti, numquam illi omnino 
falluntur. Aliud est enim temporalibus temporalia et 
mutabilibus mutabilia coniectare eisque temporalem et 
mutabilem modum suae voluntatis et facultatis inserere, 
quod daemonibus certa ratione permissum est; aliud 
autem in aeternis atque incommutabilibus Dei legibus, 
quae in eius sapientia vivunt, mutationes temporum prae- 
videre Deique voluntatem, quae tam certissima quam 
potentissima est omnium, spiritus eius participatione co- 
gnoscere; quod sanctis angelis recta discretione donatum 
est. Itaque non solum aeterni, verum etiam beati sunt. 
Bonum autem, quo beati sunt, Deus illis est, a quo creati 
sunt. Illius quippe indeclinabiliter participatione et còn- 
templatione perfruuntur. 

Carur XXIII. 


Nomen deorum falso ascribi diis gentium, quod tamen 
et angelis sanctis et hominibus iustis ex divinarum 
scripturarum auctoritate commune est. 


Hos si Platonici malunt deos quam daemones dicere 
eisque adnumerare, quos a summo Deo conditos deos 
scribit eorum auctor et magister Plato: dicant quod 
volunt; non enim cum eis de verborum controversia labo- 
randum est. Si enim sic inmortales, ut tamen a summo 
Deo factos, et si non per se ipsos, sed ei , à quo facti 
sunt, adhaerendo beatos esse dicunt: hoc dicunt quod di- 
cimus, quolibet eos nomine appellent. Hanc autem Pla- 
lonicorum esse sententiam, sive omnium sive meliorum, 
in eorum litteris inveniri potest. Nam et de ipso nomine, 
quod huius modi inmortalem beatamque creaturam deos 
appellant, ideo inter nos et ipsos paene nulla dissensio 
est, quia et in nostris sacris litteris legitur: Deus deorum 
dominus locutus est, et alibi: Confitemini deo deorum, 
et alibi: Rer magnus super omnes deos. lllud autem 
ubi scriptum est: Terribilis est super omnes deos, cur 
dictum sit, deinceps ostenditur. Sequitur enim: Quoniam 
omnes dii gentium daemonia, Dominus autem caelos fe- 
cit. Super omnes ergo deos dixit, sed gentium, id est 
quos gentes pro diis habent, quae sunt daemonia; ideo 
terribilis, sub quo terrore Domino dicebant: Venisti per- 
dere nos? lllud vero, ubi dicitur: Deus deorum, non 
potest intellegi deus daemoniorum; et rex magnus super 
omnes deos absit ut dicatur rex magnus super omnia 
daemonia. Sed homines quoque in populo Dei eadem 
scriptura deos appellat — £go, inquit, dixi, dii estis et 

filii Excelsi omnes. Potest itaque intellegi horum deorum 
deus, qui dictus est deus deorum, et super hos deos rex 
magnus, qui diclus est rex magnus super omnes deos. 

Verum tamen cum a nobis quaeritur: Si homines 
dicti sunt dii, quod in populo Dei sunt, quem per angelos 
vel per homines alloquitur Deus, quanto magis inmortales 
eo nomine digni sunt, qui ea fruuntur beatitudine, ad 
quam Deum colendo cupiunt homines pervenire: quid re- 
spondebimus nisi non frustra in scripturis sanctis expres- 
sius homines nuncupatos deos, quam illos inmortales et 
beatos, quibus nos aequales futuros in resurrectione promit- 
titur, ne scilicet propter illorum excellentiam aliquem eorum 
nobis constituere deum infidelis auderet infirmitas? Quod 
in homine facile est evitare. Et evidentius dici debuerunt 
homines dii in populo Dei, ut certi ac fidentes fierent eum 
esse Deum suum, qui dictus est deus deorum; quia etsi 
appellentur dii inmortales illi et beati, qui in caelis sunt, 
non tamen dicti sunt dii deorum, id est dii hominum in 
populo Dei constitutorum, quibus dictum est: Ego dixi, 
dii estis et filii Excelsi omnes. Hinc est quod ait aposto- 
lus: Etsi sunt qui dicuntur dii, sive in caelo sive in terra, 
sicuti sunt dii multi et domini multi: nobis tamen unus 
Deus Pater, ez quo omnia et nos in ipso, et unus Dominus 
lesus Christus, per quem omnia et nos per ipsum. 

Non multum ergo de nomine disceptandum est, cum 
res ipsa ita clareat, ut ab scrupulo dubitationis aliena sit. 
lllud vero, quod nos ex eorum inmortalium beatorum nu- 
mero missos esse angelos dicimus, qui Dei voluntatem 
hominibus adnuntiarent, illis autem non placet, quia hoc 
ministerium non per illos, quos deos appellant, id est in- 
mortales et beatos, sed per daemones fleri credunt, quos 
inmortales tantum, non eliam beatos audent dicere, aut 
certe ita inmortales et beatos, ut tamen daemones bonos, 

non deos sublimiter conlocatos et ab humana contrecta- 
tione semotos, quamvis nominis controversia videatur, ta- 
men ita detestabile est nomen daemonum, ut hoc modis 
omnibus a sanctis angelis nos removere debeamus. Nunc 
5 ergo ita liber iste claudatur, ut sciamus inmortales et bea: 
tos, quodlibet vocentur, qui tamen facti et creati sunt, 
medios non esse ad inmortalem beatitudinem perdu- 
cendis mortalibus miseris, a quibus utraque differentia 
separantur. Qui autem medii sunt communem habendo 
10 inmortalitatem cum superioribus, miseriam cum inferio- 
ribus, quoniam merito malitiae miseri sunt, beatitudinem, 
quam non habent, invidere nobis (possunt) potius quam 
praebere. Unde nihil habent amici daemonum quod nobis 
dignum adferant, cur eos tamquam adiutores colere de- 
15 beamus, quos potius ut deceptores vitare debemus. Quos 
autem bonos et ideo non solum inmortales, verum etiam 
beatos deorum nomine sacris et sacrificiis propter vitam 
beatam post mortem adipiscendam colendos putant, qua- 
lescumque illi sint et quolibet vocabulo digni sint, non eos 
?0 velle per tale religionis obsequium nisi unum Deum coli, 
a quo creati et cuius participatione beati sunt, adiuvante 
ipso in sequenti libro diligentius disseremus. 


LIBER X. 


CAPUT I. 
Veram beatitudinem sive angelis sive hominibus per unum 
Deum tribui etiam Platonicos definisse; sed utrum hi, quos 
ob hoc ipsum colendos putant, uni tantum Deo, an etiam 
80 sibi sacrificari velint, esse quaerendum. 
Omnium certa sententia est, qui ratione quoquo modo 
uti possunt, beatos esse omnes homines velle. Qui autem 

sint vel unde fiant dum mortalium quaerit infirmitas, mul- 
tae magnaeque controversiae concitatae sunt, in quibus 
philosophi sua studia et otia contriverunt, quas in medium 
adducere atque discutere et longum est et non necessa- 
rium. Si enim recolit qui haec legit, quid in libro ege- 
rimus octavo in eligendis philosophis, cum quibus haec 
de beata vita, quae post mortem futura est, quaestio tra- 
ctaretur, utrum ad eam uni Deo vero, qui etiam effector 
est deorum, an plurimis diis religione sacrisque serviendo 
pervenire possimus: nou etiam hic eadem repeti expectat, 
praesertim cum possit relegendo, si forte oblitus est, ad- 
miniculare memoriam. Elegimus enim Platonicos omnium 
philosophorum merito nobilissimos, propterea quia sapere 
potuerunt licet inmortalem ac rationalem vel intellectualem 
hominis animam nisi participato lumine illius Dei, a quo 
et ipsa et mundus factus est, beatam esse non posse; ita 
illud, quod omnes homines appetunt, id est vitam beatam, 
quemquam isti assecuturum negant, qui non illi uni opti- 
mo, quod est incommutabilis Deus, puritate casti amoris 
adhaeserit. Sed quia ipsi quoque sive cedentes vanitati 
errorique populorum sive, ut ait apostolus, evanescentes 
in cogitationibus suis multos deos colendos ita putaverunt 
vel putari voluerunt, ut quidam eorum etiam daemonibus 
divinos honores sacrorum et sacrificiorum deferendos esse 
censerent, quibus iam non parva ex parte respondimus: 
nunc videndum ac disserendum est, quantum Deus donat, 
inmortales ac beati in caelestibus sedibus dominationibus, 
principatibus potestatibus constituti, quos isti deos et ex 
quibus quosdam vel bonos daemones vel nobiscum angelos 
nominant, quo modo credendi sint velle a nobis religionem 
pietatemque servari; hoc est, ut apertius dicam, utrum 

etiam sibi an tantum Deo suo, qui etiam noster est, 
placeat eis ut sacra faciamus et sacrificemus, vel aliqua 
nostra seu nos ipsos religionis ritibus consecremus 

Hic est enim divinitati vel, si expressius dicendum 
est, deitati debitus cultus, propter quem uno verbo signi- 
ficandum, quoniam mihi satis idoneum non occurrit Lati- 
num, Graeco ubi necesse est insinuo quid velim dicere. 
4latgtíev quippe nostri, ubicumque sanctarum scriptura- 
rum positum est, interpretati sunt servitutem. Sed ea 
servitus, quae debetur hominibus, secundum quam prae- 
cipit apostolus servos dominis suis subditos esse debere, 
alio nomine Graece nuncupari solet; iargsía vero secun- 
dum consuetudinem, qua locuti sunt qui nobis divina elo- 
quia condiderunt, aut semper aut tam frequenter ut paene 
semper ea dicitur servitus, quae pertinet ad colendum 
Deum. Proinde sí tantummodo cultus ipse dicatur, non 
soli Deo deberi videtur. Dicimur enim colere etiam homi- 
nes, quos honorifica vel recordatione vel praesentia fre- 
quentamus. Nec solum ea, quibus nos religiosa humilitate 
subicimus, sed quaedam etiam, quae subiecta sunt nobis, 
perhibentur coli, Nam ex hoc verbo et agricolae et coloni 
et incolae vocantur, et ipsos deos non ob aliud appellant 
caelicolas, nisi quod caelum colant, non utique venerando, 
sed inhabitando, tamquam caeli quosdam colonos; non 
sicut appellantur coloni, qui condicionem debent genitali 
solo, propter agriculturam sub dominio possessorum, sed, 
sicut ait quidam Latini eloquii magnus auctor: 


Urbs antiqua fuit, Tyrii tenuere coloni. 


Ab incolendo enim colonos vocavit, non ab agricultura. Hinc 
et civitates a maioribus civitatibus velut populorum exa- 
minibus conditae coloniae nuncupantur. Ac per hoc cul- 

tum quidem non deberi nisi Deo propria quadam notione 
verbi huius omnino verissimum est; sed quia et aliarum 
rerum dicitur cultus, ideo Latine uno verbo significari 
cultus Deo debitus non potest. 

Nam et ipsa religio quamvis distinctius non quem- 
libet, sed Dei cultum significare videatur (unde isto nomine 
interpretati sunt nostri eam, quae Graece 99rnoxea dici- 
tur): tamen quia Latina loquendi consuetudine, non in- 
peritorum, verum etiam doctissimorum, et cognationibus 
humanis atque adfinitatibus et quibusque necessitudinibus 
dicitur exhibenda religio, non eo vocabulo vitatur ambi- 
guum, cum de cultu deitatis vertitur quaestio, ut fidenter 
dicere valeamus religionem non esse nisi cultum Dei, 
quoniam videtur hoc verbum a signiflcanda observantia 
propinquitatis humanae insolenter auferri. Pietas quoque 
proprie Dei cultus intellegi solet, quam Graeci ejoffciav 
vocant. Haec tamen et erga parentes officiose haberi di- 
citur. More autem vulgi hoc nomen etiam in operibus 
misericordiae frequentatur; quod ideo arbitror evenisse, 
quia haec fieri praecipue mandat Deus eaque sibi vel pro 
sacrificiis vel prae sacrificiis placere testatur. Ex qua lo- 
quendi consuetudine factum est, ut et Deus ipse dicatur 
pius; quem sane Graeci nullo suo sermonis usu eoezfv 
vocant, quamvis eóoé£fsev pro misericordia illorum etiam 
vulgus usurpet. Unde in quibusdam scripturarum locis, 
ut distinctio certior appareret, non erscífeav, quod ex 
bono cultu, sed 9«ocífrv, quod ex Dei cultu composi- 
tum resonat, dicere maluerunt. Utrumlibet autem horum 
nos uno verbo enuntiare non possumus. Quae itaque la- 

sed ea qua colimus Deum; vel quae ọnoxslæe Graece, 
Latine autem religio dicitur, sed ea quae nobis est erga 

Deum; vel quam illi &socéfeuev, nos vero non uno verbo 
exprimere, sed Dei cultum possumus appellare: hanc ei 
tantum Deo deberi dicimus, qui verus est Deus facitque 
suos cultores deos. Quicumque igitur sunt in caelestibus 

5 habitationibus inmortales et beati, si nos non amant nec 
beatos esse nos volunt, colendi utique non sunt. Si autem 
amant et beatos volunt, profecto inde volunt, unde et ipsi 
sunt; an aliunde ipsi beati, aliunde nos? 


Carvr Il. 
10 De superna inluminatione quid Plotinus Platonicus senserit. 


Sed non est nobis ullus cum his excellentioribus phi- 
losophis in hac quaestione conflictus. Viderunt enim suis- 
que litteris multis modis copiosissime mandaverunt hinc 
illos, unde et nos, fieri beatos, obiecto quodam lumine 

15 intellegibili, quod Deus est illis et aliud est quam illi, a 
quo inlustrantur, ut clareant atque eius participatione per- 
fecti beatique subsistant Saepe multumque Plotinus as- 
serit sensum Platonis explanans, ne illam quidem, quam 
credunt esse universitatis animam, aliunde beatam esse 

20 quam nostram, idque esse lumen quod ipsa non est, sed 
a quo creata est et quo intellegibiliter inluminante intelle- 
gibiliter lucet. Dat etiam similitudinem ad illa incorporea 
de his caelestibus conspicuis amplisque corporibus, tam- 
quam ille sit sol et ipsa sit luna. Lunam quippe solis 

26 obiectu inluminari putant. Dicit ergo ille magnus Platoni- 
cus animam rationalem, sive potius intellectualis dicenda 
sit, ex quo genere etiam inmortalium beatorumque animas 
esse intellegit, quos in caelestibus sedibus habitare non 


1 Cf. De spir. et litt. 11, 18 (CE 60,170, 10sq.) 4 Ps. 81,6 

duhitat, non habere supra se naturam nisi Dei, qui fahri- 
catus est mundum, a quo et ipsa facta est; nec aliunde 
illis supernis praeberi vitam beatam et lumen intellegentiae 
veritatis, quam unde praebetur et nobis, consonans evan- 
gelio, ubi legitur: Fuit homo missus a Deo, cui nomen 5 
erat Johannes; hic venit in testimonium, ut testimonium 
perhiberet de lumine, ut omnes crederent per eum. Non 
erat ille lumen, sed ut testimonium perhiberet de lumine. 
Erat lumen verum, quod inluminat omnem hominem venien- 
tem in hunc mundum. |n qua differentia satis ostenditur 10 
animam rationalem vel intellectualem, qualis erat in Iohanne, 
sibi lumen esse non posse, sed alterius veri luminis parti- 
cipatione lucere. Hoc et ipse Iohannes fatetur, ubi ei per- 
hibens testimonium dicit: Nos omnes de plenitudine eius 


accepimus. 15 


CaPvrT III. 


De vero Dei cultu, a quo Platonici, quamvis creatorem 
universitatis intellexerint, deviarunt colendo angelos 
seu bonos seu malos honore divino. 


Quae cum ita sint, si Platonici vel quicumque alii 20 
ista senserunt cognoscentes Deum sicut Deum glorificarent 
et gratias agerent nec evanescerent in cogitationibus suis 
nec populorum erroribus partim auctores fierent, partim 
resistere non auderent: profecto comfiterentur et illis in- 
mortalibus ac beatis et nobis mortalibus ac miseris, ut 25 
inmortales ac beati esse possimus, unum Deum deorum 
colendum, qui et noster est et illorum. 

Huic nos servitutem, quae Aeroeía Graece dicitur, 
sive in quibusque sacramentis sive in nobis ipsis debemus. 
Huius enim templum simul omnes et singuli templa sumus, 30 
quia et omnium concordiam et singulos inhabitare di- 
gnatur; non in omnibus quam in singulis maior, quoniam 
nec mole distenditur nec partitione minuitur. Cum ad 


10 Io. 1, 6sqq. 15 Io. 1, 16 80 1. Cor. 3, 16sq. 

illum sursum est, eius est altare cor nostrum; eius Uni- 
genito eum sacerdote placamus; ei cruentas victimas cae- 
dimus, quando usque ad sanguinem pro eius veritate 
certamus; eum suavissimo adolemus incenso, cum in eius 
5 conspectu pio sanctoque amore flagramus; ei dona eius 
in nobis nosque ipsos vovemus et reddimus; ei bene- 
ficiorum eius sollemnitatibus festis et diebus statutis dica- 
mus sacramusque memoriam, ne volumine temporum in- 
grata subrepat oblivio; ei sacrificamus hostiam humilitatis 
10 et laudis in ara cordis igne fervidam caritatis. Ad hunc 
videndum, sicut videri poterit, eique cohaerendum ab omni 
peccatorum et cupiditatum malarum labe mundamur et 
eius nomine consecramur. Ipse enim fons nostrae beati- 
tudinis, ipse omnis appetitionis est finis. Hunc eligentes 
15 vel potius religentes (amiseramus enim neglegentes) — hunc 
ergo religentes, unde et religio dicta perhibetur, ad eum 
dilectione tendimus, ut perveniendo quiescamus, ideo beati, 
quia illo fine perfecti. Bonum enim nostrum, de cuius 
fine inter philosophos magna contentio est, nullum est 
20 alind. quam illi cohaerere, cuius unius anima intellectualis 
incorporeo, si dici potest, amplexu veris impletur fecun- 
daturque virtutibus. Hoc bonum diligere in toto corde, 
in tota anima et in tota virtute praecipimur; ad hoc bo- 
num debemus et à quibus diligimur duci, et quos diligi- 
25 mus ducere. Sic complentur duo illa praecepta, in qui- 
bus tota lex pendet et prophetae: Diliges Dominum Deum 
tuum in toto corde tuo et in tota anima tua et in tota 
mente tua, et: Diliges proximum tuum tamquam te ipsum. 
Ut enim homo se diligere nosset, constitutus est ei finis, 
30 quo referret omnia quae ageret, ut beatus esset; non 
enim qui se diligit aliud vult esse quam beatus. Hic 


4 Cf. Verg. Aen. 1,704 9 Ps. 116,17 $8 Mt. 22, 37 sqq. 

autem finis est adhaerere Deo. am igitur scienti diligere 
se ipsum, cum mandatur de proximo diligendo sicut se 
ipsum, quid aliud mandatur, nisi ut ei, quantum potest, 
commendet diligendum Deum? Hic est Dei cultus, haec 
vera religio, haec recta pietas, haec tantum Deo debita 
servitus. Quaecumque igitur inmortalis potestas quanta- 
libet virtute praedita si nos diligit sicut se ipsam, ei 
vult esse subditos, ut beati simus, cui et ipsa subdita 
beata est. Si ergo non colit Deum, misera est, quia 
privatur Deo; si autem colit Deum, non vult se coli pro 
Deo. Illi enim potius divinae sententiae suffragatur et 
dilectionis viribus favet, qua scriptum est: Sacrificans 
díis eradicabitur, nisi Domino soli. 


CarvT IV. 
Quod uni vero Deo sacrificium debeatur. 


Nam, ut alia nunc taceam, quae pertinent ad reli- 
gionis obsequium, quo colitur Deus, sacrificium certe nul- 
lus hominum est qui audeat dicere deberi nisi deo. 
Multa denique de cultu divino usurpata sunt, quae hono- 
ribus deferrentur humanis, sive humilitate nimia sive 
adulatione pestifera; ita tamen, ut, quibus ea deferrentur, 
homines haberentur, qui dicuntur colendi et venerandi, 
si autem multum eis additur, (et» adorandi: quis vero sacri- 
ficandum censuit nisi ei, quem deum aut scivit aut putavit 
aut finxit? Quam porro antiquus sit in sacrificando Dei 
cultus, duo illi fratres Cain et Abel satis indicant, quo- 
rum maioris Deus reprobavit sacrificium, minoris aspexit. 


CarurT V. 
De sacrificiis, quae Deus non requirit, sed ad significa- 
tionem eorum offerri voluit, quae requirit. 
Quis autem ita desipiat, ut existimet aliquibus usi- 
bus Dei esse necessaria, quae in sacrificiis offeruntur ? 
1 Ps, 72,98 18 Exod, 32,20 — $7 Gen 4,4sq. 


7 diliget C' 95g. colet C! 1$ quia Ba 20 deferentur K'g' 
deferuntur K'F^f*bes gs eis mult. Bv et om. CAF^es 
$0 offerri Cqv referri uel offerri p observari ed. princ. 


25 


30 


[2] 


10 


1 


[2 


20 


25 


30 


408 8. AUGUSTINI 


Quod cum multis locis divina scriptura testetur, ne lon- 
gum faciamus, breve illud de psalmo commemorare suf- 
fecerit: Dixi Domino, Deus meus es tu, quoniam bono- 
rum meorum non eges. Non solum igitur pecore vel 
qualibet alia re corruptibili atque terrena, sed ne ipsa 
quidem iustitia hominis Deus egere credendus est, totum- 
que quod recte colitur Deus homini prodesse, non Deo. 
Neque enim fonti se quisquam dixerit consuluisse, si bi- 
berit; aut luci, si viderit. Nec quod ab antiquis patribus 
alia sacrificia facta sunt in victimis pecorum, quae nunc 
Dei populus legit, non facit, aliud intellegendum est, nisi 
rebus illis eas res fuisse significatas, quae aguntur in 
nobis, ad hoc ut inhaereamus Deo et ad eundem finem 
proximo consulamus. Sacrificium ergo visibile invisibilis 
sacrificii sacramentum, id est sacrum signum est. Unde 
ille paenitens apud prophetam vel ipse propheta quaerens 
Deum peccatis suis habere propitium: Si voluisses, in- 
quit, sacrificium, dedissem utique; holocaustis non de- 
lectaberis, Sacrificium Deo spiritus contritus; cor con- 
tritum et humiliatum Deus non spernet. lIntueamur quem 
ad modum, ubi Deum dixit nolle sacrificium, ibi Deum 
ostendit velle sacrificium. Non vult ergo sacrificium tru- 
cidati pecoris, et vult sacrificium contriti cordis, Illo 
igitur quod eum nolle dixit, hoc significatur, quod eum 
velle subiecit. Sic itaque illa Deum nolle dixit, quo 
modo ab stultis ea velle creditur, velut suae gratia volu- 
ptatis. Nam si ea sacrificia quae vult (quorum hoc unum 
est: cor contritum et humiliatum dolore paenitendi) nol- 
let eis sacrificiis significari, quae velut sibi delectabilia 
desiderare putatus est: non utique de his offerendis in 
lege vetere praecepisset, Et ideo mutanda erant opor- 


4 Pe, 16,9 20 Ps. 50, 183q. 

tuno certoque iam tempore, ne ipsi Deo desiderabilia vel 
certe in nobis acceptabilia, ac non potius quae his signi- 
ficata sunt crederentur. Hinc et alio loco psalmi alterius: 
Si esuriero, inquit, non dicam tibi; meus est enim orbis 


terrae et plenitudo eius. Numquid manducabo carnes 5 


taurorum aut sanguinem hircorum potabo? tamquam 
diceret: Utique si mihi essent necessaria, non a te peterem, 
quae habeo in potestate. Deinde subiungens quid illa 
significent: /mmola, inquit, Deo sacrificium laudis et 
redde Altissimo vota tua et invoca me in die tribulatio- 
nis, et eximam te et glorificabis me. ltem apud alium 
prophetam: In quo, inquit, adprehendam Dominum, assu- 
mam Deum meum excelsum? Si adprehendam illum in 
holocaustis, in vitulis anniculis? Si acceptaverit Dominus 
in milibus arietum aut in denis milibus hircorum pin- 
guium? Si dedero primogenita mea inpietatis, fructum 
ventris mei pro peccato animae meae? Si adnuntiatum 
est tibi, homo, bonum? Aut quid Dominus exquirat a te 
nisi facere iudicium et diligere misericordiam et para- 


10 


tum esse ire cum Domino Deo tuo? Et in huius pro- 20 


phetae verbis utrumque distinctum est satisque declara- 
tum illa sacrificia per se ipsa non requirere Deum, quibus 
significantur haec sacrificia, quae requirit Deus. fn epi- 
stula, quae inscribitur ad Hebraeos: Bene facere, inquit, 
et communicatores esse nolite oblivisci; talibus enim sa- 
crificiis placetur Deo. Ac per hoc ubi scriptum est: 
Misericordiam volo quam sacrificium nihil aliud quam 
sacrificium sacrificio praelatum oportet intellegi; quoniam 
illud, quod ab omnibus appellatur sacrificium, signum est 


25 


veri sacrificii. Porro autem misericordia verum sacrifi- 30 


cium est; unde diclum est, quod paulo ante commemoravi: 


1 Ps.49,12sqq. 29 Mich.6,6sqq. $394 Hebr.18,16 27 se.8,€ 


scredenturC etinalioC*Büb 7simihi—quaeom.ab!p 11 eri- 
piam te et magnific, ps Hoffm. honorif.& 19 assum. deum om. C 
15 in (prius) om.C* 16 ut ed. CAKY^ Babel (zooróroxd pov &os- 
Beíag cod. Alex.) prim. mea pro impietate mea Bv primogenitum 
meum pro scelere meo aut fructum ps 18 dé Bs exquirit C 
&bfs t0ireom.ap  £8sacrificium bíisC 29 ab hominibus Babf 


410 8. AUGUSTINI 


Talibus enim sacrificiis placetur Deo, Quaecumque igi- 
tur in ministerio tabernaculi sive templi multis modis de 
sacrificiis leguntur divinitus esse praecepta, ad dilectionem 
Dei et proximi significando referuntur. Jn his enim 

5 duobus praeceptis, ut scriptum est, tota lex pendet et 
prophetae. 


Carvr VI. 
De vero perfectoque sacrificio. 


Proinde verum sacrificium est omne opus, quo agi- 

10 tur, ut sancta societate inhaereamus Deo, relatum scilicet 
ad illum finem boni, quo veraciter beati esse possimus. 
Unde et ipsa misericordia, qua homini subvenitur, si non 
propter Deum fit, non est sacrificium. Etsi enim ab ho- 
mine fit vel offertur, tamen sacrificium res divina est, 
16 ita ut hec quoque vocabulo id Latini veteres appellaverint. 
Unde ipse homo Dei nomine consecratus et Deo votus, in 
quantum mundo moritur ut Deo vivat, sacrificium est. 
Nam et hoc ad misericordiam pertinet, quam quisque in 
se ipsum facit. Propterea scriptum est: Miserere animae 
20 tuae placens Deo. Corpus etiam nostrum cum temperan- 
tia castigamus, si hoc, quem ad modum debemus, propter 
Deum facimus, ut non exhibeamus membra nostra arma 
iniquitatis peccato, sed arma iustitiae Deo, sacrificium est. 
Ad quod exhortans apostolus ait: Obsecro itaque vos, 
25 fratres, per miserationem Dei, ut exhibeatis corpora 
vestra hostiam vivam, sanctam, Deo placentem, rationa- 
bile obsequium vestrum. Si ergo corpus, quo inferiore 
tamquam famulo vel tamquam instrumento utitur anima, 


6 Mt. 22,40 20 Eccli. 80,24 298 Rom. 6,13 27 ib. 12,184. 

cum eius bonus et rectus usus ad Deum refertur, sacri- 
ficium est: quanto magis anima ipsa cum se refert ad 
Deum, ut igne amoris eius accensa formam concupiscen- 
tiae saecularis amittat eique tamquam incommutabili for- 
mae subdita reformetur, hinc ei placens, quod ex eius 5 
pulchritudine acceperit, fit sacrificium! Quod idem aposto- 
lus consequenter adiungens: £f nolite, inquit, conformari 
huic saeculo; sed reformamini in novitate mentis vestrae 
ad probandum vos quae sit voluntas Dei, quod bonum 
et bene placitum et perfectum. Cum igitur vera sacrifi- 10 
cia opera sint misericordiae sive in nos ipsos sive in 
proximos, quae referuntur ad Deum; opera vero miseri- 
cordiae non ob aliud fiant, nisi ut a miseria liberemur 
ac per hoc ut beati simus (quod non fit nisi bono illo, 
de quo dictum est: Mihi autem adhaerere Deo bonum 15 
est): profecto efficitur, ut tota ipsa redempta civitas, hoc 
est congregatio societasque sanctorum, universale sacrifi- 
cium offeratur Deo per sacerdotem magnum, qui etiam se 
ipsum obtulit in passione pro nobis, ut tanti capitis cor- 
pus essemus, secundum formam servi. Hanc enim obtu- 20 
lit, in hac oblatus est, quía secundum hanc mediator est, 
in hac sacerdos, in hac sacrificium est. Cum itaque nos 
hortatus esset apostolus, ut exhibeamus corpora nostra 
hostiam vivam, sanctam, Deo placentem, rationabile obse- 
quium nostrum, et non conformemur huic saeculo, sed 25 
reformemur in novitate mentis nostrae: ad probandum 
quae sit voluntas Dei, quod bonum et bene placitum et 
perfectum, quod totum sacrificium nos ipsi sumus: Dico 
enim, inquit, per gratiam Dei, quae data est mihi, omni- 
bus, qui sunt in vobis, non plus sapere, quam oportet 30 
sapere, sed sapere ad temperantiam; sicut unicuique Deus 
partitus est mensuram fidei. Sicut enim in uno corpore 
muita membra habemus, omnia autem membra non eos- 
dem actus habent: ita multi unum corpus sumus in 
Christo; singuli autem alter alterius membra, habentes 

dona diversa secundum gratiam, quae data est nobis. 

Hoc est sacrificium Christianorum: multi unum corpus 

in Christo. Quod etiam sacramento altaris fidelibus noto 

frequentat ecclesia, ubi ei demonstratur, quod in ea re, 
5 quam offert, ipsa offeratur. 


Carur VII. 


Quod sanctorum angelorum ea sit in nos dilectio, ut nos 
non suos, sed unius veri Dei velint esse cultores. 


Merito illi in caelestibus sedibus constituti inmor- 
10 tales et beati, qui creatoris sui participatione congaudent, 
cuius aeternitate firmi, cuius veritate certi, cuius mu- 
nere sancti sunt, quoniam nos mortales et miseros, ut 
inmortales beatique simus, misericorditer diligunt, nolunt 
nos sibi sacrificari, sed ei, cuius et ipsi nobiscum sacri- 
15 ficium se esse noverunt. Cum ipsis enim sumus una ci- 
vitas Dei, cui dicitur in psalmo: Gloriosissima dicta sunt 
de te, civitas Dei; cuius pars in nobis peregrinatur, pars 
in illis opitulatur. De illa quippe superna civitate, ubi 
Dei voluntas intellegibilis atque incommutabilis lex est, 
20 de illa superna quodam modo curia (geritur namque ibi 
cura de nobis) ad nos ministrata per angelos sancta illa 
scriptura descendit, ubi legitur: Saeríficans diis eradica- 
bitur, nisi Domino soli. Huic scripturae, huic legi, prae- 
ceptis talibus tanta sunt adtestata miracula, ut satis ap- 
25 pareat, cui nos sacrificari velint inmortales ac beati, qui 
hoc nobis volunt esse quod sibi. 


1 Rom. 12,3sqq. 17 Ps. 86,8 $8 Exod. 22, 20 

Carur VIII. 


De miraculis, quae Deus ad conroborandam fidem pio- 
rum etiam per angelorum ministerium promissis suis 
adhibere dignatus est. 


Nam nimis velera si commemorem, longius quam sat 
est revolvere videbor, quae miracula facta sint adtestantia 
promissis Dei, quibus ante annorum milia praedixit Abra- 
hae, quod in semine eius omnes gentes benedictionem 
fuerant habiturae. Quis enim non miretur eidem Abra- 
hae filium peperisse coniugem sterilem eo tempore sene- 
ctutis, quo parere nec fecunda iam posset, atque in eius- 
dem Abrahae sacrificio flammam caelitus factam inter di- 
visas victimas cucurrisse, eidemque Abrahae praedictum 
ab angelis caeleste incendium Sodomorum, quos angelos 
hominibus similes hospitio susceperat et per eos de prole 
ventura Dei promissa tenuerat, ipsoque iuminente iam in- 
cendio miram de Sodomis per eosdem angelos liberatio- 
nem Loth filii fratris eius, cuius uxor in via retro re- 
spiciens atque in salem repente conversa magno admonuit 
sacramento neminem in via liberationis suae praeterita 
desiderare debere? Illa vero quae et quanta sunt, quae 
iam per Moysen pro populo Dei de iugo servitutis eruendo 
in Aegypto mirabiliter gesta sunt, ubi magi Pharaonis, 
hoc est regis Aegypti, qui populum illum dominatione de- 
primebat, ad hoc facere quaedam mira permissi sunt, ut 
mirabilius vincerentur! Jlli enim faciebant veneficiis et in- 
cantationibus magicis, quibus sunt mali angeli, hoc est 
daemones, dediti; Moyses autem tanto potentius, quanto 
iustius, nomine Dei, qui fecit caelum et terram, servien- 
tibus angelis eos facile superavit. Denique in tertia plaga 
deficientibus magis decem plagae per Moysen magna 
mysteriorum dispositione completae sunt, quibus ad Dei 

populum dimittendum Pharaonis et Aegyptiorum dura 
corda cesserunt. Moxque paenituit, et cum abscedentes 
Hebraeos consequi conarentur, illis diviso mari per sic- 
cum transeuntibus unda hinc atque hiuc in sese redeunte 
cooperti et oppressi sunt. Quid de illis miraculis dicam, 
quae, cum in deserto idem populus ductaretur, stupenda 
divinitate crebuerunt: aquas, quae bibi non poterant, misso 
in eas, sicut Deus praeceperat, ligno amaritudine caruisse 
sitientesque satiasse; manna esurientibus venisse de caelo 
el, cum esset colligentibus constituta mensura, quidquid 
amplius quisque collegerat, exortis vermibus putruisse, 
ante diem vero sabbati duplum collectum, quia sabbato 
colligere non licebat, nulla putredine violatum; desideran- 
tibus carne vesci, quae tanto populo nulla sufficere posse 
videbatur, volatilibus castra completa et cupiditatis ardo- 
rem fastidio satietatis extinctum; obvios hostes transitum- 
que prohibentes atque proeliantes orante Moyse manibus- 
que eius in figuram crucis extentis nullo Hebraeorum 
cadente prostratos; seditiosos in populo Dei ac sese ab 
ordinata divinitus societate dividentes ad exemplum visi- 
bile invisibilis poenae vivos terra dehiscente submersos; 
virga percussam petram tantae multitudini abundantia 
fluenta fudisse; serpentum morsus mortiferos, poenam 
iustissimam peccatorum, in ligno exaltato atque prospecto 
aeneo serpente sanatos, ut et populo subveniretur adílicto, 
et mors morte destructa velut crucifixae mortis similitu- 
dine signaretur? Quem sane serpentem propter facti 
memoriam reservatum cum postea populus errans tam- 
quam idolum colere coepisset, Ezechias rex religiosa po- 
testate Deo serviens cum magna pietatis laude contrivit. 


s0 2. Heg. 18, 4 

Capvr IX. 


De inlicitis artibus erga daemonum cultum, in quibus 
Porphyrius Platonicus quaedam probando, quaedam 
quasi inprobando versatur. 


Haec et alia multa huiusce modi, quae omnia com- 
memorare nimis longum est, fiebant ad commendandum 
unius Dei veri cultum et multorum falsorumque prohi- 
bendum.  Fiebant autem simplici fide atque fiducia pie- 
tatis, non incantationibus et carminibus nefariae curiosi- 
tatis arte compositis, quam vel magian vel detestabiliore 
nomine goelian vel honorabiliore theurgian vocant, qui 
quasi conantur ista discernere et inlicitis artibus deditos 
alios damnabiles, quos et maleficos vulgus appellat (hos enim 
ad goetian pertinere dicunt), alios autem laudabiles videri 
volunt, quibus theurgian deputant; cum sint utrique ritibus 
fallacibus daemonum obstiicti sub nominibus angelorum. 

Nam et Porphyrius quandam quasi purgationem ani- 
mae per theurgian, cunctanter tamen et pudibunda quo- 
dam modo disputatione promittit; reversionem vero ad 
Deum hanc artem praestare cuiquam negat; ut videas eum 
inter vitium sacrilegae curiositatis et philosophiae profes- 
sionem sententiis alternantibus fluctuare. ^ Nunc enim 
hanc artem tamquam fallacem et in ipsa actione pericu- 
losam et legibus prohibitam cavendam monet; nunc autem 


$ 


c 


0 


15 


velut eius laudatoribus cedens utilem dicit esse mundan- 25 
dae parti animae, non quidem intellectuali, qua rerum,, 


intellegibilium percipitur veritas, nullas habentium simili- 
tudines corporum; sed spiritali, qua corporalium rerum 
capiuntur imagines. Hanc enim dicit per quasdam con- 
secrationes theurgicas, quas teletas vocant, idoneam fieri 
atque aptam susceptioni spirituum et angelorum et ad 
videndos deos. Ex quibus tamen theurgicis teletis fate- 
tur intellectuali animae nihil purgationis accedere, quod 
eam faciat idoneam ad videndum Deum suum et perspi- 

cienda ea, quae vere sunt. Ex quo intellegi potest, qua- 
lium deorum vel qualem visionem fieri dicat theurgicis 
consecrationibus, in qua non ea videntur, quae vere sunt. 
Denique animam rationalem sive, quod magis amat dicere, 
5 intellectualem, in sua posse dicit evadere, etiamsi quod 
eius spiritale est nulla theurgica fuerit arte purgatum; 
porro autem a theurgo spiritalem purgari hactenus, ut 
non ex hoc ad inmortalitatem aeternitatemque perveniat. 
Quamquam itaque discernat a daemonibus angelos, aeria 
10 loca esse daemonum, aetheria vel empyria disserens ange- 
lorum, et admoneat utendum alicuius daemonis amicitia, 
quo subvectante vel paululum a terra possit elevari quis- 
que post mortem, aliam vero viam esse perhibeat ad 
angelorum superna consortia; cavendam tamen daemonum 
15 societatem expressa quodam modo confessione testatur, 
ubi dicit animam post mortem luendo poenas cultum dae- 
monum a quibus circumveniebatur horrescere; ipsamque 
theurgian, quam velut conciliatricem angelorum deorum- 
que commendat, apud tales agere potestates negare non 
20 potuit, quae vel ipsae invideant purgationi animae, vel 
artibus serviant invidorum, querelam de hac re Chaldaei 
nescio cuius expromens: ,Conqueritur, inquit, vir in Chal- 
daea bonus, purgandae animae magno in molimine frustra- 
tos sibi esse successus, cum vir ad eadem potens tactus 
26 invidia adiuratas sacris precibus potentias alligasset, ne 
postulata concederent. Ergo et ligavit ille, inquit, et iste 
non solvit^ Quo indicio dixit apparere theurgian esse 
tam boni conficiendi quam mali et apud deos et apud 
homines disciplinam; pati etiam deos et ad illas pertur- 
30 bationes passionesque deduci, quas communiter daemoní- 
bus et hominibus Apuleius adtribuit; deos tamen ab eis 
aetheriae sedis altitudine separans et Platonis asserens in 
illa discretione sententiam. 

CAPUT X. 


De theurgia, quae falsam purgationem animis daemonum 
invocatione promittit. 


Ecce nunc alius Platonicus, quem doctiorem ferunt, 


Porphyrius, per nescio quam theurgicam disciplinam etiam 5 


ipsos deos obstrictos passionibus et perturbationibus dicit, 
quoniam sacris precibus adiurari tenerique potuerunt, ne 
praestarent animae purgationem, et ita terreri ab eo, qui 
imperabat malum, ut ab alio, qui poscebat bonum, per 


eandem artem theurgicam solvi illo timore non possent 10 


et ad dandum beneficium liberari. Quis non videat haec 
omnia fallacium daemonum esse commenta, nisi eorum 
miserrimus servus et a gratia veri liberatoris alienus? 
Nam si haec apud deos agerentur bonos, plus ibi utique 
valeret beneficus purgator animae quam malevolus inpe- 
ditor. Aut si diis iustis homo, pro quo agebatur, purga- 
tione videbatur indignus, non utique ab invido territi nec, 
sicut ipse dicit, per metum valentioris numinis inpediti, 
sed iudicio libero id negare debuerunt. Mirum est autem, 
quod benignus ille Chaldaeus, qui theurgicis sacris animam 
purgare cupiebat, non invenit aliquem superiorem deum, 
qui vel plus terreret atque ad bene faciendum cogeret 
territos deos, vel ab eis terrentem compesceret, ut libere 
bene facerent; si tamen theurgo bono sacra defuerunt, 
quibus ipsos deos, quos invocabat animae purgatores, 
prius ab illa timoris peste purgaret. Quid enim causae 
est, cur deus potentior adhiberi possit a quo terreantur, 
nec possit a quo purgentur? An invenitur deus qui exau- 
diat invidum et timorem diis incutiat ne bene faciant; nec 


invenitur deus qui exaudiat benevolum et timorem diis : 


auferat ut bene faciant? O theurgia praeclara, o animae 
praedicanda purgatio, ubi plus imperat inmunda inviden- 

tia, quam inpetrat pura beneficentia! [mmo vero maligno- 
rum spirituum cavenda et detestanda fallacia, et salutaris 
audienda doctrina. Quod enim qui has sordidas purgationes 
sacrilegis ritibus operantur quasdam mirabiliter pulchras, 

5 sicut iste commemorat, vel angelorum imagines vel deo- 
rum tamquam purgato spiritu vident (si tamen vel tale 
aliquid vident), illud est, quod apostolus dicit: Quoniam 
satanas transfigurat se velut angelum lucis. Eius enim 
sunt illa phantasmata, qui miseras animas multorum fal- 

10 sorumque deorum fallacibus sacris cupiens inretire et a 
vero veri Dei cultu, quo solo mundantur et sanantur, aver- 
tere, sicut de Proteo dictum est, 


formas se vertit in omnes, 
hostiliter insequens, fallaciter subveniens, utrobique nocens. 


16 CarvT XI, 


De epistula Porphyrii ad Anebontem Aegyptium, in qua 
petit de diversitate daemomum se doceri. 


Melius sapuit iste Porphyrius, cum ad Anebontem 
scripsit Aegvptium, ubi consulenti similis et quaerenti et 
20 prodit artes sacrilegas et evertit, Et ibi quidem omnes 
daemones reprobat, quos dicit ob inprudentiam trahere 
humidum vaporem et ideo non in aethere, sed in aere esse 
sub luna atque in ipso lunae globo; verum tamen non 
audet omnes fallacias et malitias et ineptias, quibus merito 
25 movetur, omnibus daemonibus dare. Quosdam namque 
benignos daemones more appellat aliorum, cum omnes 
generaliter inprudentes esse fateatur. Miratur autem quod 
non solum dii alliciantur victimis, sed etiam compellantur 
atque cogantur facere quod homines volunt; et si corpore 

el incorporalitate dii a daemonibus distinguuntur, quo 
modo deos esse existimandum sit solem et lunam et visi- 
bilia cetera in caelo, quae corpora esse non dubitat; et si 
dii sunt, quo modo alii benefici, alii malefici esse dicantur; 
et quo modo incorporalibus, cum sint corporei, coniun- 
gantur. Quaerit etiam veluti dubitans, utrum in divinan- 
tibus et quaedam mira facientibus animae sint passiones 
an aliqui spiritus extrinsecus veniant, per quos haec va- 
leant; et potius venire extrinsecus conicit, eo quod lapidi- 
bus et herbis adhibitis et alligent quosdam, et aperiant 
clausa ostia, vel aliquid eius modi mirabiliter operentur. 
Unde dicit alios opinari esse quoddam genus, cui exaudire 
sit proprium, natura fallax, omniforme, multimodum, simu- 
lans deos et daemones et animas defunctorum, et hoc esse 
quod efficiat haec omnia quae videntur bona esse vel prava; 
ceterum circa ea, quae vere bona sunt, nihil opitulari, 
immo vero ista nec nosse, sed el male conciliare et insi- 
mulare atque inpedire nonnumquam virtutis sedulos secta- 
tores, et plenum esse temeritatis et fastus, gaudere nidori- 
bus, adulationibus capi, et cetera, quae de hoc genere 
fallacium maligaorumque spirituum, qui extrinsecus in 
animam veniunt humanosque sensus sopitos vigilantesve 
deludunt, non tamquam sibi persuasa confirmat, sed tam 
tenuiter suspicatur aut dubitat, ut haec alios asserat opi- 
nari. Difficile quippe fuit tanto philosopho cunctam dia- 
bolicam societatem vel nosse vel fidenter arguere, quam 
quaelibet anicula Christiana nec cunctatur esse, et liber- 
rime detestatur. Nisi forte iste et ipsum, ad quem scribit, 
Anebontem tamquam talium sacrorum praeclarissimum anti- 


T 

25 


stitem et alios talium operum tamquam divinorum et ad deos 80 


colendos pertinentium admiratores verecundatur offendere. 

Sequitur tamen et ea velut inquirendo commemorat, 
quae sobrie considerata tribui non possunt nisi malignis 
et fallacibus potestatibus. Quaerit enim cur tamquam 


melioribus invocatis quasi peioribus imperetur, ut iniusta 35 

praecepta hominis exsequantur; cur adtrectatum re Vene- 
ria non exaudiant inprecantem, cum ipsi ad incestos quos- 
que concubitus quoslibet ducere non morentur; cur ani- 
mantibus suos antistites oportere abstinere denuntient, ne 
vaporibus profecto corporeis polluantur, ipsi vero et aliis 
vaporibus inliciantur et nidoribus hostiarum, cumque a 
cadaveris contactu prohibeatur inspėctor, plerumque illa 
cadaveribus celebrentur; quid sit, quod non daemoni vel 
alicui animae defuncti, sed ipsi soli et lunae aut cuicum- 
que caelestium homo vitio cuilibet obnoxius intendit minas 
eosque territat falso, ut eis extorqueat veritatem. Nam 
et caelum se conlidere comminatur et cetera similia homini 
inpossibilia, ut illi dii tamquam insipientissimi pueri falsis 
et ridiculis comminationibus territi quod imperatur effi- 
ciant. Dicit etiam scripsisse Chaeremonem quendam, ta- 
lium sacrorum vel potius sacrilegiorum peritum, ea, quae 
apud Aegyptios sunt celebrata rumoribus vel de [side vel 
de Osiri marito eius, maximam vim habere cogendi deos, 
ut faciant imperata, quando ille, qui carminibus cogit, ea 
se prodere vel evertere comminatur, ubi se etiam Osiridis 
membra dissipaturum terribiliter dicit, si facere iussa neg- 
lexerint. Haec atque huius modi vana et insana hominem 
diis minari, nec quibuslibet, sed ipsis caelestibus et siderea 
luce fulgentibus, nec sine effectu, sed violenta potestate 
cogentem atque his terroribus ad facienda quae voluerit 
perducentem, merito Porphyrius admiratur; immo vero 
sub specie mirantis et causas rerum talium requirentis dat 
intellegi illos haec agere spiritus, quorum genus superius 
sub aliorum opinatione descripsit, non, ut ipse posuit, na- 
tura, sed vitio fallaces, qui simulant deos et animas de- 
functorum, daemones autem non, ut ait ipse, simulant, sed 
plane sunt. Et quod ei videtur herbis et lapidibus et ani- 
mantibus et sonis certis quibusdam ac vocibus et figura- 
tionibus atque flgmentis, quibusdam etiam observatis in 
14 imperapntur C! 15 quendam om. C! 17 celebratas mori- 

caeli conversione motibus siderum fabricari in terra ab 
hominibus potestates idoneas variis effectibus exsequendis, 
totum hoc ad eosdem ipsos daemones pertinet ludifica- 
tores animarum sibimet subditarum et voluptaria sibi lu- 


dibria de hominum erroribus exhibentes. Aut ergo re vera 5 


dubitans et inquirens ista Porphyrius ea tamen comme- 
morat, quibus convincantur et redarguantur, nec ad eas 
potestates, quae nobis ad beatam vitam capessendam favent, 
sed ad deceptores daemones pertinere monstrentur; aut, 


ut meliora de philosopho suspicemur, eo modo voluit ho- 10 


minem Aegyptium talibus erroribus deditum et aliqua 
magna se scire opinantem non superba quasi auctoritate 
doctoris offendere, nec aperte adversantis allercatione tur- 
bare, sed quasi quaerentis et discere cupientis humilitate 
ad ea cogitanda convertere et quam sint contemnenda vel 
etiam devitanda monstrare. Denique prope ad epistulae 
finem petit se ab eo doceri, quae sit ad beatitudinem 
via ex Aegyptia sapientia. Ceterum illos, quibus conver- 
satio cum diis ad hoc esset, ut ob inveniendum fugitivum 
vel praedium comparandum, aut propter nuptias vel mer- 
caturam vel quid huius modi mentem divinam inquietarent, 
frustra eos videri dicit coluisse sapientiam; illa etiam ipsa 
numina, cum quibus conversarentur, etsi de ceteris rebus 
vera praedicerent, tamen quoniam de beatitudine nihil 


cautum nec satis idoneum monerent, nec deos illos esse 25 


nec benignos daemones, sed aut illum, qui dicitur fallax, 
aut humanum omne commentum. 


CarvT XII. 
De miraculis, quae per sanctorum angelorum ministerium 
Deus verus operatur. 
Verum quia tanta et talia geruntur bis artibus, ut 
universum modum humanae facultatis excedant: quid re- 
6 ettamen's 9 monstranturb $08ut]velvw $2 illa enim B 

stat, nisi ut ea, quae mirifice tamquam divinitus praedici 
vel fleri videntur nec tamen ad unius Dei cultum referun- 
tur, cui simpliciter inhaerere fatentibus quoque Platonlcis 
et per multa testantibus solum beatificum bonum est, ma- 
lignorum daemonum ludibria et seductoria inpedimenta, 
quae vera pietate cavenda sunt, prudenter intellegantur? 
Porro autem quaecumque miracula sive per angelos sive 
quocumque modo ita divinitus fiunt, ut Dei unius, in quo 
solo beata vita est, cultum religionemque commendent, 
10 ea vere ab eis vel per eos, qui nos secundum veritatem 
pietatemque diligunt, fieri ipso Deo in illis operante cre- 
dendum est. Neque enim audiendi sunt, qui Deum in- 
visibilem visibilia miracula operari negant, cum ipse etiam 
secundum ipsos fecerit mundum, quem certe visibilem 
1$ negare non possunt. Quidquid igitur mirabile flt in hoc 
mundo, profecto minus est quam totus hic mundus, id 
est caelum et terra et omnia quae in eis sunt, quae certe 
Deus fecit. Sicut autem ipse qui fecit, ita modus quo fecit 
occultus est et inconprehensibilis homini. Quamvis itaque 
20 miracula visibilium naturarum videndi assiduitate vilue- 
rint, tamen, cum ea sapienter intuemur, inusitatissimis 
rarissimisque maiora sunt. Nam et omni miraculo, quod 
fit per hominem, maius miraculum est homo. Quapropter 
Deus, qui fecit visibilia caelum et terram, non dedignatur 
facere visibilia miracula in caelo vel terra, quibus ad se 
invisibilem «colendum excitet animam adhuc visibilibus 
deditam; ubi vero et quando faciat, incommutabile consi- 
lium penes ipsum est, in cuius dispositione iam tempora 
facta sunt quaecumque futura sunt. Nam temporalia mo- 
30 vens temporaliter non movetur, nec aliter novit facienda 
quam facta, nec aliter invocantes exaudit quam invocaturos 
videl. Nam et cum exaudiunt angeli eius, ipse in eis 
exaudit, tamquam in vero nec manu facto templo suo, 

sicut in hominihus sanctis suis, eiusque temporaliter fiunt 
iussa aeterna eius lege conspecta. 


CarvT XIII. 


De invisibili Deo, qui se visibilem saepe praestiterit, non 
secundum quod est, sed secundum quod poterant 
ferre cernentes. 


Nec movere debet, quod, cum sit invisibilis, saepe 
visibiliter patribus apparuisse memoratur. Sicut enim 
sonus, quo auditur sententia in silentio intellegentiae con- 
stituta, non est hoc quod ipsa: ita et species, qua visus 
est Deus in natura invisibili constitutus, non erat quod 
ipse. Verum tamen ipse in eadem specie corporali vide- 
batur, sicut illa sententia ipsa in sono vocis auditur; nec 
illi ignorabant invisibilem Deum in specie corporali, quod 
ipse non erat, se videre. Nam et loquebatur cum loquente 
Moyses et ei tamen dicebat: Si inveni gratiam ante te, 
ostende mihi temet ipsum, scienter ut videam te. Cum 
igitur oporteret Dei legem in edictis angelorum terribiliter 
dari, non uni homini paucisve sapientibus, sed universae 
genti et populo ingenti: coram eodem populo magna facta 
sunt in monte, ubi lex per unum dabatur, conspiciente 
multitudine metuenda et tremenda quae fiebant. Non enim 
populus Israel sic Moysi credidit, quem ad modum suo 
Lycurgo Lacedaemonii, quod a love seu Apolline leges, 
quas condidit, accepisset. Cum enim lex dabatur populo, 
qua coli unus iubebatur Deus, in conspectu ipsius populi, 
quantum sufficere divina providentia iudicabat, mirabilibus 
rerum signis et motibus apparebat ad eandem legem dan- 
dam creatori servire creaturam. 


1? Exod. 33,13 18 Act. 7,58 


t humilibus Bab! 10 quod bà 12 uisibili bfe 17 moyse 
sed "Babe 28 et] ac v 25 lygurgo ae ligurgo B $6 Cum 
enim $nc. c. XIII 29 ei] ac v 


b 


10 


15 


20 


25 


30 


e 


15 


20 


25 


30 


424 8. AUGUSTINI 


CaApruT XIV. 


De uno Deo colendo non solum propter aeterna, sed 
etiam propter temporalia beneficia, quia universa in 
ipsius providentiae potestate consistunt. 


Sicut autem unius hominis, ita humani generis, quod 
ad Dei populum pertinet, recta eruditio per quosdam ar- 
ticulos temporum tamquam aetatum profecit accessibus, 
ut a temporalibus ad aeterna capienda et a visibilibus ad 
invisibilia surgeretur; ita sane ut etiam illo tempore, quo 
visibilia promittebantur divinitus praemia, unus tamen 
colendus commendaretur Deus, ne mens humana vel pro 
ipsis terrenis vitae transitoriae beneficiis cuiquam nisi vero 
animae creatori et domino subderetur. Omnia quippe, 
quae praestare hominibus vel angeli vel homines possunt, 
in unius esse Omnipotentis potestate quisquis diffitetur, 
insanit De providentia certe Plotinus Platonicus disputat 
eamque a summo Deo, cuius est intellegibilis atque in- 
effabilis pulchritudo, usque ad baec terrena et ima per- 
tingere flosculorum atque foliorum pulchritudine conpro- 
bat; quae omnia quasi abiecta et velocissime pereuntia 
decentissimos formarum suarum numeros habere non posse 
conflrmat, nisi inde formentur, ubi forma intellegibilis et 
incommutabilis simul habens omnia perseverat. Hoc Do- 
minus lesus ibi ostendit, ubi ait: Considerate lilia agri, 
non laborant neque neunt. Dico autem vobis, quia nec 
Salomon in tota gloria sua sic amictus est, sicut unum 
ex eis. Quod si faenum agri, quod hodie est et cras in 
clibanum mittitur, Deus sic vestit: quanto magis vos, mo- 
dicae fidei? Optime igitur anima humana adhuc terrenis 
desideriis infirma ea ipsa, quae temporaliter exoptat bona 


16 Enn. 3,2,13 $9 Mt. 6, 28sqq. 

infima atque terrena vitae huic transitoriae necessaria et 
prae illius vitae sempiternis beneficiis contemnenda, non 
tamen nisi ab uno Deo expectare consuescit, ut ab illius 
cultu etiam in istorum desiderio non recedat, ad quem 
contemptu eorum et ab eis aversione perveniat. 


CAPUT XV. 


De ministerio sanctorum angelorum, quo providentiae 
Dei serviunt. 


Sic itaque divinae providentiae placuit ordinare tem- 
porum cursum, ut, quem ad modum dixi et in actibus 
apostolorum legitur, lex in edictis angelorum daretur de 
unius veri Dei cultu, in quibus et persona ipsius Dei, non 
quidem per suam substantiam, quae semper corruptibili- 
bus oculis invisibilis permanet, sed certis indiciis per subie- 
ctam creatori creaturam visibiliter appareret et syllabatim 
per transitorias temporum morulas humanae linguae vocibus 
loqueretur, qui in sua natura non corporaliter, sed spiri- 
taliter, non sensibiliter, sed intellegibiliter, non tempora- 
liter, sed, ut ita dicam, aeternaliter nec incipit loqui nec 
desinit; quod apud illum sincerius audiunt, non corporis 
aure, sed mentis, ministri eius et nuntii, qui eius veritate 
incommutabili perfruuntur inmortaliter beati; et quod fa- 
ciendum modis ineffabilibus audiunt et usque in ista visi- 
bilia atque sensibilia perducendum, incunctanter atque 
indifficulter efficiunt. Haec autem lex distributione tem- 
porum data est, quae prius haberet, ut dictum est, promissa 
terrena, quibus tamen significarentur aeterna, quae visibi- 
libus sacramentis celebrarent multi, intellegerent pauci. 
Unius tamen Dei cultus apertissima illic et vocum et rerum 
omnium contestatione praecipitur, non unius de turba, sed 
qui fecit caelum et terram et omnem animam et omnem 


spiritum, qui non est quod ipse. llle enim fecit, haec 

facta sunt, atque ut sint et bene se habeant, eius indigent, 
a quo facta sunt. 


CapruT XVI. 


An de promerenda beata vita his angelis sit credendum, 
qui se coli exigunt honore divino; an vero illis, qui non 
sibi, sed uni Deo sancta praecipiunt religione serviri. 


Quibus igitur angelis de beata et sempiterna vita cre- 
dendum esse censemus? Utrum eis, qui se religionis riti- 
bus coli volunt sibi sacra et sacrificia flagitantes a mor- 
talibus exhiberi, an eis, qui hunc omnem cultum uni Deo 
creatori omnium deberi dicunt eique reddendum vera 
pietate praecipiunt, cuius et ipsi contemplatione beati sunt 
et nos futuros esse promittunt2 lila namque visio Dei 
tantae pulchritudinis visio est et tanto amore dignissima, 
15 ut sine hac quibuslibet aliis bonis praeditum atque abun- 

dantem non dubitet Plotinus infelicissimum dicere. Cum 
ergo ad hunc unum quidam angeli, quidam vero ad se 
ipsos latria colendos signis mirabilibus excitent, et hoc ita, 
ut illi istos coli prohibeant, isti autem illum prohibere 
20 non audeant: quibus potius sit credendum, respondeant 
Platonici, respondeant quicumque philosophi, respondeant 
theurgi vel potius periurgi; hoc enim sunt omnes illae 
artes vocabulo digniores; postremo respondeant homines, 
si ullus naturae suae sensus, quod rationales creati sunt, 
ex aliqua parte vivit in eis; respondeant, inquam, eisne 
sacrificandum sit diis vel angelis, qui sibi sacrificari iubent, 
an illi uni, cui iubent hi qui et sibi et istis prohibent? 
Si nec isti nec illi ulla miracula facerent, sed tantum 
praeciperent, alii quidem ut sibi sacrificaretur, alii vero 
80 id vetarent, sed uni tantum iuberent Deo: satis deberet 
pietas ipsa discernere, quid horum de fastu superbiae, 


16 Enn. 1,6,7 

quid de vera religione descenderet. Plus etiam dicam: 
si tantum hi mirabilibus factis humanas animas permove- 
rent, qui sacrificia sibi expetunt, illi autem, qui hoc pro- 
hibent et uni tantum Deo sacrificari iubent, nequaquam 
ista visibilia miracula facere dignarentur: profecto non 
sensu corporis, sed ratione mentis praeponenda eorum 
esset auctoritas. Cum vero Deus id egerit ad commen- 
danda eloquia veritatis suae, ut per istos inmortales nun- 
tios non sui fastum, sed maiestatem illius praedicantes 
faceret maiora, certiora, clariora miracula, ne infirmis 
piis illi, qui sacrificia sibi expetunt, falsam religionem fa- 
cilius persuaderent, eo quod sensibus eorum quaedam 
stupenda monstrarent: quem tandem ita desipere libeat, 
ut non vera eligat quae sectetur, ubi et ampliora invenit 
quae miretur? 

Illa quippe miracula deorum gentilium, quae com- 
mendat historia (non ea dico, quae intervallis temporum 
occultis ipsius mundi causis, verum tamen sub divina 
providentia constitutis et ordinatis monstrosa contingunt; 
quales sunt inusitati partus animalium et caelo terraque 
rerum insolita facies, sive tantum terrens sive etiam no- 
cens, quae procurari atque mitigari daemonicis ritibus 
fallacissima eorum astutia perhibentur; sed ea dico, quae 
vi ac potestate eorum fieri satis evidenter apparet, ut est 
quod effigies deorum Penatium, quas de Troia Aeneas 
fugiens advexit, de loco in locum migrasse referuntur; 
quod cotem Tarquinius novacula secuit; quod Epidaurius 
serpens Aesculapio naviganti Romam comes adhaesit; quod 
navem, qua simulacrum matris Phrygiae vehebatur, tantis 
hominum boumque conatibus inmobilem redditam una 
muliercula zona alligatam ad suae pudicitiae testimonium 
movit et traxit; quod virgo Vestalis, de cuius corruptione 
quaestio vertebatur, aqua inpleto cribro de Tiberi neque 
perüuente abstulit controversiam) — haec ergo atque 

huius modi nequaquam illis, quae in populo Dei facta 
legimus, virtute ac magnitudine conferenda sunt; quanto 
minus ea, quae illorum quoque populorum, qui tales deos 
coluerunt, legibus iudicata sunt prohibenda atque plectenda, 
magica scilicet vel theurgica! quorum pleraque specie te- 
nus mortalium sensus imaginaria ludificatione decipiunt, 
quale est lunam deponere, ,donec suppositas, ut ait Lu- 
canus, propior despumet in herbas"; quaedam vero etsi 
nonnullis piorum factis videantur opere coaequari, finis 
ipse, quo discernuntur, incomparabiliter haec nostra osten- 
dit excellere — fllis enim multi tanto minus sacrificiis 
colendi sunt, quanto magis haec expetunt; his vero unus 
commendatur Deus, qui se nullis talibus indigere et scri- 
pturarum suarum testificatione et eorundem postea sacri- 
ficiorum remotione demonstrat. Si ergo angeli sibi ex- 
petunt sacrificium, praeponendi eis sunt, qui non sibi, 
sed Deo creatori omnium, cui serviunt. Hinc enim osten- 
dunt quam sincero amore nos diligant, quando per sacri- 
ficium non sibi, sed ei nos subdere volunt, cuius et ipsi 
contemplatione beati sunt, et ad eum nos pervenire, a 
quo ipsi non recesserunt. Si autem angeli, qui non uni 
sed plurimis sacrificia fleri volunt, non sibi, sed eis diis 
volunt, quorum deorum angeli sunt: etiam sic eis prae- 
ponendi sunt illi, qui unius Dei deorum angeli sunt, cui 
sacrificari sic iubent, ut alicui alteri vetent, cum eorum 
nullus huic vetet, cui uni isti sacrificari iubent. Porro 
si, quod magis indicat eorum superba fallacia, nec boni 
nec bonorum deorum angeli sunt, sed daemones mali, 
qui non unum solum ac summum Deum, sed se ipsos 
sacrificiis coli volunt: quod maius quam unius Dei con- 
tra eos eligendum est praesidium, cui serviunt angeli 
boni, qui non sibi, sed illi iubent ut sacrificio serviamus, 
cuius nos ipsi sacrificium esse debemus? 


8 Phars. 6, 606 

Carur XVII. 


De arca testamenti miraculisque signorum, quae ad com- 
mendandam legis ac promissionis auctoritatem divinitus 
facta sunt. 


Proinde lex Dei, quae in edictis data est angelorum, 
in qua unus Deus deorum religione sacrorum iussus est 
coli, alii vero quilibet prohibiti, in arca erat posita, quae 
arca testimonii nuncupata est. Quo nomine satis signi- 
ficatur non Deum, qui per illa omnia colebatur, circum- 
cludi solere vel contineri loco, cum responsa eius et quae- 
dam humanis sensibus darentur signa ex illius arcae loco, 
sed voluntatis eius hinc testimonia perhiberi; quod etiam 
ipsa lex erat in tabulis conscripta lapideis et in arca, ut 
dixi, posita, quam tempore peregrinationis in heremo cum 
tabernaculo, quod similiter appellatum est tabernaculum 
testimonii, cunr debita sacerdotes veneratione portabant; 
signumque erat, quod per diem nubes apparebat, quae 
sicut ignis nocte fulgebat; quae nubes cum moveretur, 
castra movebantur, et ubi staret, castra ponebantur. Red- 
dita sunt autem illi legi magni miraculi testimonia praeter 
ista, quae dixi, et praeter voces, quae ex illius arcae loco 
edebantur. Nam cum terram promissionis intrantibus ea- 
dem arca transiret, lordanes fluvius ex parte superiore 
subsistens et ex inferiore decurrens et ipsi et populo sic- 
cum praebuit transeundi locum. Deinde civitatis, quae 
prima hostilis occurrit more gentium deos plurimos colens, 
septiens eadem arca circumacta muri repente ceciderunt, 
nulla manu oppugnáati, nullo ariete percussi. Post haec 
etiam cum iam in terra promissionis essent et eadem arca 
propter eorum peccata fuisset ab hostibus capta, hi, qui 

ceperant, in templo eam dei sui, quem prae ceteris cole- 
bant, honorifice conlocarunt abeuntesque clauserunt, aper- 
toque postridie simulacrum, cui supplicabant, invenerunt 
conlapsum deformiterque confractum. Deinde ipsi prodi- 
giis acti deformiusque puniti arcam divini testimonii po- 
pulo, unde ceperant, reddiderunt. Ipsa autem redditio 
qualis fuit! Inposuerunt eam plaustro eique iuvencas, a 
quibus vitulos sugentes abstraxerant, subiunxerunt et eas 
quo vellent ire siverunt, etiam hic vim divinam explorare 
cupientes. At illae sine duce homine atque rectore ad 
Hebraeos viam pertinaciter gradientes nec revocatae mu- 
gitibus esurientium filiorum magnum sacramentum suis 
cultoribus reportarunt. Haec atque huius modi Deo parva 
sunt, sed magna terrendis salubriter erudiendisque mor- 
talibus. Si enim philosophi praecipueque Platonici rectius 
celeris sapuisse laudantur, sicut paulo ante commemoravi, 
quod divinam providentiam haec quoque rerum infima at- 
que terrena administrare docuerunt numerosarum testi- 
monio pulchritudinum, quae non solum in corporibus ani- 
malium, verum in herbis etiam faenoque gignuntur: quanto 
evidentius haec adtestantur divinitati, quae ad horam prae- 
dicationis eius fiunt, ubi ea religio commendatur, quae 
omnibus caelestibus, terrestribus, infernis sacrificari vetat, 
uni Deo tantum iubens, qui solus diligens et dilectus bea- 
tos facit eorumque sacrificiorum tempora imperata prae- 
finiens eaque per meliorem sacerdotem in melius mutanda 
praedicens non ista se appetere, sed per haec alia potiora 
significare testatur, non ut ipse his honoribus sublimetur, 
sed ut nos ad eum colendum eique cohaerendum igne 
amoris eius accensi, quod nobis, non illi, bonum est, ex- 
citemur. 


18 1. Sam. 4sqq. 20 Cf, p. 424, 168qq. 

Caput XVIII. 


Contra eos, qui de miraculis, quibus Dei populus eruditus 
est, negant ecclesiasticis libris esse credendum. 


An dicet aliquis ista falsa esse miracula nec fuisse 
facta, sed mendaciter scripta? Quisquis hoc dicit, si de 
his rebus negat omnino ullis litteris esse credendum, pot- 
est etiam dicere nec deos ullos curare mortalia. Non 
enim se aliter colendos esse persuaserunt nisi mirabilium 
operum effectibus, quorum et historia gentium testis est, 
quarum dii se ostentare mirabiles potius quam utiles osten- 
dere potuerunt. Unde hoc opere nostro, cuius hunc iam 
decimum librum habemus in manibus, non eos suscepimus 
refellendos, qui vel ullam esse vim divinam negant vel 
humana non curare contendunt, sed eos, qui nostro Deo 
conditori sanctae et gloriosissimae civitatis deos suos prae- 
ferunt, nescientes eum ipsum esse etiam mundi huius visi- 
bilis et mutabilis invisibilem et incommutabilem condi- 
torem et vitae beatae non de his, quae condidit, sed de se 
ipso verissimum largitorem. Eius enim propheta veracis- 
simus ait: Mihi autem adhaerere Deo bonum est. De fine 
boni namque inter philosophos quaeritur, ad quod adipi- 
scendum omnia officia referenda sunt. Nec dixit iste: 
Mihi autem divitiis abundare bonum est, aut insigniri 
purpura et sceptro vel diademate excellere, aut, quod 
nonnulli etiam philosophorum dicere non erubueruut: 
Mihi voluptas corporis bonum est; aut quod melius velut 
meliores dicere visi sunt: Mihi virtus animi mei bonum 
est; sed: Mihi, inquit, adhaerere Deo bonum est. Hoc 
eum docuerat, cui uni tantummodo sacrificandum sancti 
quoque angeli eius miraculorum etiam contestatione monue- 
runt. Unde et ipse sacrificium eius factus erat, cuius igne 
intellegibili correptus ardebat, et in eius ineffabilem incor- 
poreumque complexum sancto desiderio ferebatur. Porro 

autem si multorum deorum cultores (qualescumque deos 
suos esse arbitrentur) ab eis facta esse miracula vel civi- 
lium rerum historiae vel libris magicis sive, quod hone- 
stius putant, tbeurgicis credunt: quid causae est, cur illis 
litteris nolint credere ista facta esse, quibus tanto maior 
debetur fides, quanto super omnes est magnus, cui uni 
soli sacrificandum esse praecipiunt? 


Carur XIX. 


Quae ratio sit visibilis sacrificii, quod uni vero et in- 
visibili Deo offerri docet vera religio. 


Qui autem putant haec visibilia sacrificia diis aliis 
congruere, illi vero tamquam invisibili invisibilia et maiora 
maiori meliorique meliora, qualia sunt purae mentis et 
bonae voluntatis officia: profecto nesciunt haec ita signa 
esse illorum, sicut verba sonantia signa sunt rerum, Quo- 
circa sicut orantes atque laudantes ad eum dirigimus signi- 
ficantes voces, cui res ipsas in corde quas significamus 
offerimus: ita sacrificantes non alteri visibile sacrificium 
offerendum esse noverimus quam illi, cuius in cordibus 
nostris invisibile sacrificium nos ipsi esse debemus. Tunc 
nobis favent nobisque congaudent atque ad hoc ipsum nos 
pro suis viribus adiuvant angeli quique virtutesque supe- 
riores et ipsa bonitate ac pietate potentiores. Si autem 
illis haec exhibere voluerimus, non libenter accipiunt, et 


5 cum ad homines ita mittuntur, ut eorum praesentia sen- 


liatur, apertissime vetant. Sunt exempla in litteris san- 
ctis. Putaverunt quidam deferendum angelis honorem vel 
adorando vel sacrificando, qui debetur Deo, et eorum sunt 
admonitione prohibiti iussique hoc ei deferre, cui uni fas 
esse noverunt. fmitati sunt angelos sanctos etiam sancti 
homines Dei. Nam Paulus et Barnabas in Lycaonia facto 


7 Cf. Exod. 22,90 80 Iudic. 13, 16; Apoc. 19, 10; 22, 88q. 

quodam miraculo sanitatis putati sunt dii, eisque Lycaonii 
victimas immolare voluerunt; quod a se humili pietate 
removentes eis in quem crederent adnuntiaverunt Deum. 
Nec ob aliud fallaces illi superbe sibi hoc exigunt, nisi 
quia vero Deo deberi sciunt. Non enim re vera, ut ait 5 
Porphyrius et nonnulli putant, cadaverinis nidoribus, sed 
divinis honoribus gaudent. Copiam vero nidorum magnam 
habent undique, et si amplius vellent, ipsi sibi poterant 
exhibere. Qui ergo divinitatem sibi arrogant spiritus, non 
cuiuslibet corporis fumo, sed supplicantis animo delectan- 10 
tur, cui decepto subiectoque dominentur, intercludentes 
iter ad Deum verum, ne sit homo illius sacrificium, dum 
sacrificatur cuipiam praeter illum. 


CAPUT XX. 


De summo veroque sacrificio, quod ipse Dei et hominum 15 
mediator effectus est. 


Unde verus ille mediator, in quantum formam servi 
accipiens mediator effectus est Dei et hominum, homo 
Christus lesus, cum in forma Dei sacrificium cum Patre 
sumat, cum quo et unus Deus est, tamen in forma servi 20 
sacrificium maluit esse quam sumere, ne vel hac occasione 
quisquam existimaret cuilibet sacrificandum esse crea- 
turae. Per hoc et sacerdos est, ipse offerens, ipse et 
oblatio. Cuius rei sacramentum cotidianum esse voluit 
ecclesiae sacrificium, quae cum ipsius capitis corpus sit, 26 
se ipsam per ipsum discit offerre. Huius veri sacrificii 
multiplicia variaque signa erant sacrificia prisca sanctorum, 
cum hoc unum per multa figuraretur, tamquam verbis 
multis res una diceretur, ut sine fastidio multum com- 
mendaretur. Huic summo veroque sacrificio cuncta sacri- 30 
ficia falsa cesserunt. 


$ Àct. 14. 17 cf. Phil. 2,6sqq. 19 1. Tim. 2,6 

CaruT XXI. 


De modo potestatis daemonibus datae ad glorificandos 
sanctos per tolerantiam passionum, qui aerios spiritus 
non placando ipsos, sed in Deo permanendo vicerunt. 


Moderatis autem praefinitisque temporibus etiam po- 
testas permissa daemonibus, ut hominibus quos possident 
excitatis inimicitias adversus Dei civitatem tyrannice exer- 
ceant sibique sacrificia non solum ab offerentibus sumant 
el a volentibus expetant, verum etiam ab invitis perse- 
quendo violenter extorqueant, non solum perniciosa non 
est, sed etiam utilis invenitur ecclesiae, ut martyrum nu- 
merus impleatur; quos civitas Dei tanto clariores et hono- 
ratiores cives habet, quanto fortius adversus impietatis 
peccatum et usque ad sanguinem certant. Hos multo 
elegantius, si ecclesiastica loquendi consuetudo pateretur, 
nostros heroas vocaremus. Hoc enim nomen a [unone 
dicitur tractum, quod Graece Iuno "Ho« appellatur, et 
ideo nescio quis filius eius secundum Graecorum fabulas 
Heros fuerit nuncupatus, hoc videlicet veluti mysticum 
significante fabula, quod aer Iunoni deputetur, ubi volunt 
cum daemonibus heroas habitare, quo nomine appellant 
alicuius meriti animas defunctorum. Sed a contrario mar- 
tyres nostri heroes nuncuparentur, si, ut dixi, usus eccle- 
siastici sermonis admitteret, non quo eis esset cum dae- 
monibus in aere societas, sed quod eosdem daemones, id 
est aerias vincerent potestates et in eis ipsam, quidquid 
putatur significare, Iunonem, quae non usquequaque in- 
convenienter a poetis inducitur inimica virtutibus et cae- 
lum petentibus viris fortibus invida. Sed rursus ei suc- 
cumbit infeliciter ceditque Vergilius, ut, cum apud eum 
illa dicat: 

12 Apoc. 6,11 14 cf. Hebr. 12,4 — 20 cf. p. 157,19 

Vincor ab Aenea, 


ipsum Aenean admoneat Helenus quasi consilio religioso 
et dicat: 


Iunoni cane vota libens, dominamque potentem 
Supplicibus supera donis. 


Ex qua opinione Porphyrius, quamvis non ex sua senten- 
tia, sed ex aliorum, dicit bonum deum vel genium non 
venire in hominem, nisi malus fuerit ante placatus; tam- 
quam fortiora sint apud eos numina mala quam bona, 
quando quidem mala inpediunt adiutoria bonorum, nisi 
eis placata dent locum, malisque nolentibus bona prod- 
esse non possunt; nocere autem mala possunt, non sibi 
valentibus resistere bonis. Non est ista verae veraciter- 
que sanctae religionis via; non sic Iunonem, hoc est aerias 
potestates piorum virtutibus invidentes, nostri martyres 
vincunt. Non omnino, si dici usitate posset, heroes nostri 
supplicibus donis, sed virtutibus divinis Heran superant 
Commodius quippe Scipio Africanus est cognominatus, quod 
virtute Africam vicerit, quam si hostes donis placasset, ut 


parcerent. 
CaPuT XXII. 


Unde sit sanctis adversum daemones potestas et unde 
cordis vera purgatio. 


Vera pietate homines Dei aeriam potestatem inimicam 
contrariamque pietati exorcizando eiciunt, non placando, 
omnesque temptationes adversitatis eius vincunt orando 
non ipsam, sed Deum suum adversus ipsam. Non enim 
aliquem vincit aut subiugat nisi societate peccati. In 
eius ergo nomine vincitur, qui hominem adsumpsit egit- 
que sine peccato, ut in ipso sacerdote ac sacrificio fleret 
remissio peccatorum, id est per mediatorem Dei et homi- 

num, hominem Christum lesum, per quem facta pecca- 
torum purgatione reconciliamur Deo. Non enim nisi pec- 
catis homines separantur a Deo, quorum in hac vita non 
fit nostra virtute, sed divina miseratione purgatio, per 
5 indulgentiam illius, non per nostram potentiam; quia et 
ipsa quantulacumque virtus, quae dicitur nostra, illius 
est nobis bonitate concessa. Multum autem nobis in hac 
carne tribueremus, nisi usque ad eius depositionem sub 
venia viveremus. Propterea ergo nobis per Mediatorem 
10 praestita est gratia, ut polluti carne peccati carnis pec- 
cati similitudine mundaremur. Hac Dei gratia, qua in 
nos ostendit magnam misericordiam suam, et in hac vita 
per fidem regimur, et post hanc vitam per ipsam spe- 
ciem incommutabilis veritatis ad perfectionem  plenissi- 
15 mam perducemur. 


CaPuT XXIII. 


De principiis. in quibus Platonici purgationem animae 
esse profitentur. 


Dicit etiam Porphyrius divinis oraculis fuisse respon- 

20 sum nos non purgari lunae teletis atque solis, ut hinc 
ostenderetur nulloram deorum teletis hominem posse pur- 
gari Cuius enim teletae purgant, si lunae solisque nen 
purgant, quos inter caelestes. deos praecipuos habent? 
Denique codem dicit oraculo expressum principia posse 
25 purgare, ne forte, cum dictum esset non purgare teletas 
solis et lunae, alicuius alterius del de turba valere ad 
purgandum teletae crederentur. Quae autem dicat esse 
principia tamquam Platonicus, novimus. Dicit enim Deum 
Patrem et Deum Filium, quem Graece appellat paternum 
80 intellectum vel paternam mentem; de Spiritu autem san- 
cto aut nihil aut non aperte aliquid dicit; quamvis quem 
alium dicat horum medium, non intellego. Si enim ter- 
tiam, sicut Plotinus, ubi de tribus principalibus substan- 

tiis disputat, animae naturam etiam iste vellet intellegi, 
non utique diceret horum medium, id est Patris et Filii 
medium.  Postponit quippe Plotinus animae naturam pa- 
terno intellectui; iste autem cum dicit medium, non post- 
ponit, sed interponit Et nimirum hoc dixit, ut potuit 
sive ut voluit, quod nos sanctum Spiritum, nec Patris 
tantum nec Filii tantum, sed utriusque Spiritum dicimus. 
Liberis enim verbis loquuntur philosophi, nec in rebus 
ad intellegendum difficillimis offensionem religiosarum au- 
rium pertimescunt. Nobis autem ad certam regulam lo- 
qui fas est, ne verborum licentia etiam de rebus, quae 
his significantur, impiam gignat opinionem. 


CarvuT XXIV. 


De uno veroque principio, quod solum naturam humanam 
purgat atque renovat. 


Nos itaque ita non dicimus duo ve] tria principia, 
cum de Deo loquimur, sicut nec duos deos vel tres nobis 
licitum est dicere, quamvis de unoquoque loquentes, vel 
de Patre vel de Filio vel de Spiritu sancto, etiam singu- 
lum quemque Deum esse fateamur, nec dicamus tamen 
quod haeretici Sabelliani, eundem esse Patrem, qui est 
et Filius, et eundem Spiritum sanctum, qui est et 
Pater et Filius, sed Patrem esse Filii Patrem, et Filium 
Patris Filium, et Patris et Filii Spiritum sanctum nec 
Patrem esse nec Filium. Verum itaque dictum est non 
purgari hominem nisi principio, quamvis pluraliter apud 
eos sint dicta principia. 

[XXIV.] Sed subditus Porphyrius invidis potestati- 
bus, de quibus et erubescebat, et eas libere redarguere 


formidabat, noluit intellegere Dominum Christum esse 

principium, cuius incarnatione purgamur. Eum quippe 
in ipsa carne contempsit, quam propter sacrificium nostrae 
purgationis adsumpsit, magnum scilicet sacramentum ea 
superbia non intellegens, quam sua ille humilitate deiecit 
verus benignusque Mediator, in ea se ostendens mortali 
tate mortalibus, quam maligni fallacesque mediatores non 
habendo se superbius extulerunt miserisque hominibus 
adiutorium deceptorium velut inmortales mortalibus pro- 
miserunt. Bonus itaque verusque Mediator ostendit pec- 
catum esse malum, non carnis substantiam vel naturam, 
quae cum anima hominis et suscipi sine peccato potuit 
et haberi, et morte deponi et in melius resurrectione 
mutari; nec ipsam mortem, quamvis esset poena peccati, 
quam tamen pro nobis sine peccato ipse persolvit, pec- 
cando esse vitandam, sed potius, si facultas datur, pro 
iustitia perferendam. Ideo enim solvere potuit moriendo 
peccata, quia et mortuus est, et non pro peccato. Hunc 
ille Platonicus non cognovit esse principium; nam cogno- 
sceret purgatorium. Neque enim caro principium est 
aut anima humana, sed Verbum per quod facta sunt 
omnia. Non ergo caro per se ipsa mundat, sed per Ver- 
bum a quo suscepta est, cum Verbum caro factum est 
et habitavit in nobis. Nam de carne sua manducanda 
mystice loquens, cum hi qui non intellexerunt offensi 
recederent dicentes: Durus est hic sermo, quis eum pot- 
est audire? respondit manentibus ceteris: Spiritus est 
qui vivificat, caro autem non prodest quicquam. Prin- 
cipium ergo suscepta anima et carne et animam creden- 
tium mundat et carnem. ldeo quaerentibus ludaeis quis 


30 esset respondit se esse principium. Quod utique carna- 

daremur atque sanaremur per hoc quod eramus et non 
eramus, Eramus enim homines, sed iusti non eramus; 
in illius autem incarnatione natura humana erat, sed iusta, 
non peccatrix erat. Haec est mediatio, qua manus lapsis 
iacentibusque porrecta est; hoc est semen dispositum per 
angelos, in quorum edictis et lex dabatur, qna et unus 
Deus coli iubebatur et hic Mediator venturus promitte- 
batur. 


CaPvT XXV. 


Omnes sanctos et sub legis tempore et sub prioribus 
saeculis in sacramento et fide Christi iustificatos fuisse. 


Huius sacramenti fide etiam iusti antiqui mundari 
pie vivendo potuerunt, non solum antequam lex populo 
Hebraeo daretur (neque enim eis praedicator Deus vel 
angeli defuerunt), sed ipsius quoque legis temporibus, 
quamvis in figuris rerum spiritalium habere videretur 
promissa carnalia, propter quod vetus dicitur testamen- 
tum. Nam et prophetae tunc erant, per quos, sicut per 
angelos, eadem promissio praedicata est, et ex illorum 
numero erat, cuius tam magnam divinamque sententiam 
de boni humani fine paulo ante commemoravi: Mihi 
autem adhaerere Deo bonum est. |n quo plane psalmo 
duorum testamentorum, quae dicuntur vetus et novum, 
satis est declarata distinctio. Propter carnales enim ter- 
renasque promissiones, cum eas impiis abundare perspi- 
ceret, dicit pedes suos paene fuisse commotos et effusos 
in lapsum propemodum gressus suos, tamquam frustra 
Deo ipse servisset, cum ea felicitate, quam de illo expe- 
ctabat, contemptores eius florere perspiceret; seque in 
rei huius inquisitione laborasse, volentem cur ita esset 
adprehendere, donec intraret in sanctuarium Dei et in- 

tellegeret in novissima eorum, qui felices videbantur er- 
ranti. Tunc eos intellexit in eo, quod se extulerunt, sic- 
ut dicit, fuisse deiectos et defecisse ac perisse propter 
iniquitates suas; totumque illud culmen temporalis felici- 
tatis ita eis factum tamquam somnium evigilantis, qui s 
repente invenit suis quae somniabat fallacibus gaudiis 
destitutum. Et quoniam in hac terra vel in civitate terrena 
magui sibi videbantur: Domine, inquit, in civitate tua 
imaginem eorum ad nihilum rediges. Quid huic tamen 
utile fuerit etiam ipsa terrena non nisi ab uno vero Deo 
quaerere, in cuius potestate sunt omnia, satis ostendit 
ubi ait: Velut pecus factus sum apud te, et ego semper 
fecum. Velut pecus dixit utique „non intellegens.“ „Ea 
quippe a te desiderare debui, quae mihi cum impiis non 
possunt esse communia, quibus eos cum abundare cer- 
nerem, putavi me incassum tibi servisse, quando et illi 
haec haberent, qui tibi servire noluissent. Tamen ego 
semper tecum, quia etiam in talium rerum desiderio deos 
alios non quaesivi.“ Ac per hoc sequitur: Tenuisti ma- 
num dexterae meae, in voluntate tua deduxisti me, et 
cum gloria adsumpsisti me; tamquam ad sinistram cun- 
cta illa pertineant, quae abundare apud impios cum vi- 
disset paene conlapsus est. Quid enim mihi est, inquit, 
in caelo, et a te quid volui super terram? . Reprehendit 
se ipsum iusteque sibi displicuit, quia, cum tam magnum 
bonum haberet in caelo (quod post intellexit), rem trans- 
itoriam, fragilem et quodam modo luteam felicitatem a 
suo Deo quaesivit in terra. Defecit, inquit, cor meum et 
caro mea, Deus cordis mei, defectu utique bono ab in- 
ferioribus ad superna; unde in alio psalmo dicitur: Desi- 
derat et deficit anima mea in atria Domini; item in 

alio: Defecit in salutare tuum anima mea. Tameu cum 
de utroque dixisset, id est de corde et carne deficiente, 
non subiecit: Deus cordis et carnis meae, sed Deus cordis 
mei. Per cor quippe caro mundatur. Unde dicit Domi- 
nus: Mundate, quae intus sunt, et quae foris sunt munda 
erunt. Partem deinde suam dicit ipsum Deum, non ali- 
quid ab eo, sed ipsum. Deus, inquit, cordis mei, et pars 
mea Deus in saecula; quod inter multa, quae ab homi- 
nibus eliguntur, ipse illi placuerit eligendus. Quia ecce, 
inquit, qui longe se faciunt a te, peribunt; perdidisti 
omnem, qui fornicatur abs te, hoc est, qui multorum 
deorum vult esse prostibulum. Unde sequitur illud, pro- 
pter quod et cetera de eodem psalmo dicenda visa sunt: 
Mihi autem adhaerere Deo bonum est, non longe ire, 
non per plurima fornicari. Adhaerere autem Deo tunc 
perfectum erit, cum totum, quod liberandum est, fuerit 
liberatum Nunc vero fit illud, quod sequitur: Ponere in 
Deo spem meam. Spes enim quae videtur, non est spes; 
quod enim videt quis, quid et sperat? ait apostolus. Si 
autem quod non videmus speramus, per palientiam ex- 
pectamus. In hac autem spe nunc constituti agamus quod 
sequitur, et simus nos quoque pro modulo nostro angeli 
Dei, id est nuntii eius, adnuntiantes eius voluntatem et 
gloriam gratiamque laudantes. Unde cum dixisset: Ponere 
in Deo spem meam, ut adnuntiem, inquit, omnes laudes 
tuas in portis filiae Sion. Haec est gloriosissima civitas 
Dei; haec unuin Deum novit et colit; hanc angeli sancti 
adnuntiaverunt, qui nos ad eius societatem invitaverunt 
civesque suos in illa esse voluerunt; quibus non placet 
ut eos colamus tamquam nostros deos, sed cum eis et 
illorum et nostrum Deum; nec eis sacrificemus, sed cum 
ipsis sacrificium simus Deo. Nullo itaque dubitante, qui 

haec deposita maligna obstinatione considerat, omnes in- 
mortales beati, qui nobis non invident (neque enim si 
inviderent, essent beati), sed potius nos diligunt, ut et 
nos cum ipsis beati simus, plus nobis favent, plus adiu- 
vant, quando unum Deum cum illis colimus, Patrem et 
Filium et Spiritum sanctum, quam si eos ipsos per 
sacrificia coleremus. 


CaruT XXVI. 


De inconstantia Porphyrii inter confessionem veri Dei 
et cultum daemonum fluctuantis. 


Nescio quo modo, quantum mihi videtur, amicis suis 
theurgis erubescebat Porphyrius. Nam ista utcumque 
sapiebat, sed contra multorum deorum cultum non libere 
defendebat. Et angelos quippe alios esse dixit, qui deor- 
sum descendentes hominibus theurgicis divina pronun- 
tient; alios autem, qui in terris ea, quae Patris sunt, et 
altitudinem eius profunditatemque declarent. Num igitur 
hos angelos, quorum ministerium est declarare voluntatem 
Patris, credendum est velle nos subdi nisi ei, cuius nobis 
adnuntiant voluntatem? Unde optime admonet etiam ipse 
Platonicus imitandos eos potius quam invocandos. Non 
itaque debemus metuere, ne inmortales et beatos uni Deo 
subditos non eis sacrificando offendamus. Quod enim non 
nisi uni vero Deo deberi sciunt, cui et ipsi adhaerendo 
beati sunt, procul dubio neque per ullam significantem 
figaram, neque per ipsam rem, quae sacramentis signi- 
ficatur, sibi exhiberi volunt. Daemonum est haec arro- 
gantia superborum atque miserorum, a quibus longe di- 
versa est pietas subditorum Deo nec aliunde quam illi 
cohaerendo beatorum. Ad quod bouum percipiendum 
etiam nobis sincera benignitate oportet ut faveant, neque 
sibi arrogent quo eis subiciamur, sed eum adnuntient sub 

quo eis in pace sociemur. Quid adhuc trepidas, o philo- 
sophe, adversus potestates et veris virtutibus et veri Dei 
muneribus invidas habere liberam vocem? lam distinxisti 
angelos, qui Patris adnuntiant voluntatem, ab eis angelis, 
qui ad theurgos homines nescio qua deducti arte descen- 
dunt. Quid adhuc eos honoras, ut dicas pronuntiare di- 
vina? Quae tandem divina pronuntiant, qui non voluntatem 
Patris adnuntiant? Nempe illi sunt, quos sacris precibus 
invidus alligavit, ne praestarent animae purgationem, nec 
a bono, ut dicis, purgare cupiente ab illis vinculis solvi 
el suae poteslati reddi potuerunt. Adhuc dubitas haec 
maligna esse daemonia, vel te fingis fortasse nescire, dum 
non vis theurgos offendere, a quibus curiositate deceptus 
ista perniciosa et insana pro magno beneficio didicisti? 
Audes istam invidam non potentiam, sed pestilentiam, et 
non dicam dominam, sed, quod tu fateris, ancillam potius 
invidorum isto aere transcenso levare in caelum et inter 
deos vestros etiam sidereos conlocare, vel ipsa quoque 
sidera his opprobriis infamare? 


Carur XXVII. 


De impietate Porphyrii, qua etiam Apulei transcendit 
errorem. 

Quanto humanius et tolerabilius consectaneus tuus 
Platonicus Apuleius erravit, qui tantummodo daemones a 
luna et infra ordinatos agitari morbis passionum mentis- 
que turbelis honorans eos quidem, sed volens nolensque 
confessus est; deos tamen caeli superiores ad aetheria 
spatia pertinentes, sive visibiles, quos conspicuos lucere 
cernebat, solem ac lunam et cetera ibidem lumina, sive 
invisibiles, quos putabat, ab omni labe istarum perturba- 
tionum quanta potuit disputatione secrevit! Tu autem hoc 

didicisti non a Platone, sed a Chaldaeis magistris, ut in 
aetherias vel empyrias mundi sublimitates et firmamenta 
caelestia extolleres vitia humana, ut possent dii vestri 
theurgis pronuntiare divina; quibus divinis te tamen per 

5 intellectualem vitam facis altiorem, ut tibi videlicet tam- 
quam philosopho theurgicae arlis purgationes nequaquam 
necessariae videantur; sed aliis eas tamen inportas, ut 
hanc veluti mercedem reddas magistris tuis, quod eos, qui 
philosophari non possunt, ad ista seducis, quae tibi tam- 
10 quam superiorum capaci esse inutilia confiteris; ut vide- 
licet quicumque a philosophiae virtute remoti sunt, quae 
ardua nimis atque paucorum est, te auctore theurgos 
homines, a quibus non quidem in anima intellectuali, 
verum saltem in anima spiritali purgentur, inquirant, et 
1$ quoniam istorum, quos philosophari piget, incomparabi- 
liter maior est multitudo, plures ad secretos et inlicitos 
magistros tuos, quam ad scholas Platonicas venire cogan- 
tur. Hoc enim tibi inmundissimi daemones, deos aetherios 

se esse fingentes, quorum praedicator et angelus factus 
20 es, promiserunt, quod in anima spiritali theurgica arte 
purgati ad Patrem quidem non redeunt, sed super aerias 
plagas inter deos aetherios habitabunt. Non audit ista 
hominum multitudo, propter quos a daemonum dominatu 
liberandos Christus advenit. In illo enim habent miseri- 
25 cordissimam purgationem et mentis et spiritus et corporis 
sui. Propterea quippe totum hominem sine peccato ille 
suscepit, ut totum, quo constat homo, a peccatorum peste 
sanare. Quem tu quoque utinam cognovisses eique te 
potius quam vel tuae virtuti, quae humana, fragilis et 
30 infirma est, vel perniciosissimae curiositati sanandum tutius 
commisisses. Non enim te decepisset, quem vestra, ut tu ipse 
scribis, oracula sanctum inmortalemque confessa sunt; de quo 
etiam poeta nobilissimus poetice quidem, quia in alterius ad- 
umbrata persona, veraciter tamen, si ad ipsum referas, dixit: 

Te duce, si qu& manent sceleris vestigia nostri, 
Inrita perpetua solvent formidine terras. 


Ea quippe dixit, quae etiam multum proflcientium in vir- 
tute iustitiae possunt propter huius vitae infirmitatem, etsi 
non scelera, scelerum tamen manere vestigia, quae non 
nisi ab illo salvatore sanantur, de quo iste versus expres- 
sus est. Nam utique non hoc a se ipso se dixisse Vergi- 
lius in eclogae ipsius quarto ferme versu indicat, ubi ait: 


Ultima Cumaei venit iam carminis aetas; 


unde hoc a Cumaea Sibylla dictum esse incunctanter ap- 
paret. Theurgi vero illi vel potius daemones deorum 
speciem figurasque fingentes inquinant potius quam pur- 
gant humanum spiritum falsitate phantasmatum et dece- 
ptoria vanarum ludiíicatione formarum. Quo modo enim 
purgent hominis spiritum, qui inmundum habent pro- 
prium? Alioquin nullo mode carminibus invidi hominis 
ligarentur ipsumque inane beneficium, quod praestaturi 
videbantur, aut melu premerent aut simili invidentia 
denegarent. Sufficit quod purgatione theurgica neque 
intellectualem animam, hoc est mentem nostram, dicis 
posse purgari, et ipsam spiritalem, id est nostrae animae 
partem mente inferiorem, quam tali arte purgari posse 
asseris, inmortalem tamen aeternamque non posse hac 
arte fieri confiteris. Christus autem vitam promittit aeter- 
nam; uude ad eum mundus vobis quidem stomachantibus, 
mirantibus tamen stupentibusque concurrit, Quid prodest 
quia negare non potuisti errare homines theurgica disci- 
plina et quam plurimos fallere per caecam insipientem- 
que sententiam atque esse certissimum errorem agendo 
et supplicando ad principes angelosque decurrere, et rur- 

sum, quasi ne operam perdidisse videaris ista discendo, 
mittis homines ad theurgos, ut per eos anima spiritalis 
purgetur illorum, qui non secundum intellectualem ani- 
mam vivunt? 


5 Carur XXVIII. 


Quibus persuasionibus Porphyrius obcaecatus non potuerit 
veram sapientiam, quod est Christus, agnoscere. 


Mittis ergo homines in errorem certissimum, neque 

hoc tantum malum te pudet, cum virtutis et sapientiae 
10 profitearis amatorem; quam si vere ac fideliter amasses, 
Christum Dei virtutem et Dei sapientiam cognovisses nec 
ab eius saluberrima humilitate tumore inflatus vanae scien- 
tiae resiluisses. Confiteris tamen etiam spiritalem animam 
sine theurgicis artibus et sine teletis, quibus frustra di- 
16 scendis elaborasti, posse continentiae virtute purgari. Ali- 
quando etiam dicis, quod teletae non post mortem elevant 
animam, ut iam nec eidem ipsi, quam spiritalem vocas, 
aliquid post huius vitae finem prodesse videantur; et tamen 
versas haec multis modis et repetis, ad nihil aliud, quan- 
20 tum existimo, nisi ut talium quoque rerum quasi peritus 
appareas et placeas inlicitarum artium curiosis, vel ad eas 
facias ipse curiosos. Sed bene, quod metuendam dicis 
hanc artem vel legum periculis vel ipsius actionis. Atque 
utinam hoc saltem abs te miseri audiant et inde, ne illic 
25 absorbeantur, abscedant aut eo penitus non accedant. 
ignorantiam certe et propter eam multa vitia per nullas 
teletas purgari dicis, sed per solum zargixóv vojv, id est 
paternam mentem sive intellectum, qui paternae est con- 
scius voluntatis. Hunc autem Christum esse non credis; 
30 contemnis enim eum propter corpus ex femina acceptum 
el propler crucis opprobrium, excelsam videlicet sapien- 
tiam spretis atque abiectis infimis idoneus de superioribus 


11 1. Cor. 1, 24 
s mittes C! 10te prof. B^b* profiteris A 15 nirt. cont. B! 


18 aliq.] animae Ctuppl. marg. corroso 28 bene é quod (Q7) A^ 
26 aut — accedant om. C! saut]ut C? $7 perom. A! IIATPI- 


DE CIVITATE DEI L, X. C. 28. 29. 441 


carpere. At ille implet, quod prophetae sancti de illo 
veraciter praedixerunt: Perdam sapientiam sapientium et 
prudentiam prudentium reprobabo. Non enim suam in 
eis perdit et reprobat, quam ipse donavit, sed quam sibi 
arrogant, qui non habent ipsius. Unde commemorato isto 5 
prophetico testimonio sequitur et dicit apostolus: Ubi 
sapiens? ubi scriba? ubi conquisitor huius saeculi? Nonne 
stultam fecit Deus sapientiam huius mundi? Nam quo- 
niam in Dei sapientia non cognovit mundus per sapientiam 
Deum, placuit Deo per stultitiam praedicationis salvos 10 
facere credentes. Quoniam quidem ludaei signa petunt 
et Graeci sapientiam quaerunt; nos autem, inquit, prae- 
dicamus Christum crucifixum, Iudaeis quidem scandalum, 
gentibus autem stultitiam, ipsis vero vocatis ludaeis et 
Graecis Christum Dei virtutem et Dei sapientiam; quo- 15 
niam stultum Dei sapientius est hominibus, et infirmum 
Dei fortius est hominibus. Hoc quasi stultum et infirmum 
tamquam sua virtute sapientes fortesque contemnunt. Sed 
haec est gratia, quae sanat infirmos, non superbe iactantes 
falsam beatitudinem suam, sed humiliter potius veram mise- 20 
riam confitentes. 


CaruT XXIX. 


De incarnatione Domini nostri lesu Christi, quam 
confiteri Platonicorum erubescit impietas. 


Praedicas Patrem et eius Filium, quem vocas pater- 96 
num intellectum seu mentem, et horum medium, quem 
putamus te dicere Spiritum sanctum, et more vestro ap- 
pellas tres deos. Ubi, etsi verbis indisciplinatis utimini, 
videtis tamen qualitercumque et quasi per quaedam tenuis 
imaginationis umbracula, quo nitendum sit; sed incarna- 30 

tionem incommutabilis Filii Dei, qua salvamur, ut ad illa, 
quae credimus vel ex quantulacumque parte intellegimus, 
venire possimus, non vultis agnoscere. [taque videtis ut- 
cumque, etsi de longinquo, etsi acie caligante, patriam in 
qua manendum est, sed viam qua eundum est non tenetis. 
Confiteris tamen gratiam, quando quidem ad Deum per 
virtutem intellegentiae pervenire paucis dicis esse conces- 
sum. Non enim dicis: Paucis placuit, vel: Pauci voluerunt; 
sed cum dicis esse concessum, procul dubio Dei gratiam, 
10 non hominis sufficientiam confiteris. Uteris etiam hoc 
verbo apertius, ubi Platonis sententiam sequens nec ipse 
dubitas in hac vita hominem nullo modo ad perfectionem 
sapientiae pervenire, secundum intellectum tamen viven- 
tibus omne quod deest providentia Dei et gratia post hanc 
15 vitam posse compleri. O si cognovisses Dei gratiam per 
lesum Christum dominum nostrum ipsamque eius incar- 
nationem, qua hominis animam corpusque suscepit, sum- 
mum esse exemplum gratiae videre potuisses. Sed quid 
faciam? Scio me frustra loqui mortuo, sed quantum ad 
20 te adtinet; quantum autem ad eos, qui te magnipendunt 
et te vel qualicumque amore sapientiae vel curiositate 
artium, quas non debuisti discere, diligunt, quos potius in 
tua compellatione alloquor, fortasse non frustra, Gratia 
Dei non potuit gratius commendari, quam ut ipse unicus 
25 Dei Filius in se incommutabiliter manens indueretur homi- 
nem et spiritum dilectionis suae daret hominibus homine 
medio, qua ad illum ab hominibus veniretur, qui tam longe 
erat inmortalis a mortalibus incommutabilis a commuta- 
bilibus, iustus ab impiis beatus a miseris. Et quia natura- 
30 liter indidit nobis, ut beati inmortalesque esse cupiamus, 
manens beatus suscipiensque mortalem, ut nobis tribueret 
quod amamus, perpetiendo docuit contemnere quod timemus. 
2 uel ex] et C:zpP!. (marg. corroso) 8 vel] sed B 12 in 

Sed huic veritati ut possetis adquiescere, humilitate 
opus erat, quae cervici vestrae difficillime persuaderi pot- 
est. Quid enim incredibile dicitur, praesertim vobis qui 
talia sapitis, quibus ad hoc credendum vos ipsos admonere 
debeatis; quid, inquam, vobis incredibile dicitur, cum dici- 
tur Deus adsumpsisse humanam animam et corpus? Vos 
certe tantum tribuitis animae intellectuali, quae anima 
utique humana est, ut eam consubstantialem paternae illi 
menti, quem Dei Filium confitemini, fieri posse dicatis. 
Quid ergo incredibile est, si aliqua una intellectualis anima 
modo quodam ineffabili et singulari pro multorum salute 
suscepta est? Corpus vero animae cohaerere, ut homo 
totus et plenus sit, natura ipsa nostra teste cognoscimus. 
Quod nisi usitatissimum esset, hoc profecto esset incredi- 
bilius; facilius quippe in fidem recipiendum est, etsi huma- 
num divino, etsi mutabile incommutabili, tamen spiritum 
spiritui, aut ut verbis utar, quae in usu habetis, incorpo- 
reum incorporeo, quam corpus incorporeo cohaerere. An 
forte vos offendit inusitatus corporis partus ex virgine? 
Neque hoc debet offendere, immo potius ad pietatem sus- 
cipiendam debet adducere, quod mirabilis mirabiliter 
natus est. An vero quod ipsum corpus morte depositum 
et in melius resurrectione mutatum iam incorruptibile 
neque mortale in superna subvexit, hoc fortasse credere 
recusatis intuentes Porphyrium in his ipsis libris, ex 
quibus multa posui, quos de regressu animae scripsit, tam 
crebro praecipere omne corpus esse fugiendum, ut anima 
possit beata permanere cum Deo? Sed ipse potius ista 
sentiens corrigendus fuit, praesertim cum de anima mundi 
huius visibilis et tam ingentis corporeae molis cum illo 
tam incredibilia sapiatis. Platone quippe auctore animal 
esse dicitis mundum et animal beatissimum, quod vultis 
esse etiam sempiternum. Quo modo ergo nec umquam 

solvetur a corpore, nec umquam carebit beatitudine, si, 
ut beata sit anima, corpus est omne fugiendum? Solem 
quoque istum et cetera sidera non solum in libris vestris 
corpora esse fatemini, quod vobiscum omnes homines et 

5 conspicere non cunctantur et dicere; verum etiam altiore, 
ut putatis, peritia haec esse animalia beatissima perhibetis 
et cum his corporibus sempiterna. Quid ergo est, quod, 
cum vobis fides Christiana suadetur, tunc obliviscimini, 
aut ignorare vos fingitis, quid disputare aut docere soleatis? 

10 Quid causae est, cur propter opiniones vestras, quas vos 
ipsi oppugnatis, Christiani esse nolitis, nisi quia Christus 
humiliter venit et vos superbi estis? Qualia sanctorum 
corpora in resurrectione futura sint, potest aliquanto scru- 
pulosius inter Christianarum scripturarum doctissimos 
15 disputari; futura tamen sempiterna minime dubitamus, et 
talia futura, quale sua resurrectione Christus demonstravit 
exemplum. Sed qualiacumque sint, cum  incorruptibilia 
prorsus et inmortalia nihiloque animae contemplationem, 
qua in Deo figitur, inpedientia praedicentur vosque etiam 
20 dicatis esse in caelestibus inmortalia corpora inmortaliter 
beatorum: quid est quod, ut beati simus, omne corpus fu- 
giendum esse opinamini, ut fidem Christianam quasi ra- 
tionabiliter fugere videamini, nisi quia illud est, quod 
iterum dico: Christus est humilis, vos superbi? An forte 
25 corrigi pudet? Et hoc vitium non nisi superborum est. 
Pudet videlicet doctos homines ex discipulis Platonis fleri 
discipulos Christi, qui piscatorem suo spiritu docuit sapere 
ac dicere: Jn principio erat Verbum, et Verbum erat 
apud Deum, et Deus erat Verbum. Hoc erat in principio 
30 apud Deum. Omnia per ipsum facta sunt, et sine ipso 
factum est nihil, quod factum est. In ipso vita erat, et 
vita erat lux hominum, et lux in tenebris lucet, et tene- 
brae eam non conprehenderunt. Quod initium sancti 

evangelii, cui nomen est secundum lohannem, quidam 
Platonicus, sicut a sancto sene Simpliciano, qui postea 
Mediolanensi ecclesiae praesedit episcopus, solebamus audire, 
aureis litteris conscribendum et per omnes ecclesias in 
locis eminentissimis proponendum esse dicebat. Sed ideo 
viluit superbis Deus ille magister, quia Verbum caro factum 
est et habitavit in nobis; ut parum sit miseris quod aegro- 
tant, nisi se etiam in ipsa aegritudine extollant et de me- 
dicina, qua sanari poterant, erubescant. Non enim hoc 
faciunt ut erigantur, sed ut cadendo gravius affligantur. 


CaAruT XXX. 


Quanta Platonici dogmatis Porphyrius refutaverit et 
dissentiendo correxerit. 


Si post Platonem aliquid emendare existimatur indi- 
gnum, cur ipse Porphyrius nonnulla et non parva emen- 
davit? Nam Platonem animas hominum post mortem revolvi 
usque ad corpora bestiarum scripsisse certissimum est. 
Hanc sententiam Porphyrii doctor tenuit et Plotinus; Por- 
phyrio tamen iure displicuit. fn hominum sane non sua 
quae dimiserant, sed alia nova corpora redire humanas 
animas arbitratus est. Puduit scilicet illud credere, ne 
mater fortasse (ilium in mulam revoluta vectaret; et non 
puduit hoc credere, ubi revoluta mater in puellam filio 
forsitan nuberet. Quanto creditur honestius, quod sancti 
et veraces angeli docuerunt, quod prophetae Dei spiritu 
acti locuti sunt, quod ipse quem venturum Salvatorem 
praemissi nuntii praedixerunt, quod missi apostoli qui 
orbem terrarum evangelio repleverunt, — quanto, inquam, 
honestius creditur reverti animas semel ad corpora pro- 
pria quam reverti totiens ad diversa! Verum tamen, ut 
dixi, ex magna parte correctus est in hac opinione Por- 
phyrius, ut saltem in solos homines humanas animas prae- 

cipitari posse sentiret, beluinos autem carceres evertere 
minime dubitaret. Dicit etiam ad hoc Deum auimam 
mundo dedisse, ut materiae cognoscens mala ad Patrem 
recurreret nec aliquando iam talium polluta contagione 
teneretur. Ubi etsi aliquid inconvenienter sapit (magis 
enim data est corpori, ut bona faceret; non enim mala 
disceret, si non faceret), in eo tamen aliorum Platonicorum 
opinionem et non in re parva emendavit, quod mundatam 
ab omnibus malis animam et cum Patre constitutam num- 
quam iam mala mundi huius passuram esse confessus est. 
Qua sententia profecto abstulit, quod esse Platonicum ma- 
xime perhibetur, ut mortuos ex vivis, ita vivos ex mortuis 
semper fieri; falsumque esse ostendit, quod Platonice vide- 
tur dixisse Vergilius, in campos Elysios purgatas animas 
missas (quo nomine tamquam per fabulam videntur signi- 
ficari gaudia beatorum) ad fluvium Letheum evocari, hoc 
est ad oblivionem praeteritorum: 
Seilicet inmemores supera ut convexa revisant 
Rursus et incipiant in corpora velle reverti. 

Merito displicuit hoc Porphyrio quoniam re vera credere 
stultum est ex illa vita, quae beatissima esse non poterit 
nisi de sua fuerit aeternitate certissima, desiderare animas 
corruptibilium corporum labem et inde ad ista remeare, 
tamquam hoc agat summa purgatio, ut inquinatio requi- 
ratur. Si enim quod perfecte mundantur hoc efficit, ut 
omnium obliviscantur malorum, malorum autem oblivio 
facit corporum desiderium, ubi rursus implicentur malis: 
profecto erit infelicitatis causa summa felicitas et stultitiae 
causa perfectio sapientiae et inmunditiae causa summa 
mundatio. Nec veritate ibi beata erit anima, quamdiu- 
cumque erit, ubi oportet fallatur, ut beata sit. Non enim 
beata erit nisi secura; ut autem secura sit, falso putabit 
semper se beatam fore, quoniam aliquando erit et misera. 
Cui ergo gaudendi causa falsitas erit, quo modo de veri- 

tate gaudebit? Vidit hoc Porphyrius purgatamque animam 
ob hoc reverti dixit ad Patrem, ne aliquando iam malorum 
polluta contagione teneatur. Falso igitur a quibusdam 
est Platonicis creditus quasi necessarius orbis ille ab 
eisdem abeundi et ad eadem revertendi. Quod etiamsi 
verum esset, quid hoc scire prodesset, nisi forte inde se 
nobis auderent praeferre Platonici, quia id nos in hac vita 
iam nesciremus, quod ipsi in alia meliore vita purgatissimi 
et sapientissimi fuerant nescituri et falsum credendo beati 
futuri? Quod si absurdissimum et stultissimum est dicere, 
Porphyrii profecto est praeferenda sententia his, qui ani- 
marum circulos alternante semper beatitate et miseria 
suspicati sunt. Quod si ita est, ecce Platonicus in melius 
a Platone dissentit; ecce vidit, quod ille non vidit, nec post 
talem ac tantum magistrum refugit correctionem, sed homini 
praeposuit veritatem. 


CarvT XXXI. 


Contra argumentum Platonicorum, quo animam humanam 
Deo asserunt esse coaeternam. 


Cur ergo non potius divinitati credimus de his rebus, 
quas humano ingenio pervestigare non possumus, quae 
animam quoque ipsam non Deo coaeternam, sed creatam 
dicit esse, quae non erat? Ut enim hoc Platonici nollent 
credere, hanc utique causam idoneam sibi videbantur ad- 
ferre, quia, nisi quod semper ante fuisset, sempiternum 
deinceps esse non posset; quamquam et de mundo et de 
his, quos in mundo deos a Deo factos scribit Plato, aper- 
tissime dicat eos esse coepisse et habere initium, finem 
tamen non habituros, sed per conditoris potentissimam 
voluntatem in aeternum mansuros esse perhibeat. Verum 
id quo modo intellegant invenerunt, non esse hoc videlicet 

temporis, sed substitutionis initium. „Sicut enim, in- 
quiunt, si pes ex aeternitate semper fuisset in pulvere, 
semper ei subesset vestigium, quod tamen vestigium a 
calcante factum nemo dubitaret, nec alterum altero prius 
5 esset, quamvis alterum ab altero factum esset: sic, in- 
quiunt, et mundus atque in illo dii creati et semper fue- 
runt semper existente qui fecit, et tamen facti sunt." 
Numquid ergo, si anima semper fuit, etiam miseria eius 
semper fuisse dicenda est? Porro si aliquid in illa, quod 
10 ex aelerno non fuit, esse coepit ex tempore, cur non fieri 
potuerit, ut ipsa esset ex tempore quae antea non fuisset? 
Deinde beatitudo quoque eius post experimentum malorum 
firmior et sine fine mansura, sicut iste confitetur, procul 
dubio coepit ex tempore, et tamen semper erit, cum ante 
15 non fuerit. llla igitur omnis argumentatio dissoluta est, 
qua putatur nihil esse posse sine fine temporis, nisi quod 
initium non habet temporis. Inventa est enim animae 
beatitudo, quae cum initium temporis habuerit, finem 
temporis non habebit. Quapropter divinae auctoritati hu- 
?0 mana cedat infirmitas, eisque beatis et inmortalibus de 
vera religione credamus, qui sibi honorem non expetunt, 
quem Deo suo, qui etiam noster est, deberi sciunt, nec 
iubent, ut sacrificium faciamus, nisi ei tantum, cuius et 
nos cum illis, ut saepe dixi et saepe dicendum est, sa- 
25 crificium esse debemus, per eum sacerdotem offerendi, 
qui in homine, quem suscepit, secundum quem et sacerdos esse 
voluit, etiam usque ad mortem sacrificium pro nobis dignatus 

Haec est enim quodam modo regalis via, quae una ducit 
ad regnum, non temporali fastigio nutabundum, sed aeter- 
nitatis firmitate securum. Cum autem dicit Porphyrius in 
primo iuxta finem de regressu animae libro nondum re- 
ceptum in unam quandam sectam, quod universalem con- 
tineat viam animae liberandae, vel a philosophia verissima 
aliqua vel ab Indorum moribus ac disciplina, aut inductione 
Chaldaeorum aut alia qualibet via, nondumque in suam 
notitiam eandem viam historiali cognitione perlatam: pro- 
cul dubio confitetur esse aliquam, sed nondum in suam 
venisse notitiam. Ita ei non sufficiebat quidquid de anima 
liberanda studiosissime didicerat sibique vel potius aliis 
nosse ac tenere videbatur. Sentiebat enim adhuc sibi de- 
esse aliquam praestantissimam auctoritatem, quam de re 
tanta sequi oporteret. Cum autem dicit vel a philosophia 
verissima aliqua nondum in suam notitiam pervenisse 
sectam, quae universalem contineat viam animae liberan- 
dae: satis, quantum arbitror, ostendit vel eam philoso- 
phiam, in qua ipse philosophatus est, non esse verissi- 
mam, vel ea non contineri talem viam. Et quo modo 
iam potest esse verissima, qua non continetur haec via? 
Nam quae alia via est universalis animae liberandae, nisi 
qua universae animae liberantur ac per hoc sine illa nulla 
anima liberatur? Cum autem addit et dicit: „Vel ab In- 
dorum moribus ac disciplina, vel ab inductione Chaldaeo- 
rum vel alia qualibet via^, mauifestissima voce testatur 
neque illis quae ab Indis neque illis quae a Chaldaeis di- 
dicerat hanc universalem viam liberandae animae conti- 
neri; et utique se a Chaldaeis oracula divina sumpsisse, 


quorum adsiduam commemorationem facit, tacere non po- : 


tuit. Quam vult ergo intellegi animae liberandae univer- 
salem viam nondum receptam vel ex aliqua verissima 
philosophia vel ex earum gentium doctrinis, quae magnae 


4 Cf. p. 449, 26 

velut in divinis rebus habebantur, quia plus apud eas 
curiositas valuit quorumque angelorum cognoscendorum 
et colendorum, nondumque in suam notitiam historiali 
cognitione perlatam? Quaenam ista est universalis via, 
nisi quae non suae cuique genti propria, sed universis 
gentibus quae communis esset divinitus inpertita est? 
Quam certe iste homo non mediocri ingenio praeditus 
esse non dubitat. Providentiam quippe divinam sine ista 
universali via liberandae animae genus humanum relin- 
10 quere potuisse non credit. Neque enim ait non esse, sed 
hoc tantum bonum tantumque adiutorium nondum rece- 
ptum, nondum in suam notitiam esse perlatum; nec mirum. 
Tunc enim Porphyrius erat in rebus humanis, quando 
ista liberandae animae universalis via, quae non est alia 
15 quam religio Christiana, oppugnari permittebatur ab ido- 
lorum daemonumque cultoribus regibusque terrenis, pro- 
pter asserendum et consecrandum martyrum numerum, 
hoc est testium veritatis, per quos ostenderetur omnia 
corporalia mala pro fide pietatis et commendatione veri- 
20 tatis esse toleranda.  Videbat ergo ista Porphyrius et per 
huius modi persecutiones cito istam viam perituram et 
propterea non esse ipsam liberandae animae univer- 
salem putabat, non intellegens hoc, quod eum movebat 
et quod in eius electione perpeti metuebat, ad eius confirma- 
tionem robustioremque commendationem potius pertinere. 
Haec est igitur animae liberandae universalis via, id 
est universis gentibus divina miseratione concessa, cuius 
profecto notitia ad quoscumque iam venit et ad quoscum- 
que ventura est, nec debuit nec debebit ei dici: Quare 
30 modo? et: Quare sero? quoniam mittentis consilium non 
est humano ingenio penetrabile. Quod sensit etiam iste, 
cum dixit, nondum receptum hoc donum Dei et nondum 
in suam notitiam fuisse perlatum. Neque enim propterea 
verum non esse iudicavit, quia nondum in fidem suam 
5 cuique C in marg. (m. 2?) 8 prouidentia" C 15 idolum € 

receptum fuerat vel in notitiam nondum pervenerat. Haec 
est, inquam, liberandorum credentium universalis via, de 
qua fidelis Abraham divinum accepit oraculum: 7n semine 
tuo benedicentur omnes gentes. Qui fuit quidem gente 
Chaldaeus, sed ut talia promissa perciperet et ex illo pro- 
pagaretur semen dispositum per angelos in manu Media- 
toris, ín quo esset ista liberandae animae universalis via, 
hoc est omnibus gentibus data, iussus est discedere de 
terra sua et de cognatione sua et de domo patris sui. 
Tunc ipse primitus a Chaldaeorum superstitionibus libe- 
ratus unum verum Deum sequendo coluit, cui haec pro- 
mittenti fideliter credidit. Haec est universalis via, de 
qua in sancta prophetia dictum est: Deus misereatur 
nostri et benedicat mos; inluminet vultum suum super 
nos, ut cognoscamus in (erra viam (uam, in omnibus 
gentibus salutare tuum. Unde tanto post ex Abrahae 
semine carne suscepta de se ipso ait ipse Salvator: Ego sum 
via, veritas et vita. Haec est universalis via, de qua 
tanto ante prophetatum est: Erit im novissimis diebus 
manifestus mons Domini, paratus in cacumine montium 
et exlolletur super colles, et venient ad eum universae 
gentes et ingredientur nationes multae et dicent: Venite, 
ascendamus in montem Domini et in domum Dei Iacob; 
et adnuntiabit nobis viam suam, et ingrediemur in ea. 
Ex Sion enim prodiet lex et verbum Domini ab Hieru- 
salem. Via ergo ista non est unius gentis, sed univer- 
sarum gentium; et lex verbumque Domini non in Sion 
et Hierusalem remansit, sed inde processit, ut se per 
universa diffunderet. Unde ipse Mediator post resurre- 
ctionem suam discipulis trepidantibus ait; Oportebat im- 

pleri quae scripta sunt in lege et prophetis et psalmis 
de me. Tunc aperuit illis sensum, ut intellegerent scri- 
pturas, et dixit eis, quia oportebat Christum pati et re- 
surgere a mortuis terlio die et praedicari in nomine 
5 eius paenitentiam et remissionem peccatorum per omnes 
gentes incipientibus ab Hierusalem. Haec est igitur uni- 
versalis animae liberandae via, quam sancti angeli sancti- 
que prophetae prius in paucis hominibus ubi potuerunt 
Dei gratiam reperientibus et maxime in Hebraea gente, 
10 cuius erat ipsa quodam modo sacrata res publica in 
prophetationem et praenuntiationem civitatis Dei ex omni- 
bus gentibus congregandae, et tabernaculo et templo et 
sacerdotio et sacrificiis signiflcaverunt et eloquiis quibus- 
dam manifestis, plerisque mysticis praedixerunt; praesens 
15 autem in carne ipse Mediator et beati eius apostoli iam 
testamenti novi gratiam revelantes apertius indicarunt, 
quae aliquanto occultius superioribus sunt siguificata tem- 
poribus, pro aetatum generis humani distributione, sicut 
eam Deo sapienti placuit ordinare, mirabilium operum 
20 divinorum, quorum superius pauca iam posui, contestan- 
tibus signis. Non enim apparuerunt tantummodo visio- 
nes angelicae et caelestium ministrorum sola verba so: 
nuerunt, verum etiam hominibus Dei verbo simplicis 
pietatis agentibus spiritus inmundi de hominum corporibus 
25 ac sensibus pulsi sunt, vitia corporis languoresque sanati, 
fera animalia terrarum et aquarum, volatilia caeli, ligna, 
elementa, sidera divina iussa fecerunt, inferna cesserunt, 
mortui revixerunt; exceptis ipsius Salvatoris propriis sin- 
gularibusque miraculis, maxime nativitatis et resurrectio- 
30 nis, quorum in uno malernae virginitatis tantummodo 
sacramentum, in altero autem etiam eorum, qui in (ine 
resurrecturi sunt, demonstravit exemplum. Haec via to- 
tum hominem mundat et inmortalitati mortalem ex omni- 

bus quibus constat partibus praeparat. Ut enim non alia 
purgatio ei parti quaereretur, quam vocat intellectualem 
Porphyrius, alia ei, quam vocat spiritalem, aliaque ipsi 
corpori: propterea totum suscepit veracissimus potentissi- 
musque mundator atque salvator. Praeter hanc viam, 
quae, partim cum haec futura praenuntiantur, partim 
cum facta nuntiantur, numquam generi humano defuit, 
nemo liberatus est, nemo liberatur, nemo liberabitur. 
Quod autem Porphyrius universalem viam animae 
liberandae nondum in suam notitiam historiali cognitione 
dicit esse perlatam: quid hac historia vel inlustrius in- 
veniri potest, quae universum orbem tanto apice auctori- 
tatis obtinuit, vel fidelius, in qua ita narrantur praeterita, 
ut futura etiam praedicantur, quorum multa videmus im- 
pleta, ex quibus ea quae restant sine dubio speremus 
implenda? Non enim potest Porphyrius vel quicumque 
Platonici etiam in hac via quasi terrenarum rerum et ad 
vitam istam mortalem pertinentium divinationem praedi- 
ctionemque contemnere, quod merito in aliis vaticinanti- 
bus et quorumlibet modorum vel artium divinationibus 
faciunt. Negant enim haec vel magnorum hominum vel 
magni esse pendenda, et recte. Nam vel inferiorum fiunt 
praesensione causarum, sicut arte medicinae quibusdam 
antecedentibus signis plurima eventura valetudini praeviden- 
tur; vel inmundi daemones sua disposita facta praenun- 
tiant, quorum ius et in mentibus atque cupiditatibus ini- 
quorum ad quaeque congruentia facta ducendis quodam 
modo sibi vindicant, et in materia infima fragilitatis huma- 
nae. Non talia sancti homines in ista universali animarum 
liberandarum via gradientes tamquam magna prophetare 
curarunt, quamvis et ista eos non fugerint et ab eis saepe 
praedicta sint ad eorum fidem faciendam, quae mortalium 
sensibus non poterant intimari nec ad experimentum ce- 
13 obtenuit C' 15 speramus Ç? 19 uaticinantibus € 

leri facilitate perduci. Sed alia erant vere magna atque 
divina, quae quantum dabatur cognita Dei voluntate futura 
nuntiabant. Christus quippe in carne venturus et quae 
in illo tam clara perfecta sunt atque in eius nomine im- 
$ pleta, paenitentia hominum et ad Deum conversio volun- 
tatum, remissio peccatorum, gratia iuslitiae, fides piorum 
et per universum orbem in veram divinitatem multitudo 
credentium, culturae simulacrorum daemonumque sub- 
versio et a temptationibus exercitatio, proficientium pur- 
10 gatio et liberatio ab omni malo, iudicii dies, resurrectio 
mortuorum, societatis impiorum aeterna damnatio regnum- 
que aeternum gloriosissimae civitatis Dei conspectu eius 
inmortaliter perfruentis in huius viae scripturis praedicta 
atque promissa sunt; quorum tam multa impleta conspi- 
15 cimus, ut recta pietate futura esse cetera confidamus. 
Huius viae rectitudinem usque ad Deum videndum eique 
in aeternum cohaerendum in sanctarum scripturarum qua 
praedicatur atque adseritur veritate quicumque non cre- 
dunt et ob hoc nec intellegunt, oppugnare possunt, sed 
20 expugnare non possunt. 

Quapropter in decem istis libris, etsi minus quam 
nonnullorum de nobis expectabat intentio, tamen quorun- 
dam studio, quantum verus Deus et Dominus adiuvare 
dignatus est, satisfecimus refutando contradictiones im- 

25 piorum, qui conditori sanctae civitatis, de qua disputare 
instituimus, deos suos praeferunt. Quorum decem libro- 
rum quinque superiores adversus eos conscripti sunt, 
qui propter bona vitae huius deos colendos putant; quin- 
que autem posteriores adversus eos, qui cultum deorum 

80 propter vitam, quae post mortem futura est, servandum 
existimant. Deinceps itaque, ut in primo libro polliciti 
sumus, de duarum civitatum, quas in hoc saeculo per- 
plexas diximus invicemque permixtas, exortu et procursü 
et debitis finibus quod dicendum arbitror, quantum divi- 
nitus adiuvabor expediam. 

LIBER XI. 
Carur I. 
De ea parte operis, qua duarum civitatum, id est 
caelestis atque terrenae, initia et fines in- 5 


cipient demonstrari. 


Civitatem Dei dicimus, cuius ea scriptura testis est, 
quae non fortuitis motibus animorum, sed plane summae 
dispositione providentiae super omnes omnium gentium 
litteras omnia sibi genera ingeniorum humanorum divina 10 
excellens auctoritate subiecit. Ibi quippe scriptum est: 
Gloriosa dicta sunt de te, civitas Dei; et in alio psalmo 
legitur: Magnus Dominus et laudabilis nimis in civitate 
Dei nostri, in monte sancto eius, dilatans exultationes 
universae terrae; et paulo post in eodem psalmo: Sicut 15 
audivimus, ita et vidimus, in civitate domini virtutum, 
in civitate Dei nostri; Deus fundavit eam in aeternum; 
item in alio: Fluminis impetus laetificat civitatem Dei, 
sanctificavit tabernaculum suum Altissimus; Deus in 
medio eius non commovebitur. His atque huius modi 90 
testimoniis, quae omnia commemorare nimis longum est, 
didicimus esse quandam civitatem Dei, cuius cives esse 
concupivimus illo amore, quem nobis illius conditor in- 
spiravit. Huic conditori sanctae civitatis cives terrenae 
civitatis deos suos praeferunt ignorantes eum esse Deum 25 
deorum, non deorum falsorum, hoc est impiorum et super- 
borum, qui eius incommutabili omnibusque communi luce 
privati et ob hoc ad quandam egenam potestatem redacti 
suas quodam modo privatas potentias consectantur hono- 

resque divinos a deceptis subditis quaerunt; sed deorum 
piorum atque sanctorum, qui polius se ipsos uni subdere 
quam multos sibi, potiusque Deum colere quam pro Deo 
coli delectantur. Sed huius sanctae civitatis inimicis decem 

5 superioribus libris, quantum potuimus, domino et rege 
nostro adiuvante respondimus. Nunc vero quid a me 
iam expectetur agnoscens meique non inmemor debiti de 
duarum civitatum, terrenae scilicet et caelestis, quas in 
hoc interim saeculo perplexas quodam modo diximus in- 

10 vicemque permixtas, exortu et excursu et debitis finibus, 
quantum valuero, disputare eius ipsius domini et regis 
nostri ubique opitulatione fretus adgrediar, primumque 
dicam, quem ad modum exordia duarum istarum civitatum 
in angelorum diversitate praecesserint. 


15 CaPuT II. 


De cognoscendo Deo, ad cuius notitiam nemo hominum 
pervenit, nisi per mediatorem Dei et hominum, 
hominem Christum Iesum. 


Magnum est et admodum rarum universam crea- 
20 turam corpoream et incorpoream consideratam comper- 
tamque mutabilem intentione mentis excedere atque ad 
incommutabilem Dei substantiam pervenire et illic discere 
ex ipso, quod cunctam naturam, quae non est quod ipse, 
non feeit nisi ipse. Sic enim Deus cum homine non per 
25 aliquam creaturam loquitur corporalem, corporalibus in- 
strepens auribus, ut inter sonantem et audientem aeria 
spatia verberentur, neque per eius modi spiritalem, quae 
corporum similitudinibus figuratur, sicut in somnis vel 
quo alio tali modo (nam et sic velut corporis auribus lo- 
30 quitur, quia velut per corpus loquitur et velut interposito 
corporalium locorum intervallo; multum enim similia sunt 
4 coli del. AG1ptv del. coli FFBabe 13 quemammodum 

talia visa corporibus); sed loquitur ipsa veritate, si quis 
sit idoneus ad audiendum mente, non corpore. Ad illud 
enun nominis ita loquitur, quod in homine ceteris, qui- 
bus homo constat, est melius, et quo ipse Deus solus est 
melior. Cum enim homo rectissime intellegatur vel, si 
hoc non potest, saltem credatur factus ad imaginem Dei; 
profecto ea sui parte est propinquior superiori Deo, qua 
superat inferiores suas, quas etiam cum pecoribus com- 
munes habet. Sed quia ipsa mens, cui ratio et intelle- 
gentia naturaliter inest, vitiis quibusdam tenebrosis et 
veteribus invalida est, non solum ad inhaerendum fruendo, 
verum eliam ad perferendum incommutabile lumen, donec 
de die in diem renovata atque sanata flat tantae felicita- 
tis capax, fide primum fuerat inbuenda atque purganda. 
In qua ut fidentius ambularet ad veritatem, ipsa veritas, 
Deus Dei filius, homine adsumpto, non Deo consumpto, 
eandem constituit et fundavit fidem, ut ad hominis Deum 
iter esset homini per hominem Deum. Hic est enim 
mediator Dei et hominum, homo Christus lesus. Per 
hoc enim mediator, per quod homo, per hoc et via. 
Quoniam si inter eum qui tendit et illud quo tendit via 
media est, spes est perveniendi; si autem desit aut igno- 
retur qua eundum sit, quid prodest nosse quo eundum 
sit? Sola est autem adversus omnes errores via munitis- 
sima, ut idem ipse sit Deus et homo; quo itur Deus, 
qua itur homo. 


Carur III. 


De auctoritate canonicae scripturae divino spiritu 
conditae. 


Hic prius per prophetas, deinde per se ipsum, postea 
per apostolos, quantum satis esse iudicavit, locutus etiam 
scripturam condidit, quae canonica nominatur, eminen- 


tissimae auctoritatis, cui fidem habemus de his rebus, 

quas ignorare non expedit nec per nos ipsos nosse idonei 
sumus, Nam si ea sciri possunt testibus nobis, quae 
remota non sunt a sensibus nostris sive interioribus sive 
etiam exterioribus (unde et praesentia nuncupantur, quod 

5 ita ea dicimus esse prae sensibus, sicut prae oculis quae 
praesto sunt oculis); profecto ea, quae remota sunt a sen- 
sibus nostris, quoniam nostro testimonio scire non pos- 
sumus, de his alios testes requirimus eisque credimus, a 
quorum sensibus remota esse vel fuisse non credimus. 

10 Sicut ergo de visibilibus, quae non vidimus, eis credimus, 
qui viderunt, atque ita de ceteris, quae ad suum quem- 
que sensum corporis pertinent: ita de his, quae animo 
ac mente sentiuntur (quia et ipse rectissime dicitur sen- 
sus, unde et sententia vocabulum accepit), hoc est de in- 

16 visibilibus quae a nostro sensu interiore remota sunt, 
his nos oportet credere, qui haec in illo incorporeo lumine 
disposita didicerunt vel manentia contuentur. 


CarvT IV. 
De conditione mundi, quae nec intemporalis sit, nec novo 
20 Dei ordinata consilio, quasi postea voluerit, quod 
ante noluerat. 


Visibilium omnium maximus mundus est, invisibilium 
omnium maximus Deus est. Sed mundum esse conspi- 
cimus, Deum esse credimus. Quod autem Deus fecerit 

25 mundum, nulli tutius credimus quam ipsi Deo. Ubi eum 
audivimus? Nusquam interim nos melius quam in scri- 
pturis sanctis, ubi dixit propheta eius: Jn principio fecit 
Deus caelum et terram. Numquidnam ibi fuit iste pro- 
pheta, quando fecit Deus caelum et terram? Non; sed ibi 

30 fuit sapientia Dei, per quam facta sunt omnia, quae in 
animas sanctas etiam se transfert, amicos Dei et prophe- 

tas constituit eisque opera sua sine strepitu intus enar- 
rat. Loquuntur eis quoque angeli Dei, qui semper vident 
faciem Patris voluntatemque eius quibus oportet adnun- 
tiant. Ex his unus erat iste propheta, qui dixit et scri- 
psit: Im principio fecit Deus caelum et terram. Qui 
tam ídoneus lestis est, per quem Deo credendum sit, ut 
eodem spiritu Dei, quo haec sibi revelata cognovit, etiam 
ipsam fidem nostram futuram tanto ante praedixerit. 

Sed quid placuit aeterno Deo tunc facere caelum et 
terram, quae antea non fecisset? Qui hoc dicunt, si mun- 
dum aeternum sine ullo initio et ideo nec a Deo factum 
videri volunt, nimis aversi sunt a veritate et letali morbo 
impietatis insaniunt. Exceptis enim propheticis vocibus 
mundus ipse ordinatissima sua multabilitate et mobilitate 
et visibilium omnium pulcherrima specie quodam modo 
tacitus et factum se esse et non nisi a Deo ineffabiliter 
atque invisibiliter magno et ineffabiliter atque invisibiliter 
pulchro fieri se potuisse proclamat. Qui autem a Deo 
quidem factum fatentur, non tamen eum temporis volunt 
habere, sed suae creationis initium, ut modo quodam vix 
intellegibili semper sit factus, dicunt quidem aliquid, unde 
sibi Deum videntur velut a fortuita temeritate defendere, 
ne subito illi venisse credatur in mentem, quod numquam 
ante venisset, facere mundum, et accidisse illi voluntatem 
novam, cum in nullo sit omnino mutabilis; sed non video 
quo modo eis possit in ceteris rebus ratio ista subsistere 
maximeque in anima, quam si Deo coaelernam esse con- 
tenderint, unde illi acciderit nova miseria, quae numquam 
antea per aeternum, nullo modo poterunt explicare. Si 
enim alternasse semper eius miseriam et beatitudinem 
dixerint, necesse est dicant etiam semper alternaturam; 
unde illa eos sequetur absurditas, ut etiam cum beata 
dicitur in hoc utique non sit beata, si futuram suam 

miseriam et turpitudinem praevidet; si autem non prae- 
videt nec se turpem ac miseram fore, sed beatam semper 
existimat, falsa opinione sit beata; quo dici stultius nihil 
potest. Si autem semper quidem per saecula retro infinita 
cum beatitudine alternasse animae miseriam putant, sed 
nunc iam de cetero, cum fuerit liberata, ad miseriam non 
esse redituram, nihilo minus convincuntur numquam eam 
fuisse vere beatam, sed deinceps esse incipere nova qua- 
dam nec fallaci beatitudine; ac per hoc fatebuntur accidere 
illi aliquid novi, et hoc magnum atque praeclarum, quod 
numquam retro per aeternitatem accidisset. Cuius novi- 
tatis causam si Deum negabunt in aeterno habuisse con- 
silio, simul eum negabunt beatitudinis eius auctorem, quod 
nefandae impietatis est; si autem dicent etiam ipsum novo 
consilio excogitasse, ut de cetero sit anima in aeternum 
beata, quo modo eum alienum ab ea, quae illis quoque 
displicet, mutabilitate monstrabunt? Porro si ex tempore 
creatam, sed nullo ulterius tempore perituram, tamquam 
numerum, habere initium, sed non habere finem fatentur, 
et ideo semel expertam miserias, si ab eis fuerit liberata, 
numquam miseram postea futuram: non utique dubitabunt 
hoc fieri manente incommultabilitate consilii Dei. Sic ergo 
credant et mundum ex tempore fieri potuisse, nec tamen 
ideo Deum in eo faciendo aeternum consilium voluntatem- 
que mutasse. 


CarvT V. 


Tam non esse cogitandum de infinitis temporum spatiis 
ante mundum, quam nec de infinitis locorum spatiis extra 
mundum, quia, sicut nulla ante ipsum sunt tempora, 
ita nulla extra ipsum sunt loca. 


Deinde videndum est, isti, qui Deum conditorem 
mundi esse consentiunt et tamen quaerunt de mundi tem- 

pore quid respondeamus, quid ipsi respondeant de mundi 
loco. ]ta enim quaeritur, cur potius tunc et non antea 
factus sit, quem ad modum quaeri potest, cur hic potius 
ubi est et non alibi. Nam si infinita spatia temporis ante 
mundum cogitant, in quibus eis non videtur Deus ab opere 
cessare potuisse, similiter cogitent extra mundum infinita 
spatia locorum, in quibus si quisquam dicat non potuisse 
vacare Omnipotentem, nonne consequens erit, ut innume- 
rabiles mundos cum Epicuro somniare cogantur (ea tantum 
differentia, quod eos ille fortuitis motibus atomorum gigni 
asserit et resolvi, isti autem opere Dei factos dicturi sunt), 
si eum per interminabilem inmensitatem locorum extra 
mundum circumquaque palentium vacare noluerint, nec 
eosdem mundos, quod etiam de isto sentiunt, ulla causa 
posse dissolvi? Cum his enim agimus, qui et Deum incor- 
poreum et omnium naturarum, quae non sunt quod ipse, 
creatorem nobiscum sentiunt; alios autem nimis indignum 
est ad istam disputationem religionis admittere, maxime 
quod apud eos, qui multis diis sacrorum obsequium defe- 
rendum putant, isti philosophos ceteros nobilitate atque 
auctoritate vicerunt, non ob aliud, nisi quia longo quidem 
intervallo, verum tamen reliquis propinquiores sunt veri- 
tati. An forte substantiam Dei, quam nec includunt nec 
determinant nec distendunt loco, sed eam, sicut de Deo 


[S] 


20 


sentire dignum est, fatentur incorporea praesentia ubique 25 


totam, a tantis locorum extra mundum spatiis absentem 
esse dicturi sunt, et uno tantum atque in comparatione 
illius infinitatis tam exiguo loco, in quo mundus est, occu- 
patam? Non opinor eos in haec vaniloquia progressuros. 


Cum igitur unum mundum ingenti quidem mole corporea, 30 


(initum tamen et loco suo determinatum et operante Deo 
factum esse dicant: quod respondent de infinitis extra 
mundum locis, cur in eis ab opere Deus cesset, hoc sibi 

respondeant de infinitis ante mundum temporibus, cur in 
eis ab opere Deus cessaverit. Et sicut non est consequens, 
ut fortuito potius quam ratione divina Deus non alio, sed 
isto in quo est loco mundum constituerit, cum pariter in- 
finitis ubique patentibus nullo excellentiore merito posset 
hic eligi, quamvis eandem divinam rationem, qua id factum 
est, nulla possit humana conprehendere; ita non est con- 
sequens, ut Deo aliquid existimemus accidisse fortuitum, 
quod illo potius quam anteriore tempore condidit mun- 
dum, cum aequaliter anteriora tempora per infinitum retro 
spatium praeterissent nec fuisset aliqua differentia, unde 
tempus tempori eligendo praeponeretur. Quod si dicunt 
inanes esse hominum cogitationes, quibus infinita imagi- 
nantur loca, cum locus nullus sit praeter mundum: respon- 
detur eis isto modo inaniter homines cogitare praeterita 
tempora vacationis Dei, cum tempus nullum sit ante 


mundum. 
Carur VI. 


Creationis mundi et temporum unum esse principium nec 
aliud alio praeveniri. 


Si enim recte discernuntur aeternitas et tempus, quod 
tempus sine aliqua mobili mutabilitate non est, in aeter- 
nitate autem nulla mutatio est: quis non videat, quod tem- 
pora non fuissent, nisi creatura fieret, quae aliquid aliqua 
motione mutaret, cuius motionis et mutationis cum aliud 
atque aliud, quae simul esse non possunt, cedit atque suc- 
cedit, in brevioribus vel productioribus morarum inter- 
vallis tempus sequeretur? Cum igitur Deus, in cuius ae- 
ternitate nulla est omnino mutatio, creator sit temporum 
et ordinator: quo modo dicatur post temporum spatia 
mundum creasse non video, nisi dicatur ante mundum iam 
aliquam fuisse creaturam, cuius motibus tempora curre- 
rent. Porro si litterae sacrae maximeque veraces ita di- 
cunt, in principio fecisse Deum caelum et terram, ut níhil 

antea fecisse intellegatur, quia hoc potius in principio 
fecisse diceretur, si quid fecisset ante cetera cuncta quae 
fecit: procul dubio non est mundus factus in tempore, 
sed cum tempore. Quod enim fit in tempore, et post 
aliquod fit et ante aliquod tempus; post id quod praeter- 
itum est, ante id quod futurum est; nullum autem posset 
esse praeteritum, quia nulla erat creatura, cuius mutabi- 
libus motibus ageretur. Cum tempore autem factus est 
mundus, si in eius conditione factus est mutabilis motus, 
sicut videtur se habere etiam ordo ille primorum sex vel 
septem dierum, in quibus et mane et vespera nominantur, 
donec omnia, quae his diebus Deus fecit, sexto perfician- 
tur die septimoque in magno mysterio Dei vacatio com- 
mendetur. Qui dies cuius modi sint, aut perdifficile nobis 
aut etiam inpossibile est cogitare, quanto magis dicere. 


Carur VII. 


De qualitate primorum dierum, qui etiam antequam sol 
feret vesperam et mane traduntur habuisse. 


Videmus quippe istos dies notos non habere vespe- 
ram nisi de solis occasu nec mane nisi de solis exortu; 
illorum autem priores tres dies sine sole peracti sunt, qui 
die quarto factus refertur. Et primitus quidem lux verbo 
Dei facta atque inter ipsam et tenebras Deus separasse 
narratur et eandem lucem vocasse diem, tenebras autem 
noctem; sed qualis illa sit lux et quo alternante motu 
qualemque vesperam et mane fecerit, remotum est a sen- 
sibus nostris, nec ita ut est intellegi a nobis potest, quod 
tamen sine ulla haesitatione credendum est. Aut enim 
aliqua lux corporea est, sive in superioribus mundi parti- 


bus longe a conspectibus nostris sive unde sol postmodum z 


accensus est; aut lucis nomine signi(icata est sancta civitas 
in sanctis angelis et spiritibus beatis, de qua dicit apo- 

stolus: Quae sursum est Hierusalem, mater nostra aeterna 
in caelis; ait quippe et alio loco: Omnes enim vos filii 
lucis estis et filii diei; non sumus noctis neque tenebrarum ; 
si tamen et vesperam diei huius et mane aliquatenus con- 
5 gruenter intellegere valeamus. Quoniam scientia creaturae 
in comparatione scientiae Creatoris quodam modo vespe- 
rascit, itemque lucescit et mane fit, cum et ipsa refertur 
ad laudem dilectionemque Creatoris; nec in noctem ver- 
gitur, ubi non Creator creaturae dilectione relinquitur. 
10 Denique scriptura cum illos dies dinumeraret ex ordine, 
nusquam interposuit vocabulum noctis. Non enim ait ali- 
cubi: Facta est nox; sed: Facta est vespera et factum 
est mane dies unus. lta dies secundus et ceteri. Cognitio 
quippe creaturae in se ipsa decoloratior est, ut ita dicam, 
15 quam cum in Dei sapientia cognoscitur, velut in arte qua 
facta est. [deo vespera quam nox congruentius dici potest; 
quae tamen, ut dixi, cum ad laudandum et amandum re- 
fertur Creatorem, recurrit in mane. Et hoc cum facit in 
cognitione sui ipsius, dies unus est; cum in cognitione 
20 firmamenti, quod inter aquas inferiores et superiores cae- 
lum appellatum est, dies secundus; cum in cognitione 
terrae ac maris omniumque gignentium, quae radicibus 
continuata sunt terrae, dies tertius; cum in cognitione 
luminarium maioris et minoris omniumque siderum, dies 
25 quartus; cum in cognitione omnium ex aquis animalium 
natatilium atque volatilium, dies quintus; cum in cogni- 
tione omnium animalium terrenorum atque ipsius hominis, 
diés sextus. 
2 Gal 4,26 8 1. Thess. 5,5 

Carur VIII. 


Quae qualisque intellegenda sit Dei requies, qua post 
opera sex dierum requievit in septimo. 


Cum vero in die septimo requiescit Deus ab omnibus 
operibus suis et sanctificat eum, nequaquam est accipien- 
dum pueriliter, tamquam Deus laboraverit operando, qui 
dixit et facta sunt verbo intellegibili et sempiterno, non 
sonabili et temporali. Sed requies Dei requiem significat 
eorum qui requiescunt in Deo, sicut laetitia domus laeti- 
tiam significat eorum, qui laetantur in domo, etiamsi non 
eos domus ipsa, sed alia res aliqua laetos facit. Quanto 
magis, si eadem domus pulchritudine sua faciat laetos 
habitatores, ut non solum eo loquendi modo laeta dicatur, 
quo significamus per id quod continet id quod continetur 
(sicut ,theatra plaudunt, prata mugiunt^, cum in illis 
homines plaudunt, in his boves mugiunt); sed etiam illo, 
quo significatur per efficientem id quod eflicitur; sicut 
laeta epistula dicitur, significans eorum laetitiam, quos 
legentes efficit laetos. Convenientissime itaque, cum Deum 


10 


15 


requievisse prophetica narrat auctoritas, significatur re- 20 


quies eorum, qui in illo requiescunt et quos facit ipse 
requiescere; hoc etiam hominibus, quibus loquitur et pro- 
pter quos utique conscripta est, promittente prophetia, 
quod etiam ipsi post bona opera, quae in eis et per eos 


operatur Deus, si ad illum prius in ista vita per fidem 25 


quodam modo accesserint, in illo habebunt requiem sem- 
piternam. Hoc enim et sabbati vacatione ex praecepto 
legis in vetere Dei populo figuratum est, unde suo loco 
diligentius arbitror disserendum. 


7 Ps. 148, 5 

CarvT IX. 


De angelorum conditione quid secundum divina testimonia 
sentiendum sit. 


Nunc, quoniam de sanctae civitatis exortu dicere 

6 institui et prius quod ad sanctos angelos adtinet dicendum 
putavi, quae huius civitatis et magna pars est et eo bea- 
tior, quod numquam peregrinata, quae hinc divina testi- 
monia suppetant, quantum satis videbitur, Deo largiente 
explicare curabo, Ubi de mundi constitutione sacrae lit- 
10 terae loquuntur, non evidenter dicitur, utrum vel quo 
ordine creati sint angeli; sed si praetermissi non sunt, vel 
caeli nomine, ubi dictum est: 7n principio fecit Deus 
caelum et terram, vel potius lucis huius, de qua loquor, 
significati sunt. Non autem esse praetermissos hinc exi- 
15 stimo, quod scriptum est, requievisse Deum in die septimo 
ab omnibus operibus suis quae fecit, cum liber ipse ita 
sit exorsus: Jn principio fecit Deus caelum et terram; 
ut ante caelum et terram nihil aliud fecisse videatur. Cum 
ergo a caelo et terra coeperit, atque ípsa terra, quam 
20 primitus fecit, sicut scriptura consequenter eloquitur, in- 
visibilis et incomposita nondumque luce facta utique tene- 
brae fuerint super abyssum, id est super quandam terrae 
et aquae indistinctam confusionem (ubi enim lux non est, 
tenebrae sint necesse est), deinde omnia creando disposita 
25 sint, quae per sex dies consummata narrantur: quo modo 
angeli praetermitterentur, tamquam non essent in operi- 
bus Dei, a quibus in die septimo requievit? Opus autem 
Dei esse angelos hic quidem etsi non praetermissum, non 
tamen evidenter expressum est; sed alibi hoc sancta 
80 scriptura clarissima voce testatur. Nam et in hymno 
trium in camino virorum cum praedictum esset: Bene- 
— 9 wiendum q o curabo sus plerr. ed. Arg. v Hoff. Way. 

dicite omnia opera Domini Dominum, in executione eorun- 
dem enerum etiam angeli nominati sunt; et in psalmo 
canitur: Laudate Dominum de caelis, laudate eum in ex- 
celsis; laudate eum omnes angeli eius, laudate eum 
omnes virtutes eius; laudate eum sol et luna, laudate 
eum omnes stellae et lumen; laudate eum caeli caelorum, 
et aquae, quae super caelos sunt, laudent nomen Domini; 
quoniam ipse dixit, et facta sunt; ipse mandavit, et creata 
sunt. Etiam hic apertissime a Deo factos esse angelos 
divinitus dictum est, cum eis inter cetera caelestia com- 
memoratis infertur ad omnia: Jpse dixit, et facta sunt. 
Quis porro audebit opinari post omnia ista, quae sex 
diebus enumerata sunt, angelos factos? Sed etsi quis- 
quam ita desipit, redarguit istam vanitatem illa scriptura 
paris auctoritatis, ubi Deus dicit: Quando facta sunt si- 
dera, laudaverunt me voce magna omnes angeli mei. lam 
ergo erant angeli, quando facta sunt sidera. Facta sunt 
autem quarto die. Numquidnam ergo die tertio factos esse 
dicemus? Absit. In promptu est enim, quid illo die factum 
sit. Ab aquis utique terra discreta est et distinctas sui 
generis species duo ista elementa sumpserunt et produxit 
terra quidquid ei radicitus inhaeret.  Numquidnam se- 
cundo? Ne hoc quidem, Tunc enim firmamentum factum 
est inter aquas superiores et inferiores caelumque appel- 
latum est; in quo firmamento quarto die facta sunt sidera. 
Nimirum ergo si ad istorum dierum opera Dei pertinent 
angeli, ipsi sunt illa lux, quae diei nomen accepit, cuius 
unitas ut commendaretur, non est dictus dies primus, sed 
dies unus. Nec alius est dies secundus aut tertius aut 
ceteri; sed idem ipse unus ad inplendum senarium vel 
septenarium numerum repetitus est propter septenariam 
cognitionem; senariam scilicet operum, quae fecit Deus, 


1 Dan. 8, 57 sq. 9 Ps. 148, 1sqq. 16 Iob 38, 7. 

et septimam quietis Dei. Cum enim dixit Deus: Fiat 
lux, et facta est lux, si recte in hac luce creatio in- 
tellegitur angelorum, profecto facti sunt participes lucis 
aeternae, quod est ipsa incommutabilis sapientia Dei, per 

5 quam facta sunt omnia, quem dicimus unigenitum Dei 
filium; ut ea luce inluminati, qua creati, fierent lux et 
vocarentur dies participatione incommutabilis lucis et diei, 
quod est verbum Dei, per quod et ipsi et omnia facta 
sunt. Lumen quippe verum, quod inluminat omnem homi- 

10 nem venientem in hunc mundum, hoc inluminat et omnem 
angelum mundum, ut sit lux non in se ipso, sed in Deo; 
a quo si avertitur angelus, fit inmundus; sicut sunt omnes, 
qui vocantur inmundi spiritus, nec iam lux in Domino, 
sed in se ipsis tenebrae, privati participatione lucis aeter- 

15 nae. Mali enim nulla natura est; sed amissio boni mali 
nomen accepit. 


CAPUT X. 


De simplici et incommutabili trinitate Dei Patrís et Dei 
Filii et Dei Spiritus sancti, unius Dei, cui non est 
20 aliud qualitas aliudque substantia. 


Est itaque bonum solum simplex et ob hoc solum 
incommutabile, quod est Deus. Ab hoc bono creata sunt 
omnia bona, sed non simplicia et ob hoc mutabilia. Creata 
sane, inquam, id est facta, non genita. Quod enim de 

25 simplici bono genitum est, pariter simplex est et hoc est 
quod illud de quo genitum est; quae duo Patrem et Filium 
dicimus; et utrumque hoc cum spiritu suo unus Deus est; 
qui spiritus Patris et Filii Spiritus sanctus propria qua- 
dam notione huius nominis in sacris litteris nuncupatur. 

30 Alius est autem quam Pater et Filius, quia nec Pater 
est nec Filius; sed „alius“ dixi, non „aliud“, quia et hoc 


10 Io. 1, 9 16 cf. Plot. Enn. 3, 2, 6 


rell. v Hoffm. (cf. Domb. "Z. Textgesch. d. Civ. Dei [1908] p.499.) 
— 1 septimam FFGóblptE septenariam rell. v Hoffm. 18 dei 
patris P A"7pq;deiom.v et dei filii et dei sp. 8. VA^; dei bis om. 
pqv 20aliudque VA- aliud pq?*v 27 sp.scto Be? est Deus Bv 


DE CIVITATE DEI L, XI. C. 10. 415 


pariter simplex pariterque incommutabile bonum est et 
coaeternum. Et haec trinitas unus est Deus; nec ideo 
non simplex, quia trinitas. Neque enim propter hoc 
naturam istam boni simplicem dicimus, quia Pater in ea 
solus aut solus Filius aut solus Spiritus sanctus, aut vero 
sola est ista nominis trinitas sine subsistentia personarum, 
sicut Sabelliani haeretici putaverunt; sed ideo simplex di- 
citur, quoniam quod habet hoc est, excepto quod relative 
quaeque persona ad alteram dicitur. Nam utique Pater 
habet Filium, nec tamen ipse est Filius <, et Filius habet 
Patrem, nec tamen ipse est Pater». In quo ergo ad semet 
ipsum dicitur, non ad alterum, hoc est quod habet; sicut 
ad se ipsum dicitur vivus habendo utique vitam, et eadem 
vita ipse est. 

Propter hoc itaque natura dicitur simplex, cui non 
sit aliquid habere, quod vel possit amittere; vel aliud sit 
habens, aliud quod habet; sicut vas aliquem liquorem aut 
corpus colorem aut aer lucem sive fervorem aut anima 
sapientiam. Nihil enim horum est id quod habet; nam 
neque vas liquor est nec corpus color nec aer lux sive 
fervor neque anima sapientia est. Hinc est quod etiam 
privari possunt rebus, quas habent, et in alios habitus 
vel qualitates verti atque mutari, ut et vas evacuetur 
umore quo plenum est, et corpus decoloretur et aer 
tenebrescat sive frigescat et anima desipiat. Sed etsi sit 
corpus incorruptibile, quale sanctis in resurrectione pro- 
mittitur, habet quidem ipsius incorruptionis inamissibilem 
qualitatem, sed manente substantia corporali non hoc est, 
quod ipsa incorruptio. Nam illa etiam per singulas par- 
tes corporis tota est nec alibi maior, alibi minor; neque 
enim ulla pars est incorruptior quam altera; corpus vero 
ipsum maius est in toto quam in parte; et cum alia pars 
est in eo amplior, alia minor, non ea quae amplior est 

incorruptior quam quae minor. Aliud est itaque corpus, 
quod non ubique sui tolum est, alia incorruptio, quae 
ubique eius tota est, quia omnis pars incorruptibilis cor- 
poris etiam ceteris inaequalis aequaliter incorrupta est. 
5 Neque enim verbi gratia, quia digitus minor est quam 
tota manus, ideo incorruptibilior manus quam digitus. Ita 
cum sint inaequales manus et digitus, aequalis est tamen 
incorruptibilitas manus et digiti. Ac per hoc quamvis a 
corpore incorruptibili inseparabilis incorruptibilitas sit, 
10 aliud est tamen substantia, qua corpus dicitur, aliud qua- 
litas eius, qua incorruptibile nuncupatur. Et ideo etiam 
sic non hoc est quod habet. Anima quoque ipsa, etiamsi 
semper sit sapiens, sicut erit cum liberabitur in aeter- 
num, participatione tamen incommutabilis sapientiae sapiens 
15 erit, quae non est quod ipsa. Neque enim si aer infusa 
luce numquam deseratur, ideo non aliud est ipse, aliud 
lux qua inluminatur. Neque hoc ita dixerim, quasi aer 
sit anima, quod putaverunt quidam qui non potuerunt in- 
corpoream cogitare naturam. Sed habent haec ad illa 
20 etiam in magna disparilitate quandam similitudinem, ut 
non inconvenienter dicatur sic inluminari animam in- 
corpoream luce incorporea simplicis sapientiae Dei, sicut 
inluminatur aeris corpus luce corporea; et sicut aer 
tenebrescit ista luce desertus (nam nihil sunt aliud 
35 quae dicuntur locorum quorumque corporalium tenebrae 
quam aer careus luce), ita tenebrescere animam sapien- 
tiae luce privatam. 
Secundum hoc ergo dicuutur illa simplicia, quae 
principaliter vereque divina sunt, quod non aliud est in 
30 eis qualitas, aliud substantia, nec aliorum participatione 
vel divina vel sapientia vel beata sunt. Ceterum dictus 
est in scripturis sanctis Spiritus sapientiae multiplex, eo 

quod multa in sese habeat; sed quae habet, haec et est, et 
ea omuia unus est. Neque enim multae, sed una sapien- 
tia est, in qua sunt infiniti quidam eique finiti thensauri 
rerum intellegibilium, in quibus sunt omnes invisibiles 
atque incommutabiles rationes rerum etiam visibilium et 
mutabilium, quae per ipsam factae sunt. Quoniam Deus 
non aliquid nesciens fecit, quod nec de quolibet homine 
artifice recte dici potest; porro si sciens fecit omnia, 
ea utique fecit quae noverat. Ex quo occurrit animo 
quiddam mirum, sed tamen verum, quod iste mundus nobis 
notus esse non possel, nisi esset; Deo autem nisi notus esset, 
esse non posset. 


CaPvT XI. 


An eius beatitudinis, quam sancti angeli ab initio sui 
semper habuerunt, etiam illos spiritus, qui in veritate 
non steterunt, participes fuisse credendum sit. 


Quae cum ita sint, nullo modo quidem secundum 
spatium aliquod temporis prius erant spiritus illi tenebrae, 
quos angelos dicimus; sed simul ut facti sunt, lux facti 
sunt; non tamen tantum ita creati, ut quoquo modo 
essent et quoquo modo viverent; sed etiam inluminati, ut 
sapienter beateque viverent. Ab hac inluminatione aversi 
quidam angeli non obtinuerunt excellentiam sapientis bea- 
taeque vitae, quae procul dubio non nisi aeterna est ae- 
ternitatisque suae cerla atque secura; sed rationalem vi- 
tam licet insipientem sic habent, ut eam non possint 
amittere, nec sj velint. Quatenus autem, antequam pec- 
cassent, illius sapientiae fuerint participes, definire quis 
potest? |n eius tamen participatione aequales fuisse istos 
illis, qui propterea vere pleneque beati sunt, quoniam ne- 

quaquam de suae beatitudinis aeternitate falluntur, quo 
modo dicturi sumus? quando quidem si aequales in ea 
fuissent, eliam isti in eius aeternitate mansissent pariter 
beati, quia pariter certi. Neque enim sicut vita, quam- 
5 diucumque fuerit, ita aeterna vita veraciter dici poterit, 
si finem habitura sit; si quidem vita tantummodo vi- 
vendo, aeterna vero finem non habendo nominata est. 
Quapropter quamvis non, quidquid aeternum, continuo 
beatum sit (dicitur enim etiam poenalis ignis aeternus): 
10 tamen si vere perfecteque beata vita non nisi aeterna 
est, non erat talis istorum, quandoque desitura et pro- 
pterea non aeterna, sive id scirent, sive nescientes aliud 
putarent; quia scientes timor, nescientes error beatos 
esse utique non sinebat. Si autem hoc ita nesciebant, 
15 ut falsis incertisve non fiderent, sed utrum sempiternum 
an quandoque finem habiturum esset bonum suum, in 
neutram partem firma adsensione ferrentur: ipsa de tanta 
felicitate cunctatio eam beatae vitae plenitudinem, quam 
in sanclis angelis esse credimus, non habebat. Neque 
20 enim beatae vitae vocabulum ita contrahimus ad quasdam 
signiflcationis angustias, ut solum Deum dicamus beatum; 
qui tamen vere ita beatus est, ut maior beatitudo esse 
non possit, in cuius comparatione, quod angeli beati sunt 
summa quadam sua beatitudine, quanta esse in angelis 
35 potest, quid aut quantum est? 


CaPvT XII. 


De comparatione beatitudinis iustorum necdum obtinentium 
promissionis divinae praemium et primorum ín para- 
diso hominum ante peccatum. 


30 Nec ipsos tantum, quod adtinet ad rationalem vel in- 
tellectualem creaturam, beatos nuncupandos putamus. Quis 
enim primos illos homines in paradiso negare audeat 

beatos fuisse ante peccatum, quamvis sua beatitudo quam 
diuturna vel utrum aeterna esset incertos (esset autem 
aeterna, nisi peccassent) cum hodie non inpudenter bea- 
tos vocemus, quos videmus iuste ac pie cum spe futurae 
inmortalitatis hanc vitam ducere sine crimine vastante 
conscientiam, facile inpetrantes peccatis huius infirmitatis 
divinam misericordiam. Qui licet de suae perseverantiae 
praemio certi sint, de ipsa tamen perseverantia sua repe- 
riuntur incerti. Quis enim hominum se in actione pro- 
vectuque iustitiae perseveraturum usque in finem sciat, 
nisi aliqua revelatione ab illo fiat certus, qui de hac re 
iusto latentique iudicio non omnes instruit, sed neminem 
fallit? Quantum itaque pertinet ad delectationem prae- 
sentis boni, beatior erat primus homo in paradiso, quam 
quilibet iustus in hac infirmitate mortali; quantum autem 
ad spem futuri, beatior quilibet in quibuslibet cruciatibus 
corporis, cui non opinione, sed certa veritate manifestum 
est, sine fine se habiturum omni molestia carentem so- 
cietatem angelorum in participatione summi Dei, quam 
erat ille homo sui casus incertus in magna illa felicitate 
paradisi. 


Carur XIII. 


An ita unius felicitatis omnes angeli sint creati, ut neque 
lapsuros se possent nosse qui lapsi sunt, et post ruinam 
labentium perseverantiae suae praescientiam 
acceperint qui steterunt. 


Quocirca cuivis iam non difficulter occurrit utroque 
coniuncto effici beatitudinem, quam recto proposito in- 
tellectualis natura desiderat, hoc est, ut et bono incommu- 
tabili, quod Deus est, sine ulla molestia perfruatur et in 
eo se in aeternum esse mansurum nec ulla dubitatione 

cunctetur nec ullo errore fallatur. Hanc habere angelos 
lucis pia fide credimus; hanc nec antequam caderent 
habuisse angelos peccatores, qui sua pravitate illa luce 
privati sunt, consequenti ratione colligimus; habuisse ta- 
5 men aliquam, etsi non praesciam, beatitudinem, si vitam 
egerunt ante peccatum, profecto credendi sunt. Aut si 
durum videtur, quando facti sunt angeli, alios credere ita 
factos ut non acciperent praescientiam vel perseverantiae 
vel casus sui, alios autem ita ut veritate certissima aeterni- 
10 tatem suae beatitudinis nossent, sed aequalis felicitatis 
omnes ab initio creati sunt, et ita fuerunt, donec isti, qui 
nunc mali sunt, ab illo bonitatis lumine sua voluntate 
cecidissent: procul dubio multo est durius nunc putare 
angelos sanctos aeternae suae beatitudinis incertos, et ipsos 
15 de semet ipsis ignorare, quod nos de illis per scripturas 
sanctas nosse potuimus. Quis enim catholicus Christianus 
ignorat nullum novum diabolum ex bonis angelis ulterius 
futurum, sicut nec istum in societatem bonorum angelorum 
ulterius rediturum? Veritas quippe in evangelio sanctis 
20 fidelibusque promittit, quod erunt aequales angelis Dei; 
quibus etiam promittitur, quod ibunt in vitam aeternam. 
Porro autem si nos certi sumus numquam nos ex illa in- 
mortali felicitate casuros, illi vero certi non sunt: iam 
potiores, non aequales eis erimus. Sed quia nequaquam 
Veritas fallit et aequales eis erimus, profecto etiam ipsi 
certi sunt suae felicitatis aeternae. Cuius illi alii quia certi 
non fuerunt (non enim erat eorum aeterna felicitas cuius 
certi essent, quae finem fuerat habitura), restat, ut aut in- 
pares fuerint, aut, si pares fuerunt, post istorum ruinam 
illis certa scientia suae sempiternae felicitatis accesserit. 
Nisi forte quis dicat id, quod Dominus ait de diabolo in 
evangelio: J/le homicida erat ab initio et in veritate non 

stetit, sic esse accipiendum, ut non solum homicida fuerit 
ab initio, id est initio humani generis, ex quo utique homo 
factus est, quem decipiendo posset occidere, verum etiam 
ab initio suae conditionis in veritate non steterit et ideo 
numquam beatus cum sanctis angelis fuerit, suo recusans 
esse subditus creatori et sua per superbiam velut privata 
potestate laetatus, ac per hoc falsus et fallax, quia nec 
quisquam potestatem Omnipotentis evadit, et qui per piam 
subiectionem noluit tenere quod vere est, adfectat per 
superbam elationem simulare quod non est, ut sic intelle- 
gatur etiam quod beatus lohannes apostolus ait: 4b initio 
diabolus peccat, hoc est, ex quo creatus est, iustitiam re- 
cusavit, quam nisi pia Deoque subdita voluntas habere 
non posset. Huic sententiae quisquis adquiescit, non cum 
illis haereticis sapit, id est Manichaeis, et si quae aliae 
pestes ita sentiunt, quod suam quandam propriam tam- 
quam ex adverso quodam principio diabolus habeat natu- 
ram mali; qui tanta vanitate desipiunt, ut, cum verba ista 
evangelica in auctoritate nobiscum habeant, non adtendant 
non dixisse Dominum: A veritate alienus fuit; sed; Jn 
veritate non stetit, ubi a veritate lapsum intellegi voluit, 
in qua utique si stetisset, eius particeps factus beatus cum 
sanctis angelis permaneret. 


Carur XIV. 


Quo genere locutionis dictum sit de diabolo, quod ín 
veritaté non steterit, quia veritas non est in eo. 


Subiecit autem indicium, quasi quaesissemus, unde 
ostendatur, quod in veritate non steierit, atque ait: Quia 
non est veritas in €o. Esset autem in eo, si in illa ste- 

tisset. Locutione autem dictum est minus usitata. Sic 
enim videtur sonare: Jn veritate non stetit, quia veritas 
non est in eo, tamquam ea sit causa, ut in veritate non 
steterit, quod in eo veritas non sit; cum potius ea sit 
causa, ut in eo veritas non sit, quod in veritate non stetit. 
Ísta locutio est et in psalmo: Ego clamavi, quoniam 
exaudisti me Deus; cum dicendum fuisse videatur: Exau- 
disti me Deus, quoniam clamavi. Sed cum dixisset: „Ego 
clamavi", tamquam ab eo quaereretur, unde se clamasse 
monstraret, ab effectu exauditionis Dei ciamoris sui osten- 
dit affectum; tamquam diceret: „Hinc ostendo clamasse me, 
quoniam exaudisti me." 


CarvT XV. 


Quid sentiendum sit de eo, quod dictum est: Ab initio 
diabolus peccat. 


Illud etiam, quod ait de diabolo Iohannes: 4b initio 
diabolus peccat, non intellegunt, si natura talis est, nullo 
modo esse peccatum. Sed quid respondetur propheticis 
testimoniis, sive quod ait Esaias sub figurata persona prin- 
cipis Babyloniae diabolum notans: Quo modo cecidit Lu- 
cifer, qui mane oriebatur; sive quod Hiezechiel: 7n deli- 
ciis paradisi Dei fuisti, omni lapide pretioso ornatus es? 
Ubi intellegitur fuisse aliquando sine peccato. Nam ex- 
pressius ei paulo post dicitur: Ambulasti ín diebus tuis 
sine vitio. Quae si aliter convenientius intellegi nequeunt, 
oportet etiam illud, quod dictum est: Jn veritate non ste- 
tit, sic accipiamus, quod in veritate fuerit, sed non per- 
manserit; et illud, quod ab initio diabolus peccat, non 
ab initio, ex quo creatus est, peccare putandus est, sed 
80 ab initio peccati, quod ab ipsius superbia coeperit esse 

peccatum. Nec illud, quod scriptum est in libro Iob, 
cum ve diabolo sermo esset: Hoc est initium figmenti 
Domini, quod fecit ad inludendum ab angelis suis (cui 
consonare videtur et psalmus, ubi legitur: Draco hic, 
quem finxisti ad inludendum ei), sic intellegendum est, 
ut existimemus talem ab initio creatum, cui ab angelis 
inluderetur, sed in hac poena post peccatum ordinatum. 
Initium ergo eius figmentum est Domini; non enim est 
ulla natura etiam in extremis infimisque bestiolis, quam 
non ille constituit, a quo est omnis modus, omnis species, 
omnis ordo, sine quibus nihil rerum inveniri vel cogitari 
potest; quanto magis angelica creatura, quae omnia cetera, 
quae Deus condidit, naturae dignitate praecedit! 


CaprvuT XVI. 


De gradibus et differentiis creaturarum, quas aliter pen- 
dit usus utilitatis, aliter ordo rationis. 


In his enim, quae quoquo modo sunt et non sunt 
quod Deus est a quo facta sunt, praeponuntur viventia 
non viventibus, sicut ea, quae habent vim gignendi vel 
etiam appetendi, his, quae isto motu carent; et in his, 
quae vivunt, praeponuntur sentientia non sentientibus, sicut 
arboribus animalia; et in his, quae sentiunt, praeponun- 
tur intellegentia non intellegentibus, sicut homines pecori- 
bus; et in his, quae intellegunt, praeponuntur inmortalia 
mortalibus, sicut angeli hominibus. Sed ista praeponun- 
tur naturae ordine; est autem alius atque alius pro suo 
cuiusque usu aestimationis modus, quo fit, ut quaedam 
sensu carentia quibusdam sentientibus praeponamus, in 
tantum, ut si potestas esset ea prorsus de natura rerum 
auferre vellemus, sive quem in ea locum habeant ignoran- 

tes, sive etiamsi sciamus nostris ea commodis postponen- 
tes. Quis enim non domui suae panem habere quam 
mures, nummos quam pulices malit? Sed quid mirum, 
cum in ipsorum etiam hominum aestimatione, quorum 
5 cerle natura tantae est dignitatis, plerumque carius com- 
paretur equus quam servus, gemma quam famula? Ita 
libertate iudicandi plurimum distat ratio considerantis a 
necessitate indigentis seu voluptate cupientis, cum ista 
quid per se ipsum in rerum gradibus pendat, necessitas 
10 autem quid propter quid expetat cogitat, et ista quid 
verum luci mentis appareat, voluptas vero quid iucundum 
corporis sensibus blandiatur spectat. Sed tantum valet 
in naturis rationalibus quoddam veluti pondus voluntatis 
et amoris, ut, cum ordine naturae angeli hominibus, tamen 
15 lege iustitiae boni homines malis angelis praeferantur. 


CaruTt XVII. 


Vitium malitiae non naturam esse, sed contra naturam, 
cui ad peccandum non Conditor causa est, sed voluntas. 


Propter naturam igitur, non propter malitiam dia- 
20 boli, dictum recte intellegimus: Aoc est initium figmenti 
Domini. Quia sine dubio, ubi est vitium malitiae, natura 
non vitiata praecessit. Vitium autem ita contra naturam 
est, ut non possit nisi nocere naturae. Non itaque esset 
vitium recedere a Deo, nisi naturae, cuius id vitium est, 
95 potius competeret esse cum Deo. Quapropter etiam vo- 
luntas mala grande testimonium est naturae bonae. Sed 
Deus sicut naturarum bonarum optimus creator est, ita 
malarum voluntatum iustissimus ordinator; ut, cum illae 
male utuntur naturis bonis, ipse bene utatur etiam volun- 
1 etiamsi G'v ài om. FAF~G'B rell. (etiam = etiamsi? cf. 

tatibus malis. Itaque fecit, ut diabolus institutione illius 
bonus, voluntate sua malus, in inferioribus ordinatus in- 
luderetur ab angelis eius, id est, ut prosint temptationes 
eius sanctis, quibus eas obesse desiderat. Et quoniam 
Deus, cum eum conderet, futurae malignitatis eius non 5 
erat utique ignarus et praevidebat quae bona de malo eius 
esset ipse facturus: propterea psalmus ait: Draco hic, 
quem finzisti ad inludendum ei, ut in eo ipso quod eum 
finxit, licet per suam bonitatem bonum, iam per suam 
praescientiam praeparasse intellegatur quo modo illo ute- 10 
retur et malo. 


CaApruT XVIIL 


De pulchritudine universitatis, quae per ordinationem Dei 
etiam ex contrariorum fit oppositione luculentior. 


Neque enim Deus ullum, non dico angelorum, sed 15 
vel hominum crearet, quem malum futurum esse prae- 
scisset, nisi pariter nosset quibus eos bonorum usibus 
commodaret atque ita ordinem saeculorum tamquam pul- 
cherrimum carmen etiam ex quibusdam quasi antithetis 
honestaret. Antitheta enim quae appellantur in ornamen- 20 
tis elocutionis sunt decentissima, quae Latine ut appel- 
lentur opposita, vel, quod expressius dicitur, contraposita, 
non est apud nos huius vocabuli consuetudo, cum tamen 
eisdem ornamentis locutionis etiam sermo Latinus utatur, 
immo linguae omnium gentium. His antithetis et Paulus 25 
apostolus in secunda ad Corinthios epistula illum locum 
suaviter explicat, ubi dicit: Per arma iustitiae dextra et 
sinistra: per gloriam et ignobilitatem, per infamiam et 

bonam famam; ut seductores et veraces, ut qui ignora- 
mur et cognoscimur; quasi morientes, et ecce vivimus, 
ut coherciti et non mortificati; ut tristes, semper autem 
gaudentes, sicut egeni, multos autem ditantes, tamquam 

5 nihil habentes et omnia possidentes. Sicut ergo ista con- 
traria contrariis opposita sermonis pulchritudinem red- 
dunt: ita quadam non verborum, sed rerum eloquentia 
contrariorum oppositione saeculi pulchritudo componitur. 
Apertissime hoc positum est in libro ecclesiastico isto 

10 modo: Contra malum bonum est et contra mortem vita; 
sic contra pium peccator. Et sic intuere in omnia opera 
Altissimi, bina bina, unum contra unum. 


CarurT XIX. 


Quid sentiendum videatur de eo quod scriptum est: 
15 Divisit Deus inter lucem et tenebras. 


Quamvis itaque divini sermonis obscuritas etiam ad 
hoc sit utilis, quod plures sententias veritatis parit et in 
lucem notitiae producit, dum alius eum sic, alius sic in- 
tellegit (ita tamen ut, quod in obscuro loco intellegitur, 

20 vel adtestatione rerum manifestarum vel aliis locis minime 
dubiis asseratur; sive, cum multa tractantur, ad id quo- 
que perveniatur, quod sensit ille qui scripsit, sive id 
lateat, sed ex occasione tractandae profundae obscuritatis 
alia quaedam vera dicantur): non mihi videtur ab operi- 

26 bus Dei absurda sententia, si, cum lux prima illa facta 
est, angeli creati intelleguntur, inter sanctos angelos et 
inmundos fuisse discretum, ubi dictum est: Ef divisit 
Deus inter lucem et tenebras; et vocavit Deus lucem 
diem et tenebras vocavit noctem. Solus quippe ille ista 

discernere potuit, qui potuit etiam priusquam caderent 
prae«cire casuros et privatos lumine veritatis in tenebrosa 
superbia remansuros. Nam inter istum nobis notissimum 
diem et noctem, id est inter hanc lucem et has tenebras, 
vulgatissima sensibus nostris luminaria caeli ut dividerent 5 
imperavit: Fiant, inquit, luminaria in firmamento caeli, 
ut luceant super terram et dividant inter diem et noctem; 

et paulo post: Æt fecit, inquit, Deus duo luminaria magna, 
luminare maius in principia diei, et luminare minus in 
principia noctis, et stellas; et posuit illa Deus in firma- 10 
mento caeli lucere super terram et praeesse diei et 
nocti et dividere inter lucem et tenebras. Inter illam 
vero lucem, quae sancta societas angelorum est inlustra- 
tione veritatis intellegibiliter fulgens, et ei contrarias tene- 
bras, id est malorum angelorum aversorum a luce iusti- 15 
tiae taeterrimas mentes, ipse dividere potuit, cui etiam 
futurum non naturae, sed voluntatis malum occultum aut 
incertum esse non potuit. 


CAPUT XX. 


De eo, quod post discretionem lucis atque tenebrarum 20 
dictum est: Et vidit Deus lucem quia bona est. 


Denique nec illud est praetereundum silentio, quod, 
ubi dixit Deus: Fiat lux, et facta est lux, continuo sub- 
iunctum est: Ef vidit Deus lucem quia bona est; non 
postea quam separavit inter lucem et tenebras et vocavit 25 
lucem diem et tenebras noctem, ne simul cum luce etiam 
talibus tenebris testimonium placiti sui perhibuisse vide- 
retur. Nam ubi tenebrae inculpabiles sunt, inter quas et 
lucem istam his oculis conspicuam luminaria caeli divi- 
dunt, non ante, sed post infertur: Et vidit Deus quia 80 
bonum est. Posuit illa, inquit, in firmamento caeli lucere 

? lum. priu. Bv — 6 uulgatiesima ^v uulgatissimas VA FB 
elt 954g. principia J'elptv principio AF^GBab 21 luc. quod 
essel bona p — 31 Et posuit v inquit om. AF- 


488 8. AUGUSTINI 


super terram et praeesse diei et nocti et separare infer 
lucem et tenebras. Et vidit Deus quia bonum est. 
Utrumque placuit, quia utrumque sine peccato est. Ubi 
autem dixit Deus; Fiat lux, et facta est lux. Et vidit 

5 Deus lucem quia bona est; et postmodum infertur: Æi 
separavit Deus inter lucem et tenebras; et vocavit Deus 
lucem diem et tenebras vocavit noctem: non hoc loco 
additum est: Et vidit Deus quia bonum est, ne utrumque 
appellaretur bonum, cum esset horum alterum malum, 

10 vitio proprio, non natura. Et ideo sola ibi lux placuit 
Conditori; tenebrae autem angelicae, etsi fuerant ordinan- 
dae, non tamen fuerant adprobandae. 


CaPvT XXI. 


De aeterna et incommutabili scientia Dei ac voluntate, 
15 qua semper ili universa quae fecit sic placuerunt 
facienda, quem ad modum facta. 


Quid est enim aliud intellegendum in eo, qnod per 
omnia dicitur: Vidit Deus quia bonum est, nisi operis 
adprobatio secundum artem facti, quae sapientia Dei est? 

20 Deus autem usque adeo non, cum factum est, tunc didicit 
bonum, ut nihil eorum fleret, si ei fuisset incognitum. 
Dum ergo videt quia bonum est, quod, nisi vidisset ante- 
quam fleret, non utique fieret: docet bonum esse, non 
discit. Et Plato quidem plus ausus est dicere, elatum esse 

25 scilicet Deum gaudio mundi universitate perfecta. Ubi et 
ipse non usque adeo desipiebat, ut putaret Deum sui operis 
novitate factum beatiorem; sed sic ostendere voluit arti- 
fici suo placuisse iam factum, quod placuerat in arte fa- 
ciendum; non quod ullo modo Dei scientia varietur, ut 

30 aliud in e» faciant quae nondum sunt, aliud quae iam sunt, 


*4 Tim. p. 87, C. Cic. Tim. 8, 28 (p. 178 Plasb.) 
3 utrumque enim v «ubi]ibie! 6 vocavitque v — 14 yo- 


luntate]| bomitate P 15 qua| quia p illi] ej ^7 2 dicit V 
28 in arte om. e 


DE CIVITATE DEI L. XI. C. $1. 489 


aliud quae fuerunt; non enim more nostro ille vel quod 
futurum est prospicit, vel quod praesens est aspicit, vel 
quod praeteritum est respicit; sed alio modo quodam a 
nostrarum cogitationum consuetudine longe alteque di- 
verso. [lle quippe non ex hoc in illud cogitatione mutata, 
sed omnino incommutabiliter videt; ita ut illa quidem, 
quae temporaliter fiunt, et futura nondum sint et prae- 
sentia iam sint et praeterita iam non sint, ipse vero haec 
omnia stabili ac sempiterna praesentia conprehendat; nec 
aliter oculis, aliter mente; non enim ex animo constat et 
corpore; nec aliter nunc et aliter antea et aliter postea; 
quoniam non sicut nostra, ita eius quoque scientia trium 
temporum, praesentis videlicet et praeteriti vel futuri, va- 
rietate mutatur, apud quem non est inmutatio nec momenti 
obumbratio. Neque enim eius intentio de cogitatione in 
cogitationem transit, in cuius incorporeo contuitu simul ad- 
sunt cuncta quae novit; quoniam tempora ita novit nullis 
suis temporalibus notionibus, quem ad modum temporalia 
movet nullis suis temporalibus motibus. Ibi ergo vidit 
bonum esse quod fecit, ubi bonum esse vidit ut faceret; 
nec quia factum vidit scientiam duplicavit vel ex aliqua 
parte auxit, tamquam minoris scientiae fuerit priusquam 
faceret quod videret, qui tam perfecte non operaretur, 
nisi tam perfecta scientia, cui nihil ex eius operibus ad- 
deretur. Quapropter, si tantummodo nobis insinuandum 
esset quis fecerit lucem, sufficeret dicere, fecit Deus lucem; 
si autem non solum quis fecerit, verum etiam per quid 
fecerit, satis esset ita enuntiari: Ef dixit Deus: Fiat lux, 
et facta est lux; ut non tantum Deum, sed etiam per Ver- 
bum lucem fecisse nossemus. Quia vero tria quaedam 
maxime scienda de creatura nobis oportuit intimari, quis 
eam fecerit, per quid fecerit, quare fecerit: Dixit Deus, 

inquit; Fiat lux, et facta est lux. Et vidit Deus lucem 
quia bona est. Si ergo quaerimus, quis fecerit: Deus est; 
si per quid fecerit: Dixit: Fiat, et facta est; si quare 
fecerit: Quia bona est. Nec auctor est excellentior Deo, 
nec ars efficacior Dei verbo, nec causa melior quam ut 
bonum crearetur a Deo bono. Hanc etiam Plato causam 
condendi mundi iustissimam dicit, ut a bono Deo bona 
opera flerent; sive ista legerit, sive ab his qui legerant 
forte cognoverit; sive acerrimo ingenio invisibilia Dei per 
ea, quae facta sunt, intellecta conspexerit, sive ab his 
qui ista conspexerant et ipse didicerit. 


Carur XXII. 


De his, quibus in universitate rerum a bono Creatore 
bene conditarum quaedam displicent, et putant nonnullam 
mulam esse naturam. 


Hanc tamen causam, id est ad bona creanda boni- 
tatem Dei, hanc, inquam, causam tam iustam atque ido- 
neam, quae diligenter considerata et pie cogitata omnes 
controversias quaerentium mundi originem terminat, qui- 
dam haeretici non viderunt, quia egenam carnis huius 
fragilemque mortalitatem iam de iusto supplicio venien- 
tem, dum ei non conveniunt, plurima offendunt, sicut 
ignis aut frigus aut fera bestia aut quid eius modi; nec 
adtendunt, quam vel in suis locis naturisque vigeant pul- 
chroque ordine disponantur, quantumque universitati re- 
rum pro suis portionibus decoris tamquam in communem 
rem publicam conferant vel nobis ipsis, si eis congruen- 
ter atque scienter utamur, commoditatis adtribuant, ita ut 
venena ipsa, quae per ínconvenientiam perniciosa sunt, 
convenienter adhibita in salubria medicamenta vertantur; 

quamque a contrario etiam haec, quibus delectantur, sicut 
cibus et potus et ista lux, inmoderato et inopportuno usu 
noxia sentiantur. Unde nos admonet divina providentia 
non res insipienter vituperare, sed utilitatem rerum dili- 
genter inquirere, et ubi nostrum ingenium vel infirmitas 6 
deficit, ita credere occultam, sicut erant quaedam, quae 
vix potuimus invenire; quia et ipsa utilitatis occultatio 
aut humilitatis exercitatio est aut elationis adtritio; cum 
omnino natura nulla sit malum nomenque hoc non sit 
nisi privationis boni. Sed a terrenis usque ad caelestia 10 
et a visibilibus usque ad invisibilia sunt aliis alia bona 
meliora, ad hoc inaequalia, ut essent omnia; Deus au- 
tem ita est artifex magnus in magnis, ut minor non sit 
in parvis; quae parva non sua granditate (nam nulla est), 
sed artificis sapientia metienda sunt; sicut in specie visi- 15 
bilis hominis, si unum radatur supercilium, quam prope- 
modum nihil corpori, et quam multum detrahitur pul- 
chritudini, quoniam non mole constat, sed parilitate ac 
dimensione membrorum! Nec sane multum mirandum 
est, quod hi, qui nonnullam malam putant esse naturam 20 
suo quodam contrario exortam propagatamque principio, 
nolunt accipere istam causam creationis rerum, ut bonus 
Deus conderet bona, credentes eum potius ad haec mun- 
dana molimina rebellantis adversum se mali repellendi 
extrema necessitate perductum suamque naturam bonam 25 
malo cobercendo superandoque miscuisse, quam turpissime 
pollutam et crudelissime captivaiam et oppressam labore 
magno vix mundet ac liberet; non tamen totam, sed quod 
eius non potuerit ab illa inquinatione purgari, tegmen ac 
vinculum futurum hostis victi et inclusi. Sic autem Mani- 30 
chaei non desiperent vel potius insanirent, si Dei naturam, 
sicuti est, incommutabilem atque omnino incorruptibilem 
crederent, cui nocere nulla res possit; animam vero, quae 
voluntate mutari in deterius et peccato corrumpi potuit 

atque ita incommutabilis veritatis luce privari, non Dei 
partem nec eius naturae, quae Dei est, sed ab illo condi- 
tam longe inparem Conditori Christiana sanitate sentirent. 


CarvT XXIII. 
5 De errore, in quo Origenis doctrina culpatur. 


Sed multo est mirandum amplius, quod etiam quidam, 
qui unum nobiscum credunt omnium rerum esse princi- 
pium, ullamque naturam, quae non est quod Deus est, nisi 
ab illo conditore esse non posse, noluerunt tamen istam 

10 causam fabricandi mundi tam bonam ac simplicem bene 
ac simpliciter credere, ut Deus bonus conderet bona et 
essent post Deum quae non essent quod est Deus, bona 
tamen, quae non faceret nisi bonus Deus; sed animas di- 
cunt, non quidem partes Dei, sed factas a Deo, peccasse a 

15 Conditore recedendo et diversis progressibus pro diversi- 
late peccatorum a caelis usque ad terras diversa corpora 
quasi vincula meruisse, et hunc esse mundum eamque 
causam mundi fuisse faciendi, non ut conderentur bona, 
sed ut mala cohiberentur. Hinc Origenes iure culpatur. In 

20 libris enim, quos appellat zzgl dozóv, id est de principiis, 
hoc sensit, hoc scripsit. Ubi plus quam dici potest miror 
hominem in ecclesiasticis litteris tam doctuin et exercita- 
tum non adtendisse, primum quam hoc esset contrarium 
scripturae huius tantae auctoritatis intenlioni, quae per 

25 omnia opera Dei subiungens: Ef vidit Deus, quia bonum 
est, completisque omnibus inferens: Et vidit Deus omnia, 
quae fecit, et ecce bona valde, nullam aliam causam fa- 
ciendi mundi intellegi voluit, nisi ut bona fierent a bono 
Deo. Ubi si nemo peccasset, tantummodo naturis bonis 

80 esset mundus ornatus et plenus; et quia peccatum est, 
non ideo cuncta sunt impleta peccatis, cum bonorum longe 

maior numerus in caelestibus suae naturae ordinem ser- 
vet; nec mala voluntas, quia naturae ordinem servare 
noluit, ideo iusti Dei leges omnia bene ordinantis effugit; 
quoniam sicut pictura cum colore nigro loco suo posito, 
ita universitas rerum, si quis possit intueri, etiam cum 
peccatoribus pulchra est, quamvis per se ipsos considera- 
tos sua deformitas turpet. 

Deinde videre debuit Origenes et quicumque ista sa- 
piunt, si haec opinio vera esset, mundum ideo factum, ut 
animae pro meritis peccatorum suorum tamquam erga- 
stula, quibus poenaliter includerentur, corpora acciperent, 
superiora et leviora quae minus, inferiora vero et graviora 
quae amplius peccaverunt, daemones, quibus deterius nihil 
est, terrena corpora, quibus inferius et gravius nihil est, 
potius quam homines etiam bonos habere debuisse. 
Nunc vero, ut intellegeremus animarum merita non quali- 
tatibus corporum esse pensanda, aerium pessimus dae- 
mon, homo autem, et nunc licet malus longe minoris mi- 
tiorisque malitiae, et certe ante peccatum, tamen luteum 
corpus accepit. Quid autem stultius dici potest, quam 
istum solem, ut in uno mundo unus esset, non decori 
pulchritudinis vel etiam saluti rerum corporalium con- 
suluisse artificem Deum, sed hoc potius evenisse, quia 
una anima sic peccaverat, ut tali corpore mereretur in- 
cludi? ac per hoc si contigisset, ut non una, sed duae; 
immo non duae, sed decem vel centum similiter aequali- 
terque peccassent, centum soles haberet hic mundus? 
Quod ut non fieret, non opiflcis provisione mirabili ad 
rerum corporalium salutem decoremque consultum est, 
sed contigit potius tanta unius animae progressione pec- 
cantis, ut sola corpus tale mereretur. Non plane anima- 
rum, de quibus nesciunt quid loquantur, sed eorum ipso- 

rum, qui talia sapiunt multum longe a veritate, [et] 
merito est cohercenda progressio. Haec ergo tria, quae 
superius commendavi, cum in unaquaque creatura requi- 
rantur, quis eam fecerit, per quid fecerit, quare fecerit, 
ut respondeatur „Deus, per Verbum, quia bona est“, 
utrum altitudine mystica nobis ipsa trinitas intimetur, 
hoc est Pater et Filius et Spiritus sanctus, an aliquid 
occurrat, quod hoc loco scripturarum id accipiendum esse 
prohibeat, multi sermonis est quaestio, nec omnia uno 
volumine ut explicemus urgendum est. 


Carur XXIV. 


De trinitate divina, quae per omnia opera sua significa- 
tionis suae sparsit indicia. 


Credimus et tenemus et fideliter praedicamus, quod 
Pater genuerit Verbum, hoc est sapientiam, per quam 
facta sunt omnia, unigenitum Filium, unus unum, aeter- 
nus coaeternum, summe bonus aequaliter bonum; et quod 
Spiritus sanctus simul et Patris et Filii sit Spiritus et 
ipse consubstantialis et coaeternus ambobus; atque hoc 
totum et trinitas sit propter proprietatem personarum et 
unus Deus propter inseparabilem divinitatem, sicut unus 
Omnipotens propter inseparabilem omnipotentiam; ita 
tamen, ut etiam cum de singulis quaeritur unusquisque 
eorum et Deus et omnipotens esse respondeatur; cum 
vero de omnibus simul, non tres dii vel tres omnipoten- 
tes, sed unus Deus omnipotens; tanta ibi est in tribus 
inseparabilis unitas, quae aic se voluit praedicari. Utrum 
autem boni Patris et boni Filii Spiritus sanctus, quia 
communis ambobus est, recte bonitas dici possit amborum, 
non audeo temerariam praecipitare sententiam; verum 

tamen amborum eum dicere sanctitatem facilius ausus 
fuero, non amborum quasi qualitatem, sed ipsum quoque 
substantiam et tertiam in trinitate personam. Ad hoc 
enim me probabilius ducit, quod, cum sit et Pater spiritus 


et Filius spiritus, et Pater sanctus et Filius sanctus, pro- 5 


prie tamen ipse vocatur Spiritus sanctus tamquam sancti- 
tas substantialis et consubstantialis amborum. Sed si 
nihil est aliud bonitas divina quam sanctitas, profecto et 
illa diligentia rationis est, non praesumptionis audacia, ut 
in operibus Dei secreto quodam loquendi modo, quo 
nostra exerceatur intentio, eadem nobis insinuata intel- 
legatur trinitas, unamquamque creaturam quis fecerit, per 
quid fecerit, propter quid fecerit. Pater quippe intellegi- 
tur Verbi, qui dixit ut fiat; quod autem illo dicente factum 
est, procul dubio per Verbum factum est; in eo vero 
quod dicitur: Vidit Deus, quia bonum est, satis significatur 
Deum nulli necessitate, nulla suae cuiusquam utilitatis in- 
digentia, sed sola bonitate fecisse quod factum est, id 
est, quia bonum est; quod ideo postea quam factum est 


10 


dicitur, ut res, quae facta est, congruere bonitati, propter 20 


quam facta est, indicetur. Quae bonitas si Spiritus san- 
ctus recte intellegitur, universa nobis trinitas in suis 
operibus intimatur. (nde est civitatis sanctae, quae in 
sanctis angelis sursum est, et origo et informatio et bea- 


titudo. Nam si quaeratur unde sit: Deus eam condidit; 26 


si unde sit sapiens: a Deo inluminatur; si unde sit felix: 
Deo fruitur; subsistens modificatur, contemplans inlustra- 
tur, inhaerens iucundatur; est, videt, amat; in aeternitate 
Dei viget, in veritate Dei-lucet, in bonitate Dei gaudet. 


CaPuT XXV. 
De tripertita totius philosophiae disciplina. 
Quantum intellegi datur, hinc philosophi sapientiae 
disciplinam tripertitam esse voluerunt, immo tripertitam 
$ipsamBe 7s5iom.ab'l! $diu.bon.B eilladil.]intellegen- 

esse animadvertere potuerunt (neque enim ipsi institue- 
runt ut ita esset, sed ita esse potius invenerunt), cuius 
una pars appellaretur physica, altera logica, tertia ethica 
(quarum nomina Latina iam multorum litteris frequentata 
6 sunt, ut naturalis, rationalis moralisque vocarentur; quas 
etiam in octavo libro breviter strinximus); non quo sit 
consequens, ut isti in his tribus aliquid secundum Deum 
de trinitate cogitaverint, quamvis Plato primus istam dis- 
tributionem repperisse et commendasse dicatur, cui neque 
10 naturarum omnium auctor nisi Deus visus est neque in- 
tellegentiae dator neque amoris, quo bene beateque vivi- 
tur, inspirator. Sed certe cum et de natura rerum et 
de ratione indagandae veritatis et de boni fine, ad quem 
cuncta quae agimus referre debemus, diversi diversa sen- 
15 tiant: in his tamen tribus magnis et generalibus quaestio- 
nibus omnis eorum versatur intentio. Ita cum ín unaqua- 
que earum quid quisque sectetur multiplex discrepantia 
sit opinionum, esse tamen aliquam naturae causam, scien- 
tiae formam, vitae summam nemo cunctatur. Tria etiam 
20 sunt, quae in unoquoque homine artifice spectantur, ut 
aliquid efficiat: natura, doctrina, usus; natura ingenio, 
doctrina scientia, usus fructu diiudicandus est. Nec 
ignoro, quod proprie fructus fruentis, usus utentis sit, 
atque hoc interesse videatur, quod ea re frui dicimur, 
25 quae nos non ad aliud referenda per se ipsa delectat; 
uti vero ea re, quam propter aliud quaerimus (unde tem- 
poralibus magis utendum est, quam fruendum, ut frui 
mereamur aeternis; non sicut perversi, qui frui volunt 
nummo, uti autem Deo; quoniam non nummum propter 
80 Deum inpendunt, sed Deum propter nummum coluut); 

verum tamen eo loquendi modo, quem plus obtinuit con- 
suetudo, et fructibus utimur et usibus fruimur; nam et 
fructus iam proprie dicuntur agrorum, quibus utique 
omnes temporaliter utimur. Hoc itaque more usum dixerim 

in his tribus, quae in homine spectanda commonui, quae 5 
sunt natura, doctrina, usus. Ex bis propter obtinendam 
beatam vitam tripertita, ut dixi, a philosophis inventa est 
disciplina, naturalis propter naturam, rationalis propter 
doctrinam, moralis propter usum. Si ergo natura nostra 
esset a nobis, profecto et nostram nos genuissemus sapien- 10 
tiam nec eam doctrina, id est aliunde discendo, percipere 
curaremus; et noster amor a nobis profectus et ad nos 
relatus et ad beate vivendum sufficeret nec bono alio 
quo frueremur ullo indigeret; nunc vero quia natura 
nostra, ut esset, Deum habet auctorem, procul dubio ut 16 
vera sapiamus ipsum debemus habere doctorem, ipsum 
etiam ut beati simus suavitatis intimae largitorem. 


CAPUT XXVL 


De imagine summae trinitatis, quae secundum quendam 
modum in natura etiam necdum  beatificati hominis 20 
invenitur. 


Et nos quidem in nobis, tametsi non aequalem, im- 
mo valde longeque distantem, neque coaeternam et, quo 
brevius totum dicitur, non eiusdem substantiae, cuius 
Deus est, tamen qua Deo nihil sit in rebus ab eo factis 26 
natura propinquius, imaginem Dei, hoc est illius summae 
trinitatis, agnoscimus, adhuc reformatione perficiendam, ut 
sit etiam similitudine proxima. Nam et sumus et nos 
esse novimus et id esse ac nosse diligimus. Jn his autem 
tribus, quae dixi, nulla nos falsitas veri similis turbat. 30 
Non enim ea sicut illa, quae foris sunt, ullo sensu cor- 
poris tangimus, velut colores videndo, sonos audiendo 

odores olfaciendo, sapores gustando, dura et mollia con- 
trectando sentimus, quorum sensibilium etiam imagines 
eis simillimas nec iam corporeas cogitatione versamus, 
memoria tenemus et per ipsas in istorum desideria con- 
5 citamur; sed sine ulla phantasiarum vel phantasmatum 
imaginatione ludificatoria mihi esse me idque nosse et 
amare certissimum est. Nulla in his veris Academicorum 
argumenta formido dicentium: Quid si falleris? Si enim 
fallor, sum. Nam qui non est, utique nec falli potest; 
10 ac per hoc sum, si fallor. Quia ergo sum si fallor, quo 
modo esse me fallor, quando certum est me esse, si fal- 
lor? Quia igitur essem qui fallerer, etiamsi fallerer, pro- 
cul dubio in eo, quod me novi esse, non fallor. Conse- 
quens est autem, ut etiam in eo, quod me novi nosse, 
15 non fallar. Sicut enim novi esse me, ita novi etiam hoc 
ipsum, nosse me. Eaque duo cum amo, eundem quoque 
amorem quiddam tertium nec inparis aestimationis eis 
quas novi rebus adiungo. Neque enim fallor amare me, 
cum in his quae amo non fallar; quamquam etsi illa falsa 
20 essent, falsa me amare verum esset. Nam quo pacto 
recte reprehenderer et recte prohiberer ab amore falso- 
rum, si me illa amare falsum esset? Cum vero et illa vera 
atque certa sint, quis dubitet quod eorum, cum amantur, 
et ipse amor verus et certus est? Tam porro nemo est 
25 qui esse se nolit, quam nemo est qui non esse beatus velit. 
Quo modo enim potest beatus esse, si nihil sit? 


CAPuT XXVII. 
De essentia et scientia et utriusque amore. 

[ta vero vi quadam naturali ipsum esse iucundum 

30 est, ut non ob aliud et hi qui miseri sunt nolint interire 
et, cum se miseros esse sentiant, non se ipsos de rebus, 
sed miseriam suam potius auferri velint. Illis etiam, qui 

et sibi miserrimi apparent et plane sunt et non solum à 
sapientibus, quoniam stulti, verum et ab his, qui se bea- 
tos putant, miseri iudicantur, quia pauperes atque men- 
dici sunt, si quis inmortalitatem daret, qua nec ipsa 
miseria moreretur, proposito sibi quod, si in eadem miseria 
semper esse nollent, nulli et nusquam essent futuri, sed 
omni modo perituri, profecto exultarent laetitia et sic 
semper eligerent esse quam omnino non esse. Huius 
rei testis est notissimus sensus illorum. Unde enim mori 
metuunt et malunt in illa aerumna vivere, quam eam 
morte finire, nisi quia satis apparet quam refugiat natura 
non esse? Atque ideo cum se noverint esse morituros, 
pro magno beneficio sibi hanc inpendi misericordiam desi- 
derant, ut aliquanto productius in eadem miseria vivant 
tardiusque moriantur. Procul dubio ergo indicant, in- 
mortalitatem, saltem talem quae non habeat finem mendi- 
citatis, quanta gratulatione susciperent. Quid? animalia 
omnia etiam inrationalia, quibus datum non est ista cogi- 
tare, ab inmensis draconibus usque ad exiguos vermiculos 
nonne se esse velle atque ob hoc interitum fugere omni- 
bus quibus possunt motibus indicant? Quid? arbusta 
omnesque frutices, quibus nullus est sensus ad vitandam 
manifesta motione perniciem, nonne ut in auras tutum 
cacuminis germen emittant, aliud terrae radicis adfigunt, 
quo alimentum trahant atque ita suum quodam modo esse 
conservent? Ipsa postremo corpora, quibus non solum 
sensus, sed nec ulla saltem seminalis est vita, ita tamen 
vel exiliunt in superna vel in ima descendunt vel libran- 
tur in mediis, ut essentiam suam, ubi secundum naturam 
possunt esse, custodiant. 

lam vero nosse quantum ametur quamque falli nolit 
humana natura, vel hinc intellegi potest, quod lamentari 
quisque sana mente mavult «qnam laetari in amentia. 

Quae vis magna atque mirabilis mortalibus praeter homini 
animantibus nulla est, licet eorum quibusdam ad istam 
lucem contuendam multo quam nobis sit acrior sensus 
oculorum; sed lucem illam incorpoream contingere nequeunt, 
5 qua mens nostra quodam modo radiatur, ut de his omni. 
bus recte iudicare possimus. Nam in quantum eam capi- 
mus, in tantum id possumus. Verum tamen inest in sen- 
sibus inrationalium animantium, etsi scientia nullo modo, 
at certe quaedam scientiae similitudo; cetera autem rerum 
10 corporalium, non quia sentiunt, sed quia sentiuntur, sen- 
sibilia nuncupata sunt. Quorum in arbustis hoc simile 
est sensibus, quod aluntur et gignunt. Verum tamen et 
haec et omnia corporalia latentes in natura causas habent; 
sed formas suas, quibus mundi huius visibilis structura 
15 formosa est, sentiendas sensibus praebent, ut pro eo, 
quod nosse non possunt, quasi innotescere velle videan- 
tur. Sed nos ea sensu corporis ita capimus, ut de his 
non sensu corporis iudicemus. Habemus enim alium in- 
terioris hominis sensum isto longe praestantiorera, quo 
20 iusta et iniusta sentimus, iusta per intellegibilem speciem, 
iniusta per eius privationem. Ad huius sensus officium 
non acies pupulae, non foramen auriculae, non spiramenta 
narium, non gustus faucium, non ullus corporeus tactus 
accedit. Ibi me et esse et hoc nosse certus sum, et 
25 haec amo atque amare me similiter certus sum. 


CapruT XXVIIL 


An etiam ipsum amorem, quo et esse et scire diligimus, 
diligere debeamus, quo magis divinae trinitatis 
imagini propinquemus. 

Sed de duobus illis, essentia scilicet et notitia, quan- 

tum amentur in nobis, et quem ad modum etiam in ceteris 

rebus, quae infra sunt, eorum reperiatur, etsi differeus, 
quaedam tamen similitudo, quantum suscepti huius operis 
ratio visa est postulare, satis diximus; de amore autem, 
quo amantur, utrum et ipse amor ametur, non dictum 
est. Amatur autem; et hinc probamus, quod in homini- 
bus, qui rectius amantur, ipse magis amatur. Neque 
enim vir bonus merito dicitur qui scit quod bonum est, 
sed qui diligit. Cur ergo et in nobis ipsis non et ipsum 
amorem nos amare sentimus, quo amamus quidquid boni 
amamus? Est enim et amor, quo amatur et quod aman- 
dum non est, et istum amorem odit in se, qui illum di- 
ligit, quo id amatur quod amandum est. Possunt enim 
ambo esse in uno homine, et hoc bonum est homini, ut 
illo proficiente quo bene vivimus iste deficiat quo mole 
vivimus, donec ad perfectum sanetur et in bonum com- 
mutetur omne quod vivimus. Si enim pecora essemus, 
carnalem vitam et quod secundum sensum eius est ama- 
remus idque esset sufficiens bonum nostrum et secundum 
hoc, cum esset nobis bene, nihil aliud quaereremus. ltem 
si arbores essemus, nihil quidem sentiente motu amare 
possemus, verum tamen id quasi adpetere videremur, quo 
feracius essemus uberiusque fructuosae. Si essemus la- 
pides aut fluctus aut ventus aut flamma vel quid huius 
modi, sine ullo quidem sensu atque vita, non tamen nobis 
deesset quasi quidam nostrorum locorum atque ordinis 
adpetitus. Nam velut amores corporum momenta sunt 
ponderum, sive deorsum gravitate sive sursum levitate 
nitantur. Ita enim corpus pondere, sicut animus amore 
fertur, quocumque fertur. Quoniam igitur homines sumus 
ad nostri creatoris imaginem creati, cuius est vera aeter- 
nitas, aeterna veritas, aeterna et vera caritas, estque ipse 
aeterna et vera et cara trinitas neque confusa neque 
separata: in his quidem rebus, quae infra nos sunt, quo- 
niam et ipsa nec aliquo modo essent nec aliqua specie 

continerentur nec aliquem ordinem vel adpeterent vel tene- 
rent, nisi ab illo facta essent, qui summe est, qui summe 
sapiens est, qui summe bonus est, tamquam per omnia, quae 
fecit mirabili stabilitate, currentes quasi quaedam eius alibi 
magis, alibi minus inpressa vestigia colligamus; in nobis 
autem ipsis eius imaginem contuentes tamquam minor ille 
evangelicus filius ad nosmet ipsos reversi surgamus et ad 
illum redeamus, a quo peccando recesseramus. fbi esse 
nostrum non habebit mortem, ibi nosse nostrum non 
habebit errorem, ibi amare nostrum non habebit offen- 
sionem. Nunc autem tria ista nostra quamvis certa tenea- 
mus nec aliis ea credamus testibus, sed nos ipsi praesen- 
tia sentiamus atque interiore veracissimo cernamus aspectu, 
tamen, quamdiu futura vel utrum numquam defutura et 
quo si male, quo autem si bene agantur perventura sint, 
quoniam per nos ipsos nosse non possumus, alios hinc 
testes vel quaerimus vel habemus; de quorum fide cur 
nulla debeat esse dubitatio, non est iste, sed posterior erit 
diligentius disserendi locus. In hoc autem libro de civi- 
tate Dei, quae non peregrinatur in huius vitae mortalitate, 
sed inmortalis semper in caelis est, id est de angelis 
sanctis Deo cohaerentibus, qui nec fuerunt umquam nec 
futuri sunt desertores, inter quos et illos, qui aeternam 
lucem deserentes tenebrae facti sunt, Deum primitus di- 
visisse iam diximus, illo adiuvante quod coepimus ut pos- 
sumus explicemus. 


CarvT XXIX. 


De sanctorum angelorum scientia, qua trinitatem in ipsa 
eius deitate noverunt et qua operum causas prius in ope- 


80 rantis arte quam in ipsis operibus artificis intuentur. 


Illi quippe angeli sancti non per verba sonantia Deum 
discunt, sed per ipsam praesentiam inmutabilis veritatis, 
8 Lc. 15, 18 

hoc est Verbum eius unigenitum, et ipsum Verbum et 
Patrem et eorum Spiritum sanctum, eamque esse insepa- 
rabilem trinitatem singulasque in ea personas esse sub- 
stantiam, et tamen omnes non tres deos esse, sed unum 
Deum, ita noverunt, ut eis magis ista, quam nos ipsi 
nobis cogniti simus. Ipsam quoque creaturam melius ibi, 
hoc est in sapientia Dei, tamquam in arte, qua facta est, 
quam in ea ipsa sciunt; ac per hoc et se ipsos ibi melius 
quam in se ipsis, verum tamen et in se ipsis. Facti sunt 
enim et aliud sunt quam ille qui fecit. Ibi ergo tam- 
quam in diurna cognitione, in se ipsis autem tamquam 
in vespertina, sicut iam supra diximus. Multum enim 
differt, utrum in ea ratione cognoscatur aliquid, secundum 
quam factum est, an in se ipso; sicut aliter scitur recti- 
tudo linearum seu veritas figurarum, cum intellecta con- 
spicitur, aliter cum in pulvere scribitur; et aliter iustitia 
in veritate incommutabili, aliter in anima iusti. Sic deinde 
cetera, sicut firmamentum inter aquas superiores et in- 
feriores, quod caelum vocatum est; sicut deorsum aquarum 
congeries terraeque nudatio et herbarum institutio atque 
lignorum; sicut solis ac lunae stellarumque conditio; sic- 
ut ex aquis animalium, volucrum scilicet atque piscium 
beluarumque natantium; sicut quorumque in terra gradien- 
tium atque repentium et ipsius hominis, qui cunctis in 
terra rebus excelleret. Omnia haec aliter in Verbo Dei 
cognoscuntur ab angelis, ubi habent causas rationesque 
suas, id est secundum quas facta sunt, incommutabiliter 
permanentes, aliter in se ipsis; illa clariore, hac obscuriore 
cognitione, velut artis atque operum; quae tamen opera 
cum ad ipsius Creatoris laudem venerationemque referun- 
tur, tamquam mane lucescit in mentibus contemplantium. 

Carur XXX. 


De senarii numeri perfectione, qui primus partium 
suarum quantitate completur. 


Haec autem propter senarii numeri perfectionem eo 

5 dem die sexiens repetito sex diebus perfecta narrantur, 
non quia Deo fuerit necessaria mora temporum, quasi 
qui non potuerit creare omnia simul, quae deinceps con- 
gruis motibus peragerent tempora; sed quia per senarium 
numerum est operum significata perfectio. Numerus 
10 quippe senarius primus completur suis partibus, id est 
sexta sui parte et tertia et dimidia, quae sunt unum et 
duo et tria, quae in summam ducta sex fiunt. Partes 
autem in hac consideratione numerorum illae intellegen- 
dae sunt, quae quotae sint diti potest; sicut dimidia, ter- 
15 tia, quarta et deinceps ab aliquo numero denominatae. 
Neque enim exempli gratia quia in novenario numero 
quattuor pars aliqua eius est, ideo dici potest quota eius 
sit; unum autem potest, nam nona eius est; et tria pot- 
est, nam tertia eius est. Coniunctae vero istae duae 
20 partes eius, nona scilicet atque tertia, id est unum et 
tria, longe sunt a tota summa eius, quod est novem. 
Itemque in denario quaternarius est aliqua pars eius; sed 
quota sit dici non potest; unum autem potest; nam deci- 
ma pars eius est Habet et quintam, quod sunt duo; 
25 habet et dimidiam, quod sunt quinque. Sed hae tres 
partes eius, decima et quinta et dimidia, id est unum et 
duo et quinque, simul ductae non complent decem; sunt 
enim octo. Duodenarii vero numeri partes in summam 
ductae transeunt eum; habet enim duodecimam, quod est 
80 unum; habet sextam, quae sunt duo; habet quartam, quae 
sunt tría; habet terliam, quae sunt quattuor; habet et 
dimidiam, quae sunt sex; unum autem et duo et tria et 
quattuor et sex non duodecim, sed amplius, id est sede- 
cim, fiunt. Hoc breviter commemorandum putavi ad com- 

mendandam senarii numeri perfectionem, qui primus, ut 
dixi, partibus suis in summam redactis ipse perficitur; in 
quo perfecit Deus opera sua. Unde ratio numeri con- 
temnenda non est, quae in multis sanctarum scripturarum 
locis quam magni aestimanda sit elucet diligenter intuen- 
tibus. Nec frustra in laudibus Dei dictum est: Omnia in 
mensura et numero et pondere disposuisti. 


Carur XXXI. 
De die septimo, in quo plenitudo et requies commendatur. 


In septimo autem die, id est eodem die septiens re- 
petito, qui numerus etiam ipse alia ratione perfectus est, 
Dei requies commendatur, in qua primum sanctificatio 
sonat. Ita Deus noluit istum diem in ullis suis operibus 
sanctificare, sed in requie sua, quae non habet vesperam; 
neque enim ulla creatura est, ut etiam ipsa aliter in Dei 
Verbo, aliter in se cognita faciat aliam velut diurnam, 
aliam ' velut vespertinam notitiam. De septenarii porro 
numeri perfectione dici quidem plura possunt; sed et liber 
iste iam prolixus est, et vereor ne occasione comperta 


scientiolam nostram leviter magis quam utiliter iactare 20 


velle videamur. Habenda est itaque ratio moderationis 
atque gravitatis, ne forte, cum de numero multum loqui- 
mur, mensuram et pondus neglegere iudicemur. Hoc ita- 
que satis sit admonere, quod totus inpar primus numerus 
ternarius est, totus par quaternarius; ex quibus duobus 
septenarius constat. [deo pro universo saepe ponitur, 
sicuti est: Septiens cadet iustus, et resurget; id est: 
Quotienscumque ceciderit, non peribit; quod nun de ini- 
quitatibus, sed de tribnlationibus ad humilitatem perducen:- 


25 

quod alibi alio modo dictum est: Semper laus eius in 
ore meo; et multa huius modi in divinis auctoritatibus 
reperiuntur, in quibus septenarius numerus, ut dixi, pro 
cuiusque rei universitate poni solet. Propter hoc eodem 
6 saepe numero significatur Spiritus sanctus, de quo Domi- 
nus ait: Docebit vos omnem veritatem. lbi requies Dei, 
qua requiescitur in Deo. In toto quippe, id est in plena 
perfectione, requies; in parte autem labor. deo labora- 
mus, quamdiu ex parte scimus, sed cum venerit quod 
10 perfectum est, quod ex parte est evacuabitur. Hinc est 
quod etiam scripturas istas cum labore rimamur. Sancti 
vero angeli quorum societati et congregationi in hac pere- 
grinatione laboriosissima suspiramus, sicut habent per- 
manendi aeternitatem, ita cognoscendi facilitatem et requie- 
15 scendi felicitatem. Sine dilficullate quippe nos adiuvant, 
quoniam spiritalibus motibus puris et liberis non laborant. 


Carur XXXII. 


De opinione eorum, qui angelorum creationem anterio- 
rem volunt esse quam mundi. 


20 Ne quis autem contendat et dicat non sanctos ange- 
los esse significatos in eo quod scriptum est: Fiat luz, 
et facta est lux, sed quamlibet lucem tunc primum factam 
esse corpoream aut opinetur aut doceat; angelos autem 
prius esse factos non tantum ante firmamentum, quod in- 

25 ter aquas et aquas factum appellatum est caelum, sed 
ante illud de quo dictum est: In principio fecit Deus 
caelum et terram; atque illud, quod dictum est: Jn prin- 
cipio, non ita dictum tamquam primum hoc factum sit, 
cum ante fecerit angelos, sed quia omnia in sapientia 

fecit, quod est Verbum eius et ipsum scriptura princi- 
pium nominavit (sicut ipse in evangelio ludaeis quaeren- 
tibus quis esset respondit se esse principium); non e 
contrario referam contentionem, maxime quia hoc me 
delectat plurimum, quod eliam in summo exordio sancti 
libri geneseos trinitas commendatur. Cum enim ita dici- 
tur: Zn principio fecit Deus caelum et terram, ut Pater 
fecisse intellegatur in Filio, sicut adtestatur psalmus, ubi 
legitur: Quam magnificata sunt opera tua Domine! omnia 
in sapientia fecisti: convenientissime paulo post comme- 
moratur etiam Spiritus sanctus. Cum enim dictum esset, 
qualem terram Deus primitus fecerit, vel quam molem 
materiamve futurae constructionis mundi caeli et terrae 
nomine nuncupaverit subiciendo et addendo: Terra autem 
erat invisibilis et incomposita et tenebrae erant super 
abyssum: mox ut trinitatis commemoratio compleretur: 
Et spiritus, inquit, Dei superferebatur super aquam. 
Proinde ut volet quisque accipiat, quod ita profundum 
est, ut ad exercitationem legentium a fidei regula non 
abhorrentes plures possit generare sententias, dum tamen 
angelos sanctos in sublimibus sedibus non quidem Deo 
coaelernos, sed tamen de sua sempiterna et vera felicitate 
securos et certos esse nemo ambigat. Ad quorum socie- 
tatem pertinere parvulos suos Dominus docens non so- 
lum illud ait: Erunt aequales angelis Dei; verum ipsi 
quoque angeli qua contemplatione fruantur ostendit, ubi 
ait: Videte, ne contemnatis unum ex pusillis istis; dico 
enim vobis, quia angeli eorum in caelis semper vident 
faciem Patris mei, qui in caelis est. 

CaPuT XXXIII. 


De duabus angelorum societatibus diversis atque dispari- 
bus, quae non incongrue intelleguntur lucis et tenebra- 
rum nominibus nuncupatae. 


5 Peccasse autem quosdam angelos et in huius mundi 
ima detrusos, qui eis velut carcer est, usque ad futuram 
in die iudicii ultimam damnationem apostolus Petrus aper- 
tissime ostendit dicens, quod Deus angelis peccantibus 
non pepercerit, sed carceribus caliginis inferi retrudens 

10 tradiderit in iudicio puniendos reservari Inter hos ergo 
et illos Deum vel praescientia vel opere divisisse quis 
dubitet? illosque lucem merito appellari quis contradicat? 
quando quidem nos adhuc in fide viventes et eorum aequa- 
litatem adhuc sperantes, utique nondum tenentes iam lux 

15 dicti ab apostolo sumus: Fuistis enim, inquit, aliquando 
tenebrae, nunc autem lux in Domino. [stos vero deser- 
tores tenebras aptissime nuncupari profecto advertunt, 
qui peiores esse hominibus infidelibus sive intellegurit 
sive credunt. Quapropter, etsi alia lux in isto huius 

20 libri loco intellegenda est, ubi legimus: Dixit Deus: Fiat 
lux, et facta est lux, et aliae tenebrae significatae sunt 
in eo quod scriptum est: Divisit Deus inter lucem et 
tenebras: nos tamen has duas angelicas societates, unam 
fruentem Deo, alteram tumentem typho; unam cui dicitur: 

26 Adorate eum omnes angeli eius, aliam cuius princeps di- 
cit: Haec omnia tibi dabo, si prostratus adoraveris me; 
unam Dei sancto amore flagrantem, alteram propriae cel- 
situdinis inmundo amore fumantem; et quoniam, sicut 
scriptum est, Deus superbis resistit, humilibus autem dat 

gratiam, illam in caelis caelorum habitantem, istam inde 
deiecta'n in hoc infimo aerio caelo tumultuantem; illam 
luminosa pietate tranquillam, istam tenebrosis cupiditatibus 
turbulentam; illam Dei nutu clementer subvenientem, iuste 
ulciscentem, istam suo fastu subdendi et nocendi libidine 
exaestuantem; illam, ut quantum vult consulat, Dei boni- 
tati ministram, istam, ne quantum vult noceat, Dei po- 
testate frenatam; illam huic inludentem, ut nolens prosit 
persecutionibus suis, hanc illi invidentem, cum peregrinos 
colligit suos, — nos ergo has duas societates angelicas 
inter se dispares atque contrarias, unam et natura bonam 
et voluntate rectam, aliam vero natura bonam, sed volun- 
tate perversam, aliis manifestioribus divinarum scriptura- 
rum testimoniis declaratas quod etiam in hoc libro, cui 
nomen est genesis, lucis tenebrarumque vocabulis signi- 
ficatas existimavimus, etiamsi aliud hoc loco sensit forte 
qui scripsit, non est inutiliter obscuritas huius pertractata 
sententiae, quia, etsi voluntatem auctoris libri huius in- 
dagare nequivimus, a regula tamen fidei, quae per alias 
eiusdem auctoritatis sacras litteras satis fidelibus nota est, 
non abhorruimus. Etsi enim corporalia hic commemorata 
sunt opera Dei, habent procul dubio nonnullam similitu- 
dinem spiritalium, secundum quam dicit apostolus: Omnes 
enim vos filii lucis estis et filii diei, non sumus noctis 
neque tenebrarum. Si autem hoc sensit etiam ille qui 
scripsit, ad perfectiorem disputationis finem nostra per- 
venit intentio, ut homo Dei tam eximiae divinaeque 
sapientiae, immo per eum Spiritus Dei in commemorandis 
operibus Dei, quae omnia sexto die dicit esse perfecta, 
nullo modo angelos praetermisisse credatur, sive in prin- 
cipio, quia primo fecit, sive, quod convenientius intelle- 
gitur, in principio, quia in Verbo unigenito fecit, scri- 
ptum sit: In principio fecit Deus caelum et terram; 

quibus nominibus universalis est significata creatura, vel 
spiritalis et corporalis, quod est credibilius, vel magnae 
duae mundi partes, quibus omnia quae creata sunt con- 
tinentur, ut primitus eam totam proponeret ac deinde 

5 partes eius secundum mysticum dierum numerum exse- 
queretur. 


CapruT XXXIV. 


De eo quod quidam putant in conditione firmamenti 
aquarum discretarum nomine angelos significatos, et quod 
10 quidum aquas aestimant non. creatas, 


Quamquam nonnulli putaverint aquarum nomine signi- 
ficatos quodam modo populos angelorum et hoc esse quod 
dictum est: Fiat firmamentum inter aquam et aquam, 
ut supra firmamentum angeli intellegantur, infra vero vel 

15 aquae istae visibiles vel malorum angelorum multitudo 
vel omnium hominum gentes. Quod si ita est, non illic 
apparet ubi facti sint angeli, sed ubi discreti; quamvis et 
aquas, quod perversissimae atque impiae vanitalis est, ne- 
gent quidam factas a Deo, quoniam nusquam scriptum 

20 est: Dixit Deus: Fiant aquae. Quod possunt simili vani- 
tate etiam de terra dicere; nusquam enim legitur: Dixit 
Deus: Fiat terra. Sed, inquiunt, scriptum est: Zn prin- 
cipio fecit Deus caelum et terram. Illic ergo et aqua 
intellegenda est; uno enim nomine utrumque conprehen- 

25 sum est. Nam ipsius est mare, sicul in psalmo legitur, 
et ipse fecit illud, et aridam terram manus eius finxe- 
runt. Sed hi, qui in nomine aquarum, quae super cae- 
los sunt, angelos intellegi volunt, ponderibus elementorum 
moventur et ideo non putant aquarum fluvidanı gravem- 

80 que naturam in superioribus mundi locis potuisse consti- 

tui; qui secundum rationes suas, si ipsi hominem facere 
possent, non ei pituitam, quod Graece gàif£yua dicitur et 
tamquam in elementis corporis nostri aquarum vicem ob- 
tinet, in capite ponerent. lbi enim sedes est phlegmatis, 
secundum Dei opus utique aptissime, secundum istorum 5 
autem coniecturam tam absurde, ut, si hoc nesciremus et 
in hoc libro similiter scriptum esset, quod Deus umorem 
fluvidum et frigidum ac per hoc gravem in superiore 
omnibus ceteris humani corporis parte posuerit, isti tru- 
tinatores elementorum nequaquam crederent, et si aucto- 10 
rilati eiusdem scripturae subditi essent, aliquid aliud ex 
hoc intellegendum esse censerent. Sed quoniam, si dili- 
genter singula scrutemur atque tractemus, quae in illo 
divino libro de constitutione mundi scripta sunt, et multa 
dicenda et a proposito instituti operis longe digrediendum 15 
est, iamque de duabus istis diversis inter se atque con- 
traríis societatibus angelorum, in quibus sunt quaedam 
exordia duarum etiam in rebus humanis civitatum, de 
quibus deinceps dicere institui, quantum satis esse visum 
est, disputavimus: hunc quoque librum aliquando claudamus. 20 


LIBER XIL 


CaPvT I. 
De una bonorum angelorum malorumque natura. 25 


Antequam de institutione hominis dicam, ubi duarum 
civitatum, quantum ad rationalium mortalium genus ad- 
tinet, apparebit exortus, sicut superiore libro apparuisse 
in angelis iam videlur: prius mihi quaedam de ipsis an- 
gelis video esse dicenda, quibus demonstretur, quantum a 30 

nobis potest, quam non inconveniens neque incongrua di- 
catur esse hominibus angelisque societas, ut non quattuor 
(duae scilicet angelorum totidemque hominum), sed duae 
potius civitates, hoc est societates, merito esse dicantur, 
una in bonis, altera in malis non solum angelis, verum 
etiam hominibus constitutae. 

Angelorum bonorum et malorum inter se contrarios 
adpetitus non naturis principiisque diversis, cum Deus 
omnium substantiarum bonus auctor et conditor utrosque 
creaverit, sed voluntatibus et cupiditatibus extitisse dubi- 
tare fas non est, dum alii constanter in communi omni- 
bus bono, quod ipse illis Deus est, atque in eius aeter- 
nitate veritate caritate persistunt; alii sua potestate potius 
delectati, velut bonum suum sibi ipsi essent, a superiore 
communi omnium beatifico bono ad propria defluxerunt 
et habentes elationis fastum pro excelsissima aeternitate, 
vanitatis astutiam pro certissima veritate, studia partium 
pro individua caritate superbi fallaces invidi effecti sunt. 
Beatitudinis igitur illorum causa est adhaerere Deo; quo- 
circa istorum miseriae causa ex contrario est intellegenda, 
quod est non adhaerere Deo. Quam ob rem si, cum quae- 
ritur, quare illi beati sint, recte respondetur: Quia Deo 
adhaerent; et cum quaeritur, cur isti sint miseri, recte 
respondetur: Quia non adhaerent Deo: non est creaturae 
rationalis vel intellectualis bonum, quo beata sit, nisi 
Deus. |ta quamvis non omnis beata possit esse creatura 
(neque enim hoc munus adipiscuntur aut capiunt ferae 
ligna saxa et si quid huius modi est), ea tamen, quae 
polest, non ex se ipsa potest, quia ex nihilo creata est, sed 
ex illo, a quo creata est. Hoc enim adepto beata, quo amisso 
misera est. llle vero qui non alio, sed se ipso bono beatus 
est, ideo miser non potest esse, quia non se potest amittere. 

Dicimus itaque inmutabile bonum non esse nisi 

7 contrarius V 18 et car. e 215i om.a $99 adhaerent 

unum verum beatum Deum; ea vero, quae fecit, bona 
quidem esse, quod ab illo, verum tamen mutabilia, quod 
non de illo, sed de nihilo facta sunt. Quamquam ergo 
summa non sint, quibus est Deus maius bonum: magna 
sunt tamen ea mutabilia bona, quae adhaerere possunt, 
ut beata sint, inmutabili bono, quod usque adeo bonum 
eorum est, ut sine illo misera esse necesse sit. Nec ideo 
cetera in hac creaturae universitate meliora sunt, quia 
misera esse non possunt; neque enim cetera membra 
corporis nostri ideo dicendum est oculis esse meliora, 
quia caeca esse non possunt. Sicut autem melior est 
natura sentiens et cum dolet quam lapis qui dolere nullo 
modo potest: ita rationalis natura praestantior etiam mi- 
sera, quam illa quae rationis vel sensus est expers, et 
ideo in eam non cadit miseria. Quod cum ita sit, huic 
naturae, quae in tanta excellentia creata est, ut, licet sit 
ipsa mutabilis, inhaerendo tamen incommutabili bono, id 
est summo Deo, beatitudinem consequatur nec expleat 
indigentiam suam nisi utique beata sit eique explendae 
non sufficiat nisi Deus, profecto non illi adhaerere vitium 
est. Omne autem vitium naturae nocet ac per hoc con- 
tra naturam est, Ab illa igitur, quae adhaeret Deo, non 
natura differt ista, sed vitio; quo tamen etiam vitio valde 
magna multumque laudabilis ostenditur ipsa natura. Cuius 
enim recte vituperatur vitium, procul dubio natura lauda- 
tur. Nam recta vitii vituperatio est, quod illo dehonesta- 
tur natura laudabilis. Sicut ergo, cum vitium oculorum dici- 
tur caecitas, id ostenditur, quod ad naturam oculorum 
pertinet visus; et cum vitium aurium dicitur surditas, ad 
earum naturam pertinere demonstratur auditus: ita, cum 
vitium creaturae angelicae dicitur, quo non adhaeret Deo, 
hinc apertissime declaratur, eius naturae ut Deo adhaereat 
convenire. Quam porro magna sit laus adhaerere Deo, 
ut ei vivat, inde sapiat, illo gaudeat tantoque bono sine 

morte sine errore sine molestia perfruatur, quis digne 
cogitare possit aut eloqui? Quapropter etiam vitio malo- 
rum angelorum, quo non adhaerent Deo, quoniam omne 
vitium naturae nocet, satis manifestatur Deum tam bonam 


5 eorum creasse naturam, cui noxium sit non esse cum Deo. 


10 


Carvr II. 

Nullam essentiam Deo esse contrariam, quia ab eo, qui 
summe et semper est, hoc in totum videtur diversum 
esse quod non est. 

Haec dicta sint, ne quisquam, cum de angelis apo- 
staticis loquimur, existimet eos aliam velut ex alio prin- 
cipio habere potuisse naturam, nec eorum naturae aucto- 
rem Deum. Cuius erroris impietate tanto quisque carebit 
expeditius et facilius, quanto perspicacius intellegere po- 


15 tuerit, quod per angelum Deus dixit, quando Moysen mit- 


tebat ad filios Israel: Ego sum, qui sum. Cum enim 
Deus summa essentia sit, hoc est summe sit, et ideo in- 
mutabilis sit: rebus, quas ex nihilo creavit, esse dedit, sed 
non summe esse, sicut est ipse; et aliis dedit esse am- 


20 plius, aliis minus, atque ita naturas essentiarum gradibus 


ordinavit (sicut enim ab eo, quod est sapere, vocatur 
sapientia, sic ab eo, quod est esse, vocatur essentia, novo 
quidem nomine, quo usi veteres non sunt Latini sermonis 
auctores, sed iam nostris temporibus usitato, ne deesset 


25 etiam linguae nostrae, quod Graeci appellant o$o/«v; hoc 


enim verbum e verbo expressum est, ut diceretur essen- 
tia); ac per hoc ei naturae, quae summe est, qua faciente 
sunt quaecumque sunt, contraria natura non est, nisi 
quae non est. Ei quippe, quod est, non esse contrarium 


30 est. Et propterea Deo, id est summae essentiae et 


auctori omnium qualiumcumque essentiarum, essentia nulla 
contraria est. 


16 Exod. 3, 14 

CarvrT III. 


De inimicis Dei non per naturam, sed per contrariam 
voluntatem, quae cum ipsis nocet, bonae utique naturae 
nocet, quia vitium, si non nocet, non est. 


Dicuntur autem in scripturis inimici Dei, qui non 
natura, sed vitiis adversantur eius imperio, nihil ei valen- 
tes nocere, sed sibi. Inimici enim sunt resistendi volun- 
tate, non potestate laedendi. Deus namque inmutabilis 
est et omni modo incorruptibilis. Idcirco vitium, quo 
resistunt Deo qui eius appellantur inimici, non est Deo, 
sed ipsis malum, neque hoc ob aliud, nisi quia corrumpit 
in eis naturae bonum. Natura igitur contraria non est 
Deo, sed vitium quia malum est contrarium est bono. 
Quis autem neget Deum summe bonum? Vitium ergo 
contrarium est Deo, tamquam malum bono. Porro autem 
bonum est et natura quam vitiat; unde et huic bono 
utique contrarium est; sed Deo tantummodo tamquam 
bono malum, naturae vero, quam vitiat, non tantum malum, 
sed etiam noxium. Nulla quippe mala Deo noxia, sed 
mutabilibus corruptibilibusque naturis, bonis tamen ipso- 
rum quoque testimonio vitiorum. Si enim bonae non 
essent, eis vitia nocere non possent Nam quid eis no- 
cendo faciunt, nisi adimunt integritatem pulchritudinem, 
salutem virtutem et quidquid boni naturae per vitium 
detrahi sive. minui consuevit? Quod si omnino desit, nihil 
boni adimendo non nocet ac per hoc nec vitium est. 
Nam esse vitium et non nocere non potest. Unde colli- 
gitur, quamvis non possit vitium nocere incommutabili 
bono, non tamen posse nocere nisi bono, quia non inest, 
nisi ubi nocet. Hoc etiam isto modo dici potest, vitium 
esse nec in summo posse bono nec nisi in aliquo bono. 
Sola ergo bona alicubi esse possunt, sola mala nusquam; 

quoniam naturae etiam illae, quae ex malae voluntatis 
initio vitiatae sunt, in quantum vitiosae sunt, malae sunt, 
in quantum autem naturae sunt, bonae sunt. Et cum in 
poenis est natura vitiosa, excepto eo, quod natura est, 

5 etiam hoc ibi bonum est, quod inpunita non est. Hoc 
enim est iustum et omne iustum procul dubio bonum. 
Non enim quisquam de vitiis naturalibus, sed de volun- 
tariis poenas luit, Nam etiam quod vitium consuetudine 
nimiove progressu roboratum velut naturaliter inolevit, a 

10 voluntate sumpsit exordium, De vitiis quippe nunc loqui- 
mur eius naturae, cui mens inest capax intellegibilis lucis, 
qua discernitur iustum ab iniusto. 


CapuT IV. 


De naturis inrationalium aut vita carentium, quae in suo 
16 genere atque ordine ab universitatis decore non discrepant. 


Ceterum vitia pecorum et arborum aliarumque rerum 
mutabilium atque mortalium vel intellectu vel sensu vel 
vita omnino carentium, quibus eorum dissolubilis natura 
corrumpitur, damnabilia putare ridiculum est, cum istae 

30 creaturae eum modum nutu Creatoris acceperint, ut ce- 
dendo ac succedendo peragant infimam pulchritudinem 
temporum in genere suo istius mundi partibus congruen- 
tem. Neque enim caelestibus fuerant terrena coaequanda, 
aut ideo universitati deesse ista debuerunt, quoniam sunt 

25 illa meliora. Cum ergo in his locis, ubi esse talia com- 
petebat, aliis alia deficientibus oriuntur et succumbunt 
minora maioribus atque in qualitates superantium superata 
vertuntur, rerum est ordo transeuntium. Cuius ordinis 
decus nos proplerea non delectat, quoniam parti eius pro 

30 condicione nostrae mortalitatis jntexti universum, cui par- 

ticulae, quae nos offendunt, satis apte decenterque conve- 
niunt, sentire non possumus. Unde nobis, in quibus eam 
contemplari minus idonei sumus, rectissime credenda 
praecipitur providentia Conditoris, ne tanti artificis opus 
in aliquo reprehendere vanitate humanae temeritatis audea- 5 
mus, Quamquam et vitia rerum terrenarum non volun- 
taria neque poenalia naturas ipsas, quarum nulla omnino 
est, cuius non sit auctor et conditor Deus, si prudenter 
adtendamus, eadem ratione commendant, quia et in eis 
hoc nobis per vitium tolli displicet, quod in natura pla- 
cet; nisi quia hominibus etiam ipsae naturae plerumque 
displicent, cum eis fiunt noxiae, non eas considerantibus, 
sed utilitatem suam, sicut illa animalia, quorum abundan- 
tia Aegyptiorum superbia vapulavit. Sed isto modo pos- 
sunt et solem vituperare, quoniam quidam peccantes vel 
debita non reddentes poni a iudicibus iubentur ad solem. 
Non itaque ex commodo vel incommodo nostro, sed per 
se ipsam considerata natura dat artifici suo gloriam. Sic 
est et natura ignis aeterni sine ulla dubitatione laudabilis, 
quamvis damnatis impiis futura poenalis. Quid enim est 20 
igne flammante vigente lucente pulchrius? quid calfa- 
ciente curante coquente utilius? quamvis eo nihil sit 
urente molestius. Idem igitur ipse aliter adpositus per- 
niciosus, qui convenienter adhibitus commodissimus in- 
venitur. Nam eius in universo mundo utilitates verbis 25 
explicare quis sufficit? Nec audiendi sunt, qui laudant in 
igne lucem, ardorem autem vituperant, videlicet non ex 
vi naturae, sed ex suo commodo vel incommodo. Videre 
enim volunt, ardere nolunt. Sed parum adtendunt eam 
ipsam lucem, quae certe et illis placet, oculis infirmis 30 
per inconvenientiam nocere, et in illo ardore, qui eis dis- 
plicet, nonnulla animalia per convenientiam salubriter vivere. 

CarvT V. 


Quod in omnium naturarum specie ac modo laudabilis sit 
Creator. 


Naturae igitur omnes, quoniam sunt et ideo habent 

5 modum suum, speciem suam et quandam secum pacem 
suam, profecto bonae sunt; et cum ibi sunt, ubi esse per 
naturae ordinem debent, quantum acceperunt, suum esse 
custodiunt; et quae semper esse non acceperunt, pro usu 
motuque rerum, quibus Creatoris lege subduntur, in me- 
10 lius deteriusve mutantur, in eum divina providentia ten- 
dentes exitum, quem ratio gubernandae universitatis in- 
cludit; ita ut nec tanta corruptio, quanta usque ad in- 
teritum naturas mutabiles mortalesque perducit, sic faciat 
non esse quod erat, ut non inde fiat consequenter quod 
15 esse debebat. Quae cum ita sint, Deus, qui summe est 
atque ob hoc ab illo facta est omnis essentia, quae non 
summe est (quia neque illi aequalis esse deberet, quae 
de nihilo facta esset, neque ullo modo esse posset, si ab 
illo facta non esset), nec ullorum vitiorum offensione 
20 vituperandus et omnium naturarum consideratione laudan- 


dus est. 
Carur VI. 


Quae causa sit beatitudinis angelorum bonorum et quae 
causa sit miseriae angelorum malorum. 


25 Proinde causa beatitudinis angelorum bonorum ea 
verissima reperitur, quod ei adhaerent qui summe est. 
Cum vero causa miseriae malorum angelorum quaeritur, 
ea merito occurrit, quod ab illo, qui summe est, aversi 
ad se ipsos conversi sunt, qui non summe sunt; et hoc 

30 vitium quid aliud quam superbia nuncupetur? Jnitium 

quippe omnis peccati superbia. Noluerunt ergo ad illum 
custodire fortitudinem suam, et qui magis essent, si ei 
qui summe est adhaererent, se illi praeferendo id quod 
minus est praetulerunt. Hic primus defectus et prima 
inopia primumque vitium eius naturae, quae ita creata 
est, ut nec summe esset, et tamen ad beatitudinem haben- 
dam eo, qui summe est, frui posset, a quo aversa non 
quidem nulla, sed tamen minus esset atque ob hoc misera 
fieret. Huius porro malae voluntatis causa efficiens si 
quaeratur, nihil invenitur. Quid est enim quod facit 
voluntatem malam, cum ipsa faciat opus malum? Ac per 
hoc mala voluntas efficiens est operis mali, malae autem 
voluntatis efficiens nihil est. Quoniam si res aliqua est, 
aut habet aut non habet aliquam voluntatem; si habet, 
aut bonam profecto habet aut malam; si bonam, quis ita 
desipiat, ut dicat quod bona voluntas faciat voluntatem 
malam? Erit enim, si ita est, bona voluntas causa peccati, 
quo absurdius putari nihil potest. Si autem res ista, 
quae putatur facere voluntatem malam, ipsa quoque 
habet voluntatem malam, etiam eam quae fecerit res 
consequenter interrogo, atque ita, ut sit aliquis inqui- 
rendi modus, causam primae malae voluntatis inquiro. 
Non est enim prima voluntas mala, quam fecit voluntas 
mala; sed illa prima est, quam nulla fecit. Nam si prae- 
cessit a qua fieret, illa prior est, quae alteram fecit. Si 
respondetur quod eam nulla res fecerit et ideo semper 
fuerit: quaero utrum in aliqua natura fuerit. Si enim in 
nulla fuit, omnino non fuit; si autem in aliqua, vitiabat 
eam et corrumpebat eratque illi noxia ac per hoc bono 
privabat. Et ideo in mala natura voluntas mala esse non 
poterat, sed in bona, mutabili tamen, cui vitium hoc pos- 
set nocere. Si enim non nocuit, non utique vitium fuit, 
ac per hoc nec mala voluntas fuisse dicenda est. Porro 

si nocuit, bonum auferendo vel minuendo utique nocuit. 
Non igitur esse potuit sempiterna voluntas mala in ea re, 
in qua bonum naturale praecesserat, quod mala voluntas 
nocendo posset adimere. Si ergo non erat sempiterna, 
5 quis eam fecerit quaero. Restat ut dicatur, quod ea res 
fecerit malam voluntatem, in qua nulla voluntas fuit. 
Haec utrum superior sit, requiro, an inferior, an aequalis. 
Sed superior utique melior; quo modo ergo nullius, ac 
non potius bonae voluntatis? Hoc idem profecto et ae- 
10 qualis. Duo quippe quamdiu sunt pariter voluntatis bonae, 
non facit alter in altero voluntatem malam. Relinquitur 
ut inferior res, cui nulla voluntas est, fecerit angelicae 
naturae, quae prima peccavit, voluntatem malam. Sed 
etiam res ipsa quaecumque est inferior usque ad infimam 
15 terram, quoniam natura et essentia est, procul dubio bona 
est, habens modum et speciem suam in genere atque 
ordine suo. Quo modo ergo res bona efficiens est volun- 
tatis malae? Quo modo, inquam, bonum est causa mali? 
Cum enim se voluntas relicto superiore ad inferiora con- 
20 vertit, efficitur mala, non quia malum est, quo se con- 
vertit, sed quia perversa est ipsa conversio. Idcirco non 
res inferior voluntatem malam fecit, sed rem inferiorem 
prave atque inordinate, ipsa quia facta est, adpetivit. Si 
enim aliqui duo aequaliter affecti animo et corpore videant 
25 unius corporis pulchritudinem, qua visa unus eorum ad 
inlicite fruendum moveatur, alter in voluntate pudica sta- 
bilis perseveret, quid putamus esse causae, ut in illo fiat, 
in illo non fiat voluntas mala? Quae illam res fecit in 
quo facta est? Neque enim pulchritudo illa corporis; nam 
30 eam non fecit in ambobus, quando quidem amborum non 
dispariliter occurrit aspectibus. An caro intuentis in 
causa est? cur non et illius? An vero animus? cur non 
utriusque? Ambos enim et animo et corpore aequaliter 
affectos fuisse praediximus. An dicendum est alterum 

eorum occulta maligni spiritus suggestione temptatum, 
quasi non eidem suggestioni et qualicumque suasioni pro- 
pria voluntate consenserit? Hanc igitur consensionem, 
hanc malam quam male suadenti adhibuit voluntatem quae 
in eo res fecerit, quaerimus. Nam ut hoc quoque in- 
pedimentum ab ista quaestione tollatur, si eadem tempta- 
tione ambo temptentur, et unus ei cedat atque consen- 
tiat, aller idem qui fuerat perseveret: quid aliud apparet 
nisi unum noluisse, alterum voluisse a castitate deficere? 
Unde, nisi propria voluntate, ubi eadem fuerat in utroque 
corporis et animi affectio? Amborum oculis pariter visa 
est eadem pulchritudo, ambobus pariter institit occulta 
temptatio; propriam igitur in uno eorum voluntatem malam 
res quae fecerit scire volentibus, si bene intueantur, ni- 
hil occurrit. Si enim dixerimus quod ipse eam fecerit, 
quid erat ipse ante voluntatem malam nisi natura bona, 
cuius auctor Deus, qui est inmutabile bonum? Qui ergo 
dicit eum, qui consensit temptanti atque suadenli, cui 
non consensit alius, ad inlicite utendum pulchro corpore, 
quod videndum ambobus pariter adfuit, cum ante illam 
visionem ac temptationem similes ambo animo et corpore 
fuerint, ipsum sibi fecisse voluntatem malam, qui utique 
bonus ante voluntatem malam fuerit: quaerat cur eam 
fecerit, utrum quia natura est, an quia ex nihilo facta 
est, et inveniet voluntatem malam non ex eo esse in- 
cipere quod natura est, sed ex eo quod de nihilo facta 
natura est. Nam si natura causa est voluntatis malae, 
quid aliud cogimur dicere, nisi a bono fieri malum et 
bonum esse causam mali? si quidem a natura bona fit 


e 


IE 


9 


voluntas mala. Quod unde fieri potest, ut natura bona, 30 


quamvis mutabilis, antequam habeat voluntatem malam, 
faciat aliquid mali, hoc est ipsam voluntatem malam? 

Carur VII. 


Causam efficientem malae voluntatis non esse 
quaerendam. 


Nemo igitur quaerat efficientem causam malae volun- 
5 tatis; non enim est efficiens sed deficiens, quia nec illa 
electio sed defectio. Deficere namque ab eo, quod summe 
est, ad id, quod minus est, hoc est incipere habere volun- 
tatem malam. Causas porro defectionum istarum, cum 
efficientes non sint, ut dixi, sed deficientes, velle invenire 
10 tale est, ac si quisquam velit videre tenebras vel audire 
silentium, quod tamen utrumque nobis notum est, neque 
illud nisi per oculos, neque hoc nisi per aures, non sane 
in specie, sed in speciei privatione. Nemo ergo ex me 
scire quaerat, quod me nescire scio, nisi forte ut nescire 
15 discat, quod sciri non posse sciendum est. Ea quippe 
quae non in specie, sed in eius privatione sciuntur, si 
dici aut intellegi potest, quodam modo nesciendo sciun- 
tur, ut sciendo nesciantur. Cum enim acies etiam oculi 
corporalis currit per species corporales, nusquam tenebras 
20 videt, nisi ubi coeperit non videre. Ita etiam non ad 
aliquem alium sensum, sed ad solas aures pertinet sen- 
tire silentium, quod tamen nullo modo nisi non audiendo 
sentitur, Sic species intellegibiles mens quidem nostra 
intellegendo conspicit; sed ubi deficiunt, nesciendo con- 
25 discit. JDelicta enim quis intellegit? 


CaPruT VIII. 


De amore perverso, quo voluntas ab incommutabili bono 
ad mutabile bonum deficit. 
Hoc scio, naturam Dei numquam, nusquam, nulla ex 
parte posse deficere, et ea posse deficere, quae ex nihilo 
26 Ps. 18, 13 

facta sunt. Quae tamen quanto magis sunt et bona faciunt 
(tunc enim aliquid faciunt), causas habent efficientes; in 
quantum autem deficiunt et ex hoc mala faciunt (quid 
enim tunc faciunt nisi vana?), causas habent deficientes. 
Itemque scio, in quo fit mala voluntas, id in eo fieri, 6 
quod si nollet non fieret, et ideo non necessarios, sed 
voluntarios defectus iusta poena consequitur. Deficitur 
enim non ad mala, sed male, id est non ad malas natu- 
ras, sed ideo male, quia contra ordinem naturarum ab eo 
quod summe est ad id quod minus est. Neque enim 10 
auri vitium est avaritia, sed hominis perverse amantis 
aurum iustitia derelicta, quae incomparabiliter auro debuit 
anteponi; nec luxuria vitium est pulchrorum suaviumque 
corporum, sed animae perverse amantis corporeas volupta- 
tes neglecta temperantia, qua rebus spiritaliter pulchriori- 15 
bus et incorruptibiliter suavioribus coaptamur; nec iactan- 
tia vitium est laudis humanae, sed animae perverse amantis 
laudari ab hominibus spreto testimonio conscientiae; nec 
superbia vitium est dantis potestatem vel ipsius etiam 
potestatis, sed animae perverse amantis potestatem suam 20 
potentioris iustiore contempta. Ac per hoc qui perverse 
amat cuiuslibet naturae bonum, etiamsi adipiscatur, ipse 
fit in bono malus et miser meliore privatus. 


CarvT IX. 


An sancti angeli, quem habent creatorem naturae, eun- 25 
dem habeant bonae voluntatis auctorem per Spiritum 
sanctum in eis caritate diffusa. 


Cum ergo malae voluntatis efficiens naturalis vel, si 
dici potest, essentialis nulla sit causa (ab ipsa quippe 
incipit spirituum mutabilium malum, quo minuitur atque 30 
depravatur naturae bonum, nec talem voluntatem facit 
nisi defectio, qua deseritur Deus, cuius defectionis etiam 

causa utique deficit): si dixerimus nullam esse efficientem 
causam etiam voluntatis bonae, cavendum est, ne voluntas 
bona bonorum angelorum non facta, sed Deo coaeterna 
esse credatur. Cum ergo ipsi facti sint, quo modo illa 
non esse facta dicetur? Porro quia facta est, utrum cum 
ipsis facta est, an sine illa fuerunt prius? Sed si cum 
ipsis, non dubium quod ab illo facta sit, a quo et ipsi; 
simulque ut facti sunt, ei, a quo facti sunt, amore, cum 
quo facti sunt, adhaeserunt; eoque sunt isti ab illorum 
societate discreti, quod illi in eadem bona voluntate man- 
serunt, isti ab ea deficiendo mutati sunt, mala scilicet 
voluntate hoc ipso quod a bona defecerunt; a qua non 
defecissent, si utique noluissent. Si autem boni angeli 
fuerunt prius sine bona voluntate eamque in se ipsi Deo 
non operante fecerunt: ergo meliores a se ipsis quam ab 
illo facti sunt? Absit Quid enim erant sine bona 
voluntate nisi mali? Aut si propterea non mali, quia nec 
mala voluntas eis inerat (neque enim ab ea, quam non- 
dum coeperant habere, defecerant), certe nondum tales, 
nondum tam boni quam esse cum bona voluntate coepe- 
runt. Àt si non potuerunt se ipsos facere meliores, quam 
eos ille fecerat, quo nemo melius quicquam facit: profecto 
et bonam voluntatem, qua meliores essent, nisi operante 
adiutorio Creatoris habere non possent. Et cum id egit 
eorum voluntas bona, ut non ad se ipsos, qui minus 
erant, sed ad illum, qui summe est, converterentur eique 
adhaerentes magis essent eiusque participatione sapienter 
beateque viverent: quid aliud ostenditur nisi voluntatem 
quamlibet bonam inopem fuisse in solo desiderio reman- 
suram, nisi ille, qui bonam naturam ex nihilo sui capa- 
cem fecerat, ex se ipso faceret inplendo meliorem, prius 
faciens excitando avidiorem? 

Nam et hoc discutiendum est, si boni angeli ipsi in 

se fecerunt bonam voluntatem, utrum aliqua eam an nulla 
voluntate fecerunt, Si nulla, utique nec fecerunt. Si ali- 
qua, utrum mala an bona? Si mala, quo modo esse po- 
tuit mala voluntas bonae voluntatis effectrix? Si bona, 
iam ergo habebant. Et istam quis fecerat nisi ille, qui 
eos cum bona voluntate, id est cum amore casto, quo 
illi adhaererent, creavit, simul eis et condens naturam et 
largiens gratiam? Unde sine bona voluntate, hoc est Dei 
amore, numquam sanctos angelos fuisse credendum est. 
Isti autem, qui, cum boni creati essent, tamen mali sunt 
(mala propria voluntate, quam bona natura non fecit, nisi 
cum a bono sponte defecit, ut mali causa non sit bonum, 
sed defectus a bono), aut minorem acceperunt divini 
amoris gratiam quam illi, qui in eadem perstiterunt, aut 
si utrique boni aequaliter creati sunt, istis mala volun- 
tate cadentibus illi amplius adiuti ad eam beatitudinis 
plenitudinem, unde se numquam casuros certissimi fierent, 
pervenerunt; sicut iam etiam in libro, quem sequitur iste, 
tractavimus. Confitendum est igitur cum debita laude 
Creatoris non ad solos sanctos homines pertinere, verum 
etiam de sanctis angelis posse dici, quod caritas Dei dif- 
fusa sit in eis per Spiritum sanctum, qui datus est eis; 
nec tantum hominum, sed primitus praecipueque angelo- 
rum bonum esse, quod scriptum est: Mihi autem adhae- 
rere Deo bonum est. Hoc bonum quibus commune est, 
habent et cum illo cui adhaerent et inter se sanctam 
societatem et sunt una civitas Dei eademque vivum sacri- 
ficium eius vivumque templum eius. Cuius pars, quae 
coniungenda inmortalibus angelis ex mortalibus hominibus 
congregatur et nunc mutabiliter peregrinatur in terris 
vel in eis, qui mortem obierunt, secretis animarum re- 
ceptaculis sedibusque requiescit, eodem Deo creante quem 

ad modum exorta sit, sicut de angelis dictum est, iam 
video esse dicendum. Ex uno quippe homine, quem pri- 
mum Deus condidit, humanum genus sumpsit exordium 
secundum sanctae scripturae fidem, quae mirabilem aucto- 
ritatem non inmerito habet in orbe terrarum atque in 
omnibus gentibus, quas sibi esse credituras inter cetera 
vera, quae dixit, vera divinitate praedixit. 


CAPUT X. 


De opinione eorum, qui humanum genus sicut ipsum 
mundum semper fuisse existimant. 


Omittamus igitur coniecturas hominum nescientium 
quid loquantur de natura vel institutione generis humani. 
Alii namque, sicut de ipso mundo crediderunt, semper 
fuisse homines opinantur. Unde ait et Apuleius, cum hoc 
animantium genus describeret: „Singillatim mortales, cun- 
cti tamen universo genere perpetui.“ Et cum illis dictum 
fuerit, si semper fuit humanum genus, quonam modo 
verum eorum loquatur historia narrans qui fuerint qua- 
rumque rerum inventores, qui primi liberalium discipli- 
narum aliarumque artium institutores, vel a quibus pri- 
mum illa vel illa regio parsque terrarum, illa atque illa 
insula incoli coeperit, respondent diluviis et conflagratio- 
nibus per certa intervalla temporum non quidem omnia, 
sed plurima terrarum ita vastari, ut redigantur homines 
ad exiguam paucitatem, ex quorum progenie rursus mul- 
titudo pristina reparetur; ac sic identidem reperiri et in- 
stitui quasi prima, cum restituantur potius, quae fuerant 
illis nimiis vastationibus interrupta et extincta; ceterum 
hominem nisi ex homine existere omnino non posse, Di- 
cunt autem quod putant, non quod sciunt, 

CapruT XI. 


De falsitate eius historiae, quae multa milia annorum 
praeteritis temporibus ascribit. 


Fallunt eos etiam quaedam mendacissimae litterae, 
quas perhibent in historia temporum multa annorum milia 
continere, cum ex litteris sacris ab institutione hominis 
nondum completa annorum sex milia computemus. Unde 
ne multa disputem quem ad modum illarum litterarum, 
in quibus longe plura annorum milia referuntur, vanitas 
refellatur et nulla in illis rei huius idonea reperiatur au- 
cloritas: illa epistula Alexandri Magni ad Olympiadem 
matrem suam, quam scripsit narrationem cuiusdam Aegy- 
ptii sacerdotis insinuans, quam protulit ex litteris quae 
sacrae apud illos haberentur, continet etiam regna, quae 
Graeca quoque novit historia; in quibus regnum Assyrio- 
rum in eadem epistula Alexandri quinque milia excedit 
annorum; in Graeca vero historia mille ferme et trecen- 
tos habet ab ipsius Beli principatu, quem regem et ille 
Aegyptius in eiusdem regni ponit exordio; Persarum autem 
et Macedonum imperium usque ad ipsum Alexandrum, cui 
loquebatur, plus quam octo annorum milia ille constituit, 
cum apud Graecos Macedonum usque ad mortem Alexan- 
dri quadringenti octoginta quinque reperiantur, Persarum 
vero, donec ipsius Alexandri victoria finiretur, ducenti et 

rum illis Aegyptiis sunt minores, nec eis, etiamsi ter tan- 
tum computarentur, aequarent. Perhibentur enim Aegy- 

ptii quondam tam breves annos habuisse, ut quaternis 
mensibus flnirentur; unde annus plenior et verior, qua- 
lis nunc et nobis et illis est, tres eorum annos com- 
plectebatur antiquos. Sed ne sic quidem, ut dixi, Graeca 

6 Aegyptiae numero temporum concordat historia. Et ideo 
Graecae potius fides habenda est, quia veritatem non ex- 
cedit annorum, qui litteris nostris, quae vere sacrae sunt, 
continentur. Porro si haec epistula Alexandri, quae maxime 
innotuit, multum abhorret in spatiis temporum a proba- 

10 bili fide rerum: quanto minus credendum est illis litteris, 
quas plenas fabulosis velut antiquitatibus proferre voluerint 
contra auctoritatem notissimorum divinorumque librorum, 
quae totum orbem sibi crediturum esse praedixit, et cui 
totus orbis, sicut ab ea praedictum est, credidit; quae 

16 vera se narrasse praeterita ex his, quae futura praenun- 
tiavit, cum tanta veritate inplentur, ostendit. 


CaPuT XII. 


De his, qui hunc quidem mundum non sempiternum pu- 
tant, sed aut innumerabiles aut eundem unum certa con- 
20 clusione saeculorum semper nasci et resolvi opinantur. 
Alii vero, qui mundum istum non existimant sempi- 
ternum, osi non eum solum, sed innumerabiles opinen- 
tur, sive solum quidem esse, sed certis saeculorum inter- 
vallis innumerabiliter oriri et occidere, necesse est fateantur 
25 hominum genus prius sine hominibus gignentibus exti- 
tisse. Neque enim ut alluvionibus incendiisque terrarum, 
quas illi non putant toto prorsus orbe contingere, et ideo 
paucos homines, ex quibus multitudo pristina reparetur, 
semper remanere contendunt, ita et hi possunt putare, 

14 praedictus V1 w XII FA^ XIBv; similiter diser € 
reliqua huius libri capita 19 unum om. V. 81 illi F; sed cf. 
526,13 non om. VFGt 26 terr.] temporum t " E 
tur b  repar. mult. prist. B w aliquid VA'^6Babl aliqui 
A'Feptv relinquatur FGBablt relinquantur VA-epv 


DE CIVITATE DEI L. Xil. C. 12. 13. 529 


mundo; sed sicut ipsum mundum ex materia sua renasci 
existimant, ita in illo ex elementis eius genus humanum 
ac deinde a parentibus progeniem pullulare mortalium, sicut 
aliorum animalium. 


CaPvT XIII. 


Quid respondendum sit his, qui primam conditionem 
hominis tardam esse causantur. 


Quod autem respondimus, cum de mundi origine 
quaestio verteretur, eis, qui nolunt credere non eum sem- 
per fuisse, sed esse coepisse, sicut eliam Plato apertissime 
confitetur, quamvis a nonnullis contra quam loquitur sen- 
sisse credatur: hoc etiam de prima hominis conditione 
responderim, propter eos, qui similiter moventur, cur 
homo per innumerabilia atque infinita retro tempora crea- 
tus non sit tamque sero sit creatus, ut minus quam sex 
milia sint annorum, ex quo esse coepisse in sacris litteris 
invenitur. Si enim brevitas eos offendit temporis, quod 
tam pauci eis videntur anni, ex quo institutus homo in 
nostris auctoritatibus legitur: considerent nihil esse diu- 
turnum, in quo est aliquid extremum, et omnia saeculo- 
rum spatia defiuita, si aeternitati interminae comparentur, 
non exigua existimanda esse, sed nulla. Ac per hoc si 
non quinque vel sex, verum etiam sexaginta milia sive 
sescenta, aut sexagiens aut sescentiens ant sescentiens 
miliens dicerentur annorum, aut itidem per totidem totiens 
multiplicaretur haec summa, ubi iam nullum numeri nomen 
haberemus, ex quo Deus hominem fecit: similiter quaeri 
posset, cur ante non fecerit. Dei quippe ab homiuis 
creatione cessatio retrorsus aeterna sine initio tanta est, 
ut, si ei conferatur quamlibet magna et ineffabilis numero- 


sitas temporum, quae tamen fine conclusa certi spatii 


3 a0m.Vt ex p 11 sens.) sumpsisse 1 18 amouentur V 


15 creatus] conditus Bav 21 interminae l'AF- GBe'lpt inter- 


minatae abe'v 24 sexagiens aut sescentiens Feltv sox. siue 


sesc. À Do." * (progr.p.6, aut sescentiens om. FBabp 25 ducer. 


B £26 multiplicarentur VFt 28 possit 1 


20 


25 


30 


530 8. AUGUSTINI 


terminatur, nec saltem tanta videri debeat, quanta si umoris 
brevissimam guttam universo mari, etiam quantum ocea- 
nus circumfluit, comparemus; quoniam istorum duorum 
unum quidem perexiguum est, alterum incomparabiliter 
5 magnum, sed utrumque finitum; illud vero temporis spa- 
tium, quod ab aliquo initio progreditur et aliquo termino 
cohercetur, magnitudiue quantacumque tendatur, compara- 
tum illi, quod initium non habet, nescio utrum pro mini- 
mo an potius pro nullo deputandum est. Hinc enim si 
10 a fine vel brevissima singillatim momenta detrahantur, 
decrescente numero licet tam ingenti, ut vocabulum non 
inveniat, retrorsum redeundo (tamquam si hominis dies 
ab illo, in quo nunc vivit, usque ad illum, in quo natus 
est, detrahas) quandoque ad initium illa detractio perdu- 
15 cetur. Si autem detrahantur retrorsus in spatio, quod a 
nullo coepit exordio, non dico singillatim minuta momen- 
ta vel horarum aut dierum aut mensum aut annorum 
etiam quantitates, sed tam magna spatia, quanta illa summa 
conprehendit annorum, quae iam dici a quibuslibet com- 
20 putatoribus non potest, quae tamen momentorum minu- 
tatim detractione consumitur, et detrahantur haec tanta 
spatia non semel atque iterum saepiusque, sed semper; 
quid fit, quid agitur, quando numquam ad initium, quod 
omnino nullum est, pervenitur? Quapropter quod nos 
25 modo quaerimus post quinque milia et quod excurrit an- 
norum, possent et posteri etiam post annorum sescen- 
tiens miliens eadem curiositate requirere, si in tantum 
haec mortalitas hominum exoriendo et occubando et in- 
perita perseveraret infirmitas. Potuerunt et qui fuerunt 
30 ante nos ipsis recentibus hominis creati temporibus istam 
movere quaestionem. Ipse denique primus homo vel po- 
stridie vel eodem die postea quam factus est potuit in- 
quirere, cur non ante sit factus; et quandocumque antea 

factus esset, non vires lunc alias et alias nunc vel etiam 
postea ista de initio rerum temporalium controversia re- 
periret. 


CapruT XIV. 


De revolutione saeculorum, quibus certo fine conclusis 
universa semper in eundem ordinem eandemque spe- 
ciem reditura quidam philosophi crediderunt. 


Hanc autem se philosophi mundi huius non aliter 
putaverunt posse vel debere dissolvere, nisi ut circuitus 
temporum inducerent, quibus eadem semper fuisse reno- 
vata atque repetita in rerum natura atque ita deinceps 
fore sine cessalione adseverarent volumina venientium et 
praetereuntium saeculorum; sive in mundo permanente 
isti circuitus fierent, sive certis intervallis oriens et occi- 
dens mundus eadem semper «quasi nova, quae transacta 
et ventura sunt, exhiberet. A quo ludibrio prorsus in- 
mortalem animam, etiam cum sapientiam perceperit, libe- 
rare non possunt, euntem siue cessatione ad falsam bea- 
titudinem et ad veram miseriam sine cessatione redeuntem. 
Quo modo enim vera beatitudo est, de cuius numquam 
aeternitate confiditur, dum anima venturam miseriam aut 
inperitissime in veritate nescit aut infelicissime in beati- 
tudine pertimescit? At si ad miserias numquam ulterius 
reditura ex his ad beatitudinem pergit: fit ergo aliquid 
novi in tempore, quod finem non habet temporis. Cur non 
ergo et mundus? cur non et homo factus in mundo? ut illi 
nescio qui falsi circuitus a falsis sapientibus fallacibusque 
comperti in doctrina sana tramite recti itineris evitentur. 

Nam quidam et illud, quod legitur in libro Salomo- 
nis, qui vocatur ecclesiastes: Quid est quod fuit? Ipsum 
quod erit. Et quid est quod factum est? Ipsum quod 
occumbendo 7-Bal*pv — 6 certo fine om. A^ 10 nouata E 

fiet; et non est omne recens sub sole. Qui loquetur et 
dicet: Ecce hoc novum est: iam fuit saeculis quae fue- 
runt ante nos, propter hos circuitus in eadem redeuntes 
et in eadem cuncta revocantes dictum intellegi volunt; 
quod ille aut de his rebus dixit, de quibus superius lo- 
quebatur, hoc est de generationibus aliis euntibus, aliis 
venientibus, de solis anfractibus, de torrentium lapsibus; 
aut certe de omnium rerum geueribus, quae oriuntur at- 
que occidunt. Fuerunt enim homines ante nos, sunt et 
nobiscum, erunt et post nos; ita quaeque animantia vel 
arbusta. , " Monstra quoque ipsa, quae inusitata nascuntur, 
quamvis 'inter se diversa sint et quaedam eorum semel 
facta NOTE. tamen secundum id, quod generaliter 
miracula et monstra sunt, utique et fuerunt et erunt, nec 
recens et novum est, ut monstrum sub sole nascatur. 
Quamvis haec verba quidam sic intellexerint, tamquam in 
praedestinatione Dei iam facta fuisse omnia sapiens ille 
voluisset intellegi, et ideo nihil recens esse sub sole. Absit 
autem a recta fide, ut his Salomonis verbis illos circuitus 
significatos esse credamus, quibus illi putant sic eadem 
temporum temporaliumque rerum volumina repeti, ut verbi 
gratia, sicut isto saeculo Plato philosophus in urbe Athe- 
niensi et in ea schola, quae Academia dicta est, discipulos 
docuit, ita per innumerabilia retro saecula multum qui- 
dem prolixis intervallis, sed tamen certis, et idem Plato 
et eadem civitas et eadem schola idemque discipuli re- 
petii et per innumerabilia deinde saecula repetendi sint. 
Absit, inquam, ut nos ista credamus. Semel enim Chri- 
stus mortuus est pro peccatis nostris; “ surgens autem a 
mortuis iam non moritur, et mors ei ultra nón domina- 
bitur; et nos post resurrectionem semper cum Domino 

erimus, cui modo dicimus, quod sacer admonet psalmus: 
Tu, Domine, servabis nos et custodies nos a generatione 
hac et in aeternum." Satis autem istis existimo convenire 
quod sequitur: 7n circuitu impii ambulabunt; non quia 
per circulos, quos opinantur, eorum vita est recursura, 
sed quia modo talis est erroris eorum via, id est falsa 
doctriua. 
CapruT XV. 


De temporali conditione generis humani, quam Deus nec 
novo consilio instituerit nec mutabili voluntate. 


Quid autem mirum est, si in his circuitibus errantes 
nec aditum nec exitum inveniunt? quia genus humanum 
atque ista nostra mortalitas nec quo initio coepta sit 
sciunt, nec quo fine claudatur; quando quidem altitudinem 
Dei penetrare non possunt, qua, cum ipse sit aeternus 
et sine initio, ab aliquo tamen initio exorsus est tempora 
et hominem, quem numquam antea fecerat, fecit in tem- 
pore, non tamen novo et repentino, sed inmutabili aeterno- 
que consilio. Quis hanc valeat altitudinem  investigabi- 
lem vestigare et inscrutabilem perscrutari, secundum quam 
Deus hominem temporalem, ante quem nemo umquam 
hominum fuit, non mutabili voluntate in tempore condidit 
et genus humanum ex uno multiplicavit? Quando quidem 
psalmus ipse cum praemisisset atque dixisset: Tu, Domine, 
servabis nos et custodies nos a generatione hac et in 
aeternum, ac deinde repercussisset eos, in quorum stulta 
impiaque doctrina nulla liberationis et beatitudinis animae 
servatur aeternitas, continuo subiciens: Jn circuitu impii 
ambulabunt: tamquam ei diceretur: „Quid ergo tu credis, 

sentis, intellegis? numquidnam existimandum est subito 
Deo placuisse hominem facere, quem numquam antea in- 
finita retro aeternitate fecisset, cui nihil novi accidere 
potest, in quo mutabile aliquid non est?" continuo re- 

5 spondit ad ipsum Deum loquens: Secundum altitudinem 
tuam multiplicasti filios hominum. Sentiant, inquit, homines 
quod putant, et quod eis placet opinentur et disputent: 
Secundum altitudinem tuam, quam nullus potest nosse 
hominum, sultiplicasti filios hominum. Valde quippe 

10 altum est et semper fuisse, et hominem, quem numquam 
fecerat, ex aliquo tempore primum facere voluisse, nec 
consilium voluntatemque mutasse. 


CapruT XVI. 


An ut Deus semper etiam dominus fuisse intellegatur, 
15 credendum sil creaturam quoque numquam defuisse cui 
dominaretur, et quo modo dicatur semper creatum 
quod dici non potest coaeternum. 


Ego quidem sicut Dominum Deum aliquando domi- 

num non fuisse dicere non audeo, ita hominem numquam 
20 antea fuisse el ex quodam tempore primum hominem 
creatum esse dubitare non debeo. Sed cum cogito cuius 
rei dominus semper fuerit, si semper creatura non fuit, 
adfirmare aliquid pertimesco, quia et me ipsum intueor 
et scriptum esse recolo; Quis hominum potest scire con- 
25 silium Dei, aut quis poterit cogitare quid velit Dominus? 
Cogitationes enim mortalium timidae et incertae adin- 
ventiones nostrae. Corruptibile enim corpus adgravat 
animam, et deprimit terrena inhabitatio sensum multa 
cogitantem. Ex his igitur, quae in hac terrena inhabita- 

tione multa cogito (ideo utique multa, quia unum, quod 
ex illis vel praeter illa, quod forte non cogito, verum est, 
invenire non possum), si dixero semper fuisse creaturam, 
cuius dominus esset, qui semper est dominus nec dominus 
umquam non fuit; sed nunc illam, nunc aliam per alia 
atque alia temporum spatia, ne aliquam Creatori coaeter- 
nam esse dicamus, quod fides ratioque sana condemnat: 
cavendum est, ne sit absurdum et a luce veritatis alienum 
mortalem quidem per vices temporum semper fuisse crea- 
turam, decedentem aliam, aliam succedentem; inmortalem 
vero non esse coepisse, nisi cum ad nostrum saeculum 
ventum est, quando et angeli creati sunt, si eos recte lux 
illa primum facta significat aut illud potius caelum, de 
quo dictum est: Jn principio fecit Deus caelum et ter- 
ram, cum tamen non fuerint, antequam fierent, ne inmor- 
tales, si semper fuisse dicuntur, Deo coaeterni esse cre- 
dantur. Si autem dixero non in tempore creatos angelos, 
sed ante omnia tempora et ipsos fuisse, quorum Deus 
dominus esset, qui numquam nisi dominus fuit: quaeretur 
a me etiam, si ante omnia tempora facti sunt, utrum 
semper potuerint esse qui facti sunt. Hic respondendum 
forle videatur: Quo modo non semper, cum id, quod est 
omni tempore, non inconvenienter semper esse dicatur? 
Usque adeo autem isti omni tempore fuerunt, ut etiam 
ante omnia tempora facti sint; si tamen a caelo coepta 
sunt tempora, et illi iam erant ante caelum. At si tem- 
pus non a caelo, verum et ante caelum fuit; non quidem 
in horis et diebus et mensibus et annis (nam istae di- 
mensiones temporalium spatiorum, quae usitate ac proprie 
dicuntur tempora, manifestum est quod a motu siderum 
coeperint; unde et Deus, cum haec institueret, dixit: Ef 
sint in signa et in tempora et in dies et in annos), sed 
in aliquo mutabili motu, cuius aliud prius, aliud posterius 
praeterit, eo quod simul esse non possunt; — si ergo 

ante caelum in angelicis motibus tale aliquid fuit et ideo 

tempus iam fuit atque angeli, ex quo facti sunt, tempora- 

liter movebantur: etiam sic omni tempore fuerunt, quando 

quidem cum illis facta sunt tempora. Quis autem dicat: 
5 Non semper fuit, quod omni tempore fuit? 

Sed si hoc respondero, dicetur mihi: Quo modo ergo 
non coaeterni Creatori, si semper ille, semper illi fue- 
runt? Quo modo etiam creati dicendi sunt, si semper 
fuisse intelleguntur? Ad hoc quid respondebitur? An 

10 dicendum est et semper eos fuisse, quoniam omni tem- 
pore fuerunt, qui cum tempore facti sunt, aut cum qui- 
bus facta sunt tempora, et tamen creatos? Neque enim 
et ipsa tempora creata esse negabimus, quamvis omni 
tempore tempus fuisse nemo ambigat. Nam si non omni 

15 tempore fuit tempus, erat ergo tempus, quando nullum 
erat tempus. Quis hoc stultissimus dixerit? Possumus 
enim recte dicere: Erat tempus, quando non erat Roma; 
erat tempus, quando non erat Hierusalem; erat tempus, 
quando non erat Abraham; erat tempus, quando non erat 

20 homo, et si quid huius modi; postremo si non cum in- 
itio temporis, sed post aliquod tempus factus est mun- 
dus, possumus dicere: Erat tempus, quando non erat 
mundus; at vero: Erat tempus, quando nullum erat tem- 
pus, tam inconvenienter dicimus, ac si quisquam dicat: 

25 Erat homo, quando nullus erat homo, aut: Erat iste mun- 
dus, quando iste non erat mundus. Si enim de alio at- 
que alio intellegatur, potest dici aliquo modo, hoc est: 
Erat alius homo, quando non erat iste homo; sic ergo: 
Erat aliud tempus, quando non erat hoc tempus, recte 

30 possumus dicere; at vero: Erat tempus, quaudo nullum 
erat tempus, quis vel insipientissimus dixerit? Sicut ergo 
dicimus creatum tempus, cum ideo semper fuisse dicatur, 
quia omni tempore tempus fuit: ita non est consequens, 
ut, si semper fuerunt angeli, ideo non sint creati, ut 

propterea semper fuisse dicantur, quia omni tempore 
fuerunt, et propterea omni tempore fuerunt, quia nullo 
modo sine his ipsa tempora esse potuerunt. Ubi enim 
nulla creatura est, cuius mutabilibus motibus tempora 
peragantur, tempora omnino esse non possunt; ac per 
hoc etsi semper fuerunt, creati sunt, nec si semper 
fuerunt, ideo Creatori coaeterni sunt. llle enim semper 
fuit aeternitate inmutabili; isti autem facti sunt; sed 
ideo semper fuisse dicuntur, quia omni tempore fue- 
runt, sine quibus tempora nullo modo esse potuerunt; 
tempus autem quoniam mutabilitate trauscurrit, aeternitati 
inmutabili non potest esse coaeternum. Ac per hoc 
etiamsi inmortalitas angelorum non transit in tempore, 
nec praeterita est quasi iam non sit, nec futura quasi 
nondum sit: tamen eorum motus, quibus tempora per- 
aguntur, ex futuro in praeteritum transeunt, et ideo Crea- 
tori, in cuius motu dicendum non est vel fuisse quod 
iam non sit, vel futurum esse quod nondum sit, coaeterni 
esse non possunt. 

Quapropter si Deus semper dominus fuit, semper 
habuit creaturam suo dominatui servientem; verum tamen 
non de ipso genitam, sed ab ipso de nihilo factam nec 
ei coaeternam; erat quippe ante illam, quamvis nullo tem- 
pore sine illa; non eam spatio transcurrente, sed manente 
perpetuitate praecedens. Sed hoc si respondero eis qui 
requirunt, quo modo semper creator, semper dominus 
fuit, si creatura serviens non semper fuit; aut quo modo 
creata est et non potius creatori coaeterna est, si semper 
fuit: vereor ne facilius iudicer adfirmare quod nescio, 

quam docere quod scio. Redeo igitur ad id, quod crea- 30 


tor noster scire nos voluit; illa vero, quae vel sapientio- 
ribus in hac vita scire permisit vel omnino perfectis in 
alia vita scienda servavit, ultra vires meas esse confiteor. 
Sed ideo putavi sine adfirmatione tractanda, ut qui haec 

legunt videant a quibus quaestionum periculis debeant 
temperare, nec ad omnia se idoneos arbitrentur potiusque 
intellegant quam sit apostolo obtemperandum praecipienti 
salubriter, ubi ait: Dico autem per gratiam Dei quae 
data est mihi omnibus qui sunt in vobis, non plus sapere 
quam oportet sapere, sed sapere ad temperantiam, uni- 
cuique sicut Deus partítus est mensuram fidei. Si enim 
pro viribus suis alatur infans, fiet, ut crescendo plus ca- 
piat; si autem vires suae capacitatis excedat, deficiet ante- 
10 quam crescat. 


[2 


Carur XVII. 


Quo modo intellegenda sit promissa homini a Deo vita 
aeterna ante tempora aeterna. 


Quae saecula praeterierint antequam genus insu- 
15 tueretur humanum, me fateor ignorare; non tamen dubito 
nihil omnino creaturae Creatori esse coaeternum. Dicit 
etiam apostolus tempora aeterna, nec ea futura, sed, quod 
magis est mirandum, praeterita. Sic enim ait: In spem 
vitae aeternae, quam promisit non mendax Deus ante 
20 tempora aeterna; manifestavit autem temporibus suis 
verbum suum. Ecce dixit retro quod fuerint tempora 
aeterna, quae tamen non fuerint Deo coaeterna, si quidem 
ille ante tempora aeterna non solum erat, verum etiam 
promisit vitam aeternam, quam manifestavit temporibus 
25 suis, id est congruis, quid aliud quam Verbum suum? 
Hoc est enim vita aeterna. Quo modo autem promisit, 
cum hominibus utique promiserit, qui nondum erant ante 
tempora aeterna, nisi quia in eius aeternitate atque in 
ipso Verbo eius eidem coaeterno iam praedestinatione 
80 fixum erat, quod suo tempore futurum erat? 


7 Rom. 12,83 £1 Tit. 1,2 sq. 


4 dei mss; om. v 5 inter nos A“™a 7 sicut unicuique v 
9 abscedat 1 14 praeterierunt A"^1 26 Nam quomodo pt aut.] 
ante p $7 ante — nisi om.1 $8 qui a eius] ipsius Bv 


DE CIVITATE DEI In» XII. C. 18, 539 


CaPvT XVIII, 


Quid de incommutabili consilio ac voluntate Dei fides 

sana defendat contra ratiocinationes eorum, qui opera 

Dei ex aeternitate repetita per eosdem semper volunt 
saeculorum redire circuitus. 5 


lllud quoque non dubito, antequam homo primus 
creatus esset, numquam queinquam fuisse hominem; nec 
eundem ipsum nescio quibus circuitibus nescio quotiens 
revolutum, nec alium aliquem natura similem. Neque ab 
hac fide me philosophorum argumenta deterrent, quorum 10 
acutissimum illud putatur, quod dicunt nulla infinita ulla 
scientia posse conprehendi; ac per hoc Deus, inquiunt, 
rerum quas facit omnium finitarum omnes finitas apud 
se rationes habet; bonitas autem eius numquam vacua 
fuisse credenda est, ne sit temporalis eius operatio, cuius 15 
retro fuerit aeterna cessatio, quasi paenituerit eum prio- 
ris sine inilio vacationis ac propterea sit operis adgressus 
initium; et ideo necesse est, inquiunt, eadem semper re- 
peti eademque semper repetenda transcurrere, vel manente 
mundo mutabiliter, qui licet numquam non fuerit et sine 20 
initio temporis tamen factus est, vel eius quoque ortu et 
occasu semper illis circuitibus repetito semperque repe- 
tendo; ne videlicet, si aliquando primum Dei opera coepta 
dicuntur, priorem suam sine initio vacationem tamquam 
inertem ac desidiosam et ideo sibi displicentem damnasse 25 
quodam modo atque ob hoc mutasse credatur; si autem 
semper quidem temporalia, sed alia atque alia perhibetur 
operatus ac sic aliquando etiam ad hominem faciendum, 
quem numquam antea fecerat, pervenisse, non scientia, 
qua putant non posse quaecumque infinita conprehendi, 30 
sed quasi ad horam, sicut veniebat in mentem, fortuita 
quadam inconstantia videatur fecisse quae fecit. Porro 

si illi circuitus admittantur, inquiunt, quibus vel manente 
mundo vel ipso quoque revolubiles ortus suos et occasus 
eisdem circuitibus inserente eadem temporalia repetuntur, 
nec ignavum otium, praesertim tam longae sine initio 
diuturnitatis, Deo tribuitur, nec inprovida temeritas operum 
suorum; quoniam si non eadem repetantur, non possunt 
infinita diversitate variata ulla eius scientia vel praescien- 
tia conprehendi. 

Has argumentationes, quibus impii nostram simplicem 
pietatem, ut cum illis in circuitu ambulemus, de via recta 
conantur avertere, si ratio refutare non posset, fides in- 
ridere deberet. Huc accedit, quod in adiutorio Domini 
Dei nostri hos volubiles circulos, quos opinio confingit, 
ratio manifesta confringit. Hinc enim maxime isti errant, 
ut in circuitu falso ambulare quam vero et recto itinere 
malint, quod mentem divinam omnino inmutabilem, cuius- 
libet infinitatis capacem et innumera omnia sine cogita- 
tionis alternatione numerantem, de sua humana mutabili 
angustaque meliuntur; et fit illis quod ait apostolus: 
Comparantes enim semet ipsos sibimel ipsis non intel- 
legunt. Nam quia illis quidquid novi faciendum venit in 
mentem, novo consilio faciunt (mutabiles quippe mentes 
gerunt): profecto non Deum, quem cogitare non possunt, 
sed semet ipsos pro illo cogitantes, non illum, sed se 
ipsos, nec illi, sed sibi comparant. Nobis autem fas non 
est credere, aliter affici Deum cum vacat, aliter cum 
operatur; quia nec affici dicendus est, tamquam in eius 
natura fiat aliquid, quod ante non fuerit. Patitur quippe 
qui afficitur, et mutabile est omne quod aliquid patitur. 
Non itaque in eius vacatione cogitetur ignavia desidia 
inertia, sicut nec in eius opere labor conatus industria. 
Novit quiescens agere et agens quiescere. Potest ad opus 
novum non novum, sed sempiternum adhibere consilium; 

nec paenitendo, quia prius cessaverat, coepit facere quod 
non fecerat. Sed et si prius cessavit et posterius opera- 
tus est (quod nescio quem ad modum ab homine possit 
intellegi): hoc procul dubio, quod dicitur prius et poste- 
rius, in rebus prius non existentibus et posterius existen- 
tibus fuit; in illo autem non alteram praecedentem altera 
subsequens mutavit aut abstulit voluntatem, sed una ea- 
demque sempiterna et inmutabili voluntate res, quas con- 
didit, et ut prius non essent egit, quamdiu non fuerunt, 
et ut posterius essent, quando esse coeperunt, hinc eis, 10 
qui talia videre possunt, mirabiliter fortassis ostendens, 
quam non eis indiguerit, sed eas gratuita bonitate con- 
diderit, cum sine illis ex aeternitate initio carente in 
non minore beatitate permansit. 


on 


CaPuT XIX. 15 


Contra eos, qui dicunt ea, quae infinita sunt, nec Dei 
posse scientia conprehendi. 


lllud autem aliud quod dicunt, nec Dei scientia quae 
infinita sunt posse conprehendi; restat eis, ut dicere au- 
deant atque huic se voragiui profundae inpietatis inmer- 20 
gant, quod non omnes numeros Deus noverit. Eos quippe 
infinitos esse, certissimum est; quoniam in quocumque 
numero finem faciendum putaveris, idem ipse, non dico 
uno addito augeri, sed quamlibet sit magnus et quam- 
libet ingentem multitudinem continens, in ipsa ratione 25 
atque scientia numerorum non solum duplicari, verum 
etiam multiplicari potest. [ta vero suis quisque numerus 
proprietatibus terminatur, ut nullus eorum par esse cui- 
cumque alteri possit Ergo et dispares inter se alque 
diversi sunt, et singuli quique finiti sunt, et omnes infi- 30 
niti sunt. Itane numeros propter infinitatem nescit omnes 
Deus, et usque ad quandam summam numerorum scientia 

Dei pervenit, ceteros ignorat? Quis hoc etiam dementissi- 
mus dixerit? Nec audebunt isti contemnere numeros et 
eos dicere ad Dei scientiam non pertinere, apud quos 
Plato Deum magna auctoritate commendat mundum nu- 
5 meris fabricantem. Et apud nos Deo dictum legitur: 
Omnia in mensura et numero et pondere disposuisti; de 
quo et propheta dicit: Qui profert numerose saeculum, 
et Salvator in evangelio: Capilli, inquit, vestri omnes 
numerati sunt. Absit itaque ut dubitemus, quod ei notus 
10 sit omnis numerus, cuius intellegentiae, sicut in psalmo 
canitur, non esi numerus. Infinitas itaque numeri, quam- 
vis infinitorum numerorum nullus sit numerus, non est 
tamen inconprehensibilis ei, cuius intellegentiae non est 
numerus. Quapropter si, quidquid scientia cohprehendi- 
tur, scientis conprehensione finitur: profecto et omnis in- 
finitas quodam ineffabili modo Deo finita est, quia scien- 
tiae ipsius inconprehensibilis non est. Quare si infinitas 
numerorum scientiae Dei, qua conprehenditur, esse non 
potest infinita: qui tandem nos sumus homuuculi, qui 
eius scientiae limites figere praesumamus, dicentes quod, 
nisi eisdem circuitibus temporum eadem temporalia repe- 
tantur, non potest Deus cuncta quae facit vel praescire 
ut faciat, vel scire cum fecerit? cuius sapientia simpli- 
citer multiplex et uniformiter multiformis tam inconpre- 
hensibili conprehensione omnia inconprehensibilia conpre- 
hendit, ut, quaecumque nova et dissimilia consequentia 
praecedentibus si semper facere vellet, inordinata et in- 
provisa habere non posset, nec ea provideret ex proximo 
tempore, sed aeterna praescientia contineret. 

CAPUT XX. 
De saeculis saeculorum, 


Quod utrum ita faciat, et continuata sibi conexione 
copulentur quae appellantur saecula saeculorum, alia ta- 
men atque alia ordinata dissimilitudine procurrentia, eis 
dumtaxat, qui ex miseria liberantur, in sua beata inmor- 
talitate sine fine manentibus; an ita dicantur saecula sae- 
culorum, ut intellegantur saecula in sapientia Dei incon- 
cussa stabilitate manentia istorum, quae cum tempore 
transeunt, tamquam efficientia saeculorum, definire non 
audeo. Fortassis enim possit dici saeculum, quae sunt 
saecula, ut nihil aliud perhibeatur saeculum saeculi quam 
saecula saeculorum, sicut nihil aliud dicitur caelum caeli 
quam caeli caelorum. Nam caelum Deus vocavit firma- 
mentum super quod sunt aquae; et tamen psalmus: Æ 
aquae, inquit, quae super caelos, laudent nomen Domini. 
Quid ergo istorum duorum sit, an praeter haec duo ali- 
quid aliud de saeculis saeculorum possit intellegi, pro- 
fundissima quaestio est, neque hoc quod nunc agimus 
inpedit, si indiscussa interim differatur; sive aliquid in ea 
definire valeamus, sive nos faciat cautiores diligentior ipsa 
tractatio, ne in tanta obscuritate rerum adfirmare temere 
aliquid audeamus. Nunc enim contra opinionem disputa- 
mus, qua illi circuitus asseruntur, quibus semper eadem 
per intervalla temporum necesse esse repeti existimantur ; 
quaelibet autem illarum sententiarum de saeculis saecu- 
lorum vera sit, ad hos circuitus nihil pertinet; quoniam 
sive saecula saeculorum sint non eadem repetita, sed alte- 
rum ex altero conexione ordinatissima procurrentia, libe- 
ratorum beatitudine sine ullo recursu miseriarum certis- 
sima permanente, sive saecula saeculorum aeterna sint 

temporalium tamquam  dominantia subditorum, circuitus 
illi eadem revolventes locum non habent, quos maxime 
refellit aeterna vita sanctorum. 


CaprvuT XXI. 


De impietate eorum, qui asserunt animas summae verae- 
que beatitudinis participes íterum atque iterum per 
circuitus temporum ad easdem miserias laboresque 
redituras. 


Quorum enim aures piorum ferant post emensam tot 
tantisque calamitatibus vitam (si tamen vita ista dicenda 
est, quae potius mors est, ita gravis, ut mors, quae ab 
hac liberat, mortis huius amore timeatur), post tam magna 
mala tamque multa et horrenda tandem aliquando per 
veram religionem atque sapientiam expiata atque finita ita 
pervenire ad conspectum Dei atque ita fieri beatum con- 
templatione incorporeae lucis per participationem inmuta- 
bilis inmortalitatis eius, cuius adipiscendae amore flagra- 
mus, ut eam quandoque necesse sit deseri et eos, qui 
deserunt, ab illa aeternitate veritate felicitate deiectos tar- 
tareae mortalitati, turpi stultitiae, miseriis exsecrabilibus 
implicari, ubi Deus amittatur, ubi odio veritas habeatur, 
ubi per inmundas nequitias beatitudo quaeratur, et hoc 
itidem atque itidem sine ullo fine priorum et posteriorum 
certis intervallis et dimensionibus saeculorum factum et 
futurum; et hoc propterea, ut possint Deo circuitibus de- 
finitis euntibus semper atque redeuntibus per nostras fal- 
sas beatitudines et veras miserias alternatim quidem, sed 
revolutione incessabili sempiternas mota esse opera sua, 
quoniam neque a faciendo quiescere neque sciendo pot- 
est ea, quae infinita sunt, indagare? Quis haec audiat? 

quis credat? quis ferat? Quae si vera essent, non solum 
tacerentur prudentius, verum etiam (ut quo modo valeo 
dicam quod volo) doctius nescirentur. Nam si haec illic 
ia memoria non habebimus et ideo beati erimus, cur hic 
per eorum scientiam gravatur amplius nostra miseria? Si 
autem ibi ea necessario scituri sumus, hic saltem nescia- 
mus, ut hic felicior sit expectatio quam illic adeptio 
summi boni; quando hic aeterna vita consequenda ex- 
pectatur; ibi autem beata, sed non aeterna, quandoque 
amittenda cognoscitur. 10 
Si autem dicunt neminem posse ad illam beatitu- 
dinem pervenire, nisi hos circuitus, ubi beatitudo et 
miseria vicissim alternant, in huius vitae eruditione cogno- 
verit: quo modo ergo fatentur, quanto plus quisque ama- 
verit Deum, tanto eum facilius ad beatitudinem perven- 
turum, qui ea docent, quibus amor ipse torpescat? Nam 
quis non remissius et tepidius amet eum, quem se cogilat 
necessario deserturum et contra eius veritatem sapien- 
tiamque sensurum, et hoc cum ad eius plenam pro sua 
capacitate notitiam beatitudinis perfectione pervenerit? 20 
quando nec hominem amicum possit quisque amare fide- 
liter, cui se futurum novit inimicum. Sed absit ut vera 
sint, quae nobis minantur veram miseriam numquam 
finiendam, sed interpositionibus falsae beatitudinis saepe 
ac sine fine rumpendam. Quid enim illa beatitudine fal- 25 
sius atque fallacius, ubi nos futuros miseros aut in tanta 
veritatis luce nesciamus aut in summa felicitatis arce ti- 
meamus? Si enim venturam calamitatem ignoraturi sumus, 
peritior est hic nostra miseria, ubi venturam beatitudinem 
novimus; si autem nos illic clades inminens non latebit, 30 
beatius tempora transigil anima misera, quibus transactis 
ad beatitudinem sublevetur, quam beata, quibus transactis 
in miseriam revolvatur. Atque ita spes nostrae infelicita- 

tis est felix et felicitatis infelix. Unde fit, ut, quia hic 
mala praesentia patimur, ibi metuimus inminentia, verius 
semper miseri quam beati aliquando esse possimus, 

Sed quoniam haec falsa sunt clamante pietate, con- 
vincente veritate (illa enim nobis veraciter promittitur vera 
felicitas, cuius erit semper retinenda et nulla infelicitate 
rumpenda certa securitas): viam rectam sequentes, quod 
nobis est Christus, eo duce ac salvatore a vano et inepto 
impiorum circuitu iter fidei mentemque avertamus. Si 
enim de istis circuitibus et sine cessatione alternantibus 
itionibus et reditionibus animarum Porphyrius Platonicus 
suorum opinionem sequi noluit, sive ipsius rei vanitate 
permotus sive iam tempora Christiana reveritus, et, quod 
in libro decimo commemoravi, dicere maluit animam 
propter cognoscenda mala traditam mundo, ut ab eis 
liberata atque purgata, cum ad Patrem redierit, nihil 
ulterius tale patiatur: quanto magis nos istam inimicam 
Christianae fidei falsitatem detestari ac devitare debemus! 
His autem circuitibus evacuatis atque frustratis nulla ne- 
cessitas nos compellit ideo putare non habere initium 
temporis ex quo esse coeperit genus humanum, quia per 
nescio quos circuitus nihil sit in rebus novi, quod non 
et antea certis intervallis temporum fuerit et postea sit 
futurum. Si enim liberatur anima non reditura ad mi- 
serias, sicut numquam antea liberata est: fit in illa ali- 
quid, quod antea numquam factum est, et hoc quidem 
valde magnum, id est quae numquam desinat aeterna feli- 
citas. Si autem in natura inmortali fit tanta novitas nullo 
repetita, nullo repetenda circuitu: cur in rebus mortali- 
bus fleri non posse contenditur? Si dicunt non fieri in 
anima beatitudinis novitatem, quoniam ad eam revertitur, 
in qua semper fuit, ipsa certe liberatio nova fit, cum de 

miseria liberatur in qua numquam fuit, et ipsa miseriae 
novitas in ea facta est quae numquam fuit. Haec autem 
novitas si non in rerum, quae divina providentia guber- 
nantur, ordinem venit, sed casu potius evenit, ubi sunt 
illi determinati dimensique circuitus, in quibus nulla nova 
fiunt, sed repetuntur eadem quae fuerunt? Si autem et 
haec novitas ab ordinatione providentiae non excluditur, 
sive data sit anima sive lapsa sit: possunt fieri nova, 
quae neque antea facta sint nec tamen a rerum ordine 
aliena sint. Et si potuit anima per inprudentiam facere 
sibi novam miseriam, quae non esset inprovisa divinae 
providentiae, ut hanc quoque in rerum ordine includeret 
et ab hac eam non inprovide liberaret: qua tandem te- 
meritate humanae vanitatis audemus negare divinitatem 
facere posse res, non sibi, sed mundo novas, quas neque 
antea fecerit nec umquam habuerit inprovisas? Si autem 
dicunt liberatas quidem animas ad miseriam non rever- 
suras, sed cum hoc fit in rebus nihil novi fieri, quoniam 
semper aliae atque aliae liberatae sunt et liberantur et 
liberabuntur: hoc certe concedunt, si ita est, novas animas 
fieri, quibus sit et nova miseria et nova liberatio. Nam 
si antiquas eas esse dicunt et retrorsum sempiternas, ex 
quibus cotidie novi fiant homines, de quorum corporibus, 
si sapienter vixerint, ita liberentur, ut numquam ad miserias 
revolvantur, consequenter dicturi sunt infinitas. Quantus- 
libet namque finitus numerus fuisset animarum, infinitis 
retro saeculis sufficere non valeret, ut ex illo semper 
homines fierent, quorum essent animae ab ista semper 
mortalitate liberandae, numquam ad eam deinceps reditu- 
rae. Nec ullo modo explicabunt, quo modo in rebus, 
quas, ut Deo notae esse possint, finitas volunt, infinitus 
sit numerus animarum. 

Quapropter quoniam circuitus illi iam explosi sunt, 

quibus ad easdem miserias necessario putabatur anima 
reditura; quid restat convenientius pietati quam credere 
non esse inpossibile Deo et ea, quae numquam fecerit, 
nova facere et ineffabili praescientia voluntatem mutabilem 
non habere? Porro autem utrum animarum liberatarum 
nec ulterius ad miserias rediturarum numerus possit sem- 
per augeri, ipsi viderint, qui de rerum infinitate cohiben- 
da tam subtiliter disputant; nos vero ratiocinationem 
nostram ex utroque latere terminamus. Si enim potest, 
quid causae est, ut negetur creari potuisse quod numquam 
antea creatum esset, si liberatarum animarum numerus, qui 
numquam antea fuit, non solum factus est semel, sed fieri 
numquam desinet? Si autem oportet ut certus sit libera- 
tarum aliquis numerus animarum, quae ad miseriam num- 
quam redeant, neque iste numerus ulterius augeatur: etiam 
ipse sine dubio, quicumque erit, ante utique numquam 
fuit; qui profecto crescere et ad suae quantitatis termi- 
num pervenire sine aliquo non posset initio; quod initium 
eo modo antea numquam fuit. Hoc ergo ut esset, crea- 
tus est homo, ante quem nullus fuit, 


CaruT XXII. 


De conditione unius primi hominis atque in eo generis 
humani. 


Hac igitur quaestione difficillima propter aeternita- 
tem Dei nova creantis sine novitate aliqua voluntatis, 
quantum potuimus, explicata non est arduum videre multo 
fuisse melius quod factum est, ut ex uno homine, quem 
primum condidit, multiplicaret genus humanum, quam si 
id incohasset a pluribus. Nam cum animantes alias soli- 
tarias et quodam modo solivagas, id est, quae solitudinem 
magis adpetant, sicuti sunt aquilae milvi, leones lupi et 

quaecumque ita sunt, alias congreges instituerit, quae 
congregatae atque in gregibus malint vivere, ut sunt co- 
lumbi sturni, cervi dammulae et cetera huius modi: utrum- 
que tamen genus non ex singulis propagavit, sed plura 
simul iussit existere. Hominem vero, cuius naturam quo- 
dam modo mediam inter angelos bestiasque condebat, ut, 
si Creatori suo tamquam vero domino subditus praeceptum 
eius pia oboedientia custodiret, in consortium transiret 
angelicum, sine morte media beatam inmortalitatem abs- 
que ullo termino consecutus; si autem Dominum Deum 
suum libera voluntate superbe atque inoboedienter usus 
offenderet, morti addictus bestialiter viveret, libidinis ser- 
vus aeternoque post mortem supplicio destinatus, unum 
ac singulum creavit, non utique solum sine humana so- 
cietate deserendum, sed ut eo modo vehementius ei com- 
mendaretur ipsius societatis unitas vinculumque concor- 
diae, si non tantum inter se naturae similitudine, verum 
etiam cognationis affectu homines necterentur; quando ne 
ipsam quidem feminam copulandam viro sicut ipsum creare 
illi placuit, sed ex ipso, ut omnino ex homine uno dif- 
funderetur genus humanum. 


CaAPvT XXIII. 


Quod praescierit Deus hominem, quem primum condidit, 
peccaturum simulque praeviderit, quantum piorum 
populum ex eius genere in angelicum consortium 
sua esset gratia translaturus. 


Nec ignorabat Deus hominem peccaturum et morti 
iam obnoxium morituros propagaturum eoque progres- 
suros peccandi inmanitate mortales, ut tutius atque paca- 


tius inter se rationalis voluntatis expertes bestiae sui : 

lulavit exordium, quam homines, quorum genus ex uno 
est ad commendandam concordiam propagatum. Neque 
enim umquam inter se leones aut inter se dracones, qua- 
lia homines, bella gesserunt. Sed praevidebat etiam gratia 
5 sua populum piorum in adoptionem vocandum remissis- 
que peccatis iustificatum Spiritu sancto sanctis angelis in 
aeterna pace sociandum, novissima inimica morte destructa; 
cui populo esset huius rei consideratio profutura, quod ex 
uno homine Deus ad commendandum hominibus, quam ei 
10 grata sit etiam in pluribus unitas, genus instituisset humanum. 


CarvT XXIV. 
De natura humanae animae creatae ad imaginem Dei. 


Fecit ergo Deus hominem ad imaginem suam. Talem 

quippe illi animam creavit, qua per rationem atque intel- 
15 legentiam omuibus esset praestantior animalibus terrestri- 
bus et natatilibus et volatilibus, quae mentem huius modi 
non haberent. Et cum virum terreno formasset ex pul- 
vere eique animam qualem dixi sive quam iam fecerat 
sufflando indidisset sive potius sufflando fecisset eumque 
20 flatum, quem sufflando fecit (nam quid est aliud sufflare 
quam flatum facere?), animam hominis esse voluisset, 
etiam coniugem illi in adiutorium generandi ex eius latere 
osse detracto fecit, ut Deus. Neque enim haec carnali 
consuetudine cogitanda sunt, ut videre solemus opifices 
25 ex materia quacumque terrena corporalibus membris, quod 
artis industria potuerint, fabricantes. Manus Dei potentia 
Dei est, qui eliam visibilia invisibiliter operatur. Sed 
haec fabulosa potius quam vera esse arbitrantur, qui vir- 
tutem ac sapientiam Dei, qua novit et potest etiam sine 
80 seminibus ipsa certe facere semina, ex his usitatis et co- 
tidianis metiuntur operibus; ea vero, quae primitus insti- 
tuta sunt, quoniam non noverunt, infideliter cogitant; 

quasi non haec ipsa, quae noverunt de humanis concepti- 
bus atque partubus, si inexpertis narrarentur, incredibiliora 
viderentur; quamvis et ea ipsa plerique magis naturae 
corporalibus causis quam operibus divinae mentis adsignent. 


Carur XXV. 


An ullius vel minimae creaturae possint dici angeli 
creatores. 


Sed cum his nullum nobis est in his libris negotium, 
qui divinam mentem facere vel curare ista non credunt. 
Illi autem qui Platoni suo credunt non ab illo summo 
Deo, qui fabricatus est mundum, sed ab aliis minoribus, 
quos quidem ipse creaverit, permissu sive iussu eius ani- 
malia facta esse cuncta mortalia, in quibus homo praeci- 
puum diisque ipsis cognatum teneret locum, si supersti- 
tione careant, qua quaerunt unde iuste videantur sacra 
et sacrificia facere quasi conditoribus suis, facile carebunt 
etiam huius opinionis errore. Neque enim fas est ullius 
naturae quamlibet minimae  mortalisque creatorem nisi 
Deum credere ac dicere, et antequam possit intellegi. 
Angeli autem, quos illi deos libentius appellant, etiamsi 
adhibent vel iussi vel permissi operationem suam rebus 
quae gignuntur in mundo, tam non eos dicimus creatores 
animalium, quam nec agricolas frugum atque arborum. 


CarvT XXVI. 
Omnem naturam et omnem speciem universae creaturae 
non nisi opere Dei fieri atque formari. 


Cum enim alia sit species, quae adhibetur extrin- 
secus cuicumque materiae corporali, sicut operantur homines 
figuli et fabri atque id genus opifices, qui etiam pingunt 

14 Tim. p. 41, C. 

et efüngunt formas similes corporibus animalium; alia 
vero, quae intrinsecus efficientes causas habet de secreto 
et occulto naturae viventis atque intellegentis arbitrio, 
quae non solum naturales corporum species, verum etiam 
ipsas animantium animas, dum non fit, facit: supra dicta 
illa species artificibus quibusque tribuatur; haec autem 
altera non nisi uni artifici, creatori et conditori Deo, qui 
mundum ipsum et angelos sine ullo mundo et sine ullis 
angelis fecit. Qua enim vi divina et, ut ita dicam, effe- 
10 ctiva, quae fieri nescit, sed facere, accepit speciem, cum 
mundus fieret, rutunditas caeli et rutunditas solis: eadem 
vi divina et effectiva, quae fieri nescit, sed facere, accepit 
speciem rutunditas oculi et rutunditas pomi et ceterae 
figurae naturales, quas videmus in rebus quibusque na- 
15 scentibus non extrinsecus adhiberi, sed intima Creatoris 
potentia, qui dixit: Caelum et terram ego impleo, et 
cuius sapientia est, quae adtingit a fine usque ad finem 
fortiter et disponit omnia suaviter. Proinde facti primi- 
tus angeli cuius modi ministerium praebuerint Creatori 
20 cetera facienti nescio; nec tribuere illis audeo quod forte 
non possunt, nec debeo derogare quod possunt. Crea- 
tionem tamen conditionemque omnium naturarum, qua fit 
ut omnino naturae sint, eis quoque faventibus illi Deo 
tribuo, cui se etiam ipsi debere quod sunt cum gratiarum 
25 actione noverunt. Non solum igitur agricolas non dicimus 
fructuum quorumque creatores, eum legamus: Neque qui 
plantat est aliquid neque qui rigat, sed qui incrementum 
dat Deus; sed ne ipsam quidem terram, quamvis mater 
omnium fecunda videatur, quae germinibus erumpentia 
30 promovet et fixa radicibus continet, cum itidem legamus: 
Deus illi dat corpus quo modo voluerit et unicuique se- 
minum proprium corpus. lta nec feminam sui puerperii 

creatricem appellare debemus, sed potius illum qui cui- 
dam famulo suo dixit: Priusquam te formarem in utero, 
novi te. Et quamvis anima sic vel sic affecta praegnan- 
tis valeat aliquibus velut induere qualitatibus fetum, sicut 
de virgis variatis fecit lacob, ut pecora colore varia gi- 
gnerentnr: naturam tamen illam, quae gignitur, tam ipsa 
non fecit, quam nec ípsa se fecit. Quaelibet igitur cor- 
porales vel seminales causae gignendis rebus adhibeantur, 
sive operationibus angelorum aut hominum aut quorum- 
que animalium sive marium feminarumque mixtionibus; 
quaelibet etiam desideria motusve animae matris valeant 
aliquid liniamentorum aut colorum aspergere teneris mol- 
libusque conceptibus: ipsas omnino naturas, quae sic vel 
sic in suo genere afficiantur, non facit nisi summus Deus, 
cuius occulta potentia cuncta penetrans incontaminabili 
praesentia facit esse quidquid aliquo modo est, in quan- 
tumcumque est; quia nisi faciente illo non tale vel tale 
esset, sed prorsus esse non posset. Quapropter si in illa 
specie, quam forinsecus corporalibus opifices rebus in- 
ponunt, urbem Romam et urbem Alexandriam non fabros 20 
et architectos, sed reges, quorum voluntate consilio im- 

perio fabricatae sunt, illam Romulum, illam Alexandrum 

habuisse dicimus conditores: quanto potius non nisi Deum 

debemus conditorem dicere naturarum, qui neque ex ea 

materia facit aliquid, quam ipse non fecerit, nec operarios 25 
habet, nisi quos ipse creaverit; et si potentiam suam, ut 

ita dicam, fabricatoriam rebus subtrahat, ita non erunt, 

sicut ante quam fierent non fuerunt. Sed ante dico ae- 

ternitate, non tempore. Quis enim alius creator est tem- 

porum, nisi qui fecit ea, quorum motibus currerent tempora? 

CaPvuT XXVII. 


De Platonicorum opinione, qua putaverunt angelos qui- 
dem a Deo conditos, sed ipsos esse humanorum cor- 
porum conditores. 


5 Ita sane Plato minores et a summo Deo factos deos 
effectores esse voluit animalium ceterorum, ut inmortalem 
partem ab ipso sumerent, ipsi vero mortalem adtexerent. 
Proinde animarum nostrarum eos creatores noluit esse, 
sed corporum. Unde quoniam Porphyrius propter animae 

10 purgationem dicit corpus omne fugiendum simulque cum 
suo Platone aliisque Platonicis sentit eos, qui inmoderate 
atque inhoneste vixerint, propter luendas poenas ad cor- 
pora redire mortalia, Plato quidem etiam bestiarum, Por- 
phyrius tantummodo ad hominum: sequitur eos, ut dicant 

15 deos istos, quos a nobis volunt quasi parentes et condi- 
tores nostros coli, nihil esse aliud quam fabros compedum 
carcerumve nostrorum, nec institutores, sed inclusores 
adligatoresque nostros ergastulis aerumnosis et gravissimis 
vinculis. Aut ergo desinant Platonici poenas animarum 

20 ex istis corporibus comminari, aut eos nobis deos colen- 
dos non praedicent, quorum in nobis operationem, ut 
quantum possumus fugiamus et evadamus, hortantur, cum 
tamen sit utrumque falsissimum. Nam neque ita luunt 
poenas animae, cum ad istam vitam denuo revolvuntur, 

25 et omnium viventium sive in caelo sive in terra nullus 
est conditor, nisi a quo facta sunt caelum et terra. Nam 
si nulla causa est vivendi in hoc corpore nisi propter 
pendenda supplicia: quo modo dicit idem Plato aliter 
mundum fieri non potuisse pulcherrimum atque optimum, 

30 nisi omnium animalium, id est et inmortalium et morta- 
lium, generibus impleretur? Si autem nostra institutio, 

qua vel mortales conditi sumus, divinum munus est: quo 
modo poena est ad ista corpora, id est ad divina bene- 
ficia, remeare? Et si Deus, quod adsidue Plato comme- 
morat, sicut mundi universi, ita omnium animalium spe- 
cies aeterna intellegentia continebat: quo modo non ipse 
cuncta condebat? An aliquorum esse artifex nollet, quo- 
rum efficiendorum artem ineffabilis eius et ineffabiliter 
laudabilis mens haberet? 


CaPruT XXVIII. 


In primo homine exortam fuisse omnem plenitudinem 
generis humani, in qua praeviderit Deus, quae pars 
honorunda esset praemio, quae damnanda supplicio. 


Merito igitur vera religio, quem mundi universi, eum 
animalium quoque universorum, hoc est et animarum et 


= 


0 


corporum, conditorem agnoscit et praedicat. In quibus 15 


terrenis praecipuus ab illo ad eius imaginem homo pro- 
pter eam causam, quam dixi, et si qua forte alia maior 
latet, factus est unus, sed non relictus est solus. Nihil 
enim est quam hoc genus tam discordiosum vitio, tam 


sociale natura. Neque commodius contra vitium discor- 20 


díae vel cavendum ne existeret, vel sanandum cum exti- 
tisset, natura loqueretur humana, quam recordationem il- 
lius parentis, quem propterea Deus creare voluit unum, 
de quo multitudo propagaretur, ut hac admonitione etiam 


in multis concors unitas servaretur. Quod vero femina 26 


illi ex eius latere facta est, etiam hic satis significatum 
est quam cara mariti et uxoris debeat esse coniunctio. 
Haec opera Dei propterea sunt utique inusitata, quia prima. 
Qui autem ista non credunt, nulla facta prodigia debent 

credere; neque enim et ipsa, si usitato naturae curriculo 
gignerentur, prodigia dicerentur. Quid autem sub tanta 
gubernatione divinae providentiae, quamvis eius causa la- 
teat, frustra gignitur? Ait quidam psalmus sacer: Venite 
5 et videte opera Domini, quae posuit prodigia super ter- 
ram. Cur ergo ex latere viri femina facta sit, et hoc 
primum quodam modo prodigium quid praefiguraverit, di- 
cetur alio loco, quantum me Deus adiuverit. 
Nunc quoniam liber iste claudendus est, in hoc 
10 [primo] homine, qui primitus factus est, nondum quidem 
secundum evidentlam, iam tamen secundum Dei praescien- 
liam exortas fuisse existimemus in genere humano socie- 
tates tamquam civitates duas. Ex illo enim futuri erant 
homines, alii malis angelis in supplicio, alii bonis in 
15 praemio sociandi, quamvis occulto Dei iudicio, sed tamen 
iusto. Cum enim scriptum sit: Universae viae Domini 
misericordia et veritas: nec iniusta eius gratia nec cru- 
delis potest esse iustitia. 


20 LIBER XIIL 
CAPUT I. 
De lapsu primorum hominum, per quem est contracta 
mortalitas. 
25 Expeditis de nostri saeculi exortu et de initio gene- 


ris humani difficillimis quaestionibus nunc iam de lapsu 
primi hominis, immo primorum hominum, et de origine 

ac propagine mortis humanae disputationem a nobis in- 
stitutam rerum ordo deposcit. Non enim eo modo, quo 
angelos, condiderat Deus homines, ut etiam si peccassent 
mori omnino non possent; sed ita ut perfunctos oboe- 
dientiae munere sine interventu mortis angelica inmor- 
talitas et beata aeternitas sequeretur; inoboedientes autem 
mors plecteret damnatione iustissima; quod etiam in 
libro superiore iam diximus. 


CaPuT II. 


De ea morte, quae animae semper utcumque victurae 
accidere potest, et ea, cui corpus obnoxium est. 


Sed de ipso genere mortis video mibi paulo diligen- 
tius disserendum. Quamvis enim anima humana veraciter 
inmortalis perhibeatur, habet tamen quandam etiam ipsa 
mortem suam. Nam ideo dicitur inmortalis, quia inodo 
quodam quantulocumque non desinit vivere atque sentire; 
corpus autem ideo mortale, quoniam deseri omni vita pot- 
est nec per se ipsum aliquatenus vivit. Mors igitur ani- 
mae fit, cum eam deserit Deus, sicut corporis, cum id 
deserit anima. Ergo utriusque rei, id est totius hominis, 
mors est, cum anima Deo deserta deserit corpus. Ita 
enim nec ex Deo vivit ipsa nec corpus ex ipsa. Huius 
modi autem totius homiuis mortem illa sequitur, quam 
secundam mortem divinorum eloquiorum appellat auctori- 
tas. Hanc Salvator significavit, ubi ait; Eum timete, qui 
habet potestatem et corpus et animam perdere in gehen- 
na. Quod cum ante non fiat quam cum anima corpori 
sic fuerit copulata, ut nulla diremptione separentur: mi- 
rum videri potest quo modo corpus ea morte dicatur 
occidi, qua non anima deseritur, sed animatum sentiens- 

que cruciatur. Nam in illa ultíma poena ac sempiterna, 
de qua suo loco diligentius disserendum est, recte mors 
animae dicitur, quia non vivit ex Deo; mors autem cor- 
poris quonam modo, cum vivat ex anima? Non enim ali- 
5 ter potest ipsa corporalia, quae post resurrectionem futura 
sunt, sentire tormenta. An quia vita qualiscumque ali- 
quod bonum est, dolor autem malum, ideo nec vivere 
corpus dicendum est, in quo anima non vivendi causa 
est, sed dolendi? "Vivit itaque anima ex Deo, cum vivit 
10 bene; non enim potest bene vivere nisi Deo in se ope- 
rante quod bonum est; vivit autem corpus ex anima, cum 
anima vivit in corpore, seu vivat ipsa seu non vivat ex 
Deo. Impiorum namque in corporibus vita non animarum, 
sed corporum vita est; quam possunt eis animae etiam 
15 mortuae, hoc est Deo desertae, quantulacumque propria 
vita, ex qua et inmortales sunt, non desistente, conferre. 
Verum in damnatione novissima quamvis homo sentire 
non desinat, tamen, quia sensus ipse nec voluptate suavis 
nec quiete salubris, sed dolore poenalis est, non inmerito 
20 mors est potius appellata quam vita. Ideo autem secun- 
da, quia post illam primam est, qua fit cohaerentium di- 
remptio naturarum, sive Dei et animae sive animae et 
corporis. De prima igitur corporis morte dici potest, 
quod bonis bona sit, malis mala; secunda vero sine du- 
bio sicut nullorum bonorum est, ita nulli bona. 


Caru III. 


Utrum mors, quae per peccatum primorum hominum in 
omnes homines per(ransiit, etiam in sanctis poena peccati sit. 


Non autem dissimulanda nascitur quaestio, utrum re 


80 vera mors, qua separantur anima et corpus, bonis sit 
bona; quia si ita est, quo modo poterit obtineri, quod 

etiam ipsa sit poena peccati? Hanc enim primi homines, 
nisi peccavissent, perpessi utique non fuissent. Quo pacto 
igitur bona esse possit bonis, quae accidere non posset 
nisi malis? Sed rursus si non nisi malis posset accidere, 
non deberet bonis bona esse, sed nulla. Cur enim esset 
ulla poena in quibus non essent ulla punienda? Quapro- 
pter fatendum est primos quidem homines ita fuisse in- 
stitutos, ut, si non peccassent, nullum mortis experiren- 
tur genus; sed eosdem primos peccatores ita fuisse morte 
multatos, ut etiam quidquid <de> eorum stirpe esset exortum 10 
eadem poena teneretur obnoxium. Non enim aliud ex 
eis, quam quod ipsi fuerant, nasceretur. Pro magnitu- 
dine quippe culpae illius naturam damnatio mutavit in 
peius, ut, quod poenaliter praecessit in peccantibus homi- 
nibus primis, etiam naturaliter sequeretur in nascentibus 15 
ceteris. Neque enim ita homo ex homine, sicut homo 
ex pulvere. Pulvis namque homini faciendo materies fuit; 
homo autem homini gignendo parens. Proinde quod est 
terra, non hoc est caro, quamvis ex terra facta sit caro; 
quod est autem parens homo, hoc est et proles homo. 20 
In primo igitur homine per feminam in progeniem trans- 
iturum universum genus humanum fuit, quando illa con- 
iugum copula divinam sententiam suae damnationis exce- 
pit; et quod homo factus est, non cum crearetur, sed 
cum peccaret et puniretur, hoc genuit, quantum quidem 25 
adtinet ad peccati et mortis originem. Non enim ad in- 
fantilem hebetudinem et infirmitatem animi et corporis, 
quam videmus in parvulis, peccato vel poena ille redactus 
est (quae Deus voluit esse tamquam primordia catulorum, 
quorum parentes in bestialem vitam mortemque deiecerat; 30 
sicut enim scriptum est: Homo in honore cum esset, non 
intellexit; comparatus est pecoribus non intellegentibus 
io de pv Hoffm. (cf. 573,6; II 126, 21; 137, 11); om. mas vell. 

et similis factus est eis; nisi quod infantes infirmiores 
eliam cernimus in usu motuque membrorum et sensu ad- 
petendi atque vitandi, quam sunt aliorum tenerrimi fetus 
animalium; tamquam se tanto adlollat excellentius supra 

5 cetera animantia vis humana, quanto magis impetum suum, 
velut sagitta cum arcus extenditur, retrorsum reducta dis- 
tulerit); — non ergo ad ista infantilia rudimenta prae- 
sumptione inlicita et damnatione iusta prolapsus vel in- 
pulsus est primus homo; sed hactenus in eo natura hu- 

10 mana vitiata atque mutata est, ut repugnantem pateretur 
in membris inoboedientiam concupiscendi et obstringere- 
tur necessitate moriendi, atque ita id, quod vitio poena- 
que factus est, id est obnoxios peccato mortique genera- 
ret. A quo peccati vinculo si per Mediatoris Christi 

15 gratiam solvuntur infantes, hanc solam mortem perpeti 
possunt, quae animam seiungit a corpore; in secundam 
vero illam sine fine poenalem liberati a peccati obliga- 
tione non transeunt. 


CapvT IV. 


90 Cur ab his, qui per gratiam regenerationis absoluti 
sunt a peccato, non auferatur mors, id est 
poena peccati. 


Si quem vero movet, cur vel ipsam patiantur, si et 

ipsa peccati poena est, quorum per gratiam reatus abo- 
25 letur: iam ista quaestio in alio nostro opere, quod scri- 
psimus de baptismo parvulorum, tractata ac soluta est; 
ubi dictum est ad hoc relinqui animae experimentum se” 
parationis a corpore, quamvis ablato iam criminis nexu, 
quoniam, si regenerationis sacramentum continuo seque- 
30 retur inmortalitas corporis, ipsa fides enervaretur, quae 
tunc est fides, quando expectatur in spe, quod in re 

nondum videtur, Fidei autem robore atque certamine, 
in maioribus dumtaxat aetatibus, etiam mortis fuerat 
superandus timor, quod in sanctis mariyribus maxime 
eminuit; cuius profecto certaminis esset nulla victoria, 
nulla gloria (quia nec ipsum omnino possel esse certa- 6 
men), si post lavacrum regenerationis iam sancti non 
possent mortem perpeti corporalem. Cum parvulis autem 
baptizandis quis non ad Christi gratiam propterea potius 
curreret, ne a corpore solveretur? Atque ita non invisi- 
bili praemio probaretur fides, sed iam nee fides esset, 10 
confestim sui operis quaerendo et sumendo mercedem. 
Nunc vero maiore et mirabiliore gratia Salvatoris in usus 
iustitiae peccati poena conversa est. Tunc enim dictum 
est homini: Morieris, si peccaveris: nunc dicitur martyri: 
Morere, ne pecces. Tunc dictum est: Si mandatum trans- 15 
gressi fueritis, morte moriemini: nunc dicitur: Si mortem 
recusaveritis, mandatum transgrediemini. Quod tunc ti- 
mendum fuerat, ut non peccaretur, nunc suscipiendum 
est, ne peccetur. Sic per ineffabilem Dei misericordiam 
et ipsa poena vitiorum transit in arma virtutis, et flt 20 
iusti meritum etiam supplicium peccatoris, Tunc enim 
mors est adquisita peccando, nunc inpletur iustitia mo- 
rieudo. Verum hoc in sanctis martyribus, quibus alter- 
utrum a persecutore proponitur, ut aut deserant fidem 
aut sufferant mortem. Tusti enim malunt credendo per- 26 
peti, quod sunt primi iniqui non credendo perpessi. Nisi 
enim peccassent illi, non morerentur; peccabunt autem 
isti, nisi moriantur. Mortui sunt ergo illi, quia peccave- 
runt; non peccant isti, quia moriuntur. Factum est per 
illorum culpam, ut veniretar in poenam; fit per istorum 30 
poenam, ne veniatur in culpam; non quia mors bonum ali- 
quod facta est, quae antea malum fuit; sed tantam Deus fidei 
praestitit gratiam, ut mors, quam vitae constat esse contra- 
riam, instrumentum fleret, per quod transiretur ad vitam. 


17 transgrediemini FG Bbelpv transgredimini AF^« $8 ergo 
sunt V Hoffm. autem sunt B sunt autem 1 sunt ergo rekl. v 


10 


15 


562 S. AUGUSTINI 


Carum V. 


Quod sicut iniqui male utuntur lege, quae bona est, ita 
iusti bene utantur morte, quae mala est. 


Apostolus cum vellet osteudere, quantum peccatum 
gratia non subveniente ad nocendum valeret, etiam ipsam 
legem, qua prohibetur peccatum, non dubitavit dicere vir- 
tutem esse peccati. Aculeus, inquit, mortis est peccatum, 
virtus autem peccati lex. Verissime omnino. Auget enim 
prohibitio desiderium operis inliciti, quando iustitia non 
sic diligitur, ut peccandi cupiditas eius delectatione vin- 
catur. Ut autem diligatur et delectet vera iustitia, non 
nisi divina subvenit gratia. Sed ne propterea lex puta- 
retur malum, quoniam virtus est dicta peccati: ideo ipse 
alio loco versauns huius modi quaestionem: ZJtaque, inquit, 
lex quidem sancta et mandatum sanctum et iustum et 
bonum. Quod ergo bonum est, inquit, mihi factum est 
mors? Absit. Sed peccatum, ut appareat peccatum, per 
bonum mihi operatum est mortem, ut fiat super modum 
peccator aut peccatum per mandatum. Super modum 


20 dixit, quia etiam praevaricatio additur, cum peccandi aucta 


25 


libidine etiam lex ipsa contemnitur. Cur hoc comme- 
morandum putavimus? Quia scilicet, sicut lex non est 
malum, quando auget peccantium concupiscentiam, ita 
nec mors bonum est, quando auget patientium gloriam, 
cum vel illa pro iniquitate deseritur et efficit praevari- 
catores, vel ista pro veritate suscipitur et eflicit martyres. 
Ac per hoc lex quidem bona est, quia prohibitio est pec- 
cati; mors autem mala, quia stipendium est peccati; sed 
quem ad modum iniustitia male utitur non tantum malis, 

verum etiam bonis: ita iustitia bene non tantum bonis, 
sed etiam malis. Hinc fit, ut et mali male lege utantur, 
quamvis sit lex bonum, et boni bene moriantur, quamvis 
sit mors malum. 


Carur VI. 


De generali mortis malo, quo animae et corporis socie- 
tas separatur. 


Quapropter quod adtinet ad corporis mortem, id est 
separationem animae a corpore, cum eam patiuntur, qui 
morientes appellantur, nulli bona est. Habet enim aspe- 
rum sensum et contra naturam vis ipsa, qua utrumque 
divellitur, quod fuerat in vivente coniunctum atque con- 
sertum, quamdiu moratur, donec omnis adimatur sensus, 
qui ex ipso inerat animae carnisque complexu. Quam 
totam molestiam nonnumquam unus ictus corporis vel 
animae raptus intercipit nec eam sentiri praeveniente 
celeritate permittit. Quidquid tamen illud est in morien- 
tibus, quod cum gravi sensu adimit sensum, pie fideliter- 
que tolerando auget meritum patientiae, non aufert voca- 
bulum poenae. [ta cum ex hominis primi perpetuata 
propagine procul dubio sit mors poena nascentis, tamen 
si pro pietate iustitiaque pendatur, fit gloria renascentis; 
et cum sit mors peccati retributio, aliquando inpetrat, ut 
nihil retribuatur peccato. 


Carur VII. 


De morte, quam quidam non regenerati pro Christi con- 
fessione suscipiunt. 


Nam quicumque etiam non percepto regenerationis 
lavacro pro Christi confessione moriuntur, tantum eis valet 
ad dimittenda peccata, quantum si abluerentur sacro fonte 

baptismatis. Qui enim dixit: Si guis non renatus fuerit 
ex aqua et spiritu, non intrabit in regnum caelorum, 
alia sententia istos fecit exceptos, ubi non minus genera- 
liter ait; Qui me confessus fuerit coram hominibus, con- 
fitebor (et ego» eum coram Patre meo qui in caelis est; 
el alio loco: Qui perdiderit animam suam propter me, 
inveniet eam. Hinc est quod scriptum est: Pretiosa in 
conspectu Domini mors sanctorum eius. Quid enim pre- 
tiosius quam mors, per quam fit ut et delicta omnia di- 
mittantur et merita cumulatius augeantur? Neque enim 
tanti sunt meriti, qui, cum mortem differre non possent, 
baptizati sunt deletisque omnibus peccatis ex hac vita 
emigrarunt, quanti sunt hi, qui mortem, cum possent, 
ideo non distulerunt, quia maluerunt Christum confitendo 
finire vitam quam eum negando ad eius baptismum per- 
venire. Quod utique si fecissent, etiam hoc eis in illo 
lavacro dimitteretur, quod timore mortis negaverant 
Christum, in quo lavacro et illis facinus tam inmane di- 
missum est, qui occiderant Christum. Sed quando sine 
abundantia gratiae Spiritus illius, qui ubi vult spirat, tan- 
tum Christum amare possent, ut eum in tanto vitae dis- 
crimine sub tanta spe veniae negare non possent? Mors 
igitur pretiosa sanclorum, quibus cum tauta gratia est 
praemissa et praerogata mors Christi, ut ad eum adqui- 
rendum suam non cunctarentur inpendere, in eos usus 
redactum esse monstravit, quod ad poenam peccati antea 
fuerat constitutum, ut inde iustitiae fructus uberior nasce- 
retur. Mors ergo non ideo bonum videri debet, quia in 
tantem utilitatem non vi sua, sed divina opilulatione con- 
versa est, ul, quae tunc metuenda proposita est, ne pec- 

catum committeretur, nunc suscipienda proponatur, ut 
peccatum non committatur commissumque deleatur magnae- 
que victoriae debita iustitiae palma reddatur. 


CaprvT VIII. 


Quod ín sanctis primae mortis pro veritate susceptio 
secundae sit mortis abolitio. 


Si enim diligentius consideremus, etiam cum quisque 
pro veritate fideliter et laudabiliter moritur, mors cave- 
tur. |deo quippe aliquid eius suscipitur, ne tota contingat 
et secunda insuper, quae numquam finiatur, accedat. 
Suscipitur enim animae a corpore separalio, ne Deo ab 
anima separato etiam lpsa separetur a corpore, ac sic to- 
tius hominis prima morte completa secunda excipiat sem- 
piterna. Quocirca mors quidem, ut dixi, cum eam morien- 
tes patiuntur cumque in eis ut moriantur facit, nemini 
bona esi, sed laudabiliter toleratur pro tenendo vel adipi- 
scendo bono; cum vero in ea sunt, qui iam mortui nun- 
cupantur, non absurde dicitur et malis mala et bonis 
bona. |n requie sunt enim animae piorum a corpore 
separalae, impiorum autem poenas luunt, donec istarum 
ad aeternam vitam, illarum vero ad aeternam mortem, 
quae secunda dicitur, corpora revivescant. 


CaPvuT IX. 


Tempus mortis, quo vitae sensus auferlur, in morientibus 
an in moríuis esse dicendum sit. 


Sed id tempus, quo animae a corpore separatae aut 
in bonis sunt aut in malis, utrum post mortem polius an 
in morte dicendum est? Si enim post mortem est, iam 
non ipsa mors, quae transacta atque praeterita est, sed 
post eam vita praesens animae bona seu mala est. Mors 
orat mas plerr. ed. Arg. v Hoffm. ante f. 8 f. antea à Do. — 

autem tunc eis mala erat, quando erat, hoc est quando 
eam patiebantur, cum morerentur, quoniam gravis et 
molestus eius inerat sensus; quo malo bene utuntur boni. 
Peracta autem mors quonam modo vel bona vel mala est, 
quae iam non est? Porro si adhuc diligentius adtenda- 
mus, nec illa mors esse apparebit, cuius gravem ac mo- 
lestum in morientibus diximus sensum. Quamdiu enim 
sentiunt, adhuc utique vivunt, et si adhuc vivunt, ante 
mortem quam in morte potius esse dicendi sunt; quia 
illa, cum venerit, aufert omnem corporis sensum, qui ea 
propinquante molestus est. Ac per hoc quo modo morien- 
tes dicamus eos, qui nondum mortui sunt, sed inminente 
morte iam extrema et mortifera adflictione iactantur, ex- 
plicare difficile est, etiamsi recte isti appellantur morien- 
tes, quia, cum mors quae iam inpendet advenerit, non 
morientes, sed mortui nuncupantur. Nullus est ergo 
moriens nisi vivens, quoniam, cum in tanta est extremi- 
tate vitae, in quanta sunt quos agere animam dicimus, 
profecto qui nondum anima caruit adhuc vivit. Idem ipse 
igitur simul et moriens est et vivens, sed morti accedens, 
vita cedens; adhuc tamen in vita, quia inest anima cor- 
pori; nondum autem in morle, quia nondum abscessit a 
corpore. Sed si, cum abscesserit, nec tunc in morte, 
sed post mortem potius erit: quando sit in morte quis 
dixerit? Nam neque ullus moriens erit, si moriens et 
vivens simul esse nullus potest. Quamdiu quippe anima 
in corpore est, non possumus negare viventem. Aut si 
moriens potius dicendus est, in cuius iam corpore agitur 
ut moriatur, nec simul quisquam potest esse vivens et 
moriens: nescio quando sil vivens. 

Carvr X. 
Án vita mortalium mors potius quam vita dicenda sit. 


Ex quo enim quisque in isto corpore morituro esse 
coeperit, numquam in eo non agitur ut mors veniat. Hoc 
enim agit eius mutabilitas toto tempore vitae huius (si 
tamen vita dicenda est), ut veniatur in mortem. Nemo 
quippe est, qui non ei post annum sit, quam ante an- 
num fuit, et cras quam hodie, et hodie quam heri, et 
paulo post quam nune, et nunc quam paulo ante propin- 
quior; quoniam, quidquid temporis vivitur, de spatio vi- 
vendi demitur, et cotidie fit minus minusque quod restat, 
ut omnino nihil sit aliud tempus vitae huius, quam cur- 
sus ad mortem, in quo nemo vel paululum stare vel ali- 
quanto tardius ire permittitur; sed urgentur omnes pari 
motu nec diverso inpelluntur accessu. Neque enim, cui 
vita brevior fuit, celerius diem duxit quam ille, cui lon- 
gior; sed cum aequaliter et aequalia momenta raperentur 
ambobus, alter habuit propius, alter remotius, quo non 
inpari velocitate ambo currebant. Aliud est autem am- 
plius viae peregisse, aliud tardius ambulasse. Qui ergo 
usque ad mortem productiora spatia temporis agit, non 
lentius pergit, sed plus itineris conficit. Porro si ex illo 
quisque incipit mori, hoc est esse in morte, ex quo in 
illo agi coeperit ipsa mors, id est vitae detractio (quia, 
cum detrahendo finita fuerit, post mortem iam erit, non 
in morte): profecto, ex quo esse incipit in hoc corpore, 
in morte est. Quid enim aliud diebus horis momentisque 
singulis agitur, donec ea consumpta mors, quae agebatur, 
impleatur, et incipiat iam tempus esse post mortem, quod, 
cum vita detraheretur, erat in morte? Numquam igitur 
in vita homo est, ex quo est in isto corpore moriente 
potius quam vivente, si et in vita et in morte simul non 

potest esse, An potius et in vita et in morte simul est; 
in vita scilicet, in qua vivit, donec tota detrahatur; in 
morte autem, quia iam moritur, cum vita detrahitur? Si 
enim non est in vita, quid est quod detrahitur, donec 
6 eius fiat perfecta consumptio? Si autem non est in morte, 
quid est vitae ipsa detractio? Non enim frustra, cum 
vita fuerit corpori tota detracta, post mortem iam dicitur, 
nisi quia mors erat, cum detraheretur. Nam si ea de- 
tracta non est homo in morte, sed post mortem: quando, 
10 nisi cum detrahitur, erit in morte? 


CaruT XI. 


An quisquam simul et vivens esse possit et mortuus. 


Si autem absurdum est, ut hominem, antequam ad 
mortem perveniat, iam esse dicamus in morte (cui enim 
15 propinquat peragendo vitae suae tempora, si iam in illa 
est?), maxime quia nimis est insolens, ut simul et vivens 
esse dicatur et morieus, cum vigilans et dormiens simul 
esse non possit: quaerendum est quando erit moriens. 
Etenim antequam mors veniat, non est moriens, sed vi- 
20 vens; cum vero mors venerit, mortuus erit, non moriens. 
lllud ergo est adhuc ante mortem, hoc iam post mortem. 
Quando ergo in morte? Tunc enim est moriens, ut, quem 
ad modum tria sunt cum dicimus ,ante mortem, in morte, 
post mortem“, ita tria singulis singula „vivens, moriens 
25 mortuusque^ reddantur. Quando itaque sit moriens, id 
est in morte, ubi neque sit vivens, quod est ante mortem, 
neque mortuus, quod est post mortem, sed moriens, id 
est in morte, difficillime definitur. Quamdiu quippe est 
anima in corpore, maxime si etiam sensus adsit, procul 
30 dubio vivit homo, qui constat ex anima et corpore, ac 
per hoc adhuc ante mortem, non in morte esse dicendus 
est; cum vero anima abscesserit omnemque abstulerit 
corporis sensum, iam post mortem mortuusque perhibe- 

tur. Perit igitur inter utrumque, quo moriens vel in 
morte sit; quoniam si adhuc vivit, ante mortem est; si 
vivere destitit, iam post mortem est. Numquam ergo 
moriens, id est in morte, esse conprehenditur. Ita etiam 
in transcursu temporum quaeritur praesens, nec ínveni- 
tur, quia sine ullo spatio est, per quod transitur ex fu- 
turo in praeteritum. Nonne ergo videndum est, ne ista 
ratione mors corporis nulla esse dicatur? Si enim est, 
quando est, quae in ullo et in qua ullus esse non potest? 
Quando quidem si vivitur, adhuc non est, quia hoc ante 
mortem, non in morte; si autem vivere iam cessalum est, 
iam non est, quia et hoc post mortem est, non in morte. 
Sed rursus si nulla mors est ante quid vel post, quid 
est quod dicitur ante mortem sive post mortem? Nam et 
hoc inaniter dicitur, si mors nulla est. Atque utinam in 
paradiso bene vivendo egissemus, ut re vera nulla mors 
esset. Nunc autem non solum est, verum etiam tam 
molesta est, ut nec ulla explicari locutione possit nec 
ulla ratione vitari. 

Loquamur ergo secundum consuetudinem (non enim 
aliter debemus) et dicamus „ante mortem“, priusquam 
mors accidat; sicut scriptum est; Anie mortem ne laudes 
hominem quemquam. Dicamus etiam cum acciderit: Post 
mortem illius vel illius factum est illud aut illud. Dica- 
mus et de praesenti tempore ut possumus, velut cum ita 
loquimur: Moriens ille testatus est, et: Illis atque illis illud 
atque illud moriens dereliquit; quamvis hoc nisi vivens 
omnino facere non possel et potius hoc ante mortem fe- 
cerit, non in morte. Loquamur etiam sicut loquitur scri- 
ptura divina, quae mortuos quoque non post mortem, sed 
in morte esse non dubitat dicere. Hinc euim est illud: 
Quoniam non est in morte, qui memor sit tui. Donec 

enim revivescant, recte esse dicuntur in morte, sicut in 
somno esse quisque, donec evigilet, dicitur; quamvis in 
somno positos dicamus dormientes, nec tamen eo modo 
possumus dicere eos, qui iam sunt mortui, morientes. 
é Non enim adhuc moriuntur, qui, quantum adtinet ad cor- 
poris mortem, de qua nunc disserimus, iam sunt a cor- 
poribus separati. Sed hoc est, quod dixi explicari aliqua 
locutione non posse, quonam modo vel morientes dican- 
tur vivere vel iam mortui etiam post mortem adhuc 
10 esse dicantur in morte. Quo modo enim post mortem, 
si adhuc in morte? praesertim cum eos nec morientes 
dicamus, sicuti eos, qui in somno sunt, dicimus dormien- 
tes, et qui in languore, languentes, et qui in dolore, uti- 
que dolentes, et qui in vita, viventes; at vero mortui, 
15 priusquam resurgant, esse dicuntur in morte, nec tamen 
possunt appellari morientes. Unde non inportune neque 
incongrue arbitror accidisse, elsi non humana industria, 
iudicio fortasse divino, ut hoc verbum, quod est moritur, 
in Latina lingua nec grammatici declinare potuerint ea 
20 regula qua cetera talia declinantur. Namque ab eo quod 
est oritur, fit verbum praeteriti temporis „ortus est^; et 
si qua similia sunt, per temporis praeteriti parlicipia de- 
clinantur. Ab eo vero, quod est moritur, si quaeramus 
praeteriti temporis verbum, responderi adsolet „mortuus 
25 est“, u littera geminata. Sic enim dicilur mortuus, quo 
modo fatuus, arduus, conspicuus et si qua similia, quae 
non sunt praeteriti temporis, sed quoniam nomina sunt, 
sine tempore declinantur. lllud autem, quasi ut decline- 
tur, quod declinari non potest, pro participio praeteriti 
30 temporis ponitur nomen.  Convenienter itaque factum 
est, ut, quem ad modum id quod significat non potest 
agendo, ita ipsum verbum nou posset loquendo declinari. 
Agi tamen potest in adiutorio gratiae Redemptoris nostri, 
1 reniuescant VAFG? reuiuisc, ^G'B rell. v esne om. A^ 
dic. esse v 8 dicimus F! 13 utique om. A^a* 19 potuerunt 1 


28 eo autem B 24 solet B 36 arduus carduus conep. VFG 
Belp 582 posset PA^GBbep -it Fal decl. loqu. non possit v 


DE CIVITATE DEI L. XIII. C. 11. 13. 571 


ut saltem secundam mortem declinare possimus. llla est 
enim gravior et omnium malorum pessima, quae non fit 
separatione animae et corporis, sed in aeternam poenam 
potius utriusque complexu. Ibi e contrario non erunt 
homines ante mortem atque post mortem, sed semper in 
morte; ac per hoc numquam viventes, numquam mortui, 
sed sine fine morientes. Numquam enim erit homini 
peius in morte, quam ubi erit mors ipsa sine morte. 


Carur XII. 


Quam mortem primis hominibus Deus, si mandatum eius 
transgrederentur, fuerit comminatus. 


Cum ergo requiritur, quam mortem Deus primis ho- 
minibus fuerit comminatus, si ab eo mandatum transgre- 
derentur acceptum nec oboedientiam custodirent, utrum 
animae an corporis an totius hominis an illam quae ap- 
pellatur secunda: respondendum est: Omnes. Prima enim 
constat ex duabus, [secunda] ex omnibus tota. Sicut 
enim universa terra ex multis terris et universa ecclesia 
ex multis constat ecclesiis: sic universa mors ex omnibus. 
Quoniam prima constat ex duabus, una animae, altera cor- 
poris; ut sit prima totius hominis mors, cum anima sine 
Deo et sine corpore ad tempus poenas luit; secunda vero, 
ubi anima sine Deo cum corpore poenas aeternas luit. 
Quando ergo dixit Deus primo illi homini, quem in para- 
diso constituerat, de cibo vetito: Quacumque die ederitis 
ex illo, morte moriemini: non tantum primae mortis par- 
tem priorem, ubi anima privatur Deo, nec tantum poste- 
riorem, ubi corpus privatur anima, nec solam ipsam totam 
primam, ubi anima et a Deo et a corpore separata puni- 
tur; sed quidquid mortis est usque ad novissimam, quae 
secunda dicitur, qua est nulla posterior, comminatio illa 
complexa est. 

CapvT XII. 


Praevaricatio primorum hominum quam primam senseri 
poenam. 
Nam postea quam praecepti facta transgressio est, 
6 confestim gratia deserente divina de corporum suorum 
nuditate confusi sunt. Unde etiam foliis ficulneis, quae 
forte a perturbatis prima comperta sunt, pudenda texe- 
runt; quae prius eadem membra erant, sed pudenda non 
erant. Senserunt ergo novum motum inoboedientis car- 
10 nis suae, tamquam reciprocam poenam inoboedientiae suae. 
lam quippe anima libertate in perversum propria dele- 
ctata et Deo dedignata servire pristino corporis servitio 
destituebatur, et quia superiorem dominum suo arbitrio 
deseruerat, inferiorem famulum ad suum arbitrium non 
15 tenebat, nec omni modo habebat subditam carnem, sicut 
semper habere potuisset, si Deo subdita ipsa mansisset. 
Tunc ergo coepit caro concupiscere adversus spiritum, 
cum qua controversia nati sumus, trahentes originem 
mortis et in membris nostris vitiataque natura conten- 
20 tionem eius sive victoriam de prima praevaricalione ge- 
stantes. 


CaArvuT XIV, 


Qualis homo sit factus a Deo et in quam sortem deci- 
derit suae voluntatis arbitrio. 


26 Deus enim creavit hominem rectum, naturarum au- 
ctor, non utique vitiorum; sed sponte depravatus iuste- 
que damnatus depravatos damnatosque generavit. Omnes 
enim fuimus in illo uno, quando omnes fuimus ille unus, 
qui per feminam lapsus est in peccatum, quae de illo 

facta est ante peccatum. Nondum erat nobis singillatim 
creata et distributa forma, in qua singuli viveremus; sed 
iam erat natura seminalis, ex qua propagaremur; qua sci- 
licet propter peccatum vitiata et vinculo mortis obstricta 
iusteque damnata non alterius condicionis homo ex homine 
nasceretur, Ac per hoc a liberi arbitrii malo usu series 
calamitatis huius exorta est, quae humanum genus origine 
depravata, velut radice corrupta, usque ad secundae mor- 
tis exitium, quae non habet finem, solis eis exceptis qui 
per Dei gratiam liberantur, miseriarum conexione perducit. 


CarvT XV. 


Quod Adam peccaturus prius ipse reliquerit Deum, quam 
relinqueretur a Deo, et primam fuisse animae mortem 
a Deo recessisse. 


Quam ob rem etiamsi in eo quod dictum est: Morte 
moriemini, quoniam non est dictum: Mortibus, eam solam 
intellegamus, quae fit cum anima deseritur sua vita, quod 
illi Deus est (non enim deserta est ut desereret, sed ut 
desereretur deseruit; ad malum quippe eius prior est vo- 
luntas eius; ad bonum vero eius prior est voluntas Crea- 
loris eius; sive ut eam faceret, quae nulla erat, sive ut 
reficiat, quia lapsa perierat), — etiamsi ergo hanc intel- 
legamus Deum denuntiasse mortem in eo quod ait: Qua 
die ederitis ex illo, morte moriemini; tamquam diceret: 
Qua die me deserueritis per inoboedientiam, deseram vos 
per iustitiam: profecto in ea morte etiam ceterae denun- 
tiatae sunt, quae procul dubio fuerant secuturae. Nam 
in eo, quod inoboediens motus in carne animae inoboe- 
dientis exortus est, propter quem pudenda texerunt, sensa 
est mors una, in qua deseruit animam Deus. Ea signi- 30 

ficata est verhis eius, quando timore dementi sese abs- 
condenti homini dixit: Adam, ubi es? non utique igno- 
rando quaerens, sed increpando admonens, ut adtenderet 
ubi esset, in quo Deus non esset Cum vero corpus 

5 anima ipsa deseruit aetate corruptum et senectute con- 
fectum, venit in experimentum mors altera, de qua Deus 
peccatum adhuc puniens homini dixerat: Terra es et in 
terram ibis; ut ex his duabus mors illa prima, quae to- 
tius est hominis, compleretur, quam secunda in ultimo 

10 sequitur, nisi homo per gratiam liberetur. Neque enim 
corpus, quod de terra est, rediret in terram nisi sua 
morte, quae illi accidit, cum deseritur sua vita, id est 
anima. (Unde constat inter Christianos veraciter catholi- 
cam tenentes fidem etiam ipsam nobis corporis mortem 

15 non lege naturae, qua nullam mortem homini Deus fecit, 
sed merito inflictam esse peccati, quoniam peccatum vin- 
dicans Deus dixit homini, in quo tunc omnes eramus: 
Terra es et in terram ibis. 


CapuT XVI. 


20 De philosophis, qui animae separationem a corpore non 
putant esse poenalem, cum Plato inducat summum deum 
diis mínoribus promittentem, quod numquam sint cor- 
poribus exuendi. 


Sed philosophi, contra quorum calumnias defendimus 

25 civitatem Dei, hoc est eius ecclesiam, sapienter sibi viden- 
tur inridere, quod dicimus animae a corpore separationem 
inter poenas eius esse deputandam, quia videlicet eius 
perfectam beatitudinem tunc illi fleri existimant, cum 
omni prorsus corpore exuta ad Deum simplex et sola et 
30 quodam modo nuda redierit, Ubi si nihil, quo ista refel- 

leretur opinio, in eorum litteris invenirem, operosius mihi 
disputandum esset, quo demonstrarem non corpus esse 
animae, sed corruptibile corpus onerosum. Unde illud 
est quod de scripturis nostris in superiore libro comme- 
moravimus: Corpus enim corruptibile adgravat animam. 
Addendo utique corruptibile non qualicumque corpore, 
sed quale factum est ex peccato consequente vindicta, 
animam perhibuit adgravari. Quod etiamsi non addidisset, 
nihil aliud intellegere deberemus. Sed cum apertissime 
Plato deos a summo Deo factos habere inmortalia cor- 
pora praedicet eisque ipsum Deum, a quo facti sunt, in- 
ducat pro magno beneficio pollicentem, quod in aeternum 
cum suis corporibus permanebunt nec ab eis ulla morte 
solventur: quid est quod isti ad exagitandam Christianam 
fidem fingunt se nescire quod sciunt, aut etiam sibi re- 
pugnantes adversum se ipsos malunt dicere, dum nobis 
non desinant contradicere? Nempe Platonis haec verba 
sunt, sicut ea Cicero in Latinum vertit, quibus inducit 
summum deum deos quos fecit adloquentem ac dicentem: 
»Vos, qui deorum satu orti estis, adtendite: quorum ope- 
rum ego parens effectorque sum, haec sunt indissolubilia 
me invito, quamquam omne conligatum solvi potest; sed 
haudquaquam bonum est ratione vinctum velle dissolvere. 
Sed quoniam estis orti, inmortales vos quidem esse et 
indissolubiles non potestis; ne utiquam tamen dissolvemini, 
neque vos ulla mortis fata periment, nec erunt valentiora 
quam consilium meum, quod maius est vinculum ad per- 
peluitalem vestram quam illa quibus estis (tum, cum gi- 
gnebamini,» conligati^ Ecce deos Plato dicit et corporis 
animaeque conligatione mortales, et tamen inmortales dei 
a quo facti sunt voluntate atque consilio. Si ergo ani- 

mae poena est in qualicumque corpore conligari, quid 
est quod eos adloquens deus tamquam sollicitos, ne forte 
moriantur, id est díssolvantur a corpore, de sua facit in- 
mortalilate securos; non propter eorum naturam, quae sit 
compacta, non simplex, sed propter suam invictissimam 
voluntatem, qua potens est facere, ut nec orta occidant 
nec conexa solvantur, sed incorruptibiliter perseverent? 

Et hoc quidem utrum Plato verum de sideribus di- 
cat, alia quaestio est. Neque enim ei continuo conce- 
dendum est globos istos luminum sive orbiculos luce cor- 
porea super terras seu die seu nocte fulgentes suis qui- 
busdam propriis animis vivere eisque intellectualibus et 
beatis, quod etiam de ipso universo mundo, tamquam uno 
animali maximo, quo cuncta cetera continerentur animalia, 
instanter adfirmat. Sed haec, ut dixi, alia quaestio est, 
quam nunc discutiendam non suscepimus. Hoc tantum 
contra istos commemorandum putavi, qui se Platonicos 
vocari vel esse gloriantur, cuius superbia nominis erubescunt 
esse Christiani, ne commune illis cum vulgo vocabulum 
vilem faciat palliatorum tanto magis infletam, quanto ma- 
gis exiguam paucitatem; et quaerentes, quid in doctrina 
Christiana reprehendant, exagitant aeternitatem corporum, 
tamquam haec sint inter se contraria, ut et beatitudinem 
quaeramus animae et eam semper esse velimus in corpore, 
velut aerumnoso vinculo conligatam; cum eorum auctor 
et magister Plato donum a deo summo diis ab illo factis 
dicat esse concessum, ne aliquando moriantur, id est a 
corporibus, quibus eos conexuit, separentur. 


Carur XVII. 


Contra eos, qui adserunt corpora terrena incorruptibilia 
feri et aeterna non posse. 


Contendunt etiam isti terrestria corpora sempiterna 
esse non posse, cuni ipsam universam terram dei sui, non 

quidem summi, sed tamen magni, id est totius huius 
mundi, membrum in medio positum et sempiternum esse 
non dubitent. Cum ergo deus ille summus fecerit eis alte- 
rum quem putant deum, id est istum mundum, ceteris 
diis, qui infra eum sunt, praeferendum, eundemque esse 
existiment animantem, anima scilicet, sicut asserunt, ra- 
tionali vel intellectuali ín tam magna mole corporis eius 
inclusa, ipsiusque corporis tamquam membra locis suis 
posita atque digesta quattuor constituerit elementa, quo- 
rum iuncturam, ne umquam): deus eorum tam magnus 
moriatur, insolubilem ac sempiternam velint: quid causae 
est, ut in corpore maioris animantis tamquam medium 
membrum aeterna sit terra, et aliorum animantium ter- 
restrium corpora, si Deus sicut illud velit, aeterna esse 
non possint? Sed terrae, inquiunt, terra reddenda est, 
unde animalium terrestria sumpta sunt corpora; ex quo 
fit, inquiunt, ut ea sit necesse dissolvi et emori et eo 
modo terrae stabili ac sempiternae, unde fuerant sumpta, 
restitui. Si quis hoc etiam de igne similiter ad(rmet 
et dicat reddenda esse universo igni corpora, quae inde 
sumpta sunt, ut caelestia fierent animalia: nonne inmor- 
talitas, quam talibus diis, velut deo summo loquente, pro- 
misit Plato, tamquam violentia disputationis huius inter- 
cidet? An ibi propterea non fit, quia Deus non vult, cuius 
voluntatem, ut ait Plato, nulla vis vincit? Quid ergo pro- 
hibet, ut hoc etiam de terrestribus corporibus Deus pos- 
sit efficere, quandoquidem, ut nec ea quae orta sunt 
occidant nec ea quae sunt vincta solvantur nec ea quae 
sunt ex elementis sumpta reddantur atque ut animae in 
corporibus constitutae nec umquam ea deserant et cum 
eis inmortalitate ac sempiterna beatitudine perfruantur, 
posse Deum facere confitetur Plato? Cur ergo non pos- 
sit, ut nec terrestria moriantur? An Deus non est potens 
quo usque Christiani credunt, sed quo usque Platonici 

volunt? Nimirum quippe consilium Dei et potestatem 
potuerunt philosophi, nec potuerunt nosse prophetae; cum 
potius e contrario Dei prophetas ad enuntiandam eius, 
quantum dignatus est, voluntatem Spiritus eius docuerit, 

6 philosophos autem jn ea cognoscenda coniectura humana 
deceperit. 

Verum non usque adeo decipi debuerunt, non solum 
ignorantia, verum etiam pervicacia, ut et sibi apertis- 
sime refragentur magnis disputationum viribus adserentes 

10 animae, ut beata esse possit, non terrenum fantum, sed 
omne corpus esse fugiendum, et deos rursus dicentes 
habere beatissimas animas et tamen aeternis corporibus 
inligatas, caelestes quidem igneis, lovis autem ipsius ani- 
mam, quem mundum istum volunt, omnibus omuino cor- 

15 poreis elementis, quibus haec tota moles a terra in cae- 
lum surgit, inclusam. Hanc enim animam Plato ab intimo 
terrae medio, quod geometrae centron vocant, per omnes 
partes eius usque ad caeli summa et extrema diffundi et 
extendi per numeros musicos opinatur, ut sit iste mun- 

20 dus animal maximum beatissimum sempiternum, cuius 

anima et perfectam sapientiae felicitatem teneret et cor- 
pus proprium non relinqueret, cuiusque corpus et in 
aeternum ex illa viveret et eam quamvis non simplex, sed 
tot corporibus tantisque conpactum hebetare atque tar- 
dare non posset. Cum igitur suspicionibus suis ista per- 
mittant, cur nolunt credere, divina voluntate atque poten- 
tia inmortalia corpora fleri posse terrena, in quibus animae 
nulla ab eis morte separatae, nullis eorum oneribus ad- 
gravatae sempiterne ac feliciter vivant, quod deos suos 

30 posse adserunt in corporibus igneis lovemque ipsum eorum 
regem in omnibus corporeis elementis? Nam si animae, 
ut beata sit, corpus est omne fugiendum, fugiant dii 
eorum de globis siderum, fugiat [uppiter de caelo et ter- 
ra; aut si non possunt, miseri iudicentur. Sed neutrum 

isti volunt, qui neque a corporibus separationem audent 
dare diis suis, ne illos mortales colere videantur, nec 
beatitudinis privationem, ne infelices eos esse fateantur. 
Non ergo ad beatitudinem consequendam omnia fugienda 
sunt corpora; sed corruptibilia molesta, gravia moribunda; 
non qualia fecit primis hominibus bonitas Dei, sed qualia 
esse compulit poena peccati. 


Carur XVIII. 


De terrenis corporibus, quae philosophi adfirmant in 
caelestibus esse non posse, quia, quod terrenum est, 
naturali pondere revocetur ad terram. 


Sed necesse est, inquiunt, ut terrena corpora natu- 
rale pondus vel in terra teneat vel cogat ad terram et 
ideo in caelo esse non possint. Primi quidem illi homi- 
nes in terra erant nemorosa atque fructuosa, quae para- 
disi nomen obtinuit; sed quia et ad hoc respondendum 
est vel» propter Christi corpus cum quo ascendit in cae- 
lum vel propter sanctorum qualia in resurrectione futura 
sunt, intueantur paulo adtentius pondera ipsa terrena. 
Si enim ars humana efficit, ut ex metallis, quae in aquis 
posita continuo submerguntur, quibusdam modis vasa 
fabricata etiam natare possint: quanto credibilius et effi- 
cacius occultus aliquis modus operationis Dei, cuius omni- 
potentissima voluntate Plato dicit nec orta interire nec 


20 


conligata posse dissolvi, cum multo mirabilius incorporea 25 


corporeis quam quaecumque corpora quibuscumque cor- 
poribus copulentur, potest molibus praestare terrenis, ut 
nullo in ima pondere deprimantur, ipsisque animis per- 

fectissime beatis, ut quamvis terrena, tamen incorrupti- 
bilia iam corpora ubi volunt ponant et quo volunt agant, 
situ motuque facillimo! An vero si hoc angeli faciant et 
quaelibet animalia terrestria rapiant unde libet constituant- 
que ubi libet, aut eos non posse aut onera sentire cre- 
dendum est? Cur ergo sanctorum perfectos et beatos 
divino munere spiritus sine ulla difficultate posse ferre 
quo voluerint et sistere ubi voluerint sua corpora non 
credamus? Nam cum terrenorum corporum, sicut onera 
in gestando sentire consuevimus, quanto maior est quan- 
titas, tanto sit maior et gravitas, ita ut plura pondo quam 
pauciora plus premant: membra tamen suae carnis leviora 
portat anima cum in sanitate robusta sunt quam in lan- 
guore cum macra sunt. Et cum aliis gestantibus onero- 
sior sit salvus et validus quam exilis et morbidus, ipse 
tamen ad suum corpus movendum atque portandum agilior 
est, cum in bona valetudine plus habet molis, quam cum 
in peste vel fame minimum roboris. Tantum valet in 
habendis etiam terrenis corporibus, quamvis adhuc cor- 
ruptibilibus atque mortalibus, non quantitatis pondus, sed 
temperationis modus. Et quis verbis explicat, quantum 
distet inter praesentem quam dicimus sanitatem et in- 
mortalitatem futuram? Non itaque nostram fidem red- 
arguunt philosophi de ponderibus corporum. Nolo enim 
quaerere, cur non credant terrenum esse posse corpus 
in caelo, cum terra universa libretur in nihilo, Fortassis 
enim de ipso medio mundi loco, eo quod in eum coeant 
quaeque graviora, etiam argumentatio veri similior habea- 
tur. lud dico: Si dii minores, quibus inter animalia 
terrestria cetera etiam hominem faciendum commisit Plato, 
potuerunt, sicut dicit, ab igne removere urendi qualitatem, 
lucendi relinquere quae per oculos emicaret: itane Deo 


30 Tim. p. 42, D s2 Ib. p. 45, B 


5 aut (pr.))] utrum p eos non mss eos sine labore non v. 
7 deferre Gab — 8 quod 1 et sist.] exist. Gab — 14 honeros. F 
21 explicet v 22 distat Bl 23 redarguant a*pv 5 posse 
esse Bv posse om. AF; cf. 582, 10 


DE CIVITATE DEI L. XIII. C. 18. 19. 581 


summo concedere dubitabimus, cuius ille voluntati pote- 
statique concessit, ne moriantur quae orta sint, et tam di- 
versa, tam dissimilia, id est corporea et incorporea, sibi- 
met conexa nulla possint dissolutione seiungi, ut de carne 
hominis, cui donat inmortalitatem, corruptionem auferat, 
naturam relinquat, congruentiam figurae. membrorumque 
detineat, detrahat ponderis tarditatem? Sed de fide re- 
surrectionis mortuorum. et de corporibus eorum inmor- 
talibus diligentius, si Deus voluerit, in fine huius operis 
disserendum est. 


CarurT XIX. 


Contra eorum dogmata, qui primos homines, si non pec- 
cassent, inmortales futuros fuisse non credunt, aeterni- 
tatem animarum volunt carere corporibus. 


Nunc de corporibus primorum hominum quod in- 
stituimus explicemus; quoniam nec mors ista, quae bona 
perhibetur bonis nec tantum paucis intellegentibus sive 
credentibus, sed omnibus nota est, qua fit animae a cor- 
pore separatio, qua certe corpus animantis, quod eviden- 
ter vivebat, evidenter emoritur, eis potuisset accidere, 
nisi peccati meritum sequeretur, Licet enim iustorum 
ac piorum animae defunctorum quod in requie vivant 
dubitare fas non sit, usque adeo tamen eis melius esset 
cum suis corporibus bene valentibus vivere, ut etiam illi, 
qui omni modo esse sine corpore beatissimum existimant, 
hanc opinionem suam sententia repugnante convincant. 
Neque enim quisquam audebit illorum sapientes homines, 
aive morituros sive iam mortuos, id est aut carentes cor- 
poribus aut corpora relicturos, diis inmortalibus ante- 
ponere, quibus Deus summus apud Platonem munus ingens, 
indissolubilem scilicet vitam, id est aeternum cum suis 

corporibus consortium, pollicetur. Optime autem cum 

hominibus agi arbitratur idem Plato, si tamen hanc vitam 

pie iusteque peregerint, ut a suis corporibus separati in 

ipsorum deorum, qui sua corpora numquam deserunt, re- 
5 cipiantur sinum, 


Scilicet inmemores supera ut convexa revisant 
Rursus et incipiant in corpora velle reverti; 


quod Vergilius ex Platonico dogmate dixisse laudatur (ita 
quippe animas mortalium nec in suis corporibus semper 
10 esse posse existimat, sed mortis necessitate dissolvi, nec 
sine corporibus durare perpetuo, sed alternantibus vici- 
bus indesinenter vivos ex mortuis et ex vivis mortuos 
fieri putat); ut a ceteris hominibus hoc videantur differre 
sapientes, quod post mortem feruntur ad sidera, ut ali- 
15 quanto diutius in astro sibi congruo quisque requiescat 
atque inde rursus miseriae pristinae oblitus et cupiditate 
habendi corporis victus redeat ad labores aerumnasque 
mortalium; illi vero, qui stultam duxerint vitam, ad cor- 
pora suis meritis debita sive hominum sive bestiarum de 
20 proximo revolvantur. In hac itaque durissima condicione 
constituit etiam bonas atque sapientes animas, quibus non 
talia corpora distributa sunt, cum quibus semper atque 
inmortaliter viverent, ut neque in corporibus permanere 
neque sine his possint in aeterna puritate durare. De 
25 quo Platonico dogmate iam in libris superioribus diximus 
Christiano tempori erubuisse Porphyrium et non solum 
ab animis humanis removisse corpora bestiarum, verum 
eliam sapientium animas ita voluisse de corporeis nexibus 
liberari, ut corpus omne fugientes beatae apud Patrem 
30 sine fine teneantur. Itaque ne a Christo vinci videretur 

vitam sanctis pollicente perpetuam, etiam ipse purgatas 
animas sine ullo ad miserias pristinas reditu in aeterna 
felicitate constituit; et ut Christo adversaretur, resur- 
rectionem incorruptibilium corporum negans non solum 
sine terrenis, sed sine ullis omnino corporibus eas ad- 5 
seruit in sempiternum esse victuras. Nec tamen ista 
qualicumque opinione praecepit saltem ne diis corporatis 
religionis obsequio subderentur. Quid ita, nisi quia eas, 
quamvis nulli corpori sociatas, non credidit illis esse me- 
liores? Quapropter, si non audebunt isti, sicut eos ausu- 10 
ros esse non arbitror, diis beatissimis et tamen in aeter- 
nis corporibus constitutis humanas animas anteponere: 
cur eis videtur absurdum, quod fides Christiana praedicat, 
el primos homines ita fuisse conditos, ut, si non pec- 
cassent, nulla morte a suis corporibus solverentur, sed 16 
pro meritis oboedientiae cusioditae inmortalitate donati 
cum eis viverent in aeternum; et talia sanctos in resur- 
reclione habituros ea ipsa, in quibus hic laboraverunt, 
corpora, ut nec eorum carni aliquid corruptionis vel diffi- 
cultatis nec eorum beatitudini aliquid doloris et infelicitatis 20 
possit accidere? 


CaruT XX. 


Quod caro sanctorum, quue nunc requiescit in spe, ín 
meliorem reparanda sit qualitatem, quam fuit pri- 
morum hominum ante peccatum. 25 


Proinde nunc sanctorum animae defuactorum ideo 
non habent gravem morlem, qua separatae sunt a cor- 
poribus suis, quia caro eorum requiescit in spe, quaslibet 
sine ullo iam sensu contumelias accepisse videatur. Non 
enim, sicnt Platoni visum esi, corpora oblivione deside 30 
rant, sed potius, quia meminerunt quid sibi ab eo sit 
promissum, qui neminem fallit, qui eis etiam de capillo- 
rum suorum integritate securitatem dedit, resurrectionem 

corporum, in quibus multa dura perpessi sunt, nihil in 
eis ulterius tale sensuri desiderabiliter et patienter expe- 
clant. Si enim carnem suam non oderant, quando eam 
suae menti in(irmitate resistentem spiritali iure coherce- 


5 bant, quanto magis eam diligunt etiam ipsam spiritalem 


futuram! Sicut enim spiritus carni serviens non incon- 
grue carnalis, ita caro spiritui serviens recte appellabitur 
spiritalis, non quia in spiritum convertetur, sicut nonnulli 
putant ex eo quod scriptum est: Semínatur corpus ani- 


10 male, surget corpus spiritale, sed quia spiritui summa et 


15 


30 


mirabili obtemperandi facilitate subdetur usque ad implen 
dam inmortalitatis indissolubilis securissimam voluntatem, 
omni molestiae sensu, omni corruptibilitate et tarditate 
detracta. Non solum enim non erit tale, quale nunc est 
in quavis optima valetudine, sed nec tale quidem, quale 
fuit in primis hominibus ante peccatum, qui licet morituri 
non essent, nisi peccassent, alimentis tamen ut homines 
utebantur, nondum spiritalia, sed adhuc animalia corpora 
terrena gestantes. Quae licet senio non veterescerent, ut 
necessitate perducerentur ad mortem (qui status eis de 
ligno vitae, quod in medjo paradiso cum arbore vetita 
simul erat, mirabili Dei gratia praestabatur), tamen et 
alios sumebant cibos praeter unam arborem, quae fuerat 
interdicta, non quia ipsa erat malum, sed propter com- 
mendandum purae et simplicis oboedientiae bonum, quae 
magna virtus est rationalis creaturae sub Creatore Domino 
constitutae. Nam ubi nullum malum tangebatur, profecto, 
si prohibitum tangeretur, sola inoboedientia peccabatur. 
Agebatur ergo aliis quae sumebant, ne animalia corpora 
molestiae aliquid esuriendo ac sitiendo sentirent; de ligno 

autem vitae propterea gustabatur, ne mors eis undecum- 
que subreperet vel senectute confecta decursis temporum 
spatiis interirent; tamquam cetera essent alimento, illud 
sacramento; ut sic fuisse accipiatur lignum vitae in para- 
diso corporali, sicut in spiritali, hoc est intellegibili, para- 6 
diso sapientia Dei, de qua scriptum est: Lignum vitae 
est amplectentibus eam. 


Carur XXI. 


De.paradiso, in quo primi homines fuerunt, quod recte 
per significationem eius spiritale aliquid intellegatur, 10 
salva veritate narrationis historicae de cor- 
porali loco. 


Unde nonnulli totum ipsum paradisum, ubi primi 
homines parentes generis humani sanctae scripturae veri- 
tate fuisse narrantur, ad intellegibilia referunt arboresque 15 
illas et ligna fructifera in virtutes vitae moresque con- 
vertunt; tamquam visibilia et corporalia illa non fuerint, 
sed intellegibilium significandorum causa eo modo dicta 
vel scripta sint, Quasi propterea non potuerit esse para 
disus corporalis, quia potest etiam spiritalis intellegi; tam- 20 
quam ideo non fuerint duae mulieres, Agar et Sarra, et 
ex eis duo filii Abrahae, unus de ancilla, alius de libera, 
quia duo testamenta in eis figurata dicit apostolus; aut 
ideo de nulla petra Moyse percutiente aqua defluxerit, 
quia potest illic figurata significatione etiam Christus in- 25 
tellegi, eodem apostolo dicente: Peíra autem erat Chri- 
stus. Nemo itaque prohibet intellegere paradisum vitam 
beatorum, quattuor eius flumina quattuor virtutes, pru- 
dentiam, fortitudinem, temperantiam atque iustitiam, et 

ligna eius omnes utiles disciplinas et lignorum fructus 
mores piorum et lignum vitae ipsam bonorum omnium 
matrem sapientiam et lignum scientiae boni et mali trans- 
gressi mandati experimentum. — Poenam enim peccatori- 
bus bene utique, quoniam iuste, constituit Deus, sed non 
suo bono experitur homo. Possunt haec etiam in ec- 
clesia intellegi, nt ea melius accipiamus tamquam prophe- 
tica indicia praecedentia futurorum; paradisum scilicet 
ipsam ecclesiam, sicut de illa legitur in cantico cantico- 
rum; quattuor autem paradisi flumina quattuor evangelia, 
ligna fructifera sanctos, fructus autem eorum opera eo- 
rum, lignum vitae sanctum sanctoram utique Christum, 
lignum scientiae boni et mali proprium voluntatis arbi- 
trium. Nec se ipso quippe homo divina voluntate con- 
tempta nisi perniciose uti potest atque ita discit, quid in- 
tersit, utrum inhaereat communi omnibus bono an proprio 
delectetur. Se quippe amans donatur sibi, ut inde ti- 
moribus maeroribusque completus cantet in psalmo, si 
tamen mala sua sentit: 4d me ipsum turbata est anima 
mea; correctusque iam dicat: Fortitudinem meam ad te 
custodiam. Haec et si qua alia commodius dici possunt 
de intellegendo spiritaliter paradiso nemine prohibente di- 
cantur, dum tamen et illius historiae veritas fidelissima 
rerum gestarum narratione commendata credatur. 


Carur XXII. 


De corporibus sanctorum post resurrectionem, quae sic 
spiritalia erunt, ut non ín spiritum caro vertatur. 


Corpora ergo iustorum, quae in resurrectione futura 
sunt, neque ullo ligno indigebunt, quo fiat ut nullo morbo 
vel senectute inveterata moriantur, neque ullis aliis cor- 

poralibus alimentis, quibus esuriendi ac sitiendi qualis- 
cumque molestia devitetur; quoniam certo et omni modo 
inviolabili munere inmortalitatis induentur, ut non nisi 
velint, possibilitate, non necessitate vescantur. Quod an- 
geli quoque visibiliter et tractabiliter adparentes, non quía 
indigebant, sed quia volebant et poterant, ut hominibus 
congruerenl sui ministerii quadam humanitate, fecerunt 
(neque enim in phantasmate angelos edisse credendum 
est, quando eos homines hospitio susceperunt), quamvis 
utrum angeli essent ignorantibus simili nobis indigentia 
vesci viderentur. Unde est quod ait angelus in libro To- 
biae: Videbatis me manducare, sed visu vestro videbatis ; 
id est necessitate reficiendi corporis, sicut vos facitis, me 
cibum sumere putabatis. Sed si forte de angelis aliud 
credibilius disputari potest, certe fides Christiana de ipso 
Salvatore non dubitat, quod etiam post resurrectionem, 
iam quidem in spiritali carne, sed tamen vera, cibum ac 
potum cum discipulis sumpsit. Non enim potestas, sed 
egestas edendi ac bibendi talibus corporibus auferetur. 
Unde et spiritalia erunt, non quia corpora esse desistent, 
sed quia spiritu vivificante subsistent. 


CaPvT XXIII. 


Quid intellegendum sit de corpore animali et de corpore 
spiritali, et qui moriantur in Adam, qui vero vivi- 
ficentur in Christo. 


Nam sicut ista, quae habent animam viventem, non- 
dum spiritum vivificantem, animalia dicuntur corpora, nec 
lamen animae sunt, sed corpora: ita illa spiritalia vocan- 
tur corpora; absit tamen ut spiritus ea credamus futura, 

9 Gen. 18,9; Tob. 11,20 — 12 Tob. 12, 19 18 Lc. 24, 48 

sed corpora carnis habitura substantiam, sed nullam tar- 
ditatem corruptionemque carnalem spiritu vivificante pas- 
sura. Tunc iam non terrenus, sed caelestis homo erit; 
non quia corpus, quod de terra factum est, non ipsum 
5 erit; sed quia dono caelesti iam tale erit, ut etiam caelo 
incolendo non amissa natura, sed mutata qualitate conve- 
niat. Primus autem homo de terra terrenus in animam 
viventem factus est, non in spiritum vivificantem, quod ei 
post oboedientiae meritum servabatur. Ideo corpus eius, 
10 quod cibo ac potu egebat, ne fame adficeretur ac siti, et 
non inmortalitate illa absoluta atque indissolubili, sed 
ligno vitae a mortis necessitate prohibebatur atque in iu- 
ventutis flore tenebatur, non spiritale, sed animale fuisse 
non dubium est, nequaquam tamen moriturum, nisi in 
15 Dei praedicentis minantisque sententiam delinquendo con- 
ruisset et alimentis quidem etiam extra paradisum non 
negatis, a ligno tamen vitae prohibitus traditus esset tem- 
pori vetustatique finiendus, in ea dumtaxat vita, quam in 
corpore licet animali, donec spiritale oboedientiae merito 
20 fieret, posset in paradiso nisi peccassel habere perpetuam. 
Quapropter etíamsi mortem istam manifestam, qua fit 
animae a corpore separatio, intellegamus simul significa- 
tam in eo quod Deus dixerat: Qua die ederitis ex illo, 
morte moriemini: non ideo debet absurdum videri, quia 
25 non eo prorsus die a corpore suñt soluti, quo cibum in- 
terdictum | mortiferumque sumpsérunt. Eo quippe die 
mutata in deterius vitiataque natura atque a ligno vitae 
separatione iustissima mortis in eis etiam corporalis ne- 
cessitas facta est, cum qua nos necessitate nati sumus. 
30 Propter quod apostolus non ait: Corpus quidem moritu- 
rum est propter peccatum; sed ait: Corpus quidem mor- 
tuum est propter peccatum, spiritus autem vita est pro- 
pter iustitiam. Deinde subiunxit: Si autem spiritus eius, 

qui suscitavit Christum a mortuis, habitat in vobis: qui 
suscitavit Christum a mortuis vivificabit et mortalia cor- 
pora vestra per inhabitantem spiritum eius in vobis. 
Tunc ergo erit corpus in spiritum vivificantem, quod nunc 
est in animam viventem; et tamen mortuum dicit aposto- 
lus, quia iam moriendi necessitate constrictum est. Tunc 
autem Cita» erat in animam viventem, quamvis non in spiri- 
tum vivificantem, ut tamen mortuum dici non recte posset, 
quia nisi perpetralione peccati necessitatem moriendi 
habere non posset. Cum vero Deus et dicendo: Adam, 
ubi es? mortem significaverit animae, quae facta est illo 
deserente, et dicendo: Terra es et in terram ibis mor- 
tem signiflcaverit corporis, quae illi fit anima discedente: 
propterea de morte secunda nihil dixisse credendus est, 
quia occultam esse voluit propter dispensationem testa- 
menti novi, ubi secunda mors apertissime declaratur; ut 
prius ista mors prima, quae communis est omnibus, pro- 
deretur ex illo venisse peccato, quod in uno commune 
factum est omnibus; mors vero secunda non utique com- 
munis est omnibus propter eos, qui secundum propositum 
vocati sunt, quos ante praescivit et praedestinavit, sicut 
ait apostolus, conformes imaginis filii sui, ut sit ipse primo- 
genitus in multis fratribus, quos a secunda morte per 
Mediatorem Dei gratia liberavit. 

In corpore ergo animali primum hominem factum 
sic apostolus loquitur. Volens enim ab spiritali, quod in 
resurrectione futurum est, hoc quod nunc est animale 
discernere: Seminatur, inquit, in corruptione, surget in 
incorruptione; seminatur ín contumelia, surget in gloria; 
seminatur in infirmitate, surget in virtute; seminatur 
corpus animale, surget corpus spiritale. Deinde ut hoc 
probaret: Sí est, inquit, corpus animale, est et spiritale. 

Et ut quid esset animale corpus ostenderet: Sic, inquit, 
Cei scriptum est: Factus est primus homo in «nimam vi- 
ventem. sto igitur modo voluit ostendere quid sit cor- 
pus animale, quamvis scriptura non dixerit de homine 
primo, qui est appellatus Adam, quando illi anima flatu 
Dei creata est: Et factus est homo in corpore animali; 
sed: Factus est homo in animam viventem, n eo ergo 
quod scriptum est: Factus est primus homo in animam 
viventem, voluit apostolus intellegi corpus hominis ani- 
male. Spiritale autem quem ad modum intellegendum 
esset, ostendit addendo: Novíissimus Adam ín spiritum vi- 
vificantem, procul dubio Christum significans, qui iam ex 
mortuis ita resurrexit, ut mori deinceps omnino non pos- 
sit. Denique sequitur et dicit: Sed non primum quod 
spiritale est, sed quod animale, postea spiritale. Ubi 
multo apertius declaravit se animale corpus insinuasse in 
eo quod scriptum est factum esse primum hominem in 
animam viventem, spiritale autem in eo quod ait: Novis- 
simus Adam in spiritum vivificantem Prius est enim ani- 
male corpus, quale habuit primus Adam, quamvis non 
moriturum, nisi peccasset; quale nunc habemus et nos, 
hactenus eius mutata vitiataque natura, quatenus in illo, 
postea quam peccavit, effectum est, unde haberet iam 
moriendi necessitatem (tale pro nobis etiam Christus pri- 
mitus habere dignatus est, non quidem necessitate, sed 
potestate); postea vero spiritale, quale iam praecessit in 
Christo tamquam in capite nostro, secuturum est autem 
in membris eius ultima resurrectione mortuorum. 
Adiungit deiude apostolus duorum istorum hominum 
evidentissimam differentiam dicens: Primus homo de ter- 
ra terrenus, secundus homo de caelo. Qualis terrenus, 

tales et terreni; qualis caelestis, tales et caelestes. Et 
quo modo induimus imaginem terreni, induamus et ima- 
ginem eius, qui de caelo est. Hoc apostolus ita posuit, 
ut nunc quidem in nobis secundum sacramentum rege- 
nerationis fiat, sicut alibi dicit: Quotquot in Christo bapti- 
zati estis, Christum induistis; re autem ipsa tunc per- 
ficietur, cum et in nobis, quod est animale nascendo, 
spiritale factum fuerit resurgendo. Ut enim eius itidem 
verbis utar: Spe salvi facti sumus. Induimus autem ima- 
ginem terreni hominis propagatione praevaricationis et 
mortis, quam nobis intulit generatio; sed induemus ima- 
ginem caelestis hominis gratia indulgentiae vitaeque per- 
petuae, quod nobis praestat regeneratio, non nisi per 
mediatorem Dei et hominum, hominem Christum lesum; 
quem caelestem hominem vult intellegi, quia de caelo 
venit, ut terrenae mortalitatis corpore vestiretur, quod 
caelesti inmortalitate vestiret. Caelestes vero ideo appel- 
lat et alios, quia fiunt per gratiam membra eius, ut cum 
illis sit unus Christus, velut caput et corpus. Hoc in 
eadem epistula evidentius ita ponit: Per hominem mors, 
et per hominem resurrectio mortuorum. Sicut enim in 
Adam omnes moriuntur, sic et in Christo omnes vivifi- 
cabuntur; iam utique in corpore spiritali quod erit in 
spiritum vivificantem; non quia omnes, qui in Adam 
moriuntur, membra erunt Christi (ex illis enim multo 
plures secunda ín aeternum morte plectentur); sed ideo 
dictum est omnes atque omnes, quia, sicut nemo corpore 
animali nisi in Adam moritur, ita nemo corpore spiritali 
nisi in Christo vivificatur. Proinde nequaquam putandum 


est nos in resurrectione tale corpus habituros, quale ha- : 


buit homo primus ante peccatum; nec illud, quod dictum 

est: Qualis terrenus, tales et terreni, secundum id intel- 
legendum, quod factum est admissione peccati. Non enim 
existimandum est eum prius, quam peccasset, spiritale 
corpus habuisse et peccati merito in animale mutatum. 
5 Ut enim hoc putetur, parum adtenduntur tanti verba docto- 
ris, qui ait: Si est corpus animale, est et spiritale; sic 
et scriptum est: Factus est primus homo Adam ín ani- 
mam viventem, Numquid hoc post peccatum factum est, 
cum sit ista hominis prima conditio, de qua beatissimus 
10 Paulus ad corpus animale monstrandum hoc testimonium 
legis adsumpsit? 
CaruT XXIV. 


Qualiter accipienda sit vel illa insufflatio Dei, qua pri- 

mus homo factus est in animam viventem, vel illa, quam 

15 Dominus fecit dicens discipulis suis: Accipite Spiritum 
sanctum. 

Unde et illud parum considerate quibusdam visum 
est, in eo quod legitur: ZInspiravit Deus in faciem eius 
spiritum vitae, et factus est homo in animam viventem, 

20 non tunc animam primo homini datam, sed eam, quae 
iam inerat, Spiritu sancto vivificatam. Movet enim eos, 
quod Dominus lesus, postea quam resurrexit a mortuis, 
insufflavit dicens discipulis suis: Accipite Spiritum san- 
ctum. Unde tale aliquid factum existimant, quale tunc 

$5 factum est, quasi et hic secutus evangelista dixerit: Et 
facti sunt in animam viventem. Quod quidem si dictum 
esset, hoc intellegeremus, quod animarum quaedam vita 
sit Spiritus Dei, sine quo animae rationales mortuae depu- 
tandae sunt, quamvis éarum praesentia vivere corpora 

videantur. Sed non ita factum, quando est conditus homo, 
salis ipsa libri verba testantur, quae ita se habent: Ef 
formavit Deus hominem pulverem de terra. Quod qui- 
dam planius interpretandum putantes dixerunt: Et finxit 
Deus hominem de limo terrae, quoniam superius dictum 
fuerat: Fons autem ascendebat de terra et inrigabat 
omnem faciem terrae; ut ex hoc limus intellegendus vi- 
deretur, umore scilicet terraque concretus. Ubi enim hoc 
dictum est, continuo sequitur: Et formavit Deus hominem 
pulverem de terra, sicut Graeci codices habent, unde in 
Latiuam linguam scriptura ipsa conversa est. Sive autem 
formavit sive finxit quis dicere voluerit, quod Graece di- 
citur £xiectev, ad rem nihil interest; magis tamen pro- 
prie dicitur finxit. Sed ambiguitas visa est devitanda eis, 
qui formavit dicere maluerunt, eo quod in Latina lingua 
illud magis obtinuit consuetudo, ut hi dicantur fingere, 
qui aliquid mendacio simulante componunt. Hunc igitur 
formatum hominem de terrae pulvere sive limo (erat enim 
pulvis umectus) — hunc, inquam, ut expressius dicam, sicut 
scriptura locuta est, pulverem de terra animale corpus 
factum esse docet apostolus, cum animam accepit: „Æt 
factus est iste homo in animam viventem", id est, for- 
matus iste pulvis factus est in animan: viventem. 

lam, inquiunt, habebat animam, alioquin non appel- 
laretur homo, quoniam homo non cst corpus solum vel 
anima sola, sed qui et anima constat et corpore. Hoc 
quidem verum est, quod non totus homo, sed pars melior 
hominis anima est; nec totus homo corpus, sed inferior 
hominis pars est; sed cum est utrumque coniunctum si- 
mul, habet hominis nomen; quod tamen et singula non 
amittunt, eliam cum de singulis loquimur. Quis enim 


dicere prohibetur cotidiani quadam lege sermonis: Homo 

ille defunctus est et nunc ín requie est vel in poenis, 
cum de ahima sola possit hoc dici, et: Illo aut illo loco 
homo ille sepultus est, cum hoc nisi de solo corpore non 
possit intellegi? An dicturi sunt sic loqui scripturam 
non solere divinam?  ]mmo vero illa ita nobis in hoc 
adtestatur, ut etiam cum duo ista coniuncta sunt et vivit 
homo, tamen etiam singula homínis vocabulo appellet, ani- 
mam scilicet interiorem hominem, corpus autem exterio- 
rem hominem vocans, tamquam duo sint homines, cum 
10 simul utrumque sit homo unus. Sed intellegendum est, 
secundum quid dicatur homo ad imaginem Dei et homo 
terra atque iturus in terram. Illud enim secundum ani- 
mam rationalem dicitur, qualem Deus insufflando vel, si 
commodius dicitur, inspirando indidit homini, id est homi- 
15 nis corpori; hoc autem secundum corpus, qualem homi- 
nem Deus finxit ex pulvere, cui data est anima, ut fleret 

corpus animale, id est homo in animam viventem. 
Quapropter in eo, quod Dominus fecit, quando in- 
sufflavit dicens: Accipite Spiritum sanctum, nimirum hoc 
20 intellegi voluit, quod Spiritus sanctus non tantum sit Pa- 
wis, verum eliam ipsius Unigeniti Spiritus, Idem ipse 
quippe Spiritus et Patris et Filii, cum quo est trinitas 
Pater et Filius et Spiritus sanctus, non creatura, sed Crea- 
tor. Neque enim flatus ille corporeus de carnis ore pro- 
26 cedens substantia erat Spiritus sancti atque natura, sed 
potius significatio, qua intellegeremus, ut dixi, Spiritum 
sanctum Patri esse Filioque communem, quia non sunt 
eis singulis singuli, sed unus amborum est. Semper autem 
iste Spiritus in scripturis sanctis Graeco vocabulo mvéopa 
30 dicitur, sicut eum et hoc loco lesus appellavit, quando 
eum corporalis sui oris flatu significans discipulis dedit; 
et locis omnibus divinorum eloquiorum non mihi aliter 

9 2. Cor. 4,16 19 Io. 20,22 

umquam nuncupatus occurrit. Hic vero, ubi legitur: 
Et finxit Deus hominem pulverem de terra et insufflavit 
sive inspíravit in faciem eius spiritum vitae, non ait 
Graecus xve)ue, quod solet dici Spiritus sanctus, sed 
zvojv, quod nomen in creatura quam in Creatore fre- 
quentius legitur; unde nonnulli etiam Latini propter dif- 
ferentiam hoc vocabulum non spiritum, sed flatum appel- 
lare maluerunt. Hoc enim est in Graeco etiam illo loco 
apud Esaiam, ubi Deus dicit: Omnem flatum ego feci, 
omnem animam sine dubitatione significans. Quod itaque 
Graece von dicitur, nostri aliquando flatum, aliquando 
spiritum, aliquando inspirationem vel aspirationem, quando 
etiam Dei dicitur, interpretati sunt; zveüg& vero numquam 
uisi spiritum, sive hominis (de quo ait apostolus: Quis 
enim scit hominum quae sunt hominis, nisi spiritus homi- 
nis qui in ipso est?) sive pecoris (sicut in Salomonis 
libro scriptum est: Quis scit si spiritus hominis ascen- 
dat susum in caelum et spiritus pecoris descendat 
deorsum in terram?) sive istum corporeum, qui etiam 
ventus dicitur, (nam eius hoc nomen est, ubi in psalmo 
canitur: Ignis grando, nix glacies, spiritus tempestatis) 
sive iam non creatum, sed Creatorem, sicut est de quo 
dicit Dominus in evangelio: Accipite Spiritum sanctum, 
eum corporei sui oris flatu significans, et ubi ait: Jte, 
baptizate (omnes) gentes in nomine Patris et Filii et 
Spiritus sancti, ubi ipsa trinilas excellentissime et evi- 
dentissime commendata est, et ubi legitur: Deus spíritus 
est, et aliis plurimis sacrarum litterarum locis. |n his 
quippe omuibus testimoniis scripturarum, quantum ad 
Graecos adlinet, non svoyv videmus scriptum esse, sed 

zviUua; quantum autem ad Latinos, non flatum, sed spi- 
ritum. Quapropter in eo, quod scriptum est: Jnspiravit, 
vel si magis proprie dicendum est: Jnsufflavit in faciem 
eius spiritum vitae, si Graecus non svorjv, sicut ibi legi- 

5 tur, sed mveðpæ posuisset, nec sic esset consequens, ut 
Creatorem Spiritum, qui proprie dicitur in trinitate Spiri- 
tus sanctus, intellegere cogeremur; quando quidem zvei- 
pa, ut diclum est, non solum de Creatore, sed etiam de 
creatura dici solere manifestum est. 

10 Sed cum dixisset, inquiunt, spiritum, non adderet 
vitae, nisi illum sanctum Spiritum» vellet intellegi; et cum 
dixisset: Factus est homo in animam, non adderet viven- 
tem, nisi animae vitam significaret, quae illi divinitus in- 
pertitur dono Spiritus Dei. Cum enim vivat anima, in- 

15 quiunt, proprio suae vitae modo, quid opus erat addere 
viventem, nisi ut ea vita intellegeretur, quae illi per san- 
ctum Spiritum datur? Hoc quid est aliud nisi diligenter 
pro humana suspicione coutendere et scripturas sanctas 
neglegenter adtendere? Quid enim magnum erat non ire 

20longius, sed in eodem ipso libro paulo superius legere: 
Producat terra animam viventem, quando animalia terre- 
stria cuncta creata sunt? Deinde aliquantis interpositis, 
in eodem tamen ipso libro quid magnum erat advertere 
quod scriplum est: Et omnia, quae habent spiritum vitae, 

25 et omnis, qui erat super aridam, mortuus est, cum insi- 
nuaret omnia quae vivebant in terra perisse diluvio? Si 
ergo et animam viventem et spiritum vitae etiam in peco- 
ribus invenimus, sicut loqui divina scriptura consuevit, et 
cum hoc quoque loco, ubi legitur: Omnia quae habent 

30 spiritum vitae, non Graecus mvseüpa, sed mvorv dixerit; 
cur non dicimus: Quid opus erat ut adderet viventem, 
cum anima nisi vivat esse non possit? aut quid opus erat 

ut adderet vitae, cum dixisset spiritum? Sed intellegimus 
animam viventem et spiritum vitae scripturam suo more 
dixisse, cum animalia, id est animata corpora, vellet in- 
tellegi, quibus inesset per animam perspicuus iste etiam 
corporis sensus. [n hominis autem conditione oblivisci- 
mur, quem ad modum loqui scriptura consueverit, cum 
suo prorsus more locuta sit, quo insinuaret hominem 
eliam rationali anima accepta, quam non sicul aliarum 
carnium aquis et terra producentibus, sed Deo flante crea- 
tam voluit intellegi, sic tamen factum, ut in corpore ani- 
mali, quod fit anima in eo vivente, sicut illa animalia 
viveret, de quibus dixit: Producat terra animam viven- 
tem, et quae itidem dixit habuisse in $e spiritum vitae; 
uhi etiam in Graeco non dixit æveŭua, sed zvoyv; non 
utique Spiritum sanctum, sed eorum animam tali expri- 
mens nomine. 

Sed enim Dei flatus, inquiuut, Dei ore exisse intel- 
legitur, quem si animam crediderimus, consequens erit, ut 
eiusdem fateamur esse substantiae paremque illius sapien- 
tiae, quae dicit: Ego ex ore Altissimi prodii. Non qui- 
dem dixit sapientia ore Dei efflatam se fuisse, sed ex 
eius ore prodisse. Sicut autem nos possumus non de 
nostra natura, qua homines sumus, sed de isto aere cir- 
cumfuso, quem spirando ac respirando ducimus ac red- 
dimus, flatum facere cum sufflamus: ita omnipotens Deus 
non de sua natura neque subiacenti creatura, sed etiam 
de nihilo potuit facere flatum, quem corpori hominis ın- 
serendo inspirasse vel insufflasse convenientissime dictus 
est, incorporeus incorporeum, sed inmutabilis mutabilem, 

qui de scripturis loqui volunt et scripturarum locutioues 
non advertunt, non hoc solum dici exire ex ore Dei, 
quod est aequalis eiusdemque naturae, audiant vel le- 
gaut quod Deo dicente scriptum est: Quoniam tepidus 

b es et neque calidus neque frigidus, incipiam te reicere 
ex ore meo. 

Nulla itaque causa est, cur apertissime loquenti resi- 
stamus apostolo, ubi ab spiritali corpore corpus animale 
discernens, id est ab illo in quo futuri sumus hoc in quo 

10 nunc sumus, ait: Semínatur corpus animale, surget cor- 
pus spiritale; si est corpus animale, est et spiritale; sic 
et scriptum est: Factus est primus homo Adam in ani- 
mam viventem, novissimus Adam in spiritum vivifican- 
tem. Sed non primum quod spiritale est, sed quod ani- 

15 male, postea spiritale. Primus homo de terra terrenus, 
secundus homo de caelo. Qualis terrenus, tales et ter- 
reni, et qualis caelestis, tales et caelestes. Et quo modo 
induimus imaginem terreni, induamus et imaginem eius 
qui de caelo est. De quibus omnibus apostolicis verbis 

20 superius locuti sumus. Corpus igitur animale, in quo 
primum hominem Adam factum esse dicit apostolus, sic 
erat factum, non ut mori omnino non possel, sed ut non 
moreretur, nisi homo peccasset. Nam illud, quod spiritu 
vivificante spiritale erit et inmortale, mori omnino non 

?5 poterit, sicut anima creata est inmortalis, quae licet pec- 
cato mortua perhibeatur carens quadam vita sua, hoc est 
dei Spiritu, quo etiam sapienter et beate vivere poterat, 
tamen propria quadam, licet misera, vita sua non desinit 
vivere, quia inmortalis est creata; sicut etiam desertores 

80 angeli, licet secundum quendam modum mortui sint pec- 

cando, quia fontem vitae deseruerunt, qui Deus est, quem 
potando sapienter et beate poterant vivere, tamen non sic 
mori potuerunt, ut omni modo desisterent vivere atque 
sentire, quoniam inmortales creati sunt; atque ita in se- 
cundam mortem post ultimum praecipitabuntur iudicium, 6 
ut nec illic vita careant, quando quidem etiam sensu, cum 
in doloribus futuri sunt, non carebunt. Sed homines ad 
Dei gratiam pertinentes, cives sanctorum angelorum in 
beata vita manentium, ita spiritalibus corporibus induentur, 
ut neque peccent amplius neque moriantur; ea tamen in- 10 
mortalitate vestiti, quae, sicut angelorum, nec peccato pos- 
sit auferri; natura quidem manente carnis, sed nulla om- 
nino carnali corruptibilitate vel tarditate remanente. 
Sequitur autem quaestio necessario pertractanda et 
Domino Deo veritatis adiuvante solvenda: Si libido mem- 15 
brorum inoboedientium ex peccato inoboedientiae in illis 
primis hominibus, cum illos divina gratia deseruisset, 
exorta est; unde in suam nuditatem oculos aperuerunt, id 
est eam curiosius adverterunt, et quia inpudens motus 
voluntatis arbitrio resistebat, pudenda texerunt: quo modo 20 
essent filios propagaturi, si, ut creati fuerant, sine prae- 
varicatione mansissent, Sed quia et liber iste clandendus 
est nec tanta quaestio in sermonis angustias coartanda, 
in eum qui sequitur commodiore dispositione dilTertur. 

